Cheaming/KHEED · Datasets at Hugging Face

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
6c1c925f-7eb5-44d0-9caf-dfddee0be1b6	អង្គការសុខភាពពិភពលោក ផ្តល់ភាពស្របច្បាប់ដល់វ៉ាក់សាំងរបស់ក្រុមហ៊ុនអាមេរិក និងអាល្លឺម៉ង់	អង្គការសុខភាពពិភពលោក (WHO) កាលថ្ងៃដាច់ឆ្នាំ ២០២០ បានផ្តល់ភាពស្របច្បាប់ ដល់វ៉ាក់សាំងរបស់ក្រុមហ៊ុនអាមេរិក និងអាល្លឺម៉ង់ឈ្មោះ ហ្វៃហ្ស៊ើ បៃអូអិនថិក (Pfizer/BioNTech) ដើម្បីប្រើប្រាស់សម្រាប់ករណីបន្ទាន់។ នេះជាលើកទីមួយហើយ ដែលអង្គការសុខភាពពិភពលោក ទទួលស្គាល់វ៉ាក់សាំងជាសាកលដំបូងគេ ទោះបីជាកន្លងមក មានវ៉ាក់សាំងជាច្រើន ត្រូវបានរកឃើញ។ វាក់សាំងដែលត្រូវបានរកឃើញដំបូងៗគេ គឺវ៉ាក់សាំងចិន និងរុស្ស៊ី ប៉ុន្តែវ៉ាក់សាំងទាំងនោះ រងការរិះគន់ថា ប្រញាប់ធ្វើឲ្យតែបានៗ ដោយមិនឆ្លងកាត់ដំណាក់កាល និងនីតិវិធីត្រឹមត្រូវផ្នែកវេជ្ជសាស្រ្ត។ មន្រ្តីអង្គការសុខភាពពិភពលោក ថាការទទួលស្គាល់វ៉ាក់សាំងរបស់ក្រុមហ៊ុនអាមេរិក និងអាល្លឺម៉ងនេះ គឺជាជំហានវិជ្ជមានមួយ ដើម្បីឈានទៅផ្តល់វ៉ាក់សាំង ឲ្យបានទូលំទូលាយ ដល់ប្រទេសទាំងអស់នៅលើពិភពលោក ក្នុងពេលដែលពិភពលោក កំពុងត្រូវការវាជាចាំបាច់នេះ។ ស្របពេលជាមួយគ្នានេះ នៅឯកម្ពុជា រដ្ឋាភិបាលមិនទាន់ ប្រកាសថានឹងចរចាសុំទិញវាក់សាំងពីក្រុមហ៊ុនណាមួយឲ្យប្រាកដនៅឡើយទេ ទោះបីប្រទេសក្នុងតំបន់អាស៊ានជាច្រើន បានចាប់ផ្តើមទទួលវ៉ាក់សាំង និងបញ្ជាទិញវ៉ាកសាំងរាប់លានដូស ពីក្រុមហ៊ុនល្បីៗ សម្រាប់ពលរដ្ឋរបស់ខ្លួន។ ក្នុងពេលជាមួយគ្នានេះ ករណីពលករខ្មែរដែលវិលត្រឡប់ពីប្រទេសថៃវិញ ហើយឆ្លងជំងឺកូវីដ-១៩ កើនដល់ ១៧ នាក់កាលពីថ្ងៃទី ០៤ ខែ មករា។ នៅពេលប្រទេសថៃ គ្រាន់តែថ្ងៃទី ០៣ ខែ មករា មានករណីចម្លងថ្មីក្នុងសហគមន៍ នៅខេត្តសាមុតសាខន រហូតដល់ ៥៤១ នាក់ ដែលភាគច្រើនជាពលករចំណាកស្រុក។ ពលករចំណាកស្រុកខ្មែរជាច្រើន ធ្វើការនៅខេត្តនេះ ក្នុងចំណោមពលករខ្មែរចំណាកស្រុក នៅថៃមានជិត ២ លាននាក់។ ប្រទេសថៃ បានបង្កើនការរឹតបន្តឹង ដើម្បីបង្ការជំងឺនេះ ប៉ុន្តែនៅកម្ពុជា រដ្ឋាភិបាលចាប់ផ្តើមបើកសាលារៀន និងសារមន្ទីរឡើងវិញ បន្ទាប់បិទអស់ ៦ សប្តាហ៍៕	2021-01-06T07:35:29+07:00	rfa.org	https://www.rfa.org/khmer/news/health/who-01052021193455.html
3b6378c8-0112-46b2-88e7-75694bdd77d4	ព្រឹកនេះ! ក្រសួងរកឃើញអ្នកឆ្លងជំងឺកូវីដ១៩ ម្នាក់ទៀត ដែលធ្វើដំណើរមកពីប្រទេសថៃ	នាព្រឹកថ្ងៃទី៦ ខែមករា ឆ្នាំ ២០២០១ នេះ ក្រសួងសុខាភិបាល បានប្រកាសរកឃើញករណីអ្នកឆ្លងកូវីដ១៩ ថ្មីម្នាក់ទៀត ដែលជាពលករធ្វើដំណើរមកពីប្រទេសថៃ ខណៈពេលដែលមិនមានករណីអ្នកជាសះស្បើយដែរ។ សូមអានសេចក្ដីលម្អិតដូចខាងក្រោម៖	2021-01-06T07:20:48+07:00	kbnnews.com	https://kbn.news/archives/199036
a527e695-b35b-4066-b151-b6a1f2d75042	ថ្ងៃនេះបន្តរកឃើញអ្នកឆ្លងកូវីដថ្មី ថែមទៀត ជាពលករមកពីថៃ	ពលករមកពីថៃ ០១ នាក់ទៀត តេស្តមានវិជ្ជមានកូវីដ ១៩ ដែលបញ្ជាក់ដោយវិទ្យាស្ថានប៉ាស្ទ័រ។ ជនរងគ្រោះអាយុ ២៨ ឆ្នាំ ភេទប្រុស ទីលំនៅនៅឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរពីថៃមកដល់នៅថ្ងៃ ០២ មករា ឆ្នាំ ២០២១។ លទ្ធផលពីវិទ្យាស្ថានប៉ាស្ទ័រមានវិរុសកូវីដ ១៩ និងកំពុងបន្តសម្រាកព្យាបាលនៅមន្ទីរពេទ្យបង្អែកខេត្តប៉ៃលិន៕	2021-01-06T07:16:00+07:00	kampucheathmey.com	https://www.kampucheathmey.com/local-news/41856
d1427dbb-febd-4d44-9a92-2edf4286e31b	ដោយសារស្ថានភាពនៃការរីករាលដាលជំងឺកូវីដ១៩ កាន់តែមានភាពធ្ងន់ធ្ងរ ប្រកាសបន្តដាក់ប្រទេសក្នុងគ្រាអាសន្ន ចាប់ពីថ្ងៃទី ១៦ ខែមករា ដល់ថ្ងៃទី ២៨ ខែកុម្ភៈ ឆ្នាំ២០២១	ភ្នំពេញ៖ស្ថានទូតព្រះរាជាណាចក្រកម្ពុជា ប្រចាំព្រះរាជាណាចក្រថៃឡង់ដ៍បានចេញ សេចក្តីជូនដំណឹងថារាជរដ្ឋាភិបាលថៃ ប្រកាសបន្តដាក់ប្រទេសក្នុងគ្រាអាសន្ន ចាប់ពីថ្ងៃទី ១៦ ខែមករា ដល់ថ្ងៃទី ២៨ ខែកុម្ភៈ ឆ្នាំ២០២១ ដើម្បីបន្តទប់ស្កាត់និងគ្រប់គ្រងការរីករាលដាលការឆ្លងនៃជំងឺកូវីដ-១៩ រលកថ្មីនៅក្នុងប្រទេសថៃ ។ យោងតាមសេចក្តីជូនដំណឹង នៅថ្ងៃទី៥ ខែមករា ឆ្នាំ២០២១ នេះស្ថានទូតនៃព្រះរាជាណាចក្រកម្ពុជាប្រចាំព្រះរាជាណាចក្រថៃឡង់ដ៍ មានកិត្តិយសសូមជូនព័ត៌មានដល់បងប្អូន ប្រជាពលរដ្ឋខ្មែរទាំងអស់ ដែលកំពុងស្នាក់នៅ សិក្សា និងធ្វើការនៅក្នុងប្រទេសថៃ មេត្តាជ្រាបថា រាជរដ្ឋាភិបាលថៃបាន ប្រកាសបន្តដាក់ប្រទេសក្នុងគ្រាអាសន្ន ចាប់ពីថ្ងៃទី១៦ ខែមករា ដល់ទី២៨ ខែកុម្ភៈ ឆ្នាំ២០២១ ដើម្បីបន្តទប់ស្កាត់ និងគ្រប់គ្រងការរីករាលដាលការឆ្លងនៃជំងឺកូវីដ១៩ រលកថ្មីនៅក្នុងប្រទេសថៃ។ អាស្រ័យដូចបានជម្រាបជូនខាងលើ សូមបងប្អូនប្រជាពលរដ្ឋខ្មែរនៅប្រទេសថៃទាំងអស់ មេត្តាបន្តចូលរួម សហការយ៉ាងសកម្មថែមទៀត ដើម្បីអនុវត្តនូវវិធានការនានារបស់រាជរដ្ឋាភិបាលថៃឲ្យបានខ្ជាប់ខ្ជួន និងមាន ប្រសិទ្ធិភាពខ្ពស់ ព្រមទាំងសូមរក្សាសុខភាពអនាម័យ ដើម្បីចូលរួមបង្ការ និងទប់ស្កាត់ការរីករាលដាលនៃជំងឺកូវីដ១៩ បន្តទៀត។ ករណីបងប្អូនមានបញ្ហាប្រឈម សូមទំនាក់ទំនងមកកាន់ស្ថានទូតកម្ពុជា៕	2021-01-06T07:13:28+07:00	cen.com.kh	https://cen.com.kh/archives/282065.html
73138c78-ba4c-46e1-845f-af342b9c2514	របាយការណ៍ថៃ៖ ពលរដ្ឋខ្មែរ១០៥នាក់នៅថៃ ឆ្លងជំងឺកូវីដ១៩ គិតត្រឹមល្ងាចថ្ងៃពុធនេះ	ពលរដ្ឋខ្មែរយ៉ាងតិច ១០៥ នាក់ក្នុងប្រទេសថៃ ត្រូវបានអាជ្ញាធរថៃរកឃើញថា ផ្ទុកជំងឺកូវីដ១៩ ខណៈប្រទេសមួយនេះកំពុងប្រឈមនឹងការរាតត្បាតខ្លាំងជាង ២ សប្តាហ៍មកនេះ ជាពិសេសក្នុងតំបន់សម្បូរដោយពលករធ្វើការ។ នេះបើតាម ។ យោងតាមរបាយការណ៍គិតត្រឹមល្ងាចថ្ងៃពុធនេះ ក្នុងចំណោមមនុស្សដែលឆ្លងភាគច្រើនបំផុតជាប្រជាពលរដ្ឋថៃ ដែលមានទៅដល់ជាង ៥ ពាន់នាក់ ក៏មានពលរដ្ឋខ្មែរចំនួន ១០៥ នាក់ ពលរដ្ឋភូមាចំនួន ៦១៩ នាក់ ឥណ្ឌា ៨២ នាក់ និងផ្សេងៗចំនួន ៩២០ នាក់។ របាយការណ៍មិនបានបញ្ជាក់ថា តើពលរដ្ឋកម្ពុជាចំនួន ១០៥ នាក់ដែលឆ្លងនោះ ជាពលករដែលធ្វើការឬយ៉ាងណានោះទេ។ កាលពីព្រឹកថ្ងៃពុធ ឲ្យដឹងថា មានពលករខ្មែរចំនួន ១០៦ នាក់ ត្រូវបានរកឃើញថាមានផ្ទុកវីរុសជំងឺកូវីដ១៩។ ប៉ុន្តែលោកស្រី ឱ វណ្ណឌីន អ្នកនាំពាក្យក្រសួងសុខាភិបាល ប្រាប់ VOA ត្រឹមរសៀលថ្ងៃពុធនេះថា មិនមានព័ត៌មានពាក់ព័ន្ធនឹងការឆ្លងជំងឺកូវីដ១៩ ក្នុងចំណោមពលករខ្មែរនៅប្រទេសថៃនោះទេ។ ចំណែកប្រធានមន្ទីរសុខាភិបាលខេត្តបាត់ដំបង លោក វឿង ប៊ុនរ៉េត មានប្រសាសន៍ថា លោកក៏មិនមានព័ត៌មាននៃការឆ្លងនេះដែរ។ នៅរសៀលថ្ងៃពុធនេះ អត្ថបទដែលចុះផ្សាយអំពីការឆ្លងជំងឺកូវីដក្នុងចំណោមពលករខ្មែរ ១០៦ នាក់នោះ ក៏ត្រូវបានដកចោល។ វីអូអេ មិនទាន់អាចទាក់ទងអ្នកនាំពាក្យក្រសួងការបរទេសកម្ពុជាលោក កុយ គួងដើម្បីបញ្ជាក់ពីស្ថានភាពនៃការរាតត្បាតជំងឺឆ្លងកូវីដ១៩ និងប្រជាពលរដ្ឋដែលកំពុងស្នាក់នៅប្រទេសថៃបានទេ។ នៅថ្ងៃពុធនេះ ក្រសួងសុខាភិបាលកម្ពុជាបានប្រកាសថា ពលករខ្មែរម្នាក់ អាយុ ២៨ ឆ្នាំ ដែលឆ្លងចូលមកកម្ពុជាពីប្រទេសថៃ កាលពីថ្ងៃទី២ ខែមករា មានផ្ទុកវីរុសជំងឺកូវីដ១៩។ ពលករខ្មែរដែលឆ្លងពីប្រទេសថៃ សរុបចំនួន ១៨ នាក់ហើយ ត្រូវបានរកឃើញផ្ទុកជំងឺកូវីដ១៩ នេះ គិតមកត្រឹមថ្ងៃពុធ។ គិតត្រឹមថ្ងៃទី៥ ខែមករា អាជ្ញាធរខ្មែរក្នុងខេត្តជាប់ព្រំដែនប្រទេសថៃបានបញ្ជាក់ឲ្យដឹងថា ពលករខ្មែរសរុបជាង ៥ ពាន់នាក់ បានចូលមកកម្ពុជា ក្នុងរយៈពេល២សប្តាហ៍ចុងក្រោយនេះ ខណៈប្រទេសថៃកំពុងប្រឈមខ្លាំងនឹងការរាតត្បាតជំងឺកូវីដ១៩។ នៅក្នុងសេចក្តីជូនដំណឹងមួយ ចុះថ្ងៃទី៥ ខែមករា ស្ថានទូតកម្ពុជាប្រចាំប្រទេសថៃបានអំពាវនាវឲ្យពលរដ្ឋខ្មែរទាំងអស់ដែលកំពុងស្នាក់នៅក្នុងប្រទេសថៃបន្តការប្រុងប្រយ័ត្ន និងចូលរួមអនុវត្តវិធានការនានារបស់រដ្ឋាភិបាលថៃ ខណៈថៃបានបន្តដាក់ប្រទេសក្នុងគ្រាអាសន្ន ចាប់ពីថ្ងៃទី១៦ ខែមករា ដល់ថ្ងៃទី២៨ ខែកុម្ភៈ ឆ្នាំ២០២១។ ស្ថានទូតខ្មែរស្នើឲ្យពលរដ្ឋខ្លួននៅប្រទេសថៃទាំងអស់ «មេត្តាបន្តចូលរួមសហការយ៉ាងសកម្មថែមទៀត ដើម្បីអនុវត្តនូវវិធានការនានារបស់រាជរដ្ឋាភិបាលថៃឲ្យបានខ្ជាប់ខ្ជួននិងមានប្រសិទ្ធភាពខ្ពស់ ព្រមទាំងសូមរក្សាសុខភាពអនាម័យ ដើម្បីចូលរួមបង្ការនិងទប់ស្កាត់ការរីករាលដាលនៃជំងឺកូវីដ១៩ បន្តទៀត»។ លោក ឌីថេ ហូយ៉ា មន្រ្តីកម្មវិធីនៃមជ្ឈមណ្ឌលសម្ព័ន្ធភាពការងារនិងសិទ្ធិមនុស្ស (សង់ត្រាល់) ទទួលបន្ទុកការពារសិទ្ធិពលករចំណាកស្រុក ស្នើឲ្យមន្ត្រីកម្ពុជាប្រចាំប្រទេសថៃ បង្កើនវិធានការជួយពលរដ្ឋកម្ពុជារូបណាដែលបាត់បង់ការងារធ្វើ និងមិនមានកន្លែងស្នាក់នៅច្បាស់លាស់ បន្ថែមលើវិធានការរបស់អាជ្ញាធរថៃដែលមានស្រាប់។ លោកមានប្រសាសន៍ថា៖ «អ្វីដែលអាចជួយពលករបានមានតែ ទីមួយ រដ្ឋាភិបាលកម្ពុជាត្រូវតែយកចិត្តទុកដាក់ឲ្យមែនទែន ចំពោះអ្នកដែលអត់មានការងារធ្វើនិងអ្នកកំពុងតែប្រឈម តាមរយៈស្ថានទូតនិងស្ថានកុងស៊ុលប្រចាំនៅប្រទេសថៃ ឲ្យដឹងថា តើពលរដ្ឋខ្មែរយើងទីណាខ្លះចំនួនប៉ុន្មាន ដែលត្រូវការឲ្យជួយដើម្បីអាចផ្តល់ជាការផ្គត់ផ្គង់ចំណីអាហារប្រចាំថ្ងៃ ឬមួយផ្តល់ជម្រើសណាមួយ ឬមួយបង្កើតជា shelters [ទីជម្រក] ជាមណ្ឌលសំចតជាមណ្ឌលស្នាក់នៅបណ្តោះអាសន្ន ក្នុងអំឡុងពេលដែលគាត់ប្រឈមបញ្ហាទាំងអស់នេះបាទ»។ ពលករខ្មែរដែលធ្វើការនៅប្រទេសថៃមួយចំនួនបានបង្ហាញក្តីបារម្ភចំពោះការឆ្លងជំងឺកូវីដ១៩ ខណៈមានករណីឆ្លងថ្មីជាបន្តបន្ទាប់នៅប្រទេសថៃ។ អ្នកស្រី ក្រង សាវ៉ាន អាយុ ៤០ ឆ្នាំ ដែលកំពុងធ្វើការងារសំណង់ជាមួយកូនស្រី អាយុ ១៨ ឆ្នាំមួយរូបនៅប្រទេសថៃ ប្រាប់ VOA ពីទីក្រុងបាងកកមកថា អ្នកស្រីនឹងពលករខ្មែរផ្សេងទៀតចង់ត្រឡប់មកប្រទេសកម្ពុជាវិញ ក៏ប៉ុន្តែម្ចាស់ក្រុមហ៊ុនសំណង់មិនអនុញ្ញាត ហើយប្រាប់ថា ពួកគេនឹងបាត់បង់ការងារធ្វើ បើវិលត្រឡប់មកកម្ពុជាវិញ។ អ្នកស្រីមានប្រសាសន៍ថា៖ «យើងស្នើសុំគេមកគេថាបើយើងទៅហើយ គេអត់ប្រាប់មកធ្វើការវិញទេ ព្រោះអីគេអត់ឲ្យចូលមកវិញហើយគេខ្លាចឆ្លងជំងឺហ្នឹងកាន់តែច្រើនទៅៗ»។ អ្នកស្រីបារម្ភថា ពលករខ្មែរមួយចំនួនដែលរកបានប្រាក់កម្រៃបានប្រមាណ ៣០០ បាត ឬប្រមាណ ៤ ម៉ឺនរៀលក្នុងមួយថ្ងៃ នឹងប្រឈមការលំបាកកាន់តែខ្លាំងជាមួយការចំណាយប្រចាំថ្ងៃ ប្រសិនបើទីកន្លែងដែលអ្នកស្រី និងពួកគេធ្វើការនោះត្រូវអាជ្ញាធរថៃ សម្រេចបិទជាបណ្តោះអាសន្ន ក្នុងករណីមានការឆ្លងជំងឺកូវីដ១៩ ដល់ទីនោះ។ ស្រ្តីជាកម្មករសំណង់រូបនេះស្នើសុំអន្តរាគមន៍ពីមន្ត្រីកម្ពុជា ដើម្បីជួយពលករដែលមិនត្រូវបានគេអនុញ្ញាតឲ្យត្រឡប់មកប្រទេសកំណើត។ អ្នកស្រីមានប្រសាសន៍ថា៖ «បើមានអ្នកឆ្លងគេបិទការងារអ៊ីចឹងចេញ ទៅណា ក៏អត់បានចឹង។ យើងទៅទិញអីហូប ក៏មិនបានសូម្បីតែធ្វើការនៅរាល់ថ្ងៃនេះ គេឲ្យធ្វើការមែនតែយើងដូចម្ហូបចំណីអីទិញគេអត់ឲ្យយើងចេញទៅទិញនៅក្រៅទេ គេយកមកលក់ឲ្យយើង»។ អ្នកស្រីបន្ថែមថា៖ «ចង់ឲ្យអាជ្ញាធរខ្មែរយើងចុះមកត្រួតពិនិត្យបងប្អូនខ្មែរនៅប្រទេសថៃផង។ គ្នាជួបការលំបាកខ្លាំងណាស់។ គាត់ចង់ទៅផ្ទះអីម្នាក់ៗ ចង់តែទៅផ្ទះដែរ តែទៅវាមិនរួច»។ អ្នកស្រី ក្រង សាវ៉ាន កំពុងស្នាក់នៅជាមួយពលករខ្មែរជាច្រើននាក់ផ្សេងទៀត នៅទីសំណាក់ស្ថិតនៅក្បែរព្រលានយន្តហោះដនមឿង ក្នុងទីក្រុងបាងកក ជាទីដែលអ្នកស្រីកំពុងធ្វើជាកម្មករសាងសង់សណ្ឋាគារមួយ។ លោក ឌីថេ ហូយ៉ា មន្រ្តីកម្មវិធីនៃមជ្ឈមណ្ឌលសម្ព័ន្ធភាពការងារនិងសិទ្ធិមនុស្ស (សង់ត្រាល់) ឲ្យដឹងទៀតថា ពលករខ្មែរនៅពេលនេះកំពុងប្រឈមនឹងផលវិបាកមួយចំនួន ដោយសារខ្លះត្រូវបានថៅកែបោះបង់ចោល ដោយសារគ្មានឯកសារសម្រាប់បំពេញការងារស្របច្បាប់ និងខ្លះទៀតត្រូវបានបញ្ឈប់ពីការងារមិនឲ្យស្នាក់នៅកន្លែងធ្វើការ ហើយខ្លះទៀតរងការកេងប្រវ័ញ្ចពីថៅកែ ក្នុងពេលស្នើសុំឯកសារស្របច្បាប់ដើម្បីបំពេញការងារ៕	2021-01-06T07:00:00+07:00	khmer.voanews.com	https://khmer.voanews.com/a/5726884.html
5d2318f4-af17-4fc3-8e3c-b013114a2990	លោកស្រី ឱ វណ្ណឌីន ថ្លែងសារជូនពរពលរដ្ឋ ក្នុងឆ្នាំ២០២១ និងអំពាវនាវឲ្យបន្តការពារខ្លួនពីជំងឺផ្សេងៗ ពិសេសជំងឺកូវីដ១៩ (Video inside)	លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នៅថ្ងៃទី៥ ខែមករា ឆ្នាំ២០២១នេះ បានថ្លែងសារជូនពរប្រជាពលរដ្ឋ ក្នុងឱកាសឆ្នាំសាកល២០២១ និងអំពាវនាវឲ្យបន្តការពារខ្លួនពីជំងឺផ្សេងៗ ជាពិសេសជំងឺកូវីដ១៩។ ក្នុងសារដែលមានរយៈពេល ៨នាទី ដែលបណ្តាញព័ត៌មាន Fresh News ទទួលបាន គឺលោកស្រី ឱ វណ្ណឌីន ថែមទាំងបានជំរុញដល់ប្រជាពលរដ្ឋត្រូវចេះរស់នៅតាមគន្លងថ្មី ដើម្បីការពារខ្លួនពីជំងឺកូវីដ១៩ ដូចដែលរាជរដ្ឋាភិបាល ធ្លាប់បញ្ជាក់កន្លងមក។ បន្ថែមលើនេះ លោកស្រីបានជំរុញដល់ប្រជាពលរដ្ឋអនុវត្តន៍គោលការណ៍ ផឹកស្អាត ហូបស្អាត និងរស់នៅស្អាត ដើម្បីទទួលបានសុខភាពល្អ៕	2021-01-06T01:26:00+07:00	freshnewsasia.com	https://m.freshnewsasia.com/index.php/en/localnews/182831-2021-01-05-11-26-54.html
ea7dca7d-adcb-4a16-bc51-2faefd417c6f	ថៃបន្តដាក់ប្រទេសក្នុងគ្រាអាសន្ន ជាង១ខែ ដើម្បីទប់ស្កាត់ និងគ្រប់គ្រងការរីករាលដាលជំងឺកូវីដ-១៩ រលកថ្មី	ឯកអគ្គរាជទូតកម្ពុជា ប្រចាំប្រទេសថៃ នៅថ្ងៃទី០៥ ខែមករា ឆ្នាំ២០២០នេះ បានជូនដំណឹងដល់ប្រជាពលរដ្ឋខ្មែរ ដែលកំពុងស្នាក់នៅ សិក្សា និងធ្វើការនៅក្នុងប្រទេសថៃ ឱ្យដឹងថា រាជរដ្ឋាភិបាលថៃ បានប្រកាសបន្តដាក់ប្រទេសក្នុងគ្រាអាសន្ន រយ:ពេលជាង១ខែ ចាប់ពីថ្ងៃទី១៦ ខែមករា ដល់ទី២៨ ខែកុម្ភៈ ឆ្នាំ២០២១ ដើម្បីបន្តទប់ស្កាត់ និងគ្រប់គ្រងការរីករាលដាលការឆ្លងនៃជំងឺកូវីដ១៩ រលកថ្មីនៅក្នុងប្រទេសថៃ។ នេះបើតាមសេចក្តីជូនដំណឹងដែលអង្គភាពព័ត៌មាន Fresh News ទទួលបានមុននេះបន្តិច។ ស្ថានទូតកម្ពុជា បានស្នេីឱ្យប្រជាពលរដ្ឋខ្មែរនៅប្រទេសថៃទាំងអស់ បន្តចូលរួម សហការយ៉ាងសកម្មថែមទៀត ដើម្បីអនុវត្តនូវវិធានការនានារបស់រាជរដ្ឋាភិបាលថៃ ឱ្យបានខ្ជាប់ខ្លួន និងមានប្រសិទ្ធភាពខ្ពស់ ព្រមទាំងរក្សាសុខភាពអនាម័យ ដើម្បីចូលរួមបង្ការ និងទប់ស្កាត់ការរីករាលដាលនៃជំងឺកូវីដ-១៩ បន្តទៀត។ បន្ថែមពីនេះ ប្រសិនករណីប្រជាពលរដ្ឋ មានបញ្ហាប្រឈម សូមទំនាក់ទំនងមកកាន់ស្ថានទូតតាមរយៈហ្វេសប៊ុកផេក ឬតាមរយៈលេខទូរស័ព្ទ៖ ០៩២ ៨០៥០ ៥៦១ (ផ្នែកកុងស៊ុលសិស្ស និស្សិត) និង០៩៤ ០៩២៥ ៩០៥ (ផ្នែកទទួលបន្ទុកពលករ)។ ប្រទេសថៃបច្ចុប្បន្ន មានអ្នកឆ្លង COVID-19 ៨,៩៦៦នាក់ ក្នុងនោះស្លាប់ ៦៥នាក់ និងជាសះស្បើយឡើងវិញ ៤,៣៥២នាក់៕	2021-01-06T01:25:00+07:00	freshnewsasia.com	https://m.freshnewsasia.com/index.php/en/localnews/182830-2021-01-05-11-25-45.html
6df3bf72-de3c-4f42-9639-84302d4e4686	BREAKING: សហរដ្ឋអាមេរិក៖ មនុស្សជាង ២០ម៉ឺននាក់ឆ្លងកូវីដ-១៩ និងអ្នកជំងឺ ១,៣៩៨នាក់ទៀតស្លាប់ នៅក្នុងពេលតែ១ថ្ងៃ! (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ២០១,៣៧៤នាក់ទៀតបានឆ្លង COVID-19 ខណៈអ្នកជំងឺ ១,៣៩៨នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអង្គារ ទី០៥ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២១,១៦២,៨៨៦ករណី ក្នុងនោះមានអ្នកស្លាប់សរុបចំនួន ៣៦០,១៣៦នាក់ និងជាសះស្បើយឡើងសរុបចំនួន ១២,៤៦០,៣៣៦នាក់។ គួរបញ្ជាក់ថា លោក ចូ បៃដិន ដែលនឹងត្រូវស្បថឡើងកាន់តំណែង ប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ក៏ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម។ ក្រុមរៀបចំពិធីស្បថឡើងកាន់តំណែងរបស់លោក បៃដិន កំពុងត្រៀមរៀបចំ ដើម្បីអនុវត្តវិធានការសុវត្ថិភាព នៅអំឡុងការរៀបចំពិធីទាំងមូល៕	2021-01-05T16:59:00+07:00	freshnewsasia.com	https://m.freshnewsasia.com/index.php/en/internationalnews/182742-2021-01-05-02-59-45.html
6638fdf7-6b07-4422-b761-bc30f6885c9c	រដ្ឋមន្ត្រីការបរទេសបូលីវីឆ្លងកូវីដ-១៩ ខណៈជំងឺនេះកំពុងរាតត្បាត នៅក្នុងជួរគណៈរដ្ឋមន្ត្រី (Video inside)	រដ្ឋមន្ត្រីការបរទេសបូលីវីលោក រ៉ូជែលីយ៉ូ ម៉ាយតា (Rogelio Mayta) បានធ្វើតេស្តវិជ្ជមានចំពោះជំងឺ COVID-19 ក្រោយរដ្ឋមន្ត្រីមួយរូបទៀត របស់ប្រទេសអាមេរិកឡាទីនមួយនេះ បានធ្វើតេស្តវិជ្ជមានដូចគ្នា។ នេះបើតាមការចេញផ្សាយ ដោយទីភ្នាក់ងារព័ត៌មានចិនស៊ីនហួរ នាព្រឹកថ្ងៃអង្គារ ទី០៥ ខែមករា ឆ្នាំ២០២១។ សេចក្តីថ្លែងការណ៍ចេញពីក្រសួងការបរទេសបូលីវី បានបញ្ជាក់ថា «លោករដ្ឋមន្ត្រីការបរទេស ស្ថិតនៅក្នុងស្ថានភាពនឹងនរ ខណៈលោកកំពុងស្ថិតនៅក្នុងការអនុវត្តវិធានការសុវត្ថិភាព ហើយក៏កំពុងស្ថិតនៅក្រោមការត្រួតពិនិត្យសុខភាព យ៉ាងត្រឹមត្រូវផងដែរ»។ លោក Mayta គឺជារដ្ឋមន្ត្រីទីពីរហើយ ដែលបានឆ្លងជំងឺ COVID-19 នៅក្នុងជួរគណៈរដ្ឋមន្ត្រីបូលីវី បន្ទាប់ពីរដ្ឋមន្ត្រីការពារជាតិ លោក អ៊ែដម៉ាន់ឌូ នូវីលឡូ (Edmundo Novillo) បានឆ្លងជំងឺនេះដូចគ្នា និងស្ថិតក្នុងស្ថានភាពនឹងនរ។ គួរបញ្ជាក់តាមអ្នកនាំពាក្យប្រធានាធិបតីបូលីវីឲ្យដឹងថា អនុរដ្ឋមន្ត្រីមួយចំនួនទៀត ក៏បានធ្វើតេស្តវិជ្ជមាន COVID-19 ផងដែរ ប៉ុន្តែព័ត៌មានលម្អិតបន្ថែមពីនេះ មិនត្រូវបានចេញផ្សាយនោះទេ។ គិតត្រឹមថ្ងៃចន្ទដើមសប្តាហ៍នេះ (ពេលវេលានៅអាមេរិកឡាទីន) ប្រទេសបូលីវីមានអ្នកឆ្លង COVID-19 សរុប ១៦២,៦៦១ករណី ក្នុងនោះស្លាប់ ៩,២០១នាក់ និងជាសះស្បើយវិញ ១៣៣,២៤៧នាក់៕	2021-01-05T16:02:00+07:00	freshnewsasia.com	https://m.freshnewsasia.com/index.php/en/internationalnews/182728-2021-01-05-02-02-06.html
ed807e3e-5837-4068-ac10-bb99bddf5f9c	ថ្ងៃនេះគ្មាន អ្នកឆ្លងជំងឺកូវីដ១៩ថ្មី និងគ្មានអ្នកព្យាបាល ជាសះស្បើយទេ	ក្រសួងសុខាភិបាល បានអះអាងថា នៅថ្ងៃទី៤ ខែមករា ឆ្នាំ២០២១ មិនមានអ្នកឆ្លងជំងឺកូវីដ១៩ថ្មី និងគ្មានអ្នកព្យាបាលជាសះស្បើយនោះទេ ខណៈអ្នកឆ្លងនៅទូទាំងប្រទេស មានចំនួន៣៨២នាក់ អ្នកជាសះស្បើយចំនួន៣៦២នាក់ និងកំពុងសម្រាកព្យាបាលមានចំនួន២០នាក់ ៕	2021-01-05T14:52:00+07:00	dap-news.com	https://dap-news.com/national/2021/01/05/109649/
df69f6cf-fbb7-439c-bf0c-5a99d6692fe3	ជិះម៉ូតូឆ្លងផ្លូវមិនប្រយ័ត្ន! រថយន្តបុកស្លាប់២នាក់ របួសធ្ងន់២នាក់	ស្រ្តី៣នាក់រួមជាមួយក្មេងម្នាក់ទៀតបានជិះម៉ូតូឌុបគ្នាឆ្លងផ្លូវបែកជាបួនខ្វះការប្រុងប្រយ័ត្ន ត្រូវរថយន្តកូរ៉េដឹកទឹកសុទ្ធលីយ៉ុង បុក បណ្ដាលឱ្យស្លាប់ភ្លាមៗពីរនាក់នៅកន្លែងកើតហេតុ និងពីរនាក់ទៀតរបួសធ្ងន់។ ហេតុការណ៍គ្រោះថ្នាក់ចរាចរណ៍ដ៏រន្ធត់នេះបានកើតឡើងនៅវេលាម៉ោង១៦:០០នាទី ថ្ងៃទី ៤ ខែមករា ឆ្នាំ២០២១ ត្រង់ចំណុចផ្លូវបែកជា៤ជិតផ្ទះពេទ្យភាព ស្ថិតក្នុងភូមិកណ្តាល សង្កាត់-ក្រុងស្ទឹងត្រែង។ ជនរងគ្រោះទី១-ឈ្មោះស្រី ឡៃ ភេទស្រី អាយុ៣១ឆ្នាំ អ្នកបើកបរម៉ូតូ (ស្លាប់) មានទីលំនៅបណ្ដោះអាសន្ននៅភូមិរាជានុកូល សង្កាត់ ក្រុង- ខេត្តស្ទឹងត្រែង, ទី២-ឈ្មោះចិត្ត កុចនឹម ភេទស្រី អាយុ៦ឆ្នាំ រស់នៅក្នុងបន្ទុកឪពុកម្តាយ( ស្លាប់), ទី៣-ឈ្មោះសួន សុខុម ភេទស្រី អាយុ៣១ឆ្នាំ មុខរបរមេផ្ទះ(របួសធ្ងន់) និងទី៤ -ឈ្មោះវី ដាណេង ភេទស្រី អាយុ១៧ឆ្នាំ(របួសធ្ងន់) អ្នកទាំងពីរមានទីលំនៅភូមិសៀមបូក ឃុំសៀមបូក ស្រុកសៀមបូក ។ចំណែកអ្នកបើកបរនិងជិះក្នុងរថយន្តមានគ្នា៣នាក់ ក្រោយកើតហេតុបានចុះរត់គេចខ្លួនបាត់អស់។ សមត្ថកិច្ចបានឲ្យដឹងទៀតថា៖ បើតាមការពិនិត្យមើលតាមកាមេរ៉ាសុវត្ថិភាព មុនពេលកើតហេតុ ឃើញម៉ូតូម៉ាកហុងដាC125ពណ៌ខ្មៅ ពាក់ស្លាកលេខស្ទឹងត្រែង1C-9208 ជិះគ្នាបួននាក់ បើកក្នុងល្បឿនលឿនឆ្លងផ្លូវបំបែកជាបួន ខ្វះការប្រុងប្រយ័ត្ន បានទៅបុកជាមួយរថយន្តកូរ៉េពណ៌ខៀវ គ្មានស្លាកលេខពេញទំហឹង បណ្ដាលឲ្យស្ត្រីម្នាក់ជាអ្នកបើកបរស្លាប់ និងក្មេងស្រីម្នាក់ស្លាប់ភ្លាមៗនៅកន្លែងកើតហេតុ និងពីរនាក់ទៀតរបួសធ្ងន់ បានបញ្ជូនយកទៅសង្គ្រោះបន្ទាន់នៅមន្ទីរពេទ្យបង្អែកខេត្ត។ ចំណែកអ្នកបើកបររថយន្ត និងអ្នករួមដំណើរ២នាក់ទៀត មិនស្គាល់អត្តសញ្ញាណ បានរត់គេចខ្លួនបាត់។ បន្ទាប់ពីពិនិត្យជាក់ស្ដែងនៅកន្លែងកើតហេតុ សមត្ថកិច្ចសន្និដ្ឋានថា អ្នកបើកបរម៉ូតូបានល្មើសច្បាប់ចរាចរណ៍ដោយបើកបរមិនគោរពសិទ្ធិអាទិភាពផ្លូវធំ ផ្ទុកមនុស្សលើសចំនួនកំណត់។ ក្រោយពេលកើតហេតុ សមត្ថកិច្ចជំនាញបានចុះវាស់វែង រួចយកម៉ូតូនិងរថយន្តទៅកាន់ការិយាល័យចរាចរណ៍ផ្លូវគោក នៃស្នងការដ្ឋាននគរបាលខេត្ត ដើម្បីរង់ចាំដោះស្រាយតាមផ្លូវច្បាប់។ ចំណែកសាកសព សមត្ថកិច្ចបានប្រគល់ឲ្យក្រុមគ្រួសារសព ដើម្បីយកទៅធ្វើបុណ្យតាមប្រពៃណី៕	2021-01-05T14:46:27+07:00	kbnnews.com	https://kbn.news/archives/198943
00ef8043-b661-4edb-b086-64edfbcd4f4b	TOP NEWS: ដំណឹងល្អ! ថ្ងៃនេះក្រសួងសុខាភិបាលប្រកាសថា មិនមានអ្នកឆ្លងជំងឺកូវីដ១៩ ថ្មីនោះទេ ខណៈអ្នកជាសះស្បើយក៏គ្មានដែរ (Video inside)	ក្រសួងសុខាភិបាល នៅព្រឹកថ្ងៃទី០៥ ខែមករា ឆ្នាំ២០២១នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញករណីឆ្លងជំងឺកូវីដ១៩ ថ្មីនៅកម្ពុជាទេ ខណៈអ្នកជាសះស្បើយក៏គ្មានដែរ។ គិតត្រឹមម៉ោង៧៖០០នាទី ថ្ងៃទី០៥ ខែមករា ឆ្នាំ២០២១នេះ នៅកម្ពុជាបានរកឃើញអ្នកឆ្លងកូវីដ១៩ សរុបចំនួន ៣៨២នាក់ ក្នុងនោះព្យាបាលជាសះស្បើយចំនួន ៣៦២នាក់ និងអ្នកជំងឺ២០នាក់ កំពុងសម្រាកព្យាបាលនៅមន្ទីរពេទ្យ៕	2021-01-05T14:16:00+07:00	freshnewsasia.com	https://m.freshnewsasia.com/index.php/en/localnews/182717-2021-01-05-00-16-22.html
ad8eca49-89ee-4701-91ee-7b926356b304	ហ្វូងដំរីព្រៃចូលរាតត្បាត បង្កហានិភ័យដល់ភូមិអ្នកស្រុក	ខេត្តមណ្ឌលគិរី៖ ដំរីព្រៃចំនួន២ហ្វូង កាលពីថ្ងៃទី៤ ខែមករា ឆ្នាំ២០២១ បានចូលមកអុកឡុក និងបំផ្លាញផលដំណាំ បង្កឲ្យប្រជាពលរដ្ឋ រស់នៅក្នុងឃុំប៉ក់ញ៉ៃ និងឃុំយ៉ាទុង ស្ថិតក្នុងស្រុកអូរយ៉ាដាវ ខេត្តរតនគិរី មានការភ័យខ្លាច។ លោក ស៊ឹម លីន អភិបាលរងស្រុកអូរយ៉ាដាវ បានឲ្យដឹងថា ហ្វូងសត្វដំរីព្រៃទាំងនេះ មានប្រមាណជាង១៥ក្បាល ដើរចល័ត នៅក្នុងឃុំប៉ក់ញ៉ៃ និងឃុំយ៉ាទុង នាពេលយប់។ រីឯចរិតរបស់ពួកវាមានភាពកាចសាហាវ ហើយពួកវាបានដើរបំផ្លាញផលដំណាំបំ, ស៊ីស្រូវ និងបំផ្លាញសម្ភាររបស់អ្នកភូមិផងដែរ។ លោកអភិបាលរងស្រុក បានបន្ដថា ក្រោយពេលមានសេចក្ដីរាយការណ៍បែបនេះ លោកបានដឹកនាំកម្លាំងប្រដាប់អាវុធ រួមមាន កម្លាំងសឹករងស្រុក កម្លាំងនគរបាលស្រុក និងកម្លាំងបរិស្ថានឧទ្យានជាតិអូរយ៉ាដាវ ចុះទៅធ្វើអន្តរាគមន៍ នៅក្នុងឃុំយ៉ាទុង ស្រុកអូរយ៉ាដាវ ។ លោកអភិបាលរងស្រុក បានបញ្ជាក់ថា ហ្វូងដំរីព្រៃ នៅក្នុងឧទ្យានជាតិស្រុកអូរយ៉ាដាវ នេះមានប្រហែល៤០ទៅ៥០ក្បាល ហើយដំរីព្រៃទាំងនេះបានដើរដាច់ហ្វូងពីគ្នា។ ប៉ុន្ដែដោយសារសំណូមពរ ពីប្រជាពលរដ្ឋឲ្យដាក់កងកម្លាំងប្រដាប់អាវុធប្រចាំការផងនោះ ទើបគណៈបញ្ជាការឯកភាពរដ្ឋបាលស្រុក បានសម្រេចដាក់កម្លាំងចំនួន២គោលដៅ គឺនៅភូមិដតូច ចំនួន៤នាក់ និងភូមិខ្វែង ចំនួន៤នាក់ (ឃុំយ៉ាទុង) ដោយសហការជាមួយកម្លាំងប្រជាពលរដ្ឋ នៅក្នុងភូមិ តាមយាមឃ្លាំមើលហ្វូងដំរីព្រៃទាំងនេះ។ តំណាងប្រជាពលរដ្ឋ រស់នៅឃុំយ៉ាទុង បានឲ្យដឹងថា ក្នុងរយៈពេល៥ទៅ៦ថ្ងៃនេះ ហ្វូងដំរីព្រៃ តែងតែចូលមកក្នុងភូមិរបស់ពួកគាត់ ហើយពួកវាបានបំផ្លាញខ្ទមចាំចម្ការ អស់ចំនួន១០ខ្នង, ស្រូវចំនួន៥៩បាវ, ដើមចន្ទីចំនួន១០ដើម, ម៉ាស៊ីនកាត់ស្មៅ៣គ្រឿង, ម៉ាស៊ីនបាញ់ស្មៅ៤គ្រឿង និងសម្ភារចានឆ្នាំងមួយចំនួនទៀត។ អ្នកភូមិដដែល បានបញ្ជាក់ថា ដោយសារតែសកម្មភាពរបស់ហ្វូងដំរីព្រៃខាងលើនេះ ទើបពួកគាត់សំណូមពរឲ្យសមត្ថកិច្ចជំនាញ និងស្ថាប័នពាក់ព័ន្ធកៀងដំរីទាំងនោះ ឲ្យចូលទៅក្នុងព្រៃធំវិញ ដើម្បីបង្ការហានិភ័យដល់កូនចៅរបស់ពួកគាត់ ខណៈកំពុងធ្វើដំណើរ នៅពេលយប់ ដូចជាឈឺស្កាត់ និងដឹកបញ្ជូនស្ត្រីឈឺពោះ ទៅកាន់មណ្ឌលសុខភាព។ បើតាមអ្នកជំនាញបរទេស បានឲ្យដឹងថា បណ្ដាប្រទេសមួយចំនួន នៅតំបន់អាហ្វ្រិក ក៏មានករណីដំរីព្រៃចូលមកអុកឡុក និងបំផ្លាញផលដំណាំរបស់អ្នកស្រុកអ៊ីចឹងដែរ។ ប៉ុន្ដែក្រោយមក ពួកគាត់បានចិញ្ចឹមឃ្មុំ ធ្វើជារបង នៅតាមចម្ការទាំងនោះ ទើបដំរីលែងចូលមកឆាឆៅ ឬបំផ្លាញដំណាំទាំងនោះ។ ការចិញ្ចឹមឃ្មុំបែបនេះ គឺកសិករបានទាំងទឹកឃ្មុំលក់បានលុយផង និងរារាំងដល់សត្វដំរីផង ព្រោះដំរី ថ្វីត្បិតតែវាមានមាឌធំជាងគេនៅលើផែនដីនេះមែនតែវាក្លាយសត្វល្អិតទាំងនោះ៕	2021-01-05T10:15:56+07:00	kbnnews.com	https://kbn.news/archives/198833
b0110cb0-e845-4333-af1e-c678dc6d6bd5	ខ្លាចឆ្លងកូវីដ១៩! ពលករខ្មែរប្រមាណ៥ ពាន់នាក់ សម្រុកចេញពីប្រទេសថៃ …	ក្រោយពីផ្ទុះវីរុសកូវីដ១៩ ក្នុងខេត្តសាមុតសាខន ពលករខ្មែរប្រមាណ៥ពាន់នាក់ បានសម្រុកចេញពីប្រទេសថៃ តាមច្រកនានានៅតាមបណ្ដោយព្រំដែននៃប្រទេសទាំង២ ដោយពួកគេមានក្ដីកង្វល់អំពីការឆ្លងមេរោគនេះ។ អាជ្ញាធរនៅតាមខេត្តជាប់បណ្តោយព្រំដែន នៅតែបន្តចំណាត់ការ ដាក់ពលករដែលទើបបានឆ្លងមកពីប្រទេសថៃធ្វើចត្តាឡីស័កយ៉ាងត្រឹមត្រូវចំនួន១៤ថ្ងៃ។ គិតចាប់ពីថ្ងៃទី ២០ ខែធ្នូ ឆ្នាំ២០២០ រហូតដល់ពេលនេះ ពលករខ្លះត្រូវបានអនុញ្ញាតឱ្យចាកចេញពីមណ្ឌលចត្តាឡីស័ក បន្ទាប់ពីការធ្វើចត្តាឡីស័កគ្រប់១៤ ថ្ងៃ និងការធ្វើតេស្តសំណាកលើកទី ២ របស់ពួកគេមិនមានវិជ្ជមានកូវីដ ១៩។ នៅខេត្តបន្ទាយមានជ័យ ជាង២សប្តាហ៍កន្លងមកនេះ ពលករខ្មែរជាង ១ ០០០ នាក់ បានវិលត្រឡប់មកពីប្រទេសថៃ ត្រូវបានធ្វើចត្តាឡីស័កនៅតាមទីតាំងចំនួន១២កន្លែង ហើយថ្នាក់ដឹកនាំខេត្តបានណែនាំទៅដល់អាជ្ញាធរភូមិ ឃុំ-សង្កាត់ទាំងអស់ត្រូវធ្វើការគ្រប់គ្រង និងនាំពលករដែលចូលតាមច្រកខុសច្បាប់ដែលមិនបានធ្វើចត្តាឡីស័កត្រូវនាំមកពិនិត្យ និងធ្វើចត្តាឡីស័កឱ្យបានត្រឹមត្រូវ មិនឱ្យមានការថ្លោះធ្លោយឡើយ។ នៅខេត្តបាត់ដំបង មានមណ្ឌលចត្តាឡីស័កចំនួន ៧ កន្លែង មានពលករខ្មែរដែលបានវិលត្រឡប់ពីថៃ មានចំនួន១៨១៥នាក់ ក្នុងចំណោមនោះមានពលករចំនួន៦ នាក់ ត្រូវបានរកឃើញមានវីរុសកូវីដ ១៩។ នៅខេត្តព្រះវិហារ ពលករដែលបានធ្វើចត្តាឡីស័កគ្រប់ចំនួន ១៤ ថ្ងៃ និងធ្វើតេស្តសំណាកលើកទី២ មិនមានវីរុសកូវីដ ១៩ ត្រូវបានអាជ្ញាធរអនុញ្ញាតឱ្យត្រឡប់ទៅកាន់គេហដ្ឋានវិញជាបណ្តើរៗហើយនៅសល់តែពលករប្រមាណ១០នាក់ទៀតប៉ុណ្ណោះ ដែលនៅធ្វើចត្តាឡីស័ក។ យោងតាមក្រសួងសុខាភិបាលបានឱ្យដឹងថា នៅថ្ងៃទី ៣ ខែមករា ពលការិនី អាយុ ២១ ឆ្នាំ ស្នាក់នៅភូមិកូនភ្នំ ឃុំអណ្តូង ស្រុកសាលាក្រៅ ខេត្តប៉ៃលិន ដែលបានធ្វើដំណើរមកពីប្រទេសថៃ មកដល់កម្ពុជាថ្ងៃទី ១ ខែមករា និងបានធ្វើតេស្តវិជ្ជមានកូវីដ ១៩ ត្រូវបានដាក់សម្រាកព្យាបាលនៅមន្ទីរពេទ្យបង្អែកខេត្តប៉ៃលិន។ គិតត្រឹមថ្ងៃទី ៤ ខែមករា ឆ្នាំ ២០២១ កម្ពុជា មានអ្នកឆ្លងវីរុសកូវីដ១៩ ចំនួន៣៨២នាក់ ក្នុងនោះព្យាបាលជាសះស្បើយ ចំនួន៣៦២នាក់ និងអ្នកជំងឺកំពុងសម្រាកព្យាបាលមានចំនួន ២០ នាក់៕	2021-01-05T09:57:07+07:00	kbnnews.com	https://kbn.news/archives/198843
66b7bb75-3337-451f-997d-0afef48313ac	រយៈពេល៤ថ្ងៃ អំឡុងឆ្លងឆ្នាំសកល កម្ពុជាទទួលបានភ្ញៀវទេសចរ១លាននាក់	លោកថោង ខុន រដ្ឋមន្ត្រីក្រសួងទេសចរណ៍ បានឱ្យដឹងថា ភ្ញៀវទេសចរដើរកម្សាន្តនាក្រោយឱកាសថ្ងៃឆ្លងឆ្នាំសកលសម្រាប់រយៈពេល ៤ថ្ងៃ ចាប់ពីថ្ងៃទី៣១ ខែធ្នូ ២០២០ ដល់ថ្ងៃទី៣ ខែមករា ឆ្នាំ២០២១ មានចំនួន ១,២៧៩,១២៨ នាក់ ក្នុងនោះភ្ញៀវជាតិមានចំនួន ១,២៦៨,០២៥ នាក់ និងភ្ញៀវបរទេសផ្ទៃក្នុងមានចំនួន ១១,១០៣ នាក់។នេះបើយោងតាមក្រសួងទេសចរណ៍។ សម្រាប់ថ្ងៃអាទិត្យ ទី៣ ខែមករា មានចំនួនប្រមាណ ១៣០,០០៧ នាក់ ក្នុងនោះភ្ញៀវជាតិមានចំនួន ១២៦,១៦៨ នាក់ ភ្ញៀវបរទេសផ្ទៃក្នុងមានចំនួន ៣,៨៣៩ នាក់។ គោលដៅទេសចរណ៍សំខាន់ៗមួយចំនួន រួមមាន៖ រាជធានីភ្នំពេញ៖ ៥១៦,០៩៥ នាក់ * ខេត្តកំពត៖ ១៥២,១១៩ នាក់ * ខេត្តព្រះសីហនុ៖ ១៣៦,៣១៤ នាក់ * ខេត្តកែប៖ ៨៧,៧៣៧ នាក់ * ខេត្តសៀមរាប៖ ៧៧,៦១៨ នាក់ * ខេត្តកំពង់ស្ពឺ៖ ៤៦,០៣០ នាក់ * ខេត្តបាត់ដំបង៖ ៤២,៨៥០ នាក់ * ខេត្តកោះកុង៖ ៣១,៨៧៩ នាក់ * ខេត្តកំពង់ចាម៖ ២៧,១៨៧ នាក់ * ខេត្តកណ្តាល៖ ២៦,៩៤០ នាក់។ ដោយសារព្រឹត្តិការណ៍សហគមន៍ ២៨ វិច្ឆិកា ត្រូវបានបិទបញ្ចប់កាលពីថ្ងៃទី២៩ ខែធ្នូ ឆ្នាំ២០២០ ចលនាទេសចរណ៍ផ្ទៃក្នុងនាឱកាសឆ្លងឆ្នាំសកលនេះ មានភាពផុលផុសច្រើននៅតាមគោលដៅទេសចរណ៍នានាទូទាំងប្រទេស បើទោះបីមិនមានការរៀបចំពិធីទទួលឆ្នាំថ្មី ការប្រគុំតន្រ្តី និងការជួបជុំជាទ្រង់ទ្រាយធំក៏ដោយ។ គ្រប់គោលដៅទេសចរណ៍ និងមូលដ្ឋានអាជីវកម្មទេសចរណ៍បានខិតខំអនុវត្តន៍តាមប្រសាសន៍ណែនាំរបស់សម្តេចតេជោនាយករដ្ឋមន្ត្រី តាមគោលណែនាំរបស់ក្រសួងសុខាភិបាល និងវិធានសុវត្ថិភាពទេសចរណ៍របស់ក្រសួងទេសចរណ៍។ ក្រុមការងាររបស់គណៈបញ្ជាការឯកភាពរាជធានី-ខេត្ត បានចុះពិនិត្យ និងណែនាំដល់ភ្ញៀវទេសចរ និងប្រជាពលរដ្ឋ ដើម្បីបញ្ជៀសការជួបជុំទ្រង់ទ្រាយធំ និងកកកុញមានមនុស្សច្រើន ប៉ុន្តែទោះជាយ៉ាងណាក៏ដោយ ក៏ការអនុវត្តវិធានសុវត្ថិភាពទេសចរណ៍ពាក់ព័ន្ធជំងឺកូវីដ-១៩នេះ នៅមិនទាន់មានភាពពេញលេញទាំងស្រុងនៅឡើយ ពិសេសការរក្សាគម្លាតសុវត្ថិភាពនៅតាមគោលដៅទេសចរណ៍មួយចំនួនដែលមានលក្ខណៈប្រមូលផ្តុំច្រើន។ កិច្ចការនេះ ក្រសួងទេសចរណ៍នឹងបន្តការរៀបចំជាមួយរដ្ឋបាលរាជធានី-ខេត្តឲ្យកាន់តែម៉ឺងម៉ាត់បន្ថែមទៀត។ ចំពោះការគ្រប់គ្រងសន្តិសុខ សណ្ដាប់ធ្នាប់ជាទូទៅមានភាពល្អប្រសើរ មិនមានបញ្ហា ឬការរំខានណាមួយកើតឡើងគួរកត់សម្គាល់ទេក្នុងរយៈពេល៤ថ្ងៃនេះ។ រីឯការគ្រប់គ្រងសំរាមនៅតែជាបញ្ហាប្រឈម ជាពិសេសនៅយប់ឆ្លងឆ្នាំ ដោយប្រជាពលរដ្ឋមួយចំនួនមិនបានទុកសំរាមឲ្យបានត្រឹមត្រូវ ដោយទុកចោលនៅកន្លែងទទួលទានអាហារជុំគ្នា ពិសេសគោលដៅទេសចរណ៍ដែលមានការជួបជុំច្រើន ដូចជានៅតំបន់ឆ្នេរសមុទ្រ និងទីប្រជុំជនក្នុងរាជធានី-ខេត្តជាដើម ប៉ុន្តែរដ្ឋបាលរាជធានី-ខេត្តបានខិតខំចាត់កម្លាំងប្រមូលទុកដាក់សំរាមនេះនាព្រឹកបន្ទាប់ ដោយពុំធ្វើឲ្យប៉ះពាល់ដល់សោភ័ណភាពគោលដៅទេសចរណ៍ឡើយ៕	2021-01-05T09:29:19+07:00	kbnnews.com	https://kbn.news/archives/198823
dcb4cbc6-a00e-4060-8d34-1e5842dd8b17	ដំណឹងល្អ! ព្រឹកនេះមិនមានករណីឆ្លងជំងឺកូវីដ១៩ទេ ហើយក៏គ្មានអ្នកជាសះស្បើយដែរ	នៅព្រឹកថ្ងៃទី០៥ ខែមករា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មានបញ្ជាក់ថា មិនមានរកឃើញករណីឆ្លងជំងឺកូវីដ១៩ ថ្មីនៅកម្ពុជាទេ ខណៈអ្នកជាសះស្បើយក៏គ្មានដែរ។ សូមអានសេចវក្ដីលម្អិតដូចខាងក្រោម៖	2021-01-05T07:35:05+07:00	kbnnews.com	https://kbn.news/archives/198772
09df5380-1dee-412e-b56d-f17dd6559225	អាជ្ញាធរខេត្តតាមព្រំដែនថាពលករខ្មែរជាង៥ពាន់នាក់ចូលមកកម្ពុជា ខណៈផ្ទុះកូវីដនៅថៃ	អាជ្ញាធរខ្មែរក្នុងខេត្តជាប់ព្រំដែនប្រទេសថៃ ឲ្យដឹងថាពលករខ្មែរសរុបជាង៥ពាន់នាក់បានចូលមកកម្ពុជា ក្នុងរយៈពេល២សប្តាហ៍ចុងក្រោយនេះ ខណៈប្រទេសថៃកំពុងប្រឈមខ្លាំងនឹងការរាតត្បាតជំងឺកូវីដ១៩។ កាលពីសប្តាហ៍មុន ក្រសួងសុខាភិបាលកម្ពុជាបានប្រកាសថាខ្លួនរកឃើញពលករខ្មែរចំនួន១៤នាក់ ដែលត្រឡប់ពីប្រទេសថៃ មានផ្ទុកវីរុសជំងឺកូវីដ១៩ ដែលបង្កើនការព្រួយបារម្ភនៅក្នុងស្រុក។ លោក ឌី រ៉ាដូ អភិបាលរងខេត្តឧត្តរមានជ័យ និងជាអ្នកនាំពាក្យ មានប្រសាសន៍ថាគិតត្រឹមថ្ងៃច័ន្ទ ពលករដែលចូលតាមច្រកខេត្តឧត្តរមានជ័យ មានជាង២.១០០នាក់ ហើយក្នុងនោះ មាន៧៥០នាក់ ដែលត្រូវយកសំណាកមកធ្វើតេស្ត។ លោកពន្យល់ថានៅពេលផ្ទុះជំងឺកូវីដ១៩ភ្លាមៗក្នុងប្រទេសថៃកាលពី២សប្តាហ៍មុន មិនមែនពលករឆ្លងកាត់ព្រំដែនទាំងអស់ ត្រូវយកសំណាកទេ គឺយកតែករណីសង្ស័យតែប៉ុណ្ណោះ។ ប៉ុន្តែលោកថាបន្ទាប់ពីលោកនាយករដ្ឋមន្រ្តី ហ៊ុន សែន កាលពីថ្ងៃព្រហស្បតិ៍សប្តាហ៍មុន បញ្ជាឲ្យយកសំណាកពលករទាំងអស់ ទើបអាជ្ញាធរបានយកសំណាកពលករដែលចូលមកទាំងអស់។ លោកប្រាប់VOAថា៖ «មុនៗ យើងយក[សំណាក] ករណីដែលគាត់មានការសង្ស័យទេ»។ លោក ឌី រ៉ាដូ បន្តថារហូតមកដល់ពេលនេះ ស្ថានភាពអាចគ្រប់គ្រងបាន ហើយអាជ្ញាធរបានរៀបចំកន្លែងចត្តាឡីស័កជាង១០កន្លែង ក្នុងនោះមានសាលារៀនផងដែរ។ លោកបន្ថែមថានៅតាមច្រកតូចៗ ក៏មានការរឹតបន្តឹងដែរ ដើម្បីធានាថាមិនមានពលកររត់គេចពីការធ្វើចត្តាឡីស័ក។ លោកមានប្រសាសន៍ថា៖ «តាមបណ្តាច្រករបៀងហ្នឹង សុទ្ធតែមានកម្លាំង នៅតាមបណ្តាច្រក ហើយយើងដាក់វិធានការតឹងរ៉ឹង គឺមិនឲ្យឆ្លងកាត់ទេ។ រហូតមកដល់បច្ចុប្បន្ន គឺអត់មានពលករណាម្នាក់ដែលឆ្លងកាត់តាមច្រករបៀងទេ។ គឺតម្រូវឲ្យឆ្លងតាមច្រកទ្វារអន្តរជាតិ មានអូរស្មាច់និងច្រកជាំ»។ ប្រធានមន្ទីរសុខាភិបាលខេត្តឧត្តរមានជ័យ លោក ឃ្លោក ហួត មានប្រសាសន៍ថាចាប់តាំងពីផ្ទុះការឆ្លងសហគមន៍នៅប្រទេសថៃ មន្រ្តីសុខាភិបាលបានយកសំណាកតែអ្នកមកពីខេត្តប្រឈម។ ចំណែកអ្នកមិនមកពីខេត្តប្រឈម ត្រូវធ្វើចត្តាឡីស័ក។ លោកបន្តថាកាលពីដើមឡើយ ពលករត្រូវបញ្ជូនទៅធ្វើចត្តាឡីស័កក្នុងខេត្តស្រុកកំណើតរបស់ខ្លួន ដែលលោកថានៅទីនោះ ពួកគេត្រូវបន្តការដាក់ឲ្យនៅដាច់ដោយឡែក និងយកសំណាកមកធ្វើតេស្ត។ លោកមានប្រសាសន៍ថា៖ «ខ្ញុំសូមបញ្ជាក់អាហ្នឹងវិញ កុំឲ្យវាមានបញ្ហា។ ទោះបីខាងខេត្តខ្ញុំមិនបានយកសំណាក ប៉ុន្តែទៅខេត្តផ្សេង ខេត្តផ្សេងគេយក»។ លោកស្រី ឱ វណ្ណឌីន អ្នកនាំពាក្យរបស់ក្រសួងសុខាភិបាល បានប្រាប់VOAនៅថ្ងៃអង្គារនេះថារាល់ពលករដែលចូលមកកម្ពុជាទាំងអស់ ទោះមុនការផ្ទុះការរាតត្បាតក្នុងប្រទេសថៃ ចាំបាច់ត្រូវយកសំណាក។ លោកស្រីបន្តថាក្រុមការងាររបស់ក្រសួងសុខាភិបាលអនុវត្តនីតិវិធីនេះ គឺត្រួតពិនិត្យអ្នកឆ្លងតាមព្រំដែន ហើយប្រសិនបើមិនមានរោគសញ្ញាអ្វីទេ នឹងបញ្ជូនអ្នកដំណើរទៅតាមខេត្តជាស្រុកកំណើត ដើម្បីធ្វើចត្តាឡីស័ក តាមដានសុខភាព និងយកសំណាករបស់ពួកគេ។ លោកស្រី ឱ វណ្ណឌីន បន្តថាក្រោយមក មានការយកសំណាកនៅច្រកចេញចូលតែម្តង ដោយមិនបញ្ជូនពលករទៅខេត្តដែលពួកគេរស់នៅនោះទេ។ លោកស្រីមានប្រសាសន៍ថា៖ «យើងធ្វើតេស្តពេលគាត់មកដល់ ហើយនិងធ្វើចត្តាឡីស័ក និងធ្វើតេស្តមួយសាទៀតនៅថ្ងៃទី១៣»។ លោកស្រីបន្ថែមថា៖ «នេះយើងមានការយកចិត្តទុកដាក់មែនទែនទៅលើបងប្អូនប្រជាពលរដ្ឋយើងដែលគាត់ធ្វើដំណើរចូលមកក្នុងប្រទេសកម្ពុជារបស់យើងនៅតាមបណ្តោយព្រំដែនកម្ពុជា-ថៃ»។ អភិបាលខេត្តបាត់ដំបង លោក ងួន រតនៈ មានប្រសាសន៍ថាពលករខ្មែរសរុបប្រមាណ១.៤០០នាក់ ដែលកំពុងធ្វើចត្តាឡីស័ក ឬដាក់ខ្លួនឲ្យនៅដាច់ដោយឡែកក្នុងខេត្តបាត់ដំបង ដែលកន្លែងចត្តាឡីស័ក ត្រូវបានបែងចែកតាមស្រុកចំនួន៧។ លោកមានប្រសាសន៍ថា៖ «បាត់ដំបងខ្ញុំ តាំងពីដើមមកចូលប្រហែលលើស៥០ ក្រោម១០០[នាក់]ក្នុងមួយថ្ងៃ។ តែប៉ុណ្ណឹងទេចូលមក ដូចមិនមានកើនអីទេ»។ លោកបន្ថែមថា៖ «គឺយើងបានរៀបចំកន្លែងមណ្ឌលចត្តាឡីស័កទទួលកម្មករបានហ្មត់ចត់ល្អ ដោយសារគោលនយោបាយរបស់សម្តេច[នាយករដ្ឋមន្រ្តី]ក្នុងការគ្រប់គ្រងលោកមានគោលការណ៍ច្បាស់លាស់។ យើងមានរបបអាហារ យើងមានKit[សម្ភារៈប្រើប្រាស់]សម្រាប់ជូនគាត់»។ អភិបាលខេត្តបាត់ដំបងបន្តថាសាលារៀនខ្លះអាចនឹងអស់ពលករធ្វើចត្តាឡីស័ករយៈពេល១៤ថ្ងៃ មុនថ្ងៃបើកបវេសនកាល គឺនៅថ្ងៃទី១១ ខែមករា។ លោកឲ្យដឹងទៀតថាចំពោះសាលារៀនដែលនៅសល់ការធ្វើចត្តាឡីស័ករបស់ពលករ អាជ្ញាធរអាចសុំការពន្យារពេលចូលរៀននៅសាលានោះ។ លោក ងួន រតនៈ ឲ្យដឹងទៀតថាក្នុងខេត្តរបស់លោក ពលករដែលចូលទៅដល់មូលដ្ឋានមានតែបួនប្រាំនាក់ប៉ុណ្ណោះ ហើយអាជ្ញាធរបានហៅពួកគាត់មកធ្វើចត្តាឡីស័កនៅកន្លែងដែលអាជ្ញាធររៀបចំឲ្យ ដោយមិនអនុញ្ញាតឲ្យស្នាក់នៅផ្ទះនោះទេ។ អភិបាលរងខេត្តបន្ទាយមានជ័យ លោក លី សារី មានប្រសាសន៍ថាចាប់តាំងពីថ្ងៃទី២១ ខែធ្នូ ពេលដែលផ្ទុះជំងឺកូវីដក្នុងខេត្តសាមុទ្រ សាខន នៃប្រទេសថៃ មានពលករជាង២ពាន់នាក់ ដែលចូលមកកម្ពុជា កាត់តាមច្រកខេត្តបន្ទាយមានជ័យ ហើយរហូតមកដល់ពេលនេះ ពលករចូលមកកម្ពុជាមានចន្លោះពី២០ទៅ៣០នាក់ប៉ុណ្ណោះក្នុងមួយថ្ងៃ។ លោកបន្តថាអ្នកដែលចូលតាមច្រកតូចៗ ក៏អាជ្ញាធរអាចគ្រប់គ្រងបានដែរ គឺអាជ្ញាធរភូមិឃុំនឹងយកពួកគាត់មកធ្វើចត្តាឡីស័ក។ លោកប្រាប់VOAថា៖ «ទោះជាគាត់មិនចូលតាមយើងដឹកជញ្ជូនក៏ដោយ គាត់ចូលតាមឯកជន គឺថាទៅដល់មូលដ្ឋាន យើងបានណែនាំមូលដ្ឋានថាយកគាត់មកកន្លែងចត្តាឡីស័ក។ ជាចំណុចមួយដែលយើងបានគ្រប់គ្រងបាន»។ មន្ត្រីសម្របសម្រួលផ្នែកការងារនៃមជ្ឈមណ្ឌលសម្ព័ន្ធភាពការងារ និងសិទ្ធិមនុស្ស ហៅកាត់ថាសង់ត្រាល់ លោក ឃុន ថារ៉ូ លើកទឹកចិត្តឲ្យពលករខ្មែរបន្តស្នាក់នៅក្នុងប្រទេសថៃ ហើយជំរុញឲ្យរដ្ឋាភិបាលកម្ពុជាសហការជាមួយរដ្ឋាភិបាលថៃ ដើម្បីជួយពលករខ្មែរឲ្យដូចពលករថៃដែរ។ លោកបន្តថារដ្ឋាភិបាលកម្ពុជាគួរធានាការជួយពលករត្រឡប់មកកម្ពុជាវិញ តាមរយៈការបង្កើតកម្មវិធីគោលនយោបាយគាំពារសង្គមរឹងមាំ និងមាននិរន្តភាព ដើម្បីកុំឲ្យពលករត្រឡប់ទៅប្រទេសថៃវិញ ពេលបញ្ចប់វិបត្តិជំងឺកូវីដ១៩ ដែលលោកថានឹងបន្តអូសបន្លាយយូរទៀត។ លោកបញ្ជាក់ថា៖ «គ្រាន់តែថាមានបញ្ហាឡើងយើងបញ្ចេញតែកញ្ចប់ថវិកាហើយចប់ទៅ ពួកគាត់ប្រឈមដដែលហ្នឹង។ ដូចពលករហ្នឹង កាលណាស្ថានភាពកូវីដវាប្រសើរទៅ ដូចថា[ស្ថានភាពនៅ]ថៃវាប្រសើរទៅ គាត់នៅតែRisk[គ្រោះថ្នាក់]។ គាត់នៅតែប្រថុយប្រថានហានិភ័យទៅថៃដូចតែគ្នា។ អញ្ចឹងមានន័យថា វាអត់មាននិរន្តរភាពទេ។ គាត់មកវិញនេះ វាគ្រាន់តែជាកត្តាខាងក្រៅទេ។ ប៉ុន្តែកត្តាខាងក្នុងរបស់គាត់ហ្នឹង គឺកត្តាសេដ្ឋកិច្ចនិងការអត់មានការងារធ្វើនៅក្នុងស្រុកហ្នឹងហើយ»។ ប្រទេសថៃកំពុងទប់ទល់នឹងការឆ្លងរាលដាលកូវីដ១៩ ក្នុងសហគមន៍ដែលករណីឆ្លងបានកើនឡើងជាបន្តបន្ទាប់ នៅថ្ងៃអង្គារនេះ អាជ្ញាធរថៃបានប្រកាសថាមនុស្សជាង៥០០នាក់ ដែលភាគច្រើនជាពលករបានឆ្លងជំងឺកូវីដ១៩។ ប្រទេសថៃក៏បានចេញបញ្ជាហាមឃាត់ការធ្វើដំណើរក្នុងតំបន់មួយចំនួនដែលមានការឆ្លងច្រើនផងដែរ៕	2021-01-05T07:00:00+07:00	khmer.voanews.com	https://khmer.voanews.com/a/more-than-5000-workers-flock-to-cambodia-from-thailand-during-covid/5725105.html
f716bdb1-9b45-4e1f-ab96-b633abc1cb28	ឥណ្ឌាហាមក្រុមហ៊ុនផលិតវ៉ាក់សាំងជំងឺកូវីដ១៩មិនឲ្យនាំចេញ	ប្រទេសឥណ្ឌានឹងមិនអនុញ្ញាតឲ្យនាំចេញវ៉ាក់សាំងបង្ការជំងឺកូវីដ១៩ របស់ក្រុមហ៊ុនឱសថ AstraZeneca សហការនឹងសាកលវិទ្យាល័យ Oxford ក្នុងរយៈពេលជាច្រើនខែ។ នេះបើតាមការបញ្ជាក់របស់ប្រធានវិទ្យាស្ថាន Serum ឥណ្ឌា កាលពីថ្ងៃអាទិត្យ។ វិទ្យាស្ថាននេះបានចុះកិច្ចសន្យាផលិតវ៉ាក់សាំងចំនួន១ពាន់លានដូស សម្រាប់ប្រទេសកំពុងអភិវឌ្ឍន៍។ ដោយក្រុមប្រទេសអ្នកមានបានបញ្ជាកក់វ៉ាក់សាំងបង្ការជំងឺកូវីដ១៩ភាគច្រើនបំផុត ដែលត្រូវផលិតក្នុងឆ្នាំនេះ ដូច្នេះវិទ្យាស្ថាន Serum របស់ឥណ្ឌា ដែលជាកន្លែងផលិតវ៉ាក់សាំងដ៏ធំបំផុតមួយរបស់ពិភពលោកនោះ ទំនងជាអាចផ្តល់វ៉ាក់សាំងបង្ការភាគច្រើន ដល់ប្រទេសដែលកំពុងអភិវឌ្ឍន៍ជាច្រើន។ ទោះបីជាយ៉ាងណាក្តី ការដាក់បំរាមដល់ការនាំចេញវ៉ាក់សាំងនេះ មានន័យថា ប្រទេសក្រីក្រជាច្រើនរបស់ពិភពលោក នឹងត្រូវរង់ចាំពី២ទៅ៣ខែទៀត ទម្រាំទទួលបានវ៉ាក់សាំងបង្ការជំងឺកូវីដ១៩ ក្នុងដូសទីមួយរបស់ខ្លួន។ វ៉ាក់សាំងនេះបានទទួលការយល់ព្រមឲ្យប្រើប្រាស់ក្នុងគ្រាបន្ទាន់ ដោយនិយ័តករឥណ្ឌា កាលពីថ្ងៃអាទិត្យ ដោយស្ថិតក្រោមលក្ខខណ្ឌថា វិទ្យាស្ថាន Serum របស់ឥណ្ឌា នឹងមិននាំចេញវ៉ាក់សាំងបង្ការនេះទេ រហូតដល់ពលរដ្ឋឥណ្ឌាទាំងឡាយ ដែលងាយនឹងទទួលរងគ្រោះដោយសារជំងឺកូវីដ១៩បានទទួលវ៉ាក់សាំងការពារជាមុនសិន។ នេះបើតាមកិច្ចសម្ភាសន៍តាមទូរស័ព្ទរបស់លោក Adar Poonawalla ប្រធានប្រតិបត្តិនៃវិទ្យាស្ថាន Serum ឥណ្ឌា ជាមួយទីភ្នាក់ងារសារព័ត៌មានAP។ លោកក៏បានបញ្ជាក់ផងដែរថា ក្រុមហ៊ុននេះ ក៏ត្រូវបានហាមប្រាមផងដែរ មិនឲ្យលក់វ៉ាក់សាំងនេះទៅឲ្យទីផ្សារឯកជននោះទេ៕	2021-01-05T07:00:00+07:00	khmer.voanews.com	https://khmer.voanews.com/a/india-bars-virus-vaccines-maker-from-exporting/5724073.html
cb7001f6-af9c-4dce-abf3-f455226224b2	កងពលតូចលេខ៧០ រួមគ្នា បរិច្ចាគថវិកា ជាង៣ម៉ឺនដុល្លារ និងជាង៦លានរៀល ជូនសម្តេចតេជោ ទិញវ៉ាក់សាំងកូវីដ-១៩	ភ្នំពេញ៖ លោកឧត្តមសេនីយ៍ឯក ម៉ៅ សុផាន់ មេបញ្ជាការរង កងទ័ពជើងគោក និងជាមេបញ្ជាការ កងពលតូចលេខ៧០ ព្រមទាំង មេបញ្ជាការរង នាយទាហាន នាយទាហានរង និងពលទាហានទាំងអស់ នៃកងពលតូចលេខ៧០ តាមរយៈមេបញ្ជាការកងទ័ពជើងគោក បានរួមគ្នាបរិច្ចាគ ថវិកាចំនួន ៣១,១៥០ដុល្លារ និង៦,៤៦៦,០០០រៀល ជូនសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដើម្បីទិញវ៉ាក់សាំងកូវីដ-១៩ សម្រាប់ចាក់ជូន ប្រជាពលរដ្ឋដោយឥតគិតថ្លៃ។ ការចូលរួមបរិច្ចាគនេះ បានធ្វើឡើងបន្ទាប់ ពីសម្តេចតេជោ ហ៊ុន សែន ប្រកាសពីការត្រៀមថវិកា ទិញវ៉ាក់សាំងកូវីដ-១៩ មកចាក់ជូនប្រជាពលរដ្ឋ ដោយឥតគិតថ្លៃ ស្របពេលដែលជំងឺកូវីដ១៩ បានឆ្លងចូលដល់ សហគមន៍កម្ពុជា។ សូមបញ្ជាក់ថា សម្តេចអគ្គមហាសេនាបតីតេជោ ហ៊ុន សែន នៅល្ងាចថ្ងៃទី០៧ ខែធ្នូ ឆ្នាំ២០២០ បានប្រកាសពីការត្រៀមបម្រុងថវិកា សម្រាប់ទិញវ៉ាក់សាំង យកមកចាក់ ជូនប្រជាជនដោយឥតគិតថ្លៃ ជាជំហានដំបូងចំនួន ១លានដូស ដើម្បីចាក់ជូនប្រជាពលរដ្ឋ ប្រមាណ ៥០ម៉ឺននាក់៕	2021-01-05T02:29:00+07:00	dap-news.com	https://dap-news.com/national/2021/01/04/109617/
8322a99d-5ee0-49f4-aded-c749841a2bfa	ព្រះចៅអធិការវត្តបាកាន ចែកស្បៀងអាហារ ដល់ពុទ្ធបរិស័ទជិត ២០០គ្រួសារ ក្នុងឃុំត្រពាំងជង ស្រុកបាកាន ក្នុងអំឡុងការរីករាលដាលជំងឺកូវីដ១៩ (Video inside)	លោកស្រី ខៀវ រ៉ានីង អភិបាលរង នៃគណៈអភិបាលស្រុកបាកាន រួមជាមួយព្រះតេជគុណ ឡាយ កន ព្រះគ្រូចៅអធិការវត្តបាកាន និងអាជ្ញាធរភូមិឃុំ នាថ្ងៃទី៤ ខែមករា ឆ្នាំ២០២១ នៅបរិវេណវត្តបាកាន បាននាំយកអំណោយមនុស្សធម៌របស់សប្បុរសជន មកចែកជូនដល់ជនចាស់ជរាទីទ័លខ្លាំង និងគ្រួសារក្រីក្រ ដែលជាពុទ្ធបរិស័ទចំណុះជើងវត្ត ចំនួន១៧១គ្រួសារ មកពីភូមិចំនួន៦ ក្នុងឃុំត្រពាំងជង ស្រុកបាកាន ខេត្តពោធិ៍សាត់។ ព្រះតេជគុណ ឡាយ កន មានសង្ឃដិកាថា ពុទ្ធចក្រ និងអាណាចក្រដើរទន្ទឹមគ្នា ព្រះសង្ឃមានជីវិត និងវត្តអារាមមានការរីកចម្រើនទៅបាន ដោយសារសប្បុរសជន និងពុទ្ធបរិស័ទជួយឧបត្ថម្ភគាំទ្រ ដូច្នេះពេលប្រជាពលរដ្ឋ ជួបការលំបាក ខាងពុទ្ធចក្រក៏ត្រូវជួយដល់ប្រជាពលរដ្ឋវិញដែរ។ ព្រះតេជគុណ បានគូសបញ្ជាក់ថា អង្ករដែលត្រូវចែកជូននាពេលនេះ គឺបានមកពីសប្បុរសជន និងពុទ្ធបរិស័ទ្ធជិតឆ្ងាយ យកមកប្រគេនដល់ព្រះអង្គ ដោយសារតែពួកគាត់មានជំនឿលើការបន់ស្រន់ នៅក្នុងទីអារាមវត្តដ៏ស័ក្តិសិទ្ធិនេះ។ ព្រះអង្គបានបន្ថែមថា ដោយបានការចូលរួមជាបច្ច័យ ពីលោកស្រី ហ្គិច ណៃ, លោកឧកញ៉ា ថៃ សេងឡុង, ឧបាសិកា ហួរ វួច និងលោកស្រី ឈាង ម៉ៃ ព្រះអង្គបានជាវមី បន្ថែមពីលើអង្ករដែលមានស្រាប់ យកទៅចែកជូនដល់ បងប្អូនប្រជាពលរដ្ឋ ជាពុទ្ធបរិស័ទចំណុះជើងវត្ត ចំនួន១៧១គ្រួសារ ដោយក្នុងមួយគ្រួសារៗ ទទួលបានអង្ករ២៥គីឡូក្រាម, មី១កេស និងស្រោមជើង១គូរ។ ព្រះតេជគុណ ក៏បានអំពាវនាវដល់ព្រះសង្ឃតាមបណ្តាវត្ត ក្នុងខេត្តពោធិ៍សាត់ សូមបន្តបំផុតចូលរួមចលនាមនុស្សធម៌ តាមរយៈការចែកស្បៀង ឬសម្ភារៈប្រើប្រាស់ផ្សេងៗ ដល់គ្រួសារក្រីក្រ ជនរងគ្រោះ ឬជនងាយរងគ្រោះ ស្របតាមការណែនាំ និងលើកអនុសាសន៍ ពីឯកឧត្តមអភិបាលខេត្ត។ ក្នុងឱកាសនោះ លោកស្រី ខៀវ រ៉ានីង បានថ្លែងអំណរព្រះគុណយ៉ាងជ្រាលជ្រៅ ជូនចំពោះព្រះតេជគុណ ឡាយ កន ដែលមានព្រះទ័យគិតគូ និងយកចិត្តទុកដាក់ ដល់ការងារសង្គមគ្រប់ពេលវេលា។ ទង្វើរ និងសកម្មភាពមនុស្សធម៌របស់ព្រះអង្គនាពេលនេះ ក៏ដូចលើមុនៗ សបញ្ជាក់ឱ្យឃើញពីព្រះទ័យជ្រះថ្លា ជាមួយរាជរដ្ឋាភិបាល អាជ្ញាធរដែនដី ជាពិសេសជាមួយរដ្ឋបាលស្រុក ក្នុងការប្រយុទ្ធប្រឆាំង នៃការរីករាលដាលជំងឺកូវីដ-១៩ ជាសក្ខីភាពស្រាប់។ លោកស្រីក៏បានផ្តាំផ្ញើការសាកសួរសុខទុក្ខ ពីសំណាក់លោក ស៊ុយ សែម ប្រធានក្រុមការងារថ្នាក់ជាតិចុះមូលដ្ឋានខេត្តពោធិ៍សាត់ និងលោក ម៉ៅ ធនិន អភិបាល នៃគណៈអភិបាលខេត្ត ដែលជានិច្ចកាលថ្នាក់ដឹកនាំទាំងពីរ តែងយកចិត្តទុកដាក់ ដោះស្រាយការលំបាករបស់បងប្អូនប្រជាពលរដ្ឋទាំងអស់ និងបានណែនាំដល់អាជ្ញាធរគ្រប់លំដាប់ថ្នាក់ ឱ្យយកចិត្តទុកដាក់ដល់ប្រជាពលរដ្ឋក្រីក្រជួបការលំបាក។ ស្របពេលដែលពិភពលោកកំពុងប្រឈមមុខនឹងការរាត្បាតយ៉ាងខ្លាំង ដោយសារជំងឺកូវីដ១៩ លោកស្រីអភិបាលរងស្រុក ក៏បានក្រើនរំលឹកដល់ពុកម៉ែប្រជាពលរដ្ឋគ្រប់រូប ត្រូវយកចិត្តទុកដាក់ថែរក្សាសុខភាពឱ្យបានល្អប្រសើរ និងត្រូវអនុវត្តឱ្យបានខ្ជាប់ខ្ជួន នូវគោលការណ៍រក្សាគម្លាតសង្គម និងវិធានការនានា តាមការណែនាំរបស់ក្រសួងសុខាភិបាល។ ជាមួយគ្នានោះ លោកស្រីបានប្រាប់ដល់ប្រជាពលរដ្ឋ ដែលមានបងប្អូនទើបនឹងវិលត្រឡប់មកពីប្រទេសថៃ ត្រូវណែនាំពួកគាត់ឱ្យចូលរួមធ្វើចត្តាឡីសក្តិទាំងអស់គ្នា ជៀសវាងការឆ្លងរីករាលដាលដល់សហគមន៍៕	2021-01-04T22:39:00+07:00	freshnewsasia.com	https://m.freshnewsasia.com/index.php/en/localnews/182654-2021-01-04-08-39-40.html
6bf513e3-be64-4f3e-8303-8da523a0e93f	អ្នកជំនាញកំពូលជំងឺឆ្លងអាមេរិក ច្រានចោលការអះអាងរបស់លោក ត្រាំ ជុំវិញការបំប៉ោងតួលេខអ្នកស្លាប់ដោយសារកូវីដ-១៩ (Video inside)	មន្ត្រីសុខាភិបាលអាមេរិកកំពូល ០២រូប កាលពីថ្ងៃអាទិត្យ បានច្រានចោលការអះអាងរបស់ប្រធានាធិបតីលោក ដូណាល់ ត្រាំ ជុំវិញទិន្នន័យនៃចំនួនករណីឆ្លង និងស្លាប់ច្រើនហួសហេតុដោយសារជំងឺ COVID-19 នៅសហរដ្ឋអាមេរិក ហើយអ្នកទាំងពីរក៏បានបង្ហាញពីសុទិដ្ឋិនិយមថា ល្បឿននៃការចាក់វ៉ាក់សាំងកំពុងកើនឡើងវិញហើយ។ នេះបើតាមការចេញផ្សាយដោយសារព័ត៌មាន CNA នៅថ្ងៃចន្ទ ទី០៤ ខែមករា ឆ្នាំ២០២១។ លោក Anthony Fauci នាយកវិទ្យាស្ថានជាតិអាឡែរហ្ស៊ី និងជំងឺឆ្លង បានថ្លែងប្រាប់សារព័ត៌មាន ABC ថា ចំនួនអ្នកស្លាប់គឺជាការពិត ដោយបន្ថែមទៀតថា ចំនួនអ្នកចូលព្យាបាល នៅតាមន្ទីរពេទ្យនានានៅទូទាំងប្រទេស បាន និងកំពុងកកស្ទះ ដែលបានដាក់សម្ពាធយ៉ាងខ្លាំងលើបុគ្គលិកសុខាភិបាល។ វាមិនមែនជារឿងក្លែងក្លាយឡើយ។ លោក Fauci និងវេជ្ជបណ្ឌិតម្នាក់ទៀត គឺលោក Jerome Adams បានបង្ហាញខ្លួននៅលើទូរទស្សន៍ CNN ដោយចេញមុខការពារភាពត្រឹមត្រូវ នៃទិន្នន័យវីរុសកូរ៉ូណា ដែលត្រូវបានចេញផ្សាយ ដោយមជ្ឈមណ្ឌលត្រួតពិនិត្យ និងបង្ការជំងឺឆ្លង (CDC) បន្ទាប់ពីលោក ត្រាំ បានវាយប្រហារពីវិធីសាស្ត្រនៃការរាប់ទិន្នន័យរបស់ទីភ្នាក់ងារមួយនេះ។ លោក ត្រាំ បានសរសេរបង្ហោះនៅលើបណ្តាញសង្គម Twitter យ៉ាងដូច្នេះថា៖ «ចំនួនករណីឆ្លង និងស្លាប់នៃវីរុសចិន (COVID-19) គឺត្រូវបានគេបំផ្លើសយ៉ាងខ្លាំងនៅ សហរដ្ឋអាមេរិក តាមវិធីសាស្ត្រដ៏គួរឱ្យអស់សំណើចរបស់ មជ្ឈមណ្ឌលត្រួតពិនិត្យ និងបង្ការជំងឺឆ្លង (CDC) (@ CDCgov) បើប្រៀបធៀបទៅនឹងប្រទេសដទៃទៀត ដែលភាគច្រើនបានរាយការណ៍ ក្នុងចេតនាមិនពិត និងមានចំនួនតិច»។ គួរបញ្ជាក់ថា បើយោងតាមទិន្នន័យពី CDC បានបង្ហាញថា មនុស្សច្រើនជាង ២០ លាននាក់បានឆ្លងជំងឺ COVID-19 នៅសហរដ្ឋអាមេរិក ក្នុងនោះជិត ៣៤៧,០០០ នាក់បានស្លាប់ ឬស្មើនឹងម្នាក់ក្នុងចំណោមប្រជាជនអាមេរិក ៩៥០នាក់ គិតចាប់តាំងពីវីរុសកូរ៉ូណា បានផ្ទុះឡើងដំបូងនៅក្នុងប្រទេសចិនកាលពីចុងឆ្នាំ ២០១៩។ លោក Fauci និងលោក Adams បានបង្ហាញនូវសុទិដ្ឋិនិយមថា ល្បឿននៃការចាក់វ៉ាក់សាំងបានកើនឡើងវិញ បន្ទាប់ពីការចាប់ផ្តើមមានភាពយឺតយ៉ាវ។ គិតចាប់តាំងពីថ្ងៃទី ១៤ ខែធ្នូ មនុស្សជាង ៤.២ លាននាក់បានទទួលវ៉ាក់សាំងរួចហើយ ជាមួយនឹងវ៉ាក់សាំងមួយក្នុងចំណោមបេក្ខភាពវ៉ាក់សាំងទាំងពីររបស់ក្រុមហ៊ុន Pifzer/BioNTech និងក្រុមហ៊ុន Moderna។ ទោះជាយ៉ាងណាក៏ដោយ ចំនួននេះគឺនៅឆ្ងាយពីគោលដៅរបស់រដ្ឋបាលលោក ត្រាំ ដោយមានបំណងចាក់វ៉ាក់សាំងឱ្យបាន ២០ លាននាក់នៅត្រឹមចុងឆ្នាំ ២០២០៕	2021-01-04T21:47:00+07:00	freshnewsasia.com	https://m.freshnewsasia.com/index.php/en/internationalnews/182650-2021-01-04-07-47-29.html
820aa2ad-a481-44df-a4ab-f9bca4a6b0a0	BREAKING: ថៃប្រកាសរកឃើញអ្នកឆ្លងកូវីដ-១៩ រហូតដល់ ៧៤៥នាក់ថ្មីទៀត និងអ្នកជំងឺម្នាក់ស្លាប់! (Video inside)	នៅថ្ងៃចន្ទដើមសប្តាហ៍ថ្មីនេះ ប្រទេសថៃបានរាយការណ៍ពីការរកឃើញ ករណីឆ្លងថ្មីៗនៃជំងឺ COVID-19 រហូតដល់ទៅ ៧៤៥ករណីថែមទៀត រួមជាមួយករណីស្លាប់ថ្មីម្នាក់ផងដែរ។ នេះបើតាមការចេញផ្សាយ ដោយទីភ្នាក់ងារព័ត៌មាន Reuters នៅរសៀលថ្ងៃចន្ទ ទី០៤ ខែមករា ឆ្នាំ២០២១។ បើតាមអាជ្ញាធរប្រយុទ្ធប្រឆាំងជំងឺ COVID-19 របស់រដ្ឋាភិបាលថៃបានបញ្ជាក់ថា ភាគច្រើននៃករណីឆ្លងថ្មីៗខាងលើ គឺត្រូវបានរកឃើញនៅក្នុងខេត្ត សាមុតសាខន (Samut Sakhon) តែម្តង ដែលស្ថិតនៅភាគនិរតី នៃទីក្រុងបាងកករបស់ប្រទេសថៃ និងជាកន្លែងដែលការរាតត្បាតរលកទី ២ នៅក្នុងប្រទេសអាស៊ានមួយនេះ បានចាប់ផ្តើមផ្ទុះឡើងកាលពីអំឡុងខែធ្នូ ឆ្នាំ២០២០ បន្ទាប់ពីគ្រប់គ្រងស្ថានការណ៍បានយ៉ាងល្អ ចាប់តាំងពីពាក់កណ្តាលឆ្នាំមុន។ គួរបញ្ជាក់ថា ក្រោយការបូកបន្ថែមករណីថ្មីៗខាងលើនេះ ករណីឆ្លងសរុបនៃជងឺ COVID-19 នៅទូទាំងប្រទេសថៃបានកើនដល់ ៨,៤៣៩ករណី ក្នុងនោះមនុស្សស្លាប់មាន ៦៥នាក់ និងជាសះស្បើយឡើងវិញ ៤,៣៥០នាក់៕	2021-01-04T20:13:00+07:00	freshnewsasia.com	https://m.freshnewsasia.com/index.php/en/internationalnews/182639-2021-01-04-06-13-13.html
3671e9bb-891d-4b39-9430-31a1377f5e3c	អាជ្ញាធរខេត្តកោះកុង ជំរុញឲ្យកម្លាំងសមត្ថកិច្ច មានវិធានការឲ្យបានតឹងរឹង ចំពោះពលករចំណាកស្រុក ដើម្បីការពារជំងឺកូវីដ១៩ នាំចូលសហគមន៍	លោក ទូ សាវុធ អភិបាលរងខេត្តកោះកុង នៅថ្ងៃទី០៣ ខែមករា ឆ្នាំ២០២១ បានដឹកនាំមន្ត្រីក្រោមឱវាទ ចុះសំណេះសំណាលសួរសុខទុក្ខ និងពាំនាំនូវគ្រឿងឧបភោគបរិភោគ រួមទាំងសម្ភារ ដើម្បីការពារនៃជំងឺកូវីដ១៩ ជូនដល់កងកម្លាំងយោពលខេមរភូមិន្ទវរៈសេនាតូច៣០៣ និងកម្លាំងនគរបាលជាតិវរៈ២០៧ ដែលឈរជើងការពារខ្សែក្រវ៉ាត់ព្រំដែនកម្ពុជា-ថៃ ដែលមានព្រំដែនជាប់គ្នា។ លោក ទូ សាវុធ អភិបាលរងខេត្ត បានថ្លែងថា លោកមានសេចក្តីសោមនោស្សរីករាយណាស់ ដែលកងកម្លាំងប្រដាប់អាវុធទាំង២ប្រភេទ ដែលបានឈរជើង ការពារខ្សែក្រវ៉ាត់ព្រំដែនយ៉ាងរឹងម៉ាំង ដើម្បីបូរណៈភាពទឹកដី តាមខ្សែបន្ទាត់ព្រំដែនកម្ពុជា ថៃ មិនតែប៉ុណ្ណោះ កម្លាំងប្រដាប់អាវុធទាំង២ប្រភេទ បានការពារ និងឃាត់ខ្លួនពលករចំណាកស្រុកខ្មែរ ដែលលួចឆ្លងដែនពីប្រទេសថៃ តាមច្រកធម្មជាតិនានា រួចបញ្ជូនមកមន្ត្រីសុខាភិបាល ដើម្បីធ្វើតេស្តចក្តាឡីស័កចំនួន១៤ថ្ងៃសិន ដើម្បីការពារការរីករាលដាលជំងឺកូវីដ១៩ ចូលសហគមន៍ មុននិងឲ្យគាត់វិលទៅស្រុកកំណើត ជួបជុំក្រុមគ្រួសារគាត់វិញ។ លោកអភិបាលរង បានបន្តថា កងកម្លាំងប្រដាប់អាវុធទាំង២ប្រភេទ ត្រូវធ្វើការត្រួតពិនិត្យឲ្យម៉ឺងម៉ាត់ ក្នុងការត្រួតពិនិត្យចំពោះពលករចំណាកស្រុក ដែលលួចឆ្លងដែនពីប្រទេសថៃ កុំឲ្យមានការធ្វេសប្រហែសឲ្យសោះ ពីព្រោះប្រទេសថៃ ដែលជាប់ព្រំដែនជាប្រទេសកម្ពុជាយើង កំពុងមានហានិភ័យខ្ពស់ ហើយខេត្តកោះកុង និងខេត្តត្រាតជាប់ព្រំប្រទល់។ លោកថា ខេត្តត្រាតប្រជាជនថៃ មន្ត្រីសុខាភិបាលថៃ បានរកឃើញមានការឆ្លងជំងឺកូវីដ១៩ផងដែរ ដូច្នេះដើម្បីការពារ នៃការរីករាលដាលចូលសហគមន៍យើង ត្រូវធ្វើការត្រួតពិនិត្យបានល្អិតល្អន់ គ្រប់ពេលវេលាមិនត្រូវធ្វេសប្រហែសបានឡើយ។ លោកបន្ថែមទៀតថា អ្វីដែលសំខាន់កម្លាំងសមត្ថកិច្ច ជួយផ្សព្វផ្សាយអប់រំបន្ថែម កុំឲ្យពួកគាត់លួចឆ្លងដែនតាមច្រកធម្មជាតិបន្តទៀត វាគ្រោះថ្នាក់ណាស់ ហើយបើសមត្ថកិច្ចឃាត់ខ្លួនបាន ក៏តម្រូវឲ្យធ្វើតេស្តចក្តាឡីស័កដដែរ ដូច្នេះណែនាំពួកគាត់ វិលចូលតាមច្រកទ្វារអន្តរជាតិចាំយាមវិញ ល្អជាងទាំងនេះ គឺដើម្បីការពារនៃរីករាលដាល នៃជំងឺឆ្លងកូវីដ១៩ ចូលសហគមន៍ពីព្រោះនេះ ជាជំងឺឆ្លងសកលគ្រោះថ្នាក់បំផុត។ ជាមួយគ្នានេះ លោកអភិបាលរងខេត្ត ក៏បានអំពាវនាវដល់ប្រជាពលរដ្ឋគ្រប់មជ្ឈដ្ឋាន ក្នុងក្រៅប្រទេសសូមចូលរួមអនុវត្តន៍ តាមការផ្សព្វផ្សាយអប់រំ របស់រាជរដ្ឋាភិបាល និងក្រសួងសុខាភិបាល ដែលបានចាក់ផ្សាយរាល់ថ្ងៃ និងចូលរួមថែរក្សាអនាម័យបរិស្ថានថែរក្សាសុខភាពដោយខ្លួនឯង បើមានបញ្ហាសុខភាពខុសពីប្រក្រតី សូមប្រញាប់ទៅមន្ទីរពេទ្យ ឬមណ្ឌលសុខភាព ដើម្បីពិភាក្សាជាមួយលោកគ្រូពេទ្យ៕	2021-01-04T20:02:00+07:00	freshnewsasia.com	https://m.freshnewsasia.com/index.php/en/localnews/182637-2021-01-04-06-02-46.html
48c8c6c3-7637-4e08-a5f2-a8c287ab8c93	BREAKING: ក្នុង១ថ្ងៃសហរដ្ឋអាមេរិក រកឃើញអ្នកឆ្លងកូវីដ-១៩ ជិត២០ម៉ឺននាក់ទៀត និងអ្នកជំងឺ ១,៣៨៧នាក់ស្លាប់! (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៩៤,៣៣៧នាក់ទៀតបានឆ្លង COVID-19 ខណៈអ្នកជំងឺ ១,៣៨៧នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃចន្ទ ទី០៤ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២១,១១៣,៥២៨ករណី ក្នុងនោះមានអ្នកស្លាប់សរុបចំនួន ៣៦០,០៧៨នាក់ និងជាសះស្បើយឡើងសរុបចំនួន ១២,៤៣៦,៩៥៨នាក់។ គួរបញ្ជាក់ថា លោក ចូ បៃដិន ដែលនឹងត្រូវស្បថឡើងកាន់តំណែង ប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ក៏ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម។ ក្រុមរៀបចំពិធីស្បថឡើងកាន់តំណែងរបស់លោក បៃដិន កំពុងត្រៀមរៀបចំ ដើម្បីអនុវត្តវិធានការសុវត្ថិភាព នៅអំឡុងការរៀបចំពិធីទាំងមូល៕	2021-01-04T17:33:00+07:00	freshnewsasia.com	https://m.freshnewsasia.com/index.php/en/internationalnews/182620-2021-01-04-03-33-00.html
0baa330c-9ffa-4c4d-b2ca-3c054745df44	ចំណេះដឹងទូទៅ៖ តើគ្រូពេទ្យណាដែលរកឃើញថ្នាំប្រឆាំងជំងឺឆ្កែឆ្កួត?	ជំងឺពិសឆ្កែឆ្កួត គឺជំងឺឆ្លងដ៏គួរឱ្យភ័យខ្លាចមួយចំពោះមនុស្សជំនាន់មុន ពីព្រោះតែវាតែងធ្វើឱ្យអ្នកជំងឺមានអាការចុកចាប់វេទនាខ្លាំងឡើងៗរហូតដល់ដាច់ខ្យល់ស្លាប់ ហើយគ្មានថ្នាំសម្រាប់ព្យាបាលនោះឡើយ។ លុះដល់ចុងសតវត្សរ៍ទី១៩ ទើបនៅទ្វីបអឺរ៉ុបមានគ្រូពេទ្យម្នាក់រកឃើញថ្នាំប្រឆាំងនឹងជំងឺឆ្កែឆ្កួតនេះ ដើម្បីប្រើប្រាស់សម្រាប់ការព្យាបាលប្រកបដោយប្រសិទ្ធភាព។ គ្រូពេទ្យរូបនោះមានឈ្មោះថា ល្វី ប៉ាស្ទ័រ (Louis Pasteur) ចាប់តាំងពីការរកឃើញសមិទ្ធផលជាច្រើនក្នុងវិស័យវេជ្ជសាស្ត្រ ពិសេសគឺការរកឃើញថ្នាំប្រឆាំងនឹងជំងឺឆ្កែឆ្កួតនោះមក លោកបានក្លាយជាគ្រូពេទ្យជនជាតិបារាំងដ៏ល្បីល្បាញម្នាក់។ ក្រៅពីនេះ លោកក៏ត្រូវបានគេដឹងថាចូលចិត្តស្រាវជ្រាវអំពីពពួកមីក្រូសារពាង្គកាយ ឬអតិសុខុមប្រាណ និងជាអ្នកវិទ្យាសាស្ត្រផ្នែកគីមីវិទ្យា (គីមីវិទូ) ផងដែរ។ ល្វី ប៉ាស្ទ័រ កើតនៅថ្ងៃទី២៧ ខែធ្នូ គ្រិស្ដសករាជ ១៨២២ នៅសង្កាត់ដូល (Dole) តំបន់រដ្ឋបាលពិសេសជូរ៉ា (Jura) នៃចក្រភពបារាំងក្នុងសម័យរាជានិយម។ បន្ទាប់ពីបញ្ចប់ការសិក្សាថ្នាក់មូលដ្ឋាននៅអាយុ ២១ ឆ្នាំរួចមក នៅគ្រិស្ដសករាជ ១៨៤៣ ប៉ាស្ទ័រក៏បានសិក្សាបន្តនៅវិទ្យាសា្ថនគរុកោសល្យជាន់ខ្ពស់នៅរាជធានីប៉ារីស។ មុខវិជ្ជាដែលលោកចាប់អារម្មណ៍ខ្លាំងនាពេលនោះ គឺគីមីវិទ្យា វិទ្យាសាស្ត្រ និងគណិតវិទ្យា។ ក្នុងពេលកំពុងសិក្សានោះ ប៉ាស្ទ័របានឆ្លៀតធ្វើការជាជំនួយការផ្នែកគីមីសាស្ត្រ និងរូបសាស្ត្រនៅវិទ្យាសា្ថនគរុកោសល្យនេះផងដែរ។ រហូតដល់គ្រិស្ដសករាជ ១៨៤៧ លោកក៏បានប្រឡងជាប់ថ្នាក់បរិញ្ញាបត្រជាន់ខ្ពស់។ ល្វី ប៉ាស្ទ័រ ចាប់ផ្ដើមមានកេរ្តិ៍ឈ្មោះបន្តិចម្ដងៗ នៅពេលលោកចេះបង្កើតឧបករណ៍ដែលបម្រើការក្នុងផ្នែកគីមី ដោយឧបករណ៍ដែលលោកបានបង្កើតឡើងដំបូង គឺកែវផលិត។ ក្រៅពីនេះ លោកគ្រូពេទ្យ ប៉ាស្ទ័រ ក៏បានស្រាវជ្រាវរកឃើញចំណេះជាច្រើនពីផ្នែកគីមីសាស្ត្រ ពិសេសលោកបានរកឃើញប្រភេទបាក់តេរី (អតិសុខុមប្រាណ) ដែលមានគុណសម្បត្តិ និងគុណវិបត្តិ ដោយបាក់តេរីខ្លះធ្វើឱ្យម្ហូបអាហារផ្អូមជូរ ឬធ្វើឱ្យមានជំងឺរាករួស រីឯបាក់តេរីខ្លះក៏ជួយដល់ប្រព័ន្ធរំលាយអាហារ ជួយធ្វើឱ្យបៀយ៉ា (Beer) និងស្រាទំពាំងបាយជូរមានពពុះជាដើម។ លទ្ធផលពីការស្រាវជ្រាវនេះ លោកបានរកឃើញដំណោះស្រាយធ្វើឱ្យទឹកក្រូច ស្រាទំពាំងបាយជូរ ទឹកដោះគោ ទឹកដោះពពែអាចរក្សាទុកបានយូរ។ ប៉ាស្ទ័រក៏បានជួយដោះស្រាយបញ្ហាច្រើនក្នុងវិស័យបសុសត្វ និងសុខភាពប្រជាជនផងដែរ ដោយលោកបានទទួលការកោតសរសើរយ៉ាងខ្លាំងពីសំណាក់ប្រជាជនសម័យនោះ និងល្បីរន្ទឺដល់ហ្លួងព្រះចៅណាប៉ូឡេអុងទី៣ (King Napoleon III) ដែលជាអធិរាជនៃចក្រភពបារាំងសម័យនោះ។ លោកបានក្លាយជាសាស្ត្រាចារ្យផ្នែកគីមីវិទ្យានៅវិទ្យាសា្ថនគរុកោសល្យជាន់ខ្ពស់នៅទីក្រុងប៉ារីស ទីដែលលោកធ្លាក់សិក្សារៀនសូត្រកាលពីយុវវ័យនោះឯង។ នាសម័យថ្ងៃមួយ នៅតំបន់ភាគខាងត្បូងប្រទេសបារាំងកើតមានរោគពិសឆ្កែឆ្កួត ឬឆ្កែខ្លាចទឹកបានឆ្លងរាលដាលដល់មនុស្សច្រើនឡើងៗ ដោយពុំមានអ្នកណាដឹងពីមូលហេតុនៃការឆ្លងរោគ ហើយក៏គ្មានវិធីព្យាបាលឱ្យជាសះស្បើយបានទេ។ មានតែវិធីតែមួយគត់ គឺនៅពេលដឹងថាមានសុនខណាឆ្កួតហើយ គេត្រូវប្រញាប់សម្លាប់វាចោល ប៉ុន្តែទោះបីជាធ្វើតាមវិធីនេះក៏ដោយ ក៏ប្រជាជនមិនអាច់ទប់ស្កាត់ជំងឺឆ្លងនេះបានដដែល។ ឆ្លើយតបនឹងគ្រោះថ្នាក់ដែលយាយីដល់ជីវិតប្រជាជនយ៉ាងដូច្នេះ ល្វី ប៉ាស្ទ័រ បានព្យាយាមស្រាវជ្រាវរកថ្នាំប្រឆាំងនឹងជំងឺពិសឆ្កែឆ្កួតនេះទាំងយប់ទាំងថ្ងៃ រហូតដល់រកឃើញមូលហេតុថា រោគដែលចម្លងឱ្យមានជំងឺដ៏កាចសាហាវនេះ គឺឆ្លងពីទឹកមាត់របស់ឆ្កែឆ្កួត។ ដូច្នេះប្រសិនមិនត្រូវឆ្កែឆ្កួតខាំ ឬលិឍនោះទេ មនុស្សក៏នឹងមិនឆ្លងជំងឺនេះឡើយ។ បន្ទាប់មក លោកក៏បានដើរប្រាប់ឱ្យប្រជាជនដែលមានឆ្កែចិញ្ចឹមត្រូវបង្ខាំងវាទុកទាំងអស់សិន ដាច់ខាតមិនឱ្យមានឆ្កែណាមួយដើរចូលកន្លែងឆ្លងរោគនោះឡើយ។ ទន្ទឹមនឹងចំណាត់ការនេះ ប៉ាស្ទ័រ ក៏បានបន្តព្យាយាមស្រាវជ្រាវរកថ្នាំដែលប្រឆាំងនឹងមេរោគពិសឆ្កែឆ្កួតនេះ រហូតផលិតបានថ្នាំសេរ៉ូមមួយប្រភេទ ប៉ុន្តែលោកមិនហ៊ានចាក់វាទៅលើខ្លួនប្រជាជននោះទេ ព្រោះលោកនៅពុំទានច្បាស់ក្នុងចិត្តថា សេរ៉ូមនេះអាចជួយជីវិតមនុស្សដែរឬអត់ទេ? ដើម្បីពិសោធន៍ឱ្យជាក់ប្រាកដ លោកក៏បានពិសោធន៍លើខ្លួនឯងច្រើនលើកច្រើនគ្រា ប៉ុន្តែមិនទទួលបានលទ្ធផលគាប់ប្រសើរសោះ។ ទោះជាយ៉ាងនេះក្ដី លោកនៅតែព្យាយាមរិះរកវិធីសាស្ត្រនានា ដើម្បីអភិវឌ្ឍន៍ថ្នាំព្យាបាលរបស់ខ្លួនឱ្យមានប្រសិទ្ធភាព។ ជាការចៃដន្យ ស្រាប់តែមានកុមារម្នាក់ឈ្មោះ ចូសេហ្វ ម៉ាស្ទ័រ (Joseph Masters) ត្រូវឆ្កែឆ្កួតខាំលើខ្លួនប្រាណយ៉ាងដំណំ ហើយឪពុកម្ដាយរបស់កុមាររូបនេះក៏សុខចិត្តប្ដូរជីវិតកូនរបស់ខ្លួន ដើម្បីឱ្យប៉ាស្ទ័រពិសោធន៍ថ្នាំប្រឆាំងជំងឺពិសឆ្កែឆ្កួតរបស់លោក ហើយលោកក៏ដាច់ចិត្តធ្វើកិច្ចការនេះ ដោយបានយកថ្នាំដែលបានអភិវឌ្ឍន៍ថ្មីនោះចាក់ទៅលើខ្លួនកុមារ ម៉ាស្ទ័រ។ លទ្ធផលដ៏អស្ចារ្យមួយបានបង្ហាញឡើងនៅចំពោះមុខមនុស្សម្នាជាច្រើន គឺថាកុមារដែលត្រូវឆ្កែឆ្កួតខាំនេះបានរួចផុតជីវិតពីសេចក្ដីស្លាប់ ដោយសារតែថ្នាំព្យាបាលដែលប៉ាស្ទ័របានចាក់ទៅលើខ្លួនគេនោះ គឺមានប្រសិទ្ធភាព ១០០ ភាគរយ។ តាំងពីពេលនោះមក ល្វី ប៉ាស្ទ័រ ក៏ទទួលបានកេរ្តិ៍ឈ្មោះកិត្តិស័ព្ទល្បីខ្ទ័រខ្ទាពេញទ្វីបអឺរ៉ុប ពោលគឺចាប់តាំងពីជួយសង្គ្រោះកុមារ ម៉ាស្ទ័រ ខាងលើបានជោគជ័យនោះឯង។ បើទោះបីជាទទួលបានភាពល្បីល្បាញយ៉ាងនេះក្ដី ក៏ប៉ាស្ទ័រនៅតែធ្វើការក្នុងមន្ទីរពិសោធន៍រហូតដល់វ័យជរា នេះក៏ដោយសារលោកមានទឹកចិត្តចង់ជួយសង្គ្រោះប្រជាជននៅលើពិភពលោក។ នៅថ្ងៃខួបកំណើតគ្រប់អាយុ ៧០ ឆ្នាំរបស់លោកតា ប៉ាស្ទ័រ មានអ្នកវិទ្យាសាស្ត្រជាច្រើននៅប៉ែកអឺរ៉ុបបានធ្វើដំណើរទៅទីក្រុងប៉ារីស ដើម្បីសម្ដែងនូវការគោរពចំពោះលោក។ ក្រោយពេលពីរឆ្នាំក្រោយមក ល្វី ប៉ាស្ទ័រ ក៏បានទទួលមរណភាពនៅថ្ងៃទី២៨ ខែកញ្ញា គ្រិស្ដសករាជ ១៨៩៥ ក្នុងជន្មាយុ ៧២ ឆ្នាំ៕	2021-01-04T17:28:00+07:00	freshnewsasia.com	https://m.freshnewsasia.com/index.php/en/knowledge/182619-2021-01-04-03-28-18.html
bd3ab969-d08c-4831-8462-334ae934dbf2	ពលករខ្មែរ០៤ ត្រូវបានឃាត់ខ្លួនក្រោយពីឆ្លងដែនចូលប្រទេសកម្ពុជាដោយខុសច្បាប់	បើតាមគណនីហ្វេសប៊ុកផេកនៃអគ្គនាយកដ្ឋានអន្តោប្រវេសន៍បានបង្ហោះថា “នៅថ្ងៃទី ០៤ ខែមករា ឆ្នាំ២០២១ វេលាម៉ោង ០៥និង០៥នាទី កម្លាំងប៉ុស្តិ៍នគរបាលច្រកទ្វារព្រំដែនអន្តរជាតិចាំយាម បានចុះល្បាតក្នុងភូមិសាស្រ្តស្លាបស្តាំ ពិនិត្យឃើញពលករខ្មែរ ឆ្លងដែនចូលប្រទេសដោយខុសច្បាប់ចំនួន ០៤នាក់ ស្រី ០២នាក់។ នគរបាលប៉ុស្តិ៍បានឲ្យដឹងថា ពលករខ្មែរទាំង ០៤នាក់នេះ មាន ១-ឈ្មោះ ឈួន សុម៉ាលី ភេទប្រុស អាយុ ២៩ឆ្នាំ នៅភូមិតាព្រឹក ឃុំស្តេចគង់ ស្រុកបន្ទាយមាស ខេត្តកំពត, ២-ឈ្មោះ អ៊ុត ពៅ ភែទស្រី អាយុ ៣៧ឆ្នាំ នៅភូមិឈើទាល ឃុំឈូក ស្រុកឈូក ខេត្តកំពត, ៣-ឈ្មោះ ម៉ាប់ ចិន្តា ភេទស្រី អាយុ ៣០ឆ្នាំ, ៤-ឈ្មោះ សង ក្រិល ភេទប្រុស អាយុ ៣១ឆ្នាំ នៅភូមិដងទង់ ឃុំដំបូកខ្ពស់ ស្រុកអង្គរជ័យ ខេត្តកំពត និងបានធ្វើការសាកសួរ អប់រំណែនាំ ដោយមានការចូលរួមត្រួតពិនិត្យសុខភាព ពីមន្រ្តីចត្តាឡីស័កប្រចាំមាត់ច្រក នូវវិធានការរបស់ក្រសួងសុខាភិបាលផងដែរ។ ដោយឡែកខាងភាគីថៃ នៅតែបន្តបិទច្រកមិនឲ្យអ្នកដំណើរ ចេញ-ចូល ចំណែកទំនិញទទួលបានការអនុញ្ញាត និងអ្នកបើកបររថយន្តចំនួន ០២នាក់ ដែលទទួលបានការអនុញ្ញាត និងបានការឆ្លងកាត់ត្រួតពិនិត្យ ដោយសមត្ថកិច្ចទាំងភាគី កម្ពុជា-ថៃ បានយ៉ាងត្រឹមត្រូវគ្មានកូវីដ-១៩ ៕”	2021-01-04T16:58:36+07:00	kbnnews.com	https://kbn.news/archives/198739
37b8eeb9-dc86-4daf-9597-9da8e98ad6b1	កម្ពុជារកឃើញករណីជំងឺកូវីដ១៩ ២ករណីទៀតលើពលករមកពីប្រទេសថៃ នៅថ្ងៃទី០៣ មករា	ក្រសួងសុខាភិបាល ប្រកាសរកឃើញអ្នកឆ្លងជំងឺកូវីដ១៩ ២ករណីទៀត លើស្ត្រីខ្មែរជាពលករមកពីប្រទេសថៃ និងប្រកាសបកស្រាយអំពីករណីបុរសម្នាក់ជាពលករម្នាក់ស្លាប់ក្នុងពេលកំពុងធ្វើចត្តាឡីស័ក។ មន្ត្រីសង្គមស៊ីវិល ស្នើសុំឱ្យក្រសួងសុខាភិបាល ប្រុងប្រយ័ត្នអំពីការឆ្លងរាតត្បាតក្នុងសហគមន៍ និងបង្ហាញរបាយការណ៍អំពីករណីស្លាប់នោះឱ្យបានលំអិតជាងនេះបន្ថែមទៀត។ ក្រសួងសុខាភិបាល ប្រកាសរកឃើញអ្នកឆ្លងជំងឺកូវីដ១៩ ២រូប ដោយម្នាក់អាយុ២៤ឆ្នាំ និងម្នាក់ទៀតអាយុ២៨ឆ្នាំ មានអាសយដ្ឋាននៅស្រុកកំរៀង ខេត្តបាត់ដំបង។ អ្នកជំងឺទាំង២ ជាពលការិនី ដែលធ្វើដំណើរពីប្រទេសថៃមកដល់កម្ពុជា កាលពីថ្ងៃទី៣១ ធ្នូ ឆ្នាំ២០២០ និងត្រូវបានក្រុមគ្រូពេទ្យយកសំណាកទៅវិភាគ ដោយទទួលបានលទ្ធផលតេស្តវិជ្ជមានជំងឺកូវីដ១៩។ បច្ចុប្បន្ន អ្នកជំងឺទាំង២ កំពុងសម្រាកព្យាបាលនៅមន្ទីរពេទ្យបង្អែកខេត្តបាត់ដំបង។ ក្រសួងបញ្ជាក់ថា គិតត្រឹមថ្ងៃទី០៣ មករា ពលករដែលធ្វើដំណើរមកពីប្រទេសថៃចំនួន ១៦នាក់ហើយបានឆ្លងជំងឺកូវីដ១៩ ខណៈពលករមួយចំនួនទៀតកំពុងធ្វើចត្តាឡីស័ក។ ក្រៅពីនេះ ក្រសួងសុខាភិបាល បកស្រាយអំពីករណីបុរសជាពលករម្នាក់ស្លាប់ ក្នុងអំឡុងពេលធ្វើចត្តាឡីស័កនៅមណ្ឌលខេត្តត្បូងឃ្មុំ គឺដោយសារបុរសរូបនេះមានជំងឺបេះដូង។ អ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន លើកឡើងក្នុងសេចក្តីប្រកាសព័ត៌មានចុះថ្ងៃទី៣ ខែមករា ថា ក្រុមការងារកោសល្យវិច័យ បានពិនិត្យលើខ្លួនសាកសព ឃើញមានស្នាមបែកក្បាលហូរឈាមក្នុងស្ថានភាពរបៀបជាបានដួលបោកក្បាលទៅនឹងចានបង្គន់ និងបានសន្និដ្ឋានថា សាមីសពមានអាការៈចុកបេះដូង និងគាំងបេះដូងភ្លាមៗ បណ្ដាលឱ្យដួលបោកក្បាលនឹងចានបង្គន់ កាលពីថ្ងៃទី០២ មករា។ អ្នកស្រីអះអាងថា ចាប់តាំងពីថ្ងៃធ្វើចត្តាឡីស័ករហូតដល់ថ្ងៃចុងក្រោយ ពលករដែលស្លាប់នោះ មិនបានបង្ហាញព័ត៌មានអំពីប្រវត្តិដែលគាត់ធ្លាប់មានជំងឺបេះដូង និងធ្លាប់ព្យាបាលនៅប្រទេសថៃឡើយ។ អ្នកស្រីបន្តទៀតថា បុរសដែលស្លាប់នោះ មានអាយុ ៥២ ឆ្នាំ មានស្រុកកំណើតនៅស្រុកអូររាំងឪ ខេត្តត្បូងឃ្មុំ ហើយបានធ្វើដំណើរត្រឡប់មកពីប្រទេសថៃ កាលពីថ្ងៃទី២៨ ខែធ្នូ ឆ្នាំ២០២០ កន្លងទៅ ដោយបន្តដំណើរទៅធ្វើចត្តាឡីស័ក នៅខេត្តត្បូងឃ្មុំ ក្រោយពីក្រុមគ្រូពេទ្យពិនិត្យលើកទីមួយមិនមានជំងឺកូវីដ១៩។ ជុំវិញករណីនេះ អាស៊ីសេរី បានព្យាយាមទាក់ទងទៅប្រធានមន្ទីរសុខាភិបាលខេត្តត្បូងឃ្មុំ លោក កែវ វណ្ណៈ ដើម្បីសួរនាំបន្ថែមលើការ ប៉ុន្តែទូរស័ព្ទចូល ពុំមានអ្នកទទួល។ កន្លងមក មានករណីមនុស្សដួលសន្លប់ ស្លាប់ ឬប្រកាច់តាមទីសាធារណៈកើតឡើងជាញឹកញាប់ នៅក្នុងប្រទេសកម្ពុជា ប៉ុន្តែក្រសួងសុខាភិបាល តែងបដិសេធថា មិនពាក់ព័ន្ធនឹងជំងឺកូវីដ នោះទេ គឺបណ្តាលមកពីរោគបេះដូង ឬខ្យល់គជាដើម។ ប្រធានមជ្ឈមណ្ឌលប្រជាពលរដ្ឋ ដើម្បីអភិវឌ្ឍន៍ និងសន្តិភាព លោក យង់ គិមអេង មានប្រសាសន៍ថា ក្រសួងសុខាភិបាល គួរបង្ហាញរបាយការណ៍ ឬកំណត់ហេតុមួយបន្ថែមទៀតឱ្យបានច្បាស់លាស់ជាងនេះ ដើម្បីឱ្យពលរដ្ឋបានស្ងប់ចិត្ត និងជឿទុកចិត្តបាន។ លោកបន្តថា ក្រសួងសុខាភិបាល ក៏គួរពិនិត្យមើលឡើងវិញ អំពីបញ្ហាអនាម័យ របបអាហារ បរិស្ថានជុំវិញមណ្ឌលចត្តាឡីស័ក ជាដើម ព្រោះកន្លងមក មានអ្នកធ្វើចត្តាឡីស័កមួយចំនួន រិះគន់ថា នៅតាមមណ្ឌលចត្តាឡីស័កមួយចំនួន ខ្វះអាហារហូបចុក គ្មានផាសុកភាព ធ្វើឱ្យធុញថប់ រហូតអ្នកខ្លះរត់គេចចេញពីទីនោះទៀតផង៖ « »។ គិតត្រឹមថ្ងៃទី៣ មករា នេះ អ្នកមានជំងឺកូវីដ ១៩ សរុប នៅទូទាំងប្រទេសមានចំនួន ៣៨១ នាក់ ក្នុងនោះមានអ្នកឆ្លងនៅក្នុងព្រឹត្តិការណ៍សហគមន៍ ២៨ វិច្ឆិកា មានចំនួន ៤១ នាក់ និងពលករធ្វើដំណើរមកពីប្រទេសថៃមានចំនួន ១៦នាក់។ ចំណែកអ្នកជាសះស្បើយមានចំនួន ៣៦២ នាក់ និងកំពុងសម្រាកព្យាបាលនៅក្នុងមន្ទីរពេទ្យមានចំនួន ១៩នាក់៕	2021-01-04T16:42:14+07:00	rfa.org	https://www.rfa.org/khmer/news/health/health-ministry-found-2-new-case-of-covid-19-01042021043815.html
0b0908c5-2f84-443a-82b8-eaf1a7930cc6	ចែកអំណោយមនុស្សធម៌ដល់ អ្នករស់នៅជាមួយ មេរោគអេដស៍ ជំងឺអេដស៍ និង កុមារកំព្រាដោយសារមេរោគអេដស៍ នៅក្នុងកម្រិត ក្រ១ មកពី ស្រុកស្វាយទាប និងក្រុងស្វាយរៀង	ខេត្តស្វាយរៀង៖លោក ម៉ែន វិបុល ប្រធានគណៈកម្មាធិការសាខា ព្រមទាំង លោក លោកស្រី ក្នុងនាមគណៈកម្មាធិការសាខា និអនុសាខាមួយចំនួនទៀតនៅថ្ងៃទី៤ ខែ មករា ឆ្នាំ ២០២១នេះ បានរៀបចំប្រារព្ធធ្វើពិធីសំណេះសំណាល និងចែកអំណោយ មនុស្សធម៌ដល់ អ្នករស់នៅជាមួយ មេរោគអេដស៍ ជំងឺអេដស៍ និង កុមារកំព្រាដោយសារមេរោគអេដស៍ នៅក្នុងកម្រិត ក្រ១ មកពី ៧ ឃុំ ក្នុងស្រុកស្វាយទាប ចំនួន ២២ គ្រួសារ និង ៦ សង្កាត់ក្នុង ក្រុងស្វាយរៀង និងបុគ្គលិកបណ្តាញចំនួន ២០ គ្រួសារ សរុបចំនួន ៤២ គ្រួសារ ស្ថិតនៅអនុសាខាកាកបាទក្រហមកម្ពុជាស្រុកស្វាយទាប និងនៅអនុសាខាកាកបាទក្រហមកម្ពុជា ក្រុងស្វាយរៀង ។ មានប្រសាសន៍ សំណេះសំណាលក្នុងឱកាសនោះ លោក ម៉ែន វិបុល បានពាំនាំនូវប្រសាសន៍របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលផ្តាំផ្ញើសួរសុខទុក្ខ ក្តីនឹករលឹក និង មនោសញ្ចេតនាអាណិតស្រឡាញ់ដ៏ជ្រាលជ្រៅចំពោះប្រជាពលរដ្ឋទាំងអស់ ព្រមទាំងបានផ្តាំផ្ញើឲ្យយកចិត្តទុកដាក់ គិតគូរថែទាំសុខភាពទាំងផ្លូវកាយ-ផ្លូវចិត្តឲ្យបានរឹងមាំ លេបថ្នាំតាមវេជ្ជបញ្ជារ ហើយទម្លាប់រស់នៅធម្មតា តាមបែប គន្លងថ្មី ដើម្បីទប់ស្កាត់ការឆ្លងរាលដាលជំងឺកូវីដ-១៩ និងចូលរួមទាំងអស់គ្នា ក្នុងការប្រយុទ្ធនឹងជំងឺអេដស៍ ក្នុង ទិសដៅបញ្ចប់បញ្ហាអេដស៍ដែលជាការគម្រាមកំហែងដល់សុខភាពសាធារណៈនៅឆ្នាំ ២០២៥ ។ លោកបានថ្លែងអំណរគុណដល់សប្បុរសជនទាំងក្នុង និងក្រៅខេត្តដែលជានិច្ចជាកាលតែងតែបានឧបត្ថម្ភជា សម្ភារៈថវិកាដល់សាខា ដើម្បីមានលទ្ធភាពដោះស្រាយបញ្ហានានាដល់ជនងាយរងគ្រោះ និងរងគ្រោះផ្សេងៗបាន ទាន់ពេលវេលា ។ ហើយសម្ភារៈដែលបានចែកជូននាពេលនេះមានចំនួនតិចតួច មិនអាចឆ្លើយតបទៅនឹងតម្រូវការ របស់បងប្អូននោះទេ ប្រការសំខាន់គឺត្រូវខិតខំប្រកបរបរបន្ថែមតាមជំនាញរៀងខ្លួន តាមរយៈការដាំដំណាំ ចិញ្ចឹមសត្វ ដើម្បីលើកស្ទួយជីវភាពគ្រួសារបានមួយកម្រិត ។ ហើយត្រូវណែនាំកូនចៅឲ្យគោរពច្បាប់ចរាចរណ៍ និងជៀស ឲ្យឆ្ងាយពីគ្រឿងញៀន ។ លោកបាននាំមកនូវសារអំពាវនាវរបស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន និងបានផ្តាំផ្ញើដល់ប្រជាពលរដ្ឋទាំងអស់ត្រូវពង្រីកសកម្មភាពផ្សព្វផ្សាយ អប់រំផ្សព្វផ្សាយ លើកកម្ពស់ ការយល់ដឹងពីបញ្ហាអេដស៍ និងជំងឺកូវីដ-១៩ ឱ្យបានដល់សហគមន៍ជនបទ ឲ្យបានទូលំទូលាយ ៕	2021-01-04T15:49:51+07:00	cen.com.kh	https://cen.com.kh/archives/281555.html
d490e166-0814-49c9-85b2-64023022bae9	ពលករខ្មែរមកពីថៃ ឆ្លងជំងឺកូវីដ១៩ថ្មី ម្នាក់ទៀតហើយ	ភ្នំពេញ៖ ក្រសួងសុខាភិបាលអះអាងថា បានរកឃើញស្ត្រីជាពលករខ្មែរ មកពីថៃ បានឆ្លងជំងឺកូវីដ១៩ម្នាក់ បន្ថែមទៀត និងគ្មាបករណី ព្យាបាលជាសះស្បើយ។ យោងតាមសេចក្តី ប្រកាសព័ត៌មាន របស់ក្រសួងសុខាភិបាល នៅថ្ងៃទី៤មករា ឆ្នាំ២០២១បានឲ្យដឹងថាអ្នកឆ្លងជាស្ត្រីជនជាតិខ្មែរអាយុ ២១ឆ្នាំ មានអាសយដ្ឋានស្នាក់នៅភូមិកូនភ្នំ ឃុំអូរអណ្តូង ស្រុកសាលាក្រៅ ខេត្តប៉ៃលិន បានធ្វើដំណើរមកពីថៃ មកដល់កម្ពុជានៅថ្ងៃទី១ ខែមករា ឆ្នាំ២០២១។ ក្រសួងបន្តថា លទ្ធផលធ្វើតេស្តវត្ថុសំណាករបស់ស្ត្រីរូបនេះ ផ្តល់ដោយវិទ្យាស្ថានប៉ាស្ទ័រគឺវិជ្ជមានវីរុស កូវីដ -១៩ ហើយបច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាលនៅមន្ទីរពេទ្យបង្អែកខេត្តប៉ៃលិន។ សូមជម្រាបថា គិតមកដល់ថ្ងៃ៤ មករា កម្ពុជាមានអ្នកឆ្លងជំងឺកូវីដ១៩សរុបចំនួន៣៨២(ស្រី១០៤នាក់ និងបុរស ២៧៧នាក់) អ្នកព្យាបាលជាសះស្បើយចំនួន៣៦២ នាក់(ស្រី៨៦នាក់ និងបុរស២៧៦នាក់) អ្នកកំពុងសម្រាកព្យាបាលចំនួន២០នាក់(ស្រី១៩នាក់និងបុរស១នាក់)៕	2021-01-04T15:08:00+07:00	dap-news.com	https://dap-news.com/national/2021/01/04/109386/
49845e02-1778-434a-86c3-6aacedab80b0	អភិបាលខេត្តបន្ទាយមានជ័យ ជំរុញឲ្យកងកម្លាំងចម្រុះ ដែលកំពុងប្រចាំការនៅតាមខ្សែបន្ទាត់ព្រំដែន ក្នុងបេសកម្មទប់ស្កាត់ការចម្លងរីករាលដាលជំងឺកូវីដ-១៩	បន្ទាយមានជ័យ៖ ព្រឹកថ្ងៃទី៤ ខែមករា ឆ្នាំ២០២០ ឯកឧត្តម អ៊ុំ រាត្រី អភិបាលខេត្តបន្ទាយ មានជ័យ អមដំណើរដោយ លោក គាត ហ៊ុល អភិបាលក្រុងប៉ោយប៉ែត បានអញ្ជើញចុះពិនិត្យមើលកងកម្លាំងចម្រុះប្រចាំ ដែលកំពុងឈរជើងប្រចាំការនៅគោលដៅនានា តាមបណ្តោយខ្សែរបន្ទាត់ព្រំដែនកម្ពុជា ប្រទេសថៃនៅភូមិសាស្ត្រក្រុងប៉ោយប៉ែត ក្នុងបេសកម្មទប់ស្កាត់ការចម្លងរីករាលដាលនៃជំងឺកូវីដ-១៩ ពីក្រៅប្រទេស ជាពិសេសប្រទេសថៃ ដែលកំពុងផ្ទុះការចម្លងជម្ងឺកូវីដ-១៩ក្នុងសហគមន៍។ ឯកឧត្តមអភិបាលខេត្ត គូសបញ្ជាក់ថា ការពង្រឹងសមត្ថកិច្ចតាមព្រំដែន គឺជាការអនុវត្តតាមការណែនាំរបស់រាជរដ្ឋាភិបាល ឱ្យបណ្តាខេត្តដែលមានព្រំដែន ជាប់នឹងប្រទេសជិតខាង ត្រូវមានការយកចិត្តទុកដាក់ឱ្យបានខ្ពស់ នូវការរីករាលដាលជំងឺឆ្លងកូវីដ-១៩ ជាពិសេសព្រំដែនកម្ពុជា-ថៃ ដែលមានហានិភ័យខ្ពស់ ចំពោះពលករខ្មែរចំណាកស្រុក។ ឯកឧត្តមមានប្រសាសន៍ជំរុញដល់កម្លាំងចម្រុះទាំងអស់ និងមន្ត្រីប្រចាំការនៅតាមច្រកទ្វារតាមបន្ទាត់ព្រំដែន តាមគោលដៅទាំងអស់ ត្រូវធ្វើយ៉ាងណាខិតខំតាមដានរាល់សភាពការណ៍ នៃការឆ្លងដែនរបស់ពលករខ្មែរ និងត្រូវប្រចាំការ ២៤ម៉ោង តាមគោលដៅដែលខ្លួនទទួលខុសត្រូវ ក្រែងសមត្ថកិច្ចថៃបញ្ជូនពលករខ្មែរត្រឡប់មកវិញ ហើយប្រសិនបើមានមែន ត្រូវសហករឲ្យបានល្អជាមួយមន្ត្រីសុខាភិបាល ត្រូវពិនិត្យសុខភាព និងធ្វើចត្តាឡីស័ក១៤ថ្ងៃសិន ដើម្បីទប់ស្កាត់ការចម្លងរីករាលដាលជម្ងឺកូវីដ-១៩ នៅក្នុងសហគមន៍៕	2021-01-04T13:44:20+07:00	cen.com.kh	https://cen.com.kh/archives/281514.html
06a2798b-28f4-4d38-afc3-813392feb30e	តើ”ក្អកឈាម” បណ្តាលមកពីអ្វី?	ក្អកឈាមជារោគសញ្ញាមួយគួរអោយបារម្មណ៍ ព្រោះថាវាអាចបណ្តាលអោយគ្រោះថ្នាក់បាត់បង់ជីវិត បើពុំមានការព្យាបាលទាន់ពេល។ ក្អកឈាមមានមូលហេតុផ្សេងៗជាច្រើនដែលជាទូទៅវាបង្កឡើងដោយការឆ្លងរោគដូចជា៖ ១- ជំងឺរបេង៖ ភាគច្រើនអ្នកជំងឺស្រកគីឡូ ក្តៅខ្លួនរ៉ាំរ៉ៃ ២- ជំងឺរីកទងសួត៖ ច្រើនកើតលើអ្នកជំងឺដែលមានប្រវត្តិកើតជំងឺរបេងពីមុន ហើយស្តែងចេញជារោគសញ្ញាក្អករ៉ាំរ៉ៃ និងមានកំហាកជាប្រចាំ ៣- ជំងឺរលាកទងសួត រឺ រលាកសួត៖ ដែលរោគសញ្ញាស្ដែងចេញជា ក្អកហត់ និងក្តៅខ្លួន ៤- ជំងឺមហារីកសួត៖ ភាគច្រើនកើតលើអ្នកពិសាបារី ដែលមានវ័យចំណាស់លើសពី៤០ឆ្នាំ ៥- ជំងឺបេះដូងត្បៀតប្រើសមីត្រាល់៖ អ្នកជំងឺជាទូទៅមានប្រវត្តិជំងឺបេះដូង និងមានរោគសញ្ញាឆាប់ហត់ ៦- ជំងឺស្ទះសសៃឈាមក្នុងសួត៖ ដែលមានរោគសញ្ញាហត់ចុកទ្រូងដែលច្រើនកើតចំពោះអ្នកដែលមានកត្តាប្រឈមដូចជា សំរាកពេទ្យយូរពុំសូវធ្វើចលនា ជំងឺមហារីក មានប្រវត្តិវះកាត់ថ្មីៗ ទើបឆ្លងទន្លេ ឬ ការប្រើប្រាស់ថ្នាំពន្យាកំណើតជាដើម។ ករណីក្អកឈាមតើត្រូវមកជួបពេទ្យជាបន្ទាន់រឺយ៉ាងណា? ថ្វីត្បិតក្អកឈាមជួនកាលគ្រាន់តែជាសសៃឈាមដែលលាយមកជាមួយនឹងស្លេសតែប៉ុណ្ណោះ តែទោះជាយ៉ាងណាក៏ដោយក៏វាអាចជាសញ្ញាអាសន្នមួយបញ្ជាក់ពីភាពគ្រោះថ្នាក់នឹងមកដល់។ “ដូច្នេះបើមានរោគសញ្ញាក្អកធ្លាក់ឈាម សូមប្រញាប់មកជួបពិគ្រោះជាមួយក្រុមគ្រូពេទ្យជំនាញនៅមន្ទីរពេទ្យកាល់ម៉ែតជាបន្ទាន់ ដើម្បីធ្វើរោគវិនិឆ្ឆ័យអោយបានត្រឹមត្រូវ”៕ អត្ថបទ ៖ រស្មី	2021-01-04T11:22:00+07:00	kampucheathmey.com	https://www.kampucheathmey.com/health/40651
39b1cc89-d801-4220-8b63-c5cc765c3831	ជំងឺថប់បារម្ភដែលឧស្សាហ៍ជួបប្រទះ អាចព្យាបាលបាន	១) អ្វីជាជំងឺថប់បារម្ភ? ពាក្យថា “ថប់បារម្ភ” មានន័យថាមានអារម្មណ៍ធុញថប់ ព្រួយបារម្ភ ឬភ័យខ្លាច។ អាការៈថប់បារម្ភ អាចស្ដែងចេញដូចជា ឧស្សាហ៍ញ័រទ្រូង ញ័រដៃ អួលដើមក បែកញើស ទន់ដៃទន់ជើង អស់កម្លាំង តឹងក្បាល តឹងកញ្ចឹងក ចុករោយសាច់ដុំ ស្ងួតមាត់ ចេះតែចង់បត់ជើង មានអារម្មណ៍មិនស្រួលក្នុងខ្លួន ខ្លាចថាគាំងបេះដូង ខ្លាចទៅជាឆ្កួត ជាដើម។ ជំងឺថប់បារម្ភ ជាចង្កោម នៃជំងឺជាច្រើនដូចជា ជំងឺស្រឺត ជំងឺអាកូរ៉ាហ្វូបៀ ជំងឺថប់បារម្ភសង្គម និងជំងឺថប់បារម្ភទូទៅជាដើម។ ២) ការវិវត្តន៍ និង ផលវិបាក ៖ ជំងឺថប់បារម្ភ ច្រើនមានលក្ខណៈរ៉ាំរ៉ៃ បើមិនព្យាបាល គឺវាអាចនៅបន្តដល់រាប់ឆ្នាំ ឬ សឹងមួយជីវិតក៏មាន ដែលរំខានជាខ្លាំងដល់កិច្ចការប្រចាំថ្ងៃ ហើយក្នុងករណីខ្លះ អ្នកជំងឺអាចទៅជាឧស្សាហ៍ធ្វើទុក្ខក្នុងខ្លួន ទៅជាអស់សង្ឃឹមលែងចង់រស់ ឬទៅប្រើប្រាស់ថ្នាំងងុយគេង ស្រា និងគ្រឿងញៀន នាំឲ្យកាន់តែប៉ះពាល់ដល់សុខភាពថែមទៀត។ ៣) ការព្យាបាល ៖ យ៉ាងណាក៏ដោយ ជំងឺថប់បារម្ភអាចព្យាបាលជាសះស្បើយដោយប្រើប្រាស់ឱសថ និងការព្យាបាលចិត្តសាស្ត្រពីសំណាក់ក្រុមវេជ្ជបណ្ឌិតឯកទេស។ សារផ្ដាំផ្ញើ ៖ សូមចងចាំថា ការមានជំងឺថប់បារម្ភ មិនមែនបានន័យថាអ្នកទន់ខ្សោយ មិនចេះគ្រប់គ្រងចិត្តខ្លួនឯង ឬចរិតមានបញ្ហានោះទេ។ វាជាជំងឺដែលគេឧស្សាហ៍ជួបប្រទះ ដូចគ្នានឹងជំងឺលើសឈាម ទឹកនោមផ្អែម ឬរលាកសន្លាក់ដែរ។ អ្វីដែលល្អ គឺមានការព្យាបាលប្រកបដោយប្រសិទ្ធភាពសម្រាប់ជំងឺថប់បារម្ភ។ ប្រសិនបើ លោក លោកស្រី សង្ស័យថា លោក លោកស្រី ឬមនុស្សដែលលោក លោកស្រីស្គាល់ មានជំងឺថប់បារម្ភ សូមអញ្ជើញមកទទួលការពិគ្រោះ និងព្យាបាល ដោយក្រុមវេជ្ជបណ្ឌិតឯកទេសនៅមន្ទីរពេទ្យកាល់ម៉ែត៕	2021-01-04T11:08:00+07:00	kampucheathmey.com	https://www.kampucheathmey.com/health/39935
b126ddc2-eaa4-48ad-b207-e7c192672e28	ការត្រួតពិនិត្យសុខភាពបេះដូង	នៅប្រទេសកម្ពុជា បច្ចុប្បន្នកំពុងប្រឈមមុខនឹងការកើនឡើងនូវជំងឺលើសឈាម ទឹកនោមផ្អែម លើសជាតិខ្លាញ់ និងជំងឺមិនឆ្លងផ្សេងៗទៀត។ ក្នុងនោះ ជំងឺបេះដូង ដើរតួឈានមុខគេ នៃមូលហេតុស្លាប់ និងពិការភាពច្រើនជាងគេរបស់ប្រភេទជំងឺមិនឆ្លង នៅទូទាំងពិភពលោក ជាពិសេសក្នុងប្រទេសក្រីក្រ និងប្រទេសកំពុងអភិវឌ្ឍន៍។ សុខភាពបេះដូង ជារឿងសំខាន់ដែលត្រូវយកចិត្តទុកដាក់ថែរក្សា និងការពារ ដើម្បីចៀសវាងពីគ្រោះថ្នាក់។ ការពិនិត្យ និងតាមដានសុខភាពបេះដូង (Heart check-up) ជាទៀងទាត់ ជួយឲ្យអ្នករកឃើញនូវកត្តាប្រឈម (Risk Factor) ឬដំណាក់កាលដំបូង (Early Stage) របស់ជំងឺបេះដូង ដើម្បីធ្វើការព្យាបាលទាន់ពេលវេលា និងការពារបាននូវផលវិបាកធ្ងន់ធ្ងរ ដែលអាចឈានទៅដល់ការបាត់បង់ជីវិត។ ក) តើអ្នកណាដែលគួរតែធ្វើការពិនិត្យសុខភាពបេះដូង? ការពិនិត្យសុខភាពទៅលើក្រុមមនុស្សដែលងាយប្រឈម ដូចជា ៖ – អាយុ ៖ ប្រុស លើសពី៤០ឆ្នាំ ស្រី លើសពី៤៥ឆ្នាំ – អ្នកលើសសំពាធឈាម (Hypertension) – អ្នកលើសជាតិខ្លាញ់(Dyslipidemia) – អ្នកលើសជាតិស្ករ (Diabetes mellitus) – អ្នកពិសាបារី – អ្នកដែលលើសទម្ងន់ (Overwieght) – អ្នកដែលមិនទម្លាប់ហាត់ប្រាណ ឬ ប្រកបរបររស់នៅនឹងមួយកន្លែងយូរម៉ោង (Inactivity) – ប្រវត្តិគ្រួសារធ្លាប់មានជំងឺបេះដូង (Family history of heart disease) – ស្ត្រេសច្រើន ខ) តើការពិនិត្យសុខភាពបេះដូង មានអ្វីខ្លះ – រកមើលថា សន្ទស្សន៍ នៃទម្ងន់ (BMI) ដោយវាស់ទម្ងន់ និងកម្ពស់ (កម្រិតធម្មតា ចន្លោះ ១៨.៥-២៤.៩) – វាស់សំពាធឈាម ៖ រកមើលបញ្ហាលើសឈាម – ការពិនិត្យជាតិខ្លាញ់ ៖ រកមើលបញ្ហាលើសខ្លាញ់ – ការពិនិត្យជាតិស្ករ ៖ រកមើលបញ្ហាលើសស្ករ – ការថតសួត (Chest X-ray) – ការចាប់ចង្វាក់បេះដូង (EKG)៖ រកមើលបញ្ហាវិបត្តិចង្វាក់បេះដូង – ការធ្វើអេកូបេះដូង (Echocardiogram) ៖ មើលរូបរាង មុខងារ របស់បេះដូង – និង ការពិនិត្យពិសេសចាំបាច់មួយចំនួនទៀតដូចជា ៖ • ការចាប់ចង្វាក់បេះដូង ២៤ម៉ោង (Holter EKG 24H) ៖ តាមដានចង្វាក់បេះដូង ២៤ម៉ោង • ការរត់លើម៉ាស៊ីនដើម្បីស្វែងរកបញ្ហាស្ទះសរសៃឈាមបេះដូង (Stress Test) • ស្កែនបេះដូង (Coronary CT scan) គ) តើការពិនិត្យសុខភាពបេះដូង ប្រព្រឹត្តទៅដោយវិធីយ៉ាងណា? ការពិនិត្យសុខភាពបេះដូង ប្រព្រឹត្តធ្វើឡើងជា២ដំណាក់កាល ៖ ១) ការពិនិត្យស្រាវជ្រាវ (Screening stage) ៖ – ជួបពិគ្រោះ និង ពិនិត្យ ជាមួយគ្រូពេទ្យឯកទេសបេះដូង – ការវាស់ទម្ងន់ និង កម្ពស់ – ការធ្វើតេស្តឈាម រកមើល ជាតិខ្លាញ់ ជាតិស្ករ – ការចាប់ចង្វាក់បេះដូង (EKG) – ការធ្វើអេកូបេះដូង (Echocardiogram) – ការថតសួត (Chest X-ray) ២) ការពិនិត្យធ្វើរោគវិនិច្ឆ័យ (Diagnosis stage) ៖ – ការចាប់ចង្វាក់បេះដូង ២៤ ម៉ោង (Holter EKG 24H) ក្នុងករណីគ្រូពេទ្យសង្ស័យមានបញ្ហាវិបត្តិចង្វាក់បេះដូង – ការរត់លើម៉ាស៊ីនដើម្បីស្វែងរកបញ្ហាស្ទះសរសៃឈាមបេះដូង (Stress Test) – ស្តែនបេះដូង (Coronary CT Scan) – ការឆ្លុះមើលសរសៃឈាមបេះដូង (Coronary Artery Angiography) ឃ) តើអ្នកគួរធ្វើអ្វីខ្លះមុនមកជួបពិគ្រោះ ពិនិត្យសុខភាពបេះដូង ៖ – អត់ញាំអាហារឲ្យបានយ៉ាងតិច១២ម៉ោង មុនមកធ្វើការពិនិត្យ -ចៀសវាង ការញាំតែ និង កាហ្វេ – កុំប្រើប្រាស់ ក្រែម ប្រេង ឬ ម្សៅ លើដើមទ្រូង – ផ្ដល់នូវព័ត៌មានលំអិត រាល់ប្រវត្តិជំងឺ និង ឯកសារប្រវត្តិធ្លាប់ពិនិត្យសុខភាពពីមុន ង) តើអ្នកគួរធ្វើដូចម្ដេច ដើម្បីមានសុខភាពបេះដូងល្អ – ហាត់ប្រាណឲ្យបានទៀងទាត់ – កុំពិសាបារី – កុំពិសាសុរា – កាត់បន្ថយការបរិភោគអាហារមានរសជាតិប្រៃ – គ្រប់គ្រងការលើសសំពាធឈាម លើសជាតិខ្លាញ់ លើសជាតិស្ករ ឲ្យបានល្អ ប្រសិនជាអ្នកមាន – ជួបពិគ្រោះ ពិនិត្យ ជាមួយគ្រូពេទ្យ ឲ្យបានទៀងទាត់ ប្រសិនបើលោកអ្នកមានកត្តាប្រឈម ដូចរៀបរាប់ខាងលើនេះ សូមអញ្ជើញមកពិគ្រោះជាមួយគ្រូពេទ្យឯកទេសបេះដូង នៅមជ្ឈមណ្ឌលបេះដូង នៃមន្ទីរពេទ្យកាល់ម៉ែត ដើម្បីស្វែងរកវិធីសាស្ត្រការពារ និងព្យាបាលទាន់ពេលវេលា។ ការពារបេះដូងអ្នក ដើម្បីការរស់នៅប្រកបដោយសុខភាពល្អ សុភមង្គលយូរអង្វែង ដោយការផ្លាស់ប្ដូររបៀបរបបរស់នៅ និងការត្រួតពិនិត្យសុខភាពបេះដូង ឲ្យបានទៀងទាត់រៀងរាល់ឆ្នាំ៕	2021-01-04T11:07:00+07:00	kampucheathmey.com	https://www.kampucheathmey.com/health/40490
fb4bc7f6-61eb-45c4-a6ba-1e136f2334f2	មេបញ្ជាការកងពលតូចថ្មើរជើងលេខ៥១ បញ្ជាឲ្យកងកម្លាំងចុះល្បាតតាមព្រំដែន២៤ម៉ោងលើ២៤ម៉ោង ទប់ស្កាត់ពលរដ្ឋឆ្លងដែនខុសច្បាប់	លោកឧត្តមសេនីយ៍ត្រី សឹង្ហ ទុំ មេបញ្ជាការ កងពលតូចថ្មើរជើងលេខ៥១ កាលពីថ្ងៃទី៣ ខែមករា ឆ្នាំ២០២១ បាន អញ្ជើញដឹកនាំប្រជុំផ្សព្វផ្សាយផែនការដល់មេបញ្ជាការកម្លាំងអន្តរាគមន៍តាមបណ្តាលគោលដៅ របស់កងពល សហការជាមួយកម្លាំងចម្រុះ និងអាជ្ញាធរមូលដ្ឋាន ដែលកំពុងឈរជើង និងល្បាតតាមព្រំដែនកម្ពុជា-ថៃ ដើម្បីទប់ស្កាត់ការឆ្លងរីករាលដាលជម្ងឺឆ្លងកូវីដ-១៩។ ក្នុងឱកាសនោះដែរ លោកមេបញ្ជាការ បានដាក់បទបញ្ជា ដល់កងកម្លាំង គ្រប់បណ្តាគោលដៅ ត្រូវយកចិត្ដទុកដាក់ល្បាតត្រួតពិនិត្យ ២៤ម៉ោងលើ២៤ម៉ោង មិនឲ្យមានប្រជាពលរដ្ឋឆ្លងដែនខុសច្បាប់ដាច់ខាតគ្រប់បណ្តាគោលដៅដែលបានកំណត់។ សូមបញ្ជាក់ថា ទោះបីមានការអំពាវនាវរបស់ប្រមុខរាជរដ្ឋាភិបាល ចំពោះពលករខែ្មរ ដែលវិលត្រប់មកពីប្រទេសថៃ តាមច្រកព្រំដែន ដែលបានកំណត់យ៉ាងណាក៏ដោយ ក៏ប្រជាពលរដ្ឋមួយចំនួន បន្តលួចឆ្លងដោយខុសច្បាប់ ចាប់ពីថ្ងៃទី២៦ ខែធ្នូ ឆ្នាំ២០២០ គិតមកដល់ថ្ងៃទី៣ ខែមករា ឆ្នាំ២០២១ កម្លាំងងន្តរាគមន៍របស់កងពលតូចថ្មើរជើងលេខ៥១ សហការជាមួយកម្លាំងចម្រុះ ឃាត់ខ្លួនប្រជាពលរដ្ឋប្រុសស្រីសរុបបានចំនួន៧៦ នាក់បានបញ្ជូនទៅមន្រ្តីជំនាញ ធ្វើការត្រួតពិនិត្យ និងធ្វើចត្តាឡីស័ក។ លោកមេបញ្ជាការកងពលតូចថ្មើរជើងលេខ៥១ សូមអរគុណដល់ ចំពោះថ្នាក់ដឹកនាំ អាជីវករ និងប្រជាពលរដ្ឋ នៅជិតព្រំដែន ដែលតែងតែយកចិត្តទុកដាក់និងលើកទឹកចិត្ត ដល់កងកម្លាំង បាននាំយកនូវគ្រឿងឧបភោកបរិភោគ ម៉ាស់ អាល់កុលនិងជេលសម្រាប់កងកម្លាំងកំពុងប្រតិបត្តិការ ដើម្បីការពារប្រជាជន និងជាតិមាតុភូមិ៕	2021-01-04T10:50:33+07:00	kbnnews.com	https://kbn.news/archives/198561
d8ab7a6f-d6aa-43b2-9070-2e44c97eb80e	អាជ្ញាធរមូលដ្ឋានអត់ខ្វល់! ក្រុមឈ្មួញសម្រុកដឹកដីឆ្លងកាត់តួ និងគ្រឹះប្រាសាទសែនភូវាំង	បើតាមអ្នកជំនាញ សូម្បីសំឡេងយន្តហោះ ក៏ធ្វើឱ្យប៉ះពាល់ដល់តួប្រាសាទអង្គរ ដែរ ទើបប្រជាពលរដ្ឋកំពុងមានការព្រួយបារម្ភពីប្រាសាទបុរាណដែលមានអាយុកាលជាងមួយពាន់ឆ្នាំ មកហើយ ខណៈក្រុមឈ្មួញដឹកដីឆ្លងកាត់លើខឿន និងតួប្រាសាទដែលអាចបណ្ដាលឱ្យរំលំបាក់ប្រាសាទសែនភូវាំង។ ជាក់ស្ដែងនៅព្រឹកថ្ងៃទី០៣ ខែមករា ឆ្នាំ២០២១ ក្រុមអ្នកសារព័ត៌មាន បានចុះទៅដល់ទីតាំងប្រាសាទខាងលើ គឺបានឃើញក្រុមឈ្មួញ កំពុងធ្វើសកម្មភាពដឹកដី ដោយប្រើប្រាស់សុទ្ធតែប្រភេទរថយន្តបែន៥តោន បើកឆ្លងកាត់តួ និងខឿនប្រាសាទសែនភូវាំង ពិតប្រាកដមែន ។ ប៉ុន្តែម្ចាស់រថយន្តដឹកដី ឈ្មោះ ង៉ែត បានចេញមុខមកអះអាងថា លោកបានសុំច្បាប់អនុញ្ញត្តាត្រឹមត្រូវ ពីអាជ្ញាធរឃុំ រហូតដល់ស្រុក ហើយមុននឹងធ្វើសកម្មភាព ខាងក្រុមប្រឹក្សាឃុំ បានចុះមកត្រួតពិនិត្យ ទើបលោកហ៊ានធ្វើសកម្មភាពបានដោយរលូនបែបនេះ។ ពាក់ព័ន្ធករណីខាងលើនេះ លោក កេត ម៉ៅ អភិបាលស្រុកសំរោង បានឱ្យដឹងថា លោកមិនបានដឹងសោះចំពោះករណីនេះ តែលោកនឹងបញ្ជាកម្លាំងចុះទៅចាប់យកគ្រឿងចក្រខាងលើនោះ ព្រោះវាបានធ្វើឱ្យប៉ះពាល់ធ្ងន់ធ្ងរណាស់ដល់ប្រាសាទបុរាណប្រវត្តិសាស្ត្រ និងយកម្ចាស់គ្រឿងចក្ររូបនោះមកទទួលទោសតាមផ្លូវច្បាប់ផងដែរ។ ចំណែកលោកផេង វុធ ប្រធានមន្ទីររ៉ែ និងថាមពលខេត្តតាកែវ បានថ្លែងយ៉ាងម៉ឹងមាត់ថា តើអាជ្ញាធរឃុំ-ស្រុកហ្នឹងគ្មានភ្នែកទេឬ បានជាបណ្ដោយឱ្យក្រុមឈ្មួញធ្វើអ្វីៗតាមតែអំពើចិត្តបែបនេះទៅវិញ? តែទោះជាយ៉ាងណា លោកនឹងបញ្ជាកម្លាំងរបស់លោកឱ្យចុះទៅត្រួតពិនិត្យបន្ថែម និងសុំគោលការណ៍ពីឯកឧត្តអភិបាលខេត្តតាកែវ ដើម្បីបន្តនីតិវិធី។ គួរបញ្ជាក់ថា ប្រាសាទបុរាណប្រវត្តិសាស្ត្រ សែនភូវាំង គឺជាប្រាសាទដែលសាងសង់ដំណាលនឹងប្រាសាទបុរាណភ្នំជីសូ ហើយត្រូវបានការពារយ៉ាងយកចិត្តទុកដាក់ពីក្រសួងពាក់ព័ន្ធជាពិសេសក្រសួងវប្បធម៌ និងវិចិត្តសិល្បៈ និងអាជ្ញាធរជាតិអប្សរា ៕	2021-01-04T10:32:25+07:00	kbnnews.com	https://kbn.news/archives/198535
78b309e1-005a-45fa-b128-151f668d200a	ស្រ្ដីខ្មែរម្នាក់ទើបនឹងត្រឡប់មកពីប្រទេសថៃ រកឃើញឆ្លងកូវីដ-១៩	រាជធានីភ្នំពេញ៖ ក្រសួងសុខាភិបាលកម្ពុជា បានចេញសេចក្តីប្រកាសព័ត៌មាន នៅព្រឹក ថ្ងៃទី០៤ ខែមករា ឆ្នាំ២០២១ថា ក្រសួងបានរកឃើញអ្នកឆ្លងជំងឺកូវីដ-១៩ថ្មីម្នាក់ទៀត ជាពលករខ្មែរ ទើបនឹងត្រឡប់មកពីប្រទេសថៃ។ ក្រសួងសុខាភិបាល បានបញ្ជាក់ថា នៅថ្ងៃទី៤ ខែមករា នេះ មិនមានករណីព្យាបាល ជាសះស្បើយថ្មី ពីជំងឺកូវីដឥ១៩នោះទេ។ ដោយឡែកអ្នកឆ្លងកូវីដ១៩ថ្មីនេះ ជាស្ត្រីជនជាតិខ្មែរ អាយុ២១ឆ្នាំ ស្នាក់នៅភូមិកូនភ្នំ ឃុំអូរអណ្តូង ស្រុកសាលាក្រៅ ខេត្តប៉ៃលិន។ គាត់បានធ្វើដំណើរមកពីប្រទេសថៃ ហើយបានមកដល់កម្ពុជា នៅថ្ងៃទី១ ខែមករា ឆ្នាំ២០២១។ បច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាល នៅមន្ទីរពេទ្យបង្អែកខេត្តប៉ៃលិន។ បើគិតមកដល់ត្រឹមវេលាម៉ោង៧ព្រឹក ថ្ងៃទី០៤ ខែមករា ឆ្នាំ២០២១ កម្ពុជាបានរកឃើញអ្នកឆ្លងកូវីដ១៩ ចំនួន៣៨២នាក់។ ក្នុងចំណោមអ្នកជំងឺទាំងនោះនោះ មានអ្នកព្យាបាលជាសះស្បើយចំនួន ៣៦២នាក់ ហើយអ្នកជំងឺចំនួន២០នាក់ផ្សេងទៀត កំពុងសម្រាកព្យាបាល នៅមន្ទីរពេទ្យរបស់រដ្ឋ៕ សូមអានខ្លឹមសារ នៃសេចក្ដីប្រកាសព័ត៌មានទាំងស្រុង ដូចខាងក្រោម៖	2021-01-04T09:53:36+07:00	kbnnews.com	https://kbn.news/archives/198506
202dd7da-a894-4478-ba08-9269c9e4b597	បញ្ឈប់ទម្លាប់ ៦ យ៉ាងនេះក្រោយទទួលទានអាហារ ព្រោះគ្រោះថ្នាក់ខ្លាំង	រាងកាយមាំទាំល្អជួយបង្ការគ្រោះថ្នាក់ពីជំងឺនានា។ ក្នុងនោះដើម្បីបានរាងកាយមាំមួន លុះត្រាតែមានសុខភាពល្អជាមុនសិន។ យ៉ាងណាមិញសុខភាពល្អ ត្រូវការចាំបាច់ពីការថែទាំរបស់យើងម្នាក់ៗ។ ហេតុនេះការជ្រើសរើសទទួលទានពិតជាជះឥទ្ធិពលដល់រាងកាយទាំងមូល។ ដូច្នេះគួរចៀសវាងទង្វើមួយចំនួនដូចខាងក្រោម ដើម្បីបង្ការគ្រោះថ្នាក់សុខភាពផ្សេងៗ៖ -មិនត្រូវពិសារទឹកតែ ក្រោយទទួលទានអាហាររួច ព្រោះទឹកតែមានជាតិអាស៊ីដអាចបណ្ដាលឲ្យប្រព័ន្ធរំលាយអាហារធ្វើការមិនបានល្អ។ -មិនត្រូវងូតទឹកនៅពេលបរិភោគអាហាររួចភ្លាមៗ ព្រោះបណ្តាលឲ្យសរសៃឈាមរត់មិនស្រួល។ ដោយសារមូលហេតុនេះ ប្រព័ន្ធរំលាយអាហារនឹងចុះខ្សោយ ហើយអាចធ្វើឲ្យចុកពោះបាន។ -មិនត្រូវដើរចុះឡើង បន្ទាប់ពីទទួលទានអាហាររួចនោះទេ ព្រោះការដើរធ្វើឲ្យការរំលាយអាហារមិនបានល្អ និងធ្វើឲ្យពោះវៀនចុកថែមទៀត។ -មិនត្រូវគេង រាល់ពេលបរិភោគអាហារហើយភ្លាមដាច់ខាត ព្រោះក្រពះនឹងសម្រាកដោយមិនអាចរំលាយអាហារបាន ហើយអាចធ្វើឲ្យឈឺក្រពះ។ -មិនត្រូវបន្ធូរខ្សែក្រវ៉ាត់ឬចង្កេះខោ ក្រោយពេលទទួលទាន ព្រោះវាធ្វើឲ្យក្បាលពោះ លៀនចេញមកក្រៅ ប្រៀបដូចមនុស្សគ្មានចង្កេះ។ -មិនត្រូវទទួលទានផ្លែឈើ នៅពេលពោះទទេ ព្រោះវាបណ្ដាលឲ្យមានអាការៈ ហើមពោះ៕	2021-01-04T09:03:00+07:00	kampucheathmey.com	https://www.kampucheathmey.com/health/40452
ee0c0879-6a11-4a4d-9f03-abfe758bb2b6	ពលករនៅប៉ៃលិន ០១ នាក់ទៀត ឆ្លងកូវីដ១៩	No Content	2021-01-04T08:23:00+07:00	kampucheathmey.com	https://www.kampucheathmey.com/health/40398
a338923f-cc82-460a-93a8-f63764e0001d	កម្ពុជាផ្តល់ម៉ាស២លាននិងបរិក្ខារវេជ្ជសាស្រ្តផ្សេងទៀតដល់ប្រទេសនេប៉ាល់	កម្ពុជា នៅថ្ងៃច័ន្ទនេះ បានបរិច្ចាគម៉ាសជាង២លាន និងបរិក្ខារវេជ្ជសាស្រ្តមួយចំនួនទៀតប្រឆាំងនឹងជំងឺកូវីដ១៩ ដល់រដ្ឋាភិបាលនេប៉ាល់។ នេប៉ាល់ជាប្រទេសទីបួនហើយ ដែលកម្ពុជាបានផ្តល់អំណោយជាម៉ាសនិងបរិក្ខារពេទ្យទាំងនេះ បន្ទាប់ពីឡាវ មីយ៉ាន់ម៉ា និងទីម័រខាងកើត។ ពិធីប្រគល់ និងទទួលបរិក្ខារវេជ្ជសាស្រ្តចុងក្រោយនេះ ធ្វើឡើងនៅព្រលានយន្តហោះនេប៉ាល់ ក្រោមអធិបតីភាព លោក អ៊ុច បូររិទ្ធ រដ្ឋមន្រ្តីប្រតិភូអមនាយករដ្ឋមន្រ្តី ដែលតំណាងកម្ពុជា និងរដ្ឋមន្រ្តីសុខាភិបាលរបស់ប្រទេសនេប៉ាល់ តំណាងឲ្យថ្នាក់ដឹកនាំប្រទេសនេះ។ សម្ភារៈទាំងនោះរួមមានម៉ាសចំនួន២លាន ម៉ាសក្រណាត់១០ម៉ឺន ម៉ាសN95ចំនួន២ម៉ឺន វ៉ែនតាសុវត្ថិភាពចំនួន២ម៉ឺន សម្លៀកបំពាក់សុវត្ថិភាព សម្រាប់មន្ត្រីសុខាភិបាលចំនួន២ម៉ឺនឈុត ម៉ាស៊ីនវាស់កម្តៅចំនួន៥០០ របាំងមុខចំនួន២ម៉ឺនជាដើម។ លោក ហ៊ុន សែន បានបង្ហោះសារនៅលើទំព័រហ្វេសប៊ុករបស់លោកថាអំណោយទាំងនេះ គឺជា«សក្ខីភាព នៃមនោសញ្ចេតនាដ៏ជ្រាលជ្រៅ និងសាមគ្គីមិត្តភាពស្និទ្ធស្នាល»រវាងប្រជាជនកម្ពុជា និងប្រជាជននេប៉ាល់ ក្នុងអំឡុងពេលដ៏លំបាកនៃវិបត្តិសុខភាពពិភពលោក។ គួរបញ្ជាក់ថាចាប់តាំងពីខែវិច្ឆិកា ឆ្នាំ២០២០មក កម្ពុជាបានផ្តល់ម៉ាសសរុបជាង៧លានដល់ប្រទេសទាំង៤។ អ្នកតាមដាននយោបាយនៅកម្ពុជា កន្លងមកលើកឡើងថាការបរិច្ចាគនេះបង្ហាញ«កាយវិការមនុស្សធម៌»និង« »របស់កម្ពុជា៕	2021-01-04T07:00:00+07:00	khmer.voanews.com	https://khmer.voanews.com/a/cambodia-donates-masks-to-nepal/5723649.html
fc51a890-01f3-45dd-88a8-9c8a401479f1	BREAKING: សហរដ្ឋអាមេរិក៖ រកឃើញអ្នកឆ្លងកូវីដ-១៩ ជាង២៣ម៉ឺនករណី និងអ្នកជំងឺ ២,១០៧នាក់ទៀតស្លាប់ នៅក្នុងពេលតែ១ថ្ងៃ! (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ២៣២,២២៧នាក់ទៀតបានឆ្លង COVID-19 ខណៈអ្នកជំងឺ ២,១០៧នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអាទិត្យ ទី០៣ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២០,៩០៤,៧០១ករណី ក្នុងនោះមានអ្នកស្លាប់សរុបចំនួន ៣៥៨,៦៨២នាក់ និងជាសះស្បើយឡើងសរុបចំនួន ១២,៣៦១,៣៨៧នាក់។ គួរបញ្ជាក់ថា លោក ចូ បៃដិន ដែលនឹងត្រូវស្បថឡើងកាន់តំណែងប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ក៏ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម៕	2021-01-03T17:00:00+07:00	freshnewsasia.com	https://m.freshnewsasia.com/index.php/en/internationalnews/182567-2021-01-03-03-00-24.html
be284398-8c0d-40a6-87de-af8fdb43a443	ក្រសួង រកឃើញ ពលករខ្មែរ មកពីថៃ ឆ្លងជំងឺកូវីដ១៩ថ្មី ២នាក់បន្ថែម	ភ្នំពេញ៖ ក្រសួងសុខាភិបាលបានឲ្យដឹងនៅថ្ងៃទី៣ ខែមករា ឆ្នាំ២០២១ថា បានរកឃើញស្ត្រីពលករខ្មែរមកពីធ្វើការប្រទេសថៃ បានឆ្លងជំងឺកូវីដ១៩ ចំនួន២នាក់ និងមិនមានករណីព្យាបាលជាសះស្បើយនោះទេ។ យោងតាមសេចក្តីប្រកាសព័ត៌មានបានឲ្យដឹងយ៉ាងដូច្នេះថា ករណីវិជ្ជមានវីរុសកូវីដ១៩ថ្មី ជាពលករបានធ្វើដំណើរពីថៃ មកដល់កម្ពុជានៅថ្ងៃ៣១ ធ្នូ ហើយលទ្ធផលធ្វើតេស្តវត្ថុសំណាករបស់បុគ្គលទាំង២នាក់ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្នអ្នកជំងឺត្រូវបាន ដាក់ឲ្យសម្រាកព្យាបាលនៅមន្ទីរពេទ្យបង្អែកខេត្តបាត់ដំបង។ ក្រសួងក៏បានឲ្យដឹងទៀតថា ជាមួយគ្នានេះក៏មិនមានករណីជាសះស្បើយទេ។ សូមជម្រាបថា គិតមកដល់ថ្ងៃ៣ មករា កម្ពុជាមានអ្នកឆ្លងជំងឺកូវីដ១៩សរុបចំនួន៣៨១នាក់ ហើយព្យាបាលជាសះស្បើយចំនួន៣៦២នាក់ និងកំពុងសម្រាកព្យាបាលនៅមន្ទីពេទ្យ១៩នាក់៕	2021-01-03T15:30:00+07:00	dap-news.com	https://dap-news.com/national/2021/01/03/109272/
1cba56dd-d0f7-486c-ad5f-eb8a0a831cdc	ពលករមកពីប្រទេសថៃម្នាក់ ស្លាប់ដោយសារជំងឺគាំងបេះដូង ក្នុងពេលធ្វើចត្តាឡីស័ក ក្រសួងសុខាភិបាលបានប្រកាសថា…	ខេត្តត្បូងឃ្មុំ ៖ នៅយប់ថ្ងៃទី០២ ខែមករា ឆ្នាំ២០២១ ក្រសួងសុខាភិបាល បានចេញសេចក្តីជូនដំណឹងបន្ទាន់អំពីករណីពលករមកពីប្រទេសថៃម្នាក់ ស្លាប់ដោយសារជំងឺគាំងបេះដូង ហើយរអិលដួលបោកក្បាលក្នុងបន្ទប់ទឹក ក្នុងពេលរូបគាត់ជាប់ធ្វើចត្តាឡីស័កនៅក្នុងវិទ្យាល័យ ត្បូងឃ្មុំ ក្នុងខេត្តត្បូងឃ្មុំ។ ក្រសួងសុខាភិបាលបានបញ្ជាក់ថា បុរសដែលស្លាប់ដោយសារគាំងបេះដូង មានអាយុ៥២ឆ្នាំ រស់នៅភូមិមេលោង ឃុំមៀន ស្រុកអូរាំងឪ ខេត្តត្បូងឃ្មុំ ស្លាប់នៅវេលាម៉ោង៩៖១០ នាទី ព្រឹកថ្ងៃទី០២ ខែមករា ឆ្នាំ២០២១នេះ។ បុរសដែលបានស្លាប់រូបនេះបានត្រឡប់ពីធ្វើការនៅប្រទេសថៃវិញ នាថ្ងៃទី២៨ ខែធ្នូ ឆ្នាំ២០២០ ហើយក៏ត្រូវបន្តដាក់ឱ្យធ្វើចត្តាឡីស័កនៅខេត្តត្បូងឃ្មុំ ចាប់ពីថ្ងៃទី២៩ ខែធ្នូ ឆ្នាំ២០២០ មក។ ជាមួយគ្នានោះ ក្រុមការងារក៏បានយកសំណាករបស់គាត់ទៅពិនិត្យលើកទី១រួចរាល់ ហើយឃើញថា «អវិជ្ជមាន»។ ក្រោយពេលធ្វើកោសល្យវិច័យរួចរាល់ សពបុរសខាងលើត្រូវបានសមត្ថកិច្ចប្រគល់ជូនក្រុមគ្រួសារសព ដើម្បីធ្វើបុណ្យតាមប្រពៃណី៕	2021-01-03T09:44:21+07:00	kbnnews.com	https://kbn.news/archives/198425
a427525e-4bfe-485e-acbc-107e608dc0e2	ក្រសួងសុខាភិបាលបញ្ជាក់ថា ការសន្និដ្ឋានរបស់ក្រុមគ្រូពេទ្យកោសល្យវិច្ច័យ គឺ សាមីសពមានជំងឺចុកបេះដូង ហើយគាំងបេះដូងភ្លាមៗ ដែលធ្វើឱ្យដួលបោកក្បាលនឹងកន្ថោរបង្គន់	ត្បូងឃ្មុំ ៖ ករណីស្លាប់នៅខេត្តត្បូងឃ្មុំ ថ្ងៃទី២ ខែមករា ឆ្នាំ២០២១ ក្រសួងសុខាភិបាល បញ្ជាក់ថា ការសន្និដ្ឋានរបស់ក្រុមគ្រូពេទ្យកោសល្យវិច្ច័យ គឺ សាមីសពមានជំងឺចុកបេះដូង ហើយគាំងបេះដូងភ្លាមៗ ដែលធ្វើឱ្យដួលបោកក្បាលនឹងកន្ថោរបង្គន់។ ក្រសួងសុខាភិបាល សូមសំដែងនូវការសោកស្តាយជាអនេក នូវសជាពលករ។ ក្រសួងសុខាភិបាល សូមគោរពជម្រាបជូនសាធារណជនទាំងអស់ឲ្យបានជ្រាបថា នៅក្នុង មណ្ឌលចត្តាឡីស័កកម្រិត២នៃខេត្តត្បូងឃ្មុំ វិទ្យាល័យត្បូងឃ្មុំ វេលាម៉ោង ០៩និង១០នាទីព្រឹកនៃថ្ងៃទី ០២ ខែមករា ឆ្នាំ២០២១ មានហេតុការណ៍សម្នាក់អាយុ ៥២ឆ្នាំ មានអាសយដ្ឋាន នៅភូមិមេលោង ឃុំមៀន ស្រុកអូរាំងឪ ខេត្តត្បូងឃ្មុំ។ សាមីសព គឺជាពលករខ្មែរ ដែលបានធ្វើដំណើរ មកពីខេត្តឈុនបូរីនៃប្រទេសថៃ ចូលមកប្រទេសកម្ពុជាតាមច្រកអន្តរជាតិអូស្មាច់នៃខេត្តឧត្តរមានជ័យ កាលពីថ្ងៃទី២៨ ខែធ្នូ ឆ្នាំ២០២០ ក្រោយពីបានពិនិត្យសុខភាពនៅច្រកអូស្មាច់រួចរាល់ ក៏មានការ ចាត់ចែងបញ្ជូនគាត់បន្តមកខេត្តត្បូងឃ្មុំ តាមរថយន្តដឹកជញ្ជូនរបស់យោធា មកដល់មណ្ឌលចត្តាឡីស័កកម្រិត២ នៃខេត្តត្បូងឃ្មុំ នៅថ្ងៃទី២៥ ខែធ្នូ ឆ្នាំ២០២០ វេលាម៉ោង ០៧និង០០នាទីព្រឹក និងបានយកវត្ថុ សំណាកផ្ញើទៅធ្វើវិភាគនៅវិទ្យាស្ថានប៉ាស្ទ័រកម្ពុជា រាជធានីភ្នំពេញនៅថ្ងៃដដែល ហើយលទ្ធផលតេស្ត លើកទី១ របស់គាត់នៅថ្ងៃទី៣០ ខែធ្នូ ឆ្នាំ២០២០ គឺ អវិជ្ជមានវីរុសកូវី ដ-១៩។ ជារៀងរាល់ព្រឹក ក្រុមគ្រូពេទ្យតែងតែពិនិត្យសុខភាពគាត់។ ដូចសព្វដងដែរ នាព្រឹកម៉ោង ប្រហែលជា ០៧និង៣០នាទី នៃថ្ងៃទី០២ខែមករាឆ្នាំ២០២១ ក្រុមគ្រូពេទ្យ ក៏បានពិនិត្យសុខភាពបុរសខាង លើសារជាថ្មី មិនមានសញ្ញាបង្ហាញពីភាពមិនប្រក្រតីនៃសុខភាពគាត់ឡើយ។ បន្ទាប់មក សាមីសព ក៏បានវិលត្រឡប់ទៅបន្ទប់របស់ខ្លួន និងបានចូលទៅក្នុងបន្ទប់ទឹក ដោយសារបាត់យូរពេក ក៏មានការស្វែងរកដោយបានគាស់ទ្វារបន្ទប់ទឹក ហើយក៏បានឃើញសាមីសពដេកត្បូងស្ទឹងបាត់បង់ជីវិតទៅហើយនៅវេលាម៉ោង ០៩និង១០នាទីព្រឹកនៃថ្ងៃទី០២ ខែមករា ឆ្នាំ២០២១។ ក្រោយពីការពិនិត្យរបស់ក្រុមការងារកោសល្យវិច្ច័យ បានពិនិត្យលើខ្លួនសាកសព ឃើញមានស្នាមបែកក្បាលហូរឈាម ក្នុងស្ថានភាពរបៀបជាបានដួលបោកក្បាលទៅនឹងចានបង្គន់ផងដែរ។ ការរាយការណ៍ពីភរិយាសព បានបញ្ជាក់ថា សាមីសពធ្លាប់មានជំងឺបេះដូង និងមានការព្យាបាលកន្លងមក នៅប្រទេសថៃជាយូរមកហើយដែរ។ សូមកត់សម្គាល់ថា តាំងពីថ្ងៃដែលសាមីសព បានចូលធ្វើចត្តាឡី ស័កមកដល់ថ្ងៃដែលមានហេតុការណ៍ដួលក្នុងបន្ទប់ទឹករហូតដល់បាត់បង់ជីវិតនេះ គឺមិនមានការផ្តល់ព័ត៌មានពីសាមីសពអំពីប្រវត្តិដែលគាត់ធ្លាប់មានជំងឺបេះដូង និងបានព្យាបាលនៅប្រទេសថៃកន្លងមកនេះដែរ។ ការសន្និដ្ឋានរបស់ក្រុមគ្រូពេទ្យកោសល្យវិច្ច័យ គឺ សាមីសពមានជំងឺចុកបេះដូង ហើយគាំងបេះដូងភ្លាមៗ ដែលធ្វើឱ្យដួលបោកក្បាលនឹងកន្ថោរបង្គន់ នៅវេលាម៉ោងប្រហែលជា ០៩និង១០នាទីព្រឹកនៃ ថ្ងៃទី០២ ខែមករា ឆ្នាំ២០២១។ ក្រសួងសុខាភិបាល សូមសំដែងនូវការសោកស្តាយជាអនេក នូវសជាពលករ ខាងលើនេះ និងសូមចូលរួមចែករំលែកមរណទុក្ខយ៉ាងក្រៀមក្រំជាទីបំផុត ជាមួយក្រុមគ្រួសារសព៕	2021-01-03T09:41:02+07:00	cen.com.kh	https://cen.com.kh/archives/281154.html
815f8654-ea82-45ae-aff4-555ad457b74f	តើត្រូវលេបថ្នាំរបេងម្តងទៀតឬយ៉ាងណា បើសិនមានអាការៈក្អកច្រើនថ្ងៃ ?	អ្នកមិនអាចប្រាកដថា អ្នកមានជំងឺរបេងសារឡើងវិញម្តងទៀតនោះទេ។ ដូច្នេះបើមានការសង្ស័យ គឺត្រូវស្រាវជ្រាវរកមេរោគនេះឡើងវិញជាមុនសិន ព្រោះភាគច្រើនបណ្តាលមកពីមូលហេតុដទៃទៀត។ ក្រៅពីការលាប់ឡើងវិញនៃជំងឺរបេង នៅមានមូលហេតុ៤ផ្សេងទៀត ដែលតែងជួបញឹកញាប់ ចំពោះអ្នកដែល មានអាការៈក្អករុំារ៉ៃ និងធ្លាប់កើតរបេងម្តងហើយ ៖ ១- ការរីកនៃទងសួត (bronchiectasis), ២- ការបង្ករោគដោយបាក់តេរីលើស្លាកស្នាមរបេងចាស់ (TB sequelae infection) ៣- ការបង្ករោគដោយមេរោគផ្សិតលើស្លាកស្នាមរបេងសាច់ (aspergilloma) ៤- មហារីកសួត (ធ្លាប់កើតរបេងក៏ជាកត្តាប្រឈមនឹងមហារីកសួតដែរ） ដូច្នេះបើលោកអ្នកមានអាការៈក្អករយៈពេលយូរ សូមអញ្ជើញមកពិគ្រោះជាមួយវេជ្ជបណ្ឌិតឯកទេស ដើម្បីទទួលបានការពិគ្រោះ និងព្យាបាលបានត្រឹមត្រូវ និងប្រកបដោយប្រសិទ្ធភាព៕	2021-01-03T08:02:00+07:00	kampucheathmey.com	https://www.kampucheathmey.com/health/40282
de984917-ab3f-4204-a512-e70c5b37a900	ក្រសួងសុខាភិបាល ជូនដំណឹងអំពីករណីពលករមកពីប្រទេសថៃម្នាក់ ស្លាប់ដោយសារជំងឺគាំងបេះដូង ក្នុងពេលធ្វើចត្តាឡីស័ក	នៅយប់ថ្ងៃទី០២ ខែមករា ឆ្នាំ២០២១ ក្រសួងសុខាភិបាល បានចេញសេចក្តីជូនដំណឹងបន្ទាន់អំពីករណីពលករមកពីប្រទេសថៃម្នាក់ ស្លាប់ដោយសារជំងឺគាំងបេះដូង ហើយរអិលដួលបោកក្បាលក្នុងបន្ទប់ទឹក ក្នុងពេលរូបគាត់ជាប់ធ្វើចត្តាឡីស័កនៅក្នុងវិទ្យាល័យ ត្បូងឃ្មុំ ក្នុងខេត្តត្បូងឃ្មុំ។ ក្រសួងសុខាភិបាលបានបញ្ជាក់ថា បុរសដែលស្លាប់ដោយសារគាំងបេះដូង មានអាយុ៥២ឆ្នាំ រស់នៅភូមិមេលោង ឃុំមៀន ស្រុកអូរាំងឪ ខេត្តត្បូងឃ្មុំ ស្លាប់នៅវេលាម៉ោង៩៖១០ នាទី ព្រឹកថ្ងៃទី០២ ខែមករា ឆ្នាំ២០២១នេះ។ បុរសដែលបានស្លាប់រូបនេះបានត្រឡប់ពីធ្វើការនៅប្រទេសថៃវិញ នាថ្ងៃទី២៨ ខែធ្នូ ឆ្នាំ២០២០ ហើយក៏ត្រូវបន្តដាក់ឱ្យធ្វើចត្តាឡីស័កនៅខេត្តត្បូងឃ្មុំ ចាប់ពីថ្ងៃទី២៩ ខែធ្នូ ឆ្នាំ២០២០ មក។ ជាមួយគ្នានោះ ក្រុមការងារក៏បានយកសំណាករបស់គាត់ទៅពិនិត្យលើកទី១រួចរាល់ ហើយឃើញថា «អវិជ្ជមាន»។ ក្រោយពេលធ្វើកោសល្យវិច័យរួចរាល់ សពបុរសខាងលើត្រូវបានសមត្ថកិច្ចប្រគល់ជូនក្រុមគ្រួសារសព ដើម្បីធ្វើបុណ្យតាមប្រពៃណី៕	2021-01-03T07:09:00+07:00	freshnewsasia.com	https://m.freshnewsasia.com/index.php/en/localnews/182554-2021-01-02-17-09-44.html
da0724f7-d6e7-44d8-a318-8cce9dfe954f	លោកស្រី ម៉ែន សំអន ដឹកនាំរៀបចំពិធីបួងសួងសូមឱ្យប្រទេសជាតិជៀសផុតពីគ្រោះរាំងស្ងួត និងជំងឺដង្កាត់ផ្សេងៗនៅវត្តប្រាសាទដូនអន និងបូជនីយដ្ឋានឧកញ៉ា ឃ្លាំង មឿង ខេត្តពោធិ៍សាត់	លោកស្រីកិត្តិសង្គហបណ្ឌិត ម៉ែន សំអន ឧបនាយករដ្ឋមន្រី្ត រដ្ឋមន្រ្តីក្រសួងទំនាក់ទំនងជាមួយរដ្ឋសភា-ព្រឹទ្ធសភា និងអធិការកិច្ច នាថ្ងៃទី០២ ខែមករា ឆ្នាំ២០២១នេះ បានដឹកនាំរៀបចំពិធីបួងសួងសុំសេចក្ដីសេចក្ដីចម្រើនដល់ប្រជាពលរដ្ឋកម្ពុជា និងបួងសួងសូមឱ្យប្រទេសជាតិជៀសផុតពីគ្រោះរាំងស្ងួត ជំងឺដង្កាត់ផ្សេងៗនៅវត្តប្រាសាទដូនអន ស្ថិតក្នុងឃុំរំលេច និងបូជនីយដ្ឋានឧកញ៉ា ឃ្លាំង មឿង និងជំទាវខាន់ខៀវ ស្ថិតក្នុងឃុំស្នាមព្រះ ស្រុកបាកាន ខេត្តពោធិ៍សាត់។ ពិធីនេះមានការចូលរួមពីសំណាក់លោក ម៉ៅ ធនិន អភិបាលខេត្តពោធិ៍សាត់ និងលោកស្រី ព្រមទាំងសមាជិក សមាជិកាក្រុមប្រឹក្សាខេត្ត មន្រ្តីរាជការជុំវិញខេត្ត និងប្រជាពលរដ្ឋជាច្រើននាក់ទៀត។ ថ្លែងក្នុងឱកាសសំណេះសំណាលជាមួយប្រជាពលរដ្ឋ លោកស្រី ម៉ែន សំអន បានពាំនាំនូវការផ្តាំផ្ញើសាកសួរសុខទុក្ខពីសំណាក់សម្តេចតេជោ និងសម្តេចកិត្តិព្រឹទ្ធបណ្ឌិត ជូនចំពោះប្រជាពលរដ្ឋ និងអង្គពិធីទាំងមូល ដែលបាននឹករលឹក និងការគិតគូរយកចិត្តទុកដាក់ខ្ពស់ពីសុខទុក្ខ និងសុខុមាលភាពរបស់ប្រជាពលរដ្ឋនៅទូទាំងប្រទេស។ លោកស្រីបានបន្តទៀតថា តាមរយៈភាពជោគជ័យជាប្រវត្តិសាស្រ្តនៃការទទួលបានតំណក់ប្រេងជាលើកដំបូងនេះ គឺជាការចាប់ផ្តើមដ៏សំខាន់បំផុតសម្រាប់ប្រទេសកម្ពុជា ឆ្ពោះទៅបង្កើតបាននូវសមត្ថភាពជាតិ និងខឿនឧស្សាហកម្មប្រេងកាត ឧស្ម័ន និងថាមពល ដែលជាពរជ័យសម្រាប់ប្រជាជាតិ និងប្រជាជនកម្ពុជា ក្រោមម្លប់ដ៏ត្រជាក់ត្រជុំនៃសន្តិភាព។ លោកស្រីឧបនាយករដ្ឋមន្ត្រីបានបន្តថា ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ជាបិតាស្ថាបនិក អគ្គមគ្គទេសក៍ និងជាប្រតិបត្តិករនយោបាយឈ្នះ-ឈ្នះ ដែលបានតស៊ូរំដោះប្រទេសជាតិឱ្យរួចផុតពីរបបប្រល័យពូជសាសន៍ និងបានខិតខំពុះពារកសាងសន្តិភាព ខឿនសេដ្ឋកិច្ច លទ្ធិប្រជាធិបតេយ្យ និងវឌ្ឍនភាពសង្គមដ៏គាប់ប្រសើរ។ លោកស្រីក៏បានក្រើនរំលឹកដល់ប្រជាពលរដ្ឋកម្ពុជាគ្រប់រូប ត្រូវគោរព និងអនុវត្តឱ្យបានខ្ជាប់ខ្ជួននូវគោលការណ៍រក្សាគម្លាតសង្គម និងវិធានការនានា តាមការកំណត់របស់ក្រសួងសុខាភិបាល និងត្រូវបន្តរក្សាការប្រុងប្រយ័ត្នខ្ពស់ក្នុងការបង្ការ និងការពារនូវការឆ្លងរីករាលដាលនៃជំងឺកូវីដ១៩ នៃការផ្ទុះសាជាថ្មីនៃជំងឺកូវីដទម្រង់ថ្មី ខណៈពេលដែលពិភពលោកកំពុងប្រឈមមុខនឹងការរាត្បាតយ៉ាងខ្លាំងដោយសារជំងឺនេះ។ លោកស្រី ម៉ែន សំអន ក៏បានបួងសួងសូមឱ្យប្រទេសជាតិជៀសផុតពីគ្រោះរាំងស្ងួត ជំងឺដង្កាត់ផ្សេងៗ និងបានបួងសួងថ្វាយព្រះពរជ័យ ថ្វាយព្រះមហាក្សត្រ ព្រះមហាក្សត្រី ជាសម្តេចម៉ែ សម្តេចយាយ សម្តេចយាយទួត នរោត្តម មុនីនាថ សីហនុ និងប្រគេនពរដល់ព្រះសង្ឃគ្រប់ព្រះអង្គ និងជូនពរសម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ថ្នាក់ដឹកនាំ សមាជិក សមាជិកាព្រឹទ្ធសភា រដ្ឋសភា ព្រមទាំងប្រជាពលរដ្ឋនៅទូទាំងប្រទេស សូមឱ្យជួបតែសេចក្តីសុខ សន្តិភាព និងសេចក្តីចម្រើនគ្រប់ៗគ្នាជារៀងរហូត។ ក្នុងឱកាសនោះ លោកស្រីក៏បានភ្ជាប់ជូនវត្ថុកំដរដៃសម្រាប់ចែកជូនអ្នកចូលរួម ដោយក្នុងម្នាក់ៗទទួលបានសារុង ១ និងថវិកា ៤ ម៉ឺនរៀលផងដែរ៕	2021-01-03T00:39:00+07:00	freshnewsasia.com	https://m.freshnewsasia.com/index.php/en/localnews/182534-2021-01-02-10-39-04.html
4d6b3cd9-ebe7-4df4-a4e0-67a34dac065f	ពលករម្នាក់បានស្លាប់ក្នុងអំឡុងពេលធ្វើចត្តាឡីស័ករយៈពេល១៤ ថ្ងៃ នៅខេត្តត្បូងឃ្មុំ	ពលករម្នាក់បានស្លាប់ក្នុងអំឡុងពេលធ្វើចត្តាឡីស័ករយៈពេល ១៤ថ្ងៃ នៅក្នុងខេត្តត្បូងឃ្មុំ។ រដ្ឋមន្ត្រីក្រសួងព័ត៌មានលោក ខៀវ កាញារីទ្ធ សរសេរនៅក្នុងទំព័រហ្វេសប៊ុករបស់លោក កាលពីថ្ងៃទី២ មករាថា មូលហេតុដែលពលករខ្មែរស្លាប់ក្នុងអំឡុងពេលធ្វើចត្តាឡីស័កនោះ គឺដោយសារតែជនរងគ្រោះគាំងបេះដូង ហើយបានដួលបោកក្បាលត្រូវថាសបង្គន់ បណ្ដាលឱ្យស្លាប់នៅកន្លែងកើតហេតុតែម្ដង។ លោកសសេរបន្តទៀតថា ជនរងគ្រោះឈ្មោះ អ៊ុន ស៊ីថា ភេទប្រុសអាយុ ៥២ឆ្នាំ មានស្រុកកំណើតនៅស្រុកអូររាំងឪ ខេត្តត្បូងឃ្មុំ ហើយបានធ្វើដំណើរត្រឡប់មកពីប្រទេសថៃ កាលពីថ្ងៃទី២៤ ខែធ្នូ ឆ្នាំ២០២០ កន្លងទៅនេះ ដោយបន្តដំណើរទៅធ្វើចត្តាឡីស័ក នៅខេត្តត្បូងឃ្មុំ ក្រោយពីក្រុមគ្រូពេទ្យពិនិត្យលើកទីមួយ មានជំងឺកូវីដ ១៩។ លោក ខៀវ កាញារីទ្ធ អះអាងថា កោសល្យវិច័យ បង្ហាញថា ជនរងគ្រោះស្លាប់ដោយសារគាំងបេះដូង ហើយសពត្រូវបានប្រគល់ជូនក្រុមគ្រួសាររងគ្រោះនៅខេត្តត្បូងឃ្មុំ ដើម្បីធ្វើបុណ្យតាមប្រពៃណី។ ជុំវិញករណីចម្លងជំងឺកូវីដពីក្រៅមក្ន្ងុងប្រទេសនេះដែរ ក្រសួងសុខាភិបាលកាលពីថ្ងៃទី២ មករា ក៏បានរកឃើញស្ត្រីខ្មែរ-អាមេរិកម្នាក់ អាយុ ៣៦ឆ្នាំ មានទីលំនៅនៅក្រុងតាខ្មៅ ខេត្តកណ្ដាលមានវិជ្ជមានកូវីដ១៩ ក្រោយពីបានធ្វើដំណើរមកពីសហរដ្ឋអាមេរិក បន្តជើងហោះហើរតាមកោះតៃវ៉ាន់ កាលពីថ្ងៃទី១ មករា។ បច្ចុប្បន្ន អ្នកជំងឺត្រូវដាក់គេឱ្យសម្រាកព្យាបាល នៅមជ្ឈមណ្ឌលជាតិកម្ចាត់រោគរបេង និងហង់សិន នៅក្នុងទីក្រុងភ្នំពេញ។ អ្នកនាំពាក្យក្រសួងសុខាភិបាលអ្នកស្រី ឱ វណ្ណឌីន ប្រាប់អាស៊ីសេរីថា ស្ថានភាពជំងឺរបស់ស្ត្រីខ្មែរ-អាមេរិករូបនោះ នៅមានសភាពធម្មតា មិនទាន់ធ្ងន់ធ្ងរនៅឡើយទេ ហើយក្រុមគ្រូពេទ្យកំពុងពិនិត្យព្យាបាល។ អ្នកដំណើរតាមជើងយន្តហោះ សរុបមានគ្នាចំនួន ១០នាក់ គឺមានវិជ្ជមានជំងឺកូវីដ១៩ តែម្នាក់គត់ ចំណែកអ្នកដំណើរ ៩នាក់ផ្សេងទៀត លទ្ធផលតេស្តអវិជ្ជមាន បានដាក់ឱ្យធ្វើចត្តាឡីស័ក ចំនួន ១៤ថ្ងៃ នៅក្នុងសណ្ឋាគារមួយ ក្នុងទីក្រុងភ្នំពេញ។ គិតត្រឹមថ្ងៃទី២ មករានេះ អ្នកមានជំងឺកូវីដ១៩ សរុប នៅទូទាំងប្រទេសមានចំនួន ៣៧៩នាក់ ក្នុងនោះមានអ្នកឆ្លងនៅក្នុងព្រឹត្តិការណ៍សហគមន៍ ២៨ វិច្ឆិកា មានចំនួន ៤១នាក់ និងពលករធ្វើដំណើរមកពីប្រទេសថៃមានចំនួន ១៤នាក់។ ចំណែកអ្នកជាសះស្បើយមានចំនួន ៣៦២នាក់ និងកំពុងសម្រាកព្យាបាលនៅក្នុងមន្ទីរពេទ្យមានចំនួន ១៧នាក់៕	2021-01-02T22:44:00+07:00	rfa.org	https://www.rfa.org/khmer/news/health/ministry-of-health-found-khmer-american-with-positive-01022021104344.html
5c67c66b-08d2-4b9b-8f90-110c8a70a473	ថៃរកឃើញអ្នកឆ្លងកូវីដ-១៩ ចំនួន ២១៦នាក់ថ្មីទៀត និងអ្នកជំងឺម្នាក់ស្លាប់	អ្នកជំងឺ COVID-19 ម្នាក់បានបាត់បង់ជីវិត ខណៈអាជ្ញាធរបានរកឃើញករណីឆ្លងថ្មីៗចំនួន ២១៦នាក់ទៀត នៅក្នុងរយៈពេលមួយថ្ងៃកន្លងទៅនេះ នៅទូទាំងប្រទេសថៃ ក្នុងនោះភាគច្រើនបំផុតគឺជាករណីឆ្លងសហគមន៍។ នេះបើតាមការចេញផ្សាយ ដោយសារព័ត៌មានថៃ Bangkok Post។ បើតាមក្រសួងសុខាភិបាលថៃ នៅក្នុងចំណោមករណីឆ្លងថ្មីៗទាំង ២១៦នាក់ខាងលើនេះ ២១៤ករណីគឺជាករណីឆ្លងក្នុងសហគមន៍ និង ០២នាក់ទៀតជាប្រភេទករណីនាំចូល។ ដោយឡែកករណីបាត់បង់ជីវិតម្នាក់នោះ គឺជាស្ត្រីជនជាតិថៃរស់នៅខេត្តឈុនបុរី (Chon Buri) ដែលជាអ្នកមានជំងឺទឹកនោមផ្អែមស្រាប់។ ក្រោយការបូកសរុបទិន្នន័យថ្មីៗខាងលើនេះ នាំឲ្យចំនួនករណីឆ្លង COVID-19 សរុបនៅក្នុងប្រទេសថៃកើនឡើងដល់ ៧,៣៧៩ករណី ក្នុងនោះស្លាប់ ៦៤នាក់ និងជាសះស្បើយវិញ ៤,២៩៩នាក់។ គួរបញ្ជាក់ថា នៅក្នុងចំណោមករណីឆ្លងក្នុងស្រុងទាំង ២១៤ករណីថ្មីៗខាងលើនេះ ១៥៤ករណីកំពុងស្ថិតក្នុងការស៊ើបអង្កេតរកប្រភពដើម និងអ្នកពាក់ព័ន្ធ, ២៣ករណីជាអ្នកដែលធ្លាប់ធ្វើដំណើរទៅកាន់តំបន់ផ្ទុះ COVID-19 ក៏ដូចជាធ្លាប់ធ្វើទំនាក់ទំនង ជាមួយអ្នកជំងឺមុនៗ, ០៣ករណីជាប់ពាក់ព័ន្ធទីផ្សារលក់គ្រឿងសមុទ្រ នៅខេត្តសាមុតសាខន, ០១ករណីនៅខេត្តឈុនបុរី, ០១ករណីនៅរ៉ាក់យ៉ង និង ៣២ករណីជាករណីឆ្លង ក្នុងចំណោមពលករបរទេស៕	2021-01-02T22:42:00+07:00	freshnewsasia.com	https://m.freshnewsasia.com/index.php/en/internationalnews/182522-2021-01-02-08-42-04.html
6157874c-bb9c-4c7b-8fe1-bc70fce1c1e6	រកឃើញករណីឆ្លងកូវីដ១៩ចំនួន២នាក់ទៀតនៅខេត្តបាត់ដំបង	ស្រ្តីពីរនាក់ជាអ្នកដំណើរមកពីប្រទេសថៃ ត្រូវបានរកឃើញមានឆ្លងកូវីដ១៩ នៅខេត្តបាត់ដំបង។ នេះបើតាមទំព័រហ្វេសបុកផ្លូវមន្ទីរសុខាភិបាលខេត្តបាត់ដំបងបានចេញផ្សាយនៅយប់ថ្ងៃទី២ ខែមករា ឆ្នាំ២០២១។ ប្រភពដដែលបានឱ្យដឹងថា អ្នកទាំងពីរបានធ្វើចត្តាឡីស័កនៅវិទ្យាល័យកំរៀង ក្រោយមកសម្រាកព្យាបាលនៅមន្ទីរពេទ្យខេត្តក្រោយប្រកាសរកឃើញឆ្លងកូវីដ១៩។	2021-01-02T21:52:00+07:00	kampucheathmey.com	https://www.kampucheathmey.com/local-news/40237
30221610-5fd0-452b-9aaf-2224c97d581b	BREAKING: សហរដ្ឋអាមេរិក៖ រកឃើញអ្នកឆ្លងកូវីដ-១៩ ជាង១៦ម៉ឺនករណី និងអ្នកជំងឺ ២,១២៩នាក់ទៀតស្លាប់ នៅក្នុងពេលតែ១ថ្ងៃ! (Video inside)	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៦៦,០៤៤នាក់ទៀតបានឆ្លង COVID-19 ខណៈអ្នកជំងឺ ២,១២៩នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសៅរ៍ ទី០២ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២០,៦១៧,៣៤៦ករណី ក្នុងនោះមានអ្នកស្លាប់សរុបចំនួន ៣៥៦,៤៤៥នាក់ និងជាសះស្បើយឡើងសរុបចំនួន ១២,១៧៥,៨៤១នាក់។ គួរបញ្ជាក់ថា លោក ចូ បៃដិន ដែលនឹងត្រូវស្បថឡើងកាន់តំណែងប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ក៏ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម៕	2021-01-02T17:10:00+07:00	freshnewsasia.com	https://m.freshnewsasia.com/index.php/en/internationalnews/182498-2021-01-02-03-10-51.html
d73122a2-4dfc-4df6-9d44-75c445b085f7	ថ្ងៃទី១ មករា រកឃើញ វិជ្ជមានវីរុសកូវីដ-១៩ ថ្មីម្នាក់ ជាករណីនាំចូលពីអាមេរិក	No Content	2021-01-02T14:42:00+07:00	dap-news.com	https://dap-news.com/national/2021/01/02/109096/
161673da-e542-433b-86f9-b0be316da15a	TOP NEWS: ថ្ងៃនេះក្រសួងសុខាភិបាល ប្រកាសរកឃើញអ្នកឆ្លងជំងឺកូវីដ១៩ ថ្មីម្នាក់ទៀត ជាអ្នកធ្វើដំណើរមកពីអាមេរិក (Video inside)	ក្រសួងសុខាភិបាល នៅព្រឹកថ្ងៃទី០២ ខែមករា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញករណីវិជ្ជមានវីរុសកូវីដ១៩ ថ្មីម្នាក់ទៀត ដែលជាអ្នកធ្វើដំណើរមកពីអាមេរិក ខណៈជាសះស្បើយមិនមាននោះទេ។ អ្នកឆ្លងជំងឺកូវីដ១៩ ថ្មីម្នាក់នេះ គឺជាស្ត្រីជនជាតិខ្មែរ-អាមេរិកាំង អាយុ៣៦ឆ្នាំ ស្នាក់នៅក្រុងតាខ្មៅ ខេត្តកណ្តាល បានធ្វើដំណើរមកពីអាមេរិក បន្តជើងហោះហើរនៅប្រទេសចិន (តៃវ៉ាន់) មកដល់កម្ពុជា នៅថ្ងៃទី០១ ខែមករា ឆ្នាំ ២០២១។ លទ្ធផលធ្វើតេស្តវត្ថុសំណាករបស់ស្ត្រីខាងលើ ដែលផ្តល់ដោយវិទ្យាស្ថានប៉ាស្ទ័រកម្ពុជា គឺវិជ្ជមានកូវីដ១៩ ហើយបច្ចុប្បន្ន អ្នកជំងឺកំពុងសម្រាកព្យាបាល នៅមជ្ឈមណ្ឌលជាតិកម្ចាត់មេរោគរបេង និងហង់សិន។ សូមគត់សម្គាល់ថា អ្នកដំណើរតាមជើងហោះហើរខាងលើ សរុបមានចំនួន១០នាក់ ដែលក្នុងចំនួននោះ មានបុគ្គលខាងលើផងដែរ។ រីឯអ្នកដំណើរចំនួន០៩នាក់ ដែលមានលទ្ធផលតេស្តអវិជ្ជមានវីរុសកូវីដ១៩ ត្រូវបានដាក់ឲ្យធ្វើចត្តាឡីស័កចំនួន ១៤ថ្ងៃ នៅសណ្ឋាគារមួយ ក្នុងរាជធានីភ្នំពេញ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី០២ ខែមករា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ ចំនួន៣៧៩នាក់ ក្នុងនោះអ្នកជាសះស្បើយចំនួន ៣៦២នាក់ និងអ្នកជំងឺកំពុងសម្រាកនៅមន្ទីរពេទ្យចំនួន ១៧នាក់៕	2021-01-02T14:16:00+07:00	freshnewsasia.com	https://m.freshnewsasia.com/index.php/en/localnews/182483-2021-01-02-00-16-16.html
e632eba9-6b37-42cc-acf9-1e504ee34bf1	ជំងឺដំបៅក្រពះ អាចគ្រោះថ្នាក់ដល់ជីវិត!	ជំងឺដំបៅក្រពះ ជាជំងឺនៃការបាត់នូវស្រទាប់កោសិកានៃក្រពះ។ វាបណ្ដាលមកពីការបាត់លំនឹងនៃស្រទាប់ការពារនៃក្រពះ និងការបញ្ចេញនូវអាស៊ីតក្រពះ។ ជំងឺនេះអាចធ្វើអោយអ្នកជំងឺសំរាកពេទ្យ មិនអាចធ្វើការងារបាន និងអាចធ្វើអោយបាត់បង់អាយុជីវិត។ ការស្វែងយល់ពីជំងឺនេះ អាចជួយអោយយើងទប់ស្កាត់នូវផលវិបាកនៃជំងឺដំបៅក្រពះ ។ ក) មូលហេតុចំបង២ដែលអាចអោយមានដំបៅក្រពះ៖ ១) មេរោគក្រពះ (មេរោគ Helicobater Pylori): មានច្រើនទៅលើប្រទេសក្រីក្រ និងប្រទេសកំពុងអភិវឌ្ឍ ដោយប្រទេសទាំងនេះ ភាពមានអនាម័យនៅមានកម្រិតនៅឡើយ ដែលអាចឆ្លងមេរោគពីមនុស្សម្នាក់ទៅមនុស្សម្នាក់បាន។ ពេលដែលអ្នកជំងឺបរិភោគអាហារដែលមានមេរោគនេះចូលទៅ ក្នុងក្រពះ មេរោគនោះនឹងទំនៅលើកោសិកាក្រពះ បន្ទាប់មកវាធ្វើអោយមានការបញ្ចេញនូវអាស៊ីតក្រពះជាច្រើន និងធ្វើអោយមានការរលាកក្រពះ ដែលយូរៗទៅធ្វើអោយមានជាដំបៅក្រពះ។ បើមិន មានការព្យាបាលអោយបានត្រឹមត្រូវទេនោះ វាអាចបង្កអោយមានជំងឺមហារីកក្រពះ។ ២) ថ្នាំឈឺសន្លាក់៖ ការប្រើថ្នាំឈឺសន្លាក់ដោយមិនមានវេជ្ជបញ្ជាត្រឹមត្រូវ អាចធ្វើអោយមានបញ្ហាដំ បៅក្រពះ ព្រោះថ្នាំនេះធ្វើអោយស្រទាប់ការពារកោសិកាក្រពះថយចុះ ដែលអាចអោយអាស៊ីតក្រពះបំផ្លាញនូវស្រទាប់កោសិការបស់ក្រពះ។ បើអ្នកជំងឺដំបៅក្រពះនៅតែបន្តប្រើថ្នាំនេះទៀត នឹងអាច ធ្វើអោយមានការហូរឈាមក្រពះ ឬធ្លាយក្រពះដែលអាចធ្វើអោយអ្នកជំងឺបាត់បង់ជីវិត បើមិនបានព្យាបាលអោយបានត្រឹមត្រូវ។ ខ) រោគសញ្ញា៖ ជាទូទៅជំងឺនេះស្តែងចេញនូវអាការៈដូចខាងក្រោមៈ – ឈឺចាប់ពោះផ្នែកចុងដង្ហើម ឬផ្នែកខាងស្តាំខាងលើ – ឈឺចាប់នៅផ្នែកខាងខ្នង ឬបោះដៃផុត – ឈឺនៅពេលឃ្លាន ហើយថយការឈឺចាប់ពេលទទួលទានអាហាររួចហើយ – អាចមានការក្អួតចង្អោរ – មានអារម្មណ៏ថាពិបាកក្នុងការរំលាយអាហារ អ្នកជំងឺអាចមានរោគសញ្ញា ឬគ្មានរោគសញ្ញា ជួនកាលអ្នកជំងឺអាចដឹងថាមានបញ្ហាដំបៅក្រពះ ដោយសារមានផលវិបាកដូចជា ការហូរឈាម ឬការធ្លាយក្រពះ ។ គ) ការធ្វើរោគវិនិច្ឆ័យ៖ ការឆ្លុះក្រពះ (Gastroscopy) ជាវិធីដ៏ល្អក្នុងការធ្វើរោគវិនិច្ឆ័យជំងឺដំបៅក្រពះ ហើយអាចច្រឹបយកបំនែកតូចនៃកោសិកាត្រង់ដំបៅក្រពះ ឬកោសិកាល្អដើម្បីធ្វើការវិភាគកោសិកានោះ ថាជាដំបៅក្រពះធម្មតា ឬដំបៅមហារីក ហើយអាចរកមេរោគក្រពះទៀតបានដោយមិនមានគ្រោះថ្នាក់អ្វីនោះទេ។ អ្នកជំងឺអាចធ្វើការឆ្លុះក្រពះ ដោយមិនដាក់ថ្នាំសណ្តំ ឬដាក់ថ្នាំសណ្តំ ។ ឃ) ផលវិបាកនៃជំងឺដំបៅក្រពះមាន២ធំៗ៖ – ការហូរឈាមក្រពះ ៖ ស្តែងឡើងដោយមានការក្អួតឈាម, បន្ទោរបង់លាមកមានឈាមខ្មៅ, ស្លេកស្លាំង, វិលមុខ ។ល។ ក្នុងករណីនេះ អ្នកជំងឺត្រូវបញ្ជូនមកមន្ទីរពេទ្យជាបន្ទាន់ ដើម្បីឃាត់ឈាមដែលហូរ តាមរយៈការឆ្លុះក្រពះ ហើយប្រើថ្នាំ និងបញ្ចូលឈាមអោយបានត្រឹមត្រូវ។ – ការធ្លាយក្រពះ ៖ អ្នកជំងឺមានអាការៈដូចជា ឈឺចាប់ខ្លាំង, អត់ផោម, អត់បន្ទោរបង់, ពេលស្ទាបពោះមានសភាព រឹងដូចឈើ។ អ្នកជំងឺត្រូវមកមន្ទីរពេទ្យជាបន្ទាន់ ដើម្បីធ្វើរោគវិនិច្ឆ័យអោយបានត្រឹមត្រូវជាមុន នឹងធ្វើការវះកាត់ជាបន្ទាន់ ព្រោះអ្នកជំងឺអាចស្លាប់ភ្លាមៗ បើមិនបានព្យាបាលអោយបានត្រឹមត្រូវនិងទាន់ពេលវេលានោះទេ។ ង) វិធីព្យាបាល៖ – ជំងឺដំបៅក្រពះអាចព្យាបាលដោយប្រើថ្នាំបន្ថយការបញ្ចេញជាតិអាស៊ីតក្រពះរយៈពេលពី៦ ទៅ ៨ សប្តាហ៏។ – បើមានមេរោគក្រពះ អ្នកជំងឺត្រូវបន្ថែមថ្នាំសំលាប់មេរោគរយៈពេល១០ ទៅ១៤ថ្ងៃបន្ថែមទៀត។ – អ្នកជំងឺត្រូវបញ្ឈប់ការប្រើថ្នាំឈឺសន្លាក់ ឬថ្នាំបំបាត់ការឈឺចាប់ទាំងឡាយគ្មានវេជ្ជបញ្ជា និងគ្មានការតាមដានច្បាស់លាស់ ព្រោះអាចធ្វើអោយដំបៅក្រពះ មិនអាចជាសះស្បើយ នឹងកាន់តែធ្ងន់ធ្ងរឡើងៗ។ – អនាម័យជាវិធីមួយដែលល្អក្នុងការព្យាបាល ឬបង្ការការឆ្លងមេរោគក្រពះ យើងគួរបរិភោគនូវអាហារដែលមានអនាម័យត្រឹមត្រូវ នឹងមានការលាងសំអាតដៃជាមួយសាប៊ូ មុននឹងបរិភោគអាហារ។ «ក្រុមការងារថែទាំព្យាបាលឯកទេសផ្នែកក្រពះ ថ្លើម និងពោះវៀននៃមន្ទីរពេទ្យកាល់ម៉ែត សូមផ្តាំផ្ញើរជូនលោក លោកស្រី មេត្តាយកចិត្តទុកដាក់ និងតាមដានសុខភាពរបស់លោកអ្នកជាប្រចាំដើម្បីចៀសវាងការថ្លោះធ្លោយជាយថាហេតុដែលបណ្តាលអោយសុខភាពអាចប្រឈមនឹងគ្រោះថ្នាក់ដល់អាយុជីវិត»៕ អត្ថបទ ៖ រស្មី	2021-01-02T10:26:00+07:00	kampucheathmey.com	https://www.kampucheathmey.com/health/40002
935fc34b-fbe1-44c9-9d01-4ab4fc237cfc	ក្រសួងសុខាភិបាលអះអាងថា ពលករខ្មែរមកពីថៃ ១២នាក់បន្ថែមទៀតកើតជំងឺកូវីដ-១៩	ក្រសួងសុខាភិបាលបន្តរកឃើញអ្នកកើតជំងឺកូវីដ១៩ ចំនួន ១២នាក់បន្ថែមទៀត នៅថ្ងៃទី០១ មករា នេះ ដែលសុទ្ធជាពលករឆ្លងដែនមកពីប្រទេសថៃ។ មន្ត្រីសិទ្ធិមនុស្សស្នើឱ្យពលករទាំងនោះ សហការជាមួយរដ្ឋាភិបាល និងក្រសូងសុខាភិបាលក្នុងការផ្តល់ព័ត៌មានប្រសិនបើសង្ស័យថា ខ្លួនមានអាការៈមិនស្រួលខ្លួន និងអនុវត្តវិធានការសុខាភិបាលឱ្យបានត្រឹមត្រូវ។ ក្រសួងសុខាភិបាលឱ្យដឹងតាមសេចក្តីប្រកាសព័ត៌មាននៅថ្ងៃទី០១ មករា ថា អ្នកជំងឺកូវីដ១៩ ដែលជាពលករខ្មែរទាំងនោះ មានអាយុចន្លោះពី ២៤ឆ្នាំ ទៅ៣៩ឆ្នាំ មានអាសយដ្ឋាននៅខេត្តបាត់ដំបងចំនួន ២នាក់ និងខេត្តប៉ៃលិនចំនួន ១០នាក់។ អ្នកជំងឺទាំងនោះ កំពុងសម្រាកនៅក្នុងមន្ទីរពេទ្យបង្អែកខេត្តបាត់ដំបង និងខេត្តប៉ៃលិន។ ក្រោយរកឃើញករណីវិជ្ជមានជំងឺកូវីដ១៩ លើពលករដែលទើបឆ្លងដែនមកពីប្រទេសថៃបែបនេះ លោកនាយករដ្ឋមន្ត្រី ហ៊ុន សែន បានបញ្ជាឱ្យកម្លាំងនគរបាលនៅតាមច្រកព្រំដែនកម្ពុជា-ថៃ ទាំងអស់ ពិនិត្យ និងគ្រប់គ្រងឱ្យបានតឹងរ៉ឹង ដោយត្រូវពិនិត្យកម្ដៅ និងធ្វើចត្តាឡីស័កចំពោះពលករដែលឆ្លងដែនចូលមកកម្ពុជា។ លោកបញ្ជាទៅកងកម្លាំងទាំងអស់នៅតាមច្រកព្រំដែន ឱ្យផ្អាកការដឹកជញ្ជូនពលករឆ្លងដែនទាំងអស់ចូលក្នុងផ្ទៃក្នុងប្រទេស និងតាមបណ្ដាខេត្តនានា ដោយត្រូវឱ្យពលករទាំងនោះធ្វើចត្តាឡឺស័កនៅតាមខេត្តដែលជាប់ច្រកព្រំដែនទាំងនោះវិញ ដើម្បីបញ្ចៀសការចម្លងជំងឺកូវីដ១៩ ចូលក្នុងសហគមន៍។ «» អាស៊ីសេរីបានព្យាយាមទាក់ទងទៅអ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន ដើម្បីសួរនាំបន្ថែមអំពីករណីទប់ស្កាត់ជំងឺកូវីដ-១៩ ដែលកើតលើក្រុមពលករខ្មែរនេះ តែទូរស័ព្ទចូលពុំមានអ្នកទទួល។ ចំណែក រដ្ឋលេខាធិការ និងជាអ្នកនាំពាក្យមួយរូបទៀតនៃក្រសួងសុខាភិបាល អ្នកស្រី យក់ សម្បត្តិ បញ្ជាក់ថា កំពុងរវល់ប្រជុំ រួចចុចផ្ដាច់ទូរស័ព្ទ។ គិតត្រឹមថ្ងៃទី០១ មករា ពលករដែលឆ្លងដែនពីប្រទេសថៃចូលមកក្នុងប្រទេសកម្ពុជាវិញ មានកើតជំងឺកូវីដ១៩ចំនួន ១៤នាក់ហើយ។ ទោះជាយ៉ាងណា លោកនាយករដ្ឋមន្ត្រី ហ៊ុន សែន ប៉ាន់ស្មានថា អ្នកជំងឺកូវីដ១៩ ដែលមកពីប្រទេសថៃអាចនឹងមានការកើនឡើងជាងនេះ។ ប្រធានមជ្ឈមណ្ឌលប្រជាពលរដ្ឋ ដើម្បីអភិវឌ្ឍន៍ និងសន្តិភាពលោក យង់ គិមអេង មានប្រសាសន៍ថា ពលករទាំងនោះគួរបន្តនៅប្រទេសថៃ ដោយមិនត្រូវឆ្លងដែនមកខុសច្បាប់នោះទេ។ ប៉ុន្តែលោកថា ប្រសិនបើពួកគេមកដល់ប្រទេសកម្ពុជា នោះពួកគេត្រូវគោរពឱ្យបានតាមវិធានការសុខាភិបាល ដោយត្រូវចូលរួមសហការជាមួយអាជ្ញាធរ និងក្រសួងសុខាភិបាល ដើម្បីការពារការចម្លងជំងឺកាចសាហាវមួយនេះ ចូលក្នុងសហគមន៍ជាថ្មីទៀត។ លោកបន្តថា រដ្ឋាភិបាល គួរសម្រួលដល់ពួកគេនូវថវិកា របបអាហារ និងការបង្កើនមណ្ឌលចត្តាឡីស័កនៅតាមព្រំដែនឱ្យបានច្រើនផងដែរ។ «» លោកនាយករដ្ឋមន្ត្រី ហ៊ុន សែន បានអះអាងថា ពលករខ្មែរទាំងឡាយដែលកំពុងធ្វើចត្តាឡីស័កនៅតាមតំបន់ព្រំដែននោះ ទទួលបានការទំនុកបម្រុងទាំងស្បៀងអាហារ និងការស្នាក់នៅពីរដ្ឋាភិបាល និងអាជ្ញាធរខេត្តជាប់ព្រំដែន។ គិតត្រឹមថ្ងៃទី០១ មករា អ្នកជំងឺកូវីដ១៩ សរុបនៅក្នុងប្រទេសកម្ពុជាមានចំនួន ៣៧៨នាក់ អ្នកជាសះស្បើយមានចំនួន ៣៦២នាក់ និងអ្នកកំពុងសម្រាកព្យាបាលចំនួន ១៦នាក់៕	2021-01-01T19:08:00+07:00	rfa.org	https://www.rfa.org/khmer/news/health/new-cambodian-workers-covid-position-from-thailand-01012021070825.html
88a8cc72-43ee-4df1-8938-730261174701	អាឡ័កហ្ស៊ីគ្រប់គ្រងមិនបានល្អ ប៉ះពាល់ច្រើនលើក្មេង និងមនុស្សធំ	ទោះបីជាយើងគិតថា អាលែកហ្ស៊ី គឺជារឿងតូចតាចក៏ពិតមែន ប៉ុន្តែវាក៏អាចបង្កជាបញ្ហាទៅលើការរៀនសូត្ររបស់ក្មេង រាំងស្ទះដល់ផលិតភាពរបស់មនុស្សពេញវ័យ ក៏ដូចជាបណ្ដាលឲ្យមានការឆ្លងមេរោគធ្ងន់ធ្ងរផងដែរ។ ពិតណាស់ អាលែកហ្ស៊ី អាចរារាំងដល់គុណភាពជីវិតរបស់យើង មិនថាយើងស្ថិតនៅក្នុងវ័យណានោះទេ។ ប្រសិនបើមិនមានការព្យាបាលទេនោះ អាលែកហ្ស៊ីប្រាកដជាធ្វើឲ្យជីវិតរបស់យើងរស់នៅមិនមានភាពពេញលេញនោះទេ ពីព្រោះវាមិនត្រឹមតែប៉ះពាល់ដល់ការប្រាស្រ័យទាក់ទងរបស់យើងនៅក្នុងសង្គមប៉ុណ្ណោះទេ វាក៏បង្អាក់ដល់ការអភិវឌ្ឍរបស់ក្មេងថែមទៀតផង។ យ៉ាងណាមិញ ប្រសិនបើយើងមិនព្យាបាលអាលែកហ្ស៊ីឲ្យបានទាន់ពេលវេលាទេនោះ ជីវិតរបស់យើងអាចនឹងប្រឈមនឹងបញ្ហាជាច្រើនដូចខាងក្រោមនេះ។ នៅពេលដែលយើងផ្ដាសាយ ហៀរសំបោរ ឬរមាស់ភ្នែកស្ទើរតែពេញមួយថ្ងៃមនោះ យើងប្រាកដជានឿយហត់អស់កម្លាំងជាក់ជាមិនខាន។ បន្ថែមពីនេះ ប្រតិកម្មអាលែកហ្ស៊ី ក៏អាចបណ្ដាលឲ្យយើងមានការពិបាកក្នុងការគេងផងដែរ ដែលកត្តានេះនឹងជះឥទ្ធិពលដល់ផលិតភាព ការផ្ដោតអារម្មណ៍ និងការចងចាំទាំងចំពោះមនុស្សពេញវ័យ និងកូនក្មេង។ អាការៈអាលែកហ្ស៊ីក៏អាចធ្វើឲ្យយើងមានអារម្មណ៍មួម៉ៅ ក៏ដូចជាតប់ប្រមល់ផងដែរ។ នៅពេលដែលយើងមិនស្រួលខ្លួន ហើយត្រូវសម្រាកនៅផ្ទះ ព្រមទាំងផ្ដាសាយមិនឈប់ទៀតនោះ យើងប្រាកដជាមិនសប្បាយចិត្តឡើយ។ លើសពីនេះ វាក៏អាចធ្វើឲ្យយើងប្រឈមនឹងជំងឺបាក់ទឹកចិត្តដោយមិនដឹងខ្លួនថែមទៀតផង។ តាមរយៈការសិក្សាមួយ បានបង្ហាញថា នៅពេលដែលយើងមានប្រតិកម្មអាលែកហ្ស៊ី រាងកាយរបស់យើងនឹងបញ្ចេញសារធាតុរលាក ស៊ីតូគីន (Cytokines) ដែលសារធាតុនេះមានការពាក់ព័ន្ធយ៉ាងជិតស្និទ្ធទៅនឹងការវិវត្តទៅរកជំងឺបាក់ទឹកចិត្ត។ សាកស្រមៃទៅមើលថា នៅពេលដែលយើងផ្ដាសាយ ហៀរសំបោរ និងចេញទឹកភ្នែកមិនឈប់ តើយើងអាចផ្តោតអារម្មណ៍ទៅលើការងារបានដែរឬទេ? លើសពីនេះ អាការៈដែលយើងគិតថាជារឿងតូចតាច ក៏អាចធ្វើឲ្យយើងឈប់សម្រាកពីការងារផងដែរ។ ខណៈដែលមនុស្សពេញវ័យ ជួបប្រទះបញ្ហាជាមួយនឹងផលិតភាព ព្រមទាំងការផ្ដោតអារម្មណ៍ កុមារតូចៗដែលមានបញ្ហាអាលែកហ្ស៊ី ក៏អាចប្រឈមមុខទៅនឹងការលូតលាស់ខ្សោយផងដែរ។ ជាទូទៅ អាលែកហ្ស៊ីពាក់ព័ន្ធទៅនឹងច្រមុះ ក្រពេញអាមីដាល់ (Tonsil) និងក្រពេញ Adenoid ដែលអាចបង្កឲ្យមានការដកដង្ហើមតាមមាត់ និងស្រមុក ព្រមទាំងបណ្ដាលឲ្យរាំងស្ទះដល់ការលូតលាស់ធ្មេញ និងផ្ទៃមុខថែមទៀតផង។ ជាងនេះទៅទៀត អាលែកហ្ស៊ីក៏អាចបណ្ដាលឲ្យមានបញ្ហាត្រចៀករ៉ាំរ៉ៃផងដែរ ប្រសិនបើប្រតិកម្មអាលែកហ្ស៊ី ទើបត្រូវបានធ្វើរោគវិនិច្ឆ័យ ឬព្យាបាលលើកុមារក្រោយអាយុ៧ឆ្នាំ។ អ្វីដែលកាន់តែអាក្រក់ជាងនេះទៀត សម្រាប់កុមារដែលមានបញ្ហាអាលែកហ្ស៊ីច្រមុះ អាចវិវត្តទៅជាជំងឺភ្នែកក្រហមនិង ស៊ីនុសក្នុងច្រមុះ ថែមទៀតផង។ មូលហេតុទាំងនេះហើយដែលធ្វើឲ្យក្មេងខកខានក្នុងរៀនសូត្រ និងពេលវេលាលេងកំសាន្ត។ បញ្ហានេះ ក៏មានផលប៉ះពាល់រយៈពេលវែង ដល់ការអភិវឌ្ឍនៅក្នុងសង្គម និងរាងកាយរបស់កុមារផងដែរ។ ជាមួយនឹងការធ្វើរោគវិនិច្ឆ័យត្រឹមត្រូវនៃអាលែកហ្ស៊ីផ្លូវដង្ហើម យើង និងគ្រួសារអាចរស់នៅជាមួយនឹងជីវិតប្រកបដោយផលិតភាព និងគ្មានការរំខានឡើយ។ ជំហានដំបូងនោះ គឺការស្វែងយល់ឲ្យច្បាស់លាស់ ថាតើអាលែកហ្ស៊ីនេះមានរយៈពេលច្រើនឆ្នាំ ឬក៏តាមរដូវកាល។ នៅក្នុងករណីដែលវាគឺជាអាលែកហ្ស៊ីតាមរដូវកាល ការប្រុងប្រយ័ត្នជាក់លាក់ក្នុងរដូវកាលនោះ អាចជួយយើងក្នុងការកាត់បន្ថយពីការវាយប្រហារដោយប្រតិកម្មអាលែកហ្ស៊ីបាន។ ប៉ុន្តែ ប្រសិនបើយើងមានអាលែកហ្ស៊ីច្រើនឆ្នាំវិញនោះ យើងត្រូវថែទាំខ្លួនដោយការប្រើប្រាស់ពពួកថ្នាំប្រឆំាងអីសស្តាមីនតាមការណែនាំរបស់គ្រូពេទ្យ ទើបជាការប្រសើរ៕ ចុចអាន៖ ចុចអាន៖	2021-01-01T16:46:00+07:00	kampucheathmey.com	https://www.kampucheathmey.com/health/39802
692e282a-0f2a-42c1-89fc-96c145c95f21	រកឃេីញករណីវិជ្ជមានកូវីដ១៩ លេីពលករខ្មែរទេីបមកពីថៃ ១២នាក់ ខណៈជាសះស្បេីយម្នាក់	No Content	2021-01-01T14:38:00+07:00	dap-news.com	https://dap-news.com/national/2021/01/01/108987/
27de4bdd-a6d5-4d0c-82b8-05f0b6a80b62	TOP NEWS: ក្រសួងសុខាភិបាលបន្តរកឃើញពលករខ្មែរ ធ្វើដំណើរមកពីប្រទេសថៃ ចំនួន១២នាក់ថែមទៀតឆ្លងជំងកូវីដ១៩ ខណៈអ្នកជំងឺម្នាក់ជាសះស្បើយ	ក្រសួងសុខាភិបាល នៅព្រឹកថ្ងៃទី០១ ខែមករា ឆ្នាំ២០២១នេះ បានប្រកាសរកឃើញពលករខ្មែរ ដែលធ្វើដំណើរមកពីប្រទេសថៃ ចំនួន១២នាក់ថែមទៀត មានឆ្លងជំងឺកូវីដ១៩ ខណៈអ្នកជំងឺម្នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ * ស្ត្រីជនជាតិខ្មែរ អាយុ២៦ឆ្នាំ មានអាសយដ្ឋានស្នាក់នៅភូមិដូង ឃុំកម្រៀង ស្រុកកម្រៀង ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៩ ខែធ្នូ ឆ្នាំ២០២០។ * ស្ត្រីជនជាតិខ្មែរ អាយុ២៦ឆ្នាំ មានអាសយដ្ឋានស្នាក់នៅ ឃុំអូរដំបង២ ស្រុកសង្កែ ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ សូមកត់សម្គាល់ថា៖ លទ្ធផលធ្វើតេស្តវត្ថុសំណាករបស់បុគ្គលទាំង ០២នាក់ខាងលើនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺត្រូវបាន ដាក់ឱ្យសម្រាកព្យាបាលនៅមន្ទីរពេទ្យបង្អែកខេត្តបាត់ដំបង។ * ស្ត្រីជនជាតិខ្មែរ អាយុ ២៨ឆ្នាំ មានអាសយដ្ឋានស្នាក់នៅសង្កាត់ទួលល្វា ក្រុងប៉ៃលិន ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៨ ខែធ្នូ ឆ្នាំ២០២០។ * ស្ត្រីជនជាតិខ្មែរ អាយុ ២៧ឆ្នាំ មានអាសយដ្ឋានស្នាក់នៅភូមិផ្សារព្រំ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៩ ខែធ្នូ ឆ្នាំ២០២០។ * ស្ត្រីជនជាតិខ្មែរ អាយុ៣៩ឆ្នាំ មានអាសយដ្ឋានស្នាក់នៅភូមិផ្សារព្រំ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៩ ខែធ្នូ ឆ្នាំ២០២០។ * ស្ត្រីជនជាតិខ្មែរ អាយុ ៣៦ឆ្នាំ មានអាសយដ្ឋានស្នាក់នៅភូមិផ្សារព្រំ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៩ ខែធ្នូ ឆ្នាំ២០២០។ * ស្ត្រីជនជាតិខ្មែរ អាយុ ៣១ឆ្នាំ មានអាសយដ្ឋានស្នាក់នៅភូមិផ្សារព្រំ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៩ ខែធ្នូ ឆ្នាំ២០២០។ * ស្ត្រីជនជាតិខ្មែរ អាយុ ២៩ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ * ស្ត្រីជនជាតិខ្មែរ អាយុ ២៤ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ * ស្ត្រីជនជាតិខ្មែរ អាយុ២៨ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ * ស្ត្រីជនជាតិខ្មែរ អាយុ៣១ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ * ស្ត្រីជនជាតិខ្មែរ អាយុ ៣៥ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ សូមកត់សម្គាល់ថា៖ លទ្ធផលធ្វើតេស្តវត្ថុសំណាករបស់បុគ្គលទាំង១០នាក់ខាងលើនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺត្រូវបាន ដាក់ឱ្យសម្រាកព្យាបាលនៅមន្ទីរពេទ្យបង្អែកខេត្តប៉ៃលិន។ ដោយឡែកសម្រាប់ករណីជាសះស្បើយ០១នាក់ ជាអ្នកពាក់ព័ន្ធទៅនឹងព្រឹត្តិការណ៍សហគមន៍ ២៨វិច្ឆិកា គឺបុរសជនជាតិខ្មែរ អាយុ ២១ឆ្នាំ មានអាសយដ្ឋានស្នាក់នៅផ្ទះជួលជិតវត្តសន្សំកុសល សង្កាត់បឹងទំពន់ ខណ្ឌមានជ័យ ជាបុគ្គលិកនៅហាង Pedro ផ្លូវព្រះសីហនុ ត្រូវបានព្យាបាលជាសះស្បើយ និងអនុញ្ញាតឲ្យចេញពីមន្ទីរពេទ្យមិត្តភាពខ្មែរ-សូវៀត។ សូមជម្រាបថា គិតត្រឹមម៉ោង៧៖០០នាទី ព្រឹកថ្ងៃទី០១ ខែមករា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩សរុបចំនួន ៣៧៨នាក់ ក្នុងនោះអ្នកព្យាបាលជាសះស្បើយចំនួន ៣៦២នាក់ និងអ្នកកំពុងសម្រាកនៅមន្ទីរពេទ្យចំនួន ១៦នាក់៕	2021-01-01T14:15:00+07:00	freshnewsasia.com	https://m.freshnewsasia.com/index.php/en/localnews/182366-2021-01-01-00-15-03.html
cf6a8dbd-545f-4f7b-abcc-261d481ba635	ត្រឹមមួយថ្ងៃ ពលករ ១២ នាក់ភាគច្រើននៅប៉ៃលិន បានឆ្លងកូវីដ ១៩	ដំណឹងនៅព្រឹកនេះ មានពលករ ១២ នាក់ទៀតមកពីថៃ ឆ្លងកូវីដ ១៩ ដែលបញ្ជាក់ដោយវិទ្យានស្ថានប៉ាស្ទ័រ។ ជាមួយគ្នានេះ ក៏មានអ្នកជាសះស្បើយថែម ០១ នាក់ទៀតនៅព្រឹកនេះ ជាអ្នកពាក់ព័ន្ធព្រឹត្តិការណ៍ ២៨ វិច្ឆិកា ២០២០។ ពលករដែលឆ្លងកូវីដ ១៩ ទាំង ១២ នាក់ ក្នុងនោះ ១០ នាក់មានលំនៅនៅខេត្តប៉ៃលិន និង ០២ នាក់មកពីខេត្តបាត់ដំបង។ នៅល្ងាចថ្ងៃទី៣១ ខែធ្នូ ឆ្នាំ២០២០នេះ សម្តេចអគ្គមហាសេនាបតីតេជោ ហ៊ុន សែន បានចេញសារបន្ទាន់មួយ ដោយបញ្ជាឲ្យកងទ័ពបញ្ឈប់ការដឹកពលករខ្មែរចូលមកផ្ទៃក្នុងប្រទេសជាបណ្តោះអាសន្ន ក្រោយពីរកឃើញអ្នកឆ្លង Covid-19 ក្នុងចំណោមពលករ ដែលត្រឡប់ពីប្រទេសថៃបានកើនឡើងជាបន្តបន្ទាប់។ ជាមួយគ្នានោះសម្តេចក៏ណែនាំឲ្យក្រសួងសុខាភិបាល ក៏ដូចជាអាជ្ញាធរពាក់ព័ន្ធ ធ្វើសកម្មភាពជាបន្ទាន់ ដើម្បីទប់ស្កាត់ការរីករាលដាលជំងឺនេះចូលសហគមន៍ជាថ្មី។ អ្នកឆ្លងដែនតាមច្រកដែលមានការគ្រប់គ្រង និងច្រករបៀង ដាច់ខាតមិនអោយមានការលួចឆ្លងចូលមកក្នុងផ្ទៃប្រទេស ដោយមិនបានធ្វើការត្រួតពិនិត្យ មិនបានយកសំណាក និងមិនបានធ្វើចត្តាឡីស័កនោះឡើយ។ សម្តេចបានបញ្ជាឲ្យក្រសួងសុខាភិបាល ត្រូវផ្គត់ផ្គង់សម្ភារៈ ថវិកា និងបន្ថែមក្រុមគ្រូពេទ្យប្រសិនមានការចាំបាច់៕	2021-01-01T07:46:00+07:00	kampucheathmey.com	https://www.kampucheathmey.com/local-news/39529
7e10da66-d559-4f16-b45b-05c6da1c34ed	ព្រឹកនេះ! រកឃើញអ្នកឆ្លងជំងឺកូវីដចំនួន១២នាក់ថែមទៀត ដែលធ្វើដំណើរមកពីប្រទេសថៃ	នៅព្រឹកថ្ងៃទី០១ ខែមករា ឆ្នាំ២០២១នេះ ក្រសួងសុខាភិបាល បានប្រកាសរកឃើញពលករខ្មែរ ដែលធ្វើដំណើរមកពីប្រទេសថៃ ចំនួន១២នាក់ថែមទៀត មានឆ្លងជំងឺកូវីដ១៩ ខណៈអ្នកជំងឺម្នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។	2021-01-01T07:34:35+07:00	kbnnews.com	https://kbn.news/archives/198410
bc4586a0-b869-4c7f-959f-34c9009e07c9	សម្ដេចតេជោ៖ ថ្ងៃនេះអាចមានពលករខ្មែរ មកពីថៃឆ្លងជំងឺកូវីដ១៩ លើសជាង១០នាក់	ភ្នំពេញ៖ សម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា បានប្រកាសឲ្យដឹងថា ថ្ងៃនេះមានបងប្អូនពលករខ្មែរដែលទើបត្រឡប់មកពីប្រទេស ថៃឆ្លងជំងឺកូវីដ១៩ អាចលើសជាង១០នាក់ ដែលជាស្ថានភាពមួយគួរឲ្យព្រួយបារម្ភ និងត្រូវយកចិត្តទុកដាក់ការពារទាំងអស់គ្នា។ តាមរយៈសារពិសេសបន្ទាន់មួយផ្ញើជូនជនរួមជាតិខ្មែរទាំងអស់ ពាក់ព័ន្ធស្ថានភាព ជំងឺកូវីដ១៩នៅល្ងាចថ្ងៃទី៣១ ខែធ្នូ ឆ្នាំ២០២០នេះសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានថ្លែងបញ្ជាក់ថា ” មកដល់ម៉ោង៥ល្ងាចនេះ គឺយើងមានឆ្លង៦នាក់ បើតាមវិទ្យាស្ថានប៉ាស្ទ័រឲ្យដឹង នៅមានការសង្ស័យច្រើនទៀត ដែលអាចថ្ងៃនេះ យើងមានអ្នកឆ្លងអាចកើនលើស ជាង១០នាក់”។	2021-01-01T01:48:00+07:00	dap-news.com	https://dap-news.com/national/2020/12/31/108966/
b924d676-acb9-4975-a6ba-b74da046a811	សារពិសេសជាបន្ទាន់ របស់សម្តេចតេជោ ករណីរកឃើញ អ្នកឆ្លងកូវីដ១៩ លើពលករខ្មែរ ត្រឡប់មកពីថៃ	សារពិសេសជាបន្ទាន់ របស់សម្តេចតេជោ ករណីរកឃើញអ្នកឆ្លងកូវីដ១៩ លើពលករខ្មែរត្រឡប់មកពីថៃ	2021-01-01T01:30:00+07:00	dap-news.com	https://dap-news.com/national/2020/12/31/108963/
2d6d36a1-8b35-450e-8e64-cb8bf5780586	TOP NEWS: សម្តេចតេជោ ហ៊ុន សែន ផ្ញើសារពិសេសបន្ទាន់មួយជូនជនរួមជាតិ ពាក់ព័ន្ធស្ថានភាពជំងឺកូវីដ១៩ (Sound Inside)	នៅព្រលប់ថ្ងៃទី៣១ ខែធ្នូ ឆ្នាំ២០២០នេះ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានផ្ញើសារពិសេសបន្ទាន់មួយជូនជនរួមជាតិខ្មែរទាំងអស់ ពាក់ព័ន្ធស្ថានភាពជំងឺកូវីដ១៩ នៅប្រទេសជិតខាង និងប្រទេសកម្ពុជា។	2021-01-01T01:13:00+07:00	freshnewsasia.com	https://m.freshnewsasia.com/index.php/en/localnews/182324-2020-12-31-11-13-45.html
536ccd61-e438-4ed8-a6be-b72442359849	សម្តេច ហ៊ុន សែន ផ្ញើសារពិសេសជូនជនរួមជាតិ ពាក់ព័ន្ធស្ថានភាពជំងឺកូវីដ១៩ ត្រូវផ្អាការដឹកជញ្ជូនបងប្អូន ដែលមកពីប្រទេសថៃ ហើយត្រូវពង្រឹងសមត្ថភាព នៃការធ្វើចត្តាឡីស័កនៅតាមច្រកព្រំដែន	ភ្នំពេញ៖ នៅថ្ងៃទី៣១ ខែធ្នូ ឆ្នាំ២០២០នេះ សម្តេចតេជោ ហ៊ុន សែន នាយករដ្ឋមន្ត្រីនៃ កម្ពុជា បានផ្ញើសារពិសេសបន្ទាន់មួយជូនជនរួមជាតិខ្មែរទាំងអស់ ពាក់ព័ន្ធស្ថានភាពជំងឺកូវីដ១៩ នៅប្រទេសជិតខាង និងប្រទេសកម្ពុជា។ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បញ្ជាមិនឲ្យដឹក ពលករមកពីប្រទេសថៃ ចេញមកធ្វើចត្ដាឡីស័កនៅតាមបណ្ដាខេត្តផ្សេងៗនោះទេ ពោលត្រូវធ្វើនៅខេត្តដែលជាប់ព្រំដែននោះតែម្ដង។ សម្ដេចតេជោ ហ៊ុន សែនអះអាងថា ដើម្បីទប់ស្កាត់ការឆ្លងរីករាលដាលជំងឺកូវីដ-១៩ ចូលសហគមន៍ក្នុងប្រទេសកម្ពុជា ជាថ្មីម្ដងទៀត បន្ទាប់ពីក្រសួងសុខាភិបាល រកឃើញថា មនុស្សប្រមាណជិត១០នាក់ហើយ បានឆ្លងជំងឺកូវីដ-១៩ ចេញពីប្រទេសថៃ។ សម្ដេចតេជោ ហ៊ុន សែន បានមានប្រសាសន៍ថា ផ្នែកដឹកជញ្ជូន ត្រូវផ្អាការដឹកជញ្ជូនបងប្អូនដែលមកពីប្រទេសថៃ ហើយត្រូវពង្រឹងសមត្ថភាពនៃការធ្វើចត្តាឡីស័ក្ដនៅតាមច្រកព្រំដែន ដែលយើងបានកំណត់ទីតាំង ហើយត្រូវយកសំណាកនៅទីនោះ ធ្វើចត្តាឡីស័ក្ដនៅទីនោះ ក្នុងរយៈពេល១៤ថ្ងៃ។ ក្រសួងសុខាភិបាល ត្រូវបន្ថែមនូវសម្ភារ ថវិកា ដើម្បីធ្វើចត្តាឡីស័ក្ដ និងការយកសំណាក ដើម្បីធ្វើតេស្ដដោយបន្ថែមក្រុមគ្រូពេទ្យទៅកាន់ទីនោះ ប្រសិនបើមានការចាំបាច់។ ដូច្នេះអ្វីដែលសម្ដេចចង់បញ្ជាក់នៅទីនេះ គឺខេត្តនៅតាមបណ្ដាព្រំដែន ក៏ដូចជាកម្លាំងព្រំដែនទាំងអស់ យកចិត្តទុកដាក់គ្រប់គ្រងឲ្យហ្មត់ចត់ជាមួយពលករ ពលការិនីរបស់យើង ដែលធ្វើដំណើរពីប្រទេសថៃ មកកម្ពុជាវិញ។តាមការប៉ាន់ស្មាន់ចំនួនអ្នកឆ្លងជំងឺកូវីដ-១៩ ដែលមកពីប្រទេសថៃ អាចនឹងកើនឡើងជាបន្ដបន្ទាប់ ខណៈមន្ទីរពេទ្យខេត្តបាត់ដំបង នឹងត្រូវរ៉ាប់រងនូវការព្យាបាលអ្នកឆ្លងទាំងអស់នោះ។ សូមបញ្ជាក់ថា គិតត្រឹមថ្ងៃទី៣១ ខែធ្នូ ឆ្នាំ២០២០នេះ ក្រសួងសុខាភិបាល បានប្រកាសជាផ្លូវការ មានប្រជាពលរដ្ឋខ្មែរ២នាក់ ដែលមកពីប្រទេសថៃបានឆ្លងជំងឺកូវីដ-១៩ ក្នុងនោះម្នាក់មានស្រុកកំណើតនៅស្រុកកំរៀង ខេត្ដបាត់ដំបង និងម្នាក់ទៀត មានស្រុកកំណើតនៅស្រុកសាលាក្រៅ ខេត្តប៉ៃលិន។ នៅក្នុងឱកាសចូលឆ្នាំសកល ២០២១ នេះ ខ្ញុំព្រះករុណា និងភរិយា សូមប្រគេនពរដល់ព្រះសង្ឃគ្រប់ព្រះអង្គ និងជូនពរបងប្អូនជនរួមជាតិទាំងក្នុងនិងក្រៅប្រទេស ជួបតែសេចក្តីសុខ សេចក្តីចម្រើន សុភមង្គលជាមួយនឹងពរ៤ប្រការគឺ អាយុ វណ្ណៈ សុខៈ ពលៈ កុំបីឃ្លៀងឃ្លាតឡើយ។ ទន្ទឹមនឹងនេះដែរ សូមបងប្អូនប្រជាពលរដ្ឋបន្តយកចិត្តទុកដាក់ការពារកុំអោយឆ្លងកូវីដ-១៩ ដោយ ឧស្សាហ៍ដុសលាងសម្អាតដៃជាមួយសាប៊ូ ជឹល ទឹកអាល់កុល ពាក់ម៉ាស និងរក្សាគម្លាតសុវត្ថិភាព ជាពិសេសត្រូវអនុវត្តអោយបានខ្ជាប់ខ្ជួនត្រឹមត្រូវតាមការណែនាំរបស់ក្រសួងសុខាភិបាល។ នៅក្នុងឱកាសចូលឆ្នាំសកលនេះ សូមបងប្អូនមានសុខសុវត្ថិភាពក្នុងការធ្វើដំណើរទៅកំសាន្តជិតឆ្ងាយនៅទូទាំងប្រទេស៕	2020-12-31T20:41:21+07:00	cen.com.kh	https://cen.com.kh/archives/280647.html
f741588f-678f-4fd7-9a15-ee71cef00941	សម្តេចតេជោ ចេញសារបន្ទាន់មួយ ក្រោយរកឃើញអ្នកឆ្លងថ្មី និងសង្ស័យមានអ្នកឆ្លងច្រើនទៀត	សម្តេចតេជោ ហ៊ុន សែន បានចេញសារបន្ទាន់មួយនៅល្ងាចនេះ បន្ទាប់ពីមានការជូនដំណឹងការរកឃើញអ្នកឆ្លងថ្មីទៀតដែលបញ្ជាក់ពីវិទ្យាស្ថានប៉ាស្ទ័រ។ សម្តេចតេជោ ហ៊ុន សែន បានលើកឡើងដោយយោងតាមការជូនព័ត៌មានពីវិទ្យាស្ថានប៉ាស្ទ័រគិតត្រឹមម៉ោង ០៥ ល្ងាច រកឃើញអ្នកឆ្លង ០៦ នាក់។ នៅមានអ្នកសង្ស័យជាច្រើនទៀត ដែលចំនួនអ្នកឆ្លងអាចកើនលើស ១០ នាក់។ សម្តេចបញ្ជាឲ្យកងកម្លាំងតាមព្រំដែនគ្រប់គ្រងលំហូរពលករឲ្យបានហ្មត់ចត់បំផុត ដាច់ខាតមិនឲ្យមានការលួចឆ្លងចូលក្នុងប្រទេសដោយគ្មានការត្រួតពិនិត្យ ធ្វើសំណាក និងធ្វើចត្តាឡីស័កនោះទេ៕	2020-12-31T18:55:00+07:00	kampucheathmey.com	https://www.kampucheathmey.com/local-news/39487
0afa5bc5-3b57-48f4-9398-af28cd1b41d3	ក្រុមការងារពិសេសថ្នាក់ខេត្ត លុបបំបាត់ជំងឺគ្រុនចាញ់ ខេត្តស្ទឹងត្រែង បើកកិច្ចប្រជុំត្រួតពិនិត្យការងារ ប្រចាំត្រីមាសទី៤ ឆ្នាំ២០២០	ក្រុមការងារពិសេសថ្នាក់ខេត្ត លុបបំបាត់ជំងឺគ្រុនចាញ់ ខេត្តស្ទឹងត្រែង នៅព្រឹកថ្ងៃទី៣០ ខែធ្នូ ឆ្នាំ២០២០ បានរៀបចំកិច្ចប្រជុំ ក្រុមការងារពិសេស ថ្នាក់ខេត្ត លុបបំបាត់ជំងឺគ្រុនចាញ់ សម្រាប់ត្រីមាសទី៤ ឆ្នាំ២០២០ ដើម្បីតាមដាន និងគ្រប់គ្រងករណីជំងឺគ្រុនចាញ់ ឈានឆ្ពោះទៅរកការលុបបំបាត់ ករណីជំងឺគ្រុនចាញ់ ស្របតាមទិសដៅលុបបំបាត់ជំងឺ ក្នុងឆ្នាំ២០២៥ របស់រាជរដ្ឋាភិបាលកម្ពុជា។ កិច្ចប្រជុំ បានធ្វើឡើងនៅសាលប្រជុំមន្ទីរសុខាភិបាលខេត្តស្ទឹងត្រែង ក្រោមវត្តមានលោក ដួង ពៅ អភិបាលរងខេត្ត និងជាប្រធានក្រុមការងារពិសេសថ្នាក់ខេត្ត លុបបំបាត់ជំងឺគ្រុនចាញ់ និងមានការចូលពី លោក លោកស្រីអភិបាលរងក្រុងស្រុក អង្គការដៃគូអភិវឌ្ឍន៍ និងអ្នកពាក់ព័ន្ធជាច្រើននាក់។ លោកវេជ្ជ រិន រ៉ាវុឌ្ឍន៍ ប្រធានការិយាល័យបង្កា និងគ្របគ្រងជំងឺនៃមន្ទីរសុខាភិបាលខេត្តស្ទឹងត្រែង បានឲ្យដឹងថា ស្ថានភាពជំងឺគ្រុនចាញ់ក្នុងខេត្តស្ទឹងត្រែង រយៈ៣ខែចុងឆ្នាំ២០២០នេះ មានការថយចុះជាខ្លាំង បើប្រៀបធៀបរយៈពេលដូចគ្នានៅចុងឆ្នាំ២០១៩។ ហើយនេះបង្ហាញពីជោគជ័យមួយកម្រិតទៀត ក្នុងការចូលរួមលុបបំបាត់ជំងឺគ្រុនចាញ់ ស្របតាមទិសដៅដែលបានកំណត់។ លោកវេជ្ជ បានរំលឹកថា នៅក្នងអំឡុងរយៈពេល៣ខែចុង២០១៩ កន្លងមកឃើញថា មានអត្រាអ្នកកើតជំងឺគ្រុនចាញ់ មានរហូតដល់៦៩៣ករណី ក្នុងនោះ ករណីឆ្លងគ្រុនចាញ់កាចសាហាវ មាន១៧៨ករណី ដោយឡែកក្នុងរយៈ៣ខែចុង ឆ្នាំ២០២០ ចាប់ពីខែតុលា ដល់ខែធ្នូ មានករណីកើតជំងឺគ្រុនចាញ់ ធ្លាក់មកនៅត្រឹមតែ១៦៦ករណី និងករណីអ្នកកើតគ្រុនចាញ់កាចសាហាវ មានត្រឹមតែ១៥ករណីប៉ុណ្ណោះ។ លោក ដួង ពៅ អភិបាលរងខេត្តស្ទឹងត្រែង និងជាប្រធានក្រុមការងារពិសេសថ្នាក់ខេត្ត លុបបំបាត់ជំងឺគ្រុនចាញ់ បានថ្លែងថា ច្រើនឆ្នាំមកនេះ ការប្រយុទ្ធនឹងជំងឺគ្រុនចាញ់ នៅប្រទេសកម្ពុជា ទទួលបានជោគជ័យគួរឲ្យកត់សម្គាល់ គឺកាត់បន្ថយបន្ទុកនៃជំងឺដោយបានធ្វើឲ្យអត្រាឈឺ និងស្លាប់ដោយសារជំងឺគ្រុនចាញ់ធ្លាក់ចុះ។ តាមរយៈលទ្ធផលដែលបានបង្ហាញ ដោយមន្ត្រីជំនាញពីបញ្ហាគ្រុនចាញ់នេះ បង្ហាញឲ្យឃើញពីការខិតខំប្រឹងប្រែង របស់អ្នកពាក់ព័ន្ធទាំងអស់ ក្នុងការចូលរួមលុបបំបាត់ជំងឺគ្រុនចាញ់ ឲ្យទទួលបានជោគជ័យទៅតាមផែនការ ដែលបានដាក់ចេញ។ ជាពិសេសរាជរដ្ឋាភិបាលកម្ពុជា ក៏ដូចជាក្រសួងសុខាភិបាល ព្រមទាំងមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្រ្ដ និងបាណកសាស្រ្ដ បានធ្វើការបេ្ដជ្ញាចិត្ដ ដើម្បីសម្រេចគោលដៅនៃការលុបបំបាត់ជំងឺគ្រុនចាញ់ ប្រភេទមេរាគ ផ្លាស់ស្មូមដ្យូម ហ្វាល់ស៊ីប៉ារ៉ូម ឲ្យអស់ត្រឹមឆ្នាំ២០២០ និងការលុបបាត់ជំងឺគ្រុនចាញ់គ្រប់ប្រភេទមេរោគទាំងអស់ ត្រឹមឆ្នាំ២០២៥។ លោកក៏បានបន្ដទៀតថា ការលុបបំបាត់ ទាមទារឲ្យមានការរៀបចំ មានលក្ខណៈច្បាស់លាស់ ជាក់លាក់ និងចាំបាច់ ត្រូវមាន ការសម្របសម្រួលរវាងមជ្ឈមណ្ឌល ជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ដ្រ និងបាណកសាស្ដ្រ ជាមួយនឹង ដៃគូអភិវឌ្ឍន៍នានា។ លោកអភិបាលរងខេត្ត បានណែនាំដល់បុគ្គលិកគ្រប់ជាន់ថ្នាក់ ត្រូវមានទំនួលខុសត្រូវខ្ពស់លើការងារបញ្ហាប្រឈម និង ដំណោះស្រាយផ្សេងៗ ក្នុងការយល់ដឹង ពីជំងឺគ្រុនចាញ់ អ្នកពាក់ព័ន្ធ ពិសេសអាជ្ញាធរដែនដីជួយអប់រំឲ្យមានភាពទូលំទូលាយ សម្រាប់ប្រជាពលរដ្ឋ ណែនាំបន្ត តាមគ្រប់រូបភាព គ្រប់សកម្មភាព ដល់ប្រជាពលរដ្ឋដែលប្រឈមនឹងជំងឺគ្រុនចាញ់ នៅតាមមូលដ្ឋានដែលមានការលំបាក ក្នុងការគ្រប់គ្រងទិន្នន័យប្រជាជនប្រឈមនឹងជំងឺគ្រុនចាញ់។ ជាពិសេសអាជ្ញាធរដែនដី ជួយធ្វើក្នុងការរៀបចំ និងផ្តល់ព៌ត័មានពីបញ្ហាជំងឺគ្រុនចាញ់ និងត្រូវធ្វើបច្ចុប្បន្នភាព សកម្មភាព អន្តរាគមន៍នានា ដូចជាកាចែកមុង, អប់រំពីបញ្ហាការការពារពីជំងឺគ្រុនចាញ់ នឹងស្នើសុំអ្នកពាក់ព័ន្ធ៕	2020-12-31T18:52:00+07:00	freshnewsasia.com	https://m.freshnewsasia.com/index.php/en/localnews/182120-2020-12-31-04-52-44.html
6d0ef169-3126-4e45-a271-d9749ed63f2e	លោកស្រី ឱ វណ្ណឌីន ពន្យល់ពីវិរុសកូវីដ១៩ បម្លែងថ្មី ដើម្បីជាទុនយល់ដឹងសម្រាប់ពលរដ្ឋ ក្នុងកិច្ចការពារការចម្លងនៃវីរុសនេះ	ភ្នំពេញ៖ លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានពន្យល់ពីវិរុសកូវីដ-១៩ បម្លែងថ្មីនេះ ដើម្បីបងប្អូនប្រជាពលរដ្ឋទាំងអស់ ទុកជាទុនក្នុងការយល់ដឹង និងបង្កើនការយកចិត្តទុកដាក់ របស់បុគ្គលម្នាក់ៗ ក្នុងកិច្ចការពារការចម្លងនៃ វីរុសដ៏កាចសាហាវនេះ ។ ការចេញមកពន្យល់នេះ របស់លោកស្រី ឱ វណ្ណឌីន គឺដោយសារតែក្នុងរយៈពេលថ្មីៗនេះ មានការចែកចាយព័ត៌មាន ស្តីពីការរកឃើញវីរុសកូវីដ១៩ បម្លែងថ្មី ដែលបង្កើតជាការព្រួយបារម្ភមួយទៀត នៅលើពិភពលោក ក៏ដូចជាកម្ពុជា ។ លោកស្រី ឱ វណ្ណឌីន បានពន្យល់ពីវីរុសកូវីដ១៩ បម្លែងថ្មី ដែលមានខ្លឹមសារសង្ខេបដូចខាងក្រោម៖	2020-12-31T18:15:00+07:00	dap-news.com	https://dap-news.com/national/2020/12/31/108795/
145d3799-24c8-4a33-a3d3-7bbb5cc98663	BREAKING: សហរដ្ឋអាមេរិក៖ មនុស្សជាង ២៣ម៉ឺននាក់ឆ្លងកូវីដ-១៩ និងអ្នកជំងឺ ៣,៨៨០នាក់ទៀតស្លាប់ នៅក្នុងពេលតែ១ថ្ងៃ! (Video inside)	ចំនួនអ្នកឆ្លង COVID-19 នៅក្នុងសហរដ្ឋអាមេរិក បានកើនលើស ២០លាននាក់ហើយ បន្ទាប់ពីរយៈពេល ២៤ម៉ោងកន្លងទៅនេះ មនុស្សសរុប ២៣៤,៥៥០នាក់ ទៀត បានឆ្លងជំងឺដ៏កាចសាហាវមួយនេះ ខណៈអ្នកជំងឺ ៣,៨៨០នាក់ទៀតឯណោះបានស្លាប់ នៅក្នុងរយៈពេលដូចគ្នា។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃព្រហស្បតិ៍ ទី៣១ ខែធ្នូ ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២០,២១៦,៩៩១ករណី ក្នុងនោះមានអ្នកស្លាប់សរុបចំនួន ៣៥០,៧៧៨នាក់ និងជាសះស្បើយឡើងសរុបចំនួន ១១,៩៩៨,៧៩៤នាក់។ គួរបញ្ជាក់ថា លោក ចូ បៃដិន ដែលនឹងត្រូវស្បថឡើងកាន់តំណែងប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ក៏ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម៕	2020-12-31T18:05:00+07:00	freshnewsasia.com	https://m.freshnewsasia.com/index.php/en/internationalnews/182109-2020-12-31-04-05-47.html
7d2ccead-0827-403a-bbc2-fd6e6830ea91	រកឃើញអ្នកឆ្លង ជំងឺកូវីដ-១៩ថ្មី ចំនួន២នាក់ជា ពលករខ្មែរមកពីថៃ និងគ្មានករណី ជាសះស្បើយ	No Content	2020-12-31T14:42:00+07:00	dap-news.com	https://dap-news.com/national/2020/12/31/108750/
686e4ca3-c918-4eab-bfad-a49144e347ac	លោកជំទាវ ម៉ែន សំអន សំណូមពរឲ្យប្រជាពលរដ្ឋ ទាំងអស់គ្នាត្រូវរស់នៅតាមគន្លងថ្មី និងប្រុងប្រយ័ត្នខ្ពស់ ក្នុងករណីដែលមានលេចចេញនូវជំងឺកូវីដ១៩ទម្រង់ថ្មី	ខេត្តស្វាយរៀង៖ លោកជំទាវ កិត្តិសង្គហបណ្ឌិត ម៉ែន សំអន សមាជិកាគណៈអចិន្ត្រៃយ៍ គណៈម្មាធិការកណ្ដាល ប្រធានក្រុមការងាររាជរដ្ឋាភិបាលចុះមូលដ្ឋានខេត្តស្វាយរៀង នាថ្ងៃព្រហស្បត្តិ៍ ២រោជ ខែបុស្ស ឆ្នាំ ជូត ទោស័ក ព.ស.២៥៦៤ ត្រូវនឹងថ្ងៃទី ៣១ ខែធ្នូ ឆ្នាំ ២០២០ បានអញ្ជើញជាអធិបតីក្នុងពិធីប្រជុំបូកសរុបលទ្ធផលការងារ នៃ ការអនុវត្តភារកិច្ចរបស់គណៈកម្មាធិការគណបក្សខេត្តស្វាយរៀង ប្រចាំឆ្នាំ២០២០ និងលើកទិសដៅភារកិច្ចសំខាន់ៗសម្រាប់អនុវត្តឆ្នាំបន្ត នៅមន្ទីរគណបក្សខេត្តស្វាយរៀង ។ លោកជំទាវកិត្តិសង្គហបណ្ឌិត ម៉ែន សំអន ក៏បានសម្ដែងនូវការអបអរសាទរ និងជូនពរជូនសម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ដ្រីនៃព្រះរាជាណាចក្រកម្ពុជា ចំពោះសមិទ្ធផលប្រវត្តិសាស្ត្រីថ្មី នៃនយោបាយ ឈ្នះ ឈ្នះ ដែលទទួលបានតំណក់ប្រេងលើកដំបូង។ សូមអរគុណសន្តិភាព និងគោរពដឹងគុណបិតាស្ថាបនិកនយោបាយ ឈ្នះ ឈ្នះ ហើយសូមយកឱកាសដ៏វិសេសវិសាលនេះ ប្រកាសគាំទ្រឥតងាករេចំពោះបេក្ខភាពរបស់សម្តេចអគ្គមហាសេនាបតីតេជោ ហ៊ុន សែន ធ្វើជានាយករដ្ឋមន្ត្រីនៃព្រះរាជាណាចក្រកម្ពុជាគ្រប់ៗអាណត្តិជារៀងរហូត ។ លោកស្រី ម៉ែន សំអន បានបន្តថា៖ តាមរយៈភាពជោគជ័យជាប្រវត្តិសាស្ត្រនៃការទទួលបានដំណក់ប្រេងជាលើកដំបូងនេះ គឺជាការចាប់ផ្តើមដ៏សំខាន់បំផុតសម្រាប់ប្រទេសកម្ពុជា ឆ្ពោះទៅបង្កើតបាននូវសមត្ថភាពជាតិ និងខឿនឧស្សាហកម្មប្រេងកាត ឧស្ម័ន និងថាមពល ដែលជាពរជ័យសម្រាប់ប្រជាជាតិ និងប្រជាជនកម្ពុជា ក្រោមម្លប់ដ៏ត្រជាក់ត្រជុំនៃ «សន្តិភាព» របស់សម្តេចអគ្គមហាសេនាបតីតេជោនាយករដ្ឋមន្ត្រី បិតាស្ថាបនិក អគ្គមគ្គទេសក៍ និងជាប្រតិបត្តិករនយោបាយ ឈ្នះ ឈ្នះ ដែលបានតស៊ូរំដោះប្រទេសជាតិឲ្យរួចផុតពីរបបប្រល័យពូជសាសន៍ និងបានខិតខំពុះពារកសាងសន្តិភាព ខឿនសេដ្ឋកិច្ច លទ្ធិប្រជាធិបតេយ្យ និងវឌ្ឍនភាពសង្គមដ៏គាប់ប្រសើរ។ លោកជំទាវ ម៉ែន សំអន បានបញ្ជាក់ថា៖ «សន្តិភាព» របស់សម្តេចអគ្គមហាសេនាបតីតេជោនាយករដ្ឋមន្ត្រី គឺជាកត្តាសារវន្តមិនអាចខ្វះបានសម្រាប់ការសម្រេចជោគជ័យ លើសមិទ្ធផលជាតិជាបន្តបន្ទាប់ និងការអភិវឌ្ឍលើគ្រប់វិស័យ រួមទាំងសមិទ្ធផលថ្មីក្នុងវិស័យប្រេងកាត ដែលប្រជាពលរដ្ឋខ្មែរទូទាំងប្រទេស ទន្ទឹងរង់ចាំជាច្រើនជំនាន់យូរលង់ណាស់មកហើយ។ លោកជំទាវ ក៏បានសំណូមពរដល់រដ្ឋបាលខេត្តស្វាយរៀង និងអាជ្ញាធរ ពាក់ព័ន្ធត្រូវយកចិត្តទុក្ខដាក់បន្ថែមទៀត ក្នុងពង្រឹងឲ្យមានប្រសិទ្ធិភាពខ្ពស់នៃការផ្តល់សេវាសាធារណៈ ការពង្រឹងជីវភាពសមាជិកបក្ស ការពង្រឹងការចុះបំពេញភារកិច្ចតាមតួនាទី ។ ជាពិសេស ត្រូវប្រុងប្រយ័ត្នខ្ពស់រក្សាអនាម័យ ការរស់នៅតាមគន្លងថ្មី ដោយរក្សាគម្លាតសង្គម ការប្រើប្រាស់ម៉ាស់ឲ្យបានត្រឹមត្រូវ និងការអនុវត្តតាមវិធានការណ៍របស់ក្រសួងសុខាភិបាល ស្របពេលពិភពលោកបានកើនឡើងនូវអត្រាឆ្លងយ៉ាងគំហុគ និងលេចចេញនូជំងឺកូវីដ១៩ទម្រង់ថ្មី ដោយគិតត្រឹមព្រឹកនេះ ពិភពលោកមានការឆ្លងរហូតដល់ ជាង ៨៣លាននាក់ និងមានអ្នកស្លាប់រហូតដល់ ជាង ១លាន៨សែននាក់ អ្នកព្យាបាលសះស្បើយ ជាង ៥៨លាននាក់ ចំណែកឯកម្ពុជាវិញមាន អ្នកឆ្លងត្រឹមតែ ៣៦៦នាក់ អ្នកដែលព្យាបាលជាសះស្បើយចំនួន៣៦១នាក់ និងពុំមានអ្នកស្លាប់ដោយសារជំងឺកូវីដ១៩នេះទេ ៕	2020-12-31T14:16:55+07:00	cen.com.kh	https://cen.com.kh/archives/280535.html
ab99882b-aeea-4e6e-96bd-5bffa122ce17	ការយល់ដឹងពីស្ថានភាពបំប្លែងនៃវីរុសកូវីដ-១៩ នៅប្រទេសអង់គ្លេស និងវិធានការការពារ	ភ្នំពេញ៖ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខា ភិបាលកម្ពុជា នាថ្ងៃទី៣១ ខែធ្នូ ឆ្នាំ២០២០ បានចេញអត្ថបទយល់ដឹងអំពី វីរុសកូវីដ-១៩ បំប្លែងថ្មី (New variant of Covid-19 virus)។ លោកជំទាវវេជ្ជបណ្ឌិត ឱ វណ្ណឌីន បានថ្លែងថា ក្នុងរយៈពេលថ្មីៗនេះ មានការចែកចាយព័ត៌មាន ស្តីពីការរកឃើញ វីរុសកូវីដ-១៩ បំប្លែងថ្មី ដែលអ្នកវិទ្យាសាស្ត្រ នៅចក្រភពអង់គ្លេស ដែលបង្កើតជាការព្រួយបារម្ភមួយទៀតនៅលើសាកលលោក ក៏ដូចជាកម្ពុជា ទន្ទឹមនឹងពេលដែលបណ្តាប្រទេសនៅលើសាកលលោក កំពុងតែខិតខំប្រឹងប្រែង ទប់ស្កាត់ការឆ្លងរាលដាលនៃវីរុសកូវីដ-១៩។ បច្ចុប្បន្ននេះ ការចម្លងនៃវីរុសកូវីដ-១៩ ថ្មី ឬចាស់ ) កំពុងតែសកម្មក្នុងការចម្លងពីមនុស្សម្នាក់ទៅមនុស្សម្នាក់ តាមរយៈការប៉ះពាល់ផ្ទាល់ទៅ នឹងទឹកផ្លូវដង្ហើមរបស់បុគ្គល ដែលមានវីរុសនេះ ដូចជាការក្អក កណ្តាស់ជាដើម។ ដោយសារការព្រួយបារម្ភ និងមានសំណួរពាក់ព័ន្ធទៅនឹងវត្តមាននៃវីរុសកូវីដ-១៥ បំប្លែងថ្មី លោកជំទាវវេជ្ជបណ្ឌិត សូមចូល រួមចែករំលែកនូវព័ត៌មាន សម្រាប់ការយល់ដឹងជូនដល់បងប្អូនប្រជាពលរដ្ឋទាំងអស់ ដើម្បីជាទុនក្នុងការយល់ដឹង និងបង្កើនការយកចិត្តទុកដាក់របស់បុគ្គលម្នាក់ៗ ក្នុងកិច្ចការពារការចម្លង នៃវីរុសដ៏កាចសាហាវនេះ ទោះជាវីរុសកូវីដនេះ មានការបំប្លែងទៅជាទម្រង់បែបណាក៏ដោយ ដែលមានជាសង្ខេបដូចតទៅ៖ ៕	2020-12-31T11:00:48+07:00	cen.com.kh	https://cen.com.kh/archives/280498.html
a87b9270-3240-47cd-811f-79270f8a88b7	អាការៈ “វិលមុខ” អាចជាបញ្ហាធ្ងន់ធ្ងរដែរឬទេ?	វិលមុខ គឺជាការមានអារម្មណ៍ថា ខ្លួនរបស់យើងកំពុងវិលនៅក្នុងលំហ ឬលំហវិលជុំវិញខ្លួនយើង។ ការវិលមុខ អាចជាសញ្ញាសំខាន់មួយ ដែលដាស់តឿនយើងទៅរកជំងឺណាមួយ ដែលវានឹងស្តែងចេញបន្ទាប់។ ដូច្នេះយើងមិនគួរព្រងើយកន្តើយចំពោះរោគសញ្ញានេះទេ។ ក) មូលហេតុនៃការវិលមុខ មានបញ្ហា និងកត្តាផ្សេងគ្នាៗយ៉ាងច្រើន ដែលជំរុញឲ្យមានអាការៈវិលមុខដូចជា៖ ១. បញ្ហាប្រព័ន្ធប្រសាទ ការវិលមុខដែលរួមផ្សំមកជាមួយសញ្ញាប្រព័ន្ធប្រសាទដូចជា ស្ពឹកមួយចំហៀងខ្លួន ឈឺក្បាលខ្លាំងផ្នែកខាងក្រោយនិយាយអាក់ៗ មើលឃើញរូបភាពបែកជាពីរ ការថយចុះនូវវិញ្ញាណ និងចលនា ការវិលនៃគ្រាប់ភ្នែកក្នុងទិសដៅច្រើនជ្រុង សញ្ញាប៉ះពាល់លើខួរតូច (មិនអាចទប់លំនឹង និងសម្របសម្រួលចលនា ឬដងខ្លួន) ឈ្លក់ និងពិបាកលេប។ រាល់សញ្ញាទាំងអស់នេះ អាចប៉ះពាល់ដល់ជីវិតភ្លាមៗ។ ២. បញ្ហាត្រចៀក បញ្ហាដែលទាក់ទងនឹងត្រចៀកមានដូចជា ក. ឈឺក្នុងត្រចៀក ខ. ស្តាប់លែងសូវបាន( ធ្ងន់ត្រចៀក) គ. ហូរឈាម ឬមានហូរទឹករងៃតាមត្រចៀក ដែលបណ្តាលមកពីការរលាកដោយសារមេរោគ ឃ. ការប៉ះទង្គិច ឬដុះសាច់ក្នុងត្រចៀក។ ៣. បញ្ហាផ្សេងៗទៀត ដូចជាការប្រើប្រាស់ថ្នាំមួយចំនួន (ថ្នាំប្រឆាំងការកន្ត្រាក់ ថ្នាំបញ្ចុះសម្ពាធឈាម ។ល។) ខ្វះគ្រាប់ឈាម ខ្វះជាតិស្ករ ខ្សោះជាតិទឹក ជំងឺស្រឺត ការថយចុះសម្ពាធឈាមនៅពេលដែលងើបឈរ។ ខ) ការធ្វើរោគវិនិច្ឆ័យ – ការពិនិត្យដោយក្រុមគ្រូពេទ្យជំនាញ ដើម្បីឈានទៅរកការព្យាបាលមូលហេតុច្បាស់លាស់។ – ពិនិត្យឈាម និងដោយប្រើប្រាស់ម៉ាស៊ីនទំនើបស្វ័យប្រវត្តិដូចជា ស្កេននែរ ឬ អ៊ីអ៊ែអឹម (Scanner, IRM) ដើម្បីរកការប៉ះពាល់ទៅលើប្រព័ន្ធប្រសាទកណ្តាល និងប្រព័ន្ធប្រសាទក្រៅ។ គ) ផលវិបាកនៃការវិលមុខ ការវិលមុខញឹកញាប់អាចរំខានដល់ការរស់នៅប្រចាំថ្ងៃរបស់អ្នកជំងឺ និងវិវត្តទៅជាជំងឺរ៉ាំរ៉ៃ។ ការវិលមុខខ្លាំង អាចបណ្តាលឲ្យដួលភ្លាមៗ បង្កឲ្យមានការប៉ះទង្គិចលើសរីរាង្គផ្សេងៗ និងមានគ្រោះថ្នាក់ដល់អាយុជីវិត។ ប្រសិនបើលោកអ្នកមានអាការៈវិលមុខញឹកញាប់ សូមប្រញាប់មកជួបជាមួយក្រុមគ្រូពេទ្យជំនាញនៃមន្ទីរពេទ្យកាល់ម៉ែត ដែលត្រៀមខ្លួនជាស្រេច ដើម្បីពិនិត្យ ពិគ្រោះ ផ្តល់អនុសាសន៍លម្អិត និងដោយស៊ីជម្រៅអំពីបញ្ហាសុខភាពរបស់លោកអ្នក។ “ សូមប្រុងប្រយ័ត្នចំពោះអាការៈវិលមុខ និងស្វែងរកការព្យាបាលឲ្យបានត្រឹមត្រូវ និងឆាប់រហ័ស ដែលអាចឲ្យយើងការពារអាយុជីវិតបានប្រាកដ ដូចពាក្យស្លោកប្រហែសបាត់ ប្រយ័ត្នគង់ ”៕	2020-12-31T08:40:00+07:00	kampucheathmey.com	https://www.kampucheathmey.com/health/38904
2c93a1b4-aed6-41a1-bdf5-6e744b7b4236	តើស្ត្រីដែលមានជំងឺទឹកនោមផ្អែម អាចមានផ្ទៃពោះបានដែរឬទេ?	ដូចដែលបងប្អូនប្រជាជនយើងបានជ្រាបហើយថា ជំងឺទឹកនោមផ្អែមមាន បីប្រភេទ ប្រភេទទី១ ប្រភេទទី២ និងប្រភេទទី៣(កើតលើស្ត្រីមានផ្ទៃពោះ) ប៉ុន្តែនៅក្នុងអត្ថបទនេះ យើងខ្ញុំសុំធ្វើ ការបកស្រាយអំពីអ្នកជំងឺជាពិសេស ស្ត្រីដែលកើតជំងឺទឹកនោមផ្អែមហើយប្រាថ្នាចង់បានបុត្រតើគាត់អាចមានបុត្របានដែរឬទេ? ហើយគាត់គួររៀបចំខ្លួនបែបណាខ្លះ? គឺគាត់នៅតែអាចមានបុត្របាន ប៉ុន្តែគាត់ត្រូវតែរៀបចំខ្លួនឲ្យបានល្អ ដើម្បីជៀសវាងផលវិបាកទាំងម្តាយនិងទារក។ ស្ត្រីដែលមានជំងឺទឹកនោមផ្អែមប្រភេទទី១ ឬក៏ប្រភេទទី២ នៅពេលដែលប្រាថ្នាចង់បានបុត្រគួរគប្បីរៀបចំខ្លួនដូចខាងក្រោម៖ – ពិនិត្យហើយតាមដានជាតិស្ករឲ្យមានលំនឹងមុននឹងប្រាថ្នាយកបុត្រ (A1C< ៧%)។ – ប្រឹក្សាជាមួយគ្រូពេទ្យឯកទេសជំងឺទឹកនោមផ្អែម ចំពោះអ្នកជំងឺដែលមានជំងឺទឹកនោមផ្អែមប្រភេទទី១ ត្រូវបន្តអាំងស៊ុយលីន។ ចំណែកឯអ្នកជំងឺទឹកនោមផ្អែម ប្រភេទទី២ដែលគាត់ប្រើថ្នាំគ្រាប់ ក្នុងការព្យាបាល ហើយគាត់ប្រាថ្នាយកបុត្រ គឺគាត់ត្រូវប្រឹក្សាជាមួយគ្រូពេទ្យដើម្បីធ្វើការផ្លាស់ប្តូរថ្នាំគ្រាប់មួយចំនួន ដែលជាយថាហេតុអាចប៉ះពាល់ទៅលើទារក ក្នុងករណីចាំបាច់ត្រូវធ្វើការ ផ្លាស់មកប្រើថ្នាំចាក់ អាងស៊ុយលីនវិញ។ – អ្នកជំងឺទឹកនោមផ្អែមជាស្ត្រីដែលប្រាថ្នាចង់បានបុត្រគួរគប្បីទៅពិនិត្យភ្នែក ពិនិត្យបេះដូង និង ពិនិត្យតម្រងនោម។ – បើកំពុងប្រើថ្នាំបញ្ចុះឈាម ឬថ្នាំបញ្ចុះខ្លាញ់ ត្រូវប្រឹក្សាជាមុនដើម្បីបានការជំនួស ឬបញ្ឈប់។ – អ្នកជំងឺគួរគប្បីប្រឹក្សាជាមួយគ្រូពេទ្យ ឬក៏អ្នកឯកទេសខាងជំនាញម្ហូបអាហារ។ ស្ត្រីត្រូវថែរក្សាកម្រិតជាតិស្ករឲ្យបានល្អ និងតឹងរឹងបំផុត គឺមុនពេលបាយជាតិស្ករ ៩០-១០០mg/dL និងក្រោយពេលបាយពីរម៉ោងតិចជាង១២០mg/dL (ឬមួយម៉ោងក្រោយបាយតិចជាង១៤០mg/dL)៕	2020-12-31T08:24:00+07:00	kampucheathmey.com	https://www.kampucheathmey.com/health/38894
acafc50c-2fad-40fc-b31f-e4d52841a737	លម្អិតអត្តសញ្ញាណពលករខ្មែរឆ្លងកូវីដពីថៃ ជាស្រ្តីទាំងពីរ វ័យជាង ៣០ ឆ្នាំ	ដំណឹងពីក្រសួងសុខាភិបាលពីករណីពលករខ្មែរពីរនាក់ទើបវិលត្រឡប់ពីថៃឆ្លងកូវីដ ១៩ នៅព្រឹកនេះ។ តាមការបង្ហាញអត្តសញ្ញាណពលករទាំងពីរនាក់ជាស្រ្តីក្នុងវ័យជាង ៣០ ឆ្នាំ។ ស្រ្តីទីមួយអាយុ ៣៦ ឆ្នាំ ទីលំនៅនៅឃុំបឹងរាំង ស្រុកកំរៀង ខេត្តបាត់ដំបង។ ធ្វើដំណើរមកពីប្រទេសថៃ មកដល់នៅថ្ងៃ ២៨ ខែធ្នូ ឆ្នាំ ២០២០។ ការធ្វើតេស្តសំណាកពីវិទ្យាស្ថានប៉ាស្ទ័រ មានវិជ្ជមានកូវីដ ១៩។ ស្រ្តីទីពីរដែលឆ្លងកូវីដអាយុ ៣៣ ឆ្នាំ ទីលំនៅនៅឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកដល់នៅថ្ងៃ ២៩ ធ្នូ។ បច្ចុប្បន្នស្រ្តីទាំងពីរ កំពុងសម្រាកព្យាបាលនៅមន្ទីរពេទ្យបង្អែកខេត្តបាត់ដំបង។ ប្រទេសថៃ បានរាយការករណីផ្ទុះឆ្លងកូវីដសហគមន៍ ក្នុងខេត្តសមុទ្រ សាខន និងបានរាលដាលដល់ទូទាំងប្រទេស។ អាជ្ញាធរថៃបានបញ្ជាឲ្យបិទខេត្តជាប្រភពគ្រឿងសមុទ្រដ៏ធំរបស់ថៃនេះ ដោយរឹតបន្តឹងការធ្វើដំណើរចេញចូល។ រដ្ឋាភិបាលកម្ពុជាបានបញ្ជាឲ្យអាជ្ញាធរខេត្តជាប់ព្រំដែនថៃ ត្រូវគ្រប់គ្រងលំហូរពលករខ្មែរវិលត្រឡប់ ដោយត្រូវឆែកសុខភាពឲ្យបានហ្មត់ចត់ ធ្វើតេស្តសំណាក និងត្រូវបន្តទៅធ្វើចត្តាឡីស័កឲ្យគ្រប់ ១៤ ថ្ងៃ ជាចាំបាច់ ដើម្បីការពារការឆ្លងរាលដាលក្នុងប្រទេស៕	2020-12-31T07:40:00+07:00	kampucheathmey.com	https://www.kampucheathmey.com/local-news/38857
68c4d694-b57a-42db-a112-063e2b24efd2	ពលរដ្ឋកម្ពុជាខ្លះរង់ចាំវ៉ាក់សាំងកូវីដ១៩ ប៉ុន្តែបារម្ភពីប្រភពនិងប្រសិទ្ធភាព	ភ្នំពេញ — ប្រជាពលរដ្ឋនៅភ្នំពេញមួយចំនួនបានបង្ហាញការសាទរចំពោះវ៉ាក់សាំងបង្ការជំងឺកូវីដ១៩ ដែលកម្ពុជានឹងទទួលបាននៅពេលខាងមុខ។ ប៉ុន្តែពួកគេបង្ហាញក្តីបារម្ភអំពីប្រភពនិងប្រសិទ្ធភាពនៃវ៉ាក់សាំង ខណៈបច្ចុប្បន្ននេះ មានវ៉ាក់សាំងផលិតដោយប្រទេសមួយចំនួន ហើយមិនទាន់ត្រូវបានទទួលស្គាល់ដោយអង្គការសុខភាពពិភពលោក (WHO) នៅឡើយ។ ពលរដ្ឋកម្ពុជាមួយចំនួននៅរាជធានីភ្នំពេញ ដែល VOA បានសាកសួរលើកឡើងថា ពួកគេទន្ទឹងរង់ចាំវ៉ាក់សាំងបង្ការជំងឺនេះ ប៉ុន្តែបង្ហាញពីមន្ទិលលើប្រភពនិងប្រសិទ្ធភាពវ៉ាក់សាំង។ ពួកគេក៏ព្រួយបារម្ភពីប្រតិកម្មផ្សេងៗ នៅពេលចាក់វ៉ាក់សាំងចូលក្នុងខ្លួនផងដែរ។ ជាអ្នករត់រម៉កកង់បីនៅរាជធានីភ្នំពេញ ជាង ១០ ឆ្នាំមកហើយ លោក ឃឹម វន អាយុ ៤៣ ឆ្នាំ មានប្រសាសន៍ថា ការមានវ៉ាក់សាំងបង្ការជំងឺកូវីដ១៩ សម្រាប់ចាក់ឲ្យពលរដ្ឋកម្ពុជាជារឿងល្អមួយ។ លោកប្រាប់ VOA ថា៖ «បើមានវ៉ាក់សាំងការពារទៅ ប្រជាជនយើងមានថ្នាំការពារ។ បើយើងអត់ថ្នាំការពារ យើងកាន់តែយ៉ាប់ៗទៅហើយ។ យើងមិនដឹងដោះស្រាយតាមផ្លូវណាទេ»។ នៅពេលនេះ លោកទាន់មិនដឹងថាវ៉ាក់សាំងដែលកម្ពុជានឹងយកមកចាក់នោះ មានប្រភពពីណានោះទេ។ ប៉ុន្តែលោកគិតថា វ៉ាក់សាំងមកពីបស្ចិមប្រទេស ដូចជាសហរដ្ឋអាមេរិក និងបណ្តាប្រទេសមួយចំនួននៅអឺរ៉ុប មានប្រសិទ្ធភាពខ្ពស់ ដោយសារប្រទេសទាំងនោះមានបច្ចេកវិទ្យាល្អ។ អ្នករត់រម៉កកង់បី ដែលចំណូលបានធ្លាក់ចុះដោយសារជំងឺកូវីដ១៩ នេះ បានបន្ថែមថា លោកក៏មានការព្រួយបារម្ភអំពីប្រតិកម្មផ្សេងៗដែលកើតឡើង ក្រោយចាក់វ៉ាក់សាំងនេះចូលក្នុងខ្លួន។ នេះនាំឲ្យលោកស្ទាក់ស្ទើរថា គួរចាក់វ៉ាក់សាំងបង្ការជំងឺនេះឬយ៉ាងណា។ លោកបញ្ជាក់ថា៖ «កាលណាយើងចាក់ហើយ យើងអត់ដឹង។ យើងព្រួយបារម្ភដែរ។ យើងអត់ឈឺអីទៅចាក់។ យើងចេះព្រួយបារម្ភហើយ។ បើខ្ញុំវិញស្រួលមិនស្រួល ប្រហែលមិនទៅចាក់ទេព្រោះមិនបានឈឺអីផង»។ កម្ពុជាបានប្រឈមនឹងការឆ្លងជំងឺកូវីដ១៩ ជាលក្ខណៈសហគមន៍លើកដំបូងបង្អស់ កាលពីថ្ងៃទី២៨ ខែវិច្ឆិកា ឆ្នាំ ២០២០ ដែលជាការឆ្លងនាំឲ្យពលរដ្ឋកាន់តែច្រើនព្រួយបារម្ភខ្លាំង។ ប៉ុន្តែកាលពីថ្ងៃអង្គារ ទី២៩ ខែធ្នូ លោកនាយករដ្ឋមន្ត្រី ហ៊ុន សែន មានប្រសាសន៍ថា ការឆ្លងនៅក្នុងសហគមន៍នេះបានបញ្ចប់ ដោយសារក្រសួងសុខាភិបាលរកមិនឃើញការឆ្លងបន្តទៀត។ លោក ហ៊ុន សែន ឲ្យដឹងទៀតថាប្រទេសកម្ពុជានឹងទិញវ៉ាក់សាំងជំងឺនេះ ដើម្បីចាក់ឲ្យប្រជាពលរដ្ឋ ដោយឥតគិតថ្លៃ ហើយការចាក់នោះធ្វើឡើងតាមគោលការណ៍ស្ម័គ្រចិត្ត។ លោក ហ៊ុន សែន បានថ្លែងបន្តថា លោកក៏បារម្ភពីការចាក់វ៉ាក់សាំងនោះ ហើយបណ្តាលឲ្យពលរដ្ឋស្លាប់ ដូច្នេះលោកថា វ៉ាក់សាំងត្រូវតែមានការទទួលស្គាល់ដោយអង្គការសុខភាពពិភពលោក។ លោកមានប្រសាសន៍ថា៖ «ព្រោះខ្ញុំអត់ត្រូវការយកជីវិតមនុស្ស ប្រជាជនកម្ពុជាណាម្នាក់ទៅធ្វើពិសោធន៍ថ្នាំឲ្យអ្នកណាទេ។ បើមិនទាន់មានការទទួលស្គាល់ជាក់លាក់ពីអង្គការសុខភាពពិភពលោក គឺមិនទិញទេ។ ត្រូវច្បាស់ជាមួយគ្នា»។ បើតាមលោក ហ៊ុន សែន រដ្ឋាភិបាលកម្ពុជាក៏អាចទិញវ៉ាក់សាំងពីប្រទេសចិន ប្រសិនបើមានការទទួលស្គាល់ពីអង្គការសុខភាពពិភពលោក ដោយសារប្រទេសចិននៅក្បែរកម្ពុជា ដូច្នេះងាយស្រួលក្នុងការដឹកជញ្ជូនឆាប់រហ័ស។ ពលរដ្ឋនៅភ្នំពេញ ដូចជាលោក ណៃ ចាន់ណា អាយុ ៤០ ឆ្នាំ ដែលជាកម្មករសំណង់ម្នាក់ បានស្វាគមន៍ចំពោះការមានវ៉ាក់សាំងនេះ ប៉ុន្តែលោកបារម្ភអំពីប្រតិកម្មពេលចាក់បញ្ចូលខ្លួន។ លោកប្រាប់ VOA ថា៖ «យើងដឹងថាខ្លាចឆ្លង។ យើងចេះតែថាចាក់ការពារប្រជាជន។ តែនៅពេលចាក់ទៅ ច្បាស់ថ្នាំហ្នឹងមិនសុទ្ធទៅ។ ហើយចេះតែយកមកពីណាចេះតែលក់ ហើយយកមកចាក់អីអញ្ចឹងទៅ និយាយរួមទៅ ហានិភ័យវាច្រើន»។ ចំណែកព្រះអង្គ លុន សុខហួច ដែលជាសាមណេរគង់នៅវត្តកោះនរាយណ៍ រាជធានីភ្នំពេញ ក៏បានបង្ហាញការគាំទ្រចំពោះការនាំចូលវ៉ាក់សាំង ដោយសារព្រះអង្គយល់ថា វ៉ាក់សាំងនេះនឹងជួយកាត់បន្ថយហានិភ័យនៃការរាតត្បាតជំងឺកូវីដ១៩ នៅក្នុងប្រទេស ក៏ដូចជារួមចំណែកក្នុងការលើកកម្ពស់សេដ្ឋកិច្ចជាតិឡើងវិញ។ យ៉ាងណាក្តី ព្រះអង្គ សុខហួច មានមន្ទិលចំពោះប្រភពវ៉ាក់សាំងដែលនឹងត្រូវនាំចូល។ ព្រះអង្គមានសង្ឃដីកាថា៖ «ឃើញអ្នកសារព័ត៌មានជាច្រើន គឺគាត់បង្ហោះពីការនាំចូលវ៉ាក់សាំង ប៉ុន្តែមិនបានបញ្ជាក់ថា វ៉ាក់សាំងដែលកម្ពុជាត្រូវនាំចូល គឺនាំចូលពីប្រទេសណាឲ្យពិតប្រាកដតែម្តងទេ»។ ព្រះអង្គបន្តថាវ៉ាក់សាំងពីបណ្តាប្រទេសនៅបស្ចិមលោកមានប្រសិទ្ធភាពខ្ពស់ជាងវ៉ាក់សាំងពីបណ្តាប្រទេសដទៃទៀត ដោយសារបទពិសោធន៍នៃការផលិតវ៉ាក់សាំងរបស់ពួកគេ។ ដូចប្រជាពលរដ្ឋដទៃទៀតដែរ ព្រះអង្គក៏មានការព្រួយបារម្ភខ្លះៗពីប្រតិកម្មនៃការចាក់វ៉ាក់សាំងនេះ។ ព្រះអង្គមានសង្ឃដីកាថា៖ «អាត្មាមានការព្រួយបារម្ភខ្លះដែរញោម។ ប៉ុន្តែប្រសិនបើយើងមិនសាកល្បង យើងក៏មិនដឹងដែរ។ ទីមួយប្រសិនបើវ៉ាក់សាំងហ្នឹងវាខ្លាំងលើសកម្លាំងយើង អាចថានឹងមានប្រតិកម្ម។ ប៉ុន្តែប្រសិនបើកម្លាំងយើង បើថាអាចទប់ស្កាត់ជាមួយនឹងវ៉ាក់សាំងនឹងបានជាមួយនឹងជំងឺហ្នឹងបានមានន័យថា ពេលយើងចាក់វ៉ាក់សាំងហ្នឹងគឺយើងល្អ»។ សារព័ត៌មានរបស់អាមេរិក New York Times នាពេលថ្មីៗនេះបានសម្ភាសអ្នកដែលចាក់វ៉ាក់សាំងបង្ការជំងឺកូវីដ១៩។ អ្នកខ្លះនិយាយថា ពួកគេមិនមានប្រតិកម្មឬរោគសញ្ញាណាមួយ ក្រោយចាក់វ៉ាក់សាំងនោះទេ។ រីឯអ្នកចាក់វ៉ាក់សាំងមួយចំនួនទៀតនិយាយថា ពួកគេមានរោគសញ្ញាមួយចំនួនដូចជាគ្រុនក្តៅអស់កម្លាំង ឈឺក្បាលនិងរោគសញ្ញាផ្សេងទៀត។ កាលពីពាក់កណ្តាលខែធ្នូ លោកនាយករដ្ឋមន្ត្រី ហ៊ុន សែន បានប្រកាសថា ថវិការដ្ឋត្រូវបានបម្រុងទុកត្រៀមទិញវ៉ាក់សាំងដំបូងចំនួន ១ លានដូស សម្រាប់ចាក់មនុស្ស ៥០ ម៉ឺននាក់ ដែលក្នុងម្នាក់ត្រូវចាក់ ២ ដូស(ពីរដង)។ លោកបានផ្ដល់ឱវាទដល់មន្ត្រីក្រោមបង្គាប់ឲ្យពិចារណាផ្ដល់អាទិភាពវ៉ាក់សាំងដល់អ្នកបម្រើការនៅជួរមុខ រួមមានក្រុមគ្រូពេទ្យ គ្រូបង្រៀន កងកម្លាំងប្រដាប់អាវុធ និងមន្ត្រីតុលាការ។ បើតាមលោក ហ៊ុន សែន កម្ពុជានឹងពឹងផ្អែកលើយន្តការកូវ៉ាក់ (Covax) ដើម្បីទិញវ៉ាក់សាំងចាក់ឲ្យពលរដ្ឋកម្ពុជា។ កូវ៉ាក់គឺជាមជ្ឈមណ្ឌលនៃក្រុមអ្នកស្រាវជ្រាវរកការផលិតនិងអភិវឌ្ឍមធ្យោបាយធ្វើតេស្តនិងបង្កើតឲ្យមានភាព ដែលអាចទទួលបានដោយសមធម៌នូវការព្យាបាលជំងឺកូវីដ១៩ និងវ៉ាក់សាំងប្រឆាំងនឹងជំងឺនេះ។ កូវ៉ាក់បានសន្យាថា នឹងផ្តល់វ៉ាក់សាំងឲ្យកម្ពុជា ២០ ភាគរយនៃប្រជាជនសរុបជាង ១៦ លាននាក់។ បើតាមលោកនាយករដ្ឋមន្រ្តី ហ៊ុន សែន ប្រទេសដែលបានផលិតវ៉ាក់សាំងនិងដាក់ឲ្យប្រើប្រាស់វ៉ាក់សាំងទាំងនោះ រួមមានចិន រុស្សីសហរដ្ឋអាមេរិក អង់គ្លេស និងអាល្លឺម៉ង់ជាដើម។ អង្គការសុខភាពពិភពលោកបានបង្ហើបឲ្យដឹងកាលពីដើមខែធ្នូផងដែរថា វ៉ាក់សាំងទំនងមកដល់កម្ពុជាដំបូងនៅខែមីនា ឆ្នាំ ២០២១ ខាងមុខ។ ក៏ប៉ុន្តែអង្គការអន្តរជាតិនេះ មិនបានបញ្ជាក់ពីប្រភពនៃវ៉ាក់សាំងថាផលិតចេញពីប្រទេសណាទេ។ អ្នកនាំពាក្យក្រសួងសុខាភិបាលកម្ពុជាលោកស្រី ឱ វណ្ណឌីន ប្រាប់ VOA កាលពីថ្ងៃទី២៥ ខែធ្នូថា ក្រសួងសុខាភិបាលរង់ចាំលទ្ធផលវាយតម្លៃរបស់អង្គការសុខភាពពិភពលោក និងមជ្ឈមណ្ឌលកូវ៉ាក់ចំពោះវ៉ាក់សាំងបង្ការជំងឺកូវីដ១៩។ កំពុងអង្គុយលេងជាមួយចៅប្រុសនៅមាត់ទន្លេ អ្នកស្រី អ៊ីង លីហួង អាយុ ៦៣ ឆ្នាំ លើកឡើងថា អ្នកស្រីសប្បាយចិត្តនៅពេលដឹងថា មានវ៉ាក់សាំងការពារជំងឺកូវីដ១៩។ ខណៈពេលមិនដឹងប្រភពច្បាស់របស់វ៉ាក់សាំង អ្នកស្រីក៏បានការបង្ហាញទំនុកចិត្តខ្លះលើរដ្ឋាភិបាលលើការបញ្ជាទិញវ៉ាក់សាំងនេះ។ អ្នកស្រីបញ្ជាក់ថា៖ «ប្រហែលលោកគ្រូពេទ្យ ឬរដ្ឋាភិបាលហ្នឹងគាត់យល់ច្បាស់ហើយ បានយកវ៉ាក់សាំងមកចាក់ការពារ»៕	2020-12-31T07:00:00+07:00	khmer.voanews.com	https://khmer.voanews.com/a/as-cambodia-awaits-vaccine-arrival-some-citizens-concerned-over-origin-and-effectiveness/5719847.html
1c43ecc6-6b59-4ab5-953e-7971e8140f9c	លោកជំទាវ ឱ វណ្ឌឌីន ឧបត្ថម្ភម៉ាស និងសម្ភារសម្រាប់ការពារទប់ស្កាត់ជំងឺកូវីដ-១៩ ដល់អង្គភាពព័ត៌មាន Fresh News	លោកជំទាវ ឱ វណ្ណឌីន រដ្ឋលេខាធិការ និងជាអ្នកនាំពាក្យនៃក្រសួងសុខាភិបាលកម្ពុជា នៅថ្ងៃទី៣០ ខែធ្នូ ឆ្នាំ២០២០នេះ បានឧបត្ថ ម្ភ ម៉ាស និងសម្ភារសម្រាប់ការពារទប់ស្កាត់ជំងឺកូវីដ-១៩ ក្នុងឱកាសអញ្ជើញទស្សនកិច្ចនៅទីស្នាក់ការកណ្តាលថ្មីរបស់អង្គភាពព័ត៌មាន Fresh News ស្ថិតនៅតាមបណ្តោយផ្លូវ៥៩៨ សង្កាត់ច្រាំងចម្រេះ២ ខណ្ឌឫស្សីកែវ រាជធានីភ្នំពេញ។ ម៉ាស២កេស (១កេស ៥០ប្រអប់), ជែលលាងដៃ, អាល់កុល ១ពីដុង (៣០លីត្រ) និងប្រដាប់វាស់កំដៅ (ចំនួន៣) ជូនអង្គភាពព័ត៌មាន Fresh News សម្រាប់ប្រើប្រាស់ ក៏ដូចជាការជូនកាដូអបអរទីស្នាក់ការថ្មី។ ដំណើរអញ្ជើញទស្សនកិច្ចរបស់លោកជំទាវ ឱ វណ្ណឌីន នៅទីស្នាក់ការកណ្តាលថ្មីអង្គភាពព័ត៌មាន Fresh News ដើម្បីជាការអបអរសាទរ និងស្វែងយល់ពីដំណើរការអង្គភាពព័ត៌មានមួយនេះ។ វត្តមានរបស់លោកស្រីរដ្ឋលេខាធិការ ត្រូវបានស្វាគមន៍យ៉ាងកក់ក្តៅពីលោក លឹម ជាវុត្ថា ស្ថាបនិក និងជានាយកប្រតិបត្តិអង្គភាពព័ត៌មាន Fresh News និងថ្នាក់ដឹកនាំ ព្រមទាំងបុគ្គលិកនៅទីស្នាក់ការកណ្តាល។ លោកជំទាវ ឱ វណ្ណឌីន បានថ្លែងថា ។ ជាមួយគ្នានោះ លោកជំទាវ ឱ វណ្ណឌីន ក៏បានជូនពរលោក លឹម ជាវុត្ថា ថ្នាក់ដឹកនាំ និងបុគ្គលិកអង្គភាពព័ត៌មាន Fresh News ទាំងអស់ក្នុងឱកាសចូលឆ្នាំសកល មានសុខភាពល្អ ហើយក៏ជូនឲ្យអង្គភាពព័ត៌មាន Fresh News បន្តឈរជើងរឹងមាំ និងទទួលបានប្រជាប្រិយភាពកាន់តែខ្លាំងលើសមរភូមិព័ត៌មាន។ ជាការឆ្លើយតប លោក លឹម ជាវុត្ថា បានថ្លែងអំណរគុណយ៉ាងជ្រាលជ្រៅចំពោះលោកជំទាវ ដែលតែងតែផ្ដល់ជូនព័ត៌មានលម្អិតលើវិស័យសុខាភិបាល ជាពិសេសអំពីជំងឺកូវីដ-១៩កន្លងមកនេះ ។លើសពីនោះ បានបន្ដជួយផ្ដល់នូវសម្ភារប្រើប្រាស់ សម្រាប់ការពារទប់ស្កាត់ជំងឺកូវីដ-១៩ ជូនអង្គភាពព័ត៌មាន Fresh News កន្លងមកនេះ។ ទន្ទឹមនឹងនោះ លោក លឹម ជាវុត្ថា បានបង្ហាញក្តីរីករាយ និងគោរពអរគុណយ៉ាងអនេកចំពោះលោកជំទាវ ដែលបានអញ្ជើញបំពេញទស្សនកិច្ច និងបានផ្តល់ការណែនាំមួយចំនួនដើម្បីពង្រឹងការងារព័ត៌មាន៕	2020-12-30T22:14:00+07:00	freshnewsasia.com	https://m.freshnewsasia.com/index.php/en/localnews/181991-2020-12-30-08-14-25.html
24469c25-9fb9-4a56-9de5-6417df27a54a	សហរដ្ឋអាមេរិក៖ សមាជិកសភាជាប់ឆ្នោតលោក Luke Letlow «ស្លាប់ដោយសារជំងឺកូវីដ-១៩» (Video inside)	សមាជិកសភាជាប់ឆ្នោតមួយរូប នៃគណបក្សសាធារណរដ្ឋ មកពីរដ្ឋល្វីសស្យាណា (Louisiana) គឺលោក លូក ឡេតឡូ (Luke Letlow) បានបាត់បង់ជីវិតហើយក្រោយឆ្លង COVID-19 ហើយលោកក៏បានក្លាយជា សមាជិកសភាអាមេរិកដំបូងគេបំផុត ដែលបានបាត់បង់ជីវិត ដោយសារជំងឺរាតត្បាតសកលនេះផងដែរ។ នេះបើតាមការចេញផ្សាយ ដោយសារព័ត៌មាន CNA នាព្រឹកថ្ងៃពុធ ទី៣០ ខែធ្នូ ឆ្នាំ២០២០។ លោក Luke Letlow អាយុ ៤១ឆ្នាំបានជាប់ឆ្នោតជា សមាជិកសភាអាមេរិក ប្រចាំនៅរដ្ឋ Louisiana និងបានគ្រោងស្បថឡើងកាន់តំណែងជាផ្លូវការ នៅថ្ងៃអាទិត្យសប្តាហ៍នេះ ប៉ុន្តែជាអកុសលលោកបានបាត់បង់ជីវិតទៅហើយ។ លោក Luke Letlow បានប្រកាសថា ខ្លួនលោកឆ្លងជំងឺ COVID-19 កាលពីថ្ងៃទី១៨ ខែធ្នូ ហើយក៏ចាប់ផ្តើមស្ថិតនៅដាច់ដោយឡែក ក្នុងផ្ទះលោកផ្ទាល់ ប៉ុន្តែរយៈពេល ០៣ថ្ងៃក្រោយមក លោកត្រូវបានបញ្ជូនទៅកាន់មន្ទីរពេទ្យ ដោយសារតែអការៈធ្ងន់ធ្ងរ។ គួរបញ្ជាក់ថាលោក Luke Letlow បានលាចាកលោក ដោយបន្សល់ទុកភរិយា និងកូនចំនួនពីរនាក់។ ជុំវិញការស្លាប់ដំបូងនៃ សមាជិកសភាអាមេរិកដោយសារជំងឺ COVID-19 នេះ អភិបាលរដ្ឋ Louisiana លោក ចន ប៊ែល អ៊ែដវើដស៍ (John Bel Edwards) ក៏បានសម្តែងនូវការសោកស្តាយជាពន់ពេល និងចូលរួមរំលែកទុក្ខ ចំពោះក្រុមគ្រួសារលោក Luke ផងដែរ៕	2020-12-30T18:29:00+07:00	freshnewsasia.com	https://m.freshnewsasia.com/index.php/en/internationalnews/181926-2020-12-30-04-29-51.html
b74919f6-0ebe-4754-9a36-6f94ade80ef7	BREAKING: សហរដ្ឋអាមេរិក៖ អ្នកជំងឺរហូតដល់ ៣,៣៩៨នាក់ស្លាប់ និងមនុស្សជិត ២០ម៉ឺននាក់ទៀតឆ្លងកូវីដ-១៩ ក្នុងពេលតែ១ថ្ងៃ!	នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៩៤,៨៦០នាក់ទៀតបានឆ្លង COVID-19 ខណៈអ្នកជំងឺ ៣,៣៩៨នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃពុធ ទី៣០ ខែធ្នូ ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ១៩,៩៧៧,៧០៤ករណី ក្នុងនោះមាន អ្នកស្លាប់សរុបចំនួន ៣៤៦,៥៧៩នាក់ និងជាសះស្បើយឡើងសរុបចំនួន ១១,៨៤៤,៤៧២នាក់។ គួរបញ្ជាក់ថា សហរដ្ឋអាមេរិក នៅថ្ងៃអង្គារសប្ដាហ៍នេះ (ពេលវេលានៅវ៉ាស៊ីនតោន) បានប្រកាសពីការរកឃើញនូវករណីឆ្លងវីរុស COVID-19 ទម្រង់ថ្មីលើកដំបូងបំផុត លើបុរសម្នាក់រស់នៅក្នុងរដ្ឋខូឡូរ៉ាដូ (Colorado) ហើយអាជ្ញាធរកំពុងតាមដានយ៉ាងយកចិត្តទុកដាក់ ដើម្បីស្វែងរកអ្នកដែលធ្លាប់មានទំនាក់ទំនងដោយផ្ទាល់ ជាមួយបុរសរូបនេះ។ លោក ចូ បៃដិន ដែលនឹងត្រូវស្បថឡើងកាន់តំណែងប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ក៏ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម៕	2020-12-30T17:21:00+07:00	freshnewsasia.com	https://m.freshnewsasia.com/index.php/en/internationalnews/181908-2020-12-30-03-21-14.html
7f1a41d7-8f92-4803-8868-a08c8135e823	ក្នុងឱកាស ឆ្លងឆ្នាំសកល ! ក្រសួងទេសចរណ៍ ណែនាំ មន្ទីរទេសចរណ៍រាជធានី-ខេត្ត ត្រូវបន្ដអនុវត្ត ឲ្យម៉ឺងម៉ាត់ នូវវិធានការទប់ ស្កាត់ជំងឺកូវីដ-១៩	ភ្នំពេញ ៖ នាឱកាសឆ្លងឆ្នាំសកល ២០២០ ឆ្លងចូល ២០២១ ក្រសួងទេសចរណ៍ បានធ្វើការណែនាំដល់មន្ទីរទេសចរណ៍ រាជធានី-ខេត្តបន្តអនុវត្តឲ្យបានយ៉ាងខ្ជាប់ខ្ជួន និងម៉ឺងម៉ាត់នូវវិធានការក្រសួងសុខាភិបាល និងវិធានសុវត្ថិភាពទេស ចរណ៍ ដើម្បីទប់ស្កាត់ការរីករាលដាលជំងឺកូវីដ-១៩។ យោងតាមសារាចរណែនាំរបស់ ក្រសួងទេចរណ៍ នៅថ្ងៃទី២៩ ខែធ្នូ ឆ្នាំ២០២០ បានឲ្យដឹងថា ដើម្បីត្រៀមលក្ខណៈ ស្វាគមន៍ភ្ញៀវទេសចរ នាឱកាសឆ្លងឆ្នាំសកល ២០២០ ឆ្លងចូល ២០២១ និងស្របពេលព្រឹត្តិការណ៍សហគមន៍ ២៨ វិច្ឆិកា ត្រូវបានបិទបញ្ចប់ក្រសួងទេសចរណ៍ បានធ្វើការណែនាំដល់មន្ទីរទេសចរណ៍រាជធានី-ខេត្ត ដូចខាងក្រោម ៖ ទី១-បន្តជំរុញការអនុវត្តឲ្យបានយ៉ាងខ្ជាប់ខ្ជួន និងម៉ឺងម៉ាត់នូវវិធានការទាំងឡាយដែលបានដាក់ចេញដោយ ក្រសួងសុខាភិបាល និងវិធានសុវត្ថិភាពទេសចរណ៍របស់ក្រសួងទេសចរណ៍ ក្នុងការទប់ស្កាត់ការរីករាលដាលជំងឺកូវីដ-១៩ ពិសេសការត្រួតពិនិត្យកម្តៅ ពាក់ម៉ាស លាងដៃ និងបាញ់អាកុលសម្លាប់មេរោគ ឲ្យបានជាប្រចាំនៅគ្រប់គោល ដៅទេសចរណ៍ទាំងអស់។ ទី២-បង្កើនការគ្រប់គ្រងគ្រប់គោលដៅទេសចរណ៍ទាំងអស់ឲ្យបានល្អប្រសើរ ពិសេសការកំណត់សមត្ថភាពផ្ទុកអតិបរមា(Carrying Capacity)។ រាល់ការជួបជុំជាក្រុមនៅតាមកន្លែងលំហែកម្សាន្ត ឬនៅក្នុងភោជនីយដ្ឋាន ត្រូវរក្សាគម្លាតសុវត្ថិភាពឲ្យបានត្រឹមត្រូវ (យ៉ាងតិច ១ ម៉ែត្រកន្លះពីគ្នា) និងត្រូវកត់ត្រាព័ត៌មានភ្ញៀវទេសចរឲ្យបានហ្មត់ចត់ (ឈ្មោះ លេខទូរស័ព្ទ និងអាសយដ្ឋាន)។ ទី៣-បន្តសហការជាមួយរដ្ឋបាលរាជធានី-ខេត្ត ក្នុងការពង្រឹងគុណភាពសេវាទេសចរណ៍ ថែរក្សាអនាម័យបរិស្ថាន និងរក្សាតម្លៃផលិតផលឲ្យបានសមរម្យ។ និងទី៤-បន្តចុះតាមគោលដៅទេសចរណ៍សំខាន់ៗ ដើម្បីបញ្ជ្រាបការយល់ដឹងជាសាធារណៈដល់ភ្ញៀវទេសចរ និងប្រជាពលរដ្ឋអំពីហានិភ័យ និងវិធានការទប់ស្កាត់ការរីករាលដាលនៃជំងឺកូវីដ-១៩៕	2020-12-30T14:42:00+07:00	dap-news.com	https://dap-news.com/national/2020/12/30/108581/
7ecf9606-41aa-4379-9809-f8fc5f313319	ថ្ងៃទី២៩ ធ្នូ មិនមានករណី វិជ្ជមានវីរុស កូវីដ-១៩ ថ្មី និងមានអ្នក ជាសះស្បេីយចំនួន ១នាក់	No Content	2020-12-30T14:34:00+07:00	dap-news.com	https://dap-news.com/national/2020/12/30/108575/
944610b1-b9db-4d80-b0cd-edfa02e80ad1	TOP NEWS: ក្រសួងសុខាភិបាលបន្តប្រកាសថា មិនមានរកឃើញករណីឆ្លងជំងឺកូវីដ១៩ ថ្មីនោះទេ ខណៈអ្នកជំងឺមា្នក់បានជាសះស្បើយ (Video inside)	ក្រសួងសុខាភិបាល នៅព្រឹកថ្ងៃទី៣០ ខែធ្នូ ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ពីការមិនមានរកឃើញអ្នកឆ្លងជំងឺកូវីដ១៩ ថ្មីនោះទេ ខណៈអ្នកជំងឺម្នាក់ទៀតបានជាសះស្បើយ ត្រូវបានអនុញ្ញាតឲ្យចេញពីមន្ទីរពេទ្យ។ អ្នកជាសះស្បើយគឺជាបុរសជនជាតិខ្មែរ អាយុ៣៧ឆ្នាំ ស្នាក់នៅសង្កាត់បឹងកក់២ ខណ្ឌទួលគោក រាជធានីភ្នំពេញ បានទៅហាង Zando សាខាបឹងកេងកង កាលពីយប់ថ្ងៃទី២៨ ខែវិច្ឆិកា ឆ្នាំ២០២០ ត្រូវបានជាសះស្បើយ និងត្រូវបានអនុញ្ញាតឲ្យចេញពី មន្ទីរពេទ្យមិត្តភាពខ្មែរ-សូវៀត។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី៣០ ខែធ្នូ ឆ្នាំ២០២០នេះ កម្ពុជារកឃើញអ្នកឆ្លងជំងឺកូវីដ១៩ សរុបចំនួន៣៦៤នាក់ ក្នុងនោះអ្នកព្យាបាលជាសះស្បើយ ចំនួន៣៦១នាក់ និងអ្នកជំងឺ៣នាក់កំពុងសម្រាកព្យាបាលនៅមន្ទីរពេទ្យ។ សម្រាប់អ្នកជាប់ពាក់ព័ន្ធព្រឹត្តិការណ៍ «សហគមន៍២៨វិច្ឆិកា» វិញ រកឃើញវិជ្ជមានចំនួន ៤១នាក់ ក្នុងនោះបានជាសះស្បើយ៣៩នាក់ និង២នាក់ទៀតកំពុងសម្រាកនៅមន្ទីរពេទ្យ៕	2020-12-30T14:08:00+07:00	freshnewsasia.com	https://m.freshnewsasia.com/index.php/en/localnews/181870-2020-12-30-00-08-16.html
d83c3c6c-bc68-45ae-a5d1-8264b71b8652	ទូតខ្មែរនៅមីយ៉ាន់ម៉ា អំពាវនាវឱ្យប្រជាពលរដ្ឋ បន្តប្រុងប្រយ័ត្នជាប់ជានិច្ចចំពោះជំងឺកូវីដ-១៩	ទូតកម្ពុជាប្រចាំសាធារណរដ្ឋសហភាពមីយ៉ាន់ម៉ា បានចេញសេចក្ដី អំពាវនាវឱ្យប្រជាពលរដ្ឋខ្មែរ ដែលរស់នៅក្នុងប្រទេសនេះ បន្តប្រុងប្រយ័ត្នជាប់ជានិច្ចចំពោះជំងឺកូវីដ-១៩។ ឯកអគ្គរាជទូតកម្ពុជាប្រចាំសាធារណរដ្ឋសហភាពមីយ៉ាន់ម៉ា បានអំពាវនាវដល់ព្រះសង្ឃ ដូនជី និងបងប្អូនសហគមន៍ខ្មែរ ទាំងអស់ ដែលកំពុងគង់សិក្សានិងរស់នៅក្នុងប្រទេសមីយ៉ាន់ម៉ា សូមបន្តការប្រុងប្រយ័ត្នខ្ពស់ជាប់ជានិច្ច និងចូលរួមអនុវត្ត វិធានការនានារបស់ក្រសួងសុខាភិបាលនិងកីឡា ក៏ដូចជា សេចក្តីណែនាំរបស់អាជ្ញាធរមូលដ្ឋានរបស់ប្រទេសមីយ៉ាន់ម៉ា ដែលមានស្រាប់ ពាក់ព័ន្ធនឹងការបង្ការ និងគ្រប់គ្រងការរីករាលដាលនៃជំងឺកូវីដ-១៩ ជាពិសេស នៅក្នុងអំឡុងពេលនៃការ មកដល់នៃរដូវរងានាចុងឆ្នាំ២០២០ និងដើម ឆ្នាំ២០២១ ខាងមុនេះ ។ យោងតាមសេចក្តីជូនដំណឹងរបស់ស្ថានឯកអគ្គរាជទូតកម្ពុជាប្រចាំសាធារណរដ្ឋសហភាពមីយ៉ាន់ម៉ា បញ្ជាក់ថា ទោះបី អត្រានៃអ្នកឆ្លងនៅប្រទេសមីយ៉ាន់ម៉ាមានការធ្លាក់ចុះក៏ពិតមែន ប៉ុន្តែស្ថានការណ៍ ទូទៅនៃជំងឺកូវីដ-១៩នៅលើពិភពលោក នៅតែមានលក្ខណៈផុយស្រួយ និងមិនទាន់ប្រាកដប្រជានៅឡើយទេ ដែលហានិភ័យនៃការឆ្លងរីករាលដាល ខ្ពស់អាចកើតមានឡើងវិញគ្រប់ពេលវេលា និងឆាប់រហ័សបំផុត។ ដូច្នេះ សូម ព្រះសង្ឃ ដូនជី និងបងប្អូនសហគមន៍ខ្មែរទាំងអស់ នៅក្នុងប្រទេសមីយ៉ាន់ម៉ា ត្រូវតែបន្តការប្រុងប្រយ័ត្នខ្ពស់ជាប់ជានិច្ច ដើម្បីចៀសវាងការឆ្លងជាយថាហេតុ។ ប្រភពដដែលបញ្ជាក់ថា ក្នុងករណីមានកិច្ចការបន្ទាន់ផ្សេងៗ សូមធ្វើទំនាក់ទំនងមកលោក ម៉ៅ ដារ៉េត លេខាធិការទី១ របស់ស្ថានឯកអគ្គរាជទូតតាមលេខទូរសព្ទ +959 445 399 399 ៕	2020-12-30T10:31:29+07:00	kbnnews.com	https://kbn.news/archives/198201
ad49a37f-d91a-4e62-bc65-b53fd05b0349	ប្រទេសចំនួន៣ នៅតំបន់អាស៊ានមិនមានករណីឆ្លងថ្មី ខណៈ៧ប្រទេសទៀត ឆ្លងជាង១១ ០០០នាក់	បរទេស៖ បើគិតរយៈពេល២៤ម៉ោងកន្លងមកនេះ ប្រទេសចំនួន៣នៅក្នុងតំបន់អាស៊ាន មិនមានករណីឆ្លងថ្មី និងស្លាប់ថ្មី ប៉ុន្ដែប្រទេសចំនួន៧ផ្សេងទៀត នៅក្នុងតំបន់នេះ មានករណីឆ្លងថ្មី ចំនួន ១១ ៥០៤នាក់ និងស្លាប់ថ្មី ៣១១នាក់ ធ្វើឲ្យតួលេខអ្នកឆ្លងសរុប នៅក្នុងតំបន់អាស៊ានកើនដល់ 1 497 409នាក់ ស្លាប់ 34 087នាក់ ជាសះស្បើយ 1 292 245នាក់ អ្នកកំពុងសម្រាកព្យាបាល ចំនួន 171 077នាក់ និងអ្នកឈឺធ្ងន់ 826នាក់។ នេះបើតាមការចេញផ្សាយរបស់ Worldometer កាលពីព្រឹក ថ្ងៃទី៣០ ខែធ្នូ ឆ្នាំ២០២០។ ឥណ្ឌូនេស៊ី ក្លាយជាប្រទេស មានអ្នកឆ្លង និងស្លាប់ដោយសារកូវីដ-១៩ ច្រើនជាងគេបំផុត នៅក្នុងតំបន់អាស៊ាន។ ប្រទេសនេះមានអ្នកឆ្លងសរុប 727 122នាក់ (ឆ្លងថ្មី 7 903នាក់) ស្លាប់ 21 703នាក់ (ករណីស្លាប់ថ្មី 251នាក់) និងជាសះស្បើយ 596 783នាក់។ ហ្វីលីពីន ជាប្រទេសមានអ្នកឆ្លង និងស្លាប់ច្រើន នៅក្នុងតំបន់ បន្ទាប់ពីប្រទេសឥណ្ឌូនេស៊ី។ ប្រទេសនេះ មានអ្នកឆ្លងសរុប ៤៧១ ៤២៦នាក់ (ឆ្លងថ្មី៨៨៦នាក់) ស្លាប់ ៩ ១៦២នាក់ (ស្លាប់ថ្មី៣៨នាក់) និងជាសះស្បើយ ៤៣៩ ០១៦នាក់។ មីយ៉ាន់ម៉ា (ភូមា) ជាប្រទេសមានអ្នកឆ្លងកូវីដ-១៩ក្រោយគេ នៅក្នុងតំបន់អាស៊ាន ប៉ុន្ដែប្រទេសនេះ មានសន្ទុះ នៃការឆ្លងច្រើន។ រហូតមកដល់ពេលនេះ ប្រទេសនេះ មានអ្នកឆ្លង ១២៣ ១៥៣នាក់ (ឆ្លងថ្មី៦១៩នាក់) ស្លាប់ ២ ៦៣៧នាក់ (ស្លាប់ថ្មី១៩នាក់) និងជាសះស្បើយ ១០៥ ២៧៩នាក់។ ម៉ាឡេស៊ី មានអ្នកឆ្លង ១០៨ ៦១៥នាក់ (ឆ្លងថ្មី១ ៩២៥នាក់) ស្លាប់ ៤៥៧នាក់ (ស្លាប់ថ្មី២នាក់) និងជាសះស្បើយ ៨៦ ៧១៥នាក់។ សិង្ហបុរី មានអ្នកឆ្លងសរុប ៥៨ ៥៤២នាក់ (ឆ្លងថ្មី ១៣នាក់) ស្លាប់២៩នាក់ (មិនមានករណីស្លាប់ថ្មី) និងជាសះស្បើយ ៥៨ ៤០០នាក់។ ថៃ មានអ្នកឆ្លងសរុប ៦ ៤៤០នាក់ (ឆ្លងថ្មី១៥៥នាក់) ស្លាប់៦១នាក់ (ស្លាប់ថ្មីម្នាក់) និងជាសះស្បើយ ៤ ១៨៤នាក់។ វៀតណាម មានអ្នកឆ្លងសរុប ១ ៤៥៤នាក់ (ឆ្លងថ្មី៣នាក់) ស្លាប់៣៥នាក់ (មិនមានករណីស្លាប់ថ្មី) និងជាសះស្បើយ ១ ៣១៩នាក់។ កម្ពុជា មានអ្នកឆ្លងសរុប ៣៦៤នាក់ មិនមានករណីស្លាប់ តែមានអ្នកជាសះស្បើយ ៣៦១នាក់។ រីឯប៊្រុយណេ មានអ្នកឆ្លង ១៥២នាក់ ស្លាប់៣នាក់ និងជាសះស្បើយ ១៤៩នាក់។ ចំណែកប្រទេសឡាវ មានអ្នកឆ្លង៤១នាក់ មិនមានករណីស្លាប់ តែមានអ្នកជាសះស្បើយ៤០នាក់៕	2020-12-30T10:01:47+07:00	kbnnews.com	https://kbn.news/archives/198189
a6b51372-28c0-42a4-8345-78d690e6a2ed	អ្វីទៅជាជំងឺតេតាណូស?	តេតាណូស (Tétanos) គឺជាជំងឺមួយកើតឡើងដោយសារជាតិពុលរបស់ Bactérie Clostridium tetani ទៅភ្ជាប់កោសិកាប្រព័ន្ធប្រសាទ ហើយបណ្តាលឲ្យមានការកន្ត្រាក់សាច់ដុំ ចាប់ផ្ដើមដំបូងនៅលើសាច់ដុំផ្ទៃមុខ សាច់ដុំក។ ក្នុងនោះ បណ្តាលឲ្យមានការឈឺចាប់ ពិបាកហារមាត់ ពិបាកលេបទឹកមាត់ និងចំណីអាហារ ដែលតែងតែចូលមកផ្នែកសង្គ្រោះបន្ទាន់ នៃមន្ទីរពេទ្យកាល់ម៉ែតយើងជាញឹកញាប់។ ជំងឺតេតាណូស អាចកើតឡើងចំពោះមនុស្សយើងគ្រប់វ័យ និងទៅលើសត្វពាហនៈផងដែរ។ តែបើកើតលើកូនក្មេងទើបនឹងកើត យើងច្រើនហៅថាជំងឺស្កន្ទជាន់ ដោយសារមិនបានការចាក់ថ្នាំបង្ការ ឬចាក់មិនបានគ្រប់គ្រាន់(Vaccination incomplète) ឬមិនបានចាក់ រំលឹកឡើងវិញ(Absence de rappel) និងការខ្វះអនាម័យធ្វើឲ្យជំងឺតេតាណូសកើតមានឡើងជាញឹកញាប់ ហើយធ្ងន់ធ្ងរ ដែលបណ្តាលឲ្យអ្នកជំងឺស្លាប់។ មេរោគ នៃជំងឺតេតាណូសឈ្មោះក្លូសទ្រីឌីយ្យូមតេតានី (Clostridium tetani ou Bacillus tetani ou Bacille de Nicolaïer) គឺជាបាក់ស៊ីក្រាំបូក មានចលនារស់នៅដោយមិនត្រូវការខ្យល់អុកស៊ីហ្សែន។ មេរោគតេតាណូសរស់នៅក្នុងដី ក្នុងលាមកសត្វរស់នៅក្នុងប្រដាប់រំលាយអាហាររបស់មនុស្ស និង សត្វពាហនៈដែលស៊ីស្មៅជាអាហារ។ មេរោគតេតាណូសមានទ្រង់ទ្រាយពីរ ៖ – ទី១រូបរាងជាបាក់ស៊ី (forme végétative) ដែលយើងអាចសម្លាប់ពួកវាបានដោយសារថ្នាំផ្សះ ដោយ សារកម្ដៅ ដោយសារថ្នាំសម្លាប់មេរោគជាពីសេសពពួកអាល់កាឡាំង។ – ទី២រូបរាងជាស្ព័រ (forme sporulée ) ដែលរស់នៅបានយូរឆ្នាំដែលធន់នឹងកម្ដៅ និងទឹកថ្នាំសម្លាប់ មេ រោគ។ មេរោគតេតាណូសបញ្ចេញជាតិពុលពីរយ៉ាងទៅលើប្រព័ន្ធប្រសាទ គឺ Tétanospasmine ធ្វើដំណើរតាមចរន្តឈាម និងទឹករងៃ រួចទៅភ្ជាប់នឹងកោសិកាប្រព័ន្ធប្រសាទ រីឯTétanolysine ជួយសម្រួល ការកើនឡើង នៃមេរោគតេតាណូស។ មេរោគ នៃជំងឺតេតាណូសចូលមកក្នុងខ្លួនមនុស្សយើងតាមរយៈរបួស ដំបៅ សត្វខាំ។ ទោះបីរបួសនោះតិចតួចក្តី។ ចាប់តាំងពីពេលមេរោគតេតាណូសចូលក្នុងខ្លួនយើងតាមរយៈមុខរបួសដោយប្រការណាមួយ រហូត ដល់ចេញរោគសញ្ញាតេតាណូសមានរយៈពេលជាមធ្យមប្រហែលពី១០ថ្ងៃ ទៅ១៥ថ្ងៃ។ តែរោគសញ្ញា អាចនឹងកើតឡើងពីរយៈពេលតិចជាង២៤ម៉ោង ដល់២១ថ្ងៃ។ កាលណារោគសញ្ញាកាន់តែឆាប់កើតឡើង ជំងឺតេតាណូស កាន់តែធ្ងន់ធ្ងរ។ – ការកន្ទ្រាក់សាច់ដុំនៅលើផ្ទៃមុខធ្វើឲ្យ ៖ ពិបាកហារមាត់((Trismus) មុខដូចស្វាសើច (rire sadonique) ពិបាកលេបទឹកមាត់ ឬចំណីអាហារ និងធ្វើឲ្យឈ្លក់(Dysphagie avec risque de fausse route)។ – ការកន្ទ្រាក់សាច់ដុំ និងសាច់ដុំខ្នងធ្វើឲ្យ ៖ ក្បាលទាញមកក្រោយឆ្អឹងខ្នងកោង ផតមកមុខ (opisthotonos)។ – ការកន្ទ្រាក់សាច់ដុំនៅអវយវៈលើធ្វើឲ្យដៃបត់ចូលហើយរឹង។ – ការកន្ទ្រាក់សាច់ដុំនៅអវយវៈក្រោម ធ្វើឲ្យជើងលាតសន្ធឹងត្រង់ហើយរឹង។ – ការកន្ទ្រាក់សាច់ដុំទ្រូង និងសន្ទះទ្រូង ធ្វើឲ្យអ្នកជំងឺពិបាកដកដង្ហើម។ – រោគសញ្ញាផ្សេងទៀតមានឡើងឈាម បេះដូងដើរញាប់ បែកញើសខ្លាំង ក្តៅខ្លួន។ ក្នុងករណី ធ្ងន់ធ្ងរខ្លាំង បេះដូងដើរយឺត និងសម្ពាធឈាមចុះ។ – មានការកន្ទ្រាក់សាច់ដុំជាប់ និងមានការឈឺចាប់ខ្លាំង។ ការកន្ទ្រាក់សាច់ដុំនេះខ្លាំងឡើងៗ នៅពេលលឺសំឡេង ពេលត្រូវពន្លឺ ឬនៅពេលគ្រូពេទ្យពិនិត្យ។ ជំងឺតេតាណូស គឺជាជំងឺមួយដែលយើងទាំងអស់គ្នាអាចការពារបាន ៖ – ចាក់ថ្នាំបង្ការតេតាណូស(Vaccination antitétanique) ឲ្យបានគ្រប់គ្រាន់ និងចាក់រំលឹកឡើងវិញ។ – ក្នុងករណីមានរបួសដោយប្រការណាមួយយើង ៖ • ត្រូវលាងសំអាតមុខរបួសដោយទឹកស្អាត ទឹកថ្នាំសម្លាប់មេរោគ។ • ត្រូវចាក់ Sérum antitétanique (SAT) ត្រូវចាក់ Vaccin antitétanique (VAT)។ “ជំងឺតេតាណូស តែងតែកើតឡើងចំពោះអ្នកមិនបានចាក់ថ្នាំការពារតេតាណូស អ្នកចាក់មិនបាន គ្រប់គ្រាន់ អ្នកចាក់បានគ្រប់គ្រាន់តែមិនបានចាក់រំលឹកឡើងវិញ នៅពេលមានរបួសដោយប្រការណាមួយ។ ដើម្បីការពារជំងឺតេតាណូស សូមបងប្អូនទៅចាក់ថ្នាំបង្ការនៅតាមមន្ទីរពេទ្យ ឬមណ្ឌលសុខភាពដែលនៅជិតអស់លោកអ្នក”៕	2020-12-30T09:03:00+07:00	kampucheathmey.com	https://www.kampucheathmey.com/health/38142
bc2d9bc3-5a82-4c5d-b007-190e8e5c87ba	ជំងឺលើសជាតិខ្លាញ់ក្នុងសរសៃឈាម តើគួរបារម្ភ ឬទេ?	ការលើសជាតិខ្លាញ់ (Cholesterol) ក្នុងសរសៃឈាមជាមូលហេតុចម្បងមួយនៃជំងឺស្ទះសរសៃឈាមបេះដូង (Coronary artery disease) និង ស្ទះសរសៃឈាមខួរក្បាល (Ischemic stroke) ដែលបណ្តាលឲ្យបាត់បង់ជីវិតបានយ៉ាងងាយ។ ក) មូលហេតុបង្ករួមមាន – កត្តាតំណពូជ – ជំងឺទឹកនោមផ្អែម – ជំងឺលើសឈាម ឫលើសសំពាធឈាម – ជំងឺខ្វះអ័រម៉ូនទីរូអីត – ថ្នាំមួយចំនួនដែលបង្កឲ្យលើស Cholesterol ខ) រោគសញ្ញានៃជំងឺនេះ អាចស្តែងជា – ការស្ទះសរសៃឈាម (Atheros sclerosis and related complications) – Xanthelasma ការកកជាតិ cholesterol លើត្របកភ្នែក – Tendinous xanthomas គ) ការព្យាបាល – ជួបគ្រូពេទ្យដើម្បីពន្យល់ពីរបបអាហារ និងប្រភេទអាហារសម្រាប់ការរក្សាសុខភាពយូរអង្វែង ពិសេសប្រភេទអាហារការពារសរសៃឈាមបេះដូង – ធ្វើលំហាត់ប្រាណទៀងទាត់ – ការព្យាបាលដោយថ្នាំ ដែលមានវេជ្ជបញ្ជាត្រឹមត្រូវ ប្រសិនបើមានបញ្ហា ឬអាការៈដូចដែលបានរៀបរាប់ខាងលើ សូមអញ្ជើញទៅពិគ្រោះជាមួយវេជ្ជបណ្ឌិតជំនាញ នៅមន្ទីរពេទ្យកាល់ម៉ែត ដើម្បីទទួលការប្រឹក្សា និងពិនិត្យព្យាបាលប្រកបដោយគុណភាព ប្រសិទ្ធភាពខ្ពស់៕	2020-12-30T08:54:00+07:00	kampucheathmey.com	https://www.kampucheathmey.com/health/38147
9c1e499a-91ab-4bb8-be14-16c2c094e61c	អ្នកជំងឺកូវីដ-១៩ នៅកម្ពុជា សល់តែប៉ុន្មាននាក់ប៉ុណ្ណោះ ព្យាបាលជាអស់ហើយ	រាជធានីភ្នំពេញ៖ ក្រសួងសុខាភិបាល បានចេញសេចក្តីប្រកាសព័ត៌មាន នៅព្រឹកថ្ងៃទី៣០ ខែធ្នូ ឆ្នាំ២០២០ថា ក្រសួងរកមិនឃើញករណីឆ្លងថ្មី នៃជំងឺកូវីដ-១៩ ថ្មីនោះទេ ប៉ុន្ដែនៅកម្ពុជាមានអ្នកជំងឺម្នាក់ទៀត ត្រូវបានព្យាបាលឲ្យជាសះស្បើយ ទើបក្រុមគ្រូពេទ្យអនុញ្ញាតឲ្យចេញពីមន្ទីរពេទ្យ។ ក្រសួងសុខាភិបាលកម្ពុជា បានបញ្ជាក់ថា អ្នកជំងឺម្នាក់ ដែលទើបនឹងព្យាបាលជាសះស្បើយនោះ ជាបុរសជនជាតិខ្មែរ អាយុ៣៧ឆ្នាំ ស្នាក់នៅសង្កាត់បឹងកក់២ ខណ្ឌទួលគោក រាជធានីភ្នំពេញ។ គាត់ជាអ្នកចូលទៅហាង Zando សាខាបឹងកេងកង កាលពីយប់ ថ្ងៃទី២៨ ខែវិច្ឆិកា ឆ្នាំ២០២០ ហើយត្រូវបានជាសះស្បើយ ទើបក្រុមគ្រូពេទ្យអនុញ្ញាតឲ្យចេញពីមន្ទីរពេទ្យមិត្តភាពខ្មែរ-សូវៀត។ បើគិតមកដល់ម៉ោង៧ព្រឹក ថ្ងៃទី៣០ ខែធ្នូ ឆ្នាំ២០២០ នៅកម្ពុជាមានអ្នកឆ្លងជំងឺកូវីដ-១៩ សរុបចំនួន៣៦៤នាក់។ ក្នុងចំណោមអ្នកជំងឺទាំងនោះ មានអ្នកព្យាបាលជាសះស្បើយ ចំនួន៣៦១នាក់ ហើយអ្នកជំងឺ៣នាក់ផ្សេងទៀត កំពុងសម្រាកព្យាបាលនៅមន្ទីរពេទ្យរបស់រដ្ឋ។ ដោយឡែក អ្នកជាប់ពាក់ព័ន្ធព្រឹត្តិការណ៍ «សហគមន៍២៨វិច្ឆិកា» ដែលរកឃើញវិជ្ជមានចំនួន ៤១នាក់នោះ មានអ្នកព្យាបាលជាសះស្បើយចំនួន៣៩នាក់ និងអ្នកជំងឺចំនួន២នាក់ផ្សេងទៀតកំពុងសម្រាក នៅក្នុងមន្ទីរពេទ្យ៕	2020-12-30T08:50:51+07:00	kbnnews.com	https://kbn.news/archives/198144
d0dc3ad8-30dd-43ac-bbf1-5ea80e403469	ក្នុងឱកាសឆ្លងឆ្នាំសកល! រដ្ឋមន្ត្រីទេសចរណ៍ ណែនាំឱ្យរួមគ្នាទប់ស្កាត់ជំងឺកូវីដ-១៩	នាឱកាសឆ្លងឆ្នាំសកល ២០២០ ឆ្លងចូល ២០២១ ក្រសួងទេចរណ៍ បានធ្វើការណែនាំដល់មន្ទីរទេសចរណ៍ រាជធានី-ខេត្ត បន្តអនុវត្តឲ្យបានយ៉ាងខ្ជាប់ខ្ជួន និងម៉ឺងម៉ាត់នូវវិធានការក្រសួងសុខាភិបាល និងវិធានសុវត្ថិភាពទេសចរណ៍ ដើម្បីទប់ស្កាត់ការរីករាលដាលជំងឺកូវីដ-១៩។ យោងតាមសារាចរណែនាំរបស់ ក្រសួងទេសចរណ៍ នៅថ្ងៃទី២៩ ខែធ្នូ ឆ្នាំ២០២០ បានឲ្យដឹងថា ដើម្បីត្រៀមលក្ខណៈ ស្វាគមន៍ភ្ញៀវទេសចរ នាឱកាសឆ្លងឆ្នាំសកល ២០២០ ឆ្លងចូល ២០២១ និងស្របពេលព្រឹត្តិការណ៍សហគមន៍ ២៨ វិច្ឆិកា ត្រូវបានបិទបញ្ចប់ ក្រសួងទេសចរណ៍ បានធ្វើការណែនាំដល់មន្ទីរទេសចរណ៍រាជធានី-ខេត្ត ដូចខាងក្រោម ៖ ទី១-បន្តជំរុញការអនុវត្តឲ្យបានយ៉ាងខ្ជាប់ខ្ជួន និងម៉ឺងម៉ាត់នូវវិធានការទាំងឡាយដែលបានដាក់ចេញដោយ ក្រសួងសុខាភិបាល និងវិធានសុវត្ថិភាពទេសចរណ៍របស់ក្រសួងទេសចរណ៍ ក្នុងការទប់ស្កាត់ការរីករាលដាលជំងឺកូវីដ-១៩ ពិសេសការត្រួតពិនិត្យកម្តៅ ពាក់ម៉ាស លាងដៃ និងបាញ់អាកុលសម្លាប់មេរោគ ឲ្យបានជាប្រចាំនៅគ្រប់គោល ដៅទេសចរណ៍ទាំងអស់។ ទី២-បង្កើនការគ្រប់គ្រងគ្រប់គោលដៅទេសចរណ៍ទាំងអស់ឲ្យបានល្អប្រសើរ ពិសេសការកំណត់សមត្ថភាពផ្ទុកអតិបរមា (Carrying Capacity)។ រាល់ការជួបជុំជាក្រុមនៅតាមកន្លែងលំហែកម្សាន្ត ឬនៅក្នុងភោជនីយដ្ឋាន ត្រូវរក្សាគម្លាតសុវត្ថិភាពឲ្យបានត្រឹមត្រូវ (យ៉ាងតិច ១ ម៉ែត្រកន្លះពីគ្នា) និងត្រូវកត់ត្រាព័ត៌មានភ្ញៀវទេសចរឲ្យបានហ្មត់ចត់ (ឈ្មោះ លេខទូរស័ព្ទ និងអាសយដ្ឋាន)។ ទី៣-បន្តសហការជាមួយរដ្ឋបាលរាជធានី-ខេត្ត ក្នុងការពង្រឹងគុណភាពសេវាទេសចរណ៍ ថែរក្សាអនាម័យបរិស្ថាន និងរក្សាតម្លៃផលិតផលឲ្យបានសមរម្យ។ និងទី៤-បន្តចុះតាមគោលដៅទេសចរណ៍សំខាន់ៗ ដើម្បីបញ្ជ្រាបការយល់ដឹងជាសាធារណៈដល់ភ្ញៀវទេសចរ និងប្រជាពលរដ្ឋអំពីហានិភ័យ និងវិធានការទប់ស្កាត់ការរីករាលដាលនៃជំងឺកូវីដ-១៩៕	2020-12-30T08:37:48+07:00	kbnnews.com	https://kbn.news/archives/198137
3ce975c0-1216-4af6-9afc-0212cff9e694	ទឹកសណ្តែកមិនបង្កជំងឺមហារីកសុដន់ដូចពាក្យចចាមអារាម ថែមទំាងការពារបានទៀត	អស់កង្វល់ សម្រាប់ហ្វេនទឹកសណ្តែកទំាងឡាយ! ប៉ុន្មានឆ្នាំមកនេះ ទឹកសណ្តែកសៀង ហាក់រងកេរ្តិ៍ឈ្មោះមិនល្អដោយសារការចោទថា បង្កើនហានិភ័យនៃជំងឺមហារីក ពិសេសសម្រាប់អ្នកធ្លាប់មានជំងឺមហារីកសុដន់។ យោងតាម everydayhealth សមាគមជំងឺមហារីកអាមេរិកអះអាងក្នុងខែវិច្ឆិកានេះថា សណ្តែកសៀងថែមទំាងជារបបអាហារ ដែលអាចមានលទ្ធភាព ជួយបន្ថយហានិភ័យនៃជំងឺមហារីកបានទៀត។ ការជ្រើសរើសយកទឹកសណ្តែកសៀងជាភេសជ្ជៈពេលព្រឹក ជាការជ្រើសដ៏ឆ្លាតវៃព្រោះវាមិនមានជាតិកូឡេស្តរ៉ូល និងមានវីតាមីនច្រើន និងកាត់បន្ថយហានិភ័យនៃជំងឺមហារីកសុដន់ក៏ដូចជាមហារីកក្រពេញប្រូស្តាតផងដែរ។ KPT plus ចង់ឱ្យគ្រប់គ្នាមានទំនុកចិត្តឡើងវិញ ក្នុងការទទួលទានទឹកសណ្តែកដែលការណែនាំរបស់វិទ្យាស្ថានអាមេរិកសម្រាប់ការស្រាវជ្រាវការពារជំងឺមហារីក (AICR) បញ្ជាក់ថា ការទទួលទានសណ្តែកសៀងឬទឹកសណ្តែក ក្នុងកម្រិតមធ្យមពីមួយទៅពីរដងក្នុងមួយថ្ងៃ នៅតែមានសុវត្ថិភាពដោយសារ វីតាមីនជាតិខនិជនិងជាតិសរសៃជាច្រើនក្នុងនោះ ផ្តល់នូវប្រភេទប្រូតេអ៊ីនដ៏ពិសេស ដែលគ្មានជាតិខ្លាញ់។ តើមានអ្នកណាខ្លះ គួរចៀសវាងទឹកសណ្តែក? អត់ទេ គឺ វាជាអាហារដ៏ល្អសម្រាប់មនុស្សគ្រប់គ្នា។ សម្រាប់អ្នកមានផ្ទៃពោះក៏អាចទទួលទាន ដូចគ្នាលើកលែងតែមានអាលែកហ្សីជាមួយសណ្តែក។ ទោះបីជាយ៉ាងណា ក៏ដោយ ក៏មិនគួរទទួលទានទឹកសណ្តែកកំប៉ុងដែលផ្អាប់ទុកនឹងមានជាតិរក្សាការពារពីពពួកផ្សិតនោះទេ។ ទឹកសណ្តែកស្រស់ៗថ្មីៗ ជាជម្រើសដែលគួរប្រកាន់យកដើម្បីអាយុវែង៕ ចុចអាន៖ ចុចអាន៖	2020-12-30T08:29:00+07:00	kampucheathmey.com	https://www.kampucheathmey.com/kpt-plus/38112
ac89f085-0263-4c19-8dc5-4e9607a2ec0c	ឥណ្ឌូនេស៊ីនឹងចុះកិច្ចព្រមព្រៀងទិញវ៉ាក់សាំងកូវីដ១៩ ជាមួយក្រុមហ៊ុន Pfizer និងក្រុមហ៊ុន AstraZeneca	ប្រទេសឥណ្ឌូនេស៊ីត្រៀមខ្លួនចុះកិច្ចព្រមព្រៀងទិញវ៉ាក់សាំងបង្ការជំងឺកូវីដ១៩ របស់ក្រុមហ៊ុន Pfizer និងរបស់ក្រុមហ៊ុន AstraZeneca ហើយកំពុងរង់ចាំការផ្ដល់ការអនុញ្ញាត ដើម្បីចាប់ផ្តើមកម្មវិធីចាក់វ៉ាក់សាំងកូវីដ១៩ ដែលផលិតដោយក្រុមហ៊ុន Sinovac របស់ប្រទេសចិន។ នេះបើតាមការបញ្ជាក់របស់រដ្ឋមន្ត្រីក្រសួងសុខាភិបាលឥណ្ឌូនេស៊ីកាលពីថ្ងៃអង្គារ។ រដ្ឋមន្ត្រីសុខាភិបាលឥណ្ឌូនេស៊ីលោក Budi Gunadi Sadikin បានថ្លែងថា កិច្ចព្រមព្រៀងទិញវ៉ាក់សាំងកូវីដ១៩ ចំនួន ៥០ លានដូស ជាមួយក្រុមហ៊ុន AstraZeneca នឹងត្រូវធ្វើនៅមុនដំណាច់ឆ្នាំនេះ ហើយកិច្ចព្រមព្រៀងទិញវ៉ាក់សាំងក្នុងចំនួនដូចគ្នានេះដែរជាមួយក្រុមហ៊ុន Pfizer នឹងត្រូវធ្វើនៅក្នុងសប្តាហ៍ទីមួយនៃខែមករាខាងមុខ។ លោក Budi បានបញ្ជាក់នៅក្នុងសន្និសីទកាសែតជាលើកដំបូងរបស់លោកថា វ៉ាក់សាំងរបស់ក្រុមហ៊ុនទាំងពីរនេះនឹងត្រូវការពេលជាច្រើនខែមុននឹងដឹកជញ្ជូនមកដល់ប្រទេសឥណ្ឌូនេស៊ី ដូច្នេះការចាក់នឹងមិនអាចធ្វើបានភ្លាមៗនោះទេ។ លោកបានបន្ថែមថា ហេតុដូចនេះហើយ ប្រទេសឥណ្ឌូនេស៊ីមានគម្រោងចាប់ផ្តើមការចាក់វ៉ាក់សាំងរបស់ក្រុមហ៊ុន Sinovac ដែលខ្លួនបានទិញរួចហើយក្នុងចំនួន ១ លាន ២ សែនដូសនៅខែធ្នូនេះ ហើយសង្ឃឹមថានឹងទទួលបាន ១ លាន ៨ សែនដូសបន្ថែមទៀតនៅខែមករាខាងមុខ នៅពេលដែលវ៉ាក់សាំងនេះទទួលបានការអនុញ្ញាតឲ្យប្រើក្នុងគ្រាអាសន្ន។ ប្រទេសឥណ្ឌូនេស៊ី ដែលជាប្រទេសមានប្រជាជនច្រើនជាងគេបំផុតទី ៤ នៅលើពិភពលោក មានករណីឆ្លងជំងឺកូវីដ១៩ ជាង ៧២៧.០០០ ករណី និងករណីស្លាប់ដោយសារជំងឺនេះចំនួន ២១.៧០០ ករណី៕	2020-12-30T07:00:00+07:00	khmer.voanews.com	https://khmer.voanews.com/a/indonesia-to-buy-pfizer-and-astrazeneca-vaccines/5717617.html
9274cf6f-7f62-4871-937d-ac90d00b5a90	ក្រុមគ្រួសារអ្នកជំងឺមហារីកត្រូវការជំនួយផ្នែកហិរញ្ញវត្ថុនិងកម្លំាងចិត្តពីសហគមន៍	អូន រីត្រា មានសុបិនចង់ក្លាយជាមេធាវី ឬចៅក្រមតាំងពីក្មេង។ រីត្រា ធំធាត់នៅរាជធានីភ្នំពេញ ដែលមានឪពុក និងម្តាយជាអ្នកលក់ដូរក្នុងផ្សារ។ ទោះបីឪពុកម្តាយរបស់ រីត្រា មិនមានជីវភាពស្តុកស្តម្ភ អ្នកទាំងពីរផ្តល់ភាពកក់ក្តៅ និងការគាំទ្រដែលរីត្រាត្រូវការគ្រប់យ៉ាង ដើម្បីឱ្យសុបិនរបស់គាត់ក្លាយជាការពិត។ ជាបងស្រីធំក្នុងចំណោមកូនស្រី៣នាក់ រីត្រា ខិតខំរៀនសូត្រ ដើម្បីលើកទឹកចិត្តឪពុកម្តាយ។ រីត្រាមានគម្រោងរកការងារដែលអាចផ្គត់ផ្គង់ឪពុកម្តាយនៅពេលដែលពួកគាត់ចាស់បន្តិច។ ប៉ុន្តែក្នុងឆ្នាំ២០១៧ ក្នុងដំណើរកម្សាន្តមួយ ក្រោយរីត្រារៀបការបាន២សប្តាហ៍ ស្វាមីរបស់រីត្រាត្រូវជូននាងទៅមន្ទីរពេទ្យភ្លាមៗ បន្ទាប់ពីរីត្រាមានអាការៈឈឺចុកចាប់ ហើមពោះបន្ទាប់ពីហូបទុរេនបានប៉ុន្មានក្លែប។ គ្រូពេទ្យប្រាប់ថា រីត្រាមិនមានបញ្ហាអ្វីទេ គ្រាន់តែប្រព័ន្ធរំលាយអាហារដំណើរការមិនល្អ ដូចនេះគ្រូពេទ្យចេញវេជ្ជបញ្ជាជាថ្នាំជួយរំលាយអាហារតែប៉ុណ្ណោះ។ សម្រាប់រីត្រា នេះជាសញ្ញាមិនល្អ ព្រោះខ្លួនធ្លាប់មានបទពិសោធន៍ស្រដៀងគ្នា កាលពីឆ្នាំ២០១៣។ ក្រោយបត់ជើងមានឈាម ហើយចុកពោះខ្លាំង ឪពុករីត្រាជូនរីត្រាទៅគ្លីនិកឯកជនមួយ ដែលពេទ្យប្រាប់ថា គាត់មានបញ្ហាក្រពះ។ រីត្រាព្យាយាមតមអាហារខ្លះ ដូចជាទុរេន ឬម្ទេស ឬក៏អយស្ទ័រជាដើម ក្រោយសម្គាល់ឃើញរោគសញ្ញាមិនប្រក្រតីមួយចំនួន។ ក្រោយត្រឡប់មកភ្នំពេញវិញពីដំណើរកម្សាន្តក្រេបទឹកឃ្មុំជាមួយស្វាមី រីត្រាប្រញាប់ទៅពេទ្យអង្គការមួយ។ ទីនោះពេទ្យប្រាប់ថា រីត្រាមានគីសនៅដៃស្បូនទាំងសងខាង។ «ហើយខ្ញុំសួរពេទ្យថា ចឹងមានដំណោះស្រាយអី? ព្យាបាលធ្វើម៉េច។ គាត់ថា អត់មានវិធីអី ក្រៅពីវះកាត់ស្បូនហ្នឹងទាំងអស់ទេ»។ រីត្រាមិនអស់ចិត្ត ហើយស្រាវជ្រាវដោយការអាន និងតាមដានប្រភពមួយចំនួន។ នេះជាទម្លាប់របស់រីត្រា ដែលជាមនុស្សឧស្សាហ៍ខិតខំប្រឹងប្រែងរៀនសូត្រ។ នៅខែកក្កដា ឆ្នាំ២០១៧ ក្រុមគ្រួសាររីត្រាជូននាងទៅមន្ទីរពេទ្យនៅប្រទេសថៃ។ គ្រានោះហើយ រីត្រាបានស្រាយចម្ងល់ខ្លួនតាំងពីជាង៤ឆ្នាំមុន ដែលជារឿយៗនាងសម្គាល់រោគសញ្ញានានា ដូចជាការបន្ទោរបង់ចេញឈាម ការចុកពោះ បញ្ហាប្រព័ន្ធរំលាយអាហារ និងការអស់កម្លាំងជាដើម។ តាមរោគវិនិច្ឆយបញ្ជាក់ថា រីត្រា មានជំងឺមហារីកពោះវៀន ហើយវាបានរាលដាលទៅដល់ដៃស្បូនទាំងសងខាង។ រីត្រាប្រាប់វីអូអេថា៖ «គេតាមដានយើងមួយអាទិត្យ បានគេមើលដឹងថាវានៅពោះវៀន។ ចឹងទៅ ពេទ្យក៏លួងយើងឱ្យវះ»។ ជីវិតរីត្រាក៏ដូចជាជីវិតរបស់អ្នកមានជំងឺមហារីកផ្សេងទៀត ត្រូវបានផ្លាស់ប្តូរ។ ជំងឺមហារីក គឺជាពពួកជំងឺមួយក្រុមធំ ដែលអាចកើតឡើង នៅសឹងតែគ្រប់សរីរាង្គ ឬជាលិកានៃរាងកាយ នៅពេលដែលកោសិកាមិនប្រក្រតីណាមួយលូតលាស់លឿន ដោយមិនមានការគ្រប់គ្រង ឬហួសពីព្រំដែនធម្មតា ហើយបន្ទាប់មក អាចវាយលុកប្រព័ន្ធរាងកាយផ្សេងៗ និងរីករាលដាលដល់សរីរាង្គផ្សេងៗ។ ជំងឺមហារីក ជាបុព្វហេតុបង្កឲ្យស្លាប់លំដាប់ទី២នៅលើពិភពលោក។ នេះបើយោងតាមអង្គការសុខភាពពិភពលោក WHO។ ក្នុងឆ្នាំ២០១៨ កម្ពុជាមានអ្នកកើតជំងឺមហារីកចំនួន ១៥ ៣៦២នាក់ ដែលមានអត្រាស្លាប់ខ្ពស់ដល់៧៦%។ នេះបើយោងតាមតួលេខរបស់ WHO ចុះផ្សាយក្នុងឆ្នាំ២០២០។ គេព្យាករណ៍ថាចំនួនអ្នកកើតជំងឺមហារីកនឹងកើនទ្វេដងនៅឆ្នាំ២០៤០។ មហារីកថ្លើម គឺជាប្រភេទមហារីក ដែលមានអ្នកកើតច្រើនជាងគេនៅកម្ពុជា បន្ទាប់មកគឺជំងឺមហារីកសួត មហារីកសុដន់ មហារីកមាត់ស្បូន និងមហារីកពោះវៀន។ អ្នកដែលឆ្លងកាត់ជំងឺមហារីក ឬគ្រួសារដែលធ្លាប់មានមនុស្សជាទីស្រលាញ់របស់ខ្លួនកើតជំងឺមហារីកនេះ យល់ច្បាស់ថា ជំងឺមហារីកប៉ះពាល់ដល់សុខភាពរូបរាងកាយ ជីវិតអ្នកជំងឺផ្ទាល់ និងក្រុមគ្រួសាររបស់អ្នកជំងឺផងដែរ។ នេះបើយោងតាមក្រុមគ្រូពេទ្យព្យាបាលជំងឺមហារីកដែលវីអូអេសាកសួរ។ នៅកម្ពុជា អ្នកដែលត្រូវបានធ្វើរោគវិនិច្ឆ័យឃើញថាខ្លួនមានជំងឺមហារីកនៅដំណាក់កាលចុងក្រោយ ត្រូវបានអ្នកជុំវិញខ្លួនពន្យល់ប្រាប់ពួកគេឱ្យស្ងប់ចិត្ត រៀបចំឆាកជីវិត រៀបចំទុកដាក់កូនចៅ និងធ្វើអ្វីៗឱ្យហើយ សម្រាប់ជីវិតចុងក្រោយដែលនៅសេសសល់។ ប៉ុន្តែសម្រាប់ រីត្រា ក្រុមគ្រូពេទ្យនៅថៃបានធានាថានៅមានសង្ឃឹម។ រីត្រានិយាយថា៖ «ដោយសារពោះវៀនហ្នឹង សាច់ហ្នឹងនៅចំ Sigmoid កន្លែងមួយបត់ទៀតបានមកដល់rectum ចឹងក៏ពេទ្យវះបាន ហើយភ្ជាប់វាវិញភ្លាមៗ។ បើនៅតិចទៀត ជិតទៅដល់ Rectum ទាល់តែយើងចោះរន្ធមួយ ដើម្បីបត់ជើងធំ។ តែសំណាងល្អ ពេលហ្នឹង យើងអត់ដល់ហ្នឹងទេ»។ រីត្រារៀបរាប់ប្រាប់វីអូអេបន្ថែមថា ក្រុមគ្រួសារនាងចំណាយអស់ជាងមួយម៉ឺនដុល្លារអាមេរិករួចទៅហើយក្នុងពេលមួយសប្តាហ៍ សម្រាប់ថ្លៃឈ្នួលសេវាធ្វើរោគវិនិច្ឆយ ការវះកាត់ ការធ្វើដំណើរ អាហារ និងកន្លែងស្នាក់នៅក្នុងទីក្រុងបាងកក។ ការធ្វើដំណើរទៅមក និងការចំណាយទៅលើសេវាព្យាបាលនេះ បន្តរហូតដល់ដើមឆ្នាំ២០២០។ កម្ពុជាចាប់ផ្តើមព្យាបាលជំងឺមហារីកដំបូងក្នុងឆ្នាំ២០០៣ នៅមន្ទីរពេទ្យមិត្តភាពខ្មែរ-សូវៀត។ ក្នុងឆ្នាំ២០១៨ មជ្ឈមណ្ឌលជាតិជំងឺមហារីកថ្មី ត្រូវបានបើកដំណើរការនៅមន្ទីរពេទ្យកាល់ម៉ែត។ សព្វថ្ងៃនេះ កម្ពុជាមានពេទ្យជំនាញប្រមាណ៥០នាក់ ដែលអាចព្យាបាលជំងឺមហារីក។ នេះបើតាមលោកវេជ្ជបណ្ឌិត អ៊ាវ សុខា ប្រធានមជ្ឈមណ្ឌលជាតិជំងឺមហារីក ដែលជាគ្រូពេទ្យឯកទេសជំងឺមហារីក មានបទពិសោធន៍ជាង២០ឆ្នាំមកហើយ។ លោកថាលោកព្យាបាលអ្នកជំងឺ ជាមធ្យមយ៉ាងតិច ៣០០នាក់ក្នុងមួយឆ្នាំៗ។ លោកប្រាប់វីអូអេថា៖ «និយាយមែនទែនទៅ ពេទ្យមហារីកនៅលើពិភពលោក ប្រទេសណាក៏ខ្វះដែរ។ គ្រាន់តែថាយើងប្រជាជនប្រមាណ១៦លាននាក់ មានប៉ុណ្ណឹងអត់គ្រប់ទេ។ មែនទែនទៅវាគួរតែមានច្រើនជាងហ្នឹង រហូតដល់តាមខ្ញុំមើលទៅ អាចត្រូវការគ្រូពេទ្យមហារីកថែម១ពាន់នាក់អីដែរ បានអាចឆ្លើយតបបានតាមតម្រូវការនិងការចង់បានរបស់អ្នកជំងឺ និងគ្រួសារគាត់»។ ជំងឺមហារីកអាចព្យាបាលដោយការវះកាត់ ការបាញ់កាំរស្មី ការប្រើប្រាស់ឱសថ និងវិធីព្យាបាលដទៃទៀតដែលបង្រួមសាច់មហារីក ឬបញ្ឈប់ការវិវឌ្ឍនៃសាច់មហារីក។ នេះបើយោងតាមមជ្ឈមណ្ឌលវេជ្ជសាស្ត្រសហរដ្ឋអាមេរិក Mayo Clinic។ ស្ថាប័នដដែលនេះ បានឱ្យដឹងទៀតថា អ្នកជំងឺអាចទទួលការព្យាបាល ដោយវិធីសាស្ត្រណាមួយតែមួយមុខ ឬព្យាបាលដោយបូករួមវិធីសាស្ត្រចំនួនពីរ ឬច្រើនបញ្ចូលគ្នា អាស្រ័យលើស្ថានភាពជាក់ស្តែងរបស់អ្នកជំងឺ។ ទីភ្នាក់ងារថាមពលអាតូមិកអន្តរជាតិ International Atomic Energy Agency (IAEA) ជាស្ថាប័នគាំទ្រផ្នែកបច្ចេកទេសនៅមជ្ឈមណ្ឌលជាតិជំងឺមហារីក ឱ្យដឹងថា ជារៀងរាល់ឆ្នាំ នៃអ្នកជំងឺសរុបជាង១៥ ០០០នាក់ ត្រូវការការព្យាបាលដោយកាំរស្មី។ ក៏ប៉ុន្តែ នៅកម្ពុជា មានម៉ាស៊ីនព្យាបាលដោយកាំរស្មីនេះ ចំនួនតែ២គ្រឿងប៉ុណ្ណោះ គឺនៅមន្ទីរពេទ្យមិត្តភាពខ្មែរ-សូវៀត និងមន្ទីរពេទ្យកាល់ម៉ែត។ បើតាមលោកវេជ្ជបណ្ឌិត អ៊ាវ សុខា ប្រធានមជ្ឈមណ្ឌលជាតិជំងឺមហារីក ម៉ាស៊ីនទាំងពីរគ្រឿងនេះ អាចផ្តល់សេវាព្យាបាលដល់អ្នកជំងឺប្រមាណ១៤០០នាក់ប៉ុណ្ណោះក្នុងមួយឆ្នាំ។ ឱ្យដឹងទៀតថា អ្នកជំងឺមហារីកកម្ពុជាប្រមាណ១៥០០នាក់ ឬស្មើនឹង១០% នៃអ្នកជំងឺមហារីកសរុបនៅកម្ពុជា ជ្រើសរើសការព្យាបាលនៅប្រទេសជិតខាង ហេតុនេះនៅមានអ្នកជំងឺមហារីកជាច្រើនរងការឈឺចាប់ ដោយសារពុំមានលទ្ធភាពទទួលការព្យាបាលដោយកាំរស្មី។ ការព្យាបាលជំងឺរ៉ាំរ៉ៃដូចជាជំងឺមហារីកនៅក្នុងស្រុក ដែលមានហេដ្ឋារចនាសម្ព័ន្ធសុខាភិបាលនៅខ្សោយ មិនទាន់ត្រៀមលក្ខណៈគ្រប់គ្រាន់ក្នុងការជួយគាំទ្រអ្នកជំងឺច្រើននាក់នេះ មិនមែនជាជម្រើសសម្រាប់អ្នកជំងឺមួយចំនួន ដូចជាអ្នកស្រី អូន រីត្រា នោះទេ។ គ្រូពេទ្យឯកទេសជំងឺមហារីក លោក អ៊ាវ សុខា ថ្លែងថាការចំណាយលើការព្យាបាលជំងឺមហារីក មានតម្លៃខ្ពស់ជាងជំងឺផ្សេងៗខ្លាំង។ លោកបន្ថែមថា ប្រជាជនខ្មែរដែលមិនមានបណ្ណសន្តិសុខសង្គម (ប.ស.ស) បណ្ណមូលនិធិសមធម៌ ប្រើលុយចេញពីហោប៉ៅដោយខ្លួនឯង ឬលុយសន្សំរបស់ខ្លួន និងក្រុមគ្រួសារ។ លោកមានប្រសាសន៍ថា៖ «នៅស្រុកអាមេរិក ស្រុកអ្នកមាន គេនៅតែស្រែកថាថ្លៃហួសពីអ្វីដែលប្រជាជនអាច Afford [មានលទ្ធភាពព្យាបាល] បាន»។ ជំងឺមហារីកមានរាប់រយប្រភេទ ឯមូលហេតុនៃជំងឺមហារីកភាគច្រើន អ្នកវិទ្យាសាស្ត្រមិនទាន់ដឹងច្បាស់នោះទេមកដល់បច្ចុប្បន្ននេះ។ លោក ម៉ិល ម៉ូរ៉ា គ្រូពេទ្យឯកទេសព្យាបាលជំងឺមហារីកដោយកាំរស្មីនៅកម្ពុជា បានប្រាប់វីអូអេថា ការផ្លាស់ប្តូររបៀបរស់នៅក្នុងសង្គម របបអាហារមិនល្អ ការជក់បារី និងអត្រាធ្វើតេស្តពិនិត្យសុខភាពនៅមានកម្រិតទាប បានធ្វើឱ្យជំងឺមហារីកត្រូវបានគេចាត់ទុកក្នុងលំដាប់ថ្នាក់ខ្ពស់ដែលបង្កការស្លាប់នៅកម្ពុជា។ ការធ្វើរោគវិនិច្ឆ័យឱ្យបានទាន់ពេលមានសារៈសំខាន់ជួយឱ្យអ្នកជំងឺជៀសការស្លាប់ដែលបណ្តាលពីការវិវឌ្ឍរបស់ជំងឺមហារីក។ នេះបើយោងតាមលោក ម៉ិល ម៉ូរ៉ា។ នៅកម្ពុជា ជាង៧០%នៃអ្នកកើតជំងឺមហារីកដែលមកជួបពេទ្យ ត្រូវបានរកឃើញថា មានជំងឺមហារីកដំណាក់កាលចុងក្រោយ។ ការណ៍នេះធ្វើឱ្យមានឱកាស និងជម្រើសព្យាបាលតិចតួច ជាពិសេសនៅពេលមហារីកវិវឌ្ឍហួសដំណាក់កាលទី១ឬទី២ ដែលឈានដល់ដំណាក់កាលចុងក្រោយ គឺដំណាក់កាលទី៤។ ប្រជាជនក្នុងប្រទេសជឿនលឿនពិនិត្យសុខភាពទៀងទាត់ ដែលធ្វើឱ្យអ្នកកើតជំងឺមហារីកដំណាក់កាលចុងក្រោយមានមួយភាគបីប៉ុណ្ណោះ។ គ្រូពេទ្យឯកទេសព្យាបាលជំងឺមហារីក លោក ម៉ិល ម៉ូរ៉ា ប្រាប់វីអូអេថា៖ «ជំងឺមហារីកជាជំងឺមួយដែលស្មុគស្មាញ ដែលត្រូវការការព្យាបាលច្រើនជំនាញ»។ លោកបន្តថា៖ «មិនតែអ្នកមហារីកសុទ្ធសាធទេ តែយើងត្រូវការទាំងគ្រូពេទ្យដែលធ្វើរោគវិនិច្ឆ័យ។ ឧទាហរណ៍អ្នកខាងរូបភាពវេជ្ជសាស្ត្រ គឺគាត់សំខាន់។ អ្នកវិភាគសាច់ ពិនិត្យមើលសាច់មហារីក ដើម្បីដឹងថា សាច់ហ្នឹងជាសាច់មហារីក ឬក៏អត់។ ហ្នឹងក៏សំខាន់ ហើយគ្រូពេទ្យវះកាត់មួយចំនួនធំ ដែលគាត់ទទួលវះកាត់សាច់មហារីក ក៏សំខាន់»។ នៅបណ្តាប្រទេសជឿនលឿន ក្រុមគ្រូពេទ្យឯកទេសជំងឺមហារីក មានច្រើន ដោយមានជំនាញឯកទេស បែងចែកទៅតាមផ្នែកនីមួយៗ។ នេះបើតាមគ្រូពេទ្យឯកទេសព្យាបាលជំងឺមហារីក លោក ម៉ិល ម៉ូរ៉ា។ ក៏ប៉ុន្តែនៅកម្ពុជា ដោយសារតែមានគ្រូពេទ្យឯកទេសចំនួន៥០នាក់ប៉ុណ្ណោះ សម្រាប់ព្យាបាលអ្នកជំងឺមហារីកជាង១ម៉ឺន៥ពាន់នាក់ ការព្យាបាលកាន់តែមានការលំបាក។ លោក ម៉ិល ម៉ូរ៉ា មានប្រសាសន៍ថា៖ «ផលវិបាកអាចមាន ទី១កាលណាអ្នកជំងឺមកច្រើនទៅ ការងាររបស់យើងក៏វាច្រើនទៅតាមហ្នឹងដែរ។ [...] ជាពិសេសកូវីដនេះ អ្នកជំងឺមួយចំនួនធំ អត់អាចចេះតែទៅប្រទេសជិតខាងបានស្រួលដូចមុនបានទៀតទេ។ គាត់ក៏ត្រូវរកសេវាក្នុងស្រុក។ សេវាអាចមានការរង់ចាំយូរជាងមុន តែធម្មតាគ្រប់វិស័យ វាអញ្ចឹងដូចតែគ្នា»។ រីត្រាធ្វើការនៅក្រុមហ៊ុនឯកជនមួយផ្តល់សេវាផ្នែកច្បាប់ ក្រោយនាងបញ្ចប់ការសិក្សាបរិញ្ញាបត្រជំនាញច្បាប់ និងបន្តអនុបណ្ឌិតជំនាញច្បាប់ នៅសាកលវិទ្យាល័យបញ្ញាសាស្ត្រ។ កញ្ញា អូន សុខនា ប្អូនស្រីរបស់រីត្រា និយាយថា រីត្រាស្រឡាញ់អាជីពនេះខ្លាំងណាស់។ សុខនារំឭកថា៖ «សូម្បីតែពេលគាត់ឈឺ ថ្ងៃឡើងទៅពេទ្យវះកាត់ កាលពីឆ្នាំ២០១៧ហ្នឹង គាត់នៅឱ្យខ្ញុំដាក់ពាក្យប្រឡងចៅក្រមនៅសាលាភូមិន្ទរដ្ឋបាល។ ខ្ញុំអ្នកយកពាក្យគាត់ទៅដាក់ដោយសារគាត់នៅពេទ្យ ព្រោះគាត់រំពឹងថាមកវិញគាត់ប្រឡងចូល»។ ប៉ុន្តែនៅពេលរីត្រាត្រឡប់មកផ្ទះវិញក្រោយការព្យាបាលនៅទីក្រុងបាងកក នាងត្រូវរៀបចំអីវ៉ាន់ ដើម្បីទៅវិញម្តងទៀត ៣សប្តាហ៍ក្រោយ។ រីត្រាត្រូវបន្តព្យាបាលដោយប្រើថ្នាំគីមី (Chemotherapy) ដែលជាវិធីសាស្ត្រប្រើឱសថដែលមានសារធាតុគីមីខ្លាំងអាចសម្លាប់កោសិកាមហារីកដែលរីកលូតលាស់យ៉ាងឆាប់រហ័ស។ វេជ្ជបណ្ឌិតប្រាប់រីត្រាថា ប្រសិនបើរីត្រាមិនព្យាបាលដោយរបៀបនេះទេ មហារីកប្រឈមនឹងការរីករាលដាល។ រីត្រាត្រូវប្រើថ្នាំគីមី៨ដូស មានន័យថា រាល់៣សប្តាហ៍ម្តង រីត្រាត្រូវត្រឡប់ទៅទីក្រុងបាងកកវិញ។ គ្រួសាររបស់រីត្រាត្រូវចំណាយប្រាក់បន្ថែមសរុបប្រមាណ៤ម៉ឺនដុល្លារ។ អស់រយៈពេល៣ឆ្នាំ រីត្រារងផលប៉ះពាល់ពីថ្នាំគីមីក្នុងការព្យាបាលជំងឺមហារីក។ រីត្រាសរសេរកំណត់ហេតុរៀបរាប់អ្វីដែលនាងបានឆ្លងកាត់។ រីត្រាប្រាប់វីអូអេថា៖ «ការពិត ផលប៉ះពាល់ ខ្ញុំបានរៀបរាប់នៅលើហ្វេសប៊ុកខ្ញុំ ហើយខ្ញុំកត់ទុកទៀតថា តាំងពីចាក់[ថ្នាំគីមី]មក ខ្ញុំរងទុក្ខវាអីខ្លះ»។ ផលប៉ះពាល់ពីការប្រើថ្នាំគីមី ដើម្បីព្យាបាលជំងឺមហារីកនោះ រួមមាន៖ ការបាត់បង់ចំណង់អាហារ ស្រកទម្ងន់ខ្លាំង ជ្រុះសក់ ក្តៀនលាមក រងាញ័រញាក់ ស្បែកស្លេកស្លាំង ងាយនឹងមានស្នាមជាំ ងាយនឹងហូរឈាមដោយសារសារធាតុផ្លាកែតក្នុងឈាមថយចុះ និងការគេងមិនលក់ជាដើម។ រីត្រាបន្ថែមថា៖ «ប៉ុន្តែខ្ញុំនៅផ្ទះ ខ្ញុំចេះតែស្រាវជ្រាវខ្លួនឯង ថាយើងត្រូវញ៉ាំអី ដើម្បីបង្កើនប្រព័ន្ធការពារ។ ខ្ញុំដឹងថាខ្ញុំខ្វះអីគេ ចឹងខ្ញុំព្យាយាមញ៉ាំបន្លែ ឬផ្លែឈើណា ដើម្បីមានវីតាមីនជួយបំពេញវិញ។ ព្យាយាមធ្វើអីស្រស់ៗ ញ៉ាំខ្លួនឯង ដូចជាផ្លែឈើក្រឡុកអី»។ ច្រើនខែបន្ទាប់ពីការព្យាបាលដោយថ្នាំគីមីនេះ រីត្រាបានត្រឡប់ទៅសិក្សា និងធ្វើការវិញ បានមួយរយៈ។ កាលពីចុងឆ្នាំ២០១៩ រីត្រាបានជជែកជាមួយវីអូអេ នៅផ្ទះរបស់នាងមុនពេលរៀបចំអាហារពេលល្ងាចជាមួយគ្រួសារ។ អាហារពេលល្ងាច មានភាពស្ងប់ស្ងាត់ជាធម្មតា។ ក្រុមគ្រួសារដែលមានសមាជិក៥នាក់ អង្គុយជុំគ្នា។ រីត្រាស្លៀកពាក់ឈុតខោអាវនៅផ្ទះដែលក្រណាត់រំលេចរូបផ្កាចម្រុះ និងមានរុំកន្សែងពណ៌ផ្កាឈូកគ្របជុំវិញក្បាលរបស់នាង បិទបាំងផ្នែកសក់ដែលជ្រុះស្តើង។ រីត្រាប្រាប់វីអូអេអំពីផលប៉ះពាល់ចំពោះខ្លួនប្រាណរបស់នាង ដោយសង្ខេបតែមួយម៉ាត់ជាភាសាអង់គ្លេសថា៖ «It suffers like hell [វាឈឺចុកចាប់ដូចចុះនរកអញ្ចឹង]»។ រីត្រាបានរាប់អានអ្នកដទៃដែលមានជំងឺរ៉ាំរ៉ៃប្រចាំកាយ ឬមានមហារីកប្រភេទផ្សេងៗទៀត នៅលើបណ្តាញសង្គម និងតាមរយៈមិត្តភក្តិ និងមិត្តរួមការងារផង។ រីត្រានិយាយថាអ្នកទាំងអស់នោះ ក៏ជួបប្រទះបញ្ហាធំៗ៣ ដូចខ្លួនដែរ គឺ៖ បញ្ហាថវិកា សុខភាពផ្លូវកាយ និងសុខភាពផ្លូវចិត្ត។ រីត្រាប្រាប់វីអូអេថា៖ «បញ្ហាថវិកា បើសិនជាអ្នកផ្ទះយើងអត់មាន ចឹងគ្រាន់តែដឹងថាឈឺភ្លាម គឺក្រឹបហ្មង។ អត់មានលទ្ធភាពព្យាបាលទេ។ លុយដែលមើលជំងឺខ្ញុំ នៅសល់ពីលុយលក់ផ្ទះចាស់។ ចឹងចេះតែបន្តព្យាបាលទៅ។ រាល់ថ្ងៃអត់មានអីទេ ព្រោះរាល់ថ្ងៃឪពុកម្តាយខ្ញុំជាអ្នកលក់ដូរធម្មតា»។ រីត្រាបានប្រើប្រាស់បណ្តាញសង្គម ដើម្បីរកគន្លឹះបន្តិចបន្តួចដែលគាត់អាចយកមកប្រើ ដើម្បីផលប្រយោជន៍សុខភាព។ រីត្រានិយាយថា៖ «ដល់ពេលចឹងទៅ ចេះតែទៅមើលយូធូប (Youtube) គេធ្វើផ្លែឈើកិន ហើយមើលគេចែករំលែកបទពិសោធន៍ ពេលយើង Side Effects យើងត្រូវត្រៀមខ្លួនម៉េច ពេលខ្លះជួបអ្នកឈឺដូចគ្នា ចែករំលែកបទពិសោធន៍ទៅវិញទៅមក ប្រាប់គ្នាថាគួរតែញ៉ាំអី»។ ការលើកទឹកចិត្តពីមនុស្សជុំវិញខ្លួនផ្តល់កម្លាំងចិត្តយ៉ាងខ្លាំងដល់អ្នកជំងឺមហារីក។ រីត្រា និយាយថា ៖ «ការគាំទ្រផ្លូវចិត្តគឺអ្នកជុំវិញខ្លួនយើងសំខាន់មែនទែន។ ពេលឈឺ បើអ្នកជុំវិញខ្លួនចេះតែថាអស់សង្ឃឹម ចឹងខ្លួនយើងក៏អត់មានកម្លាំងលើកទឹកចិត្តខ្លួនឯងដែរ។ ហើយសំខាន់មួយទៀតគឺការលើកទឹកចិត្តពីពេទ្យ»។ រីត្រាបន្ថែមថា៖ «មនុស្សយើងកាលណាយើងដាក់ចិត្តគិតអីមួយ វាតែងតែចេញជារូបរាង។ បើយើងគិតវិជ្ជមាន ទោះបីយើងឈឺធ្ងន់ ប៉ុន្តែយើងគិតថាយើងអាចនឹងជាឡើងវិញ។ តែបើយើងនៅតែទន់ទោរ គិតអវិជ្ជមាន វាបាក់តាមហ្នឹង»។ រីត្រាធ្លាប់បង្កើតក្រុមមួយនៅបណ្តាញសង្គមហ្វេសប៊ុកដែលនាងសង្ឃឹមថានឹងលើកទឹកចិត្តគ្នា។ រីត្រាប្រាប់វីអូអេថា៖ «ដើម្បីចែករំលែកព័ត៌មានថ្មីខ្លះៗ ពីព្រោះអ្នកវិទ្យាសាស្ត្រកំពុងស្រាវជ្រាវរកថ្នាំព្យាបាល។ ប៉ុន្តែក្រុមហ្នឹងអត់ដំណើរការល្អទេ ដោយសារអ្នកជំងឺភាគច្រើនគេព្យាយាមនៅដាច់ពីអ្នកផ្សេង»។ ដល់ខែសីហា ឆ្នាំ២០២០នេះ រីត្រាចាប់ផ្តើមគិតថានាងជាបន្ទុករបស់គ្រួសារ។ រីត្រាបានសម្រេចចិត្តអំពាវនាវជាសាធារណៈលើកដំបូងតាមបណ្តាញសង្គមហ្វេសប៊ុក ស្នើឱ្យមានការបរិច្ចាគដល់ក្រុមគ្រួសារនាង ដើម្បីបន្តការព្យាបាល។ រីត្រាមិនអាចទៅប្រទេសថៃដើម្បីព្យាបាលដូចមុនបានទៀតទេ ដោយសារយន្តការរបស់រដ្ឋាភិបាលនៃប្រទេសទាំងពីរ ក្នុងការទប់ស្កាត់ការឆ្លងរីករាលដាលនៃជំងឺកូវីដ១៩។ ប្អូនស្រីរបស់រីត្រា កញ្ញា អូន សុខនា ប្រាប់វីអូអេថា៖ «អ្នកដទៃសោះ គេជួយយើង។ ខ្ញុំចាំបានថា[ម៉ាក់] គាត់សប្បាយចិត្តឡើងហូរទឹកភ្នែក។ គាត់សប្បាយចិត្តនឹងអ្វីដែលគេបានជួយ ជួយកូនគាត់អីចឹង»។ គ្រួសារនេះ មានកម្លាំងចិត្តមកវិញបន្តិច។ ដំបូងពួកគេបារម្ភថា ការនិយាយត្អូញត្អែរអំពីជំងឺនេះ ហាក់ដូចជាការសុំក្តីអាណិតពីអ្នកដទៃ ឬសុំឱ្យគេជួយជាទឹកប្រាក់ ដែលពួកគេយល់ថាវាជារឿងអៀនខ្មាស។ សុខនានិយាយថា៖ «ការរៃអង្គាសពិតជាល្អមែន។ ប៉ុន្តែថាតើមនុស្សគ្រប់គ្នា អាចប្រមូលបានចំនួនមួយដែលអាចផ្គត់ផ្គង់គ្រប់ ឬល្មមអត់។ ចឹងខ្ញុំគិតថាយើងគួរតែមានលក្ខណៈបណ្តាញ ដើម្បីយើងអាចស្វែងរកគ្រួសារដែលមានបញ្ហាចឹងៗ។ ហើយគាត់ស្វែងរកជំនួយ ព្រោះអ្នកខ្លះ ខ្ញុំគិតថាគាត់អាចនឹងគិតថា ខ្មាសគេអីចឹង[ក្នុងការ]រកជំនួយសង្គមសប្បុរសជនអីចឹង»។ ក៏ប៉ុន្តែ ជំនួយជាសប្បុរសនេះ អាចទិញពេលវេលាឱ្យរីត្រាបានតែប្រមាណ៣ខែ ប៉ុណ្ណោះ ក្រោយនាងបន្តការព្យាបាលនៅមន្ទីរពេទ្យនៅរាជធានីភ្នំពេញ។ ការប្រឹងប្រែងរបស់រីត្រានិងក្រុមគ្រួសារ ដើម្បីប្រយុទ្ធប្រឆាំងនឹងជំងឺមហារីក បានបញ្ចប់នៅខែតុលាឆ្នាំនេះ។ នៅអាយុ ២៩ឆ្នាំ រីត្រា បានទទួលមរណភាព។ ប្អូនស្រីរបស់រីត្រាប្រាប់វីអូអេនៅក្នុងខែវិច្ឆិកានេះថា៖ «គាត់ចប់ចុងក្រោយ ដូចថាវាអស់ថ្មចុងក្រោយតែម្តង»។ សុខនានិយាយបន្តថា៖ «គេថា Life goes on [ជីវិតត្រូវបន្តទៅមុខ]។ យើងទទួលស្គាល់ការពិត។ យើងបាត់បង់សមាជិកគ្រួសារដ៏ល្អម្នាក់»។ ប៉ុន្តែអ្វីដែលនៅសេសសល់ គឺសមាជិកគ្រួសារដែលត្រូវកសាងកម្លាំងចិត្តឡើងវិញ។ នៅពេលសមាជិកគ្រួសារណាម្នាក់ឈឺជំងឺមហារីកនេះ ក្រៅអំពីបញ្ហាលុយកាក់ក្នុងការព្យាបាល គ្រួសារទាំងមូលរបស់អ្នកជំងឺត្រូវមានទំនួលខុសត្រូវជាច្រើនទៀត ដូចជាការមើលថែអ្នកជំងឺ ជូនអ្នកជំងឺទៅមកមន្ទីរពេទ្យ ប្រមូលព័ត៌មានពីវេជ្ជបណ្ឌិត និងជួយតាមដានស្ថានភាពអ្នកជំងឺជាដើម។ ហើយពួកគេក៏ត្រូវបន្តលើកទឹកចិត្តដល់អ្នកជំងឺមិនថាស្ថានការណ៍របស់អ្នកជំងឺធ្លាក់ដុនដាបយ៉ាងណានោះទេ។ សុខនានិយាយថា៖ «ខ្ញុំជឿថាមានគ្រួសារច្រើនណាស់ដែលគាត់មានសមាជិកឬយ៉ាងហោចណាស់ស្គាល់អ្នកបាត់បង់ជីវិត ដោយសារជំងឺមហារីកនេះ។ ចឹង ខ្ញុំគិតថា បើសិនយើងមានជាប្រធានបទទាំងអស់ហ្នឹង ចែករំលែកពួកគាត់ពីរឿងរ៉ាវដែលបានកើតឡើងលើគ្រួសារនីមួយៗ វាជួយព្យាបាលផ្លូវចិត្ត ឬជួយសម្រាល។ [...] ភាគច្រើនគេផ្តោតសំខាន់ទៅលើតែអ្នកជំងឺតែម្តង ប៉ុន្តែគេភ្លេចគិតពីអ្នកដែលរស់នៅជាមួយ។ ចឹងការពិភាក្សាអំពីផលប៉ះពាល់មកលើគ្រួសារ ស្ទើរតែមិនមាន»។ ប្រហែលជាពុំមានជំងឺណា ឈឺពិបាកទ្រាំខ្លាំងជាងជំងឺមហារីកទេ។ នេះជាការលើកឡើងរបស់វេជ្ជបណ្ឌិត អ៊ាវ សុខា ប្រធានមជ្ឈមណ្ឌលជាតិជំងឺមហារីក។ ទោះអ្នកជំងឺដឹងថា ឱកាសជាសះស្បើយមានតិចតួច វេជ្ជបណ្ឌិតរូបនេះបញ្ជាក់ថា អ្នកជំងឺព្យាយាមប្រឹងប្រែងធ្វើយ៉ាងណាឱ្យជីវិតចុងក្រោយពួកគេ មានគុណភាពប្រសើរ។ ម្យ៉ាងទៀត អ្នកជំងឺមួយចំនួនដែលមានថវិកាផ្គត់ផ្គង់ ព្យាយាមបន្តជីវិតរបស់ពួកគេ ទន្ទឹងរង់ចាំអ្នកវិទ្យាសាស្ត្ររកឃើញវិធីសាស្ត្រព្យាបាលថ្មី ដែលអាចជួយឱ្យជាសះស្បើយ។ ក៏ប៉ុន្តែ ទោះបច្ចេកវិទ្យាចុងក្រោយ មានការអភិវឌ្ឍយ៉ាងណាក៏ដោយ សម្រាប់ប្រជាជនកម្ពុជា វេជ្ជបណ្ឌិត អ៊ាវ សុខា លើកឡើងយ៉ាងដូច្នេះថា៖ «តម្លៃវាខុសគ្នា មេឃនិងដី»៕	2020-12-30T07:00:00+07:00	khmer.voanews.com	https://khmer.voanews.com/a/cancer-puts-cambodians-into-hardships/5718555.html
cc01608f-0e70-497c-880d-689930163672	ថៃផ្តល់ប័ណ្ណការងារដល់ពលករចំណាកស្រុកដែលគ្មានក្រដាសស្នាម ដើម្បីទប់ស្កាត់ការឆ្លងរាតត្បាតជំងឺកូវីដ១៩	រដ្ឋាភិបាលថៃបានបញ្ជាក់កាលពីថ្ងៃអង្គារថា ខ្លួននឹងអនុញ្ញាតឲ្យពលករចំណាកស្រុកដែលគ្មានឯកសារត្រឹមត្រូវ មកពីប្រទេសកម្ពុជា ឡាវ និងមីយ៉ាន់ម៉ា ដែលកំពុងនៅក្នុងប្រទេសថៃស្រាប់ ឲ្យធ្វើការដោយស្របច្បាប់បានក្នុងរយៈពេលប្រមាណ ២ ឆ្នាំ ដើម្បីទប់ស្កាត់ការឆ្លងរាលដាលនៃជំងឺកូវីដ១៩។ ពលករចំណាកស្រុកទាំងនោះត្រូវចុះឈ្មោះតាមអនឡាញ ហើយក្រុមហ៊ុនត្រូវចុះបញ្ជីឈ្មោះពលករទាំងនោះឲ្យបានមុនពាក់កណ្តាលខែកញ្ញា ដើម្បីទទួលបានប័ណ្ណអនុញ្ញាតឲ្យធ្វើការ ដែលមានសុពលភាពរហូតដល់ខែកុម្ភៈ ឆ្នាំ ២០២៣។ នេះបើយោងតាមសេចក្ដីសម្រេចមួយរបស់គណៈរដ្ឋមន្ត្រីថៃ។ អ្នកនាំពាក្យរដ្ឋាភិបាលថៃបានលើកឡើងថា ពលករចំណាកស្រុកទាំងនោះត្រូវពិនិត្យសុខភាពជាមុនសិន ដែលមានតម្លៃប្រមាណ ២៤០ ដុល្លារ។ ការប្រកាសនេះបានធ្វើឡើង ស្របពេលដែលប្រទេសថៃកំពុងទទួលរងនូវការឆ្លងរាតត្បាតជំងឺកូវីដ១៩ ដ៏អាក្រក់បំផុត គិតមកទល់នឹងពេលបច្ចុប្បន្ននេះ ដោយមានការឆ្លងប្រមាណ ១.៥០០ ករណីចាប់តាំងពីពាក់កណ្តាលខែធ្នូមក ដែលការឆ្លងនេះជាប់ពាក់ព័ន្ធជាមួយនឹងពលករចំណាកស្រុកភាគច្រើនមកពីប្រទេសមីយ៉ាន់ម៉ា ដែលធ្វើការនៅក្នុងផ្សារលក់គ្រឿងសមុទ្រមួយកន្លែងនៅក្នុងខេត្ត Samut Sakhon ស្ថិតនៅភាគកណ្តាលប្រទេស។ អ្នកនាំពាក្យរដ្ឋាភិបាលថៃអ្នកស្រី Traisuree Taisaranakul បានប្រាប់អ្នកកាសែតថា៖ «រដ្ឋាភិបាលបានចុះត្រួតពិនិត្យពលករចំណាកស្រុកនៅតាមតំបន់មួយចំនួនដែលប្រឈមនឹងហានិភ័យ។ ការចុះត្រួតពិនិត្យនេះបានធ្វើក្រុមហ៊ុនខ្លះបញ្ជូនពលករចំណាកស្រុកខុសច្បាប់ចេញពីតំបន់មួយចំនួន ដើម្បីជៀសវាងមិនឲ្យរំលោភច្បាប់»។ អ្នកស្រីបន្ថែមថា៖ «ជាងនេះទៀត ពលករចំណាកស្រុកខុសច្បាប់កំពុងជ្រួលច្របល់ និងផ្លាស់ចេញពីកន្លែងមួយចំនួន ដែលធ្វើឲ្យមានហានិភ័យចម្លងជំងឺកូវីដ១៩»៕	2020-12-30T07:00:00+07:00	khmer.voanews.com	https://khmer.voanews.com/a/thailand-offers-work-permit-to-undocumented-migrants/5717533.html
15401538-6cde-4f8d-a929-3946e085e722	លោក Biden ប្ដេជ្ញាបង្កើនកិច្ចប្រឹងប្រែងផ្ដល់វ៉ាក់សំាងកូវីដ១៩	លោកប្រធានាធិបតីជាប់ឆ្នោតសហរដ្ឋអាមេរិក Joe Biden បាននិយាយថា លោកនឹងផ្ដោតកាន់តែខ្លាំងក្នុងការប្រយុទ្ធប្រឆាំងនឹងជំងឺកូវីដ១៩ តាមរយ:ការបង្កើនអត្រានៃការចាក់វ៉ាក់សាំង។ ស្របពេលជាមួយគ្នានោះ រដ្ឋបាលរបស់លោក ប្រធានាធិបតី Donald Trump កំពុងច្រានចោលការរិះគន់ពីវិធីទប់ទល់របស់ខ្លួនប្រឆាំងនឹងកាឆ្លងរាតត្បាតជាសកល ដែលបានបណ្តាលឲ្យមនុស្សជិតប្រមាណ ៣៣៩.០០០ នាក់ ស្លាប់នៅក្នុងសហរដ្ឋអាមេរិក។ ស្ថានភាពនៃការឆ្លងជំងឺកូវីដ១៩ នៅក្នុងសហរដ្ឋអាមេរិក មានភាពប្រសើរឡើងនៅប៉ុន្មានថ្ងៃចុងក្រោយនេះ ពីការឆ្លងរាលដាលខ្លាំងក្លាបំផុតអស់រយ:ពេលពីរខែមកនេះ ក៏ប៉ុន្តែនៅតែមានករណីឆ្លងថ្មីជាមធ្យមជាង ១៨០.០០០ ករណី ជារៀងរាល់ថ្ងៃ។ មន្ត្រីសុខាភិបាលបានព្រមានពីការធ្វើដំណើរនិងជួបជុំគ្នាក្នុងពេលឈប់សម្រាក ដែលអាចធ្វើឲ្យចំនួនករណីឆ្លងមានចំនួនច្រើនដូចដើមវិញ។ ក្នុងរយៈពេលមិនដល់មួយខែ មុនចូលកាន់តំណែង[ជាប្រធានាធិបតី]លោក Biden បាននិយាយកាលពីថ្ងៃអង្គារ ក្រោយកិច្ចប្រជុំជាមួយក្រុមអ្នកជំនាញថា រដ្ឋបាលរបស់លោក Trump កំពុង«បរាជ័យយ៉ាងខ្លាំង» លើកិច្ចប្រឹងប្រែងផ្ដល់វ៉ាក់ដល់ពលរដ្ឋអាមេរិកំាង។ លោក Biden កំណត់គោលដៅថា នឹងផ្ដល់វ៉ាក់សំាងឲ្យបានចំនួន ១០០ លានដូស ក្នុងអំឡុងពេល ១០០ ថ្ងៃដំបូង ក្នុងពេលកាន់តំណែងប្រធានាធិបតី។ ក្រុម Operation Warp Drive របស់រដ្ឋបាលលោក Trump បានផ្តោតលើការពន្លឿនពេលកំណត់សម្រាប់ការផលិតវ៉ាក់សំាង ហើយមេដឹកនាំក្រុមនេះបានព្យាករថា ពលរដ្ឋអាមេរិកំាង ២០ លាននាក់ នឹងទទួលបានការចាក់វ៉ាក់សំាងនៅចុងខែធ្នូ។ ទិន្នន័យចុងក្រោយពីមជ្ឈមណ្ឌលគ្រប់គ្រងនិងការពារជំងឺឆ្លង (CDC) របស់សហរដ្ឋអាមេរិកបង្ហាញថា មនុស្សប្រមាណ ២,១ លាននាក់ប៉ុណ្ណោះ ទទួលបានវ៉ាក់មួយដូសដំបូង ក្នុងចំណោមវ៉ាក់សំាងពីរដូសដែលត្រូវចាក់៕	2020-12-30T07:00:00+07:00	khmer.voanews.com	https://khmer.voanews.com/a/biden-vows-to-ramp-up-covid-19-vaccination-efforts/5718461.html
7cdb1eb0-6311-40fa-8541-e1089b11e44b	ទោះបីមានវិបត្តិជំងឺកូវីដ តែពលរដ្ឋខ្លះនៅខេត្តប៉ៃលិន អាចដោះស្រាយជីវភាពបានយ៉ាងស្រួល តាមរយៈការចិញ្ចឹមទាកាប៉ា និងមាន់ស្រែ	បើទោះបីជាបញ្ហាជំងឺកូវីដ-១៩ រំខានដល់អាជីវកម្ម និងមុខរបរប្រជាពលរដ្ឋមួយចំនួន ប៉ុន្តែកសិករវៃឆ្លាតមួយគ្រួសាររស់នៅខេត្តប៉ៃលិន គឺអ្នកស្រី គឹម សុគន្ធា និងលោក ហឿង សុគា បានបង្កើតកសិដ្ឋានចិញ្ចឹមទាកាប៉ា និងមាន់ស្រែទំហំសមល្មមមួយ ដើម្បីរកចំណូលដោះស្រាយជីវភាពគ្រួសារប្រចាំថ្ងៃ។ គ្រួសារកសិករខាងលើរស់នៅក្នុងភូមិអូរខ្ទឹង សង្កាត់អូរតាវ៉ៅ ក្រុងប៉ៃលិន បានប្រាប់ឲ្យដឹងនាថ្ងៃទី២៩ ខែធ្នូ ឆ្នាំ២០២០ នេះថា ពួកគាត់បានចិញ្ចឹមទាកាប៉ាជាង ១,០០០ ក្បាល និងមាន់ស្រែជាង ១,០០០ ក្បាលដែរ ព្រមទាំងមានមាន់ខ្មៅ (សាច់ក៏ខ្មៅ ឆ្អឹងក៏ខ្មៅ) នៅលើដីចម្ការរបស់បងប្អូនគាត់ផងដែរ។ អ្នកស្រី គឹម សុគន្ធា បានរៀបរាប់បន្តថា អ្នកស្រី និងប្តីបានទៅដេកចាំមើលចម្ការឱ្យបងប្អូននៅក្នុងភូមិខាងលើ ហើយក៏រកវិធីដើម្បីឱ្យជីវភាពប្រសើរជាងមុន ទើបពេលបើកបានប្រាក់ឈ្នួលពីម្ចាស់ចម្ការកាលពីឆ្នាំ២០១៩ ក៏យកទៅទិញពូជទាកាប៉ា និងពូជមាន់ស្រែមកចិញ្ចឹមតែម្តង។ ចិញ្ចឹមមុនដំបូង មានតែទាកាប៉ាត្រឹម ១២ ក្បាលប៉ុណ្ណោះ និងមាន់ស្រែតិចតួច លុះយូរៗទៅក៏ចេះតែកើតកូនច្រើនឡើងៗជាបន្តបន្ទាប់ រហូតមកដល់ឆ្នាំ២០២០ លក់បានថវិកាសម្រាប់សងបំណុលគេ និងទុកសម្រាប់ផ្គត់ផ្គង់ជីវភាពផងដែរ។ អ្នកស្រីបានបន្តថា សត្វទាកាប៉ាមួយក្បាលលក់ក្នុងតម្លៃ ១២,០០០ ទៅ ១៣,០០០ រៀល (មួយក្បាលមានទម្ងន់ ២.៥ ទៅ ៣ គីឡូក្រាម) បើលក់រាយក្នុងភូមិបាន ១ គីឡូក្រាម តម្លៃដល់ទៅ ១៥,០០០ រៀល។ ចំណែកមាន់ស្រែវិញ លក់ក្នុងមួយក្បាលតម្លៃ ១៧,០០០ ទៅ ១៨,០០០ រៀល ដោយក្នុងមួយខែៗលក់អស់ជាច្រើនក្បាលជាហូរហែ គិតជាទឹកប្រាក់ប្រហែល ៣-៤ លានរៀល ដែលធ្វើឱ្យជីវភាពគ្រួសាររបស់គាត់កាន់តែធូរធាបន្តិចម្តងៗ អាចហូបចុកគ្រប់គ្រាន់ ឱ្យកូនរៀនសូត្រចេះដឹងនឹងគេ ទោះបីជាជំងឺកូវីដ-១៩ កំពុងកើតឡើងក៏គ្មានបញ្ហានោះដែរ។ ចំពោះការចិញ្ចឹមសត្វទាកាប៉ា និងមាន់ស្រែទាំងនេះ រហូតមកដល់ពេលឥលូវ គឺទាកាប៉ាកើនឡើងជាង ១,០០០ ក្បាល និងមាន់ស្រែកើនឡើងជិត ១,០០០ ក្បាលដែរ។ កសិករខាងលើបានរៀបរាប់ទាំងទឹកមុខញញឹមបន្តទៀតថា គាត់ក៏បានចិញ្ចឹមសត្វមាន់សាច់ខ្មៅ ឆ្អឹងខ្មៅជាច្រើនក្បាលផងដែរ ដោយយកពូជមកពីខេត្តបន្ទាយមានជ័យ ហើយមាន់មេសាច់ខ្មៅ ១ ក្បាល ទម្ងន់ជាង ១ គីឡូក្រាម អាចលក់បានក្នុងតម្លៃ ៥ ម៉ឺនរៀល និងមាន់ឈ្មោលសាច់ខ្មៅ ១ ក្បាលលក់បានតម្លៃ ១០ ម៉ឺនរៀល រីឯកូនមាន់សាច់ខ្មៅតូចៗ ១ ក្បាល លក់តម្លៃ ៨,០០០ រៀល ព្រោះសាច់មាន់ប្រភេទសាច់ខ្មៅឆ្អឹងខ្មៅនេះមានរសជាតិឆ្ងាញ់ ហើយត្រូវថ្នាំព្យាបាលរោគថែមទៀត។ លោកស្រី គឹម សុគន្ធា នឹងពង្រីកកសិដ្ឋានមួយនេះដែរនៅថ្ងៃខាងមុខ មិនត្រឹមតែចិញ្ចឹមទាកាប៉ា មាន់ស្រែ និងមាន់សាច់ខ្មៅឆ្អឹងខ្មៅប៉ុណ្ណោះទេ គាត់នឹងរៀបចំចិញ្ចឹមសត្វក្ងានថែមទៀត ព្រោះធំលក់បានថ្លៃ ពោលគឺ ១ ក្បាល អាចលក់បានចាប់ពី ៧ ទៅ ១០ ម៉ឺនរៀលឯណោះ៕	2020-12-30T01:20:00+07:00	freshnewsasia.com	https://m.freshnewsasia.com/index.php/en/localnews/181783-2020-12-29-11-20-46.html
6a46b831-8063-46dc-81c5-561fd285bb19	រាជរដ្ឋាភិបាល ទទួលថវិកា បានជាង៥៣លានដុល្លារ និង៩ពាន់លានរៀល សម្រាប់ទិញវ៉ាក់សាំងកូវីដ១៩	ភ្នំពេញ ៖ សម្តេចតេជោ ហ៊ុន សែន នាយករដ្ឋមន្រ្តីកម្ពុជា ប្រកាសក្នុងឱកាសបិទបញ្ចប់ព្រឹត្តិការណ៍ សហគមន៍២៨ វិច្ឆិកា ថា គិតត្រឹមម៉ោង២រសៀល ថ្ងៃទី២៨ ធ្នូ ឆ្នាំ២០២០ រាជរដ្ឋាភិបាលបានទទួលថវិកា ៥៣ ៦៧៩ ៧១៤ដុល្លារ និង៩ ៩៣៥ ៤៨៨ ៥០០រៀល ពីសប្បុរសជន ដើម្បីទិញវ៉ាក់សាំងប្រឆាំងកូវីដ១៩ ។ ជាមួយគ្នានេះ សម្តេចតេជោក៏បានអរព្រះគុណព្រះមហាក្សត្រ និងសម្តេចម៉ែ ដែលបានចូលរួមប្រទានថវិកា ដើម្បីទិញវ៉ាក់សាំង ព្រមទាំងអរគុណដល់សប្បុរសជននានា ដែលបានចូលរួមផងដែរ។ សម្រាប់ការទិញវ៉ាក់សាំងវិញ សម្តេចបន្តថា ច្រកទ្វារសម្រាប់ទិញវ៉ាក់សាំងកូវីដ១៩ យកមកកម្ពុជា មាន៣ច្រក ក្នុងនោះមានតាមរយៈខូវ៉ាក់ ច្រកទី២ តាមរយៈទំនាក់ទំនងរវាងប្រទេសនិងប្រទេស និងច្រកទី៣ តាមរយៈការចរចាជាមួយក្រុមហ៊ុនផ្ទាល់តែម្តង។ សម្តេចតេជោបន្ថែមថា កម្ពុជាត្រូវរង់ចាំរហូតមាន ការទទួលស្គាល់ជាក់លាក់ដោយ អង្គការសុខភាពពិភពលោក ទើបអាចបញ្ជាទិញវ៉ាក់សាំងបាន ព្រោះមិនអាចយកប្រជាជនកម្ពុជា ទៅពិសោធន៍វ៉ាក់សាំងនោះទេ៕	2020-12-29T21:40:00+07:00	dap-news.com	https://dap-news.com/national/2020/12/29/108465/
0ed33d25-6152-4c52-b5e2-1c1f395bbcbe	ឧត្តមសេនីយ៍ឯក ហ៊ុន ម៉ាណែត ឧបត្ថមដល់បងប្អូនអតីតយុទ្ធជនកម្ពុជាក្នុងខេត្តតាកែវចំនួន ២០គ្រួសារ ដែលជួបការលំបាកក្នុងអំឡុងពេល នៃការរីករាលដាលជំងឺកូវីដ-១៩	លោកឧត្តមសេនីយ៍ត្រី នាង សុភារ៉ា មេបញ្ជាការតំបន់ប្រតិបត្តិការសឹករងតាកែវ និងជាប្រធានសមាគមអតីតយុទ្ធជនកម្ពុជាខេត្តតាកែវ នៅព្រឹកថ្ងៃទី២៩ ខែធ្នូ ឆ្នាំ២០២០នេះ បាននាំយកអំណោយរបស់ឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរងនៃកងយោធពលខេមរភូមិន្ទ មេបញ្ជាការកងទ័ពជើងគោក និងលោកស្រី ជូនដល់បងប្អូនអតីតយុទ្ធជនទាំង២០គ្រួសារ នៅក្នុងស្រុកកោះអណ្តែតដែលមានជីវភាពខ្វះខាត ក្នុងអំឡុងពេលនៃការរីករាលដាលជំងឺកូវីដ-១៩។ ថ្លែងនៅចំពោះមុខបងប្អូនអតីតយុទ្ធជន លោកឧត្តមសេនីយ៍ត្រី នាង សុភារ៉ា បានផ្តាំផ្ញើសាកសួរសុខទុក្ខពីសំណាក់លោក ហ៊ុន ម៉ាណែត និងលោកស្រី ដែលជានិច្ចកាលតែងតែគិតគូរដល់សុខទុក្ខចំពោះ អតីតយុទ្ធជននៅ គ្រប់ទីកន្លែង ក៏ដូចជា ប្រជាពលរដ្ឋទូទៅ ដែលមានការខ្វះខាត និងកំពុងតែត្រូវការជំនួយ ក្នុងដំណាក់កាលដែលពួកគាត់ជួបការលំបាក និងបញ្ហាប្រឈមដែលបណ្តាលមកពីជំងឺកូវីដ-១៩។ នៅក្នុងឱកាសនោះ លោកឧត្តមសេនីយត្រី បានណែនាំដល់បងប្អូនអតីតយុទ្ធជន និងប្រជាពលរដ្ឋទាំងអស់ ត្រូវបន្តយកចិត្តទុកដាក់ថែរក្សារអនាម័យ និងអនុវត្តឲ្យបានខ្ជាប់ខ្ជួនចំពោះវិធានការទាំងឡាយរបស់ក្រសួងសុខាភិបាល ដើម្បីការពារខ្លួននិងក្រុមគ្រួសារពីជំងឺដ៏កាចសាហាវកូវីដ១៩នេះ។ គួបញ្ជាក់ថា សម្ភាររបស់លោក ហ៊ុន ម៉ាណែត ដែលយកចែកជូនដល់បងប្អូនអតីតៈយុទ្ធជន ដោយក្នុងមួយគ្រួសារទទួលបាននូវគ្រឿងឧបភោគបរិភោគ ០៨មុខ និងថវិកាចំនួន ៥ម៉ឺនរៀល៕	2020-12-29T19:30:00+07:00	freshnewsasia.com	https://m.freshnewsasia.com/index.php/en/localnews/181719-2020-12-29-05-30-40.html
f0227180-1921-4ff7-b097-8a7a8f00989b	សម្ដេចតេជោ៖ ការចាក់វ៉ាក់សាំង កូវីដ១៩ គឺធ្វើឡើងដោយ មិនយកប្រាក់ និងចាក់ ដោយស្ម័គ្រចិត្ត	ក្នុងឱកាសថ្លែងសារពិសេស ពាក់ព័ន្ធស្ថានភាព ជំងឺកូវីដ១៩ នៅកម្ពុជា និងការបិទបញ្ចប់ព្រឹត្តិការណ៍ «សហគមន៍២៨វិច្ឆិកា»នៅព្រឹកថ្ងៃទី២៩ ខែធ្នូ ឆ្នាំ២០២០នេះសម្តេចតេជោ ហ៊ុន សែន នាយករដ្ឋមន្ត្រីកម្ពុជា បានលើកឡើងថា ការចាក់វ៉ាក់សាំងកូវីដ១៩ គឺធ្វើឡើងដោយមិនយកប្រាក់ និងចាក់ដោយស្ម័គ្រចិត្ត ហើយវ៉ាក់សាំង ដាច់ខាតត្រូវតែមានការទទួលស្គាល់ពីអង្គការសុខភាពពិភពលោក ។	2020-12-29T18:42:00+07:00	dap-news.com	https://dap-news.com/national/2020/12/29/108427/
834eb519-6237-408e-91ef-1e5483048edc	រដ្ឋមន្ត្រីសុខាភិបាល ទទួលសម្ភារបរិក្ខារវេជ្ជសាស្ត្រ សម្រាប់ទប់ស្កាត់ និងឆ្លើយតបការរាតត្បាតនៃជំងឺកូវីដ១៩ ពីក្រុមហ៊ុន Minebea Cambodia	រដ្ឋមន្ត្រីក្រសួងសុខាភិបាល លោកសាស្ត្រាចារ្យ ម៉ម ប៊ុនហេង នៅព្រឹកថ្ងៃ២៩ ខែធ្នូ ឆ្នាំ ២០២០នេះ បានទទួលសម្ភារបរិក្ខារវេជ្ជសាស្ត្រ សម្រាប់ទប់ស្កាត់ និងឆ្លើយតបការរាតត្បាតនៃជំងឺកូវីដ-១៩ នូវម៉ាសវះកាត់ចំនួន២០,០០០ ដែលជាអំណោយរបស់ក្រុមហ៊ុន Minebea (Cambodia) Co.,Ltd។ ពិធីប្រគល់-ទទួលនេះ បានប្រព្រឹត្តទៅនៅទីស្តីការក្រសួងសុខាភិបាល ដែលមានការអញ្ជើញចូលរួមពីលោក គេ នីស៊ីហារ៉ា អគ្គនាយករងក្រុមហ៊ុន Minebea (Cambodia) Co.,Ltd។ ក្នុងឱកាសនោះ រដ្ឋមន្ដ្រី ម៉ម ប៊ុនហេង បានសម្ដែងការថ្លែងអំណរគុណយ៉ាងជ្រាលជ្រៅ ចំពោះជំនួយមនុស្សធម៌ ដ៏ថ្លៃថ្លារបស់ក្រុមហ៊ុន Minebea (Cambodia) Co.,Ltd ដែលជាកាយវិការត្រូវបានចងចាំទុក ដោយប្រជាជនកម្ពុជា ជាពិសេសអ្នកជំងឺផ្ទាល់។ រដ្ឋមន្ដ្រី ម៉ម ប៊ុនហេង បានសង្ឃឹមយ៉ាងមុតមាំថា ក្រុមហ៊ុននឹងផ្ដល់ជំនួយជាបន្ដបន្ទាប់ទៀត ដើម្បីកម្ពុជាជំរុញវិធានការការពារ ទប់ស្កាត់ និងឆ្លើយតបការរាតត្បាតនៃជំងឺកូវីដ-១៩ ឱ្យបានកាន់តែឆាប់រហ័ស។ ជាការឆ្លើយតប លោក គេ នីស៊ីហារ៉ា បានថ្លែងថា ក្រុមហ៊ុន Minebea នឹងបន្ដផ្ដល់នូវម៉ាស និងចូលរួមចំណែកប្រយុទ្ធនឹងជំងឺកូវីដ-១៩ ជាមួយរាជរដ្ឋាភិបាល និងប្រជាជនកម្ពុជា។ លោកថ្លែងបន្ដថា ។ លើសពីនោះ សម្រាប់ម៉ាសចំនួន២ម៉ឺននេះ គឺជាម៉ាសដែលមានគុណភាពខ្ពស់ និងផលិតនៅប្រទេសជប៉ុនផ្ទាល់តែម្ដង ដើម្បីចែកជូនដល់ក្រសួងសុខាភិបាល ប្រើប្រាស់សម្រាប់ប្រយុទ្ធនឹងជំងឺកូវីដ-១៩។ទន្ទឹមនឹងនោះ លោកក៏សូមថ្លែងអំណរគុណដល់ក្រសួងសុខាភិបាលកម្ពុជា តែងតែផ្ដល់នូវវិធានការ ក៏ដូចជាយន្ដការដើម្បីការពារ ទប់ស្កាត់ ការឆ្លងជំងឺកូវីដ-១៩។ សូមជម្រាបថា គិតមកត្រឹមម៉ោង៧៖០០នាទី ព្រឹកថ្ងៃទី២៩ ខែធ្នូ ឆ្នាំ២០២០នេះ កម្ពុជាបានរកឃើញអ្នកឆ្លងកូវីដ១៩ ចំនួន៣៦៤នាក់ ក្នុងនោះអ្នកព្យាបាលជាសះស្បើយចំនួន ៣៦០នាក់ និងអ្នកកំពុងសម្រាកព្យាបាល នៅមន្ទីរពេទ្យចំនួន៤នាក់។ សម្រាប់អ្នកជាប់ពាក់ព័ន្ធព្រឹត្តិការណ៍ «សហគមន៍២៨វិច្ឆិកា» វិញ រកឃើញវិជ្ជមានចំនួន ៤១នាក់ ក្នុងនោះបានជាសះស្បើយ៣៨នាក់ និង៣នាក់ទៀតកំពុងសម្រាកនៅមន្ទីរពេទ្យ៕	2020-12-29T17:51:00+07:00	freshnewsasia.com	https://m.freshnewsasia.com/index.php/en/localnews/181707-2020-12-29-03-51-10.html
23738500-d15b-4913-8841-55c13933a1f5	អេស្ប៉ាញ៖ មនុស្សជាង៥០,០០០នាក់ស្លាប់ដោយសារជំងឺកូវីដ-១៩ (Video inside)	ទិន្នន័យដែលត្រូវបានចេញផ្សាយ ដោយក្រសួងសុខាភិបាលអេស្ប៉ាញ នៅដើមសប្ដាហ៍នេះបានបង្ហាញថា ចំនួនអ្នកស្លាប់ដោយសារ COVID-19 បានកើនឡើងដល់ជាង ៥ម៉ឺននាក់ហើយ ខណៈចំនួនអត្រាឆ្លងបានធ្លាក់ចុះជាលើកដំបូង មិនធ្លាប់មានក្នុងរយៈពេលជិត ៣សប្តាហ៍មកនេះ។ នេះបើតាមការចេញផ្សាយ ដោយទីភ្នាក់ងារព័ត៌មាន AFP នាព្រឹកថ្ងៃអង្គារ ទី២៩ ខែធ្នូ ឆ្នាំ២០២០។ ករណីឆ្លង COVID-19 ថ្មីៗសរុប ២៤,៤៦២ករណី ត្រូវបានរាយការណ៍ គិតចាប់តាំងពីថ្ងៃព្រហស្បតិ៍សប្ដាហ៍មុន ដែលធ្វើឲ្យចំនួនករណីឆ្លងសរុប នៅទូទាំងប្រទេសកើនឡើងដល់ជិត ១.៨៨លានករណី ក្នុងនោះមានអ្នកស្លាប់សរុប ៥០,១២២នាក់។ នេះគឺជាទិន្នន័យផ្លូវការដំបូងបង្អស់ ដែលរដ្ឋាភិបាលអេស្ប៉ាញបានចេញផ្សាយ ចាប់តាំងពីប្រទេសនេះ បានបើកយុទ្ធនាការចាក់វ៉ាក់សាំងប្រឆាំងវីរុសកូរ៉ូណា (COVID-19) កាលពីថ្ងៃអាទិត្យសប្តាហ៍មុន។ ប្រធានមជ្ឈមណ្ឌលសុខាភិបាលសង្គ្រោះបន្ទាន់អេស្ប៉ាញ លោក ហ្វឺណាន់ដូ សាយមិន (Fernando Simon) បានគូសបញ្ជាក់ ក្នុងសន្និសីទសារព័ត៌មានមួយថា ទិន្នន័យក្នុងរយៈពេល ១៤ថ្ងៃចុងក្រោយនេះ បានបង្ហាញពីស្ថេរភាព នៅក្នុងការគ្រប់គ្រងកម្រិតនៃការឆ្លង និងការកាត់បន្ថយចំនួនអ្នកស្លាប់។ តែទោះយ៉ាងណាលោក Simon បានព្រមានថា តួលេខអាចត្រូវបានកែប្រែនៅប៉ុន្មានថ្ងៃខាងមុខទៀត ព្រោះថ្ងៃឈប់សម្រាកបុណ្យណូអែលកាលពីប៉ុន្មានថ្ងៃមុន អាចធ្វើឲ្យអត្រាឆ្លងកើនឡើងវិញ៕	2020-12-29T17:29:00+07:00	freshnewsasia.com	https://m.freshnewsasia.com/index.php/en/internationalnews/181705-2020-12-29-03-29-07.html
b1883c6b-1e37-4ac7-8e27-a565b7b1fdfb	បុរសវ័យចំណាស់ម្នាក់ មានជំងឺប្រចាំកាយ ដេកស្លាប់ក្នុងផ្ទះជួលមួយកន្លែង បង្កការភ្ញាក់ផ្អើលដល់បងប្អូនប្រជាពលរដ្ឋ	ភ្នំពេញ ៖ ប្រជាពលរដ្ឋបានប្រទះឃើញបុរសម្នាក់ ស្លាប់ក្នុងបន្ទប់ជួលលេខ៨ ស្ថិតក្នុងភូមិ រលួស សង្កាត់ជើងឯក ខណ្ឌដង្កោ ដោយបង្កការភ្ញាក់ផ្អើលដល់អ្នកជិតខាងកាលពីវេលាម៉ោង១២និង១៥នាទី ថ្ងៃទី២៩ ខែធ្នូ ឆ្នាំ២០២០ ។ សាកសពរងគ្រោះមានឈ្មោះ ម៉េង ឃាង ភេទប្រុស អាយុ៥៦ឆ្នាំ(គ្មានគ្រួសារសាច់ញាតិ) មុខរបរកម្មកររោងចក្រយូរ៉ូផលិតខ្សែភ្លើង បច្ចុប្បន្នស្នាក់នៅបន្ទប់ជួលកើតហេតុខាងលើ ។ តាមប្រភពព័ត៌មានពីប្រជាពលរដ្ឋដែលរស់នៅជិតខាង ជាប់បន្ទប់ជួលជនរងគ្រោះ បានប្រាប់ឲ្យដឹងថា ជនរងគ្រោះគឺជាមនុស្សស្លូតបូត និងមានជំងឺប្រចាំកាយ ណាមួយទៀតគាត់ក៏ជាកំលោះចាស់ គ្មានគ្រួសារនៅក្បែរនិងមើលថែផងដែរ ។ ខណៈនៅថ្ងៃកើតហេតុ អ្នកជិតខាងមិនឃើញជនរងគ្រោះចេញមកខាងក្រៅ តាំងព្រឹករហូតដល់ថ្ងៃត្រង់ ទើបឆ្ងល់ក៏ទៅគោះទ្វាហៅជនរងគ្រោះតែមិនតប រួចក៏មើលតាមបង្អួចស្រាប់តែឃើញជនរងគ្រោះដេកស្លាប់លើឥដ្ឋ និងស្លៀកតែកន្សែង ទើបដឹងលឺដល់ម្ចាស់ផ្ទះ និងរាយការណ៍ប្រាប់សមត្ថកិច្ចមូលដ្ឋាន ឲ្យចុះមកដល់កន្លែងកើតហេតុតែម្ដង ។ ក្រោយមក សមត្ថកិច្ចបានទាក់ទងទៅខាងជំនាញកោសល្យវិច័យ ឲ្យមកពិនិត្យជាក់ស្ដែង ក្នុងនោះតាមការធ្វើកោសល្យវិច័យ របស់ក្រុមគ្រូពេទ្យវិទ្យាសាស្ត្រ នៃស្នងការនគរបាលរាជធានីភ្នំពេញ បញ្ជាក់ថា ឈ្មោះ ម៉េង ឃាង (សព) គឺស្លាប់ដោយសាគាំងបេះដូង និងជំងឺក្រពេះពោវៀន ។ បច្ចុប្បន្នសពត្រូវបានសមត្ថកិច្ច ចាត់ចែងធ្វើបុណ្យតាមប្រពៃណី ៕	2020-12-29T17:26:52+07:00	cen.com.kh	https://cen.com.kh/archives/280018.html
70334ff5-e5b8-4991-ac79-eddcf1b43fd0	សម្ដេចតេជោ៖ មានមន្ដ្រីទូតខ្មែរ នៅក្រៅប្រទេស ៤រូប ឆ្លងជំងឺកូវីដ-១៩	ភ្នំពេញ ៖ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានថ្លែងឲ្យដឹងថា មានមន្ដ្រីស្ថានទូតខ្មែរ ធ្វើការងារនៅក្រៅប្រទេស ចំនួន៤រូបបានឆ្លងជំងឺកូវីដ-១៩ ។ ប៉ុន្តែទោះបីជាយ៉ាងណាសម្ដេច ក៏មិនបានបញ្ជាក់ឈ្មោះមន្ដ្រីទូតទាំងនោះ និងថានៅប្រទេសណាមួយឡើយ។ ក្នុងពិធីថ្លែងសារពិសេស ពាក់ព័ន្ធព្រឹត្តិការណ៍ «សហគមន៍២៨ វិច្ឆិកា» និងសមិទ្ធផលកើតពីនយោបាយ ឈ្នះ-ឈ្នះ នៅថ្ងៃទី២៩ ខែធ្នូ ឆ្នាំ២០២០ សម្ដេចតេជោ មានប្រសាសន៍ថា «ខ្ញុំគ្រាន់តែលើកឡើងមិនបញ្ចេញឈ្មោះ មន្ដ្រីទូតរបស់កម្ពុជា នៅក្រៅប្រទេស នៅប្រទេសអឺរ៉ុបកើតឆ្លងកូវីដ-១៩ ចំនួន៤នាក់ គេឲ្យព្យាបាលនៅផ្ទះ គេមិនឲ្យព្យាបាលនៅមន្ទីរពេទ្យ ព្រោះមន្ទីរពេទ្យពោរពេញដោយអ្នកជំងឺធ្ងន់»។ សម្ដេចតេជោ បន្ដថា ដោយឡែកអ្នកកើតជំងឺកូវីដ-១៩ នៅកម្ពុជាវិញ ត្រូវទៅចូលទៅព្យាបាលនៅមន្ទីរពេទ្យ ហើយដោយឡែក អ្នកប៉ះពាល់ដោយប្រយោល ត្រូវចូលរួមធ្វើចត្តាឡីស័កទាំងអស់ ៕	2020-12-29T17:16:00+07:00	dap-news.com	https://dap-news.com/national/2020/12/29/108394/
98392eb1-47fa-4d19-91fb-abf9f70902d1	BREAKING: សហរដ្ឋអាមេរិក៖ អ្នកជំងឺជិត ២,០០០នាក់ស្លាប់ និងមនុស្សជាង ១៨ម៉ឺននាក់ទៀតឆ្លងកូវីដ-១៩ នៅក្នុងរយៈពេល១ថ្ងៃ! (Video inside)	ក្នុងរយៈពេល ២៤ម៉ោងកន្លងទៅនេះ មនុស្សសរុប ១៨៦,២៩៦នាក់ទៀតបានឆ្លង COVID-19 ខណៈអ្នកជំងឺ ១,៩៦៦នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអង្គារ ទី២៩ ខែធ្នូ ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ១៩,៧៨១,៦២៤ករណី ក្នុងនោះមានអ្នកស្លាប់សរុបចំនួន ៣៤៣,១៨២នាក់ និងជាសះស្បើយឡើងសរុបចំនួន ១១,៦៩៦,៧២៧នាក់។ គួរបញ្ជាក់ថា លោក ចូ បៃដិន ដែលនឹងត្រូវស្បថឡើងកាន់តំណែងប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ក៏ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម៕	2020-12-29T17:01:00+07:00	freshnewsasia.com	https://m.freshnewsasia.com/index.php/en/internationalnews/181703-2020-12-29-03-01-53.html

6c1c925f-7eb5-44d0-9caf-dfddee0be1b6

អង្គការសុខភាពពិភពលោក ផ្តល់ភាពស្របច្បាប់ដល់វ៉ាក់សាំងរបស់ក្រុមហ៊ុនអាមេរិក និងអាល្លឺម៉ង់

អង្គការសុខភាពពិភពលោក (WHO) កាលថ្ងៃដាច់ឆ្នាំ ២០២០ បានផ្តល់ភាពស្របច្បាប់ ដល់វ៉ាក់សាំងរបស់ក្រុមហ៊ុនអាមេរិក និងអាល្លឺម៉ង់ឈ្មោះ ហ្វៃហ្ស៊ើ បៃអូអិនថិក (Pfizer/BioNTech) ដើម្បីប្រើប្រាស់សម្រាប់ករណីបន្ទាន់។ នេះជាលើកទីមួយហើយ ដែលអង្គការសុខភាពពិភពលោក ទទួលស្គាល់វ៉ាក់សាំងជាសាកលដំបូងគេ ទោះបីជាកន្លងមក មានវ៉ាក់សាំងជាច្រើន ត្រូវបានរកឃើញ។ វាក់សាំងដែលត្រូវបានរកឃើញដំបូងៗគេ គឺវ៉ាក់សាំងចិន និងរុស្ស៊ី ប៉ុន្តែវ៉ាក់សាំងទាំងនោះ រងការរិះគន់ថា ប្រញាប់ធ្វើឲ្យតែបានៗ ដោយមិនឆ្លងកាត់ដំណាក់កាល និងនីតិវិធីត្រឹមត្រូវផ្នែកវេជ្ជសាស្រ្ត។ មន្រ្តីអង្គការសុខភាពពិភពលោក ថាការទទួលស្គាល់វ៉ាក់សាំងរបស់ក្រុមហ៊ុនអាមេរិក និងអាល្លឺម៉ងនេះ គឺជាជំហានវិជ្ជមានមួយ ដើម្បីឈានទៅផ្តល់វ៉ាក់សាំង ឲ្យបានទូលំទូលាយ ដល់ប្រទេសទាំងអស់នៅលើពិភពលោក ក្នុងពេលដែលពិភពលោក កំពុងត្រូវការវាជាចាំបាច់នេះ។ ស្របពេលជាមួយគ្នានេះ នៅឯកម្ពុជា រដ្ឋាភិបាលមិនទាន់ ប្រកាសថានឹងចរចាសុំទិញវាក់សាំងពីក្រុមហ៊ុនណាមួយឲ្យប្រាកដនៅឡើយទេ ទោះបីប្រទេសក្នុងតំបន់អាស៊ានជាច្រើន បានចាប់ផ្តើមទទួលវ៉ាក់សាំង និងបញ្ជាទិញវ៉ាកសាំងរាប់លានដូស ពីក្រុមហ៊ុនល្បីៗ សម្រាប់ពលរដ្ឋរបស់ខ្លួន។ ក្នុងពេលជាមួយគ្នានេះ ករណីពលករខ្មែរដែលវិលត្រឡប់ពីប្រទេសថៃវិញ ហើយឆ្លងជំងឺកូវីដ-១៩ កើនដល់ ១៧ នាក់កាលពីថ្ងៃទី ០៤ ខែ មករា។ នៅពេលប្រទេសថៃ គ្រាន់តែថ្ងៃទី ០៣ ខែ មករា មានករណីចម្លងថ្មីក្នុងសហគមន៍ នៅខេត្តសាមុតសាខន រហូតដល់ ៥៤១ នាក់ ដែលភាគច្រើនជាពលករចំណាកស្រុក។ ពលករចំណាកស្រុកខ្មែរជាច្រើន ធ្វើការនៅខេត្តនេះ ក្នុងចំណោមពលករខ្មែរចំណាកស្រុក នៅថៃមានជិត ២ លាននាក់។ ប្រទេសថៃ បានបង្កើនការរឹតបន្តឹង ដើម្បីបង្ការជំងឺនេះ ប៉ុន្តែនៅកម្ពុជា រដ្ឋាភិបាលចាប់ផ្តើមបើកសាលារៀន និងសារមន្ទីរឡើងវិញ បន្ទាប់បិទអស់ ៦ សប្តាហ៍៕

2021-01-06T07:35:29+07:00

rfa.org

https://www.rfa.org/khmer/news/health/who-01052021193455.html

3b6378c8-0112-46b2-88e7-75694bdd77d4

ព្រឹកនេះ! ក្រសួងរកឃើញអ្នកឆ្លងជំងឺកូវីដ១៩ ម្នាក់ទៀត ដែលធ្វើដំណើរមកពីប្រទេសថៃ

នាព្រឹកថ្ងៃទី៦ ខែមករា ឆ្នាំ ២០២០១ នេះ ក្រសួងសុខាភិបាល បានប្រកាសរកឃើញករណីអ្នកឆ្លងកូវីដ១៩ ថ្មីម្នាក់ទៀត ដែលជាពលករធ្វើដំណើរមកពីប្រទេសថៃ ខណៈពេលដែលមិនមានករណីអ្នកជាសះស្បើយដែរ។ សូមអានសេចក្ដីលម្អិតដូចខាងក្រោម៖

2021-01-06T07:20:48+07:00

kbnnews.com

https://kbn.news/archives/199036

a527e695-b35b-4066-b151-b6a1f2d75042

ថ្ងៃនេះបន្តរកឃើញអ្នកឆ្លងកូវីដថ្មី ថែមទៀត ជាពលករមកពីថៃ

ពលករមកពីថៃ ០១ នាក់ទៀត តេស្តមានវិជ្ជមានកូវីដ ១៩ ដែលបញ្ជាក់ដោយវិទ្យាស្ថានប៉ាស្ទ័រ។ ជនរងគ្រោះអាយុ ២៨ ឆ្នាំ ភេទប្រុស ទីលំនៅនៅឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរពីថៃមកដល់នៅថ្ងៃ ០២ មករា ឆ្នាំ ២០២១។ លទ្ធផលពីវិទ្យាស្ថានប៉ាស្ទ័រមានវិរុសកូវីដ ១៩ និងកំពុងបន្តសម្រាកព្យាបាលនៅមន្ទីរពេទ្យបង្អែកខេត្តប៉ៃលិន៕

2021-01-06T07:16:00+07:00

kampucheathmey.com

https://www.kampucheathmey.com/local-news/41856

d1427dbb-febd-4d44-9a92-2edf4286e31b

ដោយសារស្ថានភាពនៃការរីករាលដាលជំងឺកូវីដ១៩ កាន់តែមានភាពធ្ងន់ធ្ងរ ប្រកាសបន្តដាក់ប្រទេសក្នុងគ្រាអាសន្ន ចាប់ពីថ្ងៃទី ១៦ ខែមករា ដល់ថ្ងៃទី ២៨ ខែកុម្ភៈ ឆ្នាំ២០២១

ភ្នំពេញ៖ស្ថានទូតព្រះរាជាណាចក្រកម្ពុជា ប្រចាំព្រះរាជាណាចក្រថៃឡង់ដ៍បានចេញ សេចក្តីជូនដំណឹងថារាជរដ្ឋាភិបាលថៃ ប្រកាសបន្តដាក់ប្រទេសក្នុងគ្រាអាសន្ន ចាប់ពីថ្ងៃទី ១៦ ខែមករា ដល់ថ្ងៃទី ២៨ ខែកុម្ភៈ ឆ្នាំ២០២១ ដើម្បីបន្តទប់ស្កាត់និងគ្រប់គ្រងការរីករាលដាលការឆ្លងនៃជំងឺកូវីដ-១៩ រលកថ្មីនៅក្នុងប្រទេសថៃ ។ យោងតាមសេចក្តីជូនដំណឹង នៅថ្ងៃទី៥ ខែមករា ឆ្នាំ២០២១ នេះស្ថានទូតនៃព្រះរាជាណាចក្រកម្ពុជាប្រចាំព្រះរាជាណាចក្រថៃឡង់ដ៍ មានកិត្តិយសសូមជូនព័ត៌មានដល់បងប្អូន ប្រជាពលរដ្ឋខ្មែរទាំងអស់ ដែលកំពុងស្នាក់នៅ សិក្សា និងធ្វើការនៅក្នុងប្រទេសថៃ មេត្តាជ្រាបថា រាជរដ្ឋាភិបាលថៃបាន ប្រកាសបន្តដាក់ប្រទេសក្នុងគ្រាអាសន្ន ចាប់ពីថ្ងៃទី១៦ ខែមករា ដល់ទី២៨ ខែកុម្ភៈ ឆ្នាំ២០២១ ដើម្បីបន្តទប់ស្កាត់ និងគ្រប់គ្រងការរីករាលដាលការឆ្លងនៃជំងឺកូវីដ១៩ រលកថ្មីនៅក្នុងប្រទេសថៃ។ អាស្រ័យដូចបានជម្រាបជូនខាងលើ សូមបងប្អូនប្រជាពលរដ្ឋខ្មែរនៅប្រទេសថៃទាំងអស់ មេត្តាបន្តចូលរួម សហការយ៉ាងសកម្មថែមទៀត ដើម្បីអនុវត្តនូវវិធានការនានារបស់រាជរដ្ឋាភិបាលថៃឲ្យបានខ្ជាប់ខ្ជួន និងមាន ប្រសិទ្ធិភាពខ្ពស់ ព្រមទាំងសូមរក្សាសុខភាពអនាម័យ ដើម្បីចូលរួមបង្ការ និងទប់ស្កាត់ការរីករាលដាលនៃជំងឺកូវីដ១៩ បន្តទៀត។ ករណីបងប្អូនមានបញ្ហាប្រឈម សូមទំនាក់ទំនងមកកាន់ស្ថានទូតកម្ពុជា៕

2021-01-06T07:13:28+07:00

cen.com.kh

https://cen.com.kh/archives/282065.html

73138c78-ba4c-46e1-845f-af342b9c2514

របាយការណ៍ថៃ៖ ពលរដ្ឋខ្មែរ១០៥នាក់នៅថៃ ឆ្លងជំងឺកូវីដ១៩ គិតត្រឹមល្ងាចថ្ងៃពុធនេះ

ពលរដ្ឋខ្មែរយ៉ាងតិច ១០៥ នាក់ក្នុងប្រទេសថៃ ត្រូវបានអាជ្ញាធរថៃរកឃើញថា ផ្ទុកជំងឺកូវីដ១៩ ខណៈប្រទេសមួយនេះកំពុងប្រឈមនឹងការរាតត្បាតខ្លាំងជាង ២ សប្តាហ៍មកនេះ ជាពិសេសក្នុងតំបន់សម្បូរដោយពលករធ្វើការ។ នេះបើតាម ។ យោងតាមរបាយការណ៍គិតត្រឹមល្ងាចថ្ងៃពុធនេះ ក្នុងចំណោមមនុស្សដែលឆ្លងភាគច្រើនបំផុតជាប្រជាពលរដ្ឋថៃ ដែលមានទៅដល់ជាង ៥ ពាន់នាក់ ក៏មានពលរដ្ឋខ្មែរចំនួន ១០៥ នាក់ ពលរដ្ឋភូមាចំនួន ៦១៩ នាក់ ឥណ្ឌា ៨២ នាក់ និងផ្សេងៗចំនួន ៩២០ នាក់។ របាយការណ៍មិនបានបញ្ជាក់ថា តើពលរដ្ឋកម្ពុជាចំនួន ១០៥ នាក់ដែលឆ្លងនោះ ជាពលករដែលធ្វើការឬយ៉ាងណានោះទេ។ កាលពីព្រឹកថ្ងៃពុធ ឲ្យដឹងថា មានពលករខ្មែរចំនួន ១០៦ នាក់ ត្រូវបានរកឃើញថាមានផ្ទុកវីរុសជំងឺកូវីដ១៩។ ប៉ុន្តែលោកស្រី ឱ វណ្ណឌីន អ្នកនាំពាក្យក្រសួងសុខាភិបាល ប្រាប់ VOA ត្រឹមរសៀលថ្ងៃពុធនេះថា មិនមានព័ត៌មានពាក់ព័ន្ធនឹងការឆ្លងជំងឺកូវីដ១៩ ក្នុងចំណោមពលករខ្មែរនៅប្រទេសថៃនោះទេ។ ចំណែកប្រធានមន្ទីរសុខាភិបាលខេត្តបាត់ដំបង លោក វឿង ប៊ុនរ៉េត មានប្រសាសន៍ថា លោកក៏មិនមានព័ត៌មាននៃការឆ្លងនេះដែរ។ នៅរសៀលថ្ងៃពុធនេះ អត្ថបទដែលចុះផ្សាយអំពីការឆ្លងជំងឺកូវីដក្នុងចំណោមពលករខ្មែរ ១០៦ នាក់នោះ ក៏ត្រូវបានដកចោល។ វីអូអេ មិនទាន់អាចទាក់ទងអ្នកនាំពាក្យក្រសួងការបរទេសកម្ពុជាលោក កុយ គួងដើម្បីបញ្ជាក់ពីស្ថានភាពនៃការរាតត្បាតជំងឺឆ្លងកូវីដ១៩ និងប្រជាពលរដ្ឋដែលកំពុងស្នាក់នៅប្រទេសថៃបានទេ។ នៅថ្ងៃពុធនេះ ក្រសួងសុខាភិបាលកម្ពុជាបានប្រកាសថា ពលករខ្មែរម្នាក់ អាយុ ២៨ ឆ្នាំ ដែលឆ្លងចូលមកកម្ពុជាពីប្រទេសថៃ កាលពីថ្ងៃទី២ ខែមករា មានផ្ទុកវីរុសជំងឺកូវីដ១៩។ ពលករខ្មែរដែលឆ្លងពីប្រទេសថៃ សរុបចំនួន ១៨ នាក់ហើយ ត្រូវបានរកឃើញផ្ទុកជំងឺកូវីដ១៩ នេះ គិតមកត្រឹមថ្ងៃពុធ។ គិតត្រឹមថ្ងៃទី៥ ខែមករា អាជ្ញាធរខ្មែរក្នុងខេត្តជាប់ព្រំដែនប្រទេសថៃបានបញ្ជាក់ឲ្យដឹងថា ពលករខ្មែរសរុបជាង ៥ ពាន់នាក់ បានចូលមកកម្ពុជា ក្នុងរយៈពេល២សប្តាហ៍ចុងក្រោយនេះ ខណៈប្រទេសថៃកំពុងប្រឈមខ្លាំងនឹងការរាតត្បាតជំងឺកូវីដ១៩។ នៅក្នុងសេចក្តីជូនដំណឹងមួយ ចុះថ្ងៃទី៥ ខែមករា ស្ថានទូតកម្ពុជាប្រចាំប្រទេសថៃបានអំពាវនាវឲ្យពលរដ្ឋខ្មែរទាំងអស់ដែលកំពុងស្នាក់នៅក្នុងប្រទេសថៃបន្តការប្រុងប្រយ័ត្ន និងចូលរួមអនុវត្តវិធានការនានារបស់រដ្ឋាភិបាលថៃ ខណៈថៃបានបន្តដាក់ប្រទេសក្នុងគ្រាអាសន្ន ចាប់ពីថ្ងៃទី១៦ ខែមករា ដល់ថ្ងៃទី២៨ ខែកុម្ភៈ ឆ្នាំ២០២១។ ស្ថានទូតខ្មែរស្នើឲ្យពលរដ្ឋខ្លួននៅប្រទេសថៃទាំងអស់ «មេត្តាបន្តចូលរួមសហការយ៉ាងសកម្មថែមទៀត ដើម្បីអនុវត្តនូវវិធានការនានារបស់រាជរដ្ឋាភិបាលថៃឲ្យបានខ្ជាប់ខ្ជួននិងមានប្រសិទ្ធភាពខ្ពស់ ព្រមទាំងសូមរក្សាសុខភាពអនាម័យ ដើម្បីចូលរួមបង្ការនិងទប់ស្កាត់ការរីករាលដាលនៃជំងឺកូវីដ១៩ បន្តទៀត»។ លោក ឌីថេ ហូយ៉ា មន្រ្តីកម្មវិធីនៃមជ្ឈមណ្ឌលសម្ព័ន្ធភាពការងារនិងសិទ្ធិមនុស្ស (សង់ត្រាល់) ទទួលបន្ទុកការពារសិទ្ធិពលករចំណាកស្រុក ស្នើឲ្យមន្ត្រីកម្ពុជាប្រចាំប្រទេសថៃ បង្កើនវិធានការជួយពលរដ្ឋកម្ពុជារូបណាដែលបាត់បង់ការងារធ្វើ និងមិនមានកន្លែងស្នាក់នៅច្បាស់លាស់ បន្ថែមលើវិធានការរបស់អាជ្ញាធរថៃដែលមានស្រាប់។ លោកមានប្រសាសន៍ថា៖ «អ្វីដែលអាចជួយពលករបានមានតែ ទីមួយ រដ្ឋាភិបាលកម្ពុជាត្រូវតែយកចិត្តទុកដាក់ឲ្យមែនទែន ចំពោះអ្នកដែលអត់មានការងារធ្វើនិងអ្នកកំពុងតែប្រឈម តាមរយៈស្ថានទូតនិងស្ថានកុងស៊ុលប្រចាំនៅប្រទេសថៃ ឲ្យដឹងថា តើពលរដ្ឋខ្មែរយើងទីណាខ្លះចំនួនប៉ុន្មាន ដែលត្រូវការឲ្យជួយដើម្បីអាចផ្តល់ជាការផ្គត់ផ្គង់ចំណីអាហារប្រចាំថ្ងៃ ឬមួយផ្តល់ជម្រើសណាមួយ ឬមួយបង្កើតជា shelters [ទីជម្រក] ជាមណ្ឌលសំចតជាមណ្ឌលស្នាក់នៅបណ្តោះអាសន្ន ក្នុងអំឡុងពេលដែលគាត់ប្រឈមបញ្ហាទាំងអស់នេះបាទ»។ ពលករខ្មែរដែលធ្វើការនៅប្រទេសថៃមួយចំនួនបានបង្ហាញក្តីបារម្ភចំពោះការឆ្លងជំងឺកូវីដ១៩ ខណៈមានករណីឆ្លងថ្មីជាបន្តបន្ទាប់នៅប្រទេសថៃ។ អ្នកស្រី ក្រង សាវ៉ាន អាយុ ៤០ ឆ្នាំ ដែលកំពុងធ្វើការងារសំណង់ជាមួយកូនស្រី អាយុ ១៨ ឆ្នាំមួយរូបនៅប្រទេសថៃ ប្រាប់ VOA ពីទីក្រុងបាងកកមកថា អ្នកស្រីនឹងពលករខ្មែរផ្សេងទៀតចង់ត្រឡប់មកប្រទេសកម្ពុជាវិញ ក៏ប៉ុន្តែម្ចាស់ក្រុមហ៊ុនសំណង់មិនអនុញ្ញាត ហើយប្រាប់ថា ពួកគេនឹងបាត់បង់ការងារធ្វើ បើវិលត្រឡប់មកកម្ពុជាវិញ។ អ្នកស្រីមានប្រសាសន៍ថា៖ «យើងស្នើសុំគេមកគេថាបើយើងទៅហើយ គេអត់ប្រាប់មកធ្វើការវិញទេ ព្រោះអីគេអត់ឲ្យចូលមកវិញហើយគេខ្លាចឆ្លងជំងឺហ្នឹងកាន់តែច្រើនទៅៗ»។ អ្នកស្រីបារម្ភថា ពលករខ្មែរមួយចំនួនដែលរកបានប្រាក់កម្រៃបានប្រមាណ ៣០០ បាត ឬប្រមាណ ៤ ម៉ឺនរៀលក្នុងមួយថ្ងៃ នឹងប្រឈមការលំបាកកាន់តែខ្លាំងជាមួយការចំណាយប្រចាំថ្ងៃ ប្រសិនបើទីកន្លែងដែលអ្នកស្រី និងពួកគេធ្វើការនោះត្រូវអាជ្ញាធរថៃ សម្រេចបិទជាបណ្តោះអាសន្ន ក្នុងករណីមានការឆ្លងជំងឺកូវីដ១៩ ដល់ទីនោះ។ ស្រ្តីជាកម្មករសំណង់រូបនេះស្នើសុំអន្តរាគមន៍ពីមន្ត្រីកម្ពុជា ដើម្បីជួយពលករដែលមិនត្រូវបានគេអនុញ្ញាតឲ្យត្រឡប់មកប្រទេសកំណើត។ អ្នកស្រីមានប្រសាសន៍ថា៖ «បើមានអ្នកឆ្លងគេបិទការងារអ៊ីចឹងចេញ ទៅណា ក៏អត់បានចឹង។ យើងទៅទិញអីហូប ក៏មិនបានសូម្បីតែធ្វើការនៅរាល់ថ្ងៃនេះ គេឲ្យធ្វើការមែនតែយើងដូចម្ហូបចំណីអីទិញគេអត់ឲ្យយើងចេញទៅទិញនៅក្រៅទេ គេយកមកលក់ឲ្យយើង»។ អ្នកស្រីបន្ថែមថា៖ «ចង់ឲ្យអាជ្ញាធរខ្មែរយើងចុះមកត្រួតពិនិត្យបងប្អូនខ្មែរនៅប្រទេសថៃផង។ គ្នាជួបការលំបាកខ្លាំងណាស់។ គាត់ចង់ទៅផ្ទះអីម្នាក់ៗ ចង់តែទៅផ្ទះដែរ តែទៅវាមិនរួច»។ អ្នកស្រី ក្រង សាវ៉ាន កំពុងស្នាក់នៅជាមួយពលករខ្មែរជាច្រើននាក់ផ្សេងទៀត នៅទីសំណាក់ស្ថិតនៅក្បែរព្រលានយន្តហោះដនមឿង ក្នុងទីក្រុងបាងកក ជាទីដែលអ្នកស្រីកំពុងធ្វើជាកម្មករសាងសង់សណ្ឋាគារមួយ។ លោក ឌីថេ ហូយ៉ា មន្រ្តីកម្មវិធីនៃមជ្ឈមណ្ឌលសម្ព័ន្ធភាពការងារនិងសិទ្ធិមនុស្ស (សង់ត្រាល់) ឲ្យដឹងទៀតថា ពលករខ្មែរនៅពេលនេះកំពុងប្រឈមនឹងផលវិបាកមួយចំនួន ដោយសារខ្លះត្រូវបានថៅកែបោះបង់ចោល ដោយសារគ្មានឯកសារសម្រាប់បំពេញការងារស្របច្បាប់ និងខ្លះទៀតត្រូវបានបញ្ឈប់ពីការងារមិនឲ្យស្នាក់នៅកន្លែងធ្វើការ ហើយខ្លះទៀតរងការកេងប្រវ័ញ្ចពីថៅកែ ក្នុងពេលស្នើសុំឯកសារស្របច្បាប់ដើម្បីបំពេញការងារ៕

2021-01-06T07:00:00+07:00

khmer.voanews.com

https://khmer.voanews.com/a/5726884.html

5d2318f4-af17-4fc3-8e3c-b013114a2990

លោកស្រី ឱ វណ្ណឌីន ថ្លែងសារជូនពរពលរដ្ឋ ក្នុងឆ្នាំ២០២១ និងអំពាវនាវឲ្យបន្តការពារខ្លួនពីជំងឺផ្សេងៗ ពិសេសជំងឺកូវីដ១៩ (Video inside)

លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល នៅថ្ងៃទី៥ ខែមករា ឆ្នាំ២០២១នេះ បានថ្លែងសារជូនពរប្រជាពលរដ្ឋ ក្នុងឱកាសឆ្នាំសាកល២០២១ និងអំពាវនាវឲ្យបន្តការពារខ្លួនពីជំងឺផ្សេងៗ ជាពិសេសជំងឺកូវីដ១៩។ ក្នុងសារដែលមានរយៈពេល ៨នាទី ដែលបណ្តាញព័ត៌មាន Fresh News ទទួលបាន គឺលោកស្រី ឱ វណ្ណឌីន ថែមទាំងបានជំរុញដល់ប្រជាពលរដ្ឋត្រូវចេះរស់នៅតាមគន្លងថ្មី ដើម្បីការពារខ្លួនពីជំងឺកូវីដ១៩ ដូចដែលរាជរដ្ឋាភិបាល ធ្លាប់បញ្ជាក់កន្លងមក។ បន្ថែមលើនេះ លោកស្រីបានជំរុញដល់ប្រជាពលរដ្ឋអនុវត្តន៍គោលការណ៍ ផឹកស្អាត ហូបស្អាត និងរស់នៅស្អាត ដើម្បីទទួលបានសុខភាពល្អ៕

2021-01-06T01:26:00+07:00

freshnewsasia.com

https://m.freshnewsasia.com/index.php/en/localnews/182831-2021-01-05-11-26-54.html

ea7dca7d-adcb-4a16-bc51-2faefd417c6f

ថៃបន្តដាក់ប្រទេសក្នុងគ្រាអាសន្ន ជាង១ខែ ដើម្បីទប់ស្កាត់ និងគ្រប់គ្រងការរីករាលដាលជំងឺកូវីដ-១៩ រលកថ្មី

ឯកអគ្គរាជទូតកម្ពុជា ប្រចាំប្រទេសថៃ នៅថ្ងៃទី០៥ ខែមករា ឆ្នាំ២០២០នេះ បានជូនដំណឹងដល់ប្រជាពលរដ្ឋខ្មែរ ដែលកំពុងស្នាក់នៅ សិក្សា និងធ្វើការនៅក្នុងប្រទេសថៃ ឱ្យដឹងថា រាជរដ្ឋាភិបាលថៃ បានប្រកាសបន្តដាក់ប្រទេសក្នុងគ្រាអាសន្ន រយ:ពេលជាង១ខែ ចាប់ពីថ្ងៃទី១៦ ខែមករា ដល់ទី២៨ ខែកុម្ភៈ ឆ្នាំ២០២១ ដើម្បីបន្តទប់ស្កាត់ និងគ្រប់គ្រងការរីករាលដាលការឆ្លងនៃជំងឺកូវីដ១៩ រលកថ្មីនៅក្នុងប្រទេសថៃ។ នេះបើតាមសេចក្តីជូនដំណឹងដែលអង្គភាពព័ត៌មាន Fresh News ទទួលបានមុននេះបន្តិច។ ស្ថានទូតកម្ពុជា បានស្នេីឱ្យប្រជាពលរដ្ឋខ្មែរនៅប្រទេសថៃទាំងអស់ បន្តចូលរួម សហការយ៉ាងសកម្មថែមទៀត ដើម្បីអនុវត្តនូវវិធានការនានារបស់រាជរដ្ឋាភិបាលថៃ ឱ្យបានខ្ជាប់ខ្លួន និងមានប្រសិទ្ធភាពខ្ពស់ ព្រមទាំងរក្សាសុខភាពអនាម័យ ដើម្បីចូលរួមបង្ការ និងទប់ស្កាត់ការរីករាលដាលនៃជំងឺកូវីដ-១៩ បន្តទៀត។ បន្ថែមពីនេះ ប្រសិនករណីប្រជាពលរដ្ឋ មានបញ្ហាប្រឈម សូមទំនាក់ទំនងមកកាន់ស្ថានទូតតាមរយៈហ្វេសប៊ុកផេក ឬតាមរយៈលេខទូរស័ព្ទ៖ ០៩២ ៨០៥០ ៥៦១ (ផ្នែកកុងស៊ុលសិស្ស និស្សិត) និង០៩៤ ០៩២៥ ៩០៥ (ផ្នែកទទួលបន្ទុកពលករ)។ ប្រទេសថៃបច្ចុប្បន្ន មានអ្នកឆ្លង COVID-19 ៨,៩៦៦នាក់ ក្នុងនោះស្លាប់ ៦៥នាក់ និងជាសះស្បើយឡើងវិញ ៤,៣៥២នាក់៕

2021-01-06T01:25:00+07:00

freshnewsasia.com

https://m.freshnewsasia.com/index.php/en/localnews/182830-2021-01-05-11-25-45.html

6df3bf72-de3c-4f42-9639-84302d4e4686

BREAKING: សហរដ្ឋអាមេរិក៖ មនុស្សជាង ២០ម៉ឺននាក់ឆ្លងកូវីដ-១៩ និងអ្នកជំងឺ ១,៣៩៨នាក់ទៀតស្លាប់ នៅក្នុងពេលតែ១ថ្ងៃ! (Video inside)

នៅក្នុងរយៈពេល ២៤ម៉ោងកន្លងទៅនេះ មនុស្សសរុប ២០១,៣៧៤នាក់ទៀតបានឆ្លង COVID-19 ខណៈអ្នកជំងឺ ១,៣៩៨នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអង្គារ ទី០៥ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២១,១៦២,៨៨៦ករណី ក្នុងនោះមានអ្នកស្លាប់សរុបចំនួន ៣៦០,១៣៦នាក់ និងជាសះស្បើយឡើងសរុបចំនួន ១២,៤៦០,៣៣៦នាក់។ គួរបញ្ជាក់ថា លោក ចូ បៃដិន ដែលនឹងត្រូវស្បថឡើងកាន់តំណែង ប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ក៏ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម។ ក្រុមរៀបចំពិធីស្បថឡើងកាន់តំណែងរបស់លោក បៃដិន កំពុងត្រៀមរៀបចំ ដើម្បីអនុវត្តវិធានការសុវត្ថិភាព នៅអំឡុងការរៀបចំពិធីទាំងមូល៕

2021-01-05T16:59:00+07:00

freshnewsasia.com

https://m.freshnewsasia.com/index.php/en/internationalnews/182742-2021-01-05-02-59-45.html

6638fdf7-6b07-4422-b761-bc30f6885c9c

រដ្ឋមន្ត្រីការបរទេសបូលីវីឆ្លងកូវីដ-១៩ ខណៈជំងឺនេះកំពុងរាតត្បាត នៅក្នុងជួរគណៈរដ្ឋមន្ត្រី (Video inside)

រដ្ឋមន្ត្រីការបរទេសបូលីវីលោក រ៉ូជែលីយ៉ូ ម៉ាយតា (Rogelio Mayta) បានធ្វើតេស្តវិជ្ជមានចំពោះជំងឺ COVID-19 ក្រោយរដ្ឋមន្ត្រីមួយរូបទៀត របស់ប្រទេសអាមេរិកឡាទីនមួយនេះ បានធ្វើតេស្តវិជ្ជមានដូចគ្នា។ នេះបើតាមការចេញផ្សាយ ដោយទីភ្នាក់ងារព័ត៌មានចិនស៊ីនហួរ នាព្រឹកថ្ងៃអង្គារ ទី០៥ ខែមករា ឆ្នាំ២០២១។ សេចក្តីថ្លែងការណ៍ចេញពីក្រសួងការបរទេសបូលីវី បានបញ្ជាក់ថា «លោករដ្ឋមន្ត្រីការបរទេស ស្ថិតនៅក្នុងស្ថានភាពនឹងនរ ខណៈលោកកំពុងស្ថិតនៅក្នុងការអនុវត្តវិធានការសុវត្ថិភាព ហើយក៏កំពុងស្ថិតនៅក្រោមការត្រួតពិនិត្យសុខភាព យ៉ាងត្រឹមត្រូវផងដែរ»។ លោក Mayta គឺជារដ្ឋមន្ត្រីទីពីរហើយ ដែលបានឆ្លងជំងឺ COVID-19 នៅក្នុងជួរគណៈរដ្ឋមន្ត្រីបូលីវី បន្ទាប់ពីរដ្ឋមន្ត្រីការពារជាតិ លោក អ៊ែដម៉ាន់ឌូ នូវីលឡូ (Edmundo Novillo) បានឆ្លងជំងឺនេះដូចគ្នា និងស្ថិតក្នុងស្ថានភាពនឹងនរ។ គួរបញ្ជាក់តាមអ្នកនាំពាក្យប្រធានាធិបតីបូលីវីឲ្យដឹងថា អនុរដ្ឋមន្ត្រីមួយចំនួនទៀត ក៏បានធ្វើតេស្តវិជ្ជមាន COVID-19 ផងដែរ ប៉ុន្តែព័ត៌មានលម្អិតបន្ថែមពីនេះ មិនត្រូវបានចេញផ្សាយនោះទេ។ គិតត្រឹមថ្ងៃចន្ទដើមសប្តាហ៍នេះ (ពេលវេលានៅអាមេរិកឡាទីន) ប្រទេសបូលីវីមានអ្នកឆ្លង COVID-19 សរុប ១៦២,៦៦១ករណី ក្នុងនោះស្លាប់ ៩,២០១នាក់ និងជាសះស្បើយវិញ ១៣៣,២៤៧នាក់៕

2021-01-05T16:02:00+07:00

freshnewsasia.com

https://m.freshnewsasia.com/index.php/en/internationalnews/182728-2021-01-05-02-02-06.html

ed807e3e-5837-4068-ac10-bb99bddf5f9c

ថ្ងៃនេះគ្មាន អ្នកឆ្លងជំងឺកូវីដ១៩ថ្មី និងគ្មានអ្នកព្យាបាល ជាសះស្បើយទេ

ក្រសួងសុខាភិបាល បានអះអាងថា នៅថ្ងៃទី៤ ខែមករា ឆ្នាំ២០២១ មិនមានអ្នកឆ្លងជំងឺកូវីដ១៩ថ្មី និងគ្មានអ្នកព្យាបាលជាសះស្បើយនោះទេ ខណៈអ្នកឆ្លងនៅទូទាំងប្រទេស មានចំនួន៣៨២នាក់ អ្នកជាសះស្បើយចំនួន៣៦២នាក់ និងកំពុងសម្រាកព្យាបាលមានចំនួន២០នាក់ ៕

2021-01-05T14:52:00+07:00

dap-news.com

https://dap-news.com/national/2021/01/05/109649/

df69f6cf-fbb7-439c-bf0c-5a99d6692fe3

ជិះម៉ូតូឆ្លងផ្លូវមិនប្រយ័ត្ន! រថយន្តបុកស្លាប់២នាក់ របួសធ្ងន់២នាក់

ស្រ្តី៣នាក់រួមជាមួយក្មេងម្នាក់ទៀតបានជិះម៉ូតូឌុបគ្នាឆ្លងផ្លូវបែកជាបួនខ្វះការប្រុងប្រយ័ត្ន ត្រូវរថយន្តកូរ៉េដឹកទឹកសុទ្ធលីយ៉ុង បុក បណ្ដាលឱ្យស្លាប់ភ្លាមៗពីរនាក់នៅកន្លែងកើតហេតុ និងពីរនាក់ទៀតរបួសធ្ងន់។ ហេតុការណ៍គ្រោះថ្នាក់ចរាចរណ៍ដ៏រន្ធត់នេះបានកើតឡើងនៅវេលាម៉ោង១៦:០០នាទី ថ្ងៃទី ៤ ខែមករា ឆ្នាំ២០២១ ត្រង់ចំណុចផ្លូវបែកជា៤ជិតផ្ទះពេទ្យភាព ស្ថិតក្នុងភូមិកណ្តាល សង្កាត់-ក្រុងស្ទឹងត្រែង។ ជនរងគ្រោះទី១-ឈ្មោះស្រី ឡៃ ភេទស្រី អាយុ៣១ឆ្នាំ អ្នកបើកបរម៉ូតូ (ស្លាប់) មានទីលំនៅបណ្ដោះអាសន្ននៅភូមិរាជានុកូល សង្កាត់ ក្រុង- ខេត្តស្ទឹងត្រែង, ទី២-ឈ្មោះចិត្ត កុចនឹម ភេទស្រី អាយុ៦ឆ្នាំ រស់នៅក្នុងបន្ទុកឪពុកម្តាយ( ស្លាប់), ទី៣-ឈ្មោះសួន សុខុម ភេទស្រី អាយុ៣១ឆ្នាំ មុខរបរមេផ្ទះ(របួសធ្ងន់) និងទី៤ -ឈ្មោះវី ដាណេង ភេទស្រី អាយុ១៧ឆ្នាំ(របួសធ្ងន់) អ្នកទាំងពីរមានទីលំនៅភូមិសៀមបូក ឃុំសៀមបូក ស្រុកសៀមបូក ។ចំណែកអ្នកបើកបរនិងជិះក្នុងរថយន្តមានគ្នា៣នាក់ ក្រោយកើតហេតុបានចុះរត់គេចខ្លួនបាត់អស់។ សមត្ថកិច្ចបានឲ្យដឹងទៀតថា៖ បើតាមការពិនិត្យមើលតាមកាមេរ៉ាសុវត្ថិភាព មុនពេលកើតហេតុ ឃើញម៉ូតូម៉ាកហុងដាC125ពណ៌ខ្មៅ ពាក់ស្លាកលេខស្ទឹងត្រែង1C-9208 ជិះគ្នាបួននាក់ បើកក្នុងល្បឿនលឿនឆ្លងផ្លូវបំបែកជាបួន ខ្វះការប្រុងប្រយ័ត្ន បានទៅបុកជាមួយរថយន្តកូរ៉េពណ៌ខៀវ គ្មានស្លាកលេខពេញទំហឹង បណ្ដាលឲ្យស្ត្រីម្នាក់ជាអ្នកបើកបរស្លាប់ និងក្មេងស្រីម្នាក់ស្លាប់ភ្លាមៗនៅកន្លែងកើតហេតុ និងពីរនាក់ទៀតរបួសធ្ងន់ បានបញ្ជូនយកទៅសង្គ្រោះបន្ទាន់នៅមន្ទីរពេទ្យបង្អែកខេត្ត។ ចំណែកអ្នកបើកបររថយន្ត និងអ្នករួមដំណើរ២នាក់ទៀត មិនស្គាល់អត្តសញ្ញាណ បានរត់គេចខ្លួនបាត់។ បន្ទាប់ពីពិនិត្យជាក់ស្ដែងនៅកន្លែងកើតហេតុ សមត្ថកិច្ចសន្និដ្ឋានថា អ្នកបើកបរម៉ូតូបានល្មើសច្បាប់ចរាចរណ៍ដោយបើកបរមិនគោរពសិទ្ធិអាទិភាពផ្លូវធំ ផ្ទុកមនុស្សលើសចំនួនកំណត់។ ក្រោយពេលកើតហេតុ សមត្ថកិច្ចជំនាញបានចុះវាស់វែង រួចយកម៉ូតូនិងរថយន្តទៅកាន់ការិយាល័យចរាចរណ៍ផ្លូវគោក នៃស្នងការដ្ឋាននគរបាលខេត្ត ដើម្បីរង់ចាំដោះស្រាយតាមផ្លូវច្បាប់។ ចំណែកសាកសព សមត្ថកិច្ចបានប្រគល់ឲ្យក្រុមគ្រួសារសព ដើម្បីយកទៅធ្វើបុណ្យតាមប្រពៃណី៕

2021-01-05T14:46:27+07:00

kbnnews.com

https://kbn.news/archives/198943

00ef8043-b661-4edb-b086-64edfbcd4f4b

TOP NEWS: ដំណឹងល្អ! ថ្ងៃនេះក្រសួងសុខាភិបាលប្រកាសថា មិនមានអ្នកឆ្លងជំងឺកូវីដ១៩ ថ្មីនោះទេ ខណៈអ្នកជាសះស្បើយក៏គ្មានដែរ (Video inside)

ក្រសួងសុខាភិបាល នៅព្រឹកថ្ងៃទី០៥ ខែមករា ឆ្នាំ២០២១នេះ បានចេញសេចក្តីប្រកាសព័ត៌មានបញ្ជាក់ថា មិនមានរកឃើញករណីឆ្លងជំងឺកូវីដ១៩ ថ្មីនៅកម្ពុជាទេ ខណៈអ្នកជាសះស្បើយក៏គ្មានដែរ។ គិតត្រឹមម៉ោង៧៖០០នាទី ថ្ងៃទី០៥ ខែមករា ឆ្នាំ២០២១នេះ នៅកម្ពុជាបានរកឃើញអ្នកឆ្លងកូវីដ១៩ សរុបចំនួន ៣៨២នាក់ ក្នុងនោះព្យាបាលជាសះស្បើយចំនួន ៣៦២នាក់ និងអ្នកជំងឺ២០នាក់ កំពុងសម្រាកព្យាបាលនៅមន្ទីរពេទ្យ៕

2021-01-05T14:16:00+07:00

freshnewsasia.com

https://m.freshnewsasia.com/index.php/en/localnews/182717-2021-01-05-00-16-22.html

ad8eca49-89ee-4701-91ee-7b926356b304

ហ្វូងដំរីព្រៃចូលរាតត្បាត បង្កហានិភ័យដល់ភូមិអ្នកស្រុក

ខេត្តមណ្ឌលគិរី៖ ដំរីព្រៃចំនួន២ហ្វូង កាលពីថ្ងៃទី៤ ខែមករា ឆ្នាំ២០២១ បានចូលមកអុកឡុក និងបំផ្លាញផលដំណាំ បង្កឲ្យប្រជាពលរដ្ឋ រស់នៅក្នុងឃុំប៉ក់ញ៉ៃ និងឃុំយ៉ាទុង ស្ថិតក្នុងស្រុកអូរយ៉ាដាវ ខេត្តរតនគិរី មានការភ័យខ្លាច។ លោក ស៊ឹម លីន អភិបាលរងស្រុកអូរយ៉ាដាវ បានឲ្យដឹងថា ហ្វូងសត្វដំរីព្រៃទាំងនេះ មានប្រមាណជាង១៥ក្បាល ដើរចល័ត នៅក្នុងឃុំប៉ក់ញ៉ៃ និងឃុំយ៉ាទុង នាពេលយប់។ រីឯចរិតរបស់ពួកវាមានភាពកាចសាហាវ ហើយពួកវាបានដើរបំផ្លាញផលដំណាំបំ, ស៊ីស្រូវ និងបំផ្លាញសម្ភាររបស់អ្នកភូមិផងដែរ។ លោកអភិបាលរងស្រុក បានបន្ដថា ក្រោយពេលមានសេចក្ដីរាយការណ៍បែបនេះ លោកបានដឹកនាំកម្លាំងប្រដាប់អាវុធ រួមមាន កម្លាំងសឹករងស្រុក កម្លាំងនគរបាលស្រុក និងកម្លាំងបរិស្ថានឧទ្យានជាតិអូរយ៉ាដាវ ចុះទៅធ្វើអន្តរាគមន៍ នៅក្នុងឃុំយ៉ាទុង ស្រុកអូរយ៉ាដាវ ។ លោកអភិបាលរងស្រុក បានបញ្ជាក់ថា ហ្វូងដំរីព្រៃ នៅក្នុងឧទ្យានជាតិស្រុកអូរយ៉ាដាវ នេះមានប្រហែល៤០ទៅ៥០ក្បាល ហើយដំរីព្រៃទាំងនេះបានដើរដាច់ហ្វូងពីគ្នា។ ប៉ុន្ដែដោយសារសំណូមពរ ពីប្រជាពលរដ្ឋឲ្យដាក់កងកម្លាំងប្រដាប់អាវុធប្រចាំការផងនោះ ទើបគណៈបញ្ជាការឯកភាពរដ្ឋបាលស្រុក បានសម្រេចដាក់កម្លាំងចំនួន២គោលដៅ គឺនៅភូមិដតូច ចំនួន៤នាក់ និងភូមិខ្វែង ចំនួន៤នាក់ (ឃុំយ៉ាទុង) ដោយសហការជាមួយកម្លាំងប្រជាពលរដ្ឋ នៅក្នុងភូមិ តាមយាមឃ្លាំមើលហ្វូងដំរីព្រៃទាំងនេះ។ តំណាងប្រជាពលរដ្ឋ រស់នៅឃុំយ៉ាទុង បានឲ្យដឹងថា ក្នុងរយៈពេល៥ទៅ៦ថ្ងៃនេះ ហ្វូងដំរីព្រៃ តែងតែចូលមកក្នុងភូមិរបស់ពួកគាត់ ហើយពួកវាបានបំផ្លាញខ្ទមចាំចម្ការ អស់ចំនួន១០ខ្នង, ស្រូវចំនួន៥៩បាវ, ដើមចន្ទីចំនួន១០ដើម, ម៉ាស៊ីនកាត់ស្មៅ៣គ្រឿង, ម៉ាស៊ីនបាញ់ស្មៅ៤គ្រឿង និងសម្ភារចានឆ្នាំងមួយចំនួនទៀត។ អ្នកភូមិដដែល បានបញ្ជាក់ថា ដោយសារតែសកម្មភាពរបស់ហ្វូងដំរីព្រៃខាងលើនេះ ទើបពួកគាត់សំណូមពរឲ្យសមត្ថកិច្ចជំនាញ និងស្ថាប័នពាក់ព័ន្ធកៀងដំរីទាំងនោះ ឲ្យចូលទៅក្នុងព្រៃធំវិញ ដើម្បីបង្ការហានិភ័យដល់កូនចៅរបស់ពួកគាត់ ខណៈកំពុងធ្វើដំណើរ នៅពេលយប់ ដូចជាឈឺស្កាត់ និងដឹកបញ្ជូនស្ត្រីឈឺពោះ ទៅកាន់មណ្ឌលសុខភាព។ បើតាមអ្នកជំនាញបរទេស បានឲ្យដឹងថា បណ្ដាប្រទេសមួយចំនួន នៅតំបន់អាហ្វ្រិក ក៏មានករណីដំរីព្រៃចូលមកអុកឡុក និងបំផ្លាញផលដំណាំរបស់អ្នកស្រុកអ៊ីចឹងដែរ។ ប៉ុន្ដែក្រោយមក ពួកគាត់បានចិញ្ចឹមឃ្មុំ ធ្វើជារបង នៅតាមចម្ការទាំងនោះ ទើបដំរីលែងចូលមកឆាឆៅ ឬបំផ្លាញដំណាំទាំងនោះ។ ការចិញ្ចឹមឃ្មុំបែបនេះ គឺកសិករបានទាំងទឹកឃ្មុំលក់បានលុយផង និងរារាំងដល់សត្វដំរីផង ព្រោះដំរី ថ្វីត្បិតតែវាមានមាឌធំជាងគេនៅលើផែនដីនេះមែនតែវាក្លាយសត្វល្អិតទាំងនោះ៕

2021-01-05T10:15:56+07:00

kbnnews.com

https://kbn.news/archives/198833

b0110cb0-e845-4333-af1e-c678dc6d6bd5

ខ្លាចឆ្លងកូវីដ១៩! ពលករខ្មែរប្រមាណ៥ ពាន់នាក់ សម្រុកចេញពីប្រទេសថៃ …

ក្រោយពីផ្ទុះវីរុសកូវីដ១៩ ក្នុងខេត្តសាមុតសាខន ពលករខ្មែរប្រមាណ៥ពាន់នាក់ បានសម្រុកចេញពីប្រទេសថៃ តាមច្រកនានានៅតាមបណ្ដោយព្រំដែននៃប្រទេសទាំង២ ដោយពួកគេមានក្ដីកង្វល់អំពីការឆ្លងមេរោគនេះ។ អាជ្ញាធរនៅតាមខេត្តជាប់បណ្តោយព្រំដែន នៅតែបន្តចំណាត់ការ ដាក់ពលករដែលទើបបានឆ្លងមកពីប្រទេសថៃធ្វើចត្តាឡីស័កយ៉ាងត្រឹមត្រូវចំនួន១៤ថ្ងៃ។ គិតចាប់ពីថ្ងៃទី ២០ ខែធ្នូ ឆ្នាំ២០២០ រហូតដល់ពេលនេះ ពលករខ្លះត្រូវបានអនុញ្ញាតឱ្យចាកចេញពីមណ្ឌលចត្តាឡីស័ក បន្ទាប់ពីការធ្វើចត្តាឡីស័កគ្រប់១៤ ថ្ងៃ និងការធ្វើតេស្តសំណាកលើកទី ២ របស់ពួកគេមិនមានវិជ្ជមានកូវីដ ១៩។ នៅខេត្តបន្ទាយមានជ័យ ជាង២សប្តាហ៍កន្លងមកនេះ ពលករខ្មែរជាង ១ ០០០ នាក់ បានវិលត្រឡប់មកពីប្រទេសថៃ ត្រូវបានធ្វើចត្តាឡីស័កនៅតាមទីតាំងចំនួន១២កន្លែង ហើយថ្នាក់ដឹកនាំខេត្តបានណែនាំទៅដល់អាជ្ញាធរភូមិ ឃុំ-សង្កាត់ទាំងអស់ត្រូវធ្វើការគ្រប់គ្រង និងនាំពលករដែលចូលតាមច្រកខុសច្បាប់ដែលមិនបានធ្វើចត្តាឡីស័កត្រូវនាំមកពិនិត្យ និងធ្វើចត្តាឡីស័កឱ្យបានត្រឹមត្រូវ មិនឱ្យមានការថ្លោះធ្លោយឡើយ។ នៅខេត្តបាត់ដំបង មានមណ្ឌលចត្តាឡីស័កចំនួន ៧ កន្លែង មានពលករខ្មែរដែលបានវិលត្រឡប់ពីថៃ មានចំនួន១៨១៥នាក់ ក្នុងចំណោមនោះមានពលករចំនួន៦ នាក់ ត្រូវបានរកឃើញមានវីរុសកូវីដ ១៩។ នៅខេត្តព្រះវិហារ ពលករដែលបានធ្វើចត្តាឡីស័កគ្រប់ចំនួន ១៤ ថ្ងៃ និងធ្វើតេស្តសំណាកលើកទី២ មិនមានវីរុសកូវីដ ១៩ ត្រូវបានអាជ្ញាធរអនុញ្ញាតឱ្យត្រឡប់ទៅកាន់គេហដ្ឋានវិញជាបណ្តើរៗហើយនៅសល់តែពលករប្រមាណ១០នាក់ទៀតប៉ុណ្ណោះ ដែលនៅធ្វើចត្តាឡីស័ក។ យោងតាមក្រសួងសុខាភិបាលបានឱ្យដឹងថា នៅថ្ងៃទី ៣ ខែមករា ពលការិនី អាយុ ២១ ឆ្នាំ ស្នាក់នៅភូមិកូនភ្នំ ឃុំអណ្តូង ស្រុកសាលាក្រៅ ខេត្តប៉ៃលិន ដែលបានធ្វើដំណើរមកពីប្រទេសថៃ មកដល់កម្ពុជាថ្ងៃទី ១ ខែមករា និងបានធ្វើតេស្តវិជ្ជមានកូវីដ ១៩ ត្រូវបានដាក់សម្រាកព្យាបាលនៅមន្ទីរពេទ្យបង្អែកខេត្តប៉ៃលិន។ គិតត្រឹមថ្ងៃទី ៤ ខែមករា ឆ្នាំ ២០២១ កម្ពុជា មានអ្នកឆ្លងវីរុសកូវីដ១៩ ចំនួន៣៨២នាក់ ក្នុងនោះព្យាបាលជាសះស្បើយ ចំនួន៣៦២នាក់ និងអ្នកជំងឺកំពុងសម្រាកព្យាបាលមានចំនួន ២០ នាក់៕

2021-01-05T09:57:07+07:00

kbnnews.com

https://kbn.news/archives/198843

66b7bb75-3337-451f-997d-0afef48313ac

រយៈពេល៤ថ្ងៃ អំឡុងឆ្លងឆ្នាំសកល កម្ពុជាទទួលបានភ្ញៀវទេសចរ១លាននាក់

លោកថោង ខុន រដ្ឋមន្ត្រីក្រសួងទេសចរណ៍ បានឱ្យដឹងថា ភ្ញៀវទេសចរដើរកម្សាន្តនាក្រោយឱកាសថ្ងៃឆ្លងឆ្នាំសកលសម្រាប់រយៈពេល ៤ថ្ងៃ ចាប់ពីថ្ងៃទី៣១ ខែធ្នូ ២០២០ ដល់ថ្ងៃទី៣ ខែមករា ឆ្នាំ២០២១ មានចំនួន ១,២៧៩,១២៨ នាក់ ក្នុងនោះភ្ញៀវជាតិមានចំនួន ១,២៦៨,០២៥ នាក់ និងភ្ញៀវបរទេសផ្ទៃក្នុងមានចំនួន ១១,១០៣ នាក់។នេះបើយោងតាមក្រសួងទេសចរណ៍។ សម្រាប់ថ្ងៃអាទិត្យ ទី៣ ខែមករា មានចំនួនប្រមាណ ១៣០,០០៧ នាក់ ក្នុងនោះភ្ញៀវជាតិមានចំនួន ១២៦,១៦៨ នាក់ ភ្ញៀវបរទេសផ្ទៃក្នុងមានចំនួន ៣,៨៣៩ នាក់។ គោលដៅទេសចរណ៍សំខាន់ៗមួយចំនួន រួមមាន៖ រាជធានីភ្នំពេញ៖ ៥១៦,០៩៥ នាក់ * ខេត្តកំពត៖ ១៥២,១១៩ នាក់ * ខេត្តព្រះសីហនុ៖ ១៣៦,៣១៤ នាក់ * ខេត្តកែប៖ ៨៧,៧៣៧ នាក់ * ខេត្តសៀមរាប៖ ៧៧,៦១៨ នាក់ * ខេត្តកំពង់ស្ពឺ៖ ៤៦,០៣០ នាក់ * ខេត្តបាត់ដំបង៖ ៤២,៨៥០ នាក់ * ខេត្តកោះកុង៖ ៣១,៨៧៩ នាក់ * ខេត្តកំពង់ចាម៖ ២៧,១៨៧ នាក់ * ខេត្តកណ្តាល៖ ២៦,៩៤០ នាក់។ ដោយសារព្រឹត្តិការណ៍សហគមន៍ ២៨ វិច្ឆិកា ត្រូវបានបិទបញ្ចប់កាលពីថ្ងៃទី២៩ ខែធ្នូ ឆ្នាំ២០២០ ចលនាទេសចរណ៍ផ្ទៃក្នុងនាឱកាសឆ្លងឆ្នាំសកលនេះ មានភាពផុលផុសច្រើននៅតាមគោលដៅទេសចរណ៍នានាទូទាំងប្រទេស បើទោះបីមិនមានការរៀបចំពិធីទទួលឆ្នាំថ្មី ការប្រគុំតន្រ្តី និងការជួបជុំជាទ្រង់ទ្រាយធំក៏ដោយ។ គ្រប់គោលដៅទេសចរណ៍ និងមូលដ្ឋានអាជីវកម្មទេសចរណ៍បានខិតខំអនុវត្តន៍តាមប្រសាសន៍ណែនាំរបស់សម្តេចតេជោនាយករដ្ឋមន្ត្រី តាមគោលណែនាំរបស់ក្រសួងសុខាភិបាល និងវិធានសុវត្ថិភាពទេសចរណ៍របស់ក្រសួងទេសចរណ៍។ ក្រុមការងាររបស់គណៈបញ្ជាការឯកភាពរាជធានី-ខេត្ត បានចុះពិនិត្យ និងណែនាំដល់ភ្ញៀវទេសចរ និងប្រជាពលរដ្ឋ ដើម្បីបញ្ជៀសការជួបជុំទ្រង់ទ្រាយធំ និងកកកុញមានមនុស្សច្រើន ប៉ុន្តែទោះជាយ៉ាងណាក៏ដោយ ក៏ការអនុវត្តវិធានសុវត្ថិភាពទេសចរណ៍ពាក់ព័ន្ធជំងឺកូវីដ-១៩នេះ នៅមិនទាន់មានភាពពេញលេញទាំងស្រុងនៅឡើយ ពិសេសការរក្សាគម្លាតសុវត្ថិភាពនៅតាមគោលដៅទេសចរណ៍មួយចំនួនដែលមានលក្ខណៈប្រមូលផ្តុំច្រើន។ កិច្ចការនេះ ក្រសួងទេសចរណ៍នឹងបន្តការរៀបចំជាមួយរដ្ឋបាលរាជធានី-ខេត្តឲ្យកាន់តែម៉ឺងម៉ាត់បន្ថែមទៀត។ ចំពោះការគ្រប់គ្រងសន្តិសុខ សណ្ដាប់ធ្នាប់ជាទូទៅមានភាពល្អប្រសើរ មិនមានបញ្ហា ឬការរំខានណាមួយកើតឡើងគួរកត់សម្គាល់ទេក្នុងរយៈពេល៤ថ្ងៃនេះ។ រីឯការគ្រប់គ្រងសំរាមនៅតែជាបញ្ហាប្រឈម ជាពិសេសនៅយប់ឆ្លងឆ្នាំ ដោយប្រជាពលរដ្ឋមួយចំនួនមិនបានទុកសំរាមឲ្យបានត្រឹមត្រូវ ដោយទុកចោលនៅកន្លែងទទួលទានអាហារជុំគ្នា ពិសេសគោលដៅទេសចរណ៍ដែលមានការជួបជុំច្រើន ដូចជានៅតំបន់ឆ្នេរសមុទ្រ និងទីប្រជុំជនក្នុងរាជធានី-ខេត្តជាដើម ប៉ុន្តែរដ្ឋបាលរាជធានី-ខេត្តបានខិតខំចាត់កម្លាំងប្រមូលទុកដាក់សំរាមនេះនាព្រឹកបន្ទាប់ ដោយពុំធ្វើឲ្យប៉ះពាល់ដល់សោភ័ណភាពគោលដៅទេសចរណ៍ឡើយ៕

2021-01-05T09:29:19+07:00

kbnnews.com

https://kbn.news/archives/198823

dcb4cbc6-a00e-4060-8d34-1e5842dd8b17

ដំណឹងល្អ! ព្រឹកនេះមិនមានករណីឆ្លងជំងឺកូវីដ១៩ទេ ហើយក៏គ្មានអ្នកជាសះស្បើយដែរ

នៅព្រឹកថ្ងៃទី០៥ ខែមករា ឆ្នាំ២០២១នេះ ក្រសួងសុខាភិបាល បានចេញសេចក្តីប្រកាសព័ត៌មានបញ្ជាក់ថា មិនមានរកឃើញករណីឆ្លងជំងឺកូវីដ១៩ ថ្មីនៅកម្ពុជាទេ ខណៈអ្នកជាសះស្បើយក៏គ្មានដែរ។ សូមអានសេចវក្ដីលម្អិតដូចខាងក្រោម៖

2021-01-05T07:35:05+07:00

kbnnews.com

https://kbn.news/archives/198772

09df5380-1dee-412e-b56d-f17dd6559225

អាជ្ញាធរខេត្តតាមព្រំដែនថាពលករខ្មែរជាង៥ពាន់នាក់ចូលមកកម្ពុជា ខណៈផ្ទុះកូវីដនៅថៃ

អាជ្ញាធរខ្មែរក្នុងខេត្តជាប់ព្រំដែនប្រទេសថៃ ឲ្យដឹងថាពលករខ្មែរសរុបជាង៥ពាន់នាក់បានចូលមកកម្ពុជា ក្នុងរយៈពេល២សប្តាហ៍ចុងក្រោយនេះ ខណៈប្រទេសថៃកំពុងប្រឈមខ្លាំងនឹងការរាតត្បាតជំងឺកូវីដ១៩។ កាលពីសប្តាហ៍មុន ក្រសួងសុខាភិបាលកម្ពុជាបានប្រកាសថាខ្លួនរកឃើញពលករខ្មែរចំនួន១៤នាក់ ដែលត្រឡប់ពីប្រទេសថៃ មានផ្ទុកវីរុសជំងឺកូវីដ១៩ ដែលបង្កើនការព្រួយបារម្ភនៅក្នុងស្រុក។ លោក ឌី រ៉ាដូ អភិបាលរងខេត្តឧត្តរមានជ័យ និងជាអ្នកនាំពាក្យ មានប្រសាសន៍ថាគិតត្រឹមថ្ងៃច័ន្ទ ពលករដែលចូលតាមច្រកខេត្តឧត្តរមានជ័យ មានជាង២.១០០នាក់ ហើយក្នុងនោះ មាន៧៥០នាក់ ដែលត្រូវយកសំណាកមកធ្វើតេស្ត។ លោកពន្យល់ថានៅពេលផ្ទុះជំងឺកូវីដ១៩ភ្លាមៗក្នុងប្រទេសថៃកាលពី២សប្តាហ៍មុន មិនមែនពលករឆ្លងកាត់ព្រំដែនទាំងអស់ ត្រូវយកសំណាកទេ គឺយកតែករណីសង្ស័យតែប៉ុណ្ណោះ។ ប៉ុន្តែលោកថាបន្ទាប់ពីលោកនាយករដ្ឋមន្រ្តី ហ៊ុន សែន កាលពីថ្ងៃព្រហស្បតិ៍សប្តាហ៍មុន បញ្ជាឲ្យយកសំណាកពលករទាំងអស់ ទើបអាជ្ញាធរបានយកសំណាកពលករដែលចូលមកទាំងអស់។ លោកប្រាប់VOAថា៖ «មុនៗ យើងយក[សំណាក] ករណីដែលគាត់មានការសង្ស័យទេ»។ លោក ឌី រ៉ាដូ បន្តថារហូតមកដល់ពេលនេះ ស្ថានភាពអាចគ្រប់គ្រងបាន ហើយអាជ្ញាធរបានរៀបចំកន្លែងចត្តាឡីស័កជាង១០កន្លែង ក្នុងនោះមានសាលារៀនផងដែរ។ លោកបន្ថែមថានៅតាមច្រកតូចៗ ក៏មានការរឹតបន្តឹងដែរ ដើម្បីធានាថាមិនមានពលកររត់គេចពីការធ្វើចត្តាឡីស័ក។ លោកមានប្រសាសន៍ថា៖ «តាមបណ្តាច្រករបៀងហ្នឹង សុទ្ធតែមានកម្លាំង នៅតាមបណ្តាច្រក ហើយយើងដាក់វិធានការតឹងរ៉ឹង គឺមិនឲ្យឆ្លងកាត់ទេ។ រហូតមកដល់បច្ចុប្បន្ន គឺអត់មានពលករណាម្នាក់ដែលឆ្លងកាត់តាមច្រករបៀងទេ។ គឺតម្រូវឲ្យឆ្លងតាមច្រកទ្វារអន្តរជាតិ មានអូរស្មាច់និងច្រកជាំ»។ ប្រធានមន្ទីរសុខាភិបាលខេត្តឧត្តរមានជ័យ លោក ឃ្លោក ហួត មានប្រសាសន៍ថាចាប់តាំងពីផ្ទុះការឆ្លងសហគមន៍នៅប្រទេសថៃ មន្រ្តីសុខាភិបាលបានយកសំណាកតែអ្នកមកពីខេត្តប្រឈម។ ចំណែកអ្នកមិនមកពីខេត្តប្រឈម ត្រូវធ្វើចត្តាឡីស័ក។ លោកបន្តថាកាលពីដើមឡើយ ពលករត្រូវបញ្ជូនទៅធ្វើចត្តាឡីស័កក្នុងខេត្តស្រុកកំណើតរបស់ខ្លួន ដែលលោកថានៅទីនោះ ពួកគេត្រូវបន្តការដាក់ឲ្យនៅដាច់ដោយឡែក និងយកសំណាកមកធ្វើតេស្ត។ លោកមានប្រសាសន៍ថា៖ «ខ្ញុំសូមបញ្ជាក់អាហ្នឹងវិញ កុំឲ្យវាមានបញ្ហា។ ទោះបីខាងខេត្តខ្ញុំមិនបានយកសំណាក ប៉ុន្តែទៅខេត្តផ្សេង ខេត្តផ្សេងគេយក»។ លោកស្រី ឱ វណ្ណឌីន អ្នកនាំពាក្យរបស់ក្រសួងសុខាភិបាល បានប្រាប់VOAនៅថ្ងៃអង្គារនេះថារាល់ពលករដែលចូលមកកម្ពុជាទាំងអស់ ទោះមុនការផ្ទុះការរាតត្បាតក្នុងប្រទេសថៃ ចាំបាច់ត្រូវយកសំណាក។ លោកស្រីបន្តថាក្រុមការងាររបស់ក្រសួងសុខាភិបាលអនុវត្តនីតិវិធីនេះ គឺត្រួតពិនិត្យអ្នកឆ្លងតាមព្រំដែន ហើយប្រសិនបើមិនមានរោគសញ្ញាអ្វីទេ នឹងបញ្ជូនអ្នកដំណើរទៅតាមខេត្តជាស្រុកកំណើត ដើម្បីធ្វើចត្តាឡីស័ក តាមដានសុខភាព និងយកសំណាករបស់ពួកគេ។ លោកស្រី ឱ វណ្ណឌីន បន្តថាក្រោយមក មានការយកសំណាកនៅច្រកចេញចូលតែម្តង ដោយមិនបញ្ជូនពលករទៅខេត្តដែលពួកគេរស់នៅនោះទេ។ លោកស្រីមានប្រសាសន៍ថា៖ «យើងធ្វើតេស្តពេលគាត់មកដល់ ហើយនិងធ្វើចត្តាឡីស័ក និងធ្វើតេស្តមួយសាទៀតនៅថ្ងៃទី១៣»។ លោកស្រីបន្ថែមថា៖ «នេះយើងមានការយកចិត្តទុកដាក់មែនទែនទៅលើបងប្អូនប្រជាពលរដ្ឋយើងដែលគាត់ធ្វើដំណើរចូលមកក្នុងប្រទេសកម្ពុជារបស់យើងនៅតាមបណ្តោយព្រំដែនកម្ពុជា-ថៃ»។ អភិបាលខេត្តបាត់ដំបង លោក ងួន រតនៈ មានប្រសាសន៍ថាពលករខ្មែរសរុបប្រមាណ១.៤០០នាក់ ដែលកំពុងធ្វើចត្តាឡីស័ក ឬដាក់ខ្លួនឲ្យនៅដាច់ដោយឡែកក្នុងខេត្តបាត់ដំបង ដែលកន្លែងចត្តាឡីស័ក ត្រូវបានបែងចែកតាមស្រុកចំនួន៧។ លោកមានប្រសាសន៍ថា៖ «បាត់ដំបងខ្ញុំ តាំងពីដើមមកចូលប្រហែលលើស៥០ ក្រោម១០០[នាក់]ក្នុងមួយថ្ងៃ។ តែប៉ុណ្ណឹងទេចូលមក ដូចមិនមានកើនអីទេ»។ លោកបន្ថែមថា៖ «គឺយើងបានរៀបចំកន្លែងមណ្ឌលចត្តាឡីស័កទទួលកម្មករបានហ្មត់ចត់ល្អ ដោយសារគោលនយោបាយរបស់សម្តេច[នាយករដ្ឋមន្រ្តី]ក្នុងការគ្រប់គ្រងលោកមានគោលការណ៍ច្បាស់លាស់។ យើងមានរបបអាហារ យើងមានKit[សម្ភារៈប្រើប្រាស់]សម្រាប់ជូនគាត់»។ អភិបាលខេត្តបាត់ដំបងបន្តថាសាលារៀនខ្លះអាចនឹងអស់ពលករធ្វើចត្តាឡីស័ករយៈពេល១៤ថ្ងៃ មុនថ្ងៃបើកបវេសនកាល គឺនៅថ្ងៃទី១១ ខែមករា។ លោកឲ្យដឹងទៀតថាចំពោះសាលារៀនដែលនៅសល់ការធ្វើចត្តាឡីស័ករបស់ពលករ អាជ្ញាធរអាចសុំការពន្យារពេលចូលរៀននៅសាលានោះ។ លោក ងួន រតនៈ ឲ្យដឹងទៀតថាក្នុងខេត្តរបស់លោក ពលករដែលចូលទៅដល់មូលដ្ឋានមានតែបួនប្រាំនាក់ប៉ុណ្ណោះ ហើយអាជ្ញាធរបានហៅពួកគាត់មកធ្វើចត្តាឡីស័កនៅកន្លែងដែលអាជ្ញាធររៀបចំឲ្យ ដោយមិនអនុញ្ញាតឲ្យស្នាក់នៅផ្ទះនោះទេ។ អភិបាលរងខេត្តបន្ទាយមានជ័យ លោក លី សារី មានប្រសាសន៍ថាចាប់តាំងពីថ្ងៃទី២១ ខែធ្នូ ពេលដែលផ្ទុះជំងឺកូវីដក្នុងខេត្តសាមុទ្រ សាខន នៃប្រទេសថៃ មានពលករជាង២ពាន់នាក់ ដែលចូលមកកម្ពុជា កាត់តាមច្រកខេត្តបន្ទាយមានជ័យ ហើយរហូតមកដល់ពេលនេះ ពលករចូលមកកម្ពុជាមានចន្លោះពី២០ទៅ៣០នាក់ប៉ុណ្ណោះក្នុងមួយថ្ងៃ។ លោកបន្តថាអ្នកដែលចូលតាមច្រកតូចៗ ក៏អាជ្ញាធរអាចគ្រប់គ្រងបានដែរ គឺអាជ្ញាធរភូមិឃុំនឹងយកពួកគាត់មកធ្វើចត្តាឡីស័ក។ លោកប្រាប់VOAថា៖ «ទោះជាគាត់មិនចូលតាមយើងដឹកជញ្ជូនក៏ដោយ គាត់ចូលតាមឯកជន គឺថាទៅដល់មូលដ្ឋាន យើងបានណែនាំមូលដ្ឋានថាយកគាត់មកកន្លែងចត្តាឡីស័ក។ ជាចំណុចមួយដែលយើងបានគ្រប់គ្រងបាន»។ មន្ត្រីសម្របសម្រួលផ្នែកការងារនៃមជ្ឈមណ្ឌលសម្ព័ន្ធភាពការងារ និងសិទ្ធិមនុស្ស ហៅកាត់ថាសង់ត្រាល់ លោក ឃុន ថារ៉ូ លើកទឹកចិត្តឲ្យពលករខ្មែរបន្តស្នាក់នៅក្នុងប្រទេសថៃ ហើយជំរុញឲ្យរដ្ឋាភិបាលកម្ពុជាសហការជាមួយរដ្ឋាភិបាលថៃ ដើម្បីជួយពលករខ្មែរឲ្យដូចពលករថៃដែរ។ លោកបន្តថារដ្ឋាភិបាលកម្ពុជាគួរធានាការជួយពលករត្រឡប់មកកម្ពុជាវិញ តាមរយៈការបង្កើតកម្មវិធីគោលនយោបាយគាំពារសង្គមរឹងមាំ និងមាននិរន្តភាព ដើម្បីកុំឲ្យពលករត្រឡប់ទៅប្រទេសថៃវិញ ពេលបញ្ចប់វិបត្តិជំងឺកូវីដ១៩ ដែលលោកថានឹងបន្តអូសបន្លាយយូរទៀត។ លោកបញ្ជាក់ថា៖ «គ្រាន់តែថាមានបញ្ហាឡើងយើងបញ្ចេញតែកញ្ចប់ថវិកាហើយចប់ទៅ ពួកគាត់ប្រឈមដដែលហ្នឹង។ ដូចពលករហ្នឹង កាលណាស្ថានភាពកូវីដវាប្រសើរទៅ ដូចថា[ស្ថានភាពនៅ]ថៃវាប្រសើរទៅ គាត់នៅតែRisk[គ្រោះថ្នាក់]។ គាត់នៅតែប្រថុយប្រថានហានិភ័យទៅថៃដូចតែគ្នា។ អញ្ចឹងមានន័យថា វាអត់មាននិរន្តរភាពទេ។ គាត់មកវិញនេះ វាគ្រាន់តែជាកត្តាខាងក្រៅទេ។ ប៉ុន្តែកត្តាខាងក្នុងរបស់គាត់ហ្នឹង គឺកត្តាសេដ្ឋកិច្ចនិងការអត់មានការងារធ្វើនៅក្នុងស្រុកហ្នឹងហើយ»។ ប្រទេសថៃកំពុងទប់ទល់នឹងការឆ្លងរាលដាលកូវីដ១៩ ក្នុងសហគមន៍ដែលករណីឆ្លងបានកើនឡើងជាបន្តបន្ទាប់ នៅថ្ងៃអង្គារនេះ អាជ្ញាធរថៃបានប្រកាសថាមនុស្សជាង៥០០នាក់ ដែលភាគច្រើនជាពលករបានឆ្លងជំងឺកូវីដ១៩។ ប្រទេសថៃក៏បានចេញបញ្ជាហាមឃាត់ការធ្វើដំណើរក្នុងតំបន់មួយចំនួនដែលមានការឆ្លងច្រើនផងដែរ៕

2021-01-05T07:00:00+07:00

khmer.voanews.com

https://khmer.voanews.com/a/more-than-5000-workers-flock-to-cambodia-from-thailand-during-covid/5725105.html

f716bdb1-9b45-4e1f-ab96-b633abc1cb28

ឥណ្ឌាហាមក្រុមហ៊ុនផលិតវ៉ាក់សាំងជំងឺកូវីដ១៩មិនឲ្យនាំចេញ

ប្រទេសឥណ្ឌានឹងមិនអនុញ្ញាតឲ្យនាំចេញវ៉ាក់សាំងបង្ការជំងឺកូវីដ១៩ របស់ក្រុមហ៊ុនឱសថ AstraZeneca សហការនឹងសាកលវិទ្យាល័យ Oxford ក្នុងរយៈពេលជាច្រើនខែ។ នេះបើតាមការបញ្ជាក់របស់ប្រធានវិទ្យាស្ថាន Serum ឥណ្ឌា កាលពីថ្ងៃអាទិត្យ។ វិទ្យាស្ថាននេះបានចុះកិច្ចសន្យាផលិតវ៉ាក់សាំងចំនួន១ពាន់លានដូស សម្រាប់ប្រទេសកំពុងអភិវឌ្ឍន៍។ ដោយក្រុមប្រទេសអ្នកមានបានបញ្ជាកក់វ៉ាក់សាំងបង្ការជំងឺកូវីដ១៩ភាគច្រើនបំផុត ដែលត្រូវផលិតក្នុងឆ្នាំនេះ ដូច្នេះវិទ្យាស្ថាន Serum របស់ឥណ្ឌា ដែលជាកន្លែងផលិតវ៉ាក់សាំងដ៏ធំបំផុតមួយរបស់ពិភពលោកនោះ ទំនងជាអាចផ្តល់វ៉ាក់សាំងបង្ការភាគច្រើន ដល់ប្រទេសដែលកំពុងអភិវឌ្ឍន៍ជាច្រើន។ ទោះបីជាយ៉ាងណាក្តី ការដាក់បំរាមដល់ការនាំចេញវ៉ាក់សាំងនេះ មានន័យថា ប្រទេសក្រីក្រជាច្រើនរបស់ពិភពលោក នឹងត្រូវរង់ចាំពី២ទៅ៣ខែទៀត ទម្រាំទទួលបានវ៉ាក់សាំងបង្ការជំងឺកូវីដ១៩ ក្នុងដូសទីមួយរបស់ខ្លួន។ វ៉ាក់សាំងនេះបានទទួលការយល់ព្រមឲ្យប្រើប្រាស់ក្នុងគ្រាបន្ទាន់ ដោយនិយ័តករឥណ្ឌា កាលពីថ្ងៃអាទិត្យ ដោយស្ថិតក្រោមលក្ខខណ្ឌថា វិទ្យាស្ថាន Serum របស់ឥណ្ឌា នឹងមិននាំចេញវ៉ាក់សាំងបង្ការនេះទេ រហូតដល់ពលរដ្ឋឥណ្ឌាទាំងឡាយ ដែលងាយនឹងទទួលរងគ្រោះដោយសារជំងឺកូវីដ១៩បានទទួលវ៉ាក់សាំងការពារជាមុនសិន។ នេះបើតាមកិច្ចសម្ភាសន៍តាមទូរស័ព្ទរបស់លោក Adar Poonawalla ប្រធានប្រតិបត្តិនៃវិទ្យាស្ថាន Serum ឥណ្ឌា ជាមួយទីភ្នាក់ងារសារព័ត៌មានAP។ លោកក៏បានបញ្ជាក់ផងដែរថា ក្រុមហ៊ុននេះ ក៏ត្រូវបានហាមប្រាមផងដែរ មិនឲ្យលក់វ៉ាក់សាំងនេះទៅឲ្យទីផ្សារឯកជននោះទេ៕

2021-01-05T07:00:00+07:00

khmer.voanews.com

https://khmer.voanews.com/a/india-bars-virus-vaccines-maker-from-exporting/5724073.html

cb7001f6-af9c-4dce-abf3-f455226224b2

កងពលតូចលេខ៧០ រួមគ្នា បរិច្ចាគថវិកា ជាង៣ម៉ឺនដុល្លារ និងជាង៦លានរៀល ជូនសម្តេចតេជោ ទិញវ៉ាក់សាំងកូវីដ-១៩

ភ្នំពេញ៖ លោកឧត្តមសេនីយ៍ឯក ម៉ៅ សុផាន់ មេបញ្ជាការរង កងទ័ពជើងគោក និងជាមេបញ្ជាការ កងពលតូចលេខ៧០ ព្រមទាំង មេបញ្ជាការរង នាយទាហាន នាយទាហានរង និងពលទាហានទាំងអស់ នៃកងពលតូចលេខ៧០ តាមរយៈមេបញ្ជាការកងទ័ពជើងគោក បានរួមគ្នាបរិច្ចាគ ថវិកាចំនួន ៣១,១៥០ដុល្លារ និង៦,៤៦៦,០០០រៀល ជូនសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ដើម្បីទិញវ៉ាក់សាំងកូវីដ-១៩ សម្រាប់ចាក់ជូន ប្រជាពលរដ្ឋដោយឥតគិតថ្លៃ។ ការចូលរួមបរិច្ចាគនេះ បានធ្វើឡើងបន្ទាប់ ពីសម្តេចតេជោ ហ៊ុន សែន ប្រកាសពីការត្រៀមថវិកា ទិញវ៉ាក់សាំងកូវីដ-១៩ មកចាក់ជូនប្រជាពលរដ្ឋ ដោយឥតគិតថ្លៃ ស្របពេលដែលជំងឺកូវីដ១៩ បានឆ្លងចូលដល់ សហគមន៍កម្ពុជា។ សូមបញ្ជាក់ថា សម្តេចអគ្គមហាសេនាបតីតេជោ ហ៊ុន សែន នៅល្ងាចថ្ងៃទី០៧ ខែធ្នូ ឆ្នាំ២០២០ បានប្រកាសពីការត្រៀមបម្រុងថវិកា សម្រាប់ទិញវ៉ាក់សាំង យកមកចាក់ ជូនប្រជាជនដោយឥតគិតថ្លៃ ជាជំហានដំបូងចំនួន ១លានដូស ដើម្បីចាក់ជូនប្រជាពលរដ្ឋ ប្រមាណ ៥០ម៉ឺននាក់៕

2021-01-05T02:29:00+07:00

dap-news.com

https://dap-news.com/national/2021/01/04/109617/

8322a99d-5ee0-49f4-aded-c749841a2bfa

ព្រះចៅអធិការវត្តបាកាន ចែកស្បៀងអាហារ ដល់ពុទ្ធបរិស័ទជិត ២០០គ្រួសារ ក្នុងឃុំត្រពាំងជង ស្រុកបាកាន ក្នុងអំឡុងការរីករាលដាលជំងឺកូវីដ១៩ (Video inside)

លោកស្រី ខៀវ រ៉ានីង អភិបាលរង នៃគណៈអភិបាលស្រុកបាកាន រួមជាមួយព្រះតេជគុណ ឡាយ កន ព្រះគ្រូចៅអធិការវត្តបាកាន និងអាជ្ញាធរភូមិឃុំ នាថ្ងៃទី៤ ខែមករា ឆ្នាំ២០២១ នៅបរិវេណវត្តបាកាន បាននាំយកអំណោយមនុស្សធម៌របស់សប្បុរសជន មកចែកជូនដល់ជនចាស់ជរាទីទ័លខ្លាំង និងគ្រួសារក្រីក្រ ដែលជាពុទ្ធបរិស័ទចំណុះជើងវត្ត ចំនួន១៧១គ្រួសារ មកពីភូមិចំនួន៦ ក្នុងឃុំត្រពាំងជង ស្រុកបាកាន ខេត្តពោធិ៍សាត់។ ព្រះតេជគុណ ឡាយ កន មានសង្ឃដិកាថា ពុទ្ធចក្រ និងអាណាចក្រដើរទន្ទឹមគ្នា ព្រះសង្ឃមានជីវិត និងវត្តអារាមមានការរីកចម្រើនទៅបាន ដោយសារសប្បុរសជន និងពុទ្ធបរិស័ទជួយឧបត្ថម្ភគាំទ្រ ដូច្នេះពេលប្រជាពលរដ្ឋ ជួបការលំបាក ខាងពុទ្ធចក្រក៏ត្រូវជួយដល់ប្រជាពលរដ្ឋវិញដែរ។ ព្រះតេជគុណ បានគូសបញ្ជាក់ថា អង្ករដែលត្រូវចែកជូននាពេលនេះ គឺបានមកពីសប្បុរសជន និងពុទ្ធបរិស័ទ្ធជិតឆ្ងាយ យកមកប្រគេនដល់ព្រះអង្គ ដោយសារតែពួកគាត់មានជំនឿលើការបន់ស្រន់ នៅក្នុងទីអារាមវត្តដ៏ស័ក្តិសិទ្ធិនេះ។ ព្រះអង្គបានបន្ថែមថា ដោយបានការចូលរួមជាបច្ច័យ ពីលោកស្រី ហ្គិច ណៃ, លោកឧកញ៉ា ថៃ សេងឡុង, ឧបាសិកា ហួរ វួច និងលោកស្រី ឈាង ម៉ៃ ព្រះអង្គបានជាវមី បន្ថែមពីលើអង្ករដែលមានស្រាប់ យកទៅចែកជូនដល់ បងប្អូនប្រជាពលរដ្ឋ ជាពុទ្ធបរិស័ទចំណុះជើងវត្ត ចំនួន១៧១គ្រួសារ ដោយក្នុងមួយគ្រួសារៗ ទទួលបានអង្ករ២៥គីឡូក្រាម, មី១កេស និងស្រោមជើង១គូរ។ ព្រះតេជគុណ ក៏បានអំពាវនាវដល់ព្រះសង្ឃតាមបណ្តាវត្ត ក្នុងខេត្តពោធិ៍សាត់ សូមបន្តបំផុតចូលរួមចលនាមនុស្សធម៌ តាមរយៈការចែកស្បៀង ឬសម្ភារៈប្រើប្រាស់ផ្សេងៗ ដល់គ្រួសារក្រីក្រ ជនរងគ្រោះ ឬជនងាយរងគ្រោះ ស្របតាមការណែនាំ និងលើកអនុសាសន៍ ពីឯកឧត្តមអភិបាលខេត្ត។ ក្នុងឱកាសនោះ លោកស្រី ខៀវ រ៉ានីង បានថ្លែងអំណរព្រះគុណយ៉ាងជ្រាលជ្រៅ ជូនចំពោះព្រះតេជគុណ ឡាយ កន ដែលមានព្រះទ័យគិតគូ និងយកចិត្តទុកដាក់ ដល់ការងារសង្គមគ្រប់ពេលវេលា។ ទង្វើរ និងសកម្មភាពមនុស្សធម៌របស់ព្រះអង្គនាពេលនេះ ក៏ដូចលើមុនៗ សបញ្ជាក់ឱ្យឃើញពីព្រះទ័យជ្រះថ្លា ជាមួយរាជរដ្ឋាភិបាល អាជ្ញាធរដែនដី ជាពិសេសជាមួយរដ្ឋបាលស្រុក ក្នុងការប្រយុទ្ធប្រឆាំង នៃការរីករាលដាលជំងឺកូវីដ-១៩ ជាសក្ខីភាពស្រាប់។ លោកស្រីក៏បានផ្តាំផ្ញើការសាកសួរសុខទុក្ខ ពីសំណាក់លោក ស៊ុយ សែម ប្រធានក្រុមការងារថ្នាក់ជាតិចុះមូលដ្ឋានខេត្តពោធិ៍សាត់ និងលោក ម៉ៅ ធនិន អភិបាល នៃគណៈអភិបាលខេត្ត ដែលជានិច្ចកាលថ្នាក់ដឹកនាំទាំងពីរ តែងយកចិត្តទុកដាក់ ដោះស្រាយការលំបាករបស់បងប្អូនប្រជាពលរដ្ឋទាំងអស់ និងបានណែនាំដល់អាជ្ញាធរគ្រប់លំដាប់ថ្នាក់ ឱ្យយកចិត្តទុកដាក់ដល់ប្រជាពលរដ្ឋក្រីក្រជួបការលំបាក។ ស្របពេលដែលពិភពលោកកំពុងប្រឈមមុខនឹងការរាត្បាតយ៉ាងខ្លាំង ដោយសារជំងឺកូវីដ១៩ លោកស្រីអភិបាលរងស្រុក ក៏បានក្រើនរំលឹកដល់ពុកម៉ែប្រជាពលរដ្ឋគ្រប់រូប ត្រូវយកចិត្តទុកដាក់ថែរក្សាសុខភាពឱ្យបានល្អប្រសើរ និងត្រូវអនុវត្តឱ្យបានខ្ជាប់ខ្ជួន នូវគោលការណ៍រក្សាគម្លាតសង្គម និងវិធានការនានា តាមការណែនាំរបស់ក្រសួងសុខាភិបាល។ ជាមួយគ្នានោះ លោកស្រីបានប្រាប់ដល់ប្រជាពលរដ្ឋ ដែលមានបងប្អូនទើបនឹងវិលត្រឡប់មកពីប្រទេសថៃ ត្រូវណែនាំពួកគាត់ឱ្យចូលរួមធ្វើចត្តាឡីសក្តិទាំងអស់គ្នា ជៀសវាងការឆ្លងរីករាលដាលដល់សហគមន៍៕

2021-01-04T22:39:00+07:00

freshnewsasia.com

https://m.freshnewsasia.com/index.php/en/localnews/182654-2021-01-04-08-39-40.html

6bf513e3-be64-4f3e-8303-8da523a0e93f

អ្នកជំនាញកំពូលជំងឺឆ្លងអាមេរិក ច្រានចោលការអះអាងរបស់លោក ត្រាំ ជុំវិញការបំប៉ោងតួលេខអ្នកស្លាប់ដោយសារកូវីដ-១៩ (Video inside)

មន្ត្រីសុខាភិបាលអាមេរិកកំពូល ០២រូប កាលពីថ្ងៃអាទិត្យ បានច្រានចោលការអះអាងរបស់ប្រធានាធិបតីលោក ដូណាល់ ត្រាំ ជុំវិញទិន្នន័យនៃចំនួនករណីឆ្លង និងស្លាប់ច្រើនហួសហេតុដោយសារជំងឺ COVID-19 នៅសហរដ្ឋអាមេរិក ហើយអ្នកទាំងពីរក៏បានបង្ហាញពីសុទិដ្ឋិនិយមថា ល្បឿននៃការចាក់វ៉ាក់សាំងកំពុងកើនឡើងវិញហើយ។ នេះបើតាមការចេញផ្សាយដោយសារព័ត៌មាន CNA នៅថ្ងៃចន្ទ ទី០៤ ខែមករា ឆ្នាំ២០២១។ លោក Anthony Fauci នាយកវិទ្យាស្ថានជាតិអាឡែរហ្ស៊ី និងជំងឺឆ្លង បានថ្លែងប្រាប់សារព័ត៌មាន ABC ថា ចំនួនអ្នកស្លាប់គឺជាការពិត ដោយបន្ថែមទៀតថា ចំនួនអ្នកចូលព្យាបាល នៅតាមន្ទីរពេទ្យនានានៅទូទាំងប្រទេស បាន និងកំពុងកកស្ទះ ដែលបានដាក់សម្ពាធយ៉ាងខ្លាំងលើបុគ្គលិកសុខាភិបាល។ វាមិនមែនជារឿងក្លែងក្លាយឡើយ។ លោក Fauci និងវេជ្ជបណ្ឌិតម្នាក់ទៀត គឺលោក Jerome Adams បានបង្ហាញខ្លួននៅលើទូរទស្សន៍ CNN ដោយចេញមុខការពារភាពត្រឹមត្រូវ នៃទិន្នន័យវីរុសកូរ៉ូណា ដែលត្រូវបានចេញផ្សាយ ដោយមជ្ឈមណ្ឌលត្រួតពិនិត្យ និងបង្ការជំងឺឆ្លង (CDC) បន្ទាប់ពីលោក ត្រាំ បានវាយប្រហារពីវិធីសាស្ត្រនៃការរាប់ទិន្នន័យរបស់ទីភ្នាក់ងារមួយនេះ។ លោក ត្រាំ បានសរសេរបង្ហោះនៅលើបណ្តាញសង្គម Twitter យ៉ាងដូច្នេះថា៖ «ចំនួនករណីឆ្លង និងស្លាប់នៃវីរុសចិន (COVID-19) គឺត្រូវបានគេបំផ្លើសយ៉ាងខ្លាំងនៅ សហរដ្ឋអាមេរិក តាមវិធីសាស្ត្រដ៏គួរឱ្យអស់សំណើចរបស់ មជ្ឈមណ្ឌលត្រួតពិនិត្យ និងបង្ការជំងឺឆ្លង (CDC) (@ CDCgov) បើប្រៀបធៀបទៅនឹងប្រទេសដទៃទៀត ដែលភាគច្រើនបានរាយការណ៍ ក្នុងចេតនាមិនពិត និងមានចំនួនតិច»។ គួរបញ្ជាក់ថា បើយោងតាមទិន្នន័យពី CDC បានបង្ហាញថា មនុស្សច្រើនជាង ២០ លាននាក់បានឆ្លងជំងឺ COVID-19 នៅសហរដ្ឋអាមេរិក ក្នុងនោះជិត ៣៤៧,០០០ នាក់បានស្លាប់ ឬស្មើនឹងម្នាក់ក្នុងចំណោមប្រជាជនអាមេរិក ៩៥០នាក់ គិតចាប់តាំងពីវីរុសកូរ៉ូណា បានផ្ទុះឡើងដំបូងនៅក្នុងប្រទេសចិនកាលពីចុងឆ្នាំ ២០១៩។ លោក Fauci និងលោក Adams បានបង្ហាញនូវសុទិដ្ឋិនិយមថា ល្បឿននៃការចាក់វ៉ាក់សាំងបានកើនឡើងវិញ បន្ទាប់ពីការចាប់ផ្តើមមានភាពយឺតយ៉ាវ។ គិតចាប់តាំងពីថ្ងៃទី ១៤ ខែធ្នូ មនុស្សជាង ៤.២ លាននាក់បានទទួលវ៉ាក់សាំងរួចហើយ ជាមួយនឹងវ៉ាក់សាំងមួយក្នុងចំណោមបេក្ខភាពវ៉ាក់សាំងទាំងពីររបស់ក្រុមហ៊ុន Pifzer/BioNTech និងក្រុមហ៊ុន Moderna។ ទោះជាយ៉ាងណាក៏ដោយ ចំនួននេះគឺនៅឆ្ងាយពីគោលដៅរបស់រដ្ឋបាលលោក ត្រាំ ដោយមានបំណងចាក់វ៉ាក់សាំងឱ្យបាន ២០ លាននាក់នៅត្រឹមចុងឆ្នាំ ២០២០៕

2021-01-04T21:47:00+07:00

freshnewsasia.com

https://m.freshnewsasia.com/index.php/en/internationalnews/182650-2021-01-04-07-47-29.html

820aa2ad-a481-44df-a4ab-f9bca4a6b0a0

BREAKING: ថៃប្រកាសរកឃើញអ្នកឆ្លងកូវីដ-១៩ រហូតដល់ ៧៤៥នាក់ថ្មីទៀត និងអ្នកជំងឺម្នាក់ស្លាប់! (Video inside)

នៅថ្ងៃចន្ទដើមសប្តាហ៍ថ្មីនេះ ប្រទេសថៃបានរាយការណ៍ពីការរកឃើញ ករណីឆ្លងថ្មីៗនៃជំងឺ COVID-19 រហូតដល់ទៅ ៧៤៥ករណីថែមទៀត រួមជាមួយករណីស្លាប់ថ្មីម្នាក់ផងដែរ។ នេះបើតាមការចេញផ្សាយ ដោយទីភ្នាក់ងារព័ត៌មាន Reuters នៅរសៀលថ្ងៃចន្ទ ទី០៤ ខែមករា ឆ្នាំ២០២១។ បើតាមអាជ្ញាធរប្រយុទ្ធប្រឆាំងជំងឺ COVID-19 របស់រដ្ឋាភិបាលថៃបានបញ្ជាក់ថា ភាគច្រើននៃករណីឆ្លងថ្មីៗខាងលើ គឺត្រូវបានរកឃើញនៅក្នុងខេត្ត សាមុតសាខន (Samut Sakhon) តែម្តង ដែលស្ថិតនៅភាគនិរតី នៃទីក្រុងបាងកករបស់ប្រទេសថៃ និងជាកន្លែងដែលការរាតត្បាតរលកទី ២ នៅក្នុងប្រទេសអាស៊ានមួយនេះ បានចាប់ផ្តើមផ្ទុះឡើងកាលពីអំឡុងខែធ្នូ ឆ្នាំ២០២០ បន្ទាប់ពីគ្រប់គ្រងស្ថានការណ៍បានយ៉ាងល្អ ចាប់តាំងពីពាក់កណ្តាលឆ្នាំមុន។ គួរបញ្ជាក់ថា ក្រោយការបូកបន្ថែមករណីថ្មីៗខាងលើនេះ ករណីឆ្លងសរុបនៃជងឺ COVID-19 នៅទូទាំងប្រទេសថៃបានកើនដល់ ៨,៤៣៩ករណី ក្នុងនោះមនុស្សស្លាប់មាន ៦៥នាក់ និងជាសះស្បើយឡើងវិញ ៤,៣៥០នាក់៕

2021-01-04T20:13:00+07:00

freshnewsasia.com

https://m.freshnewsasia.com/index.php/en/internationalnews/182639-2021-01-04-06-13-13.html

3671e9bb-891d-4b39-9430-31a1377f5e3c

អាជ្ញាធរខេត្តកោះកុង ជំរុញឲ្យកម្លាំងសមត្ថកិច្ច មានវិធានការឲ្យបានតឹងរឹង ចំពោះពលករចំណាកស្រុក ដើម្បីការពារជំងឺកូវីដ១៩ នាំចូលសហគមន៍

លោក ទូ សាវុធ អភិបាលរងខេត្តកោះកុង នៅថ្ងៃទី០៣ ខែមករា ឆ្នាំ២០២១ បានដឹកនាំមន្ត្រីក្រោមឱវាទ ចុះសំណេះសំណាលសួរសុខទុក្ខ និងពាំនាំនូវគ្រឿងឧបភោគបរិភោគ រួមទាំងសម្ភារ ដើម្បីការពារនៃជំងឺកូវីដ១៩ ជូនដល់កងកម្លាំងយោពលខេមរភូមិន្ទវរៈសេនាតូច៣០៣ និងកម្លាំងនគរបាលជាតិវរៈ២០៧ ដែលឈរជើងការពារខ្សែក្រវ៉ាត់ព្រំដែនកម្ពុជា-ថៃ ដែលមានព្រំដែនជាប់គ្នា។ លោក ទូ សាវុធ អភិបាលរងខេត្ត បានថ្លែងថា លោកមានសេចក្តីសោមនោស្សរីករាយណាស់ ដែលកងកម្លាំងប្រដាប់អាវុធទាំង២ប្រភេទ ដែលបានឈរជើង ការពារខ្សែក្រវ៉ាត់ព្រំដែនយ៉ាងរឹងម៉ាំង ដើម្បីបូរណៈភាពទឹកដី តាមខ្សែបន្ទាត់ព្រំដែនកម្ពុជា ថៃ មិនតែប៉ុណ្ណោះ កម្លាំងប្រដាប់អាវុធទាំង២ប្រភេទ បានការពារ និងឃាត់ខ្លួនពលករចំណាកស្រុកខ្មែរ ដែលលួចឆ្លងដែនពីប្រទេសថៃ តាមច្រកធម្មជាតិនានា រួចបញ្ជូនមកមន្ត្រីសុខាភិបាល ដើម្បីធ្វើតេស្តចក្តាឡីស័កចំនួន១៤ថ្ងៃសិន ដើម្បីការពារការរីករាលដាលជំងឺកូវីដ១៩ ចូលសហគមន៍ មុននិងឲ្យគាត់វិលទៅស្រុកកំណើត ជួបជុំក្រុមគ្រួសារគាត់វិញ។ លោកអភិបាលរង បានបន្តថា កងកម្លាំងប្រដាប់អាវុធទាំង២ប្រភេទ ត្រូវធ្វើការត្រួតពិនិត្យឲ្យម៉ឺងម៉ាត់ ក្នុងការត្រួតពិនិត្យចំពោះពលករចំណាកស្រុក ដែលលួចឆ្លងដែនពីប្រទេសថៃ កុំឲ្យមានការធ្វេសប្រហែសឲ្យសោះ ពីព្រោះប្រទេសថៃ ដែលជាប់ព្រំដែនជាប្រទេសកម្ពុជាយើង កំពុងមានហានិភ័យខ្ពស់ ហើយខេត្តកោះកុង និងខេត្តត្រាតជាប់ព្រំប្រទល់។ លោកថា ខេត្តត្រាតប្រជាជនថៃ មន្ត្រីសុខាភិបាលថៃ បានរកឃើញមានការឆ្លងជំងឺកូវីដ១៩ផងដែរ ដូច្នេះដើម្បីការពារ នៃការរីករាលដាលចូលសហគមន៍យើង ត្រូវធ្វើការត្រួតពិនិត្យបានល្អិតល្អន់ គ្រប់ពេលវេលាមិនត្រូវធ្វេសប្រហែសបានឡើយ។ លោកបន្ថែមទៀតថា អ្វីដែលសំខាន់កម្លាំងសមត្ថកិច្ច ជួយផ្សព្វផ្សាយអប់រំបន្ថែម កុំឲ្យពួកគាត់លួចឆ្លងដែនតាមច្រកធម្មជាតិបន្តទៀត វាគ្រោះថ្នាក់ណាស់ ហើយបើសមត្ថកិច្ចឃាត់ខ្លួនបាន ក៏តម្រូវឲ្យធ្វើតេស្តចក្តាឡីស័កដដែរ ដូច្នេះណែនាំពួកគាត់ វិលចូលតាមច្រកទ្វារអន្តរជាតិចាំយាមវិញ ល្អជាងទាំងនេះ គឺដើម្បីការពារនៃរីករាលដាល នៃជំងឺឆ្លងកូវីដ១៩ ចូលសហគមន៍ពីព្រោះនេះ ជាជំងឺឆ្លងសកលគ្រោះថ្នាក់បំផុត។ ជាមួយគ្នានេះ លោកអភិបាលរងខេត្ត ក៏បានអំពាវនាវដល់ប្រជាពលរដ្ឋគ្រប់មជ្ឈដ្ឋាន ក្នុងក្រៅប្រទេសសូមចូលរួមអនុវត្តន៍ តាមការផ្សព្វផ្សាយអប់រំ របស់រាជរដ្ឋាភិបាល និងក្រសួងសុខាភិបាល ដែលបានចាក់ផ្សាយរាល់ថ្ងៃ និងចូលរួមថែរក្សាអនាម័យបរិស្ថានថែរក្សាសុខភាពដោយខ្លួនឯង បើមានបញ្ហាសុខភាពខុសពីប្រក្រតី សូមប្រញាប់ទៅមន្ទីរពេទ្យ ឬមណ្ឌលសុខភាព ដើម្បីពិភាក្សាជាមួយលោកគ្រូពេទ្យ៕

2021-01-04T20:02:00+07:00

freshnewsasia.com

https://m.freshnewsasia.com/index.php/en/localnews/182637-2021-01-04-06-02-46.html

48c8c6c3-7637-4e08-a5f2-a8c287ab8c93

BREAKING: ក្នុង១ថ្ងៃសហរដ្ឋអាមេរិក រកឃើញអ្នកឆ្លងកូវីដ-១៩ ជិត២០ម៉ឺននាក់ទៀត និងអ្នកជំងឺ ១,៣៨៧នាក់ស្លាប់! (Video inside)

នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៩៤,៣៣៧នាក់ទៀតបានឆ្លង COVID-19 ខណៈអ្នកជំងឺ ១,៣៨៧នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃចន្ទ ទី០៤ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២១,១១៣,៥២៨ករណី ក្នុងនោះមានអ្នកស្លាប់សរុបចំនួន ៣៦០,០៧៨នាក់ និងជាសះស្បើយឡើងសរុបចំនួន ១២,៤៣៦,៩៥៨នាក់។ គួរបញ្ជាក់ថា លោក ចូ បៃដិន ដែលនឹងត្រូវស្បថឡើងកាន់តំណែង ប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ក៏ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម។ ក្រុមរៀបចំពិធីស្បថឡើងកាន់តំណែងរបស់លោក បៃដិន កំពុងត្រៀមរៀបចំ ដើម្បីអនុវត្តវិធានការសុវត្ថិភាព នៅអំឡុងការរៀបចំពិធីទាំងមូល៕

2021-01-04T17:33:00+07:00

freshnewsasia.com

https://m.freshnewsasia.com/index.php/en/internationalnews/182620-2021-01-04-03-33-00.html

0baa330c-9ffa-4c4d-b2ca-3c054745df44

ចំណេះដឹងទូទៅ៖ តើគ្រូពេទ្យណាដែលរកឃើញថ្នាំប្រឆាំងជំងឺឆ្កែឆ្កួត?

ជំងឺពិសឆ្កែឆ្កួត គឺជំងឺឆ្លងដ៏គួរឱ្យភ័យខ្លាចមួយចំពោះមនុស្សជំនាន់មុន ពីព្រោះតែវាតែងធ្វើឱ្យអ្នកជំងឺមានអាការចុកចាប់វេទនាខ្លាំងឡើងៗរហូតដល់ដាច់ខ្យល់ស្លាប់ ហើយគ្មានថ្នាំសម្រាប់ព្យាបាលនោះឡើយ។ លុះដល់ចុងសតវត្សរ៍ទី១៩ ទើបនៅទ្វីបអឺរ៉ុបមានគ្រូពេទ្យម្នាក់រកឃើញថ្នាំប្រឆាំងនឹងជំងឺឆ្កែឆ្កួតនេះ ដើម្បីប្រើប្រាស់សម្រាប់ការព្យាបាលប្រកបដោយប្រសិទ្ធភាព។ គ្រូពេទ្យរូបនោះមានឈ្មោះថា ល្វី ប៉ាស្ទ័រ (Louis Pasteur) ចាប់តាំងពីការរកឃើញសមិទ្ធផលជាច្រើនក្នុងវិស័យវេជ្ជសាស្ត្រ ពិសេសគឺការរកឃើញថ្នាំប្រឆាំងនឹងជំងឺឆ្កែឆ្កួតនោះមក លោកបានក្លាយជាគ្រូពេទ្យជនជាតិបារាំងដ៏ល្បីល្បាញម្នាក់។ ក្រៅពីនេះ លោកក៏ត្រូវបានគេដឹងថាចូលចិត្តស្រាវជ្រាវអំពីពពួកមីក្រូសារពាង្គកាយ ឬអតិសុខុមប្រាណ និងជាអ្នកវិទ្យាសាស្ត្រផ្នែកគីមីវិទ្យា (គីមីវិទូ) ផងដែរ។ ល្វី ប៉ាស្ទ័រ កើតនៅថ្ងៃទី២៧ ខែធ្នូ គ្រិស្ដសករាជ ១៨២២ នៅសង្កាត់ដូល (Dole) តំបន់រដ្ឋបាលពិសេសជូរ៉ា (Jura) នៃចក្រភពបារាំងក្នុងសម័យរាជានិយម។ បន្ទាប់ពីបញ្ចប់ការសិក្សាថ្នាក់មូលដ្ឋាននៅអាយុ ២១ ឆ្នាំរួចមក នៅគ្រិស្ដសករាជ ១៨៤៣ ប៉ាស្ទ័រក៏បានសិក្សាបន្តនៅវិទ្យាសា្ថនគរុកោសល្យជាន់ខ្ពស់នៅរាជធានីប៉ារីស។ មុខវិជ្ជាដែលលោកចាប់អារម្មណ៍ខ្លាំងនាពេលនោះ គឺគីមីវិទ្យា វិទ្យាសាស្ត្រ និងគណិតវិទ្យា។ ក្នុងពេលកំពុងសិក្សានោះ ប៉ាស្ទ័របានឆ្លៀតធ្វើការជាជំនួយការផ្នែកគីមីសាស្ត្រ និងរូបសាស្ត្រនៅវិទ្យាសា្ថនគរុកោសល្យនេះផងដែរ។ រហូតដល់គ្រិស្ដសករាជ ១៨៤៧ លោកក៏បានប្រឡងជាប់ថ្នាក់បរិញ្ញាបត្រជាន់ខ្ពស់។ ល្វី ប៉ាស្ទ័រ ចាប់ផ្ដើមមានកេរ្តិ៍ឈ្មោះបន្តិចម្ដងៗ នៅពេលលោកចេះបង្កើតឧបករណ៍ដែលបម្រើការក្នុងផ្នែកគីមី ដោយឧបករណ៍ដែលលោកបានបង្កើតឡើងដំបូង គឺកែវផលិត។ ក្រៅពីនេះ លោកគ្រូពេទ្យ ប៉ាស្ទ័រ ក៏បានស្រាវជ្រាវរកឃើញចំណេះជាច្រើនពីផ្នែកគីមីសាស្ត្រ ពិសេសលោកបានរកឃើញប្រភេទបាក់តេរី (អតិសុខុមប្រាណ) ដែលមានគុណសម្បត្តិ និងគុណវិបត្តិ ដោយបាក់តេរីខ្លះធ្វើឱ្យម្ហូបអាហារផ្អូមជូរ ឬធ្វើឱ្យមានជំងឺរាករួស រីឯបាក់តេរីខ្លះក៏ជួយដល់ប្រព័ន្ធរំលាយអាហារ ជួយធ្វើឱ្យបៀយ៉ា (Beer) និងស្រាទំពាំងបាយជូរមានពពុះជាដើម។ លទ្ធផលពីការស្រាវជ្រាវនេះ លោកបានរកឃើញដំណោះស្រាយធ្វើឱ្យទឹកក្រូច ស្រាទំពាំងបាយជូរ ទឹកដោះគោ ទឹកដោះពពែអាចរក្សាទុកបានយូរ។ ប៉ាស្ទ័រក៏បានជួយដោះស្រាយបញ្ហាច្រើនក្នុងវិស័យបសុសត្វ និងសុខភាពប្រជាជនផងដែរ ដោយលោកបានទទួលការកោតសរសើរយ៉ាងខ្លាំងពីសំណាក់ប្រជាជនសម័យនោះ និងល្បីរន្ទឺដល់ហ្លួងព្រះចៅណាប៉ូឡេអុងទី៣ (King Napoleon III) ដែលជាអធិរាជនៃចក្រភពបារាំងសម័យនោះ។ លោកបានក្លាយជាសាស្ត្រាចារ្យផ្នែកគីមីវិទ្យានៅវិទ្យាសា្ថនគរុកោសល្យជាន់ខ្ពស់នៅទីក្រុងប៉ារីស ទីដែលលោកធ្លាក់សិក្សារៀនសូត្រកាលពីយុវវ័យនោះឯង។ នាសម័យថ្ងៃមួយ នៅតំបន់ភាគខាងត្បូងប្រទេសបារាំងកើតមានរោគពិសឆ្កែឆ្កួត ឬឆ្កែខ្លាចទឹកបានឆ្លងរាលដាលដល់មនុស្សច្រើនឡើងៗ ដោយពុំមានអ្នកណាដឹងពីមូលហេតុនៃការឆ្លងរោគ ហើយក៏គ្មានវិធីព្យាបាលឱ្យជាសះស្បើយបានទេ។ មានតែវិធីតែមួយគត់ គឺនៅពេលដឹងថាមានសុនខណាឆ្កួតហើយ គេត្រូវប្រញាប់សម្លាប់វាចោល ប៉ុន្តែទោះបីជាធ្វើតាមវិធីនេះក៏ដោយ ក៏ប្រជាជនមិនអាច់ទប់ស្កាត់ជំងឺឆ្លងនេះបានដដែល។ ឆ្លើយតបនឹងគ្រោះថ្នាក់ដែលយាយីដល់ជីវិតប្រជាជនយ៉ាងដូច្នេះ ល្វី ប៉ាស្ទ័រ បានព្យាយាមស្រាវជ្រាវរកថ្នាំប្រឆាំងនឹងជំងឺពិសឆ្កែឆ្កួតនេះទាំងយប់ទាំងថ្ងៃ រហូតដល់រកឃើញមូលហេតុថា រោគដែលចម្លងឱ្យមានជំងឺដ៏កាចសាហាវនេះ គឺឆ្លងពីទឹកមាត់របស់ឆ្កែឆ្កួត។ ដូច្នេះប្រសិនមិនត្រូវឆ្កែឆ្កួតខាំ ឬលិឍនោះទេ មនុស្សក៏នឹងមិនឆ្លងជំងឺនេះឡើយ។ បន្ទាប់មក លោកក៏បានដើរប្រាប់ឱ្យប្រជាជនដែលមានឆ្កែចិញ្ចឹមត្រូវបង្ខាំងវាទុកទាំងអស់សិន ដាច់ខាតមិនឱ្យមានឆ្កែណាមួយដើរចូលកន្លែងឆ្លងរោគនោះឡើយ។ ទន្ទឹមនឹងចំណាត់ការនេះ ប៉ាស្ទ័រ ក៏បានបន្តព្យាយាមស្រាវជ្រាវរកថ្នាំដែលប្រឆាំងនឹងមេរោគពិសឆ្កែឆ្កួតនេះ រហូតផលិតបានថ្នាំសេរ៉ូមមួយប្រភេទ ប៉ុន្តែលោកមិនហ៊ានចាក់វាទៅលើខ្លួនប្រជាជននោះទេ ព្រោះលោកនៅពុំទានច្បាស់ក្នុងចិត្តថា សេរ៉ូមនេះអាចជួយជីវិតមនុស្សដែរឬអត់ទេ? ដើម្បីពិសោធន៍ឱ្យជាក់ប្រាកដ លោកក៏បានពិសោធន៍លើខ្លួនឯងច្រើនលើកច្រើនគ្រា ប៉ុន្តែមិនទទួលបានលទ្ធផលគាប់ប្រសើរសោះ។ ទោះជាយ៉ាងនេះក្ដី លោកនៅតែព្យាយាមរិះរកវិធីសាស្ត្រនានា ដើម្បីអភិវឌ្ឍន៍ថ្នាំព្យាបាលរបស់ខ្លួនឱ្យមានប្រសិទ្ធភាព។ ជាការចៃដន្យ ស្រាប់តែមានកុមារម្នាក់ឈ្មោះ ចូសេហ្វ ម៉ាស្ទ័រ (Joseph Masters) ត្រូវឆ្កែឆ្កួតខាំលើខ្លួនប្រាណយ៉ាងដំណំ ហើយឪពុកម្ដាយរបស់កុមាររូបនេះក៏សុខចិត្តប្ដូរជីវិតកូនរបស់ខ្លួន ដើម្បីឱ្យប៉ាស្ទ័រពិសោធន៍ថ្នាំប្រឆាំងជំងឺពិសឆ្កែឆ្កួតរបស់លោក ហើយលោកក៏ដាច់ចិត្តធ្វើកិច្ចការនេះ ដោយបានយកថ្នាំដែលបានអភិវឌ្ឍន៍ថ្មីនោះចាក់ទៅលើខ្លួនកុមារ ម៉ាស្ទ័រ។ លទ្ធផលដ៏អស្ចារ្យមួយបានបង្ហាញឡើងនៅចំពោះមុខមនុស្សម្នាជាច្រើន គឺថាកុមារដែលត្រូវឆ្កែឆ្កួតខាំនេះបានរួចផុតជីវិតពីសេចក្ដីស្លាប់ ដោយសារតែថ្នាំព្យាបាលដែលប៉ាស្ទ័របានចាក់ទៅលើខ្លួនគេនោះ គឺមានប្រសិទ្ធភាព ១០០ ភាគរយ។ តាំងពីពេលនោះមក ល្វី ប៉ាស្ទ័រ ក៏ទទួលបានកេរ្តិ៍ឈ្មោះកិត្តិស័ព្ទល្បីខ្ទ័រខ្ទាពេញទ្វីបអឺរ៉ុប ពោលគឺចាប់តាំងពីជួយសង្គ្រោះកុមារ ម៉ាស្ទ័រ ខាងលើបានជោគជ័យនោះឯង។ បើទោះបីជាទទួលបានភាពល្បីល្បាញយ៉ាងនេះក្ដី ក៏ប៉ាស្ទ័រនៅតែធ្វើការក្នុងមន្ទីរពិសោធន៍រហូតដល់វ័យជរា នេះក៏ដោយសារលោកមានទឹកចិត្តចង់ជួយសង្គ្រោះប្រជាជននៅលើពិភពលោក។ នៅថ្ងៃខួបកំណើតគ្រប់អាយុ ៧០ ឆ្នាំរបស់លោកតា ប៉ាស្ទ័រ មានអ្នកវិទ្យាសាស្ត្រជាច្រើននៅប៉ែកអឺរ៉ុបបានធ្វើដំណើរទៅទីក្រុងប៉ារីស ដើម្បីសម្ដែងនូវការគោរពចំពោះលោក។ ក្រោយពេលពីរឆ្នាំក្រោយមក ល្វី ប៉ាស្ទ័រ ក៏បានទទួលមរណភាពនៅថ្ងៃទី២៨ ខែកញ្ញា គ្រិស្ដសករាជ ១៨៩៥ ក្នុងជន្មាយុ ៧២ ឆ្នាំ៕

2021-01-04T17:28:00+07:00

freshnewsasia.com

https://m.freshnewsasia.com/index.php/en/knowledge/182619-2021-01-04-03-28-18.html

bd3ab969-d08c-4831-8462-334ae934dbf2

ពលករខ្មែរ០៤ ត្រូវបានឃាត់ខ្លួនក្រោយពីឆ្លងដែនចូលប្រទេសកម្ពុជាដោយខុសច្បាប់

បើតាមគណនីហ្វេសប៊ុកផេកនៃអគ្គនាយកដ្ឋានអន្តោប្រវេសន៍បានបង្ហោះថា “នៅថ្ងៃទី ០៤ ខែមករា ឆ្នាំ២០២១ វេលាម៉ោង ០៥និង០៥នាទី កម្លាំងប៉ុស្តិ៍នគរបាលច្រកទ្វារព្រំដែនអន្តរជាតិចាំយាម បានចុះល្បាតក្នុងភូមិសាស្រ្តស្លាបស្តាំ ពិនិត្យឃើញពលករខ្មែរ ឆ្លងដែនចូលប្រទេសដោយខុសច្បាប់ចំនួន ០៤នាក់ ស្រី ០២នាក់។ នគរបាលប៉ុស្តិ៍បានឲ្យដឹងថា ពលករខ្មែរទាំង ០៤នាក់នេះ មាន ១-ឈ្មោះ ឈួន សុម៉ាលី ភេទប្រុស អាយុ ២៩ឆ្នាំ នៅភូមិតាព្រឹក ឃុំស្តេចគង់ ស្រុកបន្ទាយមាស ខេត្តកំពត, ២-ឈ្មោះ អ៊ុត ពៅ ភែទស្រី អាយុ ៣៧ឆ្នាំ នៅភូមិឈើទាល ឃុំឈូក ស្រុកឈូក ខេត្តកំពត, ៣-ឈ្មោះ ម៉ាប់ ចិន្តា ភេទស្រី អាយុ ៣០ឆ្នាំ, ៤-ឈ្មោះ សង ក្រិល ភេទប្រុស អាយុ ៣១ឆ្នាំ នៅភូមិដងទង់ ឃុំដំបូកខ្ពស់ ស្រុកអង្គរជ័យ ខេត្តកំពត និងបានធ្វើការសាកសួរ អប់រំណែនាំ ដោយមានការចូលរួមត្រួតពិនិត្យសុខភាព ពីមន្រ្តីចត្តាឡីស័កប្រចាំមាត់ច្រក នូវវិធានការរបស់ក្រសួងសុខាភិបាលផងដែរ។ ដោយឡែកខាងភាគីថៃ នៅតែបន្តបិទច្រកមិនឲ្យអ្នកដំណើរ ចេញ-ចូល ចំណែកទំនិញទទួលបានការអនុញ្ញាត និងអ្នកបើកបររថយន្តចំនួន ០២នាក់ ដែលទទួលបានការអនុញ្ញាត និងបានការឆ្លងកាត់ត្រួតពិនិត្យ ដោយសមត្ថកិច្ចទាំងភាគី កម្ពុជា-ថៃ បានយ៉ាងត្រឹមត្រូវគ្មានកូវីដ-១៩ ៕”

2021-01-04T16:58:36+07:00

kbnnews.com

https://kbn.news/archives/198739

37b8eeb9-dc86-4daf-9597-9da8e98ad6b1

កម្ពុជារកឃើញករណីជំងឺកូវីដ១៩ ២ករណីទៀតលើពលករមកពីប្រទេសថៃ នៅថ្ងៃទី០៣ មករា

ក្រសួងសុខាភិបាល ប្រកាសរកឃើញអ្នកឆ្លងជំងឺកូវីដ១៩ ២ករណីទៀត លើស្ត្រីខ្មែរជាពលករមកពីប្រទេសថៃ និងប្រកាសបកស្រាយអំពីករណីបុរសម្នាក់ជាពលករម្នាក់ស្លាប់ក្នុងពេលកំពុងធ្វើចត្តាឡីស័ក។ មន្ត្រីសង្គមស៊ីវិល ស្នើសុំឱ្យក្រសួងសុខាភិបាល ប្រុងប្រយ័ត្នអំពីការឆ្លងរាតត្បាតក្នុងសហគមន៍ និងបង្ហាញរបាយការណ៍អំពីករណីស្លាប់នោះឱ្យបានលំអិតជាងនេះបន្ថែមទៀត។ ក្រសួងសុខាភិបាល ប្រកាសរកឃើញអ្នកឆ្លងជំងឺកូវីដ១៩ ២រូប ដោយម្នាក់អាយុ២៤ឆ្នាំ និងម្នាក់ទៀតអាយុ២៨ឆ្នាំ មានអាសយដ្ឋាននៅស្រុកកំរៀង ខេត្តបាត់ដំបង។ អ្នកជំងឺទាំង២ ជាពលការិនី ដែលធ្វើដំណើរពីប្រទេសថៃមកដល់កម្ពុជា កាលពីថ្ងៃទី៣១ ធ្នូ ឆ្នាំ២០២០ និងត្រូវបានក្រុមគ្រូពេទ្យយកសំណាកទៅវិភាគ ដោយទទួលបានលទ្ធផលតេស្តវិជ្ជមានជំងឺកូវីដ១៩។ បច្ចុប្បន្ន អ្នកជំងឺទាំង២ កំពុងសម្រាកព្យាបាលនៅមន្ទីរពេទ្យបង្អែកខេត្តបាត់ដំបង។ ក្រសួងបញ្ជាក់ថា គិតត្រឹមថ្ងៃទី០៣ មករា ពលករដែលធ្វើដំណើរមកពីប្រទេសថៃចំនួន ១៦នាក់ហើយបានឆ្លងជំងឺកូវីដ១៩ ខណៈពលករមួយចំនួនទៀតកំពុងធ្វើចត្តាឡីស័ក។ ក្រៅពីនេះ ក្រសួងសុខាភិបាល បកស្រាយអំពីករណីបុរសជាពលករម្នាក់ស្លាប់ ក្នុងអំឡុងពេលធ្វើចត្តាឡីស័កនៅមណ្ឌលខេត្តត្បូងឃ្មុំ គឺដោយសារបុរសរូបនេះមានជំងឺបេះដូង។ អ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន លើកឡើងក្នុងសេចក្តីប្រកាសព័ត៌មានចុះថ្ងៃទី៣ ខែមករា ថា ក្រុមការងារកោសល្យវិច័យ បានពិនិត្យលើខ្លួនសាកសព ឃើញមានស្នាមបែកក្បាលហូរឈាមក្នុងស្ថានភាពរបៀបជាបានដួលបោកក្បាលទៅនឹងចានបង្គន់ និងបានសន្និដ្ឋានថា សាមីសពមានអាការៈចុកបេះដូង និងគាំងបេះដូងភ្លាមៗ បណ្ដាលឱ្យដួលបោកក្បាលនឹងចានបង្គន់ កាលពីថ្ងៃទី០២ មករា។ អ្នកស្រីអះអាងថា ចាប់តាំងពីថ្ងៃធ្វើចត្តាឡីស័ករហូតដល់ថ្ងៃចុងក្រោយ ពលករដែលស្លាប់នោះ មិនបានបង្ហាញព័ត៌មានអំពីប្រវត្តិដែលគាត់ធ្លាប់មានជំងឺបេះដូង និងធ្លាប់ព្យាបាលនៅប្រទេសថៃឡើយ។ អ្នកស្រីបន្តទៀតថា បុរសដែលស្លាប់នោះ មានអាយុ ៥២ ឆ្នាំ មានស្រុកកំណើតនៅស្រុកអូររាំងឪ ខេត្តត្បូងឃ្មុំ ហើយបានធ្វើដំណើរត្រឡប់មកពីប្រទេសថៃ កាលពីថ្ងៃទី២៨ ខែធ្នូ ឆ្នាំ២០២០ កន្លងទៅ ដោយបន្តដំណើរទៅធ្វើចត្តាឡីស័ក នៅខេត្តត្បូងឃ្មុំ ក្រោយពីក្រុមគ្រូពេទ្យពិនិត្យលើកទីមួយមិនមានជំងឺកូវីដ១៩។ ជុំវិញករណីនេះ អាស៊ីសេរី បានព្យាយាមទាក់ទងទៅប្រធានមន្ទីរសុខាភិបាលខេត្តត្បូងឃ្មុំ លោក កែវ វណ្ណៈ ដើម្បីសួរនាំបន្ថែមលើការ ប៉ុន្តែទូរស័ព្ទចូល ពុំមានអ្នកទទួល។ កន្លងមក មានករណីមនុស្សដួលសន្លប់ ស្លាប់ ឬប្រកាច់តាមទីសាធារណៈកើតឡើងជាញឹកញាប់ នៅក្នុងប្រទេសកម្ពុជា ប៉ុន្តែក្រសួងសុខាភិបាល តែងបដិសេធថា មិនពាក់ព័ន្ធនឹងជំងឺកូវីដ នោះទេ គឺបណ្តាលមកពីរោគបេះដូង ឬខ្យល់គជាដើម។ ប្រធានមជ្ឈមណ្ឌលប្រជាពលរដ្ឋ ដើម្បីអភិវឌ្ឍន៍ និងសន្តិភាព លោក យង់ គិមអេង មានប្រសាសន៍ថា ក្រសួងសុខាភិបាល គួរបង្ហាញរបាយការណ៍ ឬកំណត់ហេតុមួយបន្ថែមទៀតឱ្យបានច្បាស់លាស់ជាងនេះ ដើម្បីឱ្យពលរដ្ឋបានស្ងប់ចិត្ត និងជឿទុកចិត្តបាន។ លោកបន្តថា ក្រសួងសុខាភិបាល ក៏គួរពិនិត្យមើលឡើងវិញ អំពីបញ្ហាអនាម័យ របបអាហារ បរិស្ថានជុំវិញមណ្ឌលចត្តាឡីស័ក ជាដើម ព្រោះកន្លងមក មានអ្នកធ្វើចត្តាឡីស័កមួយចំនួន រិះគន់ថា នៅតាមមណ្ឌលចត្តាឡីស័កមួយចំនួន ខ្វះអាហារហូបចុក គ្មានផាសុកភាព ធ្វើឱ្យធុញថប់ រហូតអ្នកខ្លះរត់គេចចេញពីទីនោះទៀតផង៖ « »។ គិតត្រឹមថ្ងៃទី៣ មករា នេះ អ្នកមានជំងឺកូវីដ ១៩ សរុប នៅទូទាំងប្រទេសមានចំនួន ៣៨១ នាក់ ក្នុងនោះមានអ្នកឆ្លងនៅក្នុងព្រឹត្តិការណ៍សហគមន៍ ២៨ វិច្ឆិកា មានចំនួន ៤១ នាក់ និងពលករធ្វើដំណើរមកពីប្រទេសថៃមានចំនួន ១៦នាក់។ ចំណែកអ្នកជាសះស្បើយមានចំនួន ៣៦២ នាក់ និងកំពុងសម្រាកព្យាបាលនៅក្នុងមន្ទីរពេទ្យមានចំនួន ១៩នាក់៕

2021-01-04T16:42:14+07:00

rfa.org

https://www.rfa.org/khmer/news/health/health-ministry-found-2-new-case-of-covid-19-01042021043815.html

0b0908c5-2f84-443a-82b8-eaf1a7930cc6

ចែកអំណោយមនុស្សធម៌ដល់ អ្នករស់នៅជាមួយ មេរោគអេដស៍ ជំងឺអេដស៍ និង កុមារកំព្រាដោយសារមេរោគអេដស៍ នៅក្នុងកម្រិត ក្រ១ មកពី ស្រុកស្វាយទាប និងក្រុងស្វាយរៀង

ខេត្តស្វាយរៀង៖លោក ម៉ែន វិបុល ប្រធានគណៈកម្មាធិការសាខា ព្រមទាំង លោក លោកស្រី ក្នុងនាមគណៈកម្មាធិការសាខា និអនុសាខាមួយចំនួនទៀតនៅថ្ងៃទី៤ ខែ មករា ឆ្នាំ ២០២១នេះ បានរៀបចំប្រារព្ធធ្វើពិធីសំណេះសំណាល និងចែកអំណោយ មនុស្សធម៌ដល់ អ្នករស់នៅជាមួយ មេរោគអេដស៍ ជំងឺអេដស៍ និង កុមារកំព្រាដោយសារមេរោគអេដស៍ នៅក្នុងកម្រិត ក្រ១ មកពី ៧ ឃុំ ក្នុងស្រុកស្វាយទាប ចំនួន ២២ គ្រួសារ និង ៦ សង្កាត់ក្នុង ក្រុងស្វាយរៀង និងបុគ្គលិកបណ្តាញចំនួន ២០ គ្រួសារ សរុបចំនួន ៤២ គ្រួសារ ស្ថិតនៅអនុសាខាកាកបាទក្រហមកម្ពុជាស្រុកស្វាយទាប និងនៅអនុសាខាកាកបាទក្រហមកម្ពុជា ក្រុងស្វាយរៀង ។ មានប្រសាសន៍ សំណេះសំណាលក្នុងឱកាសនោះ លោក ម៉ែន វិបុល បានពាំនាំនូវប្រសាសន៍របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលផ្តាំផ្ញើសួរសុខទុក្ខ ក្តីនឹករលឹក និង មនោសញ្ចេតនាអាណិតស្រឡាញ់ដ៏ជ្រាលជ្រៅចំពោះប្រជាពលរដ្ឋទាំងអស់ ព្រមទាំងបានផ្តាំផ្ញើឲ្យយកចិត្តទុកដាក់ គិតគូរថែទាំសុខភាពទាំងផ្លូវកាយ-ផ្លូវចិត្តឲ្យបានរឹងមាំ លេបថ្នាំតាមវេជ្ជបញ្ជារ ហើយទម្លាប់រស់នៅធម្មតា តាមបែប គន្លងថ្មី ដើម្បីទប់ស្កាត់ការឆ្លងរាលដាលជំងឺកូវីដ-១៩ និងចូលរួមទាំងអស់គ្នា ក្នុងការប្រយុទ្ធនឹងជំងឺអេដស៍ ក្នុង ទិសដៅបញ្ចប់បញ្ហាអេដស៍ដែលជាការគម្រាមកំហែងដល់សុខភាពសាធារណៈនៅឆ្នាំ ២០២៥ ។ លោកបានថ្លែងអំណរគុណដល់សប្បុរសជនទាំងក្នុង និងក្រៅខេត្តដែលជានិច្ចជាកាលតែងតែបានឧបត្ថម្ភជា សម្ភារៈថវិកាដល់សាខា ដើម្បីមានលទ្ធភាពដោះស្រាយបញ្ហានានាដល់ជនងាយរងគ្រោះ និងរងគ្រោះផ្សេងៗបាន ទាន់ពេលវេលា ។ ហើយសម្ភារៈដែលបានចែកជូននាពេលនេះមានចំនួនតិចតួច មិនអាចឆ្លើយតបទៅនឹងតម្រូវការ របស់បងប្អូននោះទេ ប្រការសំខាន់គឺត្រូវខិតខំប្រកបរបរបន្ថែមតាមជំនាញរៀងខ្លួន តាមរយៈការដាំដំណាំ ចិញ្ចឹមសត្វ ដើម្បីលើកស្ទួយជីវភាពគ្រួសារបានមួយកម្រិត ។ ហើយត្រូវណែនាំកូនចៅឲ្យគោរពច្បាប់ចរាចរណ៍ និងជៀស ឲ្យឆ្ងាយពីគ្រឿងញៀន ។ លោកបាននាំមកនូវសារអំពាវនាវរបស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន និងបានផ្តាំផ្ញើដល់ប្រជាពលរដ្ឋទាំងអស់ត្រូវពង្រីកសកម្មភាពផ្សព្វផ្សាយ អប់រំផ្សព្វផ្សាយ លើកកម្ពស់ ការយល់ដឹងពីបញ្ហាអេដស៍ និងជំងឺកូវីដ-១៩ ឱ្យបានដល់សហគមន៍ជនបទ ឲ្យបានទូលំទូលាយ ៕

2021-01-04T15:49:51+07:00

cen.com.kh

https://cen.com.kh/archives/281555.html

d490e166-0814-49c9-85b2-64023022bae9

ពលករខ្មែរមកពីថៃ ឆ្លងជំងឺកូវីដ១៩ថ្មី ម្នាក់ទៀតហើយ

ភ្នំពេញ៖ ក្រសួងសុខាភិបាលអះអាងថា បានរកឃើញស្ត្រីជាពលករខ្មែរ មកពីថៃ បានឆ្លងជំងឺកូវីដ១៩ម្នាក់ បន្ថែមទៀត និងគ្មាបករណី ព្យាបាលជាសះស្បើយ។ យោងតាមសេចក្តី ប្រកាសព័ត៌មាន របស់ក្រសួងសុខាភិបាល នៅថ្ងៃទី៤មករា ឆ្នាំ២០២១បានឲ្យដឹងថាអ្នកឆ្លងជាស្ត្រីជនជាតិខ្មែរអាយុ ២១ឆ្នាំ មានអាសយដ្ឋានស្នាក់នៅភូមិកូនភ្នំ ឃុំអូរអណ្តូង ស្រុកសាលាក្រៅ ខេត្តប៉ៃលិន បានធ្វើដំណើរមកពីថៃ មកដល់កម្ពុជានៅថ្ងៃទី១ ខែមករា ឆ្នាំ២០២១។ ក្រសួងបន្តថា លទ្ធផលធ្វើតេស្តវត្ថុសំណាករបស់ស្ត្រីរូបនេះ ផ្តល់ដោយវិទ្យាស្ថានប៉ាស្ទ័រគឺវិជ្ជមានវីរុស កូវីដ -១៩ ហើយបច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាលនៅមន្ទីរពេទ្យបង្អែកខេត្តប៉ៃលិន។ សូមជម្រាបថា គិតមកដល់ថ្ងៃ៤ មករា កម្ពុជាមានអ្នកឆ្លងជំងឺកូវីដ១៩សរុបចំនួន៣៨២(ស្រី១០៤នាក់ និងបុរស ២៧៧នាក់) អ្នកព្យាបាលជាសះស្បើយចំនួន៣៦២ នាក់(ស្រី៨៦នាក់ និងបុរស២៧៦នាក់) អ្នកកំពុងសម្រាកព្យាបាលចំនួន២០នាក់(ស្រី១៩នាក់និងបុរស១នាក់)៕

2021-01-04T15:08:00+07:00

dap-news.com

https://dap-news.com/national/2021/01/04/109386/

49845e02-1778-434a-86c3-6aacedab80b0

អភិបាលខេត្តបន្ទាយមានជ័យ ជំរុញឲ្យកងកម្លាំងចម្រុះ ដែលកំពុងប្រចាំការនៅតាមខ្សែបន្ទាត់ព្រំដែន ក្នុងបេសកម្មទប់ស្កាត់ការចម្លងរីករាលដាលជំងឺកូវីដ-១៩

បន្ទាយមានជ័យ៖ ព្រឹកថ្ងៃទី៤ ខែមករា ឆ្នាំ២០២០ ឯកឧត្តម អ៊ុំ រាត្រី អភិបាលខេត្តបន្ទាយ មានជ័យ អមដំណើរដោយ លោក គាត ហ៊ុល អភិបាលក្រុងប៉ោយប៉ែត បានអញ្ជើញចុះពិនិត្យមើលកងកម្លាំងចម្រុះប្រចាំ ដែលកំពុងឈរជើងប្រចាំការនៅគោលដៅនានា តាមបណ្តោយខ្សែរបន្ទាត់ព្រំដែនកម្ពុជា ប្រទេសថៃនៅភូមិសាស្ត្រក្រុងប៉ោយប៉ែត ក្នុងបេសកម្មទប់ស្កាត់ការចម្លងរីករាលដាលនៃជំងឺកូវីដ-១៩ ពីក្រៅប្រទេស ជាពិសេសប្រទេសថៃ ដែលកំពុងផ្ទុះការចម្លងជម្ងឺកូវីដ-១៩ក្នុងសហគមន៍។ ឯកឧត្តមអភិបាលខេត្ត គូសបញ្ជាក់ថា ការពង្រឹងសមត្ថកិច្ចតាមព្រំដែន គឺជាការអនុវត្តតាមការណែនាំរបស់រាជរដ្ឋាភិបាល ឱ្យបណ្តាខេត្តដែលមានព្រំដែន ជាប់នឹងប្រទេសជិតខាង ត្រូវមានការយកចិត្តទុកដាក់ឱ្យបានខ្ពស់ នូវការរីករាលដាលជំងឺឆ្លងកូវីដ-១៩ ជាពិសេសព្រំដែនកម្ពុជា-ថៃ ដែលមានហានិភ័យខ្ពស់ ចំពោះពលករខ្មែរចំណាកស្រុក។ ឯកឧត្តមមានប្រសាសន៍ជំរុញដល់កម្លាំងចម្រុះទាំងអស់ និងមន្ត្រីប្រចាំការនៅតាមច្រកទ្វារតាមបន្ទាត់ព្រំដែន តាមគោលដៅទាំងអស់ ត្រូវធ្វើយ៉ាងណាខិតខំតាមដានរាល់សភាពការណ៍ នៃការឆ្លងដែនរបស់ពលករខ្មែរ និងត្រូវប្រចាំការ ២៤ម៉ោង តាមគោលដៅដែលខ្លួនទទួលខុសត្រូវ ក្រែងសមត្ថកិច្ចថៃបញ្ជូនពលករខ្មែរត្រឡប់មកវិញ ហើយប្រសិនបើមានមែន ត្រូវសហករឲ្យបានល្អជាមួយមន្ត្រីសុខាភិបាល ត្រូវពិនិត្យសុខភាព និងធ្វើចត្តាឡីស័ក១៤ថ្ងៃសិន ដើម្បីទប់ស្កាត់ការចម្លងរីករាលដាលជម្ងឺកូវីដ-១៩ នៅក្នុងសហគមន៍៕

2021-01-04T13:44:20+07:00

cen.com.kh

https://cen.com.kh/archives/281514.html

06a2798b-28f4-4d38-afc3-813392feb30e

តើ”ក្អកឈាម” បណ្តាលមកពីអ្វី?

ក្អកឈាមជារោគសញ្ញាមួយគួរអោយបារម្មណ៍ ព្រោះថាវាអាចបណ្តាលអោយគ្រោះថ្នាក់បាត់បង់ជីវិត បើពុំមានការព្យាបាលទាន់ពេល។ ក្អកឈាមមានមូលហេតុផ្សេងៗជាច្រើនដែលជាទូទៅវាបង្កឡើងដោយការឆ្លងរោគដូចជា៖ ១- ជំងឺរបេង៖ ភាគច្រើនអ្នកជំងឺស្រកគីឡូ ក្តៅខ្លួនរ៉ាំរ៉ៃ ២- ជំងឺរីកទងសួត៖ ច្រើនកើតលើអ្នកជំងឺដែលមានប្រវត្តិកើតជំងឺរបេងពីមុន ហើយស្តែងចេញជារោគសញ្ញាក្អករ៉ាំរ៉ៃ និងមានកំហាកជាប្រចាំ ៣- ជំងឺរលាកទងសួត រឺ រលាកសួត៖ ដែលរោគសញ្ញាស្ដែងចេញជា ក្អកហត់ និងក្តៅខ្លួន ៤- ជំងឺមហារីកសួត៖ ភាគច្រើនកើតលើអ្នកពិសាបារី ដែលមានវ័យចំណាស់លើសពី៤០ឆ្នាំ ៥- ជំងឺបេះដូងត្បៀតប្រើសមីត្រាល់៖ អ្នកជំងឺជាទូទៅមានប្រវត្តិជំងឺបេះដូង និងមានរោគសញ្ញាឆាប់ហត់ ៦- ជំងឺស្ទះសសៃឈាមក្នុងសួត៖ ដែលមានរោគសញ្ញាហត់ចុកទ្រូងដែលច្រើនកើតចំពោះអ្នកដែលមានកត្តាប្រឈមដូចជា សំរាកពេទ្យយូរពុំសូវធ្វើចលនា ជំងឺមហារីក មានប្រវត្តិវះកាត់ថ្មីៗ ទើបឆ្លងទន្លេ ឬ ការប្រើប្រាស់ថ្នាំពន្យាកំណើតជាដើម។ ករណីក្អកឈាមតើត្រូវមកជួបពេទ្យជាបន្ទាន់រឺយ៉ាងណា? ថ្វីត្បិតក្អកឈាមជួនកាលគ្រាន់តែជាសសៃឈាមដែលលាយមកជាមួយនឹងស្លេសតែប៉ុណ្ណោះ តែទោះជាយ៉ាងណាក៏ដោយក៏វាអាចជាសញ្ញាអាសន្នមួយបញ្ជាក់ពីភាពគ្រោះថ្នាក់នឹងមកដល់។ “ដូច្នេះបើមានរោគសញ្ញាក្អកធ្លាក់ឈាម សូមប្រញាប់មកជួបពិគ្រោះជាមួយក្រុមគ្រូពេទ្យជំនាញនៅមន្ទីរពេទ្យកាល់ម៉ែតជាបន្ទាន់ ដើម្បីធ្វើរោគវិនិឆ្ឆ័យអោយបានត្រឹមត្រូវ”៕ អត្ថបទ ៖ រស្មី

2021-01-04T11:22:00+07:00

kampucheathmey.com

https://www.kampucheathmey.com/health/40651

39b1cc89-d801-4220-8b63-c5cc765c3831

ជំងឺថប់បារម្ភដែលឧស្សាហ៍ជួបប្រទះ អាចព្យាបាលបាន

១) អ្វីជាជំងឺថប់បារម្ភ? ពាក្យថា “ថប់បារម្ភ” មានន័យថាមានអារម្មណ៍ធុញថប់ ព្រួយបារម្ភ ឬភ័យខ្លាច។ អាការៈថប់បារម្ភ អាចស្ដែងចេញដូចជា ឧស្សាហ៍ញ័រទ្រូង ញ័រដៃ អួលដើមក បែកញើស ទន់ដៃទន់ជើង អស់កម្លាំង តឹងក្បាល តឹងកញ្ចឹងក ចុករោយសាច់ដុំ ស្ងួតមាត់ ចេះតែចង់បត់ជើង មានអារម្មណ៍មិនស្រួលក្នុងខ្លួន ខ្លាចថាគាំងបេះដូង ខ្លាចទៅជាឆ្កួត ជាដើម។ ជំងឺថប់បារម្ភ ជាចង្កោម នៃជំងឺជាច្រើនដូចជា ជំងឺស្រឺត ជំងឺអាកូរ៉ាហ្វូបៀ ជំងឺថប់បារម្ភសង្គម និងជំងឺថប់បារម្ភទូទៅជាដើម។ ២) ការវិវត្តន៍ និង ផលវិបាក ៖ ជំងឺថប់បារម្ភ ច្រើនមានលក្ខណៈរ៉ាំរ៉ៃ បើមិនព្យាបាល គឺវាអាចនៅបន្តដល់រាប់ឆ្នាំ ឬ សឹងមួយជីវិតក៏មាន ដែលរំខានជាខ្លាំងដល់កិច្ចការប្រចាំថ្ងៃ ហើយក្នុងករណីខ្លះ អ្នកជំងឺអាចទៅជាឧស្សាហ៍ធ្វើទុក្ខក្នុងខ្លួន ទៅជាអស់សង្ឃឹមលែងចង់រស់ ឬទៅប្រើប្រាស់ថ្នាំងងុយគេង ស្រា និងគ្រឿងញៀន នាំឲ្យកាន់តែប៉ះពាល់ដល់សុខភាពថែមទៀត។ ៣) ការព្យាបាល ៖ យ៉ាងណាក៏ដោយ ជំងឺថប់បារម្ភអាចព្យាបាលជាសះស្បើយដោយប្រើប្រាស់ឱសថ និងការព្យាបាលចិត្តសាស្ត្រពីសំណាក់ក្រុមវេជ្ជបណ្ឌិតឯកទេស។ សារផ្ដាំផ្ញើ ៖ សូមចងចាំថា ការមានជំងឺថប់បារម្ភ មិនមែនបានន័យថាអ្នកទន់ខ្សោយ មិនចេះគ្រប់គ្រងចិត្តខ្លួនឯង ឬចរិតមានបញ្ហានោះទេ។ វាជាជំងឺដែលគេឧស្សាហ៍ជួបប្រទះ ដូចគ្នានឹងជំងឺលើសឈាម ទឹកនោមផ្អែម ឬរលាកសន្លាក់ដែរ។ អ្វីដែលល្អ គឺមានការព្យាបាលប្រកបដោយប្រសិទ្ធភាពសម្រាប់ជំងឺថប់បារម្ភ។ ប្រសិនបើ លោក លោកស្រី សង្ស័យថា លោក លោកស្រី ឬមនុស្សដែលលោក លោកស្រីស្គាល់ មានជំងឺថប់បារម្ភ សូមអញ្ជើញមកទទួលការពិគ្រោះ និងព្យាបាល ដោយក្រុមវេជ្ជបណ្ឌិតឯកទេសនៅមន្ទីរពេទ្យកាល់ម៉ែត៕

2021-01-04T11:08:00+07:00

kampucheathmey.com

https://www.kampucheathmey.com/health/39935

b126ddc2-eaa4-48ad-b207-e7c192672e28

ការត្រួតពិនិត្យសុខភាពបេះដូង

នៅប្រទេសកម្ពុជា បច្ចុប្បន្នកំពុងប្រឈមមុខនឹងការកើនឡើងនូវជំងឺលើសឈាម ទឹកនោមផ្អែម លើសជាតិខ្លាញ់ និងជំងឺមិនឆ្លងផ្សេងៗទៀត។ ក្នុងនោះ ជំងឺបេះដូង ដើរតួឈានមុខគេ នៃមូលហេតុស្លាប់ និងពិការភាពច្រើនជាងគេរបស់ប្រភេទជំងឺមិនឆ្លង នៅទូទាំងពិភពលោក ជាពិសេសក្នុងប្រទេសក្រីក្រ និងប្រទេសកំពុងអភិវឌ្ឍន៍។ សុខភាពបេះដូង ជារឿងសំខាន់ដែលត្រូវយកចិត្តទុកដាក់ថែរក្សា និងការពារ ដើម្បីចៀសវាងពីគ្រោះថ្នាក់។ ការពិនិត្យ និងតាមដានសុខភាពបេះដូង (Heart check-up) ជាទៀងទាត់ ជួយឲ្យអ្នករកឃើញនូវកត្តាប្រឈម (Risk Factor) ឬដំណាក់កាលដំបូង (Early Stage) របស់ជំងឺបេះដូង ដើម្បីធ្វើការព្យាបាលទាន់ពេលវេលា និងការពារបាននូវផលវិបាកធ្ងន់ធ្ងរ ដែលអាចឈានទៅដល់ការបាត់បង់ជីវិត។ ក) តើអ្នកណាដែលគួរតែធ្វើការពិនិត្យសុខភាពបេះដូង? ការពិនិត្យសុខភាពទៅលើក្រុមមនុស្សដែលងាយប្រឈម ដូចជា ៖ – អាយុ ៖ ប្រុស លើសពី៤០ឆ្នាំ ស្រី លើសពី៤៥ឆ្នាំ – អ្នកលើសសំពាធឈាម (Hypertension) – អ្នកលើសជាតិខ្លាញ់(Dyslipidemia) – អ្នកលើសជាតិស្ករ (Diabetes mellitus) – អ្នកពិសាបារី – អ្នកដែលលើសទម្ងន់ (Overwieght) – អ្នកដែលមិនទម្លាប់ហាត់ប្រាណ ឬ ប្រកបរបររស់នៅនឹងមួយកន្លែងយូរម៉ោង (Inactivity) – ប្រវត្តិគ្រួសារធ្លាប់មានជំងឺបេះដូង (Family history of heart disease) – ស្ត្រេសច្រើន ខ) តើការពិនិត្យសុខភាពបេះដូង មានអ្វីខ្លះ – រកមើលថា សន្ទស្សន៍ នៃទម្ងន់ (BMI) ដោយវាស់ទម្ងន់ និងកម្ពស់ (កម្រិតធម្មតា ចន្លោះ ១៨.៥-២៤.៩) – វាស់សំពាធឈាម ៖ រកមើលបញ្ហាលើសឈាម – ការពិនិត្យជាតិខ្លាញ់ ៖ រកមើលបញ្ហាលើសខ្លាញ់ – ការពិនិត្យជាតិស្ករ ៖ រកមើលបញ្ហាលើសស្ករ – ការថតសួត (Chest X-ray) – ការចាប់ចង្វាក់បេះដូង (EKG)៖ រកមើលបញ្ហាវិបត្តិចង្វាក់បេះដូង – ការធ្វើអេកូបេះដូង (Echocardiogram) ៖ មើលរូបរាង មុខងារ របស់បេះដូង – និង ការពិនិត្យពិសេសចាំបាច់មួយចំនួនទៀតដូចជា ៖ • ការចាប់ចង្វាក់បេះដូង ២៤ម៉ោង (Holter EKG 24H) ៖ តាមដានចង្វាក់បេះដូង ២៤ម៉ោង • ការរត់លើម៉ាស៊ីនដើម្បីស្វែងរកបញ្ហាស្ទះសរសៃឈាមបេះដូង (Stress Test) • ស្កែនបេះដូង (Coronary CT scan) គ) តើការពិនិត្យសុខភាពបេះដូង ប្រព្រឹត្តទៅដោយវិធីយ៉ាងណា? ការពិនិត្យសុខភាពបេះដូង ប្រព្រឹត្តធ្វើឡើងជា២ដំណាក់កាល ៖ ១) ការពិនិត្យស្រាវជ្រាវ (Screening stage) ៖ – ជួបពិគ្រោះ និង ពិនិត្យ ជាមួយគ្រូពេទ្យឯកទេសបេះដូង – ការវាស់ទម្ងន់ និង កម្ពស់ – ការធ្វើតេស្តឈាម រកមើល ជាតិខ្លាញ់ ជាតិស្ករ – ការចាប់ចង្វាក់បេះដូង (EKG) – ការធ្វើអេកូបេះដូង (Echocardiogram) – ការថតសួត (Chest X-ray) ២) ការពិនិត្យធ្វើរោគវិនិច្ឆ័យ (Diagnosis stage) ៖ – ការចាប់ចង្វាក់បេះដូង ២៤ ម៉ោង (Holter EKG 24H) ក្នុងករណីគ្រូពេទ្យសង្ស័យមានបញ្ហាវិបត្តិចង្វាក់បេះដូង – ការរត់លើម៉ាស៊ីនដើម្បីស្វែងរកបញ្ហាស្ទះសរសៃឈាមបេះដូង (Stress Test) – ស្តែនបេះដូង (Coronary CT Scan) – ការឆ្លុះមើលសរសៃឈាមបេះដូង (Coronary Artery Angiography) ឃ) តើអ្នកគួរធ្វើអ្វីខ្លះមុនមកជួបពិគ្រោះ ពិនិត្យសុខភាពបេះដូង ៖ – អត់ញាំអាហារឲ្យបានយ៉ាងតិច១២ម៉ោង មុនមកធ្វើការពិនិត្យ -ចៀសវាង ការញាំតែ និង កាហ្វេ – កុំប្រើប្រាស់ ក្រែម ប្រេង ឬ ម្សៅ លើដើមទ្រូង – ផ្ដល់នូវព័ត៌មានលំអិត រាល់ប្រវត្តិជំងឺ និង ឯកសារប្រវត្តិធ្លាប់ពិនិត្យសុខភាពពីមុន ង) តើអ្នកគួរធ្វើដូចម្ដេច ដើម្បីមានសុខភាពបេះដូងល្អ – ហាត់ប្រាណឲ្យបានទៀងទាត់ – កុំពិសាបារី – កុំពិសាសុរា – កាត់បន្ថយការបរិភោគអាហារមានរសជាតិប្រៃ – គ្រប់គ្រងការលើសសំពាធឈាម លើសជាតិខ្លាញ់ លើសជាតិស្ករ ឲ្យបានល្អ ប្រសិនជាអ្នកមាន – ជួបពិគ្រោះ ពិនិត្យ ជាមួយគ្រូពេទ្យ ឲ្យបានទៀងទាត់ ប្រសិនបើលោកអ្នកមានកត្តាប្រឈម ដូចរៀបរាប់ខាងលើនេះ សូមអញ្ជើញមកពិគ្រោះជាមួយគ្រូពេទ្យឯកទេសបេះដូង នៅមជ្ឈមណ្ឌលបេះដូង នៃមន្ទីរពេទ្យកាល់ម៉ែត ដើម្បីស្វែងរកវិធីសាស្ត្រការពារ និងព្យាបាលទាន់ពេលវេលា។ ការពារបេះដូងអ្នក ដើម្បីការរស់នៅប្រកបដោយសុខភាពល្អ សុភមង្គលយូរអង្វែង ដោយការផ្លាស់ប្ដូររបៀបរបបរស់នៅ និងការត្រួតពិនិត្យសុខភាពបេះដូង ឲ្យបានទៀងទាត់រៀងរាល់ឆ្នាំ៕

2021-01-04T11:07:00+07:00

kampucheathmey.com

https://www.kampucheathmey.com/health/40490

fb4bc7f6-61eb-45c4-a6ba-1e136f2334f2

មេបញ្ជាការកងពលតូចថ្មើរជើងលេខ៥១ បញ្ជាឲ្យកងកម្លាំងចុះល្បាតតាមព្រំដែន២៤ម៉ោងលើ២៤ម៉ោង ទប់ស្កាត់ពលរដ្ឋឆ្លងដែនខុសច្បាប់

លោកឧត្តមសេនីយ៍ត្រី សឹង្ហ ទុំ មេបញ្ជាការ កងពលតូចថ្មើរជើងលេខ៥១ កាលពីថ្ងៃទី៣ ខែមករា ឆ្នាំ២០២១ បាន អញ្ជើញដឹកនាំប្រជុំផ្សព្វផ្សាយផែនការដល់មេបញ្ជាការកម្លាំងអន្តរាគមន៍តាមបណ្តាលគោលដៅ របស់កងពល សហការជាមួយកម្លាំងចម្រុះ និងអាជ្ញាធរមូលដ្ឋាន ដែលកំពុងឈរជើង និងល្បាតតាមព្រំដែនកម្ពុជា-ថៃ ដើម្បីទប់ស្កាត់ការឆ្លងរីករាលដាលជម្ងឺឆ្លងកូវីដ-១៩។ ក្នុងឱកាសនោះដែរ លោកមេបញ្ជាការ បានដាក់បទបញ្ជា ដល់កងកម្លាំង គ្រប់បណ្តាគោលដៅ ត្រូវយកចិត្ដទុកដាក់ល្បាតត្រួតពិនិត្យ ២៤ម៉ោងលើ២៤ម៉ោង មិនឲ្យមានប្រជាពលរដ្ឋឆ្លងដែនខុសច្បាប់ដាច់ខាតគ្រប់បណ្តាគោលដៅដែលបានកំណត់។ សូមបញ្ជាក់ថា ទោះបីមានការអំពាវនាវរបស់ប្រមុខរាជរដ្ឋាភិបាល ចំពោះពលករខែ្មរ ដែលវិលត្រប់មកពីប្រទេសថៃ តាមច្រកព្រំដែន ដែលបានកំណត់យ៉ាងណាក៏ដោយ ក៏ប្រជាពលរដ្ឋមួយចំនួន បន្តលួចឆ្លងដោយខុសច្បាប់ ចាប់ពីថ្ងៃទី២៦ ខែធ្នូ ឆ្នាំ២០២០ គិតមកដល់ថ្ងៃទី៣ ខែមករា ឆ្នាំ២០២១ កម្លាំងងន្តរាគមន៍របស់កងពលតូចថ្មើរជើងលេខ៥១ សហការជាមួយកម្លាំងចម្រុះ ឃាត់ខ្លួនប្រជាពលរដ្ឋប្រុសស្រីសរុបបានចំនួន៧៦ នាក់បានបញ្ជូនទៅមន្រ្តីជំនាញ ធ្វើការត្រួតពិនិត្យ និងធ្វើចត្តាឡីស័ក។ លោកមេបញ្ជាការកងពលតូចថ្មើរជើងលេខ៥១ សូមអរគុណដល់ ចំពោះថ្នាក់ដឹកនាំ អាជីវករ និងប្រជាពលរដ្ឋ នៅជិតព្រំដែន ដែលតែងតែយកចិត្តទុកដាក់និងលើកទឹកចិត្ត ដល់កងកម្លាំង បាននាំយកនូវគ្រឿងឧបភោកបរិភោគ ម៉ាស់ អាល់កុលនិងជេលសម្រាប់កងកម្លាំងកំពុងប្រតិបត្តិការ ដើម្បីការពារប្រជាជន និងជាតិមាតុភូមិ៕

2021-01-04T10:50:33+07:00

kbnnews.com

https://kbn.news/archives/198561

d8ab7a6f-d6aa-43b2-9070-2e44c97eb80e

អាជ្ញាធរមូលដ្ឋានអត់ខ្វល់! ក្រុមឈ្មួញសម្រុកដឹកដីឆ្លងកាត់តួ និងគ្រឹះប្រាសាទសែនភូវាំង

បើតាមអ្នកជំនាញ សូម្បីសំឡេងយន្តហោះ ក៏ធ្វើឱ្យប៉ះពាល់ដល់តួប្រាសាទអង្គរ ដែរ ទើបប្រជាពលរដ្ឋកំពុងមានការព្រួយបារម្ភពីប្រាសាទបុរាណដែលមានអាយុកាលជាងមួយពាន់ឆ្នាំ មកហើយ ខណៈក្រុមឈ្មួញដឹកដីឆ្លងកាត់លើខឿន និងតួប្រាសាទដែលអាចបណ្ដាលឱ្យរំលំបាក់ប្រាសាទសែនភូវាំង។ ជាក់ស្ដែងនៅព្រឹកថ្ងៃទី០៣ ខែមករា ឆ្នាំ២០២១ ក្រុមអ្នកសារព័ត៌មាន បានចុះទៅដល់ទីតាំងប្រាសាទខាងលើ គឺបានឃើញក្រុមឈ្មួញ កំពុងធ្វើសកម្មភាពដឹកដី ដោយប្រើប្រាស់សុទ្ធតែប្រភេទរថយន្តបែន៥តោន បើកឆ្លងកាត់តួ និងខឿនប្រាសាទសែនភូវាំង ពិតប្រាកដមែន ។ ប៉ុន្តែម្ចាស់រថយន្តដឹកដី ឈ្មោះ ង៉ែត បានចេញមុខមកអះអាងថា លោកបានសុំច្បាប់អនុញ្ញត្តាត្រឹមត្រូវ ពីអាជ្ញាធរឃុំ រហូតដល់ស្រុក ហើយមុននឹងធ្វើសកម្មភាព ខាងក្រុមប្រឹក្សាឃុំ បានចុះមកត្រួតពិនិត្យ ទើបលោកហ៊ានធ្វើសកម្មភាពបានដោយរលូនបែបនេះ។ ពាក់ព័ន្ធករណីខាងលើនេះ លោក កេត ម៉ៅ អភិបាលស្រុកសំរោង បានឱ្យដឹងថា លោកមិនបានដឹងសោះចំពោះករណីនេះ តែលោកនឹងបញ្ជាកម្លាំងចុះទៅចាប់យកគ្រឿងចក្រខាងលើនោះ ព្រោះវាបានធ្វើឱ្យប៉ះពាល់ធ្ងន់ធ្ងរណាស់ដល់ប្រាសាទបុរាណប្រវត្តិសាស្ត្រ និងយកម្ចាស់គ្រឿងចក្ររូបនោះមកទទួលទោសតាមផ្លូវច្បាប់ផងដែរ។ ចំណែកលោកផេង វុធ ប្រធានមន្ទីររ៉ែ និងថាមពលខេត្តតាកែវ បានថ្លែងយ៉ាងម៉ឹងមាត់ថា តើអាជ្ញាធរឃុំ-ស្រុកហ្នឹងគ្មានភ្នែកទេឬ បានជាបណ្ដោយឱ្យក្រុមឈ្មួញធ្វើអ្វីៗតាមតែអំពើចិត្តបែបនេះទៅវិញ? តែទោះជាយ៉ាងណា លោកនឹងបញ្ជាកម្លាំងរបស់លោកឱ្យចុះទៅត្រួតពិនិត្យបន្ថែម និងសុំគោលការណ៍ពីឯកឧត្តអភិបាលខេត្តតាកែវ ដើម្បីបន្តនីតិវិធី។ គួរបញ្ជាក់ថា ប្រាសាទបុរាណប្រវត្តិសាស្ត្រ សែនភូវាំង គឺជាប្រាសាទដែលសាងសង់ដំណាលនឹងប្រាសាទបុរាណភ្នំជីសូ ហើយត្រូវបានការពារយ៉ាងយកចិត្តទុកដាក់ពីក្រសួងពាក់ព័ន្ធជាពិសេសក្រសួងវប្បធម៌ និងវិចិត្តសិល្បៈ និងអាជ្ញាធរជាតិអប្សរា ៕

2021-01-04T10:32:25+07:00

kbnnews.com

https://kbn.news/archives/198535

78b309e1-005a-45fa-b128-151f668d200a

ស្រ្ដីខ្មែរម្នាក់ទើបនឹងត្រឡប់មកពីប្រទេសថៃ រកឃើញឆ្លងកូវីដ-១៩

រាជធានីភ្នំពេញ៖ ក្រសួងសុខាភិបាលកម្ពុជា បានចេញសេចក្តីប្រកាសព័ត៌មាន នៅព្រឹក ថ្ងៃទី០៤ ខែមករា ឆ្នាំ២០២១ថា ក្រសួងបានរកឃើញអ្នកឆ្លងជំងឺកូវីដ-១៩ថ្មីម្នាក់ទៀត ជាពលករខ្មែរ ទើបនឹងត្រឡប់មកពីប្រទេសថៃ។ ក្រសួងសុខាភិបាល បានបញ្ជាក់ថា នៅថ្ងៃទី៤ ខែមករា នេះ មិនមានករណីព្យាបាល ជាសះស្បើយថ្មី ពីជំងឺកូវីដឥ១៩នោះទេ។ ដោយឡែកអ្នកឆ្លងកូវីដ១៩ថ្មីនេះ ជាស្ត្រីជនជាតិខ្មែរ អាយុ២១ឆ្នាំ ស្នាក់នៅភូមិកូនភ្នំ ឃុំអូរអណ្តូង ស្រុកសាលាក្រៅ ខេត្តប៉ៃលិន។ គាត់បានធ្វើដំណើរមកពីប្រទេសថៃ ហើយបានមកដល់កម្ពុជា នៅថ្ងៃទី១ ខែមករា ឆ្នាំ២០២១។ បច្ចុប្បន្នអ្នកជំងឺត្រូវបានដាក់ឲ្យសម្រាកព្យាបាល នៅមន្ទីរពេទ្យបង្អែកខេត្តប៉ៃលិន។ បើគិតមកដល់ត្រឹមវេលាម៉ោង៧ព្រឹក ថ្ងៃទី០៤ ខែមករា ឆ្នាំ២០២១ កម្ពុជាបានរកឃើញអ្នកឆ្លងកូវីដ១៩ ចំនួន៣៨២នាក់។ ក្នុងចំណោមអ្នកជំងឺទាំងនោះនោះ មានអ្នកព្យាបាលជាសះស្បើយចំនួន ៣៦២នាក់ ហើយអ្នកជំងឺចំនួន២០នាក់ផ្សេងទៀត កំពុងសម្រាកព្យាបាល នៅមន្ទីរពេទ្យរបស់រដ្ឋ៕ សូមអានខ្លឹមសារ នៃសេចក្ដីប្រកាសព័ត៌មានទាំងស្រុង ដូចខាងក្រោម៖

2021-01-04T09:53:36+07:00

kbnnews.com

https://kbn.news/archives/198506

202dd7da-a894-4478-ba08-9269c9e4b597

បញ្ឈប់ទម្លាប់ ៦ យ៉ាងនេះក្រោយទទួលទានអាហារ ព្រោះគ្រោះថ្នាក់ខ្លាំង

រាងកាយមាំទាំល្អជួយបង្ការគ្រោះថ្នាក់ពីជំងឺនានា។ ក្នុងនោះដើម្បីបានរាងកាយមាំមួន លុះត្រាតែមានសុខភាពល្អជាមុនសិន។ យ៉ាងណាមិញសុខភាពល្អ ត្រូវការចាំបាច់ពីការថែទាំរបស់យើងម្នាក់ៗ។ ហេតុនេះការជ្រើសរើសទទួលទានពិតជាជះឥទ្ធិពលដល់រាងកាយទាំងមូល។ ដូច្នេះគួរចៀសវាងទង្វើមួយចំនួនដូចខាងក្រោម ដើម្បីបង្ការគ្រោះថ្នាក់សុខភាពផ្សេងៗ៖ -មិនត្រូវពិសារទឹកតែ ក្រោយទទួលទានអាហាររួច ព្រោះទឹកតែមានជាតិអាស៊ីដអាចបណ្ដាលឲ្យប្រព័ន្ធរំលាយអាហារធ្វើការមិនបានល្អ។ -មិនត្រូវងូតទឹកនៅពេលបរិភោគអាហាររួចភ្លាមៗ ព្រោះបណ្តាលឲ្យសរសៃឈាមរត់មិនស្រួល។ ដោយសារមូលហេតុនេះ ប្រព័ន្ធរំលាយអាហារនឹងចុះខ្សោយ ហើយអាចធ្វើឲ្យចុកពោះបាន។ -មិនត្រូវដើរចុះឡើង បន្ទាប់ពីទទួលទានអាហាររួចនោះទេ ព្រោះការដើរធ្វើឲ្យការរំលាយអាហារមិនបានល្អ និងធ្វើឲ្យពោះវៀនចុកថែមទៀត។ -មិនត្រូវគេង រាល់ពេលបរិភោគអាហារហើយភ្លាមដាច់ខាត ព្រោះក្រពះនឹងសម្រាកដោយមិនអាចរំលាយអាហារបាន ហើយអាចធ្វើឲ្យឈឺក្រពះ។ -មិនត្រូវបន្ធូរខ្សែក្រវ៉ាត់ឬចង្កេះខោ ក្រោយពេលទទួលទាន ព្រោះវាធ្វើឲ្យក្បាលពោះ លៀនចេញមកក្រៅ ប្រៀបដូចមនុស្សគ្មានចង្កេះ។ -មិនត្រូវទទួលទានផ្លែឈើ នៅពេលពោះទទេ ព្រោះវាបណ្ដាលឲ្យមានអាការៈ ហើមពោះ៕

2021-01-04T09:03:00+07:00

kampucheathmey.com

https://www.kampucheathmey.com/health/40452

ee0c0879-6a11-4a4d-9f03-abfe758bb2b6

ពលករនៅប៉ៃលិន ០១ នាក់ទៀត ឆ្លងកូវីដ១៩

No Content

2021-01-04T08:23:00+07:00

kampucheathmey.com

https://www.kampucheathmey.com/health/40398

a338923f-cc82-460a-93a8-f63764e0001d

កម្ពុជាផ្តល់ម៉ាស២លាននិងបរិក្ខារវេជ្ជសាស្រ្តផ្សេងទៀតដល់ប្រទេសនេប៉ាល់

កម្ពុជា នៅថ្ងៃច័ន្ទនេះ បានបរិច្ចាគម៉ាសជាង២លាន និងបរិក្ខារវេជ្ជសាស្រ្តមួយចំនួនទៀតប្រឆាំងនឹងជំងឺកូវីដ១៩ ដល់រដ្ឋាភិបាលនេប៉ាល់។ នេប៉ាល់ជាប្រទេសទីបួនហើយ ដែលកម្ពុជាបានផ្តល់អំណោយជាម៉ាសនិងបរិក្ខារពេទ្យទាំងនេះ បន្ទាប់ពីឡាវ មីយ៉ាន់ម៉ា និងទីម័រខាងកើត។ ពិធីប្រគល់ និងទទួលបរិក្ខារវេជ្ជសាស្រ្តចុងក្រោយនេះ ធ្វើឡើងនៅព្រលានយន្តហោះនេប៉ាល់ ក្រោមអធិបតីភាព លោក អ៊ុច បូររិទ្ធ រដ្ឋមន្រ្តីប្រតិភូអមនាយករដ្ឋមន្រ្តី ដែលតំណាងកម្ពុជា និងរដ្ឋមន្រ្តីសុខាភិបាលរបស់ប្រទេសនេប៉ាល់ តំណាងឲ្យថ្នាក់ដឹកនាំប្រទេសនេះ។ សម្ភារៈទាំងនោះរួមមានម៉ាសចំនួន២លាន ម៉ាសក្រណាត់១០ម៉ឺន ម៉ាសN95ចំនួន២ម៉ឺន វ៉ែនតាសុវត្ថិភាពចំនួន២ម៉ឺន សម្លៀកបំពាក់សុវត្ថិភាព សម្រាប់មន្ត្រីសុខាភិបាលចំនួន២ម៉ឺនឈុត ម៉ាស៊ីនវាស់កម្តៅចំនួន៥០០ របាំងមុខចំនួន២ម៉ឺនជាដើម។ លោក ហ៊ុន សែន បានបង្ហោះសារនៅលើទំព័រហ្វេសប៊ុករបស់លោកថាអំណោយទាំងនេះ គឺជា«សក្ខីភាព នៃមនោសញ្ចេតនាដ៏ជ្រាលជ្រៅ និងសាមគ្គីមិត្តភាពស្និទ្ធស្នាល»រវាងប្រជាជនកម្ពុជា និងប្រជាជននេប៉ាល់ ក្នុងអំឡុងពេលដ៏លំបាកនៃវិបត្តិសុខភាពពិភពលោក។ គួរបញ្ជាក់ថាចាប់តាំងពីខែវិច្ឆិកា ឆ្នាំ២០២០មក កម្ពុជាបានផ្តល់ម៉ាសសរុបជាង៧លានដល់ប្រទេសទាំង៤។ អ្នកតាមដាននយោបាយនៅកម្ពុជា កន្លងមកលើកឡើងថាការបរិច្ចាគនេះបង្ហាញ«កាយវិការមនុស្សធម៌»និង« »របស់កម្ពុជា៕

2021-01-04T07:00:00+07:00

khmer.voanews.com

https://khmer.voanews.com/a/cambodia-donates-masks-to-nepal/5723649.html

fc51a890-01f3-45dd-88a8-9c8a401479f1

BREAKING: សហរដ្ឋអាមេរិក៖ រកឃើញអ្នកឆ្លងកូវីដ-១៩ ជាង២៣ម៉ឺនករណី និងអ្នកជំងឺ ២,១០៧នាក់ទៀតស្លាប់ នៅក្នុងពេលតែ១ថ្ងៃ! (Video inside)

នៅក្នុងរយៈពេល ២៤ម៉ោងកន្លងទៅនេះ មនុស្សសរុប ២៣២,២២៧នាក់ទៀតបានឆ្លង COVID-19 ខណៈអ្នកជំងឺ ២,១០៧នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអាទិត្យ ទី០៣ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២០,៩០៤,៧០១ករណី ក្នុងនោះមានអ្នកស្លាប់សរុបចំនួន ៣៥៨,៦៨២នាក់ និងជាសះស្បើយឡើងសរុបចំនួន ១២,៣៦១,៣៨៧នាក់។ គួរបញ្ជាក់ថា លោក ចូ បៃដិន ដែលនឹងត្រូវស្បថឡើងកាន់តំណែងប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ក៏ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម៕

2021-01-03T17:00:00+07:00

freshnewsasia.com

https://m.freshnewsasia.com/index.php/en/internationalnews/182567-2021-01-03-03-00-24.html

be284398-8c0d-40a6-87de-af8fdb43a443

ក្រសួង រកឃើញ ពលករខ្មែរ មកពីថៃ ឆ្លងជំងឺកូវីដ១៩ថ្មី ២នាក់បន្ថែម

ភ្នំពេញ៖ ក្រសួងសុខាភិបាលបានឲ្យដឹងនៅថ្ងៃទី៣ ខែមករា ឆ្នាំ២០២១ថា បានរកឃើញស្ត្រីពលករខ្មែរមកពីធ្វើការប្រទេសថៃ បានឆ្លងជំងឺកូវីដ១៩ ចំនួន២នាក់ និងមិនមានករណីព្យាបាលជាសះស្បើយនោះទេ។ យោងតាមសេចក្តីប្រកាសព័ត៌មានបានឲ្យដឹងយ៉ាងដូច្នេះថា ករណីវិជ្ជមានវីរុសកូវីដ១៩ថ្មី ជាពលករបានធ្វើដំណើរពីថៃ មកដល់កម្ពុជានៅថ្ងៃ៣១ ធ្នូ ហើយលទ្ធផលធ្វើតេស្តវត្ថុសំណាករបស់បុគ្គលទាំង២នាក់ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្នអ្នកជំងឺត្រូវបាន ដាក់ឲ្យសម្រាកព្យាបាលនៅមន្ទីរពេទ្យបង្អែកខេត្តបាត់ដំបង។ ក្រសួងក៏បានឲ្យដឹងទៀតថា ជាមួយគ្នានេះក៏មិនមានករណីជាសះស្បើយទេ។ សូមជម្រាបថា គិតមកដល់ថ្ងៃ៣ មករា កម្ពុជាមានអ្នកឆ្លងជំងឺកូវីដ១៩សរុបចំនួន៣៨១នាក់ ហើយព្យាបាលជាសះស្បើយចំនួន៣៦២នាក់ និងកំពុងសម្រាកព្យាបាលនៅមន្ទីពេទ្យ១៩នាក់៕

2021-01-03T15:30:00+07:00

dap-news.com

https://dap-news.com/national/2021/01/03/109272/

1cba56dd-d0f7-486c-ad5f-eb8a0a831cdc

ពលករមកពីប្រទេសថៃម្នាក់ ស្លាប់ដោយសារជំងឺគាំងបេះដូង ក្នុងពេលធ្វើចត្តាឡីស័ក ក្រសួងសុខាភិបាលបានប្រកាសថា…

ខេត្តត្បូងឃ្មុំ ៖ នៅយប់ថ្ងៃទី០២ ខែមករា ឆ្នាំ២០២១ ក្រសួងសុខាភិបាល បានចេញសេចក្តីជូនដំណឹងបន្ទាន់អំពីករណីពលករមកពីប្រទេសថៃម្នាក់ ស្លាប់ដោយសារជំងឺគាំងបេះដូង ហើយរអិលដួលបោកក្បាលក្នុងបន្ទប់ទឹក ក្នុងពេលរូបគាត់ជាប់ធ្វើចត្តាឡីស័កនៅក្នុងវិទ្យាល័យ ត្បូងឃ្មុំ ក្នុងខេត្តត្បូងឃ្មុំ។ ក្រសួងសុខាភិបាលបានបញ្ជាក់ថា បុរសដែលស្លាប់ដោយសារគាំងបេះដូង មានអាយុ៥២ឆ្នាំ រស់នៅភូមិមេលោង ឃុំមៀន ស្រុកអូរាំងឪ ខេត្តត្បូងឃ្មុំ ស្លាប់នៅវេលាម៉ោង៩៖១០ នាទី ព្រឹកថ្ងៃទី០២ ខែមករា ឆ្នាំ២០២១នេះ។ បុរសដែលបានស្លាប់រូបនេះបានត្រឡប់ពីធ្វើការនៅប្រទេសថៃវិញ នាថ្ងៃទី២៨ ខែធ្នូ ឆ្នាំ២០២០ ហើយក៏ត្រូវបន្តដាក់ឱ្យធ្វើចត្តាឡីស័កនៅខេត្តត្បូងឃ្មុំ ចាប់ពីថ្ងៃទី២៩ ខែធ្នូ ឆ្នាំ២០២០ មក។ ជាមួយគ្នានោះ ក្រុមការងារក៏បានយកសំណាករបស់គាត់ទៅពិនិត្យលើកទី១រួចរាល់ ហើយឃើញថា «អវិជ្ជមាន»។ ក្រោយពេលធ្វើកោសល្យវិច័យរួចរាល់ សពបុរសខាងលើត្រូវបានសមត្ថកិច្ចប្រគល់ជូនក្រុមគ្រួសារសព ដើម្បីធ្វើបុណ្យតាមប្រពៃណី៕

2021-01-03T09:44:21+07:00

kbnnews.com

https://kbn.news/archives/198425

a427525e-4bfe-485e-acbc-107e608dc0e2

ក្រសួងសុខាភិបាលបញ្ជាក់ថា ការសន្និដ្ឋានរបស់ក្រុមគ្រូពេទ្យកោសល្យវិច្ច័យ គឺ សាមីសពមានជំងឺចុកបេះដូង ហើយគាំងបេះដូងភ្លាមៗ ដែលធ្វើឱ្យដួលបោកក្បាលនឹងកន្ថោរបង្គន់

ត្បូងឃ្មុំ ៖ ករណីស្លាប់នៅខេត្តត្បូងឃ្មុំ ថ្ងៃទី២ ខែមករា ឆ្នាំ២០២១ ក្រសួងសុខាភិបាល បញ្ជាក់ថា ការសន្និដ្ឋានរបស់ក្រុមគ្រូពេទ្យកោសល្យវិច្ច័យ គឺ សាមីសពមានជំងឺចុកបេះដូង ហើយគាំងបេះដូងភ្លាមៗ ដែលធ្វើឱ្យដួលបោកក្បាលនឹងកន្ថោរបង្គន់។ ក្រសួងសុខាភិបាល សូមសំដែងនូវការសោកស្តាយជាអនេក នូវសជាពលករ។ ក្រសួងសុខាភិបាល សូមគោរពជម្រាបជូនសាធារណជនទាំងអស់ឲ្យបានជ្រាបថា នៅក្នុង មណ្ឌលចត្តាឡីស័កកម្រិត២នៃខេត្តត្បូងឃ្មុំ វិទ្យាល័យត្បូងឃ្មុំ វេលាម៉ោង ០៩និង១០នាទីព្រឹកនៃថ្ងៃទី ០២ ខែមករា ឆ្នាំ២០២១ មានហេតុការណ៍សម្នាក់អាយុ ៥២ឆ្នាំ មានអាសយដ្ឋាន នៅភូមិមេលោង ឃុំមៀន ស្រុកអូរាំងឪ ខេត្តត្បូងឃ្មុំ។ សាមីសព គឺជាពលករខ្មែរ ដែលបានធ្វើដំណើរ មកពីខេត្តឈុនបូរីនៃប្រទេសថៃ ចូលមកប្រទេសកម្ពុជាតាមច្រកអន្តរជាតិអូស្មាច់នៃខេត្តឧត្តរមានជ័យ កាលពីថ្ងៃទី២៨ ខែធ្នូ ឆ្នាំ២០២០ ក្រោយពីបានពិនិត្យសុខភាពនៅច្រកអូស្មាច់រួចរាល់ ក៏មានការ ចាត់ចែងបញ្ជូនគាត់បន្តមកខេត្តត្បូងឃ្មុំ តាមរថយន្តដឹកជញ្ជូនរបស់យោធា មកដល់មណ្ឌលចត្តាឡីស័កកម្រិត២ នៃខេត្តត្បូងឃ្មុំ នៅថ្ងៃទី២៥ ខែធ្នូ ឆ្នាំ២០២០ វេលាម៉ោង ០៧និង០០នាទីព្រឹក និងបានយកវត្ថុ សំណាកផ្ញើទៅធ្វើវិភាគនៅវិទ្យាស្ថានប៉ាស្ទ័រកម្ពុជា រាជធានីភ្នំពេញនៅថ្ងៃដដែល ហើយលទ្ធផលតេស្ត លើកទី១ របស់គាត់នៅថ្ងៃទី៣០ ខែធ្នូ ឆ្នាំ២០២០ គឺ អវិជ្ជមានវីរុសកូវី ដ-១៩។ ជារៀងរាល់ព្រឹក ក្រុមគ្រូពេទ្យតែងតែពិនិត្យសុខភាពគាត់។ ដូចសព្វដងដែរ នាព្រឹកម៉ោង ប្រហែលជា ០៧និង៣០នាទី នៃថ្ងៃទី០២ខែមករាឆ្នាំ២០២១ ក្រុមគ្រូពេទ្យ ក៏បានពិនិត្យសុខភាពបុរសខាង លើសារជាថ្មី មិនមានសញ្ញាបង្ហាញពីភាពមិនប្រក្រតីនៃសុខភាពគាត់ឡើយ។ បន្ទាប់មក សាមីសព ក៏បានវិលត្រឡប់ទៅបន្ទប់របស់ខ្លួន និងបានចូលទៅក្នុងបន្ទប់ទឹក ដោយសារបាត់យូរពេក ក៏មានការស្វែងរកដោយបានគាស់ទ្វារបន្ទប់ទឹក ហើយក៏បានឃើញសាមីសពដេកត្បូងស្ទឹងបាត់បង់ជីវិតទៅហើយនៅវេលាម៉ោង ០៩និង១០នាទីព្រឹកនៃថ្ងៃទី០២ ខែមករា ឆ្នាំ២០២១។ ក្រោយពីការពិនិត្យរបស់ក្រុមការងារកោសល្យវិច្ច័យ បានពិនិត្យលើខ្លួនសាកសព ឃើញមានស្នាមបែកក្បាលហូរឈាម ក្នុងស្ថានភាពរបៀបជាបានដួលបោកក្បាលទៅនឹងចានបង្គន់ផងដែរ។ ការរាយការណ៍ពីភរិយាសព បានបញ្ជាក់ថា សាមីសពធ្លាប់មានជំងឺបេះដូង និងមានការព្យាបាលកន្លងមក នៅប្រទេសថៃជាយូរមកហើយដែរ។ សូមកត់សម្គាល់ថា តាំងពីថ្ងៃដែលសាមីសព បានចូលធ្វើចត្តាឡី ស័កមកដល់ថ្ងៃដែលមានហេតុការណ៍ដួលក្នុងបន្ទប់ទឹករហូតដល់បាត់បង់ជីវិតនេះ គឺមិនមានការផ្តល់ព័ត៌មានពីសាមីសពអំពីប្រវត្តិដែលគាត់ធ្លាប់មានជំងឺបេះដូង និងបានព្យាបាលនៅប្រទេសថៃកន្លងមកនេះដែរ។ ការសន្និដ្ឋានរបស់ក្រុមគ្រូពេទ្យកោសល្យវិច្ច័យ គឺ សាមីសពមានជំងឺចុកបេះដូង ហើយគាំងបេះដូងភ្លាមៗ ដែលធ្វើឱ្យដួលបោកក្បាលនឹងកន្ថោរបង្គន់ នៅវេលាម៉ោងប្រហែលជា ០៩និង១០នាទីព្រឹកនៃ ថ្ងៃទី០២ ខែមករា ឆ្នាំ២០២១។ ក្រសួងសុខាភិបាល សូមសំដែងនូវការសោកស្តាយជាអនេក នូវសជាពលករ ខាងលើនេះ និងសូមចូលរួមចែករំលែកមរណទុក្ខយ៉ាងក្រៀមក្រំជាទីបំផុត ជាមួយក្រុមគ្រួសារសព៕

2021-01-03T09:41:02+07:00

cen.com.kh

https://cen.com.kh/archives/281154.html

815f8654-ea82-45ae-aff4-555ad457b74f

តើត្រូវលេបថ្នាំរបេងម្តងទៀតឬយ៉ាងណា បើសិនមានអាការៈក្អកច្រើនថ្ងៃ ?

អ្នកមិនអាចប្រាកដថា អ្នកមានជំងឺរបេងសារឡើងវិញម្តងទៀតនោះទេ។ ដូច្នេះបើមានការសង្ស័យ គឺត្រូវស្រាវជ្រាវរកមេរោគនេះឡើងវិញជាមុនសិន ព្រោះភាគច្រើនបណ្តាលមកពីមូលហេតុដទៃទៀត។ ក្រៅពីការលាប់ឡើងវិញនៃជំងឺរបេង នៅមានមូលហេតុ៤ផ្សេងទៀត ដែលតែងជួបញឹកញាប់ ចំពោះអ្នកដែល មានអាការៈក្អករុំារ៉ៃ និងធ្លាប់កើតរបេងម្តងហើយ ៖ ១- ការរីកនៃទងសួត (bronchiectasis), ២- ការបង្ករោគដោយបាក់តេរីលើស្លាកស្នាមរបេងចាស់ (TB sequelae infection) ៣- ការបង្ករោគដោយមេរោគផ្សិតលើស្លាកស្នាមរបេងសាច់ (aspergilloma) ៤- មហារីកសួត (ធ្លាប់កើតរបេងក៏ជាកត្តាប្រឈមនឹងមហារីកសួតដែរ） ដូច្នេះបើលោកអ្នកមានអាការៈក្អករយៈពេលយូរ សូមអញ្ជើញមកពិគ្រោះជាមួយវេជ្ជបណ្ឌិតឯកទេស ដើម្បីទទួលបានការពិគ្រោះ និងព្យាបាលបានត្រឹមត្រូវ និងប្រកបដោយប្រសិទ្ធភាព៕

2021-01-03T08:02:00+07:00

kampucheathmey.com

https://www.kampucheathmey.com/health/40282

de984917-ab3f-4204-a512-e70c5b37a900

ក្រសួងសុខាភិបាល ជូនដំណឹងអំពីករណីពលករមកពីប្រទេសថៃម្នាក់ ស្លាប់ដោយសារជំងឺគាំងបេះដូង ក្នុងពេលធ្វើចត្តាឡីស័ក

នៅយប់ថ្ងៃទី០២ ខែមករា ឆ្នាំ២០២១ ក្រសួងសុខាភិបាល បានចេញសេចក្តីជូនដំណឹងបន្ទាន់អំពីករណីពលករមកពីប្រទេសថៃម្នាក់ ស្លាប់ដោយសារជំងឺគាំងបេះដូង ហើយរអិលដួលបោកក្បាលក្នុងបន្ទប់ទឹក ក្នុងពេលរូបគាត់ជាប់ធ្វើចត្តាឡីស័កនៅក្នុងវិទ្យាល័យ ត្បូងឃ្មុំ ក្នុងខេត្តត្បូងឃ្មុំ។ ក្រសួងសុខាភិបាលបានបញ្ជាក់ថា បុរសដែលស្លាប់ដោយសារគាំងបេះដូង មានអាយុ៥២ឆ្នាំ រស់នៅភូមិមេលោង ឃុំមៀន ស្រុកអូរាំងឪ ខេត្តត្បូងឃ្មុំ ស្លាប់នៅវេលាម៉ោង៩៖១០ នាទី ព្រឹកថ្ងៃទី០២ ខែមករា ឆ្នាំ២០២១នេះ។ បុរសដែលបានស្លាប់រូបនេះបានត្រឡប់ពីធ្វើការនៅប្រទេសថៃវិញ នាថ្ងៃទី២៨ ខែធ្នូ ឆ្នាំ២០២០ ហើយក៏ត្រូវបន្តដាក់ឱ្យធ្វើចត្តាឡីស័កនៅខេត្តត្បូងឃ្មុំ ចាប់ពីថ្ងៃទី២៩ ខែធ្នូ ឆ្នាំ២០២០ មក។ ជាមួយគ្នានោះ ក្រុមការងារក៏បានយកសំណាករបស់គាត់ទៅពិនិត្យលើកទី១រួចរាល់ ហើយឃើញថា «អវិជ្ជមាន»។ ក្រោយពេលធ្វើកោសល្យវិច័យរួចរាល់ សពបុរសខាងលើត្រូវបានសមត្ថកិច្ចប្រគល់ជូនក្រុមគ្រួសារសព ដើម្បីធ្វើបុណ្យតាមប្រពៃណី៕

2021-01-03T07:09:00+07:00

freshnewsasia.com

https://m.freshnewsasia.com/index.php/en/localnews/182554-2021-01-02-17-09-44.html

da0724f7-d6e7-44d8-a318-8cce9dfe954f

លោកស្រី ម៉ែន សំអន ដឹកនាំរៀបចំពិធីបួងសួងសូមឱ្យប្រទេសជាតិជៀសផុតពីគ្រោះរាំងស្ងួត និងជំងឺដង្កាត់ផ្សេងៗនៅវត្តប្រាសាទដូនអន និងបូជនីយដ្ឋានឧកញ៉ា ឃ្លាំង មឿង ខេត្តពោធិ៍សាត់

លោកស្រីកិត្តិសង្គហបណ្ឌិត ម៉ែន សំអន ឧបនាយករដ្ឋមន្រី្ត រដ្ឋមន្រ្តីក្រសួងទំនាក់ទំនងជាមួយរដ្ឋសភា-ព្រឹទ្ធសភា និងអធិការកិច្ច នាថ្ងៃទី០២ ខែមករា ឆ្នាំ២០២១នេះ បានដឹកនាំរៀបចំពិធីបួងសួងសុំសេចក្ដីសេចក្ដីចម្រើនដល់ប្រជាពលរដ្ឋកម្ពុជា និងបួងសួងសូមឱ្យប្រទេសជាតិជៀសផុតពីគ្រោះរាំងស្ងួត ជំងឺដង្កាត់ផ្សេងៗនៅវត្តប្រាសាទដូនអន ស្ថិតក្នុងឃុំរំលេច និងបូជនីយដ្ឋានឧកញ៉ា ឃ្លាំង មឿង និងជំទាវខាន់ខៀវ ស្ថិតក្នុងឃុំស្នាមព្រះ ស្រុកបាកាន ខេត្តពោធិ៍សាត់។ ពិធីនេះមានការចូលរួមពីសំណាក់លោក ម៉ៅ ធនិន អភិបាលខេត្តពោធិ៍សាត់ និងលោកស្រី ព្រមទាំងសមាជិក សមាជិកាក្រុមប្រឹក្សាខេត្ត មន្រ្តីរាជការជុំវិញខេត្ត និងប្រជាពលរដ្ឋជាច្រើននាក់ទៀត។ ថ្លែងក្នុងឱកាសសំណេះសំណាលជាមួយប្រជាពលរដ្ឋ លោកស្រី ម៉ែន សំអន បានពាំនាំនូវការផ្តាំផ្ញើសាកសួរសុខទុក្ខពីសំណាក់សម្តេចតេជោ និងសម្តេចកិត្តិព្រឹទ្ធបណ្ឌិត ជូនចំពោះប្រជាពលរដ្ឋ និងអង្គពិធីទាំងមូល ដែលបាននឹករលឹក និងការគិតគូរយកចិត្តទុកដាក់ខ្ពស់ពីសុខទុក្ខ និងសុខុមាលភាពរបស់ប្រជាពលរដ្ឋនៅទូទាំងប្រទេស។ លោកស្រីបានបន្តទៀតថា តាមរយៈភាពជោគជ័យជាប្រវត្តិសាស្រ្តនៃការទទួលបានតំណក់ប្រេងជាលើកដំបូងនេះ គឺជាការចាប់ផ្តើមដ៏សំខាន់បំផុតសម្រាប់ប្រទេសកម្ពុជា ឆ្ពោះទៅបង្កើតបាននូវសមត្ថភាពជាតិ និងខឿនឧស្សាហកម្មប្រេងកាត ឧស្ម័ន និងថាមពល ដែលជាពរជ័យសម្រាប់ប្រជាជាតិ និងប្រជាជនកម្ពុជា ក្រោមម្លប់ដ៏ត្រជាក់ត្រជុំនៃសន្តិភាព។ លោកស្រីឧបនាយករដ្ឋមន្ត្រីបានបន្តថា ក្រោមការដឹកនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ជាបិតាស្ថាបនិក អគ្គមគ្គទេសក៍ និងជាប្រតិបត្តិករនយោបាយឈ្នះ-ឈ្នះ ដែលបានតស៊ូរំដោះប្រទេសជាតិឱ្យរួចផុតពីរបបប្រល័យពូជសាសន៍ និងបានខិតខំពុះពារកសាងសន្តិភាព ខឿនសេដ្ឋកិច្ច លទ្ធិប្រជាធិបតេយ្យ និងវឌ្ឍនភាពសង្គមដ៏គាប់ប្រសើរ។ លោកស្រីក៏បានក្រើនរំលឹកដល់ប្រជាពលរដ្ឋកម្ពុជាគ្រប់រូប ត្រូវគោរព និងអនុវត្តឱ្យបានខ្ជាប់ខ្ជួននូវគោលការណ៍រក្សាគម្លាតសង្គម និងវិធានការនានា តាមការកំណត់របស់ក្រសួងសុខាភិបាល និងត្រូវបន្តរក្សាការប្រុងប្រយ័ត្នខ្ពស់ក្នុងការបង្ការ និងការពារនូវការឆ្លងរីករាលដាលនៃជំងឺកូវីដ១៩ នៃការផ្ទុះសាជាថ្មីនៃជំងឺកូវីដទម្រង់ថ្មី ខណៈពេលដែលពិភពលោកកំពុងប្រឈមមុខនឹងការរាត្បាតយ៉ាងខ្លាំងដោយសារជំងឺនេះ។ លោកស្រី ម៉ែន សំអន ក៏បានបួងសួងសូមឱ្យប្រទេសជាតិជៀសផុតពីគ្រោះរាំងស្ងួត ជំងឺដង្កាត់ផ្សេងៗ និងបានបួងសួងថ្វាយព្រះពរជ័យ ថ្វាយព្រះមហាក្សត្រ ព្រះមហាក្សត្រី ជាសម្តេចម៉ែ សម្តេចយាយ សម្តេចយាយទួត នរោត្តម មុនីនាថ សីហនុ និងប្រគេនពរដល់ព្រះសង្ឃគ្រប់ព្រះអង្គ និងជូនពរសម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត ថ្នាក់ដឹកនាំ សមាជិក សមាជិកាព្រឹទ្ធសភា រដ្ឋសភា ព្រមទាំងប្រជាពលរដ្ឋនៅទូទាំងប្រទេស សូមឱ្យជួបតែសេចក្តីសុខ សន្តិភាព និងសេចក្តីចម្រើនគ្រប់ៗគ្នាជារៀងរហូត។ ក្នុងឱកាសនោះ លោកស្រីក៏បានភ្ជាប់ជូនវត្ថុកំដរដៃសម្រាប់ចែកជូនអ្នកចូលរួម ដោយក្នុងម្នាក់ៗទទួលបានសារុង ១ និងថវិកា ៤ ម៉ឺនរៀលផងដែរ៕

2021-01-03T00:39:00+07:00

freshnewsasia.com

https://m.freshnewsasia.com/index.php/en/localnews/182534-2021-01-02-10-39-04.html

4d6b3cd9-ebe7-4df4-a4e0-67a34dac065f

ពលករម្នាក់បានស្លាប់ក្នុងអំឡុងពេលធ្វើចត្តាឡីស័ករយៈពេល១៤ ថ្ងៃ នៅខេត្តត្បូងឃ្មុំ

ពលករម្នាក់បានស្លាប់ក្នុងអំឡុងពេលធ្វើចត្តាឡីស័ករយៈពេល ១៤ថ្ងៃ នៅក្នុងខេត្តត្បូងឃ្មុំ។ រដ្ឋមន្ត្រីក្រសួងព័ត៌មានលោក ខៀវ កាញារីទ្ធ សរសេរនៅក្នុងទំព័រហ្វេសប៊ុករបស់លោក កាលពីថ្ងៃទី២ មករាថា មូលហេតុដែលពលករខ្មែរស្លាប់ក្នុងអំឡុងពេលធ្វើចត្តាឡីស័កនោះ គឺដោយសារតែជនរងគ្រោះគាំងបេះដូង ហើយបានដួលបោកក្បាលត្រូវថាសបង្គន់ បណ្ដាលឱ្យស្លាប់នៅកន្លែងកើតហេតុតែម្ដង។ លោកសសេរបន្តទៀតថា ជនរងគ្រោះឈ្មោះ អ៊ុន ស៊ីថា ភេទប្រុសអាយុ ៥២ឆ្នាំ មានស្រុកកំណើតនៅស្រុកអូររាំងឪ ខេត្តត្បូងឃ្មុំ ហើយបានធ្វើដំណើរត្រឡប់មកពីប្រទេសថៃ កាលពីថ្ងៃទី២៤ ខែធ្នូ ឆ្នាំ២០២០ កន្លងទៅនេះ ដោយបន្តដំណើរទៅធ្វើចត្តាឡីស័ក នៅខេត្តត្បូងឃ្មុំ ក្រោយពីក្រុមគ្រូពេទ្យពិនិត្យលើកទីមួយ មានជំងឺកូវីដ ១៩។ លោក ខៀវ កាញារីទ្ធ អះអាងថា កោសល្យវិច័យ បង្ហាញថា ជនរងគ្រោះស្លាប់ដោយសារគាំងបេះដូង ហើយសពត្រូវបានប្រគល់ជូនក្រុមគ្រួសាររងគ្រោះនៅខេត្តត្បូងឃ្មុំ ដើម្បីធ្វើបុណ្យតាមប្រពៃណី។ ជុំវិញករណីចម្លងជំងឺកូវីដពីក្រៅមក្ន្ងុងប្រទេសនេះដែរ ក្រសួងសុខាភិបាលកាលពីថ្ងៃទី២ មករា ក៏បានរកឃើញស្ត្រីខ្មែរ-អាមេរិកម្នាក់ អាយុ ៣៦ឆ្នាំ មានទីលំនៅនៅក្រុងតាខ្មៅ ខេត្តកណ្ដាលមានវិជ្ជមានកូវីដ១៩ ក្រោយពីបានធ្វើដំណើរមកពីសហរដ្ឋអាមេរិក បន្តជើងហោះហើរតាមកោះតៃវ៉ាន់ កាលពីថ្ងៃទី១ មករា។ បច្ចុប្បន្ន អ្នកជំងឺត្រូវដាក់គេឱ្យសម្រាកព្យាបាល នៅមជ្ឈមណ្ឌលជាតិកម្ចាត់រោគរបេង និងហង់សិន នៅក្នុងទីក្រុងភ្នំពេញ។ អ្នកនាំពាក្យក្រសួងសុខាភិបាលអ្នកស្រី ឱ វណ្ណឌីន ប្រាប់អាស៊ីសេរីថា ស្ថានភាពជំងឺរបស់ស្ត្រីខ្មែរ-អាមេរិករូបនោះ នៅមានសភាពធម្មតា មិនទាន់ធ្ងន់ធ្ងរនៅឡើយទេ ហើយក្រុមគ្រូពេទ្យកំពុងពិនិត្យព្យាបាល។ អ្នកដំណើរតាមជើងយន្តហោះ សរុបមានគ្នាចំនួន ១០នាក់ គឺមានវិជ្ជមានជំងឺកូវីដ១៩ តែម្នាក់គត់ ចំណែកអ្នកដំណើរ ៩នាក់ផ្សេងទៀត លទ្ធផលតេស្តអវិជ្ជមាន បានដាក់ឱ្យធ្វើចត្តាឡីស័ក ចំនួន ១៤ថ្ងៃ នៅក្នុងសណ្ឋាគារមួយ ក្នុងទីក្រុងភ្នំពេញ។ គិតត្រឹមថ្ងៃទី២ មករានេះ អ្នកមានជំងឺកូវីដ១៩ សរុប នៅទូទាំងប្រទេសមានចំនួន ៣៧៩នាក់ ក្នុងនោះមានអ្នកឆ្លងនៅក្នុងព្រឹត្តិការណ៍សហគមន៍ ២៨ វិច្ឆិកា មានចំនួន ៤១នាក់ និងពលករធ្វើដំណើរមកពីប្រទេសថៃមានចំនួន ១៤នាក់។ ចំណែកអ្នកជាសះស្បើយមានចំនួន ៣៦២នាក់ និងកំពុងសម្រាកព្យាបាលនៅក្នុងមន្ទីរពេទ្យមានចំនួន ១៧នាក់៕

2021-01-02T22:44:00+07:00

rfa.org

https://www.rfa.org/khmer/news/health/ministry-of-health-found-khmer-american-with-positive-01022021104344.html

5c67c66b-08d2-4b9b-8f90-110c8a70a473

ថៃរកឃើញអ្នកឆ្លងកូវីដ-១៩ ចំនួន ២១៦នាក់ថ្មីទៀត និងអ្នកជំងឺម្នាក់ស្លាប់

អ្នកជំងឺ COVID-19 ម្នាក់បានបាត់បង់ជីវិត ខណៈអាជ្ញាធរបានរកឃើញករណីឆ្លងថ្មីៗចំនួន ២១៦នាក់ទៀត នៅក្នុងរយៈពេលមួយថ្ងៃកន្លងទៅនេះ នៅទូទាំងប្រទេសថៃ ក្នុងនោះភាគច្រើនបំផុតគឺជាករណីឆ្លងសហគមន៍។ នេះបើតាមការចេញផ្សាយ ដោយសារព័ត៌មានថៃ Bangkok Post។ បើតាមក្រសួងសុខាភិបាលថៃ នៅក្នុងចំណោមករណីឆ្លងថ្មីៗទាំង ២១៦នាក់ខាងលើនេះ ២១៤ករណីគឺជាករណីឆ្លងក្នុងសហគមន៍ និង ០២នាក់ទៀតជាប្រភេទករណីនាំចូល។ ដោយឡែកករណីបាត់បង់ជីវិតម្នាក់នោះ គឺជាស្ត្រីជនជាតិថៃរស់នៅខេត្តឈុនបុរី (Chon Buri) ដែលជាអ្នកមានជំងឺទឹកនោមផ្អែមស្រាប់។ ក្រោយការបូកសរុបទិន្នន័យថ្មីៗខាងលើនេះ នាំឲ្យចំនួនករណីឆ្លង COVID-19 សរុបនៅក្នុងប្រទេសថៃកើនឡើងដល់ ៧,៣៧៩ករណី ក្នុងនោះស្លាប់ ៦៤នាក់ និងជាសះស្បើយវិញ ៤,២៩៩នាក់។ គួរបញ្ជាក់ថា នៅក្នុងចំណោមករណីឆ្លងក្នុងស្រុងទាំង ២១៤ករណីថ្មីៗខាងលើនេះ ១៥៤ករណីកំពុងស្ថិតក្នុងការស៊ើបអង្កេតរកប្រភពដើម និងអ្នកពាក់ព័ន្ធ, ២៣ករណីជាអ្នកដែលធ្លាប់ធ្វើដំណើរទៅកាន់តំបន់ផ្ទុះ COVID-19 ក៏ដូចជាធ្លាប់ធ្វើទំនាក់ទំនង ជាមួយអ្នកជំងឺមុនៗ, ០៣ករណីជាប់ពាក់ព័ន្ធទីផ្សារលក់គ្រឿងសមុទ្រ នៅខេត្តសាមុតសាខន, ០១ករណីនៅខេត្តឈុនបុរី, ០១ករណីនៅរ៉ាក់យ៉ង និង ៣២ករណីជាករណីឆ្លង ក្នុងចំណោមពលករបរទេស៕

2021-01-02T22:42:00+07:00

freshnewsasia.com

https://m.freshnewsasia.com/index.php/en/internationalnews/182522-2021-01-02-08-42-04.html

6157874c-bb9c-4c7b-8fe1-bc70fce1c1e6

រកឃើញករណីឆ្លងកូវីដ១៩ចំនួន២នាក់ទៀតនៅខេត្តបាត់ដំបង

ស្រ្តីពីរនាក់ជាអ្នកដំណើរមកពីប្រទេសថៃ ត្រូវបានរកឃើញមានឆ្លងកូវីដ១៩ នៅខេត្តបាត់ដំបង។ នេះបើតាមទំព័រហ្វេសបុកផ្លូវមន្ទីរសុខាភិបាលខេត្តបាត់ដំបងបានចេញផ្សាយនៅយប់ថ្ងៃទី២ ខែមករា ឆ្នាំ២០២១។ ប្រភពដដែលបានឱ្យដឹងថា អ្នកទាំងពីរបានធ្វើចត្តាឡីស័កនៅវិទ្យាល័យកំរៀង ក្រោយមកសម្រាកព្យាបាលនៅមន្ទីរពេទ្យខេត្តក្រោយប្រកាសរកឃើញឆ្លងកូវីដ១៩។

2021-01-02T21:52:00+07:00

kampucheathmey.com

https://www.kampucheathmey.com/local-news/40237

30221610-5fd0-452b-9aaf-2224c97d581b

BREAKING: សហរដ្ឋអាមេរិក៖ រកឃើញអ្នកឆ្លងកូវីដ-១៩ ជាង១៦ម៉ឺនករណី និងអ្នកជំងឺ ២,១២៩នាក់ទៀតស្លាប់ នៅក្នុងពេលតែ១ថ្ងៃ! (Video inside)

នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៦៦,០៤៤នាក់ទៀតបានឆ្លង COVID-19 ខណៈអ្នកជំងឺ ២,១២៩នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃសៅរ៍ ទី០២ ខែមករា ឆ្នាំ២០២១។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២០,៦១៧,៣៤៦ករណី ក្នុងនោះមានអ្នកស្លាប់សរុបចំនួន ៣៥៦,៤៤៥នាក់ និងជាសះស្បើយឡើងសរុបចំនួន ១២,១៧៥,៨៤១នាក់។ គួរបញ្ជាក់ថា លោក ចូ បៃដិន ដែលនឹងត្រូវស្បថឡើងកាន់តំណែងប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ក៏ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម៕

2021-01-02T17:10:00+07:00

freshnewsasia.com

https://m.freshnewsasia.com/index.php/en/internationalnews/182498-2021-01-02-03-10-51.html

d73122a2-4dfc-4df6-9d44-75c445b085f7

ថ្ងៃទី១ មករា រកឃើញ វិជ្ជមានវីរុសកូវីដ-១៩ ថ្មីម្នាក់ ជាករណីនាំចូលពីអាមេរិក

No Content

2021-01-02T14:42:00+07:00

dap-news.com

https://dap-news.com/national/2021/01/02/109096/

161673da-e542-433b-86f9-b0be316da15a

TOP NEWS: ថ្ងៃនេះក្រសួងសុខាភិបាល ប្រកាសរកឃើញអ្នកឆ្លងជំងឺកូវីដ១៩ ថ្មីម្នាក់ទៀត ជាអ្នកធ្វើដំណើរមកពីអាមេរិក (Video inside)

ក្រសួងសុខាភិបាល នៅព្រឹកថ្ងៃទី០២ ខែមករា ឆ្នាំ២០២១នេះ បានចេញសេចក្តីប្រកាសព័ត៌មាន បញ្ជាក់ពីការរកឃើញករណីវិជ្ជមានវីរុសកូវីដ១៩ ថ្មីម្នាក់ទៀត ដែលជាអ្នកធ្វើដំណើរមកពីអាមេរិក ខណៈជាសះស្បើយមិនមាននោះទេ។ អ្នកឆ្លងជំងឺកូវីដ១៩ ថ្មីម្នាក់នេះ គឺជាស្ត្រីជនជាតិខ្មែរ-អាមេរិកាំង អាយុ៣៦ឆ្នាំ ស្នាក់នៅក្រុងតាខ្មៅ ខេត្តកណ្តាល បានធ្វើដំណើរមកពីអាមេរិក បន្តជើងហោះហើរនៅប្រទេសចិន (តៃវ៉ាន់) មកដល់កម្ពុជា នៅថ្ងៃទី០១ ខែមករា ឆ្នាំ ២០២១។ លទ្ធផលធ្វើតេស្តវត្ថុសំណាករបស់ស្ត្រីខាងលើ ដែលផ្តល់ដោយវិទ្យាស្ថានប៉ាស្ទ័រកម្ពុជា គឺវិជ្ជមានកូវីដ១៩ ហើយបច្ចុប្បន្ន អ្នកជំងឺកំពុងសម្រាកព្យាបាល នៅមជ្ឈមណ្ឌលជាតិកម្ចាត់មេរោគរបេង និងហង់សិន។ សូមគត់សម្គាល់ថា អ្នកដំណើរតាមជើងហោះហើរខាងលើ សរុបមានចំនួន១០នាក់ ដែលក្នុងចំនួននោះ មានបុគ្គលខាងលើផងដែរ។ រីឯអ្នកដំណើរចំនួន០៩នាក់ ដែលមានលទ្ធផលតេស្តអវិជ្ជមានវីរុសកូវីដ១៩ ត្រូវបានដាក់ឲ្យធ្វើចត្តាឡីស័កចំនួន ១៤ថ្ងៃ នៅសណ្ឋាគារមួយ ក្នុងរាជធានីភ្នំពេញ។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី០២ ខែមករា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩ ចំនួន៣៧៩នាក់ ក្នុងនោះអ្នកជាសះស្បើយចំនួន ៣៦២នាក់ និងអ្នកជំងឺកំពុងសម្រាកនៅមន្ទីរពេទ្យចំនួន ១៧នាក់៕

2021-01-02T14:16:00+07:00

freshnewsasia.com

https://m.freshnewsasia.com/index.php/en/localnews/182483-2021-01-02-00-16-16.html

e632eba9-6b37-42cc-acf9-1e504ee34bf1

ជំងឺដំបៅក្រពះ អាចគ្រោះថ្នាក់ដល់ជីវិត!

ជំងឺដំបៅក្រពះ ជាជំងឺនៃការបាត់នូវស្រទាប់កោសិកានៃក្រពះ។ វាបណ្ដាលមកពីការបាត់លំនឹងនៃស្រទាប់ការពារនៃក្រពះ និងការបញ្ចេញនូវអាស៊ីតក្រពះ។ ជំងឺនេះអាចធ្វើអោយអ្នកជំងឺសំរាកពេទ្យ មិនអាចធ្វើការងារបាន និងអាចធ្វើអោយបាត់បង់អាយុជីវិត។ ការស្វែងយល់ពីជំងឺនេះ អាចជួយអោយយើងទប់ស្កាត់នូវផលវិបាកនៃជំងឺដំបៅក្រពះ ។ ក) មូលហេតុចំបង២ដែលអាចអោយមានដំបៅក្រពះ៖ ១) មេរោគក្រពះ (មេរោគ Helicobater Pylori): មានច្រើនទៅលើប្រទេសក្រីក្រ និងប្រទេសកំពុងអភិវឌ្ឍ ដោយប្រទេសទាំងនេះ ភាពមានអនាម័យនៅមានកម្រិតនៅឡើយ ដែលអាចឆ្លងមេរោគពីមនុស្សម្នាក់ទៅមនុស្សម្នាក់បាន។ ពេលដែលអ្នកជំងឺបរិភោគអាហារដែលមានមេរោគនេះចូលទៅ ក្នុងក្រពះ មេរោគនោះនឹងទំនៅលើកោសិកាក្រពះ បន្ទាប់មកវាធ្វើអោយមានការបញ្ចេញនូវអាស៊ីតក្រពះជាច្រើន និងធ្វើអោយមានការរលាកក្រពះ ដែលយូរៗទៅធ្វើអោយមានជាដំបៅក្រពះ។ បើមិន មានការព្យាបាលអោយបានត្រឹមត្រូវទេនោះ វាអាចបង្កអោយមានជំងឺមហារីកក្រពះ។ ២) ថ្នាំឈឺសន្លាក់៖ ការប្រើថ្នាំឈឺសន្លាក់ដោយមិនមានវេជ្ជបញ្ជាត្រឹមត្រូវ អាចធ្វើអោយមានបញ្ហាដំ បៅក្រពះ ព្រោះថ្នាំនេះធ្វើអោយស្រទាប់ការពារកោសិកាក្រពះថយចុះ ដែលអាចអោយអាស៊ីតក្រពះបំផ្លាញនូវស្រទាប់កោសិការបស់ក្រពះ។ បើអ្នកជំងឺដំបៅក្រពះនៅតែបន្តប្រើថ្នាំនេះទៀត នឹងអាច ធ្វើអោយមានការហូរឈាមក្រពះ ឬធ្លាយក្រពះដែលអាចធ្វើអោយអ្នកជំងឺបាត់បង់ជីវិត បើមិនបានព្យាបាលអោយបានត្រឹមត្រូវ។ ខ) រោគសញ្ញា៖ ជាទូទៅជំងឺនេះស្តែងចេញនូវអាការៈដូចខាងក្រោមៈ – ឈឺចាប់ពោះផ្នែកចុងដង្ហើម ឬផ្នែកខាងស្តាំខាងលើ – ឈឺចាប់នៅផ្នែកខាងខ្នង ឬបោះដៃផុត – ឈឺនៅពេលឃ្លាន ហើយថយការឈឺចាប់ពេលទទួលទានអាហាររួចហើយ – អាចមានការក្អួតចង្អោរ – មានអារម្មណ៏ថាពិបាកក្នុងការរំលាយអាហារ អ្នកជំងឺអាចមានរោគសញ្ញា ឬគ្មានរោគសញ្ញា ជួនកាលអ្នកជំងឺអាចដឹងថាមានបញ្ហាដំបៅក្រពះ ដោយសារមានផលវិបាកដូចជា ការហូរឈាម ឬការធ្លាយក្រពះ ។ គ) ការធ្វើរោគវិនិច្ឆ័យ៖ ការឆ្លុះក្រពះ (Gastroscopy) ជាវិធីដ៏ល្អក្នុងការធ្វើរោគវិនិច្ឆ័យជំងឺដំបៅក្រពះ ហើយអាចច្រឹបយកបំនែកតូចនៃកោសិកាត្រង់ដំបៅក្រពះ ឬកោសិកាល្អដើម្បីធ្វើការវិភាគកោសិកានោះ ថាជាដំបៅក្រពះធម្មតា ឬដំបៅមហារីក ហើយអាចរកមេរោគក្រពះទៀតបានដោយមិនមានគ្រោះថ្នាក់អ្វីនោះទេ។ អ្នកជំងឺអាចធ្វើការឆ្លុះក្រពះ ដោយមិនដាក់ថ្នាំសណ្តំ ឬដាក់ថ្នាំសណ្តំ ។ ឃ) ផលវិបាកនៃជំងឺដំបៅក្រពះមាន២ធំៗ៖ – ការហូរឈាមក្រពះ ៖ ស្តែងឡើងដោយមានការក្អួតឈាម, បន្ទោរបង់លាមកមានឈាមខ្មៅ, ស្លេកស្លាំង, វិលមុខ ។ល។ ក្នុងករណីនេះ អ្នកជំងឺត្រូវបញ្ជូនមកមន្ទីរពេទ្យជាបន្ទាន់ ដើម្បីឃាត់ឈាមដែលហូរ តាមរយៈការឆ្លុះក្រពះ ហើយប្រើថ្នាំ និងបញ្ចូលឈាមអោយបានត្រឹមត្រូវ។ – ការធ្លាយក្រពះ ៖ អ្នកជំងឺមានអាការៈដូចជា ឈឺចាប់ខ្លាំង, អត់ផោម, អត់បន្ទោរបង់, ពេលស្ទាបពោះមានសភាព រឹងដូចឈើ។ អ្នកជំងឺត្រូវមកមន្ទីរពេទ្យជាបន្ទាន់ ដើម្បីធ្វើរោគវិនិច្ឆ័យអោយបានត្រឹមត្រូវជាមុន នឹងធ្វើការវះកាត់ជាបន្ទាន់ ព្រោះអ្នកជំងឺអាចស្លាប់ភ្លាមៗ បើមិនបានព្យាបាលអោយបានត្រឹមត្រូវនិងទាន់ពេលវេលានោះទេ។ ង) វិធីព្យាបាល៖ – ជំងឺដំបៅក្រពះអាចព្យាបាលដោយប្រើថ្នាំបន្ថយការបញ្ចេញជាតិអាស៊ីតក្រពះរយៈពេលពី៦ ទៅ ៨ សប្តាហ៏។ – បើមានមេរោគក្រពះ អ្នកជំងឺត្រូវបន្ថែមថ្នាំសំលាប់មេរោគរយៈពេល១០ ទៅ១៤ថ្ងៃបន្ថែមទៀត។ – អ្នកជំងឺត្រូវបញ្ឈប់ការប្រើថ្នាំឈឺសន្លាក់ ឬថ្នាំបំបាត់ការឈឺចាប់ទាំងឡាយគ្មានវេជ្ជបញ្ជា និងគ្មានការតាមដានច្បាស់លាស់ ព្រោះអាចធ្វើអោយដំបៅក្រពះ មិនអាចជាសះស្បើយ នឹងកាន់តែធ្ងន់ធ្ងរឡើងៗ។ – អនាម័យជាវិធីមួយដែលល្អក្នុងការព្យាបាល ឬបង្ការការឆ្លងមេរោគក្រពះ យើងគួរបរិភោគនូវអាហារដែលមានអនាម័យត្រឹមត្រូវ នឹងមានការលាងសំអាតដៃជាមួយសាប៊ូ មុននឹងបរិភោគអាហារ។ «ក្រុមការងារថែទាំព្យាបាលឯកទេសផ្នែកក្រពះ ថ្លើម និងពោះវៀននៃមន្ទីរពេទ្យកាល់ម៉ែត សូមផ្តាំផ្ញើរជូនលោក លោកស្រី មេត្តាយកចិត្តទុកដាក់ និងតាមដានសុខភាពរបស់លោកអ្នកជាប្រចាំដើម្បីចៀសវាងការថ្លោះធ្លោយជាយថាហេតុដែលបណ្តាលអោយសុខភាពអាចប្រឈមនឹងគ្រោះថ្នាក់ដល់អាយុជីវិត»៕ អត្ថបទ ៖ រស្មី

2021-01-02T10:26:00+07:00

kampucheathmey.com

https://www.kampucheathmey.com/health/40002

935fc34b-fbe1-44c9-9d01-4ab4fc237cfc

ក្រសួងសុខាភិបាលអះអាងថា ពលករខ្មែរមកពីថៃ ១២នាក់បន្ថែមទៀតកើតជំងឺកូវីដ-១៩

ក្រសួងសុខាភិបាលបន្តរកឃើញអ្នកកើតជំងឺកូវីដ១៩ ចំនួន ១២នាក់បន្ថែមទៀត នៅថ្ងៃទី០១ មករា នេះ ដែលសុទ្ធជាពលករឆ្លងដែនមកពីប្រទេសថៃ។ មន្ត្រីសិទ្ធិមនុស្សស្នើឱ្យពលករទាំងនោះ សហការជាមួយរដ្ឋាភិបាល និងក្រសូងសុខាភិបាលក្នុងការផ្តល់ព័ត៌មានប្រសិនបើសង្ស័យថា ខ្លួនមានអាការៈមិនស្រួលខ្លួន និងអនុវត្តវិធានការសុខាភិបាលឱ្យបានត្រឹមត្រូវ។ ក្រសួងសុខាភិបាលឱ្យដឹងតាមសេចក្តីប្រកាសព័ត៌មាននៅថ្ងៃទី០១ មករា ថា អ្នកជំងឺកូវីដ១៩ ដែលជាពលករខ្មែរទាំងនោះ មានអាយុចន្លោះពី ២៤ឆ្នាំ ទៅ៣៩ឆ្នាំ មានអាសយដ្ឋាននៅខេត្តបាត់ដំបងចំនួន ២នាក់ និងខេត្តប៉ៃលិនចំនួន ១០នាក់។ អ្នកជំងឺទាំងនោះ កំពុងសម្រាកនៅក្នុងមន្ទីរពេទ្យបង្អែកខេត្តបាត់ដំបង និងខេត្តប៉ៃលិន។ ក្រោយរកឃើញករណីវិជ្ជមានជំងឺកូវីដ១៩ លើពលករដែលទើបឆ្លងដែនមកពីប្រទេសថៃបែបនេះ លោកនាយករដ្ឋមន្ត្រី ហ៊ុន សែន បានបញ្ជាឱ្យកម្លាំងនគរបាលនៅតាមច្រកព្រំដែនកម្ពុជា-ថៃ ទាំងអស់ ពិនិត្យ និងគ្រប់គ្រងឱ្យបានតឹងរ៉ឹង ដោយត្រូវពិនិត្យកម្ដៅ និងធ្វើចត្តាឡីស័កចំពោះពលករដែលឆ្លងដែនចូលមកកម្ពុជា។ លោកបញ្ជាទៅកងកម្លាំងទាំងអស់នៅតាមច្រកព្រំដែន ឱ្យផ្អាកការដឹកជញ្ជូនពលករឆ្លងដែនទាំងអស់ចូលក្នុងផ្ទៃក្នុងប្រទេស និងតាមបណ្ដាខេត្តនានា ដោយត្រូវឱ្យពលករទាំងនោះធ្វើចត្តាឡឺស័កនៅតាមខេត្តដែលជាប់ច្រកព្រំដែនទាំងនោះវិញ ដើម្បីបញ្ចៀសការចម្លងជំងឺកូវីដ១៩ ចូលក្នុងសហគមន៍។ «» អាស៊ីសេរីបានព្យាយាមទាក់ទងទៅអ្នកនាំពាក្យក្រសួងសុខាភិបាល អ្នកស្រី ឱ វណ្ណឌីន ដើម្បីសួរនាំបន្ថែមអំពីករណីទប់ស្កាត់ជំងឺកូវីដ-១៩ ដែលកើតលើក្រុមពលករខ្មែរនេះ តែទូរស័ព្ទចូលពុំមានអ្នកទទួល។ ចំណែក រដ្ឋលេខាធិការ និងជាអ្នកនាំពាក្យមួយរូបទៀតនៃក្រសួងសុខាភិបាល អ្នកស្រី យក់ សម្បត្តិ បញ្ជាក់ថា កំពុងរវល់ប្រជុំ រួចចុចផ្ដាច់ទូរស័ព្ទ។ គិតត្រឹមថ្ងៃទី០១ មករា ពលករដែលឆ្លងដែនពីប្រទេសថៃចូលមកក្នុងប្រទេសកម្ពុជាវិញ មានកើតជំងឺកូវីដ១៩ចំនួន ១៤នាក់ហើយ។ ទោះជាយ៉ាងណា លោកនាយករដ្ឋមន្ត្រី ហ៊ុន សែន ប៉ាន់ស្មានថា អ្នកជំងឺកូវីដ១៩ ដែលមកពីប្រទេសថៃអាចនឹងមានការកើនឡើងជាងនេះ។ ប្រធានមជ្ឈមណ្ឌលប្រជាពលរដ្ឋ ដើម្បីអភិវឌ្ឍន៍ និងសន្តិភាពលោក យង់ គិមអេង មានប្រសាសន៍ថា ពលករទាំងនោះគួរបន្តនៅប្រទេសថៃ ដោយមិនត្រូវឆ្លងដែនមកខុសច្បាប់នោះទេ។ ប៉ុន្តែលោកថា ប្រសិនបើពួកគេមកដល់ប្រទេសកម្ពុជា នោះពួកគេត្រូវគោរពឱ្យបានតាមវិធានការសុខាភិបាល ដោយត្រូវចូលរួមសហការជាមួយអាជ្ញាធរ និងក្រសួងសុខាភិបាល ដើម្បីការពារការចម្លងជំងឺកាចសាហាវមួយនេះ ចូលក្នុងសហគមន៍ជាថ្មីទៀត។ លោកបន្តថា រដ្ឋាភិបាល គួរសម្រួលដល់ពួកគេនូវថវិកា របបអាហារ និងការបង្កើនមណ្ឌលចត្តាឡីស័កនៅតាមព្រំដែនឱ្យបានច្រើនផងដែរ។ «» លោកនាយករដ្ឋមន្ត្រី ហ៊ុន សែន បានអះអាងថា ពលករខ្មែរទាំងឡាយដែលកំពុងធ្វើចត្តាឡីស័កនៅតាមតំបន់ព្រំដែននោះ ទទួលបានការទំនុកបម្រុងទាំងស្បៀងអាហារ និងការស្នាក់នៅពីរដ្ឋាភិបាល និងអាជ្ញាធរខេត្តជាប់ព្រំដែន។ គិតត្រឹមថ្ងៃទី០១ មករា អ្នកជំងឺកូវីដ១៩ សរុបនៅក្នុងប្រទេសកម្ពុជាមានចំនួន ៣៧៨នាក់ អ្នកជាសះស្បើយមានចំនួន ៣៦២នាក់ និងអ្នកកំពុងសម្រាកព្យាបាលចំនួន ១៦នាក់៕

2021-01-01T19:08:00+07:00

rfa.org

https://www.rfa.org/khmer/news/health/new-cambodian-workers-covid-position-from-thailand-01012021070825.html

88a8cc72-43ee-4df1-8938-730261174701

អាឡ័កហ្ស៊ីគ្រប់គ្រងមិនបានល្អ ប៉ះពាល់ច្រើនលើក្មេង និងមនុស្សធំ

ទោះបីជាយើងគិតថា អាលែកហ្ស៊ី គឺជារឿងតូចតាចក៏ពិតមែន ប៉ុន្តែវាក៏អាចបង្កជាបញ្ហាទៅលើការរៀនសូត្ររបស់ក្មេង រាំងស្ទះដល់ផលិតភាពរបស់មនុស្សពេញវ័យ ក៏ដូចជាបណ្ដាលឲ្យមានការឆ្លងមេរោគធ្ងន់ធ្ងរផងដែរ។ ពិតណាស់ អាលែកហ្ស៊ី អាចរារាំងដល់គុណភាពជីវិតរបស់យើង មិនថាយើងស្ថិតនៅក្នុងវ័យណានោះទេ។ ប្រសិនបើមិនមានការព្យាបាលទេនោះ អាលែកហ្ស៊ីប្រាកដជាធ្វើឲ្យជីវិតរបស់យើងរស់នៅមិនមានភាពពេញលេញនោះទេ ពីព្រោះវាមិនត្រឹមតែប៉ះពាល់ដល់ការប្រាស្រ័យទាក់ទងរបស់យើងនៅក្នុងសង្គមប៉ុណ្ណោះទេ វាក៏បង្អាក់ដល់ការអភិវឌ្ឍរបស់ក្មេងថែមទៀតផង។ យ៉ាងណាមិញ ប្រសិនបើយើងមិនព្យាបាលអាលែកហ្ស៊ីឲ្យបានទាន់ពេលវេលាទេនោះ ជីវិតរបស់យើងអាចនឹងប្រឈមនឹងបញ្ហាជាច្រើនដូចខាងក្រោមនេះ។ នៅពេលដែលយើងផ្ដាសាយ ហៀរសំបោរ ឬរមាស់ភ្នែកស្ទើរតែពេញមួយថ្ងៃមនោះ យើងប្រាកដជានឿយហត់អស់កម្លាំងជាក់ជាមិនខាន។ បន្ថែមពីនេះ ប្រតិកម្មអាលែកហ្ស៊ី ក៏អាចបណ្ដាលឲ្យយើងមានការពិបាកក្នុងការគេងផងដែរ ដែលកត្តានេះនឹងជះឥទ្ធិពលដល់ផលិតភាព ការផ្ដោតអារម្មណ៍ និងការចងចាំទាំងចំពោះមនុស្សពេញវ័យ និងកូនក្មេង។ អាការៈអាលែកហ្ស៊ីក៏អាចធ្វើឲ្យយើងមានអារម្មណ៍មួម៉ៅ ក៏ដូចជាតប់ប្រមល់ផងដែរ។ នៅពេលដែលយើងមិនស្រួលខ្លួន ហើយត្រូវសម្រាកនៅផ្ទះ ព្រមទាំងផ្ដាសាយមិនឈប់ទៀតនោះ យើងប្រាកដជាមិនសប្បាយចិត្តឡើយ។ លើសពីនេះ វាក៏អាចធ្វើឲ្យយើងប្រឈមនឹងជំងឺបាក់ទឹកចិត្តដោយមិនដឹងខ្លួនថែមទៀតផង។ តាមរយៈការសិក្សាមួយ បានបង្ហាញថា នៅពេលដែលយើងមានប្រតិកម្មអាលែកហ្ស៊ី រាងកាយរបស់យើងនឹងបញ្ចេញសារធាតុរលាក ស៊ីតូគីន (Cytokines) ដែលសារធាតុនេះមានការពាក់ព័ន្ធយ៉ាងជិតស្និទ្ធទៅនឹងការវិវត្តទៅរកជំងឺបាក់ទឹកចិត្ត។ សាកស្រមៃទៅមើលថា នៅពេលដែលយើងផ្ដាសាយ ហៀរសំបោរ និងចេញទឹកភ្នែកមិនឈប់ តើយើងអាចផ្តោតអារម្មណ៍ទៅលើការងារបានដែរឬទេ? លើសពីនេះ អាការៈដែលយើងគិតថាជារឿងតូចតាច ក៏អាចធ្វើឲ្យយើងឈប់សម្រាកពីការងារផងដែរ។ ខណៈដែលមនុស្សពេញវ័យ ជួបប្រទះបញ្ហាជាមួយនឹងផលិតភាព ព្រមទាំងការផ្ដោតអារម្មណ៍ កុមារតូចៗដែលមានបញ្ហាអាលែកហ្ស៊ី ក៏អាចប្រឈមមុខទៅនឹងការលូតលាស់ខ្សោយផងដែរ។ ជាទូទៅ អាលែកហ្ស៊ីពាក់ព័ន្ធទៅនឹងច្រមុះ ក្រពេញអាមីដាល់ (Tonsil) និងក្រពេញ Adenoid ដែលអាចបង្កឲ្យមានការដកដង្ហើមតាមមាត់ និងស្រមុក ព្រមទាំងបណ្ដាលឲ្យរាំងស្ទះដល់ការលូតលាស់ធ្មេញ និងផ្ទៃមុខថែមទៀតផង។ ជាងនេះទៅទៀត អាលែកហ្ស៊ីក៏អាចបណ្ដាលឲ្យមានបញ្ហាត្រចៀករ៉ាំរ៉ៃផងដែរ ប្រសិនបើប្រតិកម្មអាលែកហ្ស៊ី ទើបត្រូវបានធ្វើរោគវិនិច្ឆ័យ ឬព្យាបាលលើកុមារក្រោយអាយុ៧ឆ្នាំ។ អ្វីដែលកាន់តែអាក្រក់ជាងនេះទៀត សម្រាប់កុមារដែលមានបញ្ហាអាលែកហ្ស៊ីច្រមុះ អាចវិវត្តទៅជាជំងឺភ្នែកក្រហមនិង ស៊ីនុសក្នុងច្រមុះ ថែមទៀតផង។ មូលហេតុទាំងនេះហើយដែលធ្វើឲ្យក្មេងខកខានក្នុងរៀនសូត្រ និងពេលវេលាលេងកំសាន្ត។ បញ្ហានេះ ក៏មានផលប៉ះពាល់រយៈពេលវែង ដល់ការអភិវឌ្ឍនៅក្នុងសង្គម និងរាងកាយរបស់កុមារផងដែរ។ ជាមួយនឹងការធ្វើរោគវិនិច្ឆ័យត្រឹមត្រូវនៃអាលែកហ្ស៊ីផ្លូវដង្ហើម យើង និងគ្រួសារអាចរស់នៅជាមួយនឹងជីវិតប្រកបដោយផលិតភាព និងគ្មានការរំខានឡើយ។ ជំហានដំបូងនោះ គឺការស្វែងយល់ឲ្យច្បាស់លាស់ ថាតើអាលែកហ្ស៊ីនេះមានរយៈពេលច្រើនឆ្នាំ ឬក៏តាមរដូវកាល។ នៅក្នុងករណីដែលវាគឺជាអាលែកហ្ស៊ីតាមរដូវកាល ការប្រុងប្រយ័ត្នជាក់លាក់ក្នុងរដូវកាលនោះ អាចជួយយើងក្នុងការកាត់បន្ថយពីការវាយប្រហារដោយប្រតិកម្មអាលែកហ្ស៊ីបាន។ ប៉ុន្តែ ប្រសិនបើយើងមានអាលែកហ្ស៊ីច្រើនឆ្នាំវិញនោះ យើងត្រូវថែទាំខ្លួនដោយការប្រើប្រាស់ពពួកថ្នាំប្រឆំាងអីសស្តាមីនតាមការណែនាំរបស់គ្រូពេទ្យ ទើបជាការប្រសើរ៕ ចុចអាន៖ ចុចអាន៖

2021-01-01T16:46:00+07:00

kampucheathmey.com

https://www.kampucheathmey.com/health/39802

692e282a-0f2a-42c1-89fc-96c145c95f21

រកឃេីញករណីវិជ្ជមានកូវីដ១៩ លេីពលករខ្មែរទេីបមកពីថៃ ១២នាក់ ខណៈជាសះស្បេីយម្នាក់

No Content

2021-01-01T14:38:00+07:00

dap-news.com

https://dap-news.com/national/2021/01/01/108987/

27de4bdd-a6d5-4d0c-82b8-05f0b6a80b62

TOP NEWS: ក្រសួងសុខាភិបាលបន្តរកឃើញពលករខ្មែរ ធ្វើដំណើរមកពីប្រទេសថៃ ចំនួន១២នាក់ថែមទៀតឆ្លងជំងកូវីដ១៩ ខណៈអ្នកជំងឺម្នាក់ជាសះស្បើយ

ក្រសួងសុខាភិបាល នៅព្រឹកថ្ងៃទី០១ ខែមករា ឆ្នាំ២០២១នេះ បានប្រកាសរកឃើញពលករខ្មែរ ដែលធ្វើដំណើរមកពីប្រទេសថៃ ចំនួន១២នាក់ថែមទៀត មានឆ្លងជំងឺកូវីដ១៩ ខណៈអ្នកជំងឺម្នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។ * ស្ត្រីជនជាតិខ្មែរ អាយុ២៦ឆ្នាំ មានអាសយដ្ឋានស្នាក់នៅភូមិដូង ឃុំកម្រៀង ស្រុកកម្រៀង ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៩ ខែធ្នូ ឆ្នាំ២០២០។ * ស្ត្រីជនជាតិខ្មែរ អាយុ២៦ឆ្នាំ មានអាសយដ្ឋានស្នាក់នៅ ឃុំអូរដំបង២ ស្រុកសង្កែ ខេត្តបាត់ដំបង បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ សូមកត់សម្គាល់ថា៖ លទ្ធផលធ្វើតេស្តវត្ថុសំណាករបស់បុគ្គលទាំង ០២នាក់ខាងលើនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺត្រូវបាន ដាក់ឱ្យសម្រាកព្យាបាលនៅមន្ទីរពេទ្យបង្អែកខេត្តបាត់ដំបង។ * ស្ត្រីជនជាតិខ្មែរ អាយុ ២៨ឆ្នាំ មានអាសយដ្ឋានស្នាក់នៅសង្កាត់ទួលល្វា ក្រុងប៉ៃលិន ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៨ ខែធ្នូ ឆ្នាំ២០២០។ * ស្ត្រីជនជាតិខ្មែរ អាយុ ២៧ឆ្នាំ មានអាសយដ្ឋានស្នាក់នៅភូមិផ្សារព្រំ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៩ ខែធ្នូ ឆ្នាំ២០២០។ * ស្ត្រីជនជាតិខ្មែរ អាយុ៣៩ឆ្នាំ មានអាសយដ្ឋានស្នាក់នៅភូមិផ្សារព្រំ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៩ ខែធ្នូ ឆ្នាំ២០២០។ * ស្ត្រីជនជាតិខ្មែរ អាយុ ៣៦ឆ្នាំ មានអាសយដ្ឋានស្នាក់នៅភូមិផ្សារព្រំ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៩ ខែធ្នូ ឆ្នាំ២០២០។ * ស្ត្រីជនជាតិខ្មែរ អាយុ ៣១ឆ្នាំ មានអាសយដ្ឋានស្នាក់នៅភូមិផ្សារព្រំ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី២៩ ខែធ្នូ ឆ្នាំ២០២០។ * ស្ត្រីជនជាតិខ្មែរ អាយុ ២៩ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ * ស្ត្រីជនជាតិខ្មែរ អាយុ ២៤ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ * ស្ត្រីជនជាតិខ្មែរ អាយុ២៨ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ * ស្ត្រីជនជាតិខ្មែរ អាយុ៣១ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ * ស្ត្រីជនជាតិខ្មែរ អាយុ ៣៥ឆ្នាំ មានអាសយដ្ឋានស្នាក់នៅ ឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកពីប្រទេសថៃ មកដល់កម្ពុជានៅថ្ងៃទី៣០ ខែធ្នូ ឆ្នាំ២០២០។ សូមកត់សម្គាល់ថា៖ លទ្ធផលធ្វើតេស្តវត្ថុសំណាករបស់បុគ្គលទាំង១០នាក់ខាងលើនេះ ផ្តល់ដោយវិទ្យាស្ថានប៉ាស្ទ័រកម្ពុជា រាជធានីភ្នំពេញ គឺ វិជ្ជមានវីរុសកូវីដ-១៩ ហើយបច្ចុប្បន្ន អ្នកជំងឺត្រូវបាន ដាក់ឱ្យសម្រាកព្យាបាលនៅមន្ទីរពេទ្យបង្អែកខេត្តប៉ៃលិន។ ដោយឡែកសម្រាប់ករណីជាសះស្បើយ០១នាក់ ជាអ្នកពាក់ព័ន្ធទៅនឹងព្រឹត្តិការណ៍សហគមន៍ ២៨វិច្ឆិកា គឺបុរសជនជាតិខ្មែរ អាយុ ២១ឆ្នាំ មានអាសយដ្ឋានស្នាក់នៅផ្ទះជួលជិតវត្តសន្សំកុសល សង្កាត់បឹងទំពន់ ខណ្ឌមានជ័យ ជាបុគ្គលិកនៅហាង Pedro ផ្លូវព្រះសីហនុ ត្រូវបានព្យាបាលជាសះស្បើយ និងអនុញ្ញាតឲ្យចេញពីមន្ទីរពេទ្យមិត្តភាពខ្មែរ-សូវៀត។ សូមជម្រាបថា គិតត្រឹមម៉ោង៧៖០០នាទី ព្រឹកថ្ងៃទី០១ ខែមករា ឆ្នាំ២០២១នេះ កម្ពុជាបានរកឃើញអ្នកឆ្លងកូវីដ១៩សរុបចំនួន ៣៧៨នាក់ ក្នុងនោះអ្នកព្យាបាលជាសះស្បើយចំនួន ៣៦២នាក់ និងអ្នកកំពុងសម្រាកនៅមន្ទីរពេទ្យចំនួន ១៦នាក់៕

2021-01-01T14:15:00+07:00

freshnewsasia.com

https://m.freshnewsasia.com/index.php/en/localnews/182366-2021-01-01-00-15-03.html

cf6a8dbd-545f-4f7b-abcc-261d481ba635

ត្រឹមមួយថ្ងៃ ពលករ ១២ នាក់ភាគច្រើននៅប៉ៃលិន បានឆ្លងកូវីដ ១៩

ដំណឹងនៅព្រឹកនេះ មានពលករ ១២ នាក់ទៀតមកពីថៃ ឆ្លងកូវីដ ១៩ ដែលបញ្ជាក់ដោយវិទ្យានស្ថានប៉ាស្ទ័រ។ ជាមួយគ្នានេះ ក៏មានអ្នកជាសះស្បើយថែម ០១ នាក់ទៀតនៅព្រឹកនេះ ជាអ្នកពាក់ព័ន្ធព្រឹត្តិការណ៍ ២៨ វិច្ឆិកា ២០២០។ ពលករដែលឆ្លងកូវីដ ១៩ ទាំង ១២ នាក់ ក្នុងនោះ ១០ នាក់មានលំនៅនៅខេត្តប៉ៃលិន និង ០២ នាក់មកពីខេត្តបាត់ដំបង។ នៅល្ងាចថ្ងៃទី៣១ ខែធ្នូ ឆ្នាំ២០២០នេះ សម្តេចអគ្គមហាសេនាបតីតេជោ ហ៊ុន សែន បានចេញសារបន្ទាន់មួយ ដោយបញ្ជាឲ្យកងទ័ពបញ្ឈប់ការដឹកពលករខ្មែរចូលមកផ្ទៃក្នុងប្រទេសជាបណ្តោះអាសន្ន ក្រោយពីរកឃើញអ្នកឆ្លង Covid-19 ក្នុងចំណោមពលករ ដែលត្រឡប់ពីប្រទេសថៃបានកើនឡើងជាបន្តបន្ទាប់។ ជាមួយគ្នានោះសម្តេចក៏ណែនាំឲ្យក្រសួងសុខាភិបាល ក៏ដូចជាអាជ្ញាធរពាក់ព័ន្ធ ធ្វើសកម្មភាពជាបន្ទាន់ ដើម្បីទប់ស្កាត់ការរីករាលដាលជំងឺនេះចូលសហគមន៍ជាថ្មី។ អ្នកឆ្លងដែនតាមច្រកដែលមានការគ្រប់គ្រង និងច្រករបៀង ដាច់ខាតមិនអោយមានការលួចឆ្លងចូលមកក្នុងផ្ទៃប្រទេស ដោយមិនបានធ្វើការត្រួតពិនិត្យ មិនបានយកសំណាក និងមិនបានធ្វើចត្តាឡីស័កនោះឡើយ។ សម្តេចបានបញ្ជាឲ្យក្រសួងសុខាភិបាល ត្រូវផ្គត់ផ្គង់សម្ភារៈ ថវិកា និងបន្ថែមក្រុមគ្រូពេទ្យប្រសិនមានការចាំបាច់៕

2021-01-01T07:46:00+07:00

kampucheathmey.com

https://www.kampucheathmey.com/local-news/39529

7e10da66-d559-4f16-b45b-05c6da1c34ed

ព្រឹកនេះ! រកឃើញអ្នកឆ្លងជំងឺកូវីដចំនួន១២នាក់ថែមទៀត ដែលធ្វើដំណើរមកពីប្រទេសថៃ

នៅព្រឹកថ្ងៃទី០១ ខែមករា ឆ្នាំ២០២១នេះ ក្រសួងសុខាភិបាល បានប្រកាសរកឃើញពលករខ្មែរ ដែលធ្វើដំណើរមកពីប្រទេសថៃ ចំនួន១២នាក់ថែមទៀត មានឆ្លងជំងឺកូវីដ១៩ ខណៈអ្នកជំងឺម្នាក់បានជាសះស្បើយ និងអនុញ្ញាតឲ្យចេញពីមន្ទីរពេទ្យ។

2021-01-01T07:34:35+07:00

kbnnews.com

https://kbn.news/archives/198410

bc4586a0-b869-4c7f-959f-34c9009e07c9

សម្ដេចតេជោ៖ ថ្ងៃនេះអាចមានពលករខ្មែរ មកពីថៃឆ្លងជំងឺកូវីដ១៩ លើសជាង១០នាក់

ភ្នំពេញ៖ សម្ដេចតេជោ ហ៊ុន សែន នាយករដ្ឋមន្រ្តីនៃកម្ពុជា បានប្រកាសឲ្យដឹងថា ថ្ងៃនេះមានបងប្អូនពលករខ្មែរដែលទើបត្រឡប់មកពីប្រទេស ថៃឆ្លងជំងឺកូវីដ១៩ អាចលើសជាង១០នាក់ ដែលជាស្ថានភាពមួយគួរឲ្យព្រួយបារម្ភ និងត្រូវយកចិត្តទុកដាក់ការពារទាំងអស់គ្នា។ តាមរយៈសារពិសេសបន្ទាន់មួយផ្ញើជូនជនរួមជាតិខ្មែរទាំងអស់ ពាក់ព័ន្ធស្ថានភាព ជំងឺកូវីដ១៩នៅល្ងាចថ្ងៃទី៣១ ខែធ្នូ ឆ្នាំ២០២០នេះសម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានថ្លែងបញ្ជាក់ថា ” មកដល់ម៉ោង៥ល្ងាចនេះ គឺយើងមានឆ្លង៦នាក់ បើតាមវិទ្យាស្ថានប៉ាស្ទ័រឲ្យដឹង នៅមានការសង្ស័យច្រើនទៀត ដែលអាចថ្ងៃនេះ យើងមានអ្នកឆ្លងអាចកើនលើស ជាង១០នាក់”។

2021-01-01T01:48:00+07:00

dap-news.com

https://dap-news.com/national/2020/12/31/108966/

b924d676-acb9-4975-a6ba-b74da046a811

សារពិសេសជាបន្ទាន់ របស់សម្តេចតេជោ ករណីរកឃើញ អ្នកឆ្លងកូវីដ១៩ លើពលករខ្មែរ ត្រឡប់មកពីថៃ

សារពិសេសជាបន្ទាន់ របស់សម្តេចតេជោ ករណីរកឃើញអ្នកឆ្លងកូវីដ១៩ លើពលករខ្មែរត្រឡប់មកពីថៃ

2021-01-01T01:30:00+07:00

dap-news.com

https://dap-news.com/national/2020/12/31/108963/

2d6d36a1-8b35-450e-8e64-cb8bf5780586

TOP NEWS: សម្តេចតេជោ ហ៊ុន សែន ផ្ញើសារពិសេសបន្ទាន់មួយជូនជនរួមជាតិ ពាក់ព័ន្ធស្ថានភាពជំងឺកូវីដ១៩ (Sound Inside)

នៅព្រលប់ថ្ងៃទី៣១ ខែធ្នូ ឆ្នាំ២០២០នេះ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានផ្ញើសារពិសេសបន្ទាន់មួយជូនជនរួមជាតិខ្មែរទាំងអស់ ពាក់ព័ន្ធស្ថានភាពជំងឺកូវីដ១៩ នៅប្រទេសជិតខាង និងប្រទេសកម្ពុជា។

2021-01-01T01:13:00+07:00

freshnewsasia.com

https://m.freshnewsasia.com/index.php/en/localnews/182324-2020-12-31-11-13-45.html

536ccd61-e438-4ed8-a6be-b72442359849

សម្តេច ហ៊ុន សែន ផ្ញើសារពិសេសជូនជនរួមជាតិ ពាក់ព័ន្ធស្ថានភាពជំងឺកូវីដ១៩ ត្រូវផ្អាការដឹកជញ្ជូនបងប្អូន ដែលមកពីប្រទេសថៃ ហើយត្រូវពង្រឹងសមត្ថភាព នៃការធ្វើចត្តាឡីស័កនៅតាមច្រកព្រំដែន

ភ្នំពេញ៖ នៅថ្ងៃទី៣១ ខែធ្នូ ឆ្នាំ២០២០នេះ សម្តេចតេជោ ហ៊ុន សែន នាយករដ្ឋមន្ត្រីនៃ កម្ពុជា បានផ្ញើសារពិសេសបន្ទាន់មួយជូនជនរួមជាតិខ្មែរទាំងអស់ ពាក់ព័ន្ធស្ថានភាពជំងឺកូវីដ១៩ នៅប្រទេសជិតខាង និងប្រទេសកម្ពុជា។ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បញ្ជាមិនឲ្យដឹក ពលករមកពីប្រទេសថៃ ចេញមកធ្វើចត្ដាឡីស័កនៅតាមបណ្ដាខេត្តផ្សេងៗនោះទេ ពោលត្រូវធ្វើនៅខេត្តដែលជាប់ព្រំដែននោះតែម្ដង។ សម្ដេចតេជោ ហ៊ុន សែនអះអាងថា ដើម្បីទប់ស្កាត់ការឆ្លងរីករាលដាលជំងឺកូវីដ-១៩ ចូលសហគមន៍ក្នុងប្រទេសកម្ពុជា ជាថ្មីម្ដងទៀត បន្ទាប់ពីក្រសួងសុខាភិបាល រកឃើញថា មនុស្សប្រមាណជិត១០នាក់ហើយ បានឆ្លងជំងឺកូវីដ-១៩ ចេញពីប្រទេសថៃ។ សម្ដេចតេជោ ហ៊ុន សែន បានមានប្រសាសន៍ថា ផ្នែកដឹកជញ្ជូន ត្រូវផ្អាការដឹកជញ្ជូនបងប្អូនដែលមកពីប្រទេសថៃ ហើយត្រូវពង្រឹងសមត្ថភាពនៃការធ្វើចត្តាឡីស័ក្ដនៅតាមច្រកព្រំដែន ដែលយើងបានកំណត់ទីតាំង ហើយត្រូវយកសំណាកនៅទីនោះ ធ្វើចត្តាឡីស័ក្ដនៅទីនោះ ក្នុងរយៈពេល១៤ថ្ងៃ។ ក្រសួងសុខាភិបាល ត្រូវបន្ថែមនូវសម្ភារ ថវិកា ដើម្បីធ្វើចត្តាឡីស័ក្ដ និងការយកសំណាក ដើម្បីធ្វើតេស្ដដោយបន្ថែមក្រុមគ្រូពេទ្យទៅកាន់ទីនោះ ប្រសិនបើមានការចាំបាច់។ ដូច្នេះអ្វីដែលសម្ដេចចង់បញ្ជាក់នៅទីនេះ គឺខេត្តនៅតាមបណ្ដាព្រំដែន ក៏ដូចជាកម្លាំងព្រំដែនទាំងអស់ យកចិត្តទុកដាក់គ្រប់គ្រងឲ្យហ្មត់ចត់ជាមួយពលករ ពលការិនីរបស់យើង ដែលធ្វើដំណើរពីប្រទេសថៃ មកកម្ពុជាវិញ។តាមការប៉ាន់ស្មាន់ចំនួនអ្នកឆ្លងជំងឺកូវីដ-១៩ ដែលមកពីប្រទេសថៃ អាចនឹងកើនឡើងជាបន្ដបន្ទាប់ ខណៈមន្ទីរពេទ្យខេត្តបាត់ដំបង នឹងត្រូវរ៉ាប់រងនូវការព្យាបាលអ្នកឆ្លងទាំងអស់នោះ។ សូមបញ្ជាក់ថា គិតត្រឹមថ្ងៃទី៣១ ខែធ្នូ ឆ្នាំ២០២០នេះ ក្រសួងសុខាភិបាល បានប្រកាសជាផ្លូវការ មានប្រជាពលរដ្ឋខ្មែរ២នាក់ ដែលមកពីប្រទេសថៃបានឆ្លងជំងឺកូវីដ-១៩ ក្នុងនោះម្នាក់មានស្រុកកំណើតនៅស្រុកកំរៀង ខេត្ដបាត់ដំបង និងម្នាក់ទៀត មានស្រុកកំណើតនៅស្រុកសាលាក្រៅ ខេត្តប៉ៃលិន។ នៅក្នុងឱកាសចូលឆ្នាំសកល ២០២១ នេះ ខ្ញុំព្រះករុណា និងភរិយា សូមប្រគេនពរដល់ព្រះសង្ឃគ្រប់ព្រះអង្គ និងជូនពរបងប្អូនជនរួមជាតិទាំងក្នុងនិងក្រៅប្រទេស ជួបតែសេចក្តីសុខ សេចក្តីចម្រើន សុភមង្គលជាមួយនឹងពរ៤ប្រការគឺ អាយុ វណ្ណៈ សុខៈ ពលៈ កុំបីឃ្លៀងឃ្លាតឡើយ។ ទន្ទឹមនឹងនេះដែរ សូមបងប្អូនប្រជាពលរដ្ឋបន្តយកចិត្តទុកដាក់ការពារកុំអោយឆ្លងកូវីដ-១៩ ដោយ ឧស្សាហ៍ដុសលាងសម្អាតដៃជាមួយសាប៊ូ ជឹល ទឹកអាល់កុល ពាក់ម៉ាស និងរក្សាគម្លាតសុវត្ថិភាព ជាពិសេសត្រូវអនុវត្តអោយបានខ្ជាប់ខ្ជួនត្រឹមត្រូវតាមការណែនាំរបស់ក្រសួងសុខាភិបាល។ នៅក្នុងឱកាសចូលឆ្នាំសកលនេះ សូមបងប្អូនមានសុខសុវត្ថិភាពក្នុងការធ្វើដំណើរទៅកំសាន្តជិតឆ្ងាយនៅទូទាំងប្រទេស៕

2020-12-31T20:41:21+07:00

cen.com.kh

https://cen.com.kh/archives/280647.html

f741588f-678f-4fd7-9a15-ee71cef00941

សម្តេចតេជោ ចេញសារបន្ទាន់មួយ ក្រោយរកឃើញអ្នកឆ្លងថ្មី និងសង្ស័យមានអ្នកឆ្លងច្រើនទៀត

សម្តេចតេជោ ហ៊ុន សែន បានចេញសារបន្ទាន់មួយនៅល្ងាចនេះ បន្ទាប់ពីមានការជូនដំណឹងការរកឃើញអ្នកឆ្លងថ្មីទៀតដែលបញ្ជាក់ពីវិទ្យាស្ថានប៉ាស្ទ័រ។ សម្តេចតេជោ ហ៊ុន សែន បានលើកឡើងដោយយោងតាមការជូនព័ត៌មានពីវិទ្យាស្ថានប៉ាស្ទ័រគិតត្រឹមម៉ោង ០៥ ល្ងាច រកឃើញអ្នកឆ្លង ០៦ នាក់។ នៅមានអ្នកសង្ស័យជាច្រើនទៀត ដែលចំនួនអ្នកឆ្លងអាចកើនលើស ១០ នាក់។ សម្តេចបញ្ជាឲ្យកងកម្លាំងតាមព្រំដែនគ្រប់គ្រងលំហូរពលករឲ្យបានហ្មត់ចត់បំផុត ដាច់ខាតមិនឲ្យមានការលួចឆ្លងចូលក្នុងប្រទេសដោយគ្មានការត្រួតពិនិត្យ ធ្វើសំណាក និងធ្វើចត្តាឡីស័កនោះទេ៕

2020-12-31T18:55:00+07:00

kampucheathmey.com

https://www.kampucheathmey.com/local-news/39487

0afa5bc5-3b57-48f4-9398-af28cd1b41d3

ក្រុមការងារពិសេសថ្នាក់ខេត្ត លុបបំបាត់ជំងឺគ្រុនចាញ់ ខេត្តស្ទឹងត្រែង បើកកិច្ចប្រជុំត្រួតពិនិត្យការងារ ប្រចាំត្រីមាសទី៤ ឆ្នាំ២០២០

ក្រុមការងារពិសេសថ្នាក់ខេត្ត លុបបំបាត់ជំងឺគ្រុនចាញ់ ខេត្តស្ទឹងត្រែង នៅព្រឹកថ្ងៃទី៣០ ខែធ្នូ ឆ្នាំ២០២០ បានរៀបចំកិច្ចប្រជុំ ក្រុមការងារពិសេស ថ្នាក់ខេត្ត លុបបំបាត់ជំងឺគ្រុនចាញ់ សម្រាប់ត្រីមាសទី៤ ឆ្នាំ២០២០ ដើម្បីតាមដាន និងគ្រប់គ្រងករណីជំងឺគ្រុនចាញ់ ឈានឆ្ពោះទៅរកការលុបបំបាត់ ករណីជំងឺគ្រុនចាញ់ ស្របតាមទិសដៅលុបបំបាត់ជំងឺ ក្នុងឆ្នាំ២០២៥ របស់រាជរដ្ឋាភិបាលកម្ពុជា។ កិច្ចប្រជុំ បានធ្វើឡើងនៅសាលប្រជុំមន្ទីរសុខាភិបាលខេត្តស្ទឹងត្រែង ក្រោមវត្តមានលោក ដួង ពៅ អភិបាលរងខេត្ត និងជាប្រធានក្រុមការងារពិសេសថ្នាក់ខេត្ត លុបបំបាត់ជំងឺគ្រុនចាញ់ និងមានការចូលពី លោក លោកស្រីអភិបាលរងក្រុងស្រុក អង្គការដៃគូអភិវឌ្ឍន៍ និងអ្នកពាក់ព័ន្ធជាច្រើននាក់។ លោកវេជ្ជ រិន រ៉ាវុឌ្ឍន៍ ប្រធានការិយាល័យបង្កា និងគ្របគ្រងជំងឺនៃមន្ទីរសុខាភិបាលខេត្តស្ទឹងត្រែង បានឲ្យដឹងថា ស្ថានភាពជំងឺគ្រុនចាញ់ក្នុងខេត្តស្ទឹងត្រែង រយៈ៣ខែចុងឆ្នាំ២០២០នេះ មានការថយចុះជាខ្លាំង បើប្រៀបធៀបរយៈពេលដូចគ្នានៅចុងឆ្នាំ២០១៩។ ហើយនេះបង្ហាញពីជោគជ័យមួយកម្រិតទៀត ក្នុងការចូលរួមលុបបំបាត់ជំងឺគ្រុនចាញ់ ស្របតាមទិសដៅដែលបានកំណត់។ លោកវេជ្ជ បានរំលឹកថា នៅក្នងអំឡុងរយៈពេល៣ខែចុង២០១៩ កន្លងមកឃើញថា មានអត្រាអ្នកកើតជំងឺគ្រុនចាញ់ មានរហូតដល់៦៩៣ករណី ក្នុងនោះ ករណីឆ្លងគ្រុនចាញ់កាចសាហាវ មាន១៧៨ករណី ដោយឡែកក្នុងរយៈ៣ខែចុង ឆ្នាំ២០២០ ចាប់ពីខែតុលា ដល់ខែធ្នូ មានករណីកើតជំងឺគ្រុនចាញ់ ធ្លាក់មកនៅត្រឹមតែ១៦៦ករណី និងករណីអ្នកកើតគ្រុនចាញ់កាចសាហាវ មានត្រឹមតែ១៥ករណីប៉ុណ្ណោះ។ លោក ដួង ពៅ អភិបាលរងខេត្តស្ទឹងត្រែង និងជាប្រធានក្រុមការងារពិសេសថ្នាក់ខេត្ត លុបបំបាត់ជំងឺគ្រុនចាញ់ បានថ្លែងថា ច្រើនឆ្នាំមកនេះ ការប្រយុទ្ធនឹងជំងឺគ្រុនចាញ់ នៅប្រទេសកម្ពុជា ទទួលបានជោគជ័យគួរឲ្យកត់សម្គាល់ គឺកាត់បន្ថយបន្ទុកនៃជំងឺដោយបានធ្វើឲ្យអត្រាឈឺ និងស្លាប់ដោយសារជំងឺគ្រុនចាញ់ធ្លាក់ចុះ។ តាមរយៈលទ្ធផលដែលបានបង្ហាញ ដោយមន្ត្រីជំនាញពីបញ្ហាគ្រុនចាញ់នេះ បង្ហាញឲ្យឃើញពីការខិតខំប្រឹងប្រែង របស់អ្នកពាក់ព័ន្ធទាំងអស់ ក្នុងការចូលរួមលុបបំបាត់ជំងឺគ្រុនចាញ់ ឲ្យទទួលបានជោគជ័យទៅតាមផែនការ ដែលបានដាក់ចេញ។ ជាពិសេសរាជរដ្ឋាភិបាលកម្ពុជា ក៏ដូចជាក្រសួងសុខាភិបាល ព្រមទាំងមជ្ឈមណ្ឌលជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្រ្ដ និងបាណកសាស្រ្ដ បានធ្វើការបេ្ដជ្ញាចិត្ដ ដើម្បីសម្រេចគោលដៅនៃការលុបបំបាត់ជំងឺគ្រុនចាញ់ ប្រភេទមេរាគ ផ្លាស់ស្មូមដ្យូម ហ្វាល់ស៊ីប៉ារ៉ូម ឲ្យអស់ត្រឹមឆ្នាំ២០២០ និងការលុបបាត់ជំងឺគ្រុនចាញ់គ្រប់ប្រភេទមេរោគទាំងអស់ ត្រឹមឆ្នាំ២០២៥។ លោកក៏បានបន្ដទៀតថា ការលុបបំបាត់ ទាមទារឲ្យមានការរៀបចំ មានលក្ខណៈច្បាស់លាស់ ជាក់លាក់ និងចាំបាច់ ត្រូវមាន ការសម្របសម្រួលរវាងមជ្ឈមណ្ឌល ជាតិប្រយុទ្ធនឹងជំងឺគ្រុនចាញ់ ប៉ារ៉ាស៊ីតសាស្ដ្រ និងបាណកសាស្ដ្រ ជាមួយនឹង ដៃគូអភិវឌ្ឍន៍នានា។ លោកអភិបាលរងខេត្ត បានណែនាំដល់បុគ្គលិកគ្រប់ជាន់ថ្នាក់ ត្រូវមានទំនួលខុសត្រូវខ្ពស់លើការងារបញ្ហាប្រឈម និង ដំណោះស្រាយផ្សេងៗ ក្នុងការយល់ដឹង ពីជំងឺគ្រុនចាញ់ អ្នកពាក់ព័ន្ធ ពិសេសអាជ្ញាធរដែនដីជួយអប់រំឲ្យមានភាពទូលំទូលាយ សម្រាប់ប្រជាពលរដ្ឋ ណែនាំបន្ត តាមគ្រប់រូបភាព គ្រប់សកម្មភាព ដល់ប្រជាពលរដ្ឋដែលប្រឈមនឹងជំងឺគ្រុនចាញ់ នៅតាមមូលដ្ឋានដែលមានការលំបាក ក្នុងការគ្រប់គ្រងទិន្នន័យប្រជាជនប្រឈមនឹងជំងឺគ្រុនចាញ់។ ជាពិសេសអាជ្ញាធរដែនដី ជួយធ្វើក្នុងការរៀបចំ និងផ្តល់ព៌ត័មានពីបញ្ហាជំងឺគ្រុនចាញ់ និងត្រូវធ្វើបច្ចុប្បន្នភាព សកម្មភាព អន្តរាគមន៍នានា ដូចជាកាចែកមុង, អប់រំពីបញ្ហាការការពារពីជំងឺគ្រុនចាញ់ នឹងស្នើសុំអ្នកពាក់ព័ន្ធ៕

2020-12-31T18:52:00+07:00

freshnewsasia.com

https://m.freshnewsasia.com/index.php/en/localnews/182120-2020-12-31-04-52-44.html

6d0ef169-3126-4e45-a271-d9749ed63f2e

លោកស្រី ឱ វណ្ណឌីន ពន្យល់ពីវិរុសកូវីដ១៩ បម្លែងថ្មី ដើម្បីជាទុនយល់ដឹងសម្រាប់ពលរដ្ឋ ក្នុងកិច្ចការពារការចម្លងនៃវីរុសនេះ

ភ្នំពេញ៖ លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានពន្យល់ពីវិរុសកូវីដ-១៩ បម្លែងថ្មីនេះ ដើម្បីបងប្អូនប្រជាពលរដ្ឋទាំងអស់ ទុកជាទុនក្នុងការយល់ដឹង និងបង្កើនការយកចិត្តទុកដាក់ របស់បុគ្គលម្នាក់ៗ ក្នុងកិច្ចការពារការចម្លងនៃ វីរុសដ៏កាចសាហាវនេះ ។ ការចេញមកពន្យល់នេះ របស់លោកស្រី ឱ វណ្ណឌីន គឺដោយសារតែក្នុងរយៈពេលថ្មីៗនេះ មានការចែកចាយព័ត៌មាន ស្តីពីការរកឃើញវីរុសកូវីដ១៩ បម្លែងថ្មី ដែលបង្កើតជាការព្រួយបារម្ភមួយទៀត នៅលើពិភពលោក ក៏ដូចជាកម្ពុជា ។ លោកស្រី ឱ វណ្ណឌីន បានពន្យល់ពីវីរុសកូវីដ១៩ បម្លែងថ្មី ដែលមានខ្លឹមសារសង្ខេបដូចខាងក្រោម៖

2020-12-31T18:15:00+07:00

dap-news.com

https://dap-news.com/national/2020/12/31/108795/

145d3799-24c8-4a33-a3d3-7bbb5cc98663

BREAKING: សហរដ្ឋអាមេរិក៖ មនុស្សជាង ២៣ម៉ឺននាក់ឆ្លងកូវីដ-១៩ និងអ្នកជំងឺ ៣,៨៨០នាក់ទៀតស្លាប់ នៅក្នុងពេលតែ១ថ្ងៃ! (Video inside)

ចំនួនអ្នកឆ្លង COVID-19 នៅក្នុងសហរដ្ឋអាមេរិក បានកើនលើស ២០លាននាក់ហើយ បន្ទាប់ពីរយៈពេល ២៤ម៉ោងកន្លងទៅនេះ មនុស្សសរុប ២៣៤,៥៥០នាក់ ទៀត បានឆ្លងជំងឺដ៏កាចសាហាវមួយនេះ ខណៈអ្នកជំងឺ ៣,៨៨០នាក់ទៀតឯណោះបានស្លាប់ នៅក្នុងរយៈពេលដូចគ្នា។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃព្រហស្បតិ៍ ទី៣១ ខែធ្នូ ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ២០,២១៦,៩៩១ករណី ក្នុងនោះមានអ្នកស្លាប់សរុបចំនួន ៣៥០,៧៧៨នាក់ និងជាសះស្បើយឡើងសរុបចំនួន ១១,៩៩៨,៧៩៤នាក់។ គួរបញ្ជាក់ថា លោក ចូ បៃដិន ដែលនឹងត្រូវស្បថឡើងកាន់តំណែងប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ក៏ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម៕

2020-12-31T18:05:00+07:00

freshnewsasia.com

https://m.freshnewsasia.com/index.php/en/internationalnews/182109-2020-12-31-04-05-47.html

7d2ccead-0827-403a-bbc2-fd6e6830ea91

រកឃើញអ្នកឆ្លង ជំងឺកូវីដ-១៩ថ្មី ចំនួន២នាក់ជា ពលករខ្មែរមកពីថៃ និងគ្មានករណី ជាសះស្បើយ

No Content

2020-12-31T14:42:00+07:00

dap-news.com

https://dap-news.com/national/2020/12/31/108750/

686e4ca3-c918-4eab-bfad-a49144e347ac

លោកជំទាវ ម៉ែន សំអន សំណូមពរឲ្យប្រជាពលរដ្ឋ ទាំងអស់គ្នាត្រូវរស់នៅតាមគន្លងថ្មី និងប្រុងប្រយ័ត្នខ្ពស់ ក្នុងករណីដែលមានលេចចេញនូវជំងឺកូវីដ១៩ទម្រង់ថ្មី

ខេត្តស្វាយរៀង៖ លោកជំទាវ កិត្តិសង្គហបណ្ឌិត ម៉ែន សំអន សមាជិកាគណៈអចិន្ត្រៃយ៍ គណៈម្មាធិការកណ្ដាល ប្រធានក្រុមការងាររាជរដ្ឋាភិបាលចុះមូលដ្ឋានខេត្តស្វាយរៀង នាថ្ងៃព្រហស្បត្តិ៍ ២រោជ ខែបុស្ស ឆ្នាំ ជូត ទោស័ក ព.ស.២៥៦៤ ត្រូវនឹងថ្ងៃទី ៣១ ខែធ្នូ ឆ្នាំ ២០២០ បានអញ្ជើញជាអធិបតីក្នុងពិធីប្រជុំបូកសរុបលទ្ធផលការងារ នៃ ការអនុវត្តភារកិច្ចរបស់គណៈកម្មាធិការគណបក្សខេត្តស្វាយរៀង ប្រចាំឆ្នាំ២០២០ និងលើកទិសដៅភារកិច្ចសំខាន់ៗសម្រាប់អនុវត្តឆ្នាំបន្ត នៅមន្ទីរគណបក្សខេត្តស្វាយរៀង ។ លោកជំទាវកិត្តិសង្គហបណ្ឌិត ម៉ែន សំអន ក៏បានសម្ដែងនូវការអបអរសាទរ និងជូនពរជូនសម្ដេចអគ្គមហាសេនាបតីតេជោ ហ៊ុន សែន នាយករដ្ឋមន្ដ្រីនៃព្រះរាជាណាចក្រកម្ពុជា ចំពោះសមិទ្ធផលប្រវត្តិសាស្ត្រីថ្មី នៃនយោបាយ ឈ្នះ ឈ្នះ ដែលទទួលបានតំណក់ប្រេងលើកដំបូង។ សូមអរគុណសន្តិភាព និងគោរពដឹងគុណបិតាស្ថាបនិកនយោបាយ ឈ្នះ ឈ្នះ ហើយសូមយកឱកាសដ៏វិសេសវិសាលនេះ ប្រកាសគាំទ្រឥតងាករេចំពោះបេក្ខភាពរបស់សម្តេចអគ្គមហាសេនាបតីតេជោ ហ៊ុន សែន ធ្វើជានាយករដ្ឋមន្ត្រីនៃព្រះរាជាណាចក្រកម្ពុជាគ្រប់ៗអាណត្តិជារៀងរហូត ។ លោកស្រី ម៉ែន សំអន បានបន្តថា៖ តាមរយៈភាពជោគជ័យជាប្រវត្តិសាស្ត្រនៃការទទួលបានដំណក់ប្រេងជាលើកដំបូងនេះ គឺជាការចាប់ផ្តើមដ៏សំខាន់បំផុតសម្រាប់ប្រទេសកម្ពុជា ឆ្ពោះទៅបង្កើតបាននូវសមត្ថភាពជាតិ និងខឿនឧស្សាហកម្មប្រេងកាត ឧស្ម័ន និងថាមពល ដែលជាពរជ័យសម្រាប់ប្រជាជាតិ និងប្រជាជនកម្ពុជា ក្រោមម្លប់ដ៏ត្រជាក់ត្រជុំនៃ «សន្តិភាព» របស់សម្តេចអគ្គមហាសេនាបតីតេជោនាយករដ្ឋមន្ត្រី បិតាស្ថាបនិក អគ្គមគ្គទេសក៍ និងជាប្រតិបត្តិករនយោបាយ ឈ្នះ ឈ្នះ ដែលបានតស៊ូរំដោះប្រទេសជាតិឲ្យរួចផុតពីរបបប្រល័យពូជសាសន៍ និងបានខិតខំពុះពារកសាងសន្តិភាព ខឿនសេដ្ឋកិច្ច លទ្ធិប្រជាធិបតេយ្យ និងវឌ្ឍនភាពសង្គមដ៏គាប់ប្រសើរ។ លោកជំទាវ ម៉ែន សំអន បានបញ្ជាក់ថា៖ «សន្តិភាព» របស់សម្តេចអគ្គមហាសេនាបតីតេជោនាយករដ្ឋមន្ត្រី គឺជាកត្តាសារវន្តមិនអាចខ្វះបានសម្រាប់ការសម្រេចជោគជ័យ លើសមិទ្ធផលជាតិជាបន្តបន្ទាប់ និងការអភិវឌ្ឍលើគ្រប់វិស័យ រួមទាំងសមិទ្ធផលថ្មីក្នុងវិស័យប្រេងកាត ដែលប្រជាពលរដ្ឋខ្មែរទូទាំងប្រទេស ទន្ទឹងរង់ចាំជាច្រើនជំនាន់យូរលង់ណាស់មកហើយ។ លោកជំទាវ ក៏បានសំណូមពរដល់រដ្ឋបាលខេត្តស្វាយរៀង និងអាជ្ញាធរ ពាក់ព័ន្ធត្រូវយកចិត្តទុក្ខដាក់បន្ថែមទៀត ក្នុងពង្រឹងឲ្យមានប្រសិទ្ធិភាពខ្ពស់នៃការផ្តល់សេវាសាធារណៈ ការពង្រឹងជីវភាពសមាជិកបក្ស ការពង្រឹងការចុះបំពេញភារកិច្ចតាមតួនាទី ។ ជាពិសេស ត្រូវប្រុងប្រយ័ត្នខ្ពស់រក្សាអនាម័យ ការរស់នៅតាមគន្លងថ្មី ដោយរក្សាគម្លាតសង្គម ការប្រើប្រាស់ម៉ាស់ឲ្យបានត្រឹមត្រូវ និងការអនុវត្តតាមវិធានការណ៍របស់ក្រសួងសុខាភិបាល ស្របពេលពិភពលោកបានកើនឡើងនូវអត្រាឆ្លងយ៉ាងគំហុគ និងលេចចេញនូជំងឺកូវីដ១៩ទម្រង់ថ្មី ដោយគិតត្រឹមព្រឹកនេះ ពិភពលោកមានការឆ្លងរហូតដល់ ជាង ៨៣លាននាក់ និងមានអ្នកស្លាប់រហូតដល់ ជាង ១លាន៨សែននាក់ អ្នកព្យាបាលសះស្បើយ ជាង ៥៨លាននាក់ ចំណែកឯកម្ពុជាវិញមាន អ្នកឆ្លងត្រឹមតែ ៣៦៦នាក់ អ្នកដែលព្យាបាលជាសះស្បើយចំនួន៣៦១នាក់ និងពុំមានអ្នកស្លាប់ដោយសារជំងឺកូវីដ១៩នេះទេ ៕

2020-12-31T14:16:55+07:00

cen.com.kh

https://cen.com.kh/archives/280535.html

ab99882b-aeea-4e6e-96bd-5bffa122ce17

ការយល់ដឹងពីស្ថានភាពបំប្លែងនៃវីរុសកូវីដ-១៩ នៅប្រទេសអង់គ្លេស និងវិធានការការពារ

ភ្នំពេញ៖ លោកជំទាវវេជ្ជបណ្ឌិត ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខា ភិបាលកម្ពុជា នាថ្ងៃទី៣១ ខែធ្នូ ឆ្នាំ២០២០ បានចេញអត្ថបទយល់ដឹងអំពី វីរុសកូវីដ-១៩ បំប្លែងថ្មី (New variant of Covid-19 virus)។ លោកជំទាវវេជ្ជបណ្ឌិត ឱ វណ្ណឌីន បានថ្លែងថា ក្នុងរយៈពេលថ្មីៗនេះ មានការចែកចាយព័ត៌មាន ស្តីពីការរកឃើញ វីរុសកូវីដ-១៩ បំប្លែងថ្មី ដែលអ្នកវិទ្យាសាស្ត្រ នៅចក្រភពអង់គ្លេស ដែលបង្កើតជាការព្រួយបារម្ភមួយទៀតនៅលើសាកលលោក ក៏ដូចជាកម្ពុជា ទន្ទឹមនឹងពេលដែលបណ្តាប្រទេសនៅលើសាកលលោក កំពុងតែខិតខំប្រឹងប្រែង ទប់ស្កាត់ការឆ្លងរាលដាលនៃវីរុសកូវីដ-១៩។ បច្ចុប្បន្ននេះ ការចម្លងនៃវីរុសកូវីដ-១៩ ថ្មី ឬចាស់ ) កំពុងតែសកម្មក្នុងការចម្លងពីមនុស្សម្នាក់ទៅមនុស្សម្នាក់ តាមរយៈការប៉ះពាល់ផ្ទាល់ទៅ នឹងទឹកផ្លូវដង្ហើមរបស់បុគ្គល ដែលមានវីរុសនេះ ដូចជាការក្អក កណ្តាស់ជាដើម។ ដោយសារការព្រួយបារម្ភ និងមានសំណួរពាក់ព័ន្ធទៅនឹងវត្តមាននៃវីរុសកូវីដ-១៥ បំប្លែងថ្មី លោកជំទាវវេជ្ជបណ្ឌិត សូមចូល រួមចែករំលែកនូវព័ត៌មាន សម្រាប់ការយល់ដឹងជូនដល់បងប្អូនប្រជាពលរដ្ឋទាំងអស់ ដើម្បីជាទុនក្នុងការយល់ដឹង និងបង្កើនការយកចិត្តទុកដាក់របស់បុគ្គលម្នាក់ៗ ក្នុងកិច្ចការពារការចម្លង នៃវីរុសដ៏កាចសាហាវនេះ ទោះជាវីរុសកូវីដនេះ មានការបំប្លែងទៅជាទម្រង់បែបណាក៏ដោយ ដែលមានជាសង្ខេបដូចតទៅ៖ ៕

2020-12-31T11:00:48+07:00

cen.com.kh

https://cen.com.kh/archives/280498.html

a87b9270-3240-47cd-811f-79270f8a88b7

អាការៈ “វិលមុខ” អាចជាបញ្ហាធ្ងន់ធ្ងរដែរឬទេ?

វិលមុខ គឺជាការមានអារម្មណ៍ថា ខ្លួនរបស់យើងកំពុងវិលនៅក្នុងលំហ ឬលំហវិលជុំវិញខ្លួនយើង។ ការវិលមុខ អាចជាសញ្ញាសំខាន់មួយ ដែលដាស់តឿនយើងទៅរកជំងឺណាមួយ ដែលវានឹងស្តែងចេញបន្ទាប់។ ដូច្នេះយើងមិនគួរព្រងើយកន្តើយចំពោះរោគសញ្ញានេះទេ។ ក) មូលហេតុនៃការវិលមុខ មានបញ្ហា និងកត្តាផ្សេងគ្នាៗយ៉ាងច្រើន ដែលជំរុញឲ្យមានអាការៈវិលមុខដូចជា៖ ១. បញ្ហាប្រព័ន្ធប្រសាទ ការវិលមុខដែលរួមផ្សំមកជាមួយសញ្ញាប្រព័ន្ធប្រសាទដូចជា ស្ពឹកមួយចំហៀងខ្លួន ឈឺក្បាលខ្លាំងផ្នែកខាងក្រោយនិយាយអាក់ៗ មើលឃើញរូបភាពបែកជាពីរ ការថយចុះនូវវិញ្ញាណ និងចលនា ការវិលនៃគ្រាប់ភ្នែកក្នុងទិសដៅច្រើនជ្រុង សញ្ញាប៉ះពាល់លើខួរតូច (មិនអាចទប់លំនឹង និងសម្របសម្រួលចលនា ឬដងខ្លួន) ឈ្លក់ និងពិបាកលេប។ រាល់សញ្ញាទាំងអស់នេះ អាចប៉ះពាល់ដល់ជីវិតភ្លាមៗ។ ២. បញ្ហាត្រចៀក បញ្ហាដែលទាក់ទងនឹងត្រចៀកមានដូចជា ក. ឈឺក្នុងត្រចៀក ខ. ស្តាប់លែងសូវបាន( ធ្ងន់ត្រចៀក) គ. ហូរឈាម ឬមានហូរទឹករងៃតាមត្រចៀក ដែលបណ្តាលមកពីការរលាកដោយសារមេរោគ ឃ. ការប៉ះទង្គិច ឬដុះសាច់ក្នុងត្រចៀក។ ៣. បញ្ហាផ្សេងៗទៀត ដូចជាការប្រើប្រាស់ថ្នាំមួយចំនួន (ថ្នាំប្រឆាំងការកន្ត្រាក់ ថ្នាំបញ្ចុះសម្ពាធឈាម ។ល។) ខ្វះគ្រាប់ឈាម ខ្វះជាតិស្ករ ខ្សោះជាតិទឹក ជំងឺស្រឺត ការថយចុះសម្ពាធឈាមនៅពេលដែលងើបឈរ។ ខ) ការធ្វើរោគវិនិច្ឆ័យ – ការពិនិត្យដោយក្រុមគ្រូពេទ្យជំនាញ ដើម្បីឈានទៅរកការព្យាបាលមូលហេតុច្បាស់លាស់។ – ពិនិត្យឈាម និងដោយប្រើប្រាស់ម៉ាស៊ីនទំនើបស្វ័យប្រវត្តិដូចជា ស្កេននែរ ឬ អ៊ីអ៊ែអឹម (Scanner, IRM) ដើម្បីរកការប៉ះពាល់ទៅលើប្រព័ន្ធប្រសាទកណ្តាល និងប្រព័ន្ធប្រសាទក្រៅ។ គ) ផលវិបាកនៃការវិលមុខ ការវិលមុខញឹកញាប់អាចរំខានដល់ការរស់នៅប្រចាំថ្ងៃរបស់អ្នកជំងឺ និងវិវត្តទៅជាជំងឺរ៉ាំរ៉ៃ។ ការវិលមុខខ្លាំង អាចបណ្តាលឲ្យដួលភ្លាមៗ បង្កឲ្យមានការប៉ះទង្គិចលើសរីរាង្គផ្សេងៗ និងមានគ្រោះថ្នាក់ដល់អាយុជីវិត។ ប្រសិនបើលោកអ្នកមានអាការៈវិលមុខញឹកញាប់ សូមប្រញាប់មកជួបជាមួយក្រុមគ្រូពេទ្យជំនាញនៃមន្ទីរពេទ្យកាល់ម៉ែត ដែលត្រៀមខ្លួនជាស្រេច ដើម្បីពិនិត្យ ពិគ្រោះ ផ្តល់អនុសាសន៍លម្អិត និងដោយស៊ីជម្រៅអំពីបញ្ហាសុខភាពរបស់លោកអ្នក។ “ សូមប្រុងប្រយ័ត្នចំពោះអាការៈវិលមុខ និងស្វែងរកការព្យាបាលឲ្យបានត្រឹមត្រូវ និងឆាប់រហ័ស ដែលអាចឲ្យយើងការពារអាយុជីវិតបានប្រាកដ ដូចពាក្យស្លោកប្រហែសបាត់ ប្រយ័ត្នគង់ ”៕

2020-12-31T08:40:00+07:00

kampucheathmey.com

https://www.kampucheathmey.com/health/38904

2c93a1b4-aed6-41a1-bdf5-6e744b7b4236

តើស្ត្រីដែលមានជំងឺទឹកនោមផ្អែម អាចមានផ្ទៃពោះបានដែរឬទេ?

ដូចដែលបងប្អូនប្រជាជនយើងបានជ្រាបហើយថា ជំងឺទឹកនោមផ្អែមមាន បីប្រភេទ ប្រភេទទី១ ប្រភេទទី២ និងប្រភេទទី៣(កើតលើស្ត្រីមានផ្ទៃពោះ) ប៉ុន្តែនៅក្នុងអត្ថបទនេះ យើងខ្ញុំសុំធ្វើ ការបកស្រាយអំពីអ្នកជំងឺជាពិសេស ស្ត្រីដែលកើតជំងឺទឹកនោមផ្អែមហើយប្រាថ្នាចង់បានបុត្រតើគាត់អាចមានបុត្របានដែរឬទេ? ហើយគាត់គួររៀបចំខ្លួនបែបណាខ្លះ? គឺគាត់នៅតែអាចមានបុត្របាន ប៉ុន្តែគាត់ត្រូវតែរៀបចំខ្លួនឲ្យបានល្អ ដើម្បីជៀសវាងផលវិបាកទាំងម្តាយនិងទារក។ ស្ត្រីដែលមានជំងឺទឹកនោមផ្អែមប្រភេទទី១ ឬក៏ប្រភេទទី២ នៅពេលដែលប្រាថ្នាចង់បានបុត្រគួរគប្បីរៀបចំខ្លួនដូចខាងក្រោម៖ – ពិនិត្យហើយតាមដានជាតិស្ករឲ្យមានលំនឹងមុននឹងប្រាថ្នាយកបុត្រ (A1C< ៧%)។ – ប្រឹក្សាជាមួយគ្រូពេទ្យឯកទេសជំងឺទឹកនោមផ្អែម ចំពោះអ្នកជំងឺដែលមានជំងឺទឹកនោមផ្អែមប្រភេទទី១ ត្រូវបន្តអាំងស៊ុយលីន។ ចំណែកឯអ្នកជំងឺទឹកនោមផ្អែម ប្រភេទទី២ដែលគាត់ប្រើថ្នាំគ្រាប់ ក្នុងការព្យាបាល ហើយគាត់ប្រាថ្នាយកបុត្រ គឺគាត់ត្រូវប្រឹក្សាជាមួយគ្រូពេទ្យដើម្បីធ្វើការផ្លាស់ប្តូរថ្នាំគ្រាប់មួយចំនួន ដែលជាយថាហេតុអាចប៉ះពាល់ទៅលើទារក ក្នុងករណីចាំបាច់ត្រូវធ្វើការ ផ្លាស់មកប្រើថ្នាំចាក់ អាងស៊ុយលីនវិញ។ – អ្នកជំងឺទឹកនោមផ្អែមជាស្ត្រីដែលប្រាថ្នាចង់បានបុត្រគួរគប្បីទៅពិនិត្យភ្នែក ពិនិត្យបេះដូង និង ពិនិត្យតម្រងនោម។ – បើកំពុងប្រើថ្នាំបញ្ចុះឈាម ឬថ្នាំបញ្ចុះខ្លាញ់ ត្រូវប្រឹក្សាជាមុនដើម្បីបានការជំនួស ឬបញ្ឈប់។ – អ្នកជំងឺគួរគប្បីប្រឹក្សាជាមួយគ្រូពេទ្យ ឬក៏អ្នកឯកទេសខាងជំនាញម្ហូបអាហារ។ ស្ត្រីត្រូវថែរក្សាកម្រិតជាតិស្ករឲ្យបានល្អ និងតឹងរឹងបំផុត គឺមុនពេលបាយជាតិស្ករ ៩០-១០០mg/dL និងក្រោយពេលបាយពីរម៉ោងតិចជាង១២០mg/dL (ឬមួយម៉ោងក្រោយបាយតិចជាង១៤០mg/dL)៕

2020-12-31T08:24:00+07:00

kampucheathmey.com

https://www.kampucheathmey.com/health/38894

acafc50c-2fad-40fc-b31f-e4d52841a737

លម្អិតអត្តសញ្ញាណពលករខ្មែរឆ្លងកូវីដពីថៃ ជាស្រ្តីទាំងពីរ វ័យជាង ៣០ ឆ្នាំ

ដំណឹងពីក្រសួងសុខាភិបាលពីករណីពលករខ្មែរពីរនាក់ទើបវិលត្រឡប់ពីថៃឆ្លងកូវីដ ១៩ នៅព្រឹកនេះ។ តាមការបង្ហាញអត្តសញ្ញាណពលករទាំងពីរនាក់ជាស្រ្តីក្នុងវ័យជាង ៣០ ឆ្នាំ។ ស្រ្តីទីមួយអាយុ ៣៦ ឆ្នាំ ទីលំនៅនៅឃុំបឹងរាំង ស្រុកកំរៀង ខេត្តបាត់ដំបង។ ធ្វើដំណើរមកពីប្រទេសថៃ មកដល់នៅថ្ងៃ ២៨ ខែធ្នូ ឆ្នាំ ២០២០។ ការធ្វើតេស្តសំណាកពីវិទ្យាស្ថានប៉ាស្ទ័រ មានវិជ្ជមានកូវីដ ១៩។ ស្រ្តីទីពីរដែលឆ្លងកូវីដអាយុ ៣៣ ឆ្នាំ ទីលំនៅនៅឃុំស្ទឹងកាច់ ស្រុកសាលាក្រៅ ខេត្តប៉ៃលិន បានធ្វើដំណើរមកដល់នៅថ្ងៃ ២៩ ធ្នូ។ បច្ចុប្បន្នស្រ្តីទាំងពីរ កំពុងសម្រាកព្យាបាលនៅមន្ទីរពេទ្យបង្អែកខេត្តបាត់ដំបង។ ប្រទេសថៃ បានរាយការករណីផ្ទុះឆ្លងកូវីដសហគមន៍ ក្នុងខេត្តសមុទ្រ សាខន និងបានរាលដាលដល់ទូទាំងប្រទេស។ អាជ្ញាធរថៃបានបញ្ជាឲ្យបិទខេត្តជាប្រភពគ្រឿងសមុទ្រដ៏ធំរបស់ថៃនេះ ដោយរឹតបន្តឹងការធ្វើដំណើរចេញចូល។ រដ្ឋាភិបាលកម្ពុជាបានបញ្ជាឲ្យអាជ្ញាធរខេត្តជាប់ព្រំដែនថៃ ត្រូវគ្រប់គ្រងលំហូរពលករខ្មែរវិលត្រឡប់ ដោយត្រូវឆែកសុខភាពឲ្យបានហ្មត់ចត់ ធ្វើតេស្តសំណាក និងត្រូវបន្តទៅធ្វើចត្តាឡីស័កឲ្យគ្រប់ ១៤ ថ្ងៃ ជាចាំបាច់ ដើម្បីការពារការឆ្លងរាលដាលក្នុងប្រទេស៕

2020-12-31T07:40:00+07:00

kampucheathmey.com

https://www.kampucheathmey.com/local-news/38857

68c4d694-b57a-42db-a112-063e2b24efd2

ពលរដ្ឋកម្ពុជាខ្លះរង់ចាំវ៉ាក់សាំងកូវីដ១៩ ប៉ុន្តែបារម្ភពីប្រភពនិងប្រសិទ្ធភាព

ភ្នំពេញ — ប្រជាពលរដ្ឋនៅភ្នំពេញមួយចំនួនបានបង្ហាញការសាទរចំពោះវ៉ាក់សាំងបង្ការជំងឺកូវីដ១៩ ដែលកម្ពុជានឹងទទួលបាននៅពេលខាងមុខ។ ប៉ុន្តែពួកគេបង្ហាញក្តីបារម្ភអំពីប្រភពនិងប្រសិទ្ធភាពនៃវ៉ាក់សាំង ខណៈបច្ចុប្បន្ននេះ មានវ៉ាក់សាំងផលិតដោយប្រទេសមួយចំនួន ហើយមិនទាន់ត្រូវបានទទួលស្គាល់ដោយអង្គការសុខភាពពិភពលោក (WHO) នៅឡើយ។ ពលរដ្ឋកម្ពុជាមួយចំនួននៅរាជធានីភ្នំពេញ ដែល VOA បានសាកសួរលើកឡើងថា ពួកគេទន្ទឹងរង់ចាំវ៉ាក់សាំងបង្ការជំងឺនេះ ប៉ុន្តែបង្ហាញពីមន្ទិលលើប្រភពនិងប្រសិទ្ធភាពវ៉ាក់សាំង។ ពួកគេក៏ព្រួយបារម្ភពីប្រតិកម្មផ្សេងៗ នៅពេលចាក់វ៉ាក់សាំងចូលក្នុងខ្លួនផងដែរ។ ជាអ្នករត់រម៉កកង់បីនៅរាជធានីភ្នំពេញ ជាង ១០ ឆ្នាំមកហើយ លោក ឃឹម វន អាយុ ៤៣ ឆ្នាំ មានប្រសាសន៍ថា ការមានវ៉ាក់សាំងបង្ការជំងឺកូវីដ១៩ សម្រាប់ចាក់ឲ្យពលរដ្ឋកម្ពុជាជារឿងល្អមួយ។ លោកប្រាប់ VOA ថា៖ «បើមានវ៉ាក់សាំងការពារទៅ ប្រជាជនយើងមានថ្នាំការពារ។ បើយើងអត់ថ្នាំការពារ យើងកាន់តែយ៉ាប់ៗទៅហើយ។ យើងមិនដឹងដោះស្រាយតាមផ្លូវណាទេ»។ នៅពេលនេះ លោកទាន់មិនដឹងថាវ៉ាក់សាំងដែលកម្ពុជានឹងយកមកចាក់នោះ មានប្រភពពីណានោះទេ។ ប៉ុន្តែលោកគិតថា វ៉ាក់សាំងមកពីបស្ចិមប្រទេស ដូចជាសហរដ្ឋអាមេរិក និងបណ្តាប្រទេសមួយចំនួននៅអឺរ៉ុប មានប្រសិទ្ធភាពខ្ពស់ ដោយសារប្រទេសទាំងនោះមានបច្ចេកវិទ្យាល្អ។ អ្នករត់រម៉កកង់បី ដែលចំណូលបានធ្លាក់ចុះដោយសារជំងឺកូវីដ១៩ នេះ បានបន្ថែមថា លោកក៏មានការព្រួយបារម្ភអំពីប្រតិកម្មផ្សេងៗដែលកើតឡើង ក្រោយចាក់វ៉ាក់សាំងនេះចូលក្នុងខ្លួន។ នេះនាំឲ្យលោកស្ទាក់ស្ទើរថា គួរចាក់វ៉ាក់សាំងបង្ការជំងឺនេះឬយ៉ាងណា។ លោកបញ្ជាក់ថា៖ «កាលណាយើងចាក់ហើយ យើងអត់ដឹង។ យើងព្រួយបារម្ភដែរ។ យើងអត់ឈឺអីទៅចាក់។ យើងចេះព្រួយបារម្ភហើយ។ បើខ្ញុំវិញស្រួលមិនស្រួល ប្រហែលមិនទៅចាក់ទេព្រោះមិនបានឈឺអីផង»។ កម្ពុជាបានប្រឈមនឹងការឆ្លងជំងឺកូវីដ១៩ ជាលក្ខណៈសហគមន៍លើកដំបូងបង្អស់ កាលពីថ្ងៃទី២៨ ខែវិច្ឆិកា ឆ្នាំ ២០២០ ដែលជាការឆ្លងនាំឲ្យពលរដ្ឋកាន់តែច្រើនព្រួយបារម្ភខ្លាំង។ ប៉ុន្តែកាលពីថ្ងៃអង្គារ ទី២៩ ខែធ្នូ លោកនាយករដ្ឋមន្ត្រី ហ៊ុន សែន មានប្រសាសន៍ថា ការឆ្លងនៅក្នុងសហគមន៍នេះបានបញ្ចប់ ដោយសារក្រសួងសុខាភិបាលរកមិនឃើញការឆ្លងបន្តទៀត។ លោក ហ៊ុន សែន ឲ្យដឹងទៀតថាប្រទេសកម្ពុជានឹងទិញវ៉ាក់សាំងជំងឺនេះ ដើម្បីចាក់ឲ្យប្រជាពលរដ្ឋ ដោយឥតគិតថ្លៃ ហើយការចាក់នោះធ្វើឡើងតាមគោលការណ៍ស្ម័គ្រចិត្ត។ លោក ហ៊ុន សែន បានថ្លែងបន្តថា លោកក៏បារម្ភពីការចាក់វ៉ាក់សាំងនោះ ហើយបណ្តាលឲ្យពលរដ្ឋស្លាប់ ដូច្នេះលោកថា វ៉ាក់សាំងត្រូវតែមានការទទួលស្គាល់ដោយអង្គការសុខភាពពិភពលោក។ លោកមានប្រសាសន៍ថា៖ «ព្រោះខ្ញុំអត់ត្រូវការយកជីវិតមនុស្ស ប្រជាជនកម្ពុជាណាម្នាក់ទៅធ្វើពិសោធន៍ថ្នាំឲ្យអ្នកណាទេ។ បើមិនទាន់មានការទទួលស្គាល់ជាក់លាក់ពីអង្គការសុខភាពពិភពលោក គឺមិនទិញទេ។ ត្រូវច្បាស់ជាមួយគ្នា»។ បើតាមលោក ហ៊ុន សែន រដ្ឋាភិបាលកម្ពុជាក៏អាចទិញវ៉ាក់សាំងពីប្រទេសចិន ប្រសិនបើមានការទទួលស្គាល់ពីអង្គការសុខភាពពិភពលោក ដោយសារប្រទេសចិននៅក្បែរកម្ពុជា ដូច្នេះងាយស្រួលក្នុងការដឹកជញ្ជូនឆាប់រហ័ស។ ពលរដ្ឋនៅភ្នំពេញ ដូចជាលោក ណៃ ចាន់ណា អាយុ ៤០ ឆ្នាំ ដែលជាកម្មករសំណង់ម្នាក់ បានស្វាគមន៍ចំពោះការមានវ៉ាក់សាំងនេះ ប៉ុន្តែលោកបារម្ភអំពីប្រតិកម្មពេលចាក់បញ្ចូលខ្លួន។ លោកប្រាប់ VOA ថា៖ «យើងដឹងថាខ្លាចឆ្លង។ យើងចេះតែថាចាក់ការពារប្រជាជន។ តែនៅពេលចាក់ទៅ ច្បាស់ថ្នាំហ្នឹងមិនសុទ្ធទៅ។ ហើយចេះតែយកមកពីណាចេះតែលក់ ហើយយកមកចាក់អីអញ្ចឹងទៅ និយាយរួមទៅ ហានិភ័យវាច្រើន»។ ចំណែកព្រះអង្គ លុន សុខហួច ដែលជាសាមណេរគង់នៅវត្តកោះនរាយណ៍ រាជធានីភ្នំពេញ ក៏បានបង្ហាញការគាំទ្រចំពោះការនាំចូលវ៉ាក់សាំង ដោយសារព្រះអង្គយល់ថា វ៉ាក់សាំងនេះនឹងជួយកាត់បន្ថយហានិភ័យនៃការរាតត្បាតជំងឺកូវីដ១៩ នៅក្នុងប្រទេស ក៏ដូចជារួមចំណែកក្នុងការលើកកម្ពស់សេដ្ឋកិច្ចជាតិឡើងវិញ។ យ៉ាងណាក្តី ព្រះអង្គ សុខហួច មានមន្ទិលចំពោះប្រភពវ៉ាក់សាំងដែលនឹងត្រូវនាំចូល។ ព្រះអង្គមានសង្ឃដីកាថា៖ «ឃើញអ្នកសារព័ត៌មានជាច្រើន គឺគាត់បង្ហោះពីការនាំចូលវ៉ាក់សាំង ប៉ុន្តែមិនបានបញ្ជាក់ថា វ៉ាក់សាំងដែលកម្ពុជាត្រូវនាំចូល គឺនាំចូលពីប្រទេសណាឲ្យពិតប្រាកដតែម្តងទេ»។ ព្រះអង្គបន្តថាវ៉ាក់សាំងពីបណ្តាប្រទេសនៅបស្ចិមលោកមានប្រសិទ្ធភាពខ្ពស់ជាងវ៉ាក់សាំងពីបណ្តាប្រទេសដទៃទៀត ដោយសារបទពិសោធន៍នៃការផលិតវ៉ាក់សាំងរបស់ពួកគេ។ ដូចប្រជាពលរដ្ឋដទៃទៀតដែរ ព្រះអង្គក៏មានការព្រួយបារម្ភខ្លះៗពីប្រតិកម្មនៃការចាក់វ៉ាក់សាំងនេះ។ ព្រះអង្គមានសង្ឃដីកាថា៖ «អាត្មាមានការព្រួយបារម្ភខ្លះដែរញោម។ ប៉ុន្តែប្រសិនបើយើងមិនសាកល្បង យើងក៏មិនដឹងដែរ។ ទីមួយប្រសិនបើវ៉ាក់សាំងហ្នឹងវាខ្លាំងលើសកម្លាំងយើង អាចថានឹងមានប្រតិកម្ម។ ប៉ុន្តែប្រសិនបើកម្លាំងយើង បើថាអាចទប់ស្កាត់ជាមួយនឹងវ៉ាក់សាំងនឹងបានជាមួយនឹងជំងឺហ្នឹងបានមានន័យថា ពេលយើងចាក់វ៉ាក់សាំងហ្នឹងគឺយើងល្អ»។ សារព័ត៌មានរបស់អាមេរិក New York Times នាពេលថ្មីៗនេះបានសម្ភាសអ្នកដែលចាក់វ៉ាក់សាំងបង្ការជំងឺកូវីដ១៩។ អ្នកខ្លះនិយាយថា ពួកគេមិនមានប្រតិកម្មឬរោគសញ្ញាណាមួយ ក្រោយចាក់វ៉ាក់សាំងនោះទេ។ រីឯអ្នកចាក់វ៉ាក់សាំងមួយចំនួនទៀតនិយាយថា ពួកគេមានរោគសញ្ញាមួយចំនួនដូចជាគ្រុនក្តៅអស់កម្លាំង ឈឺក្បាលនិងរោគសញ្ញាផ្សេងទៀត។ កាលពីពាក់កណ្តាលខែធ្នូ លោកនាយករដ្ឋមន្ត្រី ហ៊ុន សែន បានប្រកាសថា ថវិការដ្ឋត្រូវបានបម្រុងទុកត្រៀមទិញវ៉ាក់សាំងដំបូងចំនួន ១ លានដូស សម្រាប់ចាក់មនុស្ស ៥០ ម៉ឺននាក់ ដែលក្នុងម្នាក់ត្រូវចាក់ ២ ដូស(ពីរដង)។ លោកបានផ្ដល់ឱវាទដល់មន្ត្រីក្រោមបង្គាប់ឲ្យពិចារណាផ្ដល់អាទិភាពវ៉ាក់សាំងដល់អ្នកបម្រើការនៅជួរមុខ រួមមានក្រុមគ្រូពេទ្យ គ្រូបង្រៀន កងកម្លាំងប្រដាប់អាវុធ និងមន្ត្រីតុលាការ។ បើតាមលោក ហ៊ុន សែន កម្ពុជានឹងពឹងផ្អែកលើយន្តការកូវ៉ាក់ (Covax) ដើម្បីទិញវ៉ាក់សាំងចាក់ឲ្យពលរដ្ឋកម្ពុជា។ កូវ៉ាក់គឺជាមជ្ឈមណ្ឌលនៃក្រុមអ្នកស្រាវជ្រាវរកការផលិតនិងអភិវឌ្ឍមធ្យោបាយធ្វើតេស្តនិងបង្កើតឲ្យមានភាព ដែលអាចទទួលបានដោយសមធម៌នូវការព្យាបាលជំងឺកូវីដ១៩ និងវ៉ាក់សាំងប្រឆាំងនឹងជំងឺនេះ។ កូវ៉ាក់បានសន្យាថា នឹងផ្តល់វ៉ាក់សាំងឲ្យកម្ពុជា ២០ ភាគរយនៃប្រជាជនសរុបជាង ១៦ លាននាក់។ បើតាមលោកនាយករដ្ឋមន្រ្តី ហ៊ុន សែន ប្រទេសដែលបានផលិតវ៉ាក់សាំងនិងដាក់ឲ្យប្រើប្រាស់វ៉ាក់សាំងទាំងនោះ រួមមានចិន រុស្សីសហរដ្ឋអាមេរិក អង់គ្លេស និងអាល្លឺម៉ង់ជាដើម។ អង្គការសុខភាពពិភពលោកបានបង្ហើបឲ្យដឹងកាលពីដើមខែធ្នូផងដែរថា វ៉ាក់សាំងទំនងមកដល់កម្ពុជាដំបូងនៅខែមីនា ឆ្នាំ ២០២១ ខាងមុខ។ ក៏ប៉ុន្តែអង្គការអន្តរជាតិនេះ មិនបានបញ្ជាក់ពីប្រភពនៃវ៉ាក់សាំងថាផលិតចេញពីប្រទេសណាទេ។ អ្នកនាំពាក្យក្រសួងសុខាភិបាលកម្ពុជាលោកស្រី ឱ វណ្ណឌីន ប្រាប់ VOA កាលពីថ្ងៃទី២៥ ខែធ្នូថា ក្រសួងសុខាភិបាលរង់ចាំលទ្ធផលវាយតម្លៃរបស់អង្គការសុខភាពពិភពលោក និងមជ្ឈមណ្ឌលកូវ៉ាក់ចំពោះវ៉ាក់សាំងបង្ការជំងឺកូវីដ១៩។ កំពុងអង្គុយលេងជាមួយចៅប្រុសនៅមាត់ទន្លេ អ្នកស្រី អ៊ីង លីហួង អាយុ ៦៣ ឆ្នាំ លើកឡើងថា អ្នកស្រីសប្បាយចិត្តនៅពេលដឹងថា មានវ៉ាក់សាំងការពារជំងឺកូវីដ១៩។ ខណៈពេលមិនដឹងប្រភពច្បាស់របស់វ៉ាក់សាំង អ្នកស្រីក៏បានការបង្ហាញទំនុកចិត្តខ្លះលើរដ្ឋាភិបាលលើការបញ្ជាទិញវ៉ាក់សាំងនេះ។ អ្នកស្រីបញ្ជាក់ថា៖ «ប្រហែលលោកគ្រូពេទ្យ ឬរដ្ឋាភិបាលហ្នឹងគាត់យល់ច្បាស់ហើយ បានយកវ៉ាក់សាំងមកចាក់ការពារ»៕

2020-12-31T07:00:00+07:00

khmer.voanews.com

https://khmer.voanews.com/a/as-cambodia-awaits-vaccine-arrival-some-citizens-concerned-over-origin-and-effectiveness/5719847.html

1c43ecc6-6b59-4ab5-953e-7971e8140f9c

លោកជំទាវ ឱ វណ្ឌឌីន ឧបត្ថម្ភម៉ាស និងសម្ភារសម្រាប់ការពារទប់ស្កាត់ជំងឺកូវីដ-១៩ ដល់អង្គភាពព័ត៌មាន Fresh News

លោកជំទាវ ឱ វណ្ណឌីន រដ្ឋលេខាធិការ និងជាអ្នកនាំពាក្យនៃក្រសួងសុខាភិបាលកម្ពុជា នៅថ្ងៃទី៣០ ខែធ្នូ ឆ្នាំ២០២០នេះ បានឧបត្ថ ម្ភ ម៉ាស និងសម្ភារសម្រាប់ការពារទប់ស្កាត់ជំងឺកូវីដ-១៩ ក្នុងឱកាសអញ្ជើញទស្សនកិច្ចនៅទីស្នាក់ការកណ្តាលថ្មីរបស់អង្គភាពព័ត៌មាន Fresh News ស្ថិតនៅតាមបណ្តោយផ្លូវ៥៩៨ សង្កាត់ច្រាំងចម្រេះ២ ខណ្ឌឫស្សីកែវ រាជធានីភ្នំពេញ។ ម៉ាស២កេស (១កេស ៥០ប្រអប់), ជែលលាងដៃ, អាល់កុល ១ពីដុង (៣០លីត្រ) និងប្រដាប់វាស់កំដៅ (ចំនួន៣) ជូនអង្គភាពព័ត៌មាន Fresh News សម្រាប់ប្រើប្រាស់ ក៏ដូចជាការជូនកាដូអបអរទីស្នាក់ការថ្មី។ ដំណើរអញ្ជើញទស្សនកិច្ចរបស់លោកជំទាវ ឱ វណ្ណឌីន នៅទីស្នាក់ការកណ្តាលថ្មីអង្គភាពព័ត៌មាន Fresh News ដើម្បីជាការអបអរសាទរ និងស្វែងយល់ពីដំណើរការអង្គភាពព័ត៌មានមួយនេះ។ វត្តមានរបស់លោកស្រីរដ្ឋលេខាធិការ ត្រូវបានស្វាគមន៍យ៉ាងកក់ក្តៅពីលោក លឹម ជាវុត្ថា ស្ថាបនិក និងជានាយកប្រតិបត្តិអង្គភាពព័ត៌មាន Fresh News និងថ្នាក់ដឹកនាំ ព្រមទាំងបុគ្គលិកនៅទីស្នាក់ការកណ្តាល។ លោកជំទាវ ឱ វណ្ណឌីន បានថ្លែងថា ។ ជាមួយគ្នានោះ លោកជំទាវ ឱ វណ្ណឌីន ក៏បានជូនពរលោក លឹម ជាវុត្ថា ថ្នាក់ដឹកនាំ និងបុគ្គលិកអង្គភាពព័ត៌មាន Fresh News ទាំងអស់ក្នុងឱកាសចូលឆ្នាំសកល មានសុខភាពល្អ ហើយក៏ជូនឲ្យអង្គភាពព័ត៌មាន Fresh News បន្តឈរជើងរឹងមាំ និងទទួលបានប្រជាប្រិយភាពកាន់តែខ្លាំងលើសមរភូមិព័ត៌មាន។ ជាការឆ្លើយតប លោក លឹម ជាវុត្ថា បានថ្លែងអំណរគុណយ៉ាងជ្រាលជ្រៅចំពោះលោកជំទាវ ដែលតែងតែផ្ដល់ជូនព័ត៌មានលម្អិតលើវិស័យសុខាភិបាល ជាពិសេសអំពីជំងឺកូវីដ-១៩កន្លងមកនេះ ។លើសពីនោះ បានបន្ដជួយផ្ដល់នូវសម្ភារប្រើប្រាស់ សម្រាប់ការពារទប់ស្កាត់ជំងឺកូវីដ-១៩ ជូនអង្គភាពព័ត៌មាន Fresh News កន្លងមកនេះ។ ទន្ទឹមនឹងនោះ លោក លឹម ជាវុត្ថា បានបង្ហាញក្តីរីករាយ និងគោរពអរគុណយ៉ាងអនេកចំពោះលោកជំទាវ ដែលបានអញ្ជើញបំពេញទស្សនកិច្ច និងបានផ្តល់ការណែនាំមួយចំនួនដើម្បីពង្រឹងការងារព័ត៌មាន៕

2020-12-30T22:14:00+07:00

freshnewsasia.com

https://m.freshnewsasia.com/index.php/en/localnews/181991-2020-12-30-08-14-25.html

24469c25-9fb9-4a56-9de5-6417df27a54a

សហរដ្ឋអាមេរិក៖ សមាជិកសភាជាប់ឆ្នោតលោក Luke Letlow «ស្លាប់ដោយសារជំងឺកូវីដ-១៩» (Video inside)

សមាជិកសភាជាប់ឆ្នោតមួយរូប នៃគណបក្សសាធារណរដ្ឋ មកពីរដ្ឋល្វីសស្យាណា (Louisiana) គឺលោក លូក ឡេតឡូ (Luke Letlow) បានបាត់បង់ជីវិតហើយក្រោយឆ្លង COVID-19 ហើយលោកក៏បានក្លាយជា សមាជិកសភាអាមេរិកដំបូងគេបំផុត ដែលបានបាត់បង់ជីវិត ដោយសារជំងឺរាតត្បាតសកលនេះផងដែរ។ នេះបើតាមការចេញផ្សាយ ដោយសារព័ត៌មាន CNA នាព្រឹកថ្ងៃពុធ ទី៣០ ខែធ្នូ ឆ្នាំ២០២០។ លោក Luke Letlow អាយុ ៤១ឆ្នាំបានជាប់ឆ្នោតជា សមាជិកសភាអាមេរិក ប្រចាំនៅរដ្ឋ Louisiana និងបានគ្រោងស្បថឡើងកាន់តំណែងជាផ្លូវការ នៅថ្ងៃអាទិត្យសប្តាហ៍នេះ ប៉ុន្តែជាអកុសលលោកបានបាត់បង់ជីវិតទៅហើយ។ លោក Luke Letlow បានប្រកាសថា ខ្លួនលោកឆ្លងជំងឺ COVID-19 កាលពីថ្ងៃទី១៨ ខែធ្នូ ហើយក៏ចាប់ផ្តើមស្ថិតនៅដាច់ដោយឡែក ក្នុងផ្ទះលោកផ្ទាល់ ប៉ុន្តែរយៈពេល ០៣ថ្ងៃក្រោយមក លោកត្រូវបានបញ្ជូនទៅកាន់មន្ទីរពេទ្យ ដោយសារតែអការៈធ្ងន់ធ្ងរ។ គួរបញ្ជាក់ថាលោក Luke Letlow បានលាចាកលោក ដោយបន្សល់ទុកភរិយា និងកូនចំនួនពីរនាក់។ ជុំវិញការស្លាប់ដំបូងនៃ សមាជិកសភាអាមេរិកដោយសារជំងឺ COVID-19 នេះ អភិបាលរដ្ឋ Louisiana លោក ចន ប៊ែល អ៊ែដវើដស៍ (John Bel Edwards) ក៏បានសម្តែងនូវការសោកស្តាយជាពន់ពេល និងចូលរួមរំលែកទុក្ខ ចំពោះក្រុមគ្រួសារលោក Luke ផងដែរ៕

2020-12-30T18:29:00+07:00

freshnewsasia.com

https://m.freshnewsasia.com/index.php/en/internationalnews/181926-2020-12-30-04-29-51.html

b74919f6-0ebe-4754-9a36-6f94ade80ef7

BREAKING: សហរដ្ឋអាមេរិក៖ អ្នកជំងឺរហូតដល់ ៣,៣៩៨នាក់ស្លាប់ និងមនុស្សជិត ២០ម៉ឺននាក់ទៀតឆ្លងកូវីដ-១៩ ក្នុងពេលតែ១ថ្ងៃ!

នៅក្នុងរយៈពេល ២៤ម៉ោងកន្លងទៅនេះ មនុស្សសរុប ១៩៤,៨៦០នាក់ទៀតបានឆ្លង COVID-19 ខណៈអ្នកជំងឺ ៣,៣៩៨នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃពុធ ទី៣០ ខែធ្នូ ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ១៩,៩៧៧,៧០៤ករណី ក្នុងនោះមាន អ្នកស្លាប់សរុបចំនួន ៣៤៦,៥៧៩នាក់ និងជាសះស្បើយឡើងសរុបចំនួន ១១,៨៤៤,៤៧២នាក់។ គួរបញ្ជាក់ថា សហរដ្ឋអាមេរិក នៅថ្ងៃអង្គារសប្ដាហ៍នេះ (ពេលវេលានៅវ៉ាស៊ីនតោន) បានប្រកាសពីការរកឃើញនូវករណីឆ្លងវីរុស COVID-19 ទម្រង់ថ្មីលើកដំបូងបំផុត លើបុរសម្នាក់រស់នៅក្នុងរដ្ឋខូឡូរ៉ាដូ (Colorado) ហើយអាជ្ញាធរកំពុងតាមដានយ៉ាងយកចិត្តទុកដាក់ ដើម្បីស្វែងរកអ្នកដែលធ្លាប់មានទំនាក់ទំនងដោយផ្ទាល់ ជាមួយបុរសរូបនេះ។ លោក ចូ បៃដិន ដែលនឹងត្រូវស្បថឡើងកាន់តំណែងប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ក៏ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម៕

2020-12-30T17:21:00+07:00

freshnewsasia.com

https://m.freshnewsasia.com/index.php/en/internationalnews/181908-2020-12-30-03-21-14.html

7f1a41d7-8f92-4803-8868-a08c8135e823

ក្នុងឱកាស ឆ្លងឆ្នាំសកល ! ក្រសួងទេសចរណ៍ ណែនាំ មន្ទីរទេសចរណ៍រាជធានី-ខេត្ត ត្រូវបន្ដអនុវត្ត ឲ្យម៉ឺងម៉ាត់ នូវវិធានការទប់ ស្កាត់ជំងឺកូវីដ-១៩

ភ្នំពេញ ៖ នាឱកាសឆ្លងឆ្នាំសកល ២០២០ ឆ្លងចូល ២០២១ ក្រសួងទេសចរណ៍ បានធ្វើការណែនាំដល់មន្ទីរទេសចរណ៍ រាជធានី-ខេត្តបន្តអនុវត្តឲ្យបានយ៉ាងខ្ជាប់ខ្ជួន និងម៉ឺងម៉ាត់នូវវិធានការក្រសួងសុខាភិបាល និងវិធានសុវត្ថិភាពទេស ចរណ៍ ដើម្បីទប់ស្កាត់ការរីករាលដាលជំងឺកូវីដ-១៩។ យោងតាមសារាចរណែនាំរបស់ ក្រសួងទេចរណ៍ នៅថ្ងៃទី២៩ ខែធ្នូ ឆ្នាំ២០២០ បានឲ្យដឹងថា ដើម្បីត្រៀមលក្ខណៈ ស្វាគមន៍ភ្ញៀវទេសចរ នាឱកាសឆ្លងឆ្នាំសកល ២០២០ ឆ្លងចូល ២០២១ និងស្របពេលព្រឹត្តិការណ៍សហគមន៍ ២៨ វិច្ឆិកា ត្រូវបានបិទបញ្ចប់ក្រសួងទេសចរណ៍ បានធ្វើការណែនាំដល់មន្ទីរទេសចរណ៍រាជធានី-ខេត្ត ដូចខាងក្រោម ៖ ទី១-បន្តជំរុញការអនុវត្តឲ្យបានយ៉ាងខ្ជាប់ខ្ជួន និងម៉ឺងម៉ាត់នូវវិធានការទាំងឡាយដែលបានដាក់ចេញដោយ ក្រសួងសុខាភិបាល និងវិធានសុវត្ថិភាពទេសចរណ៍របស់ក្រសួងទេសចរណ៍ ក្នុងការទប់ស្កាត់ការរីករាលដាលជំងឺកូវីដ-១៩ ពិសេសការត្រួតពិនិត្យកម្តៅ ពាក់ម៉ាស លាងដៃ និងបាញ់អាកុលសម្លាប់មេរោគ ឲ្យបានជាប្រចាំនៅគ្រប់គោល ដៅទេសចរណ៍ទាំងអស់។ ទី២-បង្កើនការគ្រប់គ្រងគ្រប់គោលដៅទេសចរណ៍ទាំងអស់ឲ្យបានល្អប្រសើរ ពិសេសការកំណត់សមត្ថភាពផ្ទុកអតិបរមា(Carrying Capacity)។ រាល់ការជួបជុំជាក្រុមនៅតាមកន្លែងលំហែកម្សាន្ត ឬនៅក្នុងភោជនីយដ្ឋាន ត្រូវរក្សាគម្លាតសុវត្ថិភាពឲ្យបានត្រឹមត្រូវ (យ៉ាងតិច ១ ម៉ែត្រកន្លះពីគ្នា) និងត្រូវកត់ត្រាព័ត៌មានភ្ញៀវទេសចរឲ្យបានហ្មត់ចត់ (ឈ្មោះ លេខទូរស័ព្ទ និងអាសយដ្ឋាន)។ ទី៣-បន្តសហការជាមួយរដ្ឋបាលរាជធានី-ខេត្ត ក្នុងការពង្រឹងគុណភាពសេវាទេសចរណ៍ ថែរក្សាអនាម័យបរិស្ថាន និងរក្សាតម្លៃផលិតផលឲ្យបានសមរម្យ។ និងទី៤-បន្តចុះតាមគោលដៅទេសចរណ៍សំខាន់ៗ ដើម្បីបញ្ជ្រាបការយល់ដឹងជាសាធារណៈដល់ភ្ញៀវទេសចរ និងប្រជាពលរដ្ឋអំពីហានិភ័យ និងវិធានការទប់ស្កាត់ការរីករាលដាលនៃជំងឺកូវីដ-១៩៕

2020-12-30T14:42:00+07:00

dap-news.com

https://dap-news.com/national/2020/12/30/108581/

7ecf9606-41aa-4379-9809-f8fc5f313319

ថ្ងៃទី២៩ ធ្នូ មិនមានករណី វិជ្ជមានវីរុស កូវីដ-១៩ ថ្មី និងមានអ្នក ជាសះស្បេីយចំនួន ១នាក់

No Content

2020-12-30T14:34:00+07:00

dap-news.com

https://dap-news.com/national/2020/12/30/108575/

944610b1-b9db-4d80-b0cd-edfa02e80ad1

TOP NEWS: ក្រសួងសុខាភិបាលបន្តប្រកាសថា មិនមានរកឃើញករណីឆ្លងជំងឺកូវីដ១៩ ថ្មីនោះទេ ខណៈអ្នកជំងឺមា្នក់បានជាសះស្បើយ (Video inside)

ក្រសួងសុខាភិបាល នៅព្រឹកថ្ងៃទី៣០ ខែធ្នូ ឆ្នាំ២០២០នេះ បានចេញសេចក្តីប្រកាសព័ត៌មានបញ្ជាក់ពីការមិនមានរកឃើញអ្នកឆ្លងជំងឺកូវីដ១៩ ថ្មីនោះទេ ខណៈអ្នកជំងឺម្នាក់ទៀតបានជាសះស្បើយ ត្រូវបានអនុញ្ញាតឲ្យចេញពីមន្ទីរពេទ្យ។ អ្នកជាសះស្បើយគឺជាបុរសជនជាតិខ្មែរ អាយុ៣៧ឆ្នាំ ស្នាក់នៅសង្កាត់បឹងកក់២ ខណ្ឌទួលគោក រាជធានីភ្នំពេញ បានទៅហាង Zando សាខាបឹងកេងកង កាលពីយប់ថ្ងៃទី២៨ ខែវិច្ឆិកា ឆ្នាំ២០២០ ត្រូវបានជាសះស្បើយ និងត្រូវបានអនុញ្ញាតឲ្យចេញពី មន្ទីរពេទ្យមិត្តភាពខ្មែរ-សូវៀត។ សូមជម្រាបថា គិតត្រឹមម៉ោង៧៖០០នាទីព្រឹកថ្ងៃទី៣០ ខែធ្នូ ឆ្នាំ២០២០នេះ កម្ពុជារកឃើញអ្នកឆ្លងជំងឺកូវីដ១៩ សរុបចំនួន៣៦៤នាក់ ក្នុងនោះអ្នកព្យាបាលជាសះស្បើយ ចំនួន៣៦១នាក់ និងអ្នកជំងឺ៣នាក់កំពុងសម្រាកព្យាបាលនៅមន្ទីរពេទ្យ។ សម្រាប់អ្នកជាប់ពាក់ព័ន្ធព្រឹត្តិការណ៍ «សហគមន៍២៨វិច្ឆិកា» វិញ រកឃើញវិជ្ជមានចំនួន ៤១នាក់ ក្នុងនោះបានជាសះស្បើយ៣៩នាក់ និង២នាក់ទៀតកំពុងសម្រាកនៅមន្ទីរពេទ្យ៕

2020-12-30T14:08:00+07:00

freshnewsasia.com

https://m.freshnewsasia.com/index.php/en/localnews/181870-2020-12-30-00-08-16.html

d83c3c6c-bc68-45ae-a5d1-8264b71b8652

ទូតខ្មែរនៅមីយ៉ាន់ម៉ា អំពាវនាវឱ្យប្រជាពលរដ្ឋ បន្តប្រុងប្រយ័ត្នជាប់ជានិច្ចចំពោះជំងឺកូវីដ-១៩

ទូតកម្ពុជាប្រចាំសាធារណរដ្ឋសហភាពមីយ៉ាន់ម៉ា បានចេញសេចក្ដី អំពាវនាវឱ្យប្រជាពលរដ្ឋខ្មែរ ដែលរស់នៅក្នុងប្រទេសនេះ បន្តប្រុងប្រយ័ត្នជាប់ជានិច្ចចំពោះជំងឺកូវីដ-១៩។ ឯកអគ្គរាជទូតកម្ពុជាប្រចាំសាធារណរដ្ឋសហភាពមីយ៉ាន់ម៉ា បានអំពាវនាវដល់ព្រះសង្ឃ ដូនជី និងបងប្អូនសហគមន៍ខ្មែរ ទាំងអស់ ដែលកំពុងគង់សិក្សានិងរស់នៅក្នុងប្រទេសមីយ៉ាន់ម៉ា សូមបន្តការប្រុងប្រយ័ត្នខ្ពស់ជាប់ជានិច្ច និងចូលរួមអនុវត្ត វិធានការនានារបស់ក្រសួងសុខាភិបាលនិងកីឡា ក៏ដូចជា សេចក្តីណែនាំរបស់អាជ្ញាធរមូលដ្ឋានរបស់ប្រទេសមីយ៉ាន់ម៉ា ដែលមានស្រាប់ ពាក់ព័ន្ធនឹងការបង្ការ និងគ្រប់គ្រងការរីករាលដាលនៃជំងឺកូវីដ-១៩ ជាពិសេស នៅក្នុងអំឡុងពេលនៃការ មកដល់នៃរដូវរងានាចុងឆ្នាំ២០២០ និងដើម ឆ្នាំ២០២១ ខាងមុនេះ ។ យោងតាមសេចក្តីជូនដំណឹងរបស់ស្ថានឯកអគ្គរាជទូតកម្ពុជាប្រចាំសាធារណរដ្ឋសហភាពមីយ៉ាន់ម៉ា បញ្ជាក់ថា ទោះបី អត្រានៃអ្នកឆ្លងនៅប្រទេសមីយ៉ាន់ម៉ាមានការធ្លាក់ចុះក៏ពិតមែន ប៉ុន្តែស្ថានការណ៍ ទូទៅនៃជំងឺកូវីដ-១៩នៅលើពិភពលោក នៅតែមានលក្ខណៈផុយស្រួយ និងមិនទាន់ប្រាកដប្រជានៅឡើយទេ ដែលហានិភ័យនៃការឆ្លងរីករាលដាល ខ្ពស់អាចកើតមានឡើងវិញគ្រប់ពេលវេលា និងឆាប់រហ័សបំផុត។ ដូច្នេះ សូម ព្រះសង្ឃ ដូនជី និងបងប្អូនសហគមន៍ខ្មែរទាំងអស់ នៅក្នុងប្រទេសមីយ៉ាន់ម៉ា ត្រូវតែបន្តការប្រុងប្រយ័ត្នខ្ពស់ជាប់ជានិច្ច ដើម្បីចៀសវាងការឆ្លងជាយថាហេតុ។ ប្រភពដដែលបញ្ជាក់ថា ក្នុងករណីមានកិច្ចការបន្ទាន់ផ្សេងៗ សូមធ្វើទំនាក់ទំនងមកលោក ម៉ៅ ដារ៉េត លេខាធិការទី១ របស់ស្ថានឯកអគ្គរាជទូតតាមលេខទូរសព្ទ +959 445 399 399 ៕

2020-12-30T10:31:29+07:00

kbnnews.com

https://kbn.news/archives/198201

ad49a37f-d91a-4e62-bc65-b53fd05b0349

ប្រទេសចំនួន៣ នៅតំបន់អាស៊ានមិនមានករណីឆ្លងថ្មី ខណៈ៧ប្រទេសទៀត ឆ្លងជាង១១ ០០០នាក់

បរទេស៖ បើគិតរយៈពេល២៤ម៉ោងកន្លងមកនេះ ប្រទេសចំនួន៣នៅក្នុងតំបន់អាស៊ាន មិនមានករណីឆ្លងថ្មី និងស្លាប់ថ្មី ប៉ុន្ដែប្រទេសចំនួន៧ផ្សេងទៀត នៅក្នុងតំបន់នេះ មានករណីឆ្លងថ្មី ចំនួន ១១ ៥០៤នាក់ និងស្លាប់ថ្មី ៣១១នាក់ ធ្វើឲ្យតួលេខអ្នកឆ្លងសរុប នៅក្នុងតំបន់អាស៊ានកើនដល់ 1 497 409នាក់ ស្លាប់ 34 087នាក់ ជាសះស្បើយ 1 292 245នាក់ អ្នកកំពុងសម្រាកព្យាបាល ចំនួន 171 077នាក់ និងអ្នកឈឺធ្ងន់ 826នាក់។ នេះបើតាមការចេញផ្សាយរបស់ Worldometer កាលពីព្រឹក ថ្ងៃទី៣០ ខែធ្នូ ឆ្នាំ២០២០។ ឥណ្ឌូនេស៊ី ក្លាយជាប្រទេស មានអ្នកឆ្លង និងស្លាប់ដោយសារកូវីដ-១៩ ច្រើនជាងគេបំផុត នៅក្នុងតំបន់អាស៊ាន។ ប្រទេសនេះមានអ្នកឆ្លងសរុប 727 122នាក់ (ឆ្លងថ្មី 7 903នាក់) ស្លាប់ 21 703នាក់ (ករណីស្លាប់ថ្មី 251នាក់) និងជាសះស្បើយ 596 783នាក់។ ហ្វីលីពីន ជាប្រទេសមានអ្នកឆ្លង និងស្លាប់ច្រើន នៅក្នុងតំបន់ បន្ទាប់ពីប្រទេសឥណ្ឌូនេស៊ី។ ប្រទេសនេះ មានអ្នកឆ្លងសរុប ៤៧១ ៤២៦នាក់ (ឆ្លងថ្មី៨៨៦នាក់) ស្លាប់ ៩ ១៦២នាក់ (ស្លាប់ថ្មី៣៨នាក់) និងជាសះស្បើយ ៤៣៩ ០១៦នាក់។ មីយ៉ាន់ម៉ា (ភូមា) ជាប្រទេសមានអ្នកឆ្លងកូវីដ-១៩ក្រោយគេ នៅក្នុងតំបន់អាស៊ាន ប៉ុន្ដែប្រទេសនេះ មានសន្ទុះ នៃការឆ្លងច្រើន។ រហូតមកដល់ពេលនេះ ប្រទេសនេះ មានអ្នកឆ្លង ១២៣ ១៥៣នាក់ (ឆ្លងថ្មី៦១៩នាក់) ស្លាប់ ២ ៦៣៧នាក់ (ស្លាប់ថ្មី១៩នាក់) និងជាសះស្បើយ ១០៥ ២៧៩នាក់។ ម៉ាឡេស៊ី មានអ្នកឆ្លង ១០៨ ៦១៥នាក់ (ឆ្លងថ្មី១ ៩២៥នាក់) ស្លាប់ ៤៥៧នាក់ (ស្លាប់ថ្មី២នាក់) និងជាសះស្បើយ ៨៦ ៧១៥នាក់។ សិង្ហបុរី មានអ្នកឆ្លងសរុប ៥៨ ៥៤២នាក់ (ឆ្លងថ្មី ១៣នាក់) ស្លាប់២៩នាក់ (មិនមានករណីស្លាប់ថ្មី) និងជាសះស្បើយ ៥៨ ៤០០នាក់។ ថៃ មានអ្នកឆ្លងសរុប ៦ ៤៤០នាក់ (ឆ្លងថ្មី១៥៥នាក់) ស្លាប់៦១នាក់ (ស្លាប់ថ្មីម្នាក់) និងជាសះស្បើយ ៤ ១៨៤នាក់។ វៀតណាម មានអ្នកឆ្លងសរុប ១ ៤៥៤នាក់ (ឆ្លងថ្មី៣នាក់) ស្លាប់៣៥នាក់ (មិនមានករណីស្លាប់ថ្មី) និងជាសះស្បើយ ១ ៣១៩នាក់។ កម្ពុជា មានអ្នកឆ្លងសរុប ៣៦៤នាក់ មិនមានករណីស្លាប់ តែមានអ្នកជាសះស្បើយ ៣៦១នាក់។ រីឯប៊្រុយណេ មានអ្នកឆ្លង ១៥២នាក់ ស្លាប់៣នាក់ និងជាសះស្បើយ ១៤៩នាក់។ ចំណែកប្រទេសឡាវ មានអ្នកឆ្លង៤១នាក់ មិនមានករណីស្លាប់ តែមានអ្នកជាសះស្បើយ៤០នាក់៕

2020-12-30T10:01:47+07:00

kbnnews.com

https://kbn.news/archives/198189

a6b51372-28c0-42a4-8345-78d690e6a2ed

អ្វីទៅជាជំងឺតេតាណូស?

តេតាណូស (Tétanos) គឺជាជំងឺមួយកើតឡើងដោយសារជាតិពុលរបស់ Bactérie Clostridium tetani ទៅភ្ជាប់កោសិកាប្រព័ន្ធប្រសាទ ហើយបណ្តាលឲ្យមានការកន្ត្រាក់សាច់ដុំ ចាប់ផ្ដើមដំបូងនៅលើសាច់ដុំផ្ទៃមុខ សាច់ដុំក។ ក្នុងនោះ បណ្តាលឲ្យមានការឈឺចាប់ ពិបាកហារមាត់ ពិបាកលេបទឹកមាត់ និងចំណីអាហារ ដែលតែងតែចូលមកផ្នែកសង្គ្រោះបន្ទាន់ នៃមន្ទីរពេទ្យកាល់ម៉ែតយើងជាញឹកញាប់។ ជំងឺតេតាណូស អាចកើតឡើងចំពោះមនុស្សយើងគ្រប់វ័យ និងទៅលើសត្វពាហនៈផងដែរ។ តែបើកើតលើកូនក្មេងទើបនឹងកើត យើងច្រើនហៅថាជំងឺស្កន្ទជាន់ ដោយសារមិនបានការចាក់ថ្នាំបង្ការ ឬចាក់មិនបានគ្រប់គ្រាន់(Vaccination incomplète) ឬមិនបានចាក់ រំលឹកឡើងវិញ(Absence de rappel) និងការខ្វះអនាម័យធ្វើឲ្យជំងឺតេតាណូសកើតមានឡើងជាញឹកញាប់ ហើយធ្ងន់ធ្ងរ ដែលបណ្តាលឲ្យអ្នកជំងឺស្លាប់។ មេរោគ នៃជំងឺតេតាណូសឈ្មោះក្លូសទ្រីឌីយ្យូមតេតានី (Clostridium tetani ou Bacillus tetani ou Bacille de Nicolaïer) គឺជាបាក់ស៊ីក្រាំបូក មានចលនារស់នៅដោយមិនត្រូវការខ្យល់អុកស៊ីហ្សែន។ មេរោគតេតាណូសរស់នៅក្នុងដី ក្នុងលាមកសត្វរស់នៅក្នុងប្រដាប់រំលាយអាហាររបស់មនុស្ស និង សត្វពាហនៈដែលស៊ីស្មៅជាអាហារ។ មេរោគតេតាណូសមានទ្រង់ទ្រាយពីរ ៖ – ទី១រូបរាងជាបាក់ស៊ី (forme végétative) ដែលយើងអាចសម្លាប់ពួកវាបានដោយសារថ្នាំផ្សះ ដោយ សារកម្ដៅ ដោយសារថ្នាំសម្លាប់មេរោគជាពីសេសពពួកអាល់កាឡាំង។ – ទី២រូបរាងជាស្ព័រ (forme sporulée ) ដែលរស់នៅបានយូរឆ្នាំដែលធន់នឹងកម្ដៅ និងទឹកថ្នាំសម្លាប់ មេ រោគ។ មេរោគតេតាណូសបញ្ចេញជាតិពុលពីរយ៉ាងទៅលើប្រព័ន្ធប្រសាទ គឺ Tétanospasmine ធ្វើដំណើរតាមចរន្តឈាម និងទឹករងៃ រួចទៅភ្ជាប់នឹងកោសិកាប្រព័ន្ធប្រសាទ រីឯTétanolysine ជួយសម្រួល ការកើនឡើង នៃមេរោគតេតាណូស។ មេរោគ នៃជំងឺតេតាណូសចូលមកក្នុងខ្លួនមនុស្សយើងតាមរយៈរបួស ដំបៅ សត្វខាំ។ ទោះបីរបួសនោះតិចតួចក្តី។ ចាប់តាំងពីពេលមេរោគតេតាណូសចូលក្នុងខ្លួនយើងតាមរយៈមុខរបួសដោយប្រការណាមួយ រហូត ដល់ចេញរោគសញ្ញាតេតាណូសមានរយៈពេលជាមធ្យមប្រហែលពី១០ថ្ងៃ ទៅ១៥ថ្ងៃ។ តែរោគសញ្ញា អាចនឹងកើតឡើងពីរយៈពេលតិចជាង២៤ម៉ោង ដល់២១ថ្ងៃ។ កាលណារោគសញ្ញាកាន់តែឆាប់កើតឡើង ជំងឺតេតាណូស កាន់តែធ្ងន់ធ្ងរ។ – ការកន្ទ្រាក់សាច់ដុំនៅលើផ្ទៃមុខធ្វើឲ្យ ៖ ពិបាកហារមាត់((Trismus) មុខដូចស្វាសើច (rire sadonique) ពិបាកលេបទឹកមាត់ ឬចំណីអាហារ និងធ្វើឲ្យឈ្លក់(Dysphagie avec risque de fausse route)។ – ការកន្ទ្រាក់សាច់ដុំ និងសាច់ដុំខ្នងធ្វើឲ្យ ៖ ក្បាលទាញមកក្រោយឆ្អឹងខ្នងកោង ផតមកមុខ (opisthotonos)។ – ការកន្ទ្រាក់សាច់ដុំនៅអវយវៈលើធ្វើឲ្យដៃបត់ចូលហើយរឹង។ – ការកន្ទ្រាក់សាច់ដុំនៅអវយវៈក្រោម ធ្វើឲ្យជើងលាតសន្ធឹងត្រង់ហើយរឹង។ – ការកន្ទ្រាក់សាច់ដុំទ្រូង និងសន្ទះទ្រូង ធ្វើឲ្យអ្នកជំងឺពិបាកដកដង្ហើម។ – រោគសញ្ញាផ្សេងទៀតមានឡើងឈាម បេះដូងដើរញាប់ បែកញើសខ្លាំង ក្តៅខ្លួន។ ក្នុងករណី ធ្ងន់ធ្ងរខ្លាំង បេះដូងដើរយឺត និងសម្ពាធឈាមចុះ។ – មានការកន្ទ្រាក់សាច់ដុំជាប់ និងមានការឈឺចាប់ខ្លាំង។ ការកន្ទ្រាក់សាច់ដុំនេះខ្លាំងឡើងៗ នៅពេលលឺសំឡេង ពេលត្រូវពន្លឺ ឬនៅពេលគ្រូពេទ្យពិនិត្យ។ ជំងឺតេតាណូស គឺជាជំងឺមួយដែលយើងទាំងអស់គ្នាអាចការពារបាន ៖ – ចាក់ថ្នាំបង្ការតេតាណូស(Vaccination antitétanique) ឲ្យបានគ្រប់គ្រាន់ និងចាក់រំលឹកឡើងវិញ។ – ក្នុងករណីមានរបួសដោយប្រការណាមួយយើង ៖ • ត្រូវលាងសំអាតមុខរបួសដោយទឹកស្អាត ទឹកថ្នាំសម្លាប់មេរោគ។ • ត្រូវចាក់ Sérum antitétanique (SAT) ត្រូវចាក់ Vaccin antitétanique (VAT)។ “ជំងឺតេតាណូស តែងតែកើតឡើងចំពោះអ្នកមិនបានចាក់ថ្នាំការពារតេតាណូស អ្នកចាក់មិនបាន គ្រប់គ្រាន់ អ្នកចាក់បានគ្រប់គ្រាន់តែមិនបានចាក់រំលឹកឡើងវិញ នៅពេលមានរបួសដោយប្រការណាមួយ។ ដើម្បីការពារជំងឺតេតាណូស សូមបងប្អូនទៅចាក់ថ្នាំបង្ការនៅតាមមន្ទីរពេទ្យ ឬមណ្ឌលសុខភាពដែលនៅជិតអស់លោកអ្នក”៕

2020-12-30T09:03:00+07:00

kampucheathmey.com

https://www.kampucheathmey.com/health/38142

bc2d9bc3-5a82-4c5d-b007-190e8e5c87ba

ជំងឺលើសជាតិខ្លាញ់ក្នុងសរសៃឈាម តើគួរបារម្ភ ឬទេ?

ការលើសជាតិខ្លាញ់ (Cholesterol) ក្នុងសរសៃឈាមជាមូលហេតុចម្បងមួយនៃជំងឺស្ទះសរសៃឈាមបេះដូង (Coronary artery disease) និង ស្ទះសរសៃឈាមខួរក្បាល (Ischemic stroke) ដែលបណ្តាលឲ្យបាត់បង់ជីវិតបានយ៉ាងងាយ។ ក) មូលហេតុបង្ករួមមាន – កត្តាតំណពូជ – ជំងឺទឹកនោមផ្អែម – ជំងឺលើសឈាម ឫលើសសំពាធឈាម – ជំងឺខ្វះអ័រម៉ូនទីរូអីត – ថ្នាំមួយចំនួនដែលបង្កឲ្យលើស Cholesterol ខ) រោគសញ្ញានៃជំងឺនេះ អាចស្តែងជា – ការស្ទះសរសៃឈាម (Atheros sclerosis and related complications) – Xanthelasma ការកកជាតិ cholesterol លើត្របកភ្នែក – Tendinous xanthomas គ) ការព្យាបាល – ជួបគ្រូពេទ្យដើម្បីពន្យល់ពីរបបអាហារ និងប្រភេទអាហារសម្រាប់ការរក្សាសុខភាពយូរអង្វែង ពិសេសប្រភេទអាហារការពារសរសៃឈាមបេះដូង – ធ្វើលំហាត់ប្រាណទៀងទាត់ – ការព្យាបាលដោយថ្នាំ ដែលមានវេជ្ជបញ្ជាត្រឹមត្រូវ ប្រសិនបើមានបញ្ហា ឬអាការៈដូចដែលបានរៀបរាប់ខាងលើ សូមអញ្ជើញទៅពិគ្រោះជាមួយវេជ្ជបណ្ឌិតជំនាញ នៅមន្ទីរពេទ្យកាល់ម៉ែត ដើម្បីទទួលការប្រឹក្សា និងពិនិត្យព្យាបាលប្រកបដោយគុណភាព ប្រសិទ្ធភាពខ្ពស់៕

2020-12-30T08:54:00+07:00

kampucheathmey.com

https://www.kampucheathmey.com/health/38147

9c1e499a-91ab-4bb8-be14-16c2c094e61c

អ្នកជំងឺកូវីដ-១៩ នៅកម្ពុជា សល់តែប៉ុន្មាននាក់ប៉ុណ្ណោះ ព្យាបាលជាអស់ហើយ

រាជធានីភ្នំពេញ៖ ក្រសួងសុខាភិបាល បានចេញសេចក្តីប្រកាសព័ត៌មាន នៅព្រឹកថ្ងៃទី៣០ ខែធ្នូ ឆ្នាំ២០២០ថា ក្រសួងរកមិនឃើញករណីឆ្លងថ្មី នៃជំងឺកូវីដ-១៩ ថ្មីនោះទេ ប៉ុន្ដែនៅកម្ពុជាមានអ្នកជំងឺម្នាក់ទៀត ត្រូវបានព្យាបាលឲ្យជាសះស្បើយ ទើបក្រុមគ្រូពេទ្យអនុញ្ញាតឲ្យចេញពីមន្ទីរពេទ្យ។ ក្រសួងសុខាភិបាលកម្ពុជា បានបញ្ជាក់ថា អ្នកជំងឺម្នាក់ ដែលទើបនឹងព្យាបាលជាសះស្បើយនោះ ជាបុរសជនជាតិខ្មែរ អាយុ៣៧ឆ្នាំ ស្នាក់នៅសង្កាត់បឹងកក់២ ខណ្ឌទួលគោក រាជធានីភ្នំពេញ។ គាត់ជាអ្នកចូលទៅហាង Zando សាខាបឹងកេងកង កាលពីយប់ ថ្ងៃទី២៨ ខែវិច្ឆិកា ឆ្នាំ២០២០ ហើយត្រូវបានជាសះស្បើយ ទើបក្រុមគ្រូពេទ្យអនុញ្ញាតឲ្យចេញពីមន្ទីរពេទ្យមិត្តភាពខ្មែរ-សូវៀត។ បើគិតមកដល់ម៉ោង៧ព្រឹក ថ្ងៃទី៣០ ខែធ្នូ ឆ្នាំ២០២០ នៅកម្ពុជាមានអ្នកឆ្លងជំងឺកូវីដ-១៩ សរុបចំនួន៣៦៤នាក់។ ក្នុងចំណោមអ្នកជំងឺទាំងនោះ មានអ្នកព្យាបាលជាសះស្បើយ ចំនួន៣៦១នាក់ ហើយអ្នកជំងឺ៣នាក់ផ្សេងទៀត កំពុងសម្រាកព្យាបាលនៅមន្ទីរពេទ្យរបស់រដ្ឋ។ ដោយឡែក អ្នកជាប់ពាក់ព័ន្ធព្រឹត្តិការណ៍ «សហគមន៍២៨វិច្ឆិកា» ដែលរកឃើញវិជ្ជមានចំនួន ៤១នាក់នោះ មានអ្នកព្យាបាលជាសះស្បើយចំនួន៣៩នាក់ និងអ្នកជំងឺចំនួន២នាក់ផ្សេងទៀតកំពុងសម្រាក នៅក្នុងមន្ទីរពេទ្យ៕

2020-12-30T08:50:51+07:00

kbnnews.com

https://kbn.news/archives/198144

d0dc3ad8-30dd-43ac-bbf1-5ea80e403469

ក្នុងឱកាសឆ្លងឆ្នាំសកល! រដ្ឋមន្ត្រីទេសចរណ៍ ណែនាំឱ្យរួមគ្នាទប់ស្កាត់ជំងឺកូវីដ-១៩

នាឱកាសឆ្លងឆ្នាំសកល ២០២០ ឆ្លងចូល ២០២១ ក្រសួងទេចរណ៍ បានធ្វើការណែនាំដល់មន្ទីរទេសចរណ៍ រាជធានី-ខេត្ត បន្តអនុវត្តឲ្យបានយ៉ាងខ្ជាប់ខ្ជួន និងម៉ឺងម៉ាត់នូវវិធានការក្រសួងសុខាភិបាល និងវិធានសុវត្ថិភាពទេសចរណ៍ ដើម្បីទប់ស្កាត់ការរីករាលដាលជំងឺកូវីដ-១៩។ យោងតាមសារាចរណែនាំរបស់ ក្រសួងទេសចរណ៍ នៅថ្ងៃទី២៩ ខែធ្នូ ឆ្នាំ២០២០ បានឲ្យដឹងថា ដើម្បីត្រៀមលក្ខណៈ ស្វាគមន៍ភ្ញៀវទេសចរ នាឱកាសឆ្លងឆ្នាំសកល ២០២០ ឆ្លងចូល ២០២១ និងស្របពេលព្រឹត្តិការណ៍សហគមន៍ ២៨ វិច្ឆិកា ត្រូវបានបិទបញ្ចប់ ក្រសួងទេសចរណ៍ បានធ្វើការណែនាំដល់មន្ទីរទេសចរណ៍រាជធានី-ខេត្ត ដូចខាងក្រោម ៖ ទី១-បន្តជំរុញការអនុវត្តឲ្យបានយ៉ាងខ្ជាប់ខ្ជួន និងម៉ឺងម៉ាត់នូវវិធានការទាំងឡាយដែលបានដាក់ចេញដោយ ក្រសួងសុខាភិបាល និងវិធានសុវត្ថិភាពទេសចរណ៍របស់ក្រសួងទេសចរណ៍ ក្នុងការទប់ស្កាត់ការរីករាលដាលជំងឺកូវីដ-១៩ ពិសេសការត្រួតពិនិត្យកម្តៅ ពាក់ម៉ាស លាងដៃ និងបាញ់អាកុលសម្លាប់មេរោគ ឲ្យបានជាប្រចាំនៅគ្រប់គោល ដៅទេសចរណ៍ទាំងអស់។ ទី២-បង្កើនការគ្រប់គ្រងគ្រប់គោលដៅទេសចរណ៍ទាំងអស់ឲ្យបានល្អប្រសើរ ពិសេសការកំណត់សមត្ថភាពផ្ទុកអតិបរមា (Carrying Capacity)។ រាល់ការជួបជុំជាក្រុមនៅតាមកន្លែងលំហែកម្សាន្ត ឬនៅក្នុងភោជនីយដ្ឋាន ត្រូវរក្សាគម្លាតសុវត្ថិភាពឲ្យបានត្រឹមត្រូវ (យ៉ាងតិច ១ ម៉ែត្រកន្លះពីគ្នា) និងត្រូវកត់ត្រាព័ត៌មានភ្ញៀវទេសចរឲ្យបានហ្មត់ចត់ (ឈ្មោះ លេខទូរស័ព្ទ និងអាសយដ្ឋាន)។ ទី៣-បន្តសហការជាមួយរដ្ឋបាលរាជធានី-ខេត្ត ក្នុងការពង្រឹងគុណភាពសេវាទេសចរណ៍ ថែរក្សាអនាម័យបរិស្ថាន និងរក្សាតម្លៃផលិតផលឲ្យបានសមរម្យ។ និងទី៤-បន្តចុះតាមគោលដៅទេសចរណ៍សំខាន់ៗ ដើម្បីបញ្ជ្រាបការយល់ដឹងជាសាធារណៈដល់ភ្ញៀវទេសចរ និងប្រជាពលរដ្ឋអំពីហានិភ័យ និងវិធានការទប់ស្កាត់ការរីករាលដាលនៃជំងឺកូវីដ-១៩៕

2020-12-30T08:37:48+07:00

kbnnews.com

https://kbn.news/archives/198137

3ce975c0-1216-4af6-9afc-0212cff9e694

ទឹកសណ្តែកមិនបង្កជំងឺមហារីកសុដន់ដូចពាក្យចចាមអារាម ថែមទំាងការពារបានទៀត

អស់កង្វល់ សម្រាប់ហ្វេនទឹកសណ្តែកទំាងឡាយ! ប៉ុន្មានឆ្នាំមកនេះ ទឹកសណ្តែកសៀង ហាក់រងកេរ្តិ៍ឈ្មោះមិនល្អដោយសារការចោទថា បង្កើនហានិភ័យនៃជំងឺមហារីក ពិសេសសម្រាប់អ្នកធ្លាប់មានជំងឺមហារីកសុដន់។ យោងតាម everydayhealth សមាគមជំងឺមហារីកអាមេរិកអះអាងក្នុងខែវិច្ឆិកានេះថា សណ្តែកសៀងថែមទំាងជារបបអាហារ ដែលអាចមានលទ្ធភាព ជួយបន្ថយហានិភ័យនៃជំងឺមហារីកបានទៀត។ ការជ្រើសរើសយកទឹកសណ្តែកសៀងជាភេសជ្ជៈពេលព្រឹក ជាការជ្រើសដ៏ឆ្លាតវៃព្រោះវាមិនមានជាតិកូឡេស្តរ៉ូល និងមានវីតាមីនច្រើន និងកាត់បន្ថយហានិភ័យនៃជំងឺមហារីកសុដន់ក៏ដូចជាមហារីកក្រពេញប្រូស្តាតផងដែរ។ KPT plus ចង់ឱ្យគ្រប់គ្នាមានទំនុកចិត្តឡើងវិញ ក្នុងការទទួលទានទឹកសណ្តែកដែលការណែនាំរបស់វិទ្យាស្ថានអាមេរិកសម្រាប់ការស្រាវជ្រាវការពារជំងឺមហារីក (AICR) បញ្ជាក់ថា ការទទួលទានសណ្តែកសៀងឬទឹកសណ្តែក ក្នុងកម្រិតមធ្យមពីមួយទៅពីរដងក្នុងមួយថ្ងៃ នៅតែមានសុវត្ថិភាពដោយសារ វីតាមីនជាតិខនិជនិងជាតិសរសៃជាច្រើនក្នុងនោះ ផ្តល់នូវប្រភេទប្រូតេអ៊ីនដ៏ពិសេស ដែលគ្មានជាតិខ្លាញ់។ តើមានអ្នកណាខ្លះ គួរចៀសវាងទឹកសណ្តែក? អត់ទេ គឺ វាជាអាហារដ៏ល្អសម្រាប់មនុស្សគ្រប់គ្នា។ សម្រាប់អ្នកមានផ្ទៃពោះក៏អាចទទួលទាន ដូចគ្នាលើកលែងតែមានអាលែកហ្សីជាមួយសណ្តែក។ ទោះបីជាយ៉ាងណា ក៏ដោយ ក៏មិនគួរទទួលទានទឹកសណ្តែកកំប៉ុងដែលផ្អាប់ទុកនឹងមានជាតិរក្សាការពារពីពពួកផ្សិតនោះទេ។ ទឹកសណ្តែកស្រស់ៗថ្មីៗ ជាជម្រើសដែលគួរប្រកាន់យកដើម្បីអាយុវែង៕ ចុចអាន៖ ចុចអាន៖

2020-12-30T08:29:00+07:00

kampucheathmey.com

https://www.kampucheathmey.com/kpt-plus/38112

ac89f085-0263-4c19-8dc5-4e9607a2ec0c

ឥណ្ឌូនេស៊ីនឹងចុះកិច្ចព្រមព្រៀងទិញវ៉ាក់សាំងកូវីដ១៩ ជាមួយក្រុមហ៊ុន Pfizer និងក្រុមហ៊ុន AstraZeneca

ប្រទេសឥណ្ឌូនេស៊ីត្រៀមខ្លួនចុះកិច្ចព្រមព្រៀងទិញវ៉ាក់សាំងបង្ការជំងឺកូវីដ១៩ របស់ក្រុមហ៊ុន Pfizer និងរបស់ក្រុមហ៊ុន AstraZeneca ហើយកំពុងរង់ចាំការផ្ដល់ការអនុញ្ញាត ដើម្បីចាប់ផ្តើមកម្មវិធីចាក់វ៉ាក់សាំងកូវីដ១៩ ដែលផលិតដោយក្រុមហ៊ុន Sinovac របស់ប្រទេសចិន។ នេះបើតាមការបញ្ជាក់របស់រដ្ឋមន្ត្រីក្រសួងសុខាភិបាលឥណ្ឌូនេស៊ីកាលពីថ្ងៃអង្គារ។ រដ្ឋមន្ត្រីសុខាភិបាលឥណ្ឌូនេស៊ីលោក Budi Gunadi Sadikin បានថ្លែងថា កិច្ចព្រមព្រៀងទិញវ៉ាក់សាំងកូវីដ១៩ ចំនួន ៥០ លានដូស ជាមួយក្រុមហ៊ុន AstraZeneca នឹងត្រូវធ្វើនៅមុនដំណាច់ឆ្នាំនេះ ហើយកិច្ចព្រមព្រៀងទិញវ៉ាក់សាំងក្នុងចំនួនដូចគ្នានេះដែរជាមួយក្រុមហ៊ុន Pfizer នឹងត្រូវធ្វើនៅក្នុងសប្តាហ៍ទីមួយនៃខែមករាខាងមុខ។ លោក Budi បានបញ្ជាក់នៅក្នុងសន្និសីទកាសែតជាលើកដំបូងរបស់លោកថា វ៉ាក់សាំងរបស់ក្រុមហ៊ុនទាំងពីរនេះនឹងត្រូវការពេលជាច្រើនខែមុននឹងដឹកជញ្ជូនមកដល់ប្រទេសឥណ្ឌូនេស៊ី ដូច្នេះការចាក់នឹងមិនអាចធ្វើបានភ្លាមៗនោះទេ។ លោកបានបន្ថែមថា ហេតុដូចនេះហើយ ប្រទេសឥណ្ឌូនេស៊ីមានគម្រោងចាប់ផ្តើមការចាក់វ៉ាក់សាំងរបស់ក្រុមហ៊ុន Sinovac ដែលខ្លួនបានទិញរួចហើយក្នុងចំនួន ១ លាន ២ សែនដូសនៅខែធ្នូនេះ ហើយសង្ឃឹមថានឹងទទួលបាន ១ លាន ៨ សែនដូសបន្ថែមទៀតនៅខែមករាខាងមុខ នៅពេលដែលវ៉ាក់សាំងនេះទទួលបានការអនុញ្ញាតឲ្យប្រើក្នុងគ្រាអាសន្ន។ ប្រទេសឥណ្ឌូនេស៊ី ដែលជាប្រទេសមានប្រជាជនច្រើនជាងគេបំផុតទី ៤ នៅលើពិភពលោក មានករណីឆ្លងជំងឺកូវីដ១៩ ជាង ៧២៧.០០០ ករណី និងករណីស្លាប់ដោយសារជំងឺនេះចំនួន ២១.៧០០ ករណី៕

2020-12-30T07:00:00+07:00

khmer.voanews.com

https://khmer.voanews.com/a/indonesia-to-buy-pfizer-and-astrazeneca-vaccines/5717617.html

9274cf6f-7f62-4871-937d-ac90d00b5a90

ក្រុមគ្រួសារអ្នកជំងឺមហារីកត្រូវការជំនួយផ្នែកហិរញ្ញវត្ថុនិងកម្លំាងចិត្តពីសហគមន៍

អូន រីត្រា មានសុបិនចង់ក្លាយជាមេធាវី ឬចៅក្រមតាំងពីក្មេង។ រីត្រា ធំធាត់នៅរាជធានីភ្នំពេញ ដែលមានឪពុក និងម្តាយជាអ្នកលក់ដូរក្នុងផ្សារ។ ទោះបីឪពុកម្តាយរបស់ រីត្រា មិនមានជីវភាពស្តុកស្តម្ភ អ្នកទាំងពីរផ្តល់ភាពកក់ក្តៅ និងការគាំទ្រដែលរីត្រាត្រូវការគ្រប់យ៉ាង ដើម្បីឱ្យសុបិនរបស់គាត់ក្លាយជាការពិត។ ជាបងស្រីធំក្នុងចំណោមកូនស្រី៣នាក់ រីត្រា ខិតខំរៀនសូត្រ ដើម្បីលើកទឹកចិត្តឪពុកម្តាយ។ រីត្រាមានគម្រោងរកការងារដែលអាចផ្គត់ផ្គង់ឪពុកម្តាយនៅពេលដែលពួកគាត់ចាស់បន្តិច។ ប៉ុន្តែក្នុងឆ្នាំ២០១៧ ក្នុងដំណើរកម្សាន្តមួយ ក្រោយរីត្រារៀបការបាន២សប្តាហ៍ ស្វាមីរបស់រីត្រាត្រូវជូននាងទៅមន្ទីរពេទ្យភ្លាមៗ បន្ទាប់ពីរីត្រាមានអាការៈឈឺចុកចាប់ ហើមពោះបន្ទាប់ពីហូបទុរេនបានប៉ុន្មានក្លែប។ គ្រូពេទ្យប្រាប់ថា រីត្រាមិនមានបញ្ហាអ្វីទេ គ្រាន់តែប្រព័ន្ធរំលាយអាហារដំណើរការមិនល្អ ដូចនេះគ្រូពេទ្យចេញវេជ្ជបញ្ជាជាថ្នាំជួយរំលាយអាហារតែប៉ុណ្ណោះ។ សម្រាប់រីត្រា នេះជាសញ្ញាមិនល្អ ព្រោះខ្លួនធ្លាប់មានបទពិសោធន៍ស្រដៀងគ្នា កាលពីឆ្នាំ២០១៣។ ក្រោយបត់ជើងមានឈាម ហើយចុកពោះខ្លាំង ឪពុករីត្រាជូនរីត្រាទៅគ្លីនិកឯកជនមួយ ដែលពេទ្យប្រាប់ថា គាត់មានបញ្ហាក្រពះ។ រីត្រាព្យាយាមតមអាហារខ្លះ ដូចជាទុរេន ឬម្ទេស ឬក៏អយស្ទ័រជាដើម ក្រោយសម្គាល់ឃើញរោគសញ្ញាមិនប្រក្រតីមួយចំនួន។ ក្រោយត្រឡប់មកភ្នំពេញវិញពីដំណើរកម្សាន្តក្រេបទឹកឃ្មុំជាមួយស្វាមី រីត្រាប្រញាប់ទៅពេទ្យអង្គការមួយ។ ទីនោះពេទ្យប្រាប់ថា រីត្រាមានគីសនៅដៃស្បូនទាំងសងខាង។ «ហើយខ្ញុំសួរពេទ្យថា ចឹងមានដំណោះស្រាយអី? ព្យាបាលធ្វើម៉េច។ គាត់ថា អត់មានវិធីអី ក្រៅពីវះកាត់ស្បូនហ្នឹងទាំងអស់ទេ»។ រីត្រាមិនអស់ចិត្ត ហើយស្រាវជ្រាវដោយការអាន និងតាមដានប្រភពមួយចំនួន។ នេះជាទម្លាប់របស់រីត្រា ដែលជាមនុស្សឧស្សាហ៍ខិតខំប្រឹងប្រែងរៀនសូត្រ។ នៅខែកក្កដា ឆ្នាំ២០១៧ ក្រុមគ្រួសាររីត្រាជូននាងទៅមន្ទីរពេទ្យនៅប្រទេសថៃ។ គ្រានោះហើយ រីត្រាបានស្រាយចម្ងល់ខ្លួនតាំងពីជាង៤ឆ្នាំមុន ដែលជារឿយៗនាងសម្គាល់រោគសញ្ញានានា ដូចជាការបន្ទោរបង់ចេញឈាម ការចុកពោះ បញ្ហាប្រព័ន្ធរំលាយអាហារ និងការអស់កម្លាំងជាដើម។ តាមរោគវិនិច្ឆយបញ្ជាក់ថា រីត្រា មានជំងឺមហារីកពោះវៀន ហើយវាបានរាលដាលទៅដល់ដៃស្បូនទាំងសងខាង។ រីត្រាប្រាប់វីអូអេថា៖ «គេតាមដានយើងមួយអាទិត្យ បានគេមើលដឹងថាវានៅពោះវៀន។ ចឹងទៅ ពេទ្យក៏លួងយើងឱ្យវះ»។ ជីវិតរីត្រាក៏ដូចជាជីវិតរបស់អ្នកមានជំងឺមហារីកផ្សេងទៀត ត្រូវបានផ្លាស់ប្តូរ។ ជំងឺមហារីក គឺជាពពួកជំងឺមួយក្រុមធំ ដែលអាចកើតឡើង នៅសឹងតែគ្រប់សរីរាង្គ ឬជាលិកានៃរាងកាយ នៅពេលដែលកោសិកាមិនប្រក្រតីណាមួយលូតលាស់លឿន ដោយមិនមានការគ្រប់គ្រង ឬហួសពីព្រំដែនធម្មតា ហើយបន្ទាប់មក អាចវាយលុកប្រព័ន្ធរាងកាយផ្សេងៗ និងរីករាលដាលដល់សរីរាង្គផ្សេងៗ។ ជំងឺមហារីក ជាបុព្វហេតុបង្កឲ្យស្លាប់លំដាប់ទី២នៅលើពិភពលោក។ នេះបើយោងតាមអង្គការសុខភាពពិភពលោក WHO។ ក្នុងឆ្នាំ២០១៨ កម្ពុជាមានអ្នកកើតជំងឺមហារីកចំនួន ១៥ ៣៦២នាក់ ដែលមានអត្រាស្លាប់ខ្ពស់ដល់៧៦%។ នេះបើយោងតាមតួលេខរបស់ WHO ចុះផ្សាយក្នុងឆ្នាំ២០២០។ គេព្យាករណ៍ថាចំនួនអ្នកកើតជំងឺមហារីកនឹងកើនទ្វេដងនៅឆ្នាំ២០៤០។ មហារីកថ្លើម គឺជាប្រភេទមហារីក ដែលមានអ្នកកើតច្រើនជាងគេនៅកម្ពុជា បន្ទាប់មកគឺជំងឺមហារីកសួត មហារីកសុដន់ មហារីកមាត់ស្បូន និងមហារីកពោះវៀន។ អ្នកដែលឆ្លងកាត់ជំងឺមហារីក ឬគ្រួសារដែលធ្លាប់មានមនុស្សជាទីស្រលាញ់របស់ខ្លួនកើតជំងឺមហារីកនេះ យល់ច្បាស់ថា ជំងឺមហារីកប៉ះពាល់ដល់សុខភាពរូបរាងកាយ ជីវិតអ្នកជំងឺផ្ទាល់ និងក្រុមគ្រួសាររបស់អ្នកជំងឺផងដែរ។ នេះបើយោងតាមក្រុមគ្រូពេទ្យព្យាបាលជំងឺមហារីកដែលវីអូអេសាកសួរ។ នៅកម្ពុជា អ្នកដែលត្រូវបានធ្វើរោគវិនិច្ឆ័យឃើញថាខ្លួនមានជំងឺមហារីកនៅដំណាក់កាលចុងក្រោយ ត្រូវបានអ្នកជុំវិញខ្លួនពន្យល់ប្រាប់ពួកគេឱ្យស្ងប់ចិត្ត រៀបចំឆាកជីវិត រៀបចំទុកដាក់កូនចៅ និងធ្វើអ្វីៗឱ្យហើយ សម្រាប់ជីវិតចុងក្រោយដែលនៅសេសសល់។ ប៉ុន្តែសម្រាប់ រីត្រា ក្រុមគ្រូពេទ្យនៅថៃបានធានាថានៅមានសង្ឃឹម។ រីត្រានិយាយថា៖ «ដោយសារពោះវៀនហ្នឹង សាច់ហ្នឹងនៅចំ Sigmoid កន្លែងមួយបត់ទៀតបានមកដល់rectum ចឹងក៏ពេទ្យវះបាន ហើយភ្ជាប់វាវិញភ្លាមៗ។ បើនៅតិចទៀត ជិតទៅដល់ Rectum ទាល់តែយើងចោះរន្ធមួយ ដើម្បីបត់ជើងធំ។ តែសំណាងល្អ ពេលហ្នឹង យើងអត់ដល់ហ្នឹងទេ»។ រីត្រារៀបរាប់ប្រាប់វីអូអេបន្ថែមថា ក្រុមគ្រួសារនាងចំណាយអស់ជាងមួយម៉ឺនដុល្លារអាមេរិករួចទៅហើយក្នុងពេលមួយសប្តាហ៍ សម្រាប់ថ្លៃឈ្នួលសេវាធ្វើរោគវិនិច្ឆយ ការវះកាត់ ការធ្វើដំណើរ អាហារ និងកន្លែងស្នាក់នៅក្នុងទីក្រុងបាងកក។ ការធ្វើដំណើរទៅមក និងការចំណាយទៅលើសេវាព្យាបាលនេះ បន្តរហូតដល់ដើមឆ្នាំ២០២០។ កម្ពុជាចាប់ផ្តើមព្យាបាលជំងឺមហារីកដំបូងក្នុងឆ្នាំ២០០៣ នៅមន្ទីរពេទ្យមិត្តភាពខ្មែរ-សូវៀត។ ក្នុងឆ្នាំ២០១៨ មជ្ឈមណ្ឌលជាតិជំងឺមហារីកថ្មី ត្រូវបានបើកដំណើរការនៅមន្ទីរពេទ្យកាល់ម៉ែត។ សព្វថ្ងៃនេះ កម្ពុជាមានពេទ្យជំនាញប្រមាណ៥០នាក់ ដែលអាចព្យាបាលជំងឺមហារីក។ នេះបើតាមលោកវេជ្ជបណ្ឌិត អ៊ាវ សុខា ប្រធានមជ្ឈមណ្ឌលជាតិជំងឺមហារីក ដែលជាគ្រូពេទ្យឯកទេសជំងឺមហារីក មានបទពិសោធន៍ជាង២០ឆ្នាំមកហើយ។ លោកថាលោកព្យាបាលអ្នកជំងឺ ជាមធ្យមយ៉ាងតិច ៣០០នាក់ក្នុងមួយឆ្នាំៗ។ លោកប្រាប់វីអូអេថា៖ «និយាយមែនទែនទៅ ពេទ្យមហារីកនៅលើពិភពលោក ប្រទេសណាក៏ខ្វះដែរ។ គ្រាន់តែថាយើងប្រជាជនប្រមាណ១៦លាននាក់ មានប៉ុណ្ណឹងអត់គ្រប់ទេ។ មែនទែនទៅវាគួរតែមានច្រើនជាងហ្នឹង រហូតដល់តាមខ្ញុំមើលទៅ អាចត្រូវការគ្រូពេទ្យមហារីកថែម១ពាន់នាក់អីដែរ បានអាចឆ្លើយតបបានតាមតម្រូវការនិងការចង់បានរបស់អ្នកជំងឺ និងគ្រួសារគាត់»។ ជំងឺមហារីកអាចព្យាបាលដោយការវះកាត់ ការបាញ់កាំរស្មី ការប្រើប្រាស់ឱសថ និងវិធីព្យាបាលដទៃទៀតដែលបង្រួមសាច់មហារីក ឬបញ្ឈប់ការវិវឌ្ឍនៃសាច់មហារីក។ នេះបើយោងតាមមជ្ឈមណ្ឌលវេជ្ជសាស្ត្រសហរដ្ឋអាមេរិក Mayo Clinic។ ស្ថាប័នដដែលនេះ បានឱ្យដឹងទៀតថា អ្នកជំងឺអាចទទួលការព្យាបាល ដោយវិធីសាស្ត្រណាមួយតែមួយមុខ ឬព្យាបាលដោយបូករួមវិធីសាស្ត្រចំនួនពីរ ឬច្រើនបញ្ចូលគ្នា អាស្រ័យលើស្ថានភាពជាក់ស្តែងរបស់អ្នកជំងឺ។ ទីភ្នាក់ងារថាមពលអាតូមិកអន្តរជាតិ International Atomic Energy Agency (IAEA) ជាស្ថាប័នគាំទ្រផ្នែកបច្ចេកទេសនៅមជ្ឈមណ្ឌលជាតិជំងឺមហារីក ឱ្យដឹងថា ជារៀងរាល់ឆ្នាំ នៃអ្នកជំងឺសរុបជាង១៥ ០០០នាក់ ត្រូវការការព្យាបាលដោយកាំរស្មី។ ក៏ប៉ុន្តែ នៅកម្ពុជា មានម៉ាស៊ីនព្យាបាលដោយកាំរស្មីនេះ ចំនួនតែ២គ្រឿងប៉ុណ្ណោះ គឺនៅមន្ទីរពេទ្យមិត្តភាពខ្មែរ-សូវៀត និងមន្ទីរពេទ្យកាល់ម៉ែត។ បើតាមលោកវេជ្ជបណ្ឌិត អ៊ាវ សុខា ប្រធានមជ្ឈមណ្ឌលជាតិជំងឺមហារីក ម៉ាស៊ីនទាំងពីរគ្រឿងនេះ អាចផ្តល់សេវាព្យាបាលដល់អ្នកជំងឺប្រមាណ១៤០០នាក់ប៉ុណ្ណោះក្នុងមួយឆ្នាំ។ ឱ្យដឹងទៀតថា អ្នកជំងឺមហារីកកម្ពុជាប្រមាណ១៥០០នាក់ ឬស្មើនឹង១០% នៃអ្នកជំងឺមហារីកសរុបនៅកម្ពុជា ជ្រើសរើសការព្យាបាលនៅប្រទេសជិតខាង ហេតុនេះនៅមានអ្នកជំងឺមហារីកជាច្រើនរងការឈឺចាប់ ដោយសារពុំមានលទ្ធភាពទទួលការព្យាបាលដោយកាំរស្មី។ ការព្យាបាលជំងឺរ៉ាំរ៉ៃដូចជាជំងឺមហារីកនៅក្នុងស្រុក ដែលមានហេដ្ឋារចនាសម្ព័ន្ធសុខាភិបាលនៅខ្សោយ មិនទាន់ត្រៀមលក្ខណៈគ្រប់គ្រាន់ក្នុងការជួយគាំទ្រអ្នកជំងឺច្រើននាក់នេះ មិនមែនជាជម្រើសសម្រាប់អ្នកជំងឺមួយចំនួន ដូចជាអ្នកស្រី អូន រីត្រា នោះទេ។ គ្រូពេទ្យឯកទេសជំងឺមហារីក លោក អ៊ាវ សុខា ថ្លែងថាការចំណាយលើការព្យាបាលជំងឺមហារីក មានតម្លៃខ្ពស់ជាងជំងឺផ្សេងៗខ្លាំង។ លោកបន្ថែមថា ប្រជាជនខ្មែរដែលមិនមានបណ្ណសន្តិសុខសង្គម (ប.ស.ស) បណ្ណមូលនិធិសមធម៌ ប្រើលុយចេញពីហោប៉ៅដោយខ្លួនឯង ឬលុយសន្សំរបស់ខ្លួន និងក្រុមគ្រួសារ។ លោកមានប្រសាសន៍ថា៖ «នៅស្រុកអាមេរិក ស្រុកអ្នកមាន គេនៅតែស្រែកថាថ្លៃហួសពីអ្វីដែលប្រជាជនអាច Afford [មានលទ្ធភាពព្យាបាល] បាន»។ ជំងឺមហារីកមានរាប់រយប្រភេទ ឯមូលហេតុនៃជំងឺមហារីកភាគច្រើន អ្នកវិទ្យាសាស្ត្រមិនទាន់ដឹងច្បាស់នោះទេមកដល់បច្ចុប្បន្ននេះ។ លោក ម៉ិល ម៉ូរ៉ា គ្រូពេទ្យឯកទេសព្យាបាលជំងឺមហារីកដោយកាំរស្មីនៅកម្ពុជា បានប្រាប់វីអូអេថា ការផ្លាស់ប្តូររបៀបរស់នៅក្នុងសង្គម របបអាហារមិនល្អ ការជក់បារី និងអត្រាធ្វើតេស្តពិនិត្យសុខភាពនៅមានកម្រិតទាប បានធ្វើឱ្យជំងឺមហារីកត្រូវបានគេចាត់ទុកក្នុងលំដាប់ថ្នាក់ខ្ពស់ដែលបង្កការស្លាប់នៅកម្ពុជា។ ការធ្វើរោគវិនិច្ឆ័យឱ្យបានទាន់ពេលមានសារៈសំខាន់ជួយឱ្យអ្នកជំងឺជៀសការស្លាប់ដែលបណ្តាលពីការវិវឌ្ឍរបស់ជំងឺមហារីក។ នេះបើយោងតាមលោក ម៉ិល ម៉ូរ៉ា។ នៅកម្ពុជា ជាង៧០%នៃអ្នកកើតជំងឺមហារីកដែលមកជួបពេទ្យ ត្រូវបានរកឃើញថា មានជំងឺមហារីកដំណាក់កាលចុងក្រោយ។ ការណ៍នេះធ្វើឱ្យមានឱកាស និងជម្រើសព្យាបាលតិចតួច ជាពិសេសនៅពេលមហារីកវិវឌ្ឍហួសដំណាក់កាលទី១ឬទី២ ដែលឈានដល់ដំណាក់កាលចុងក្រោយ គឺដំណាក់កាលទី៤។ ប្រជាជនក្នុងប្រទេសជឿនលឿនពិនិត្យសុខភាពទៀងទាត់ ដែលធ្វើឱ្យអ្នកកើតជំងឺមហារីកដំណាក់កាលចុងក្រោយមានមួយភាគបីប៉ុណ្ណោះ។ គ្រូពេទ្យឯកទេសព្យាបាលជំងឺមហារីក លោក ម៉ិល ម៉ូរ៉ា ប្រាប់វីអូអេថា៖ «ជំងឺមហារីកជាជំងឺមួយដែលស្មុគស្មាញ ដែលត្រូវការការព្យាបាលច្រើនជំនាញ»។ លោកបន្តថា៖ «មិនតែអ្នកមហារីកសុទ្ធសាធទេ តែយើងត្រូវការទាំងគ្រូពេទ្យដែលធ្វើរោគវិនិច្ឆ័យ។ ឧទាហរណ៍អ្នកខាងរូបភាពវេជ្ជសាស្ត្រ គឺគាត់សំខាន់។ អ្នកវិភាគសាច់ ពិនិត្យមើលសាច់មហារីក ដើម្បីដឹងថា សាច់ហ្នឹងជាសាច់មហារីក ឬក៏អត់។ ហ្នឹងក៏សំខាន់ ហើយគ្រូពេទ្យវះកាត់មួយចំនួនធំ ដែលគាត់ទទួលវះកាត់សាច់មហារីក ក៏សំខាន់»។ នៅបណ្តាប្រទេសជឿនលឿន ក្រុមគ្រូពេទ្យឯកទេសជំងឺមហារីក មានច្រើន ដោយមានជំនាញឯកទេស បែងចែកទៅតាមផ្នែកនីមួយៗ។ នេះបើតាមគ្រូពេទ្យឯកទេសព្យាបាលជំងឺមហារីក លោក ម៉ិល ម៉ូរ៉ា។ ក៏ប៉ុន្តែនៅកម្ពុជា ដោយសារតែមានគ្រូពេទ្យឯកទេសចំនួន៥០នាក់ប៉ុណ្ណោះ សម្រាប់ព្យាបាលអ្នកជំងឺមហារីកជាង១ម៉ឺន៥ពាន់នាក់ ការព្យាបាលកាន់តែមានការលំបាក។ លោក ម៉ិល ម៉ូរ៉ា មានប្រសាសន៍ថា៖ «ផលវិបាកអាចមាន ទី១កាលណាអ្នកជំងឺមកច្រើនទៅ ការងាររបស់យើងក៏វាច្រើនទៅតាមហ្នឹងដែរ។ [...] ជាពិសេសកូវីដនេះ អ្នកជំងឺមួយចំនួនធំ អត់អាចចេះតែទៅប្រទេសជិតខាងបានស្រួលដូចមុនបានទៀតទេ។ គាត់ក៏ត្រូវរកសេវាក្នុងស្រុក។ សេវាអាចមានការរង់ចាំយូរជាងមុន តែធម្មតាគ្រប់វិស័យ វាអញ្ចឹងដូចតែគ្នា»។ រីត្រាធ្វើការនៅក្រុមហ៊ុនឯកជនមួយផ្តល់សេវាផ្នែកច្បាប់ ក្រោយនាងបញ្ចប់ការសិក្សាបរិញ្ញាបត្រជំនាញច្បាប់ និងបន្តអនុបណ្ឌិតជំនាញច្បាប់ នៅសាកលវិទ្យាល័យបញ្ញាសាស្ត្រ។ កញ្ញា អូន សុខនា ប្អូនស្រីរបស់រីត្រា និយាយថា រីត្រាស្រឡាញ់អាជីពនេះខ្លាំងណាស់។ សុខនារំឭកថា៖ «សូម្បីតែពេលគាត់ឈឺ ថ្ងៃឡើងទៅពេទ្យវះកាត់ កាលពីឆ្នាំ២០១៧ហ្នឹង គាត់នៅឱ្យខ្ញុំដាក់ពាក្យប្រឡងចៅក្រមនៅសាលាភូមិន្ទរដ្ឋបាល។ ខ្ញុំអ្នកយកពាក្យគាត់ទៅដាក់ដោយសារគាត់នៅពេទ្យ ព្រោះគាត់រំពឹងថាមកវិញគាត់ប្រឡងចូល»។ ប៉ុន្តែនៅពេលរីត្រាត្រឡប់មកផ្ទះវិញក្រោយការព្យាបាលនៅទីក្រុងបាងកក នាងត្រូវរៀបចំអីវ៉ាន់ ដើម្បីទៅវិញម្តងទៀត ៣សប្តាហ៍ក្រោយ។ រីត្រាត្រូវបន្តព្យាបាលដោយប្រើថ្នាំគីមី (Chemotherapy) ដែលជាវិធីសាស្ត្រប្រើឱសថដែលមានសារធាតុគីមីខ្លាំងអាចសម្លាប់កោសិកាមហារីកដែលរីកលូតលាស់យ៉ាងឆាប់រហ័ស។ វេជ្ជបណ្ឌិតប្រាប់រីត្រាថា ប្រសិនបើរីត្រាមិនព្យាបាលដោយរបៀបនេះទេ មហារីកប្រឈមនឹងការរីករាលដាល។ រីត្រាត្រូវប្រើថ្នាំគីមី៨ដូស មានន័យថា រាល់៣សប្តាហ៍ម្តង រីត្រាត្រូវត្រឡប់ទៅទីក្រុងបាងកកវិញ។ គ្រួសាររបស់រីត្រាត្រូវចំណាយប្រាក់បន្ថែមសរុបប្រមាណ៤ម៉ឺនដុល្លារ។ អស់រយៈពេល៣ឆ្នាំ រីត្រារងផលប៉ះពាល់ពីថ្នាំគីមីក្នុងការព្យាបាលជំងឺមហារីក។ រីត្រាសរសេរកំណត់ហេតុរៀបរាប់អ្វីដែលនាងបានឆ្លងកាត់។ រីត្រាប្រាប់វីអូអេថា៖ «ការពិត ផលប៉ះពាល់ ខ្ញុំបានរៀបរាប់នៅលើហ្វេសប៊ុកខ្ញុំ ហើយខ្ញុំកត់ទុកទៀតថា តាំងពីចាក់[ថ្នាំគីមី]មក ខ្ញុំរងទុក្ខវាអីខ្លះ»។ ផលប៉ះពាល់ពីការប្រើថ្នាំគីមី ដើម្បីព្យាបាលជំងឺមហារីកនោះ រួមមាន៖ ការបាត់បង់ចំណង់អាហារ ស្រកទម្ងន់ខ្លាំង ជ្រុះសក់ ក្តៀនលាមក រងាញ័រញាក់ ស្បែកស្លេកស្លាំង ងាយនឹងមានស្នាមជាំ ងាយនឹងហូរឈាមដោយសារសារធាតុផ្លាកែតក្នុងឈាមថយចុះ និងការគេងមិនលក់ជាដើម។ រីត្រាបន្ថែមថា៖ «ប៉ុន្តែខ្ញុំនៅផ្ទះ ខ្ញុំចេះតែស្រាវជ្រាវខ្លួនឯង ថាយើងត្រូវញ៉ាំអី ដើម្បីបង្កើនប្រព័ន្ធការពារ។ ខ្ញុំដឹងថាខ្ញុំខ្វះអីគេ ចឹងខ្ញុំព្យាយាមញ៉ាំបន្លែ ឬផ្លែឈើណា ដើម្បីមានវីតាមីនជួយបំពេញវិញ។ ព្យាយាមធ្វើអីស្រស់ៗ ញ៉ាំខ្លួនឯង ដូចជាផ្លែឈើក្រឡុកអី»។ ច្រើនខែបន្ទាប់ពីការព្យាបាលដោយថ្នាំគីមីនេះ រីត្រាបានត្រឡប់ទៅសិក្សា និងធ្វើការវិញ បានមួយរយៈ។ កាលពីចុងឆ្នាំ២០១៩ រីត្រាបានជជែកជាមួយវីអូអេ នៅផ្ទះរបស់នាងមុនពេលរៀបចំអាហារពេលល្ងាចជាមួយគ្រួសារ។ អាហារពេលល្ងាច មានភាពស្ងប់ស្ងាត់ជាធម្មតា។ ក្រុមគ្រួសារដែលមានសមាជិក៥នាក់ អង្គុយជុំគ្នា។ រីត្រាស្លៀកពាក់ឈុតខោអាវនៅផ្ទះដែលក្រណាត់រំលេចរូបផ្កាចម្រុះ និងមានរុំកន្សែងពណ៌ផ្កាឈូកគ្របជុំវិញក្បាលរបស់នាង បិទបាំងផ្នែកសក់ដែលជ្រុះស្តើង។ រីត្រាប្រាប់វីអូអេអំពីផលប៉ះពាល់ចំពោះខ្លួនប្រាណរបស់នាង ដោយសង្ខេបតែមួយម៉ាត់ជាភាសាអង់គ្លេសថា៖ «It suffers like hell [វាឈឺចុកចាប់ដូចចុះនរកអញ្ចឹង]»។ រីត្រាបានរាប់អានអ្នកដទៃដែលមានជំងឺរ៉ាំរ៉ៃប្រចាំកាយ ឬមានមហារីកប្រភេទផ្សេងៗទៀត នៅលើបណ្តាញសង្គម និងតាមរយៈមិត្តភក្តិ និងមិត្តរួមការងារផង។ រីត្រានិយាយថាអ្នកទាំងអស់នោះ ក៏ជួបប្រទះបញ្ហាធំៗ៣ ដូចខ្លួនដែរ គឺ៖ បញ្ហាថវិកា សុខភាពផ្លូវកាយ និងសុខភាពផ្លូវចិត្ត។ រីត្រាប្រាប់វីអូអេថា៖ «បញ្ហាថវិកា បើសិនជាអ្នកផ្ទះយើងអត់មាន ចឹងគ្រាន់តែដឹងថាឈឺភ្លាម គឺក្រឹបហ្មង។ អត់មានលទ្ធភាពព្យាបាលទេ។ លុយដែលមើលជំងឺខ្ញុំ នៅសល់ពីលុយលក់ផ្ទះចាស់។ ចឹងចេះតែបន្តព្យាបាលទៅ។ រាល់ថ្ងៃអត់មានអីទេ ព្រោះរាល់ថ្ងៃឪពុកម្តាយខ្ញុំជាអ្នកលក់ដូរធម្មតា»។ រីត្រាបានប្រើប្រាស់បណ្តាញសង្គម ដើម្បីរកគន្លឹះបន្តិចបន្តួចដែលគាត់អាចយកមកប្រើ ដើម្បីផលប្រយោជន៍សុខភាព។ រីត្រានិយាយថា៖ «ដល់ពេលចឹងទៅ ចេះតែទៅមើលយូធូប (Youtube) គេធ្វើផ្លែឈើកិន ហើយមើលគេចែករំលែកបទពិសោធន៍ ពេលយើង Side Effects យើងត្រូវត្រៀមខ្លួនម៉េច ពេលខ្លះជួបអ្នកឈឺដូចគ្នា ចែករំលែកបទពិសោធន៍ទៅវិញទៅមក ប្រាប់គ្នាថាគួរតែញ៉ាំអី»។ ការលើកទឹកចិត្តពីមនុស្សជុំវិញខ្លួនផ្តល់កម្លាំងចិត្តយ៉ាងខ្លាំងដល់អ្នកជំងឺមហារីក។ រីត្រា និយាយថា ៖ «ការគាំទ្រផ្លូវចិត្តគឺអ្នកជុំវិញខ្លួនយើងសំខាន់មែនទែន។ ពេលឈឺ បើអ្នកជុំវិញខ្លួនចេះតែថាអស់សង្ឃឹម ចឹងខ្លួនយើងក៏អត់មានកម្លាំងលើកទឹកចិត្តខ្លួនឯងដែរ។ ហើយសំខាន់មួយទៀតគឺការលើកទឹកចិត្តពីពេទ្យ»។ រីត្រាបន្ថែមថា៖ «មនុស្សយើងកាលណាយើងដាក់ចិត្តគិតអីមួយ វាតែងតែចេញជារូបរាង។ បើយើងគិតវិជ្ជមាន ទោះបីយើងឈឺធ្ងន់ ប៉ុន្តែយើងគិតថាយើងអាចនឹងជាឡើងវិញ។ តែបើយើងនៅតែទន់ទោរ គិតអវិជ្ជមាន វាបាក់តាមហ្នឹង»។ រីត្រាធ្លាប់បង្កើតក្រុមមួយនៅបណ្តាញសង្គមហ្វេសប៊ុកដែលនាងសង្ឃឹមថានឹងលើកទឹកចិត្តគ្នា។ រីត្រាប្រាប់វីអូអេថា៖ «ដើម្បីចែករំលែកព័ត៌មានថ្មីខ្លះៗ ពីព្រោះអ្នកវិទ្យាសាស្ត្រកំពុងស្រាវជ្រាវរកថ្នាំព្យាបាល។ ប៉ុន្តែក្រុមហ្នឹងអត់ដំណើរការល្អទេ ដោយសារអ្នកជំងឺភាគច្រើនគេព្យាយាមនៅដាច់ពីអ្នកផ្សេង»។ ដល់ខែសីហា ឆ្នាំ២០២០នេះ រីត្រាចាប់ផ្តើមគិតថានាងជាបន្ទុករបស់គ្រួសារ។ រីត្រាបានសម្រេចចិត្តអំពាវនាវជាសាធារណៈលើកដំបូងតាមបណ្តាញសង្គមហ្វេសប៊ុក ស្នើឱ្យមានការបរិច្ចាគដល់ក្រុមគ្រួសារនាង ដើម្បីបន្តការព្យាបាល។ រីត្រាមិនអាចទៅប្រទេសថៃដើម្បីព្យាបាលដូចមុនបានទៀតទេ ដោយសារយន្តការរបស់រដ្ឋាភិបាលនៃប្រទេសទាំងពីរ ក្នុងការទប់ស្កាត់ការឆ្លងរីករាលដាលនៃជំងឺកូវីដ១៩។ ប្អូនស្រីរបស់រីត្រា កញ្ញា អូន សុខនា ប្រាប់វីអូអេថា៖ «អ្នកដទៃសោះ គេជួយយើង។ ខ្ញុំចាំបានថា[ម៉ាក់] គាត់សប្បាយចិត្តឡើងហូរទឹកភ្នែក។ គាត់សប្បាយចិត្តនឹងអ្វីដែលគេបានជួយ ជួយកូនគាត់អីចឹង»។ គ្រួសារនេះ មានកម្លាំងចិត្តមកវិញបន្តិច។ ដំបូងពួកគេបារម្ភថា ការនិយាយត្អូញត្អែរអំពីជំងឺនេះ ហាក់ដូចជាការសុំក្តីអាណិតពីអ្នកដទៃ ឬសុំឱ្យគេជួយជាទឹកប្រាក់ ដែលពួកគេយល់ថាវាជារឿងអៀនខ្មាស។ សុខនានិយាយថា៖ «ការរៃអង្គាសពិតជាល្អមែន។ ប៉ុន្តែថាតើមនុស្សគ្រប់គ្នា អាចប្រមូលបានចំនួនមួយដែលអាចផ្គត់ផ្គង់គ្រប់ ឬល្មមអត់។ ចឹងខ្ញុំគិតថាយើងគួរតែមានលក្ខណៈបណ្តាញ ដើម្បីយើងអាចស្វែងរកគ្រួសារដែលមានបញ្ហាចឹងៗ។ ហើយគាត់ស្វែងរកជំនួយ ព្រោះអ្នកខ្លះ ខ្ញុំគិតថាគាត់អាចនឹងគិតថា ខ្មាសគេអីចឹង[ក្នុងការ]រកជំនួយសង្គមសប្បុរសជនអីចឹង»។ ក៏ប៉ុន្តែ ជំនួយជាសប្បុរសនេះ អាចទិញពេលវេលាឱ្យរីត្រាបានតែប្រមាណ៣ខែ ប៉ុណ្ណោះ ក្រោយនាងបន្តការព្យាបាលនៅមន្ទីរពេទ្យនៅរាជធានីភ្នំពេញ។ ការប្រឹងប្រែងរបស់រីត្រានិងក្រុមគ្រួសារ ដើម្បីប្រយុទ្ធប្រឆាំងនឹងជំងឺមហារីក បានបញ្ចប់នៅខែតុលាឆ្នាំនេះ។ នៅអាយុ ២៩ឆ្នាំ រីត្រា បានទទួលមរណភាព។ ប្អូនស្រីរបស់រីត្រាប្រាប់វីអូអេនៅក្នុងខែវិច្ឆិកានេះថា៖ «គាត់ចប់ចុងក្រោយ ដូចថាវាអស់ថ្មចុងក្រោយតែម្តង»។ សុខនានិយាយបន្តថា៖ «គេថា Life goes on [ជីវិតត្រូវបន្តទៅមុខ]។ យើងទទួលស្គាល់ការពិត។ យើងបាត់បង់សមាជិកគ្រួសារដ៏ល្អម្នាក់»។ ប៉ុន្តែអ្វីដែលនៅសេសសល់ គឺសមាជិកគ្រួសារដែលត្រូវកសាងកម្លាំងចិត្តឡើងវិញ។ នៅពេលសមាជិកគ្រួសារណាម្នាក់ឈឺជំងឺមហារីកនេះ ក្រៅអំពីបញ្ហាលុយកាក់ក្នុងការព្យាបាល គ្រួសារទាំងមូលរបស់អ្នកជំងឺត្រូវមានទំនួលខុសត្រូវជាច្រើនទៀត ដូចជាការមើលថែអ្នកជំងឺ ជូនអ្នកជំងឺទៅមកមន្ទីរពេទ្យ ប្រមូលព័ត៌មានពីវេជ្ជបណ្ឌិត និងជួយតាមដានស្ថានភាពអ្នកជំងឺជាដើម។ ហើយពួកគេក៏ត្រូវបន្តលើកទឹកចិត្តដល់អ្នកជំងឺមិនថាស្ថានការណ៍របស់អ្នកជំងឺធ្លាក់ដុនដាបយ៉ាងណានោះទេ។ សុខនានិយាយថា៖ «ខ្ញុំជឿថាមានគ្រួសារច្រើនណាស់ដែលគាត់មានសមាជិកឬយ៉ាងហោចណាស់ស្គាល់អ្នកបាត់បង់ជីវិត ដោយសារជំងឺមហារីកនេះ។ ចឹង ខ្ញុំគិតថា បើសិនយើងមានជាប្រធានបទទាំងអស់ហ្នឹង ចែករំលែកពួកគាត់ពីរឿងរ៉ាវដែលបានកើតឡើងលើគ្រួសារនីមួយៗ វាជួយព្យាបាលផ្លូវចិត្ត ឬជួយសម្រាល។ [...] ភាគច្រើនគេផ្តោតសំខាន់ទៅលើតែអ្នកជំងឺតែម្តង ប៉ុន្តែគេភ្លេចគិតពីអ្នកដែលរស់នៅជាមួយ។ ចឹងការពិភាក្សាអំពីផលប៉ះពាល់មកលើគ្រួសារ ស្ទើរតែមិនមាន»។ ប្រហែលជាពុំមានជំងឺណា ឈឺពិបាកទ្រាំខ្លាំងជាងជំងឺមហារីកទេ។ នេះជាការលើកឡើងរបស់វេជ្ជបណ្ឌិត អ៊ាវ សុខា ប្រធានមជ្ឈមណ្ឌលជាតិជំងឺមហារីក។ ទោះអ្នកជំងឺដឹងថា ឱកាសជាសះស្បើយមានតិចតួច វេជ្ជបណ្ឌិតរូបនេះបញ្ជាក់ថា អ្នកជំងឺព្យាយាមប្រឹងប្រែងធ្វើយ៉ាងណាឱ្យជីវិតចុងក្រោយពួកគេ មានគុណភាពប្រសើរ។ ម្យ៉ាងទៀត អ្នកជំងឺមួយចំនួនដែលមានថវិកាផ្គត់ផ្គង់ ព្យាយាមបន្តជីវិតរបស់ពួកគេ ទន្ទឹងរង់ចាំអ្នកវិទ្យាសាស្ត្ររកឃើញវិធីសាស្ត្រព្យាបាលថ្មី ដែលអាចជួយឱ្យជាសះស្បើយ។ ក៏ប៉ុន្តែ ទោះបច្ចេកវិទ្យាចុងក្រោយ មានការអភិវឌ្ឍយ៉ាងណាក៏ដោយ សម្រាប់ប្រជាជនកម្ពុជា វេជ្ជបណ្ឌិត អ៊ាវ សុខា លើកឡើងយ៉ាងដូច្នេះថា៖ «តម្លៃវាខុសគ្នា មេឃនិងដី»៕

2020-12-30T07:00:00+07:00

khmer.voanews.com

https://khmer.voanews.com/a/cancer-puts-cambodians-into-hardships/5718555.html

cc01608f-0e70-497c-880d-689930163672

ថៃផ្តល់ប័ណ្ណការងារដល់ពលករចំណាកស្រុកដែលគ្មានក្រដាសស្នាម ដើម្បីទប់ស្កាត់ការឆ្លងរាតត្បាតជំងឺកូវីដ១៩

រដ្ឋាភិបាលថៃបានបញ្ជាក់កាលពីថ្ងៃអង្គារថា ខ្លួននឹងអនុញ្ញាតឲ្យពលករចំណាកស្រុកដែលគ្មានឯកសារត្រឹមត្រូវ មកពីប្រទេសកម្ពុជា ឡាវ និងមីយ៉ាន់ម៉ា ដែលកំពុងនៅក្នុងប្រទេសថៃស្រាប់ ឲ្យធ្វើការដោយស្របច្បាប់បានក្នុងរយៈពេលប្រមាណ ២ ឆ្នាំ ដើម្បីទប់ស្កាត់ការឆ្លងរាលដាលនៃជំងឺកូវីដ១៩។ ពលករចំណាកស្រុកទាំងនោះត្រូវចុះឈ្មោះតាមអនឡាញ ហើយក្រុមហ៊ុនត្រូវចុះបញ្ជីឈ្មោះពលករទាំងនោះឲ្យបានមុនពាក់កណ្តាលខែកញ្ញា ដើម្បីទទួលបានប័ណ្ណអនុញ្ញាតឲ្យធ្វើការ ដែលមានសុពលភាពរហូតដល់ខែកុម្ភៈ ឆ្នាំ ២០២៣។ នេះបើយោងតាមសេចក្ដីសម្រេចមួយរបស់គណៈរដ្ឋមន្ត្រីថៃ។ អ្នកនាំពាក្យរដ្ឋាភិបាលថៃបានលើកឡើងថា ពលករចំណាកស្រុកទាំងនោះត្រូវពិនិត្យសុខភាពជាមុនសិន ដែលមានតម្លៃប្រមាណ ២៤០ ដុល្លារ។ ការប្រកាសនេះបានធ្វើឡើង ស្របពេលដែលប្រទេសថៃកំពុងទទួលរងនូវការឆ្លងរាតត្បាតជំងឺកូវីដ១៩ ដ៏អាក្រក់បំផុត គិតមកទល់នឹងពេលបច្ចុប្បន្ននេះ ដោយមានការឆ្លងប្រមាណ ១.៥០០ ករណីចាប់តាំងពីពាក់កណ្តាលខែធ្នូមក ដែលការឆ្លងនេះជាប់ពាក់ព័ន្ធជាមួយនឹងពលករចំណាកស្រុកភាគច្រើនមកពីប្រទេសមីយ៉ាន់ម៉ា ដែលធ្វើការនៅក្នុងផ្សារលក់គ្រឿងសមុទ្រមួយកន្លែងនៅក្នុងខេត្ត Samut Sakhon ស្ថិតនៅភាគកណ្តាលប្រទេស។ អ្នកនាំពាក្យរដ្ឋាភិបាលថៃអ្នកស្រី Traisuree Taisaranakul បានប្រាប់អ្នកកាសែតថា៖ «រដ្ឋាភិបាលបានចុះត្រួតពិនិត្យពលករចំណាកស្រុកនៅតាមតំបន់មួយចំនួនដែលប្រឈមនឹងហានិភ័យ។ ការចុះត្រួតពិនិត្យនេះបានធ្វើក្រុមហ៊ុនខ្លះបញ្ជូនពលករចំណាកស្រុកខុសច្បាប់ចេញពីតំបន់មួយចំនួន ដើម្បីជៀសវាងមិនឲ្យរំលោភច្បាប់»។ អ្នកស្រីបន្ថែមថា៖ «ជាងនេះទៀត ពលករចំណាកស្រុកខុសច្បាប់កំពុងជ្រួលច្របល់ និងផ្លាស់ចេញពីកន្លែងមួយចំនួន ដែលធ្វើឲ្យមានហានិភ័យចម្លងជំងឺកូវីដ១៩»៕

2020-12-30T07:00:00+07:00

khmer.voanews.com

https://khmer.voanews.com/a/thailand-offers-work-permit-to-undocumented-migrants/5717533.html

15401538-6cde-4f8d-a929-3946e085e722

លោក Biden ប្ដេជ្ញាបង្កើនកិច្ចប្រឹងប្រែងផ្ដល់វ៉ាក់សំាងកូវីដ១៩

លោកប្រធានាធិបតីជាប់ឆ្នោតសហរដ្ឋអាមេរិក Joe Biden បាននិយាយថា លោកនឹងផ្ដោតកាន់តែខ្លាំងក្នុងការប្រយុទ្ធប្រឆាំងនឹងជំងឺកូវីដ១៩ តាមរយ:ការបង្កើនអត្រានៃការចាក់វ៉ាក់សាំង។ ស្របពេលជាមួយគ្នានោះ រដ្ឋបាលរបស់លោក ប្រធានាធិបតី Donald Trump កំពុងច្រានចោលការរិះគន់ពីវិធីទប់ទល់របស់ខ្លួនប្រឆាំងនឹងកាឆ្លងរាតត្បាតជាសកល ដែលបានបណ្តាលឲ្យមនុស្សជិតប្រមាណ ៣៣៩.០០០ នាក់ ស្លាប់នៅក្នុងសហរដ្ឋអាមេរិក។ ស្ថានភាពនៃការឆ្លងជំងឺកូវីដ១៩ នៅក្នុងសហរដ្ឋអាមេរិក មានភាពប្រសើរឡើងនៅប៉ុន្មានថ្ងៃចុងក្រោយនេះ ពីការឆ្លងរាលដាលខ្លាំងក្លាបំផុតអស់រយ:ពេលពីរខែមកនេះ ក៏ប៉ុន្តែនៅតែមានករណីឆ្លងថ្មីជាមធ្យមជាង ១៨០.០០០ ករណី ជារៀងរាល់ថ្ងៃ។ មន្ត្រីសុខាភិបាលបានព្រមានពីការធ្វើដំណើរនិងជួបជុំគ្នាក្នុងពេលឈប់សម្រាក ដែលអាចធ្វើឲ្យចំនួនករណីឆ្លងមានចំនួនច្រើនដូចដើមវិញ។ ក្នុងរយៈពេលមិនដល់មួយខែ មុនចូលកាន់តំណែង[ជាប្រធានាធិបតី]លោក Biden បាននិយាយកាលពីថ្ងៃអង្គារ ក្រោយកិច្ចប្រជុំជាមួយក្រុមអ្នកជំនាញថា រដ្ឋបាលរបស់លោក Trump កំពុង«បរាជ័យយ៉ាងខ្លាំង» លើកិច្ចប្រឹងប្រែងផ្ដល់វ៉ាក់ដល់ពលរដ្ឋអាមេរិកំាង។ លោក Biden កំណត់គោលដៅថា នឹងផ្ដល់វ៉ាក់សំាងឲ្យបានចំនួន ១០០ លានដូស ក្នុងអំឡុងពេល ១០០ ថ្ងៃដំបូង ក្នុងពេលកាន់តំណែងប្រធានាធិបតី។ ក្រុម Operation Warp Drive របស់រដ្ឋបាលលោក Trump បានផ្តោតលើការពន្លឿនពេលកំណត់សម្រាប់ការផលិតវ៉ាក់សំាង ហើយមេដឹកនាំក្រុមនេះបានព្យាករថា ពលរដ្ឋអាមេរិកំាង ២០ លាននាក់ នឹងទទួលបានការចាក់វ៉ាក់សំាងនៅចុងខែធ្នូ។ ទិន្នន័យចុងក្រោយពីមជ្ឈមណ្ឌលគ្រប់គ្រងនិងការពារជំងឺឆ្លង (CDC) របស់សហរដ្ឋអាមេរិកបង្ហាញថា មនុស្សប្រមាណ ២,១ លាននាក់ប៉ុណ្ណោះ ទទួលបានវ៉ាក់មួយដូសដំបូង ក្នុងចំណោមវ៉ាក់សំាងពីរដូសដែលត្រូវចាក់៕

2020-12-30T07:00:00+07:00

khmer.voanews.com

https://khmer.voanews.com/a/biden-vows-to-ramp-up-covid-19-vaccination-efforts/5718461.html

7cdb1eb0-6311-40fa-8541-e1089b11e44b

ទោះបីមានវិបត្តិជំងឺកូវីដ តែពលរដ្ឋខ្លះនៅខេត្តប៉ៃលិន អាចដោះស្រាយជីវភាពបានយ៉ាងស្រួល តាមរយៈការចិញ្ចឹមទាកាប៉ា និងមាន់ស្រែ

បើទោះបីជាបញ្ហាជំងឺកូវីដ-១៩ រំខានដល់អាជីវកម្ម និងមុខរបរប្រជាពលរដ្ឋមួយចំនួន ប៉ុន្តែកសិករវៃឆ្លាតមួយគ្រួសាររស់នៅខេត្តប៉ៃលិន គឺអ្នកស្រី គឹម សុគន្ធា និងលោក ហឿង សុគា បានបង្កើតកសិដ្ឋានចិញ្ចឹមទាកាប៉ា និងមាន់ស្រែទំហំសមល្មមមួយ ដើម្បីរកចំណូលដោះស្រាយជីវភាពគ្រួសារប្រចាំថ្ងៃ។ គ្រួសារកសិករខាងលើរស់នៅក្នុងភូមិអូរខ្ទឹង សង្កាត់អូរតាវ៉ៅ ក្រុងប៉ៃលិន បានប្រាប់ឲ្យដឹងនាថ្ងៃទី២៩ ខែធ្នូ ឆ្នាំ២០២០ នេះថា ពួកគាត់បានចិញ្ចឹមទាកាប៉ាជាង ១,០០០ ក្បាល និងមាន់ស្រែជាង ១,០០០ ក្បាលដែរ ព្រមទាំងមានមាន់ខ្មៅ (សាច់ក៏ខ្មៅ ឆ្អឹងក៏ខ្មៅ) នៅលើដីចម្ការរបស់បងប្អូនគាត់ផងដែរ។ អ្នកស្រី គឹម សុគន្ធា បានរៀបរាប់បន្តថា អ្នកស្រី និងប្តីបានទៅដេកចាំមើលចម្ការឱ្យបងប្អូននៅក្នុងភូមិខាងលើ ហើយក៏រកវិធីដើម្បីឱ្យជីវភាពប្រសើរជាងមុន ទើបពេលបើកបានប្រាក់ឈ្នួលពីម្ចាស់ចម្ការកាលពីឆ្នាំ២០១៩ ក៏យកទៅទិញពូជទាកាប៉ា និងពូជមាន់ស្រែមកចិញ្ចឹមតែម្តង។ ចិញ្ចឹមមុនដំបូង មានតែទាកាប៉ាត្រឹម ១២ ក្បាលប៉ុណ្ណោះ និងមាន់ស្រែតិចតួច លុះយូរៗទៅក៏ចេះតែកើតកូនច្រើនឡើងៗជាបន្តបន្ទាប់ រហូតមកដល់ឆ្នាំ២០២០ លក់បានថវិកាសម្រាប់សងបំណុលគេ និងទុកសម្រាប់ផ្គត់ផ្គង់ជីវភាពផងដែរ។ អ្នកស្រីបានបន្តថា សត្វទាកាប៉ាមួយក្បាលលក់ក្នុងតម្លៃ ១២,០០០ ទៅ ១៣,០០០ រៀល (មួយក្បាលមានទម្ងន់ ២.៥ ទៅ ៣ គីឡូក្រាម) បើលក់រាយក្នុងភូមិបាន ១ គីឡូក្រាម តម្លៃដល់ទៅ ១៥,០០០ រៀល។ ចំណែកមាន់ស្រែវិញ លក់ក្នុងមួយក្បាលតម្លៃ ១៧,០០០ ទៅ ១៨,០០០ រៀល ដោយក្នុងមួយខែៗលក់អស់ជាច្រើនក្បាលជាហូរហែ គិតជាទឹកប្រាក់ប្រហែល ៣-៤ លានរៀល ដែលធ្វើឱ្យជីវភាពគ្រួសាររបស់គាត់កាន់តែធូរធាបន្តិចម្តងៗ អាចហូបចុកគ្រប់គ្រាន់ ឱ្យកូនរៀនសូត្រចេះដឹងនឹងគេ ទោះបីជាជំងឺកូវីដ-១៩ កំពុងកើតឡើងក៏គ្មានបញ្ហានោះដែរ។ ចំពោះការចិញ្ចឹមសត្វទាកាប៉ា និងមាន់ស្រែទាំងនេះ រហូតមកដល់ពេលឥលូវ គឺទាកាប៉ាកើនឡើងជាង ១,០០០ ក្បាល និងមាន់ស្រែកើនឡើងជិត ១,០០០ ក្បាលដែរ។ កសិករខាងលើបានរៀបរាប់ទាំងទឹកមុខញញឹមបន្តទៀតថា គាត់ក៏បានចិញ្ចឹមសត្វមាន់សាច់ខ្មៅ ឆ្អឹងខ្មៅជាច្រើនក្បាលផងដែរ ដោយយកពូជមកពីខេត្តបន្ទាយមានជ័យ ហើយមាន់មេសាច់ខ្មៅ ១ ក្បាល ទម្ងន់ជាង ១ គីឡូក្រាម អាចលក់បានក្នុងតម្លៃ ៥ ម៉ឺនរៀល និងមាន់ឈ្មោលសាច់ខ្មៅ ១ ក្បាលលក់បានតម្លៃ ១០ ម៉ឺនរៀល រីឯកូនមាន់សាច់ខ្មៅតូចៗ ១ ក្បាល លក់តម្លៃ ៨,០០០ រៀល ព្រោះសាច់មាន់ប្រភេទសាច់ខ្មៅឆ្អឹងខ្មៅនេះមានរសជាតិឆ្ងាញ់ ហើយត្រូវថ្នាំព្យាបាលរោគថែមទៀត។ លោកស្រី គឹម សុគន្ធា នឹងពង្រីកកសិដ្ឋានមួយនេះដែរនៅថ្ងៃខាងមុខ មិនត្រឹមតែចិញ្ចឹមទាកាប៉ា មាន់ស្រែ និងមាន់សាច់ខ្មៅឆ្អឹងខ្មៅប៉ុណ្ណោះទេ គាត់នឹងរៀបចំចិញ្ចឹមសត្វក្ងានថែមទៀត ព្រោះធំលក់បានថ្លៃ ពោលគឺ ១ ក្បាល អាចលក់បានចាប់ពី ៧ ទៅ ១០ ម៉ឺនរៀលឯណោះ៕

2020-12-30T01:20:00+07:00

freshnewsasia.com

https://m.freshnewsasia.com/index.php/en/localnews/181783-2020-12-29-11-20-46.html

6a46b831-8063-46dc-81c5-561fd285bb19

រាជរដ្ឋាភិបាល ទទួលថវិកា បានជាង៥៣លានដុល្លារ និង៩ពាន់លានរៀល សម្រាប់ទិញវ៉ាក់សាំងកូវីដ១៩

ភ្នំពេញ ៖ សម្តេចតេជោ ហ៊ុន សែន នាយករដ្ឋមន្រ្តីកម្ពុជា ប្រកាសក្នុងឱកាសបិទបញ្ចប់ព្រឹត្តិការណ៍ សហគមន៍២៨ វិច្ឆិកា ថា គិតត្រឹមម៉ោង២រសៀល ថ្ងៃទី២៨ ធ្នូ ឆ្នាំ២០២០ រាជរដ្ឋាភិបាលបានទទួលថវិកា ៥៣ ៦៧៩ ៧១៤ដុល្លារ និង៩ ៩៣៥ ៤៨៨ ៥០០រៀល ពីសប្បុរសជន ដើម្បីទិញវ៉ាក់សាំងប្រឆាំងកូវីដ១៩ ។ ជាមួយគ្នានេះ សម្តេចតេជោក៏បានអរព្រះគុណព្រះមហាក្សត្រ និងសម្តេចម៉ែ ដែលបានចូលរួមប្រទានថវិកា ដើម្បីទិញវ៉ាក់សាំង ព្រមទាំងអរគុណដល់សប្បុរសជននានា ដែលបានចូលរួមផងដែរ។ សម្រាប់ការទិញវ៉ាក់សាំងវិញ សម្តេចបន្តថា ច្រកទ្វារសម្រាប់ទិញវ៉ាក់សាំងកូវីដ១៩ យកមកកម្ពុជា មាន៣ច្រក ក្នុងនោះមានតាមរយៈខូវ៉ាក់ ច្រកទី២ តាមរយៈទំនាក់ទំនងរវាងប្រទេសនិងប្រទេស និងច្រកទី៣ តាមរយៈការចរចាជាមួយក្រុមហ៊ុនផ្ទាល់តែម្តង។ សម្តេចតេជោបន្ថែមថា កម្ពុជាត្រូវរង់ចាំរហូតមាន ការទទួលស្គាល់ជាក់លាក់ដោយ អង្គការសុខភាពពិភពលោក ទើបអាចបញ្ជាទិញវ៉ាក់សាំងបាន ព្រោះមិនអាចយកប្រជាជនកម្ពុជា ទៅពិសោធន៍វ៉ាក់សាំងនោះទេ៕

2020-12-29T21:40:00+07:00

dap-news.com

https://dap-news.com/national/2020/12/29/108465/

0ed33d25-6152-4c52-b5e2-1c1f395bbcbe

ឧត្តមសេនីយ៍ឯក ហ៊ុន ម៉ាណែត ឧបត្ថមដល់បងប្អូនអតីតយុទ្ធជនកម្ពុជាក្នុងខេត្តតាកែវចំនួន ២០គ្រួសារ ដែលជួបការលំបាកក្នុងអំឡុងពេល នៃការរីករាលដាលជំងឺកូវីដ-១៩

លោកឧត្តមសេនីយ៍ត្រី នាង សុភារ៉ា មេបញ្ជាការតំបន់ប្រតិបត្តិការសឹករងតាកែវ និងជាប្រធានសមាគមអតីតយុទ្ធជនកម្ពុជាខេត្តតាកែវ នៅព្រឹកថ្ងៃទី២៩ ខែធ្នូ ឆ្នាំ២០២០នេះ បាននាំយកអំណោយរបស់ឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរងនៃកងយោធពលខេមរភូមិន្ទ មេបញ្ជាការកងទ័ពជើងគោក និងលោកស្រី ជូនដល់បងប្អូនអតីតយុទ្ធជនទាំង២០គ្រួសារ នៅក្នុងស្រុកកោះអណ្តែតដែលមានជីវភាពខ្វះខាត ក្នុងអំឡុងពេលនៃការរីករាលដាលជំងឺកូវីដ-១៩។ ថ្លែងនៅចំពោះមុខបងប្អូនអតីតយុទ្ធជន លោកឧត្តមសេនីយ៍ត្រី នាង សុភារ៉ា បានផ្តាំផ្ញើសាកសួរសុខទុក្ខពីសំណាក់លោក ហ៊ុន ម៉ាណែត និងលោកស្រី ដែលជានិច្ចកាលតែងតែគិតគូរដល់សុខទុក្ខចំពោះ អតីតយុទ្ធជននៅ គ្រប់ទីកន្លែង ក៏ដូចជា ប្រជាពលរដ្ឋទូទៅ ដែលមានការខ្វះខាត និងកំពុងតែត្រូវការជំនួយ ក្នុងដំណាក់កាលដែលពួកគាត់ជួបការលំបាក និងបញ្ហាប្រឈមដែលបណ្តាលមកពីជំងឺកូវីដ-១៩។ នៅក្នុងឱកាសនោះ លោកឧត្តមសេនីយត្រី បានណែនាំដល់បងប្អូនអតីតយុទ្ធជន និងប្រជាពលរដ្ឋទាំងអស់ ត្រូវបន្តយកចិត្តទុកដាក់ថែរក្សារអនាម័យ និងអនុវត្តឲ្យបានខ្ជាប់ខ្ជួនចំពោះវិធានការទាំងឡាយរបស់ក្រសួងសុខាភិបាល ដើម្បីការពារខ្លួននិងក្រុមគ្រួសារពីជំងឺដ៏កាចសាហាវកូវីដ១៩នេះ។ គួបញ្ជាក់ថា សម្ភាររបស់លោក ហ៊ុន ម៉ាណែត ដែលយកចែកជូនដល់បងប្អូនអតីតៈយុទ្ធជន ដោយក្នុងមួយគ្រួសារទទួលបាននូវគ្រឿងឧបភោគបរិភោគ ០៨មុខ និងថវិកាចំនួន ៥ម៉ឺនរៀល៕

2020-12-29T19:30:00+07:00

freshnewsasia.com

https://m.freshnewsasia.com/index.php/en/localnews/181719-2020-12-29-05-30-40.html

f0227180-1921-4ff7-b097-8a7a8f00989b

សម្ដេចតេជោ៖ ការចាក់វ៉ាក់សាំង កូវីដ១៩ គឺធ្វើឡើងដោយ មិនយកប្រាក់ និងចាក់ ដោយស្ម័គ្រចិត្ត

ក្នុងឱកាសថ្លែងសារពិសេស ពាក់ព័ន្ធស្ថានភាព ជំងឺកូវីដ១៩ នៅកម្ពុជា និងការបិទបញ្ចប់ព្រឹត្តិការណ៍ «សហគមន៍២៨វិច្ឆិកា»នៅព្រឹកថ្ងៃទី២៩ ខែធ្នូ ឆ្នាំ២០២០នេះសម្តេចតេជោ ហ៊ុន សែន នាយករដ្ឋមន្ត្រីកម្ពុជា បានលើកឡើងថា ការចាក់វ៉ាក់សាំងកូវីដ១៩ គឺធ្វើឡើងដោយមិនយកប្រាក់ និងចាក់ដោយស្ម័គ្រចិត្ត ហើយវ៉ាក់សាំង ដាច់ខាតត្រូវតែមានការទទួលស្គាល់ពីអង្គការសុខភាពពិភពលោក ។

2020-12-29T18:42:00+07:00

dap-news.com

https://dap-news.com/national/2020/12/29/108427/

834eb519-6237-408e-91ef-1e5483048edc

រដ្ឋមន្ត្រីសុខាភិបាល ទទួលសម្ភារបរិក្ខារវេជ្ជសាស្ត្រ សម្រាប់ទប់ស្កាត់ និងឆ្លើយតបការរាតត្បាតនៃជំងឺកូវីដ១៩ ពីក្រុមហ៊ុន Minebea Cambodia

រដ្ឋមន្ត្រីក្រសួងសុខាភិបាល លោកសាស្ត្រាចារ្យ ម៉ម ប៊ុនហេង នៅព្រឹកថ្ងៃ២៩ ខែធ្នូ ឆ្នាំ ២០២០នេះ បានទទួលសម្ភារបរិក្ខារវេជ្ជសាស្ត្រ សម្រាប់ទប់ស្កាត់ និងឆ្លើយតបការរាតត្បាតនៃជំងឺកូវីដ-១៩ នូវម៉ាសវះកាត់ចំនួន២០,០០០ ដែលជាអំណោយរបស់ក្រុមហ៊ុន Minebea (Cambodia) Co.,Ltd។ ពិធីប្រគល់-ទទួលនេះ បានប្រព្រឹត្តទៅនៅទីស្តីការក្រសួងសុខាភិបាល ដែលមានការអញ្ជើញចូលរួមពីលោក គេ នីស៊ីហារ៉ា អគ្គនាយករងក្រុមហ៊ុន Minebea (Cambodia) Co.,Ltd។ ក្នុងឱកាសនោះ រដ្ឋមន្ដ្រី ម៉ម ប៊ុនហេង បានសម្ដែងការថ្លែងអំណរគុណយ៉ាងជ្រាលជ្រៅ ចំពោះជំនួយមនុស្សធម៌ ដ៏ថ្លៃថ្លារបស់ក្រុមហ៊ុន Minebea (Cambodia) Co.,Ltd ដែលជាកាយវិការត្រូវបានចងចាំទុក ដោយប្រជាជនកម្ពុជា ជាពិសេសអ្នកជំងឺផ្ទាល់។ រដ្ឋមន្ដ្រី ម៉ម ប៊ុនហេង បានសង្ឃឹមយ៉ាងមុតមាំថា ក្រុមហ៊ុននឹងផ្ដល់ជំនួយជាបន្ដបន្ទាប់ទៀត ដើម្បីកម្ពុជាជំរុញវិធានការការពារ ទប់ស្កាត់ និងឆ្លើយតបការរាតត្បាតនៃជំងឺកូវីដ-១៩ ឱ្យបានកាន់តែឆាប់រហ័ស។ ជាការឆ្លើយតប លោក គេ នីស៊ីហារ៉ា បានថ្លែងថា ក្រុមហ៊ុន Minebea នឹងបន្ដផ្ដល់នូវម៉ាស និងចូលរួមចំណែកប្រយុទ្ធនឹងជំងឺកូវីដ-១៩ ជាមួយរាជរដ្ឋាភិបាល និងប្រជាជនកម្ពុជា។ លោកថ្លែងបន្ដថា ។ លើសពីនោះ សម្រាប់ម៉ាសចំនួន២ម៉ឺននេះ គឺជាម៉ាសដែលមានគុណភាពខ្ពស់ និងផលិតនៅប្រទេសជប៉ុនផ្ទាល់តែម្ដង ដើម្បីចែកជូនដល់ក្រសួងសុខាភិបាល ប្រើប្រាស់សម្រាប់ប្រយុទ្ធនឹងជំងឺកូវីដ-១៩។ទន្ទឹមនឹងនោះ លោកក៏សូមថ្លែងអំណរគុណដល់ក្រសួងសុខាភិបាលកម្ពុជា តែងតែផ្ដល់នូវវិធានការ ក៏ដូចជាយន្ដការដើម្បីការពារ ទប់ស្កាត់ ការឆ្លងជំងឺកូវីដ-១៩។ សូមជម្រាបថា គិតមកត្រឹមម៉ោង៧៖០០នាទី ព្រឹកថ្ងៃទី២៩ ខែធ្នូ ឆ្នាំ២០២០នេះ កម្ពុជាបានរកឃើញអ្នកឆ្លងកូវីដ១៩ ចំនួន៣៦៤នាក់ ក្នុងនោះអ្នកព្យាបាលជាសះស្បើយចំនួន ៣៦០នាក់ និងអ្នកកំពុងសម្រាកព្យាបាល នៅមន្ទីរពេទ្យចំនួន៤នាក់។ សម្រាប់អ្នកជាប់ពាក់ព័ន្ធព្រឹត្តិការណ៍ «សហគមន៍២៨វិច្ឆិកា» វិញ រកឃើញវិជ្ជមានចំនួន ៤១នាក់ ក្នុងនោះបានជាសះស្បើយ៣៨នាក់ និង៣នាក់ទៀតកំពុងសម្រាកនៅមន្ទីរពេទ្យ៕

2020-12-29T17:51:00+07:00

freshnewsasia.com

https://m.freshnewsasia.com/index.php/en/localnews/181707-2020-12-29-03-51-10.html

23738500-d15b-4913-8841-55c13933a1f5

អេស្ប៉ាញ៖ មនុស្សជាង៥០,០០០នាក់ស្លាប់ដោយសារជំងឺកូវីដ-១៩ (Video inside)

ទិន្នន័យដែលត្រូវបានចេញផ្សាយ ដោយក្រសួងសុខាភិបាលអេស្ប៉ាញ នៅដើមសប្ដាហ៍នេះបានបង្ហាញថា ចំនួនអ្នកស្លាប់ដោយសារ COVID-19 បានកើនឡើងដល់ជាង ៥ម៉ឺននាក់ហើយ ខណៈចំនួនអត្រាឆ្លងបានធ្លាក់ចុះជាលើកដំបូង មិនធ្លាប់មានក្នុងរយៈពេលជិត ៣សប្តាហ៍មកនេះ។ នេះបើតាមការចេញផ្សាយ ដោយទីភ្នាក់ងារព័ត៌មាន AFP នាព្រឹកថ្ងៃអង្គារ ទី២៩ ខែធ្នូ ឆ្នាំ២០២០។ ករណីឆ្លង COVID-19 ថ្មីៗសរុប ២៤,៤៦២ករណី ត្រូវបានរាយការណ៍ គិតចាប់តាំងពីថ្ងៃព្រហស្បតិ៍សប្ដាហ៍មុន ដែលធ្វើឲ្យចំនួនករណីឆ្លងសរុប នៅទូទាំងប្រទេសកើនឡើងដល់ជិត ១.៨៨លានករណី ក្នុងនោះមានអ្នកស្លាប់សរុប ៥០,១២២នាក់។ នេះគឺជាទិន្នន័យផ្លូវការដំបូងបង្អស់ ដែលរដ្ឋាភិបាលអេស្ប៉ាញបានចេញផ្សាយ ចាប់តាំងពីប្រទេសនេះ បានបើកយុទ្ធនាការចាក់វ៉ាក់សាំងប្រឆាំងវីរុសកូរ៉ូណា (COVID-19) កាលពីថ្ងៃអាទិត្យសប្តាហ៍មុន។ ប្រធានមជ្ឈមណ្ឌលសុខាភិបាលសង្គ្រោះបន្ទាន់អេស្ប៉ាញ លោក ហ្វឺណាន់ដូ សាយមិន (Fernando Simon) បានគូសបញ្ជាក់ ក្នុងសន្និសីទសារព័ត៌មានមួយថា ទិន្នន័យក្នុងរយៈពេល ១៤ថ្ងៃចុងក្រោយនេះ បានបង្ហាញពីស្ថេរភាព នៅក្នុងការគ្រប់គ្រងកម្រិតនៃការឆ្លង និងការកាត់បន្ថយចំនួនអ្នកស្លាប់។ តែទោះយ៉ាងណាលោក Simon បានព្រមានថា តួលេខអាចត្រូវបានកែប្រែនៅប៉ុន្មានថ្ងៃខាងមុខទៀត ព្រោះថ្ងៃឈប់សម្រាកបុណ្យណូអែលកាលពីប៉ុន្មានថ្ងៃមុន អាចធ្វើឲ្យអត្រាឆ្លងកើនឡើងវិញ៕

2020-12-29T17:29:00+07:00

freshnewsasia.com

https://m.freshnewsasia.com/index.php/en/internationalnews/181705-2020-12-29-03-29-07.html

b1883c6b-1e37-4ac7-8e27-a565b7b1fdfb

បុរសវ័យចំណាស់ម្នាក់ មានជំងឺប្រចាំកាយ ដេកស្លាប់ក្នុងផ្ទះជួលមួយកន្លែង បង្កការភ្ញាក់ផ្អើលដល់បងប្អូនប្រជាពលរដ្ឋ

ភ្នំពេញ ៖ ប្រជាពលរដ្ឋបានប្រទះឃើញបុរសម្នាក់ ស្លាប់ក្នុងបន្ទប់ជួលលេខ៨ ស្ថិតក្នុងភូមិ រលួស សង្កាត់ជើងឯក ខណ្ឌដង្កោ ដោយបង្កការភ្ញាក់ផ្អើលដល់អ្នកជិតខាងកាលពីវេលាម៉ោង១២និង១៥នាទី ថ្ងៃទី២៩ ខែធ្នូ ឆ្នាំ២០២០ ។ សាកសពរងគ្រោះមានឈ្មោះ ម៉េង ឃាង ភេទប្រុស អាយុ៥៦ឆ្នាំ(គ្មានគ្រួសារសាច់ញាតិ) មុខរបរកម្មកររោងចក្រយូរ៉ូផលិតខ្សែភ្លើង បច្ចុប្បន្នស្នាក់នៅបន្ទប់ជួលកើតហេតុខាងលើ ។ តាមប្រភពព័ត៌មានពីប្រជាពលរដ្ឋដែលរស់នៅជិតខាង ជាប់បន្ទប់ជួលជនរងគ្រោះ បានប្រាប់ឲ្យដឹងថា ជនរងគ្រោះគឺជាមនុស្សស្លូតបូត និងមានជំងឺប្រចាំកាយ ណាមួយទៀតគាត់ក៏ជាកំលោះចាស់ គ្មានគ្រួសារនៅក្បែរនិងមើលថែផងដែរ ។ ខណៈនៅថ្ងៃកើតហេតុ អ្នកជិតខាងមិនឃើញជនរងគ្រោះចេញមកខាងក្រៅ តាំងព្រឹករហូតដល់ថ្ងៃត្រង់ ទើបឆ្ងល់ក៏ទៅគោះទ្វាហៅជនរងគ្រោះតែមិនតប រួចក៏មើលតាមបង្អួចស្រាប់តែឃើញជនរងគ្រោះដេកស្លាប់លើឥដ្ឋ និងស្លៀកតែកន្សែង ទើបដឹងលឺដល់ម្ចាស់ផ្ទះ និងរាយការណ៍ប្រាប់សមត្ថកិច្ចមូលដ្ឋាន ឲ្យចុះមកដល់កន្លែងកើតហេតុតែម្ដង ។ ក្រោយមក សមត្ថកិច្ចបានទាក់ទងទៅខាងជំនាញកោសល្យវិច័យ ឲ្យមកពិនិត្យជាក់ស្ដែង ក្នុងនោះតាមការធ្វើកោសល្យវិច័យ របស់ក្រុមគ្រូពេទ្យវិទ្យាសាស្ត្រ នៃស្នងការនគរបាលរាជធានីភ្នំពេញ បញ្ជាក់ថា ឈ្មោះ ម៉េង ឃាង (សព) គឺស្លាប់ដោយសាគាំងបេះដូង និងជំងឺក្រពេះពោវៀន ។ បច្ចុប្បន្នសពត្រូវបានសមត្ថកិច្ច ចាត់ចែងធ្វើបុណ្យតាមប្រពៃណី ៕

2020-12-29T17:26:52+07:00

cen.com.kh

https://cen.com.kh/archives/280018.html

70334ff5-e5b8-4991-ac79-eddcf1b43fd0

សម្ដេចតេជោ៖ មានមន្ដ្រីទូតខ្មែរ នៅក្រៅប្រទេស ៤រូប ឆ្លងជំងឺកូវីដ-១៩

ភ្នំពេញ ៖ សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានថ្លែងឲ្យដឹងថា មានមន្ដ្រីស្ថានទូតខ្មែរ ធ្វើការងារនៅក្រៅប្រទេស ចំនួន៤រូបបានឆ្លងជំងឺកូវីដ-១៩ ។ ប៉ុន្តែទោះបីជាយ៉ាងណាសម្ដេច ក៏មិនបានបញ្ជាក់ឈ្មោះមន្ដ្រីទូតទាំងនោះ និងថានៅប្រទេសណាមួយឡើយ។ ក្នុងពិធីថ្លែងសារពិសេស ពាក់ព័ន្ធព្រឹត្តិការណ៍ «សហគមន៍២៨ វិច្ឆិកា» និងសមិទ្ធផលកើតពីនយោបាយ ឈ្នះ-ឈ្នះ នៅថ្ងៃទី២៩ ខែធ្នូ ឆ្នាំ២០២០ សម្ដេចតេជោ មានប្រសាសន៍ថា «ខ្ញុំគ្រាន់តែលើកឡើងមិនបញ្ចេញឈ្មោះ មន្ដ្រីទូតរបស់កម្ពុជា នៅក្រៅប្រទេស នៅប្រទេសអឺរ៉ុបកើតឆ្លងកូវីដ-១៩ ចំនួន៤នាក់ គេឲ្យព្យាបាលនៅផ្ទះ គេមិនឲ្យព្យាបាលនៅមន្ទីរពេទ្យ ព្រោះមន្ទីរពេទ្យពោរពេញដោយអ្នកជំងឺធ្ងន់»។ សម្ដេចតេជោ បន្ដថា ដោយឡែកអ្នកកើតជំងឺកូវីដ-១៩ នៅកម្ពុជាវិញ ត្រូវទៅចូលទៅព្យាបាលនៅមន្ទីរពេទ្យ ហើយដោយឡែក អ្នកប៉ះពាល់ដោយប្រយោល ត្រូវចូលរួមធ្វើចត្តាឡីស័កទាំងអស់ ៕

2020-12-29T17:16:00+07:00

dap-news.com

https://dap-news.com/national/2020/12/29/108394/

98392eb1-47fa-4d19-91fb-abf9f70902d1

BREAKING: សហរដ្ឋអាមេរិក៖ អ្នកជំងឺជិត ២,០០០នាក់ស្លាប់ និងមនុស្សជាង ១៨ម៉ឺននាក់ទៀតឆ្លងកូវីដ-១៩ នៅក្នុងរយៈពេល១ថ្ងៃ! (Video inside)

ក្នុងរយៈពេល ២៤ម៉ោងកន្លងទៅនេះ មនុស្សសរុប ១៨៦,២៩៦នាក់ទៀតបានឆ្លង COVID-19 ខណៈអ្នកជំងឺ ១,៩៦៦នាក់ទៀតឯណោះបានស្លាប់ នៅក្នុងរយៈពេលដូចគ្នា នៅទូទាំងសហរដ្ឋអាមេរិក។ នេះបើតាមការដកស្រង់ទិន្នន័យ ចេញពីគេហទំព័រ Worldometers នាព្រឹកថ្ងៃអង្គារ ទី២៩ ខែធ្នូ ឆ្នាំ២០២០។ ក្រោយការបូកសរុបទិន្នន័យបន្ថែមខាងលើនេះ នាំឲ្យចំនួនករណីឆ្លង COVID-19 សរុបនៅទូទាំងសហរដ្ឋអាមេរិកកើនឡើងដល់ ១៩,៧៨១,៦២៤ករណី ក្នុងនោះមានអ្នកស្លាប់សរុបចំនួន ៣៤៣,១៨២នាក់ និងជាសះស្បើយឡើងសរុបចំនួន ១១,៦៩៦,៧២៧នាក់។ គួរបញ្ជាក់ថា លោក ចូ បៃដិន ដែលនឹងត្រូវស្បថឡើងកាន់តំណែងប្រធានាធិបតីអាមេរិក ជាផ្លូវការនៅថ្ងៃទី២០ ខែមករា ឆ្នាំ២០២១ ក៏ធ្លាប់បានលើកឡើងដែរថា លោកនឹងប្រើពេល ១០០ថ្ងៃ ដើម្បីទប់ទល់ការឆ្លងរាតត្បាតវីរុសកូរ៉ូណា ក្នុងនោះមានដូចជាការតម្រូវ ឲ្យពាក់ម៉ាសទូទាំងប្រទេសជាដើម៕

2020-12-29T17:01:00+07:00

freshnewsasia.com

https://m.freshnewsasia.com/index.php/en/internationalnews/181703-2020-12-29-03-01-53.html